
Cel mai important rezultat al cercetărilor din domeniul religiei întreprinse mai 
mult sau mai puţin sistematic timp de aproape două secole a fost constatarea că reli- 
giozitatea este o stare de fapt, ce-i drept complexă, dar incontestabilă. Ea trebuie 
studiată ca orice altă stare de fapt, cu toate mijloacele ştiinţifice de care dispune ome- 
nirea. Este vorba de ceea ce gândea la noi profesorul Nae Ionescu, cel care a ţinut 
la Universitatea din Bucureşti primul curs de filosofia religiei. EI şi-a numit propria 
concepţie „fenomenologică“. „Fenomenologia actului religios“ era pentru el o ştiinţă 
multidisciplinară, menită să studieze religiozitatea ca stare de fapt sau ca fenomen 
„care apare oricând şi oriunde există o comunitate umană. Un fenomen care, în funcţie 

de momentul istoric şi de locul în care apare, ia forme diferite, dar îşi menţine 
trăsăturile speciţice pe baza cărora poate fi identificat, indiferent de aspectele rudi- 
__mentare ori sofisticate pe care le poate dobândi sau de veşmintele în care este ade- 
sea deghizat pentru a nu mai fi recunoscut. 

Atitudinea fenomenologică faţă de religiozitate a fost adoptată de Mircea Elia- 
de, care a şi devenit.un renumit istoric al religiilor. „Morfologia“ actului religios, la care 
se'referă Eliade, nu este altceva decât o aprofundare pe linia analizei structurale a 
religiozităţii ca stare de fapt. Şi aceasta, într-o perioadă în care studiile de istoria religi- 
ilor nu luaseră încă amploarea cuhoscută. Mai domneau încă cele două atitudini tradi- 
ționale faţă de studiul religiei: cea critică şi cea apologetică. 

Atitudinea critică avea la bază postularea opoziţiei dintre religie Şi ştiinţă, insti- 
tuită treptat în filosofia religiei prin contribuţiile filosofilor materialişti, scientişti şi ateişti. 
Faptul că pe această linie nu s-a ajuns niciodată prea departe, nici măcar în cadrul 
regimurilor totalitare de tip fascist sau comunist, o dovedeşte rezistenţa religiozităţii 
atât la atacuri teoretice, cât şi la restricţii sau interdicții practice. Lupta împotriva religiei 
nu este numai costisitoare, penibilă şi nedreaptă, ci şi zadarnică. Chiar dacă s-au.ob- 
ținut anumite rezultate în combaterea unor culte, împotriva cărora s-a dus o luptă mai 
concentrată, au proliferat altele, a căror naivitate s-a făcut curând simțită pentru sim- 
plul fapt că nu erau tradiţionale, nu contribuiseră la dezvoltarea în timp a comunităţilor 

în care au apărut sau au fost introduse ad hoc. Nu mai verbim de faptul că atât teo- 
reticienii, de talia unui Feuerbach, cât şi practicienii atei au introdus, ia rândul lor, sau 
cel puţin au intenţionat să o facă, alte tipuri de culte: ale elitelor, personalităţilor sau 
conducătorilor, care îşi au şi ele locul lor determinat în istoria credințelor religioase. 
Că lucrurile se petrec în mod asemănător o dovedeşte mai ales cultul post mortem 
ale persoanelor care, în viaţă, şi-au ridicat singure şi pe nedrept osanale. După moar- 
"te începe să li se ierte tot răul. Multe situaţii neplăcute sunt uitate sau trecute cu ve-. 
derea şi persoana, ca amintire idealizată, îşi dobândeşte semnificaţie simbolică. Este 
un fapt bine cunoscut de către cei care le iau locul marilor conducători. Aceştia au o 
grijă deosebită de a le terteli memoria, de a-i considera mult mai ordinari decât erau 
în realitate, cu scopul evident de a le întrerupe cultul, ceea ce se dovedeşte uneori 
foarte greu de realizat, căci cultul, chiar în această formă simplistă, poate deveni o for- 
mă de religiozitate, pentru care anumiţi indivizi sunt dispuşi să-şi piardă până şi viaţa. 

Atitudinea apologetică este legată în mod firesc de studiul aprofundat asupra 
unei singure religii şi, într-o formă sau alta, blamarea celorialte. Ceea ce nu înseamnă 
că studiile teologice n-au contribuit într-o măsură substanţială la îmbogățirea cunoş- 
tinţelor despre fiecare religie în parte, dar, în mod firesc, n-au stimulat cercetările 
obiective referitoare Ia orice religie. În plus, din această perspectivă unele credințe, 
mai mult sau mai puţin primitive, comparate doar cu cea considerată autentică, îşi 
pierd până şi atributul religiozităţii. Creştinii, de exemplu, îi numesc. „păgâni“ şi pe 
sălbaticii din Tibet, și pe călugării budişti, ultimii fiind de o religiozitate chiar exagerată. 

Atitudinea tenomenologică de considerare a religiozităţii ca stare de fapt 
deschide deci o a treia direcţie faţă de cea critică şi cea apologetică, şi anume aceea 
de cercetare multilaterală, din perspectiva ştiinţifică a religiilor. 

Istoria religiilor este, fireşte, cea mai importantă disciplină ştiinţifică a religiei. 
Ea oferă materialul de studiu al oricărei alte investigaţii. Ca istorie însă este legată de 
toate acele discipline subordonate, ca arheologia, lingvistica, cu studiul limbilor şi al 
scrierilor primitive, dar şi al celor ermetice. 

S-au făcut multe eforturi în această direcţie şi s-au obținut şi rezultate impor- - 
tante. Dar multe religii au rămas la fel de enigmatice ca şi înainte de cercetarea lor 
istorică. Pentru elucidări s-a apelat la studiul comparativ ale religiilor (Lucian Blaga). 
Analogiile au avut adesea. avantajul de a ne oferi materiale ipotetice pentru subști- 
tuirea numeroaselor hiatusuri în dezvoltarea sau evoluţia unor religii. Dar s-a ivit ime- 
diat şi pericolul generalizărilor pripite, al simplificărilor şi identificărilor nu numai în le- 
gătură'cu aspecte materiale, dar chiar şi cu citirea unor texte greu de descifrat. Există, 
de exemplu, mostre de traduceri din lucrarea lui Lao Zi, Dao de jing, care nu au nici 
un cuvânt comun, dar care seamănă fie cu texte analoage hinduiste, fie budiste, în 
funcţie de preferinţele traducătorilor, ceea ce face extrem de dificilă şi de hazardată 
preluarea fără discernământ şi fără cunoaşterea limbilor respective a unor texte din 
istoriile curente ale religiilor. Riscul merge până la situaţia de a vorbi pur şi simplu des- 
pre lucruri la care nici n-au visat autorii unor scrieri filosofico-religioase. Este vorba, 
evident, de neajunsuri care se corectează în timp. Până şi textul Bibliei, cel mai citit 
dintre textele religioase, necesită uneori, în traduceri moderne, redarea prin variante 
interpretative. 

Există însă şi alte discipline ştiinţifice care contribuie nu numai la elucidarea 
problerelor de istoria religiilor, deci de prezentarea lor în formă evolutivă şi de des- 
crierea lor. în diferite faze, ci şi la adâncirea studiului ştiinţitic al unor elemente comune 
oricăror religii, indiferent de fazele în care se găsesc. Unele dintre acestea s-au şi 
specializat în aşa măsură încât poartă atributul de discipline ale religiei. De genul 
acesta este etnologia religiei, ca parte distinctă şi separată de antropologia cultu- 
rală, care are însă şi note comune cu antropologia socială, dar şi cu sociologia. Mai 
recent, au apărut studii de etologla religiei - studii comparative ale comportamentu- 
lui animal şi uman în cazuri speciale, situaţii limită etc. În legătură cu repartiţia religi- 
ilor pe glob a apărut o disciplină numită „geografia religiilor“, cu atlase speciale pen- 
tru diferite epoci, în care se ţine cont de variațiile climaterice, de relief şi de trans- 
formările acestora, ca şi de migrațiile populațiilor. Sociologia religiei nu mai necesită 
explicaţii. Ea se dezvoltă extensiv cu fiecare nouă ramificaţie ca, de exemplu, socio- 
biologia lui Wilson, după care religiozitatea ar fi o stare determinată genetic. Există 
studii speciale de economie a religiei, ca şi de ecologie, care dovedesc complexi- 
tatea fenomenului religios. 

Toate aceste discipline ştiinţifice alcătuiesc ceea ce se numeşte, pe bună drep- 
tate, religiologia sau ştiinţa despre religie. În cadrul acesteia, un loc aparte îl ocupă 
psihologia religiei. 

Există multe componente ale actului sau experienţei religioase care ţin în 
mod evident de activitatea psihică a omului religios, ceea ce face ca studiul religiilor, 
în oricare dintre direcţiile ştiinţifice menţionate, să presupună, implicit sau explicit, şi” 
consideraţii de natură psihologică. Aceasta fără ca autorii respectivi să fi fost psiho- 
logi de profesie. 

După Jacques Waardenburg, psihologia religiei debutează la începutul seco- 
lului nostru cu cercetările psihologilor americani E.D. Starbuck (1866-1947) şi J.H. 
Leuba (1868-1946), care utilizează chestionare în legătură cu experienţa religioasă a 
numeroase persoane, indiferent de religia pe care o practică, aceasta însemnând o 
transpunere a problematicii religioase pe plan individual. ilustrative sunt prelegerile lui 
William James, publicate sub titlul Varietăţile experienţei religioase (1904). Pe linie 
pragmatistă, James consideră că este adevărat numai ceea ce ne este folositor, dar 
pentru a se dovedi folositor sau nu, orice enunţ, teorie, concepţie sau credinţă trebuie 
să fie experimentate psihologic. Căci ceea ce este folositor pentru cineva poate să fie 
chiar dăunător pentru altcineva. Ceea ce înseamnă că nu există adevăruri absolute. 
Acesta este cadrul general care determină introducerea termenului de „experienţă re- 
ligioasă“, care poate fi, din perspectivă pragmatică, „reuşită“ sau „nereuşită“. Credinţa 
în Dumnezeu, indiferent de religie, ceea ce nu se petrece în fapt, este acceptabilă în 
măsura în care anumite „experienţe religioase“ conduc la rezultate utile. Ceea ce este 
tocmai contrar adevăratei credinţe, după care, cine îl iubeşte cu adevărat pe Dumne- 
zeu nu-i cere şi lui Dumnezeu să-l iubească pe el.. - 

Or, lucrarea lui James a fost tradusă în limba germană în 1907 şi a constituit 
nu numai începutul cercetărilor de psihologia religei în Germania, ci şi modelul termi- 
nologic care va deveni uzual. Aceasta, în ciuda faptului că traducătorul german, 
Georg Wobbermin (1869-1943) va încerca, în spirit teologic, să vorbească despre 

„experienţa comunităţii creştine“. Dar termenul de „experienţă“ a fos menţinut. Lucru 
care ar lăsa să se înţeleagă că, de exempu, creştinii ar fi cei care au experimentat sau 
experimentează credinţa în lisus Hristos, ceea ce nu este corect din perspectiva dog- 
mei creştine.. Versetele Noului Testament sunt adevărate, independent de orice 
experienţă posibilă. În caz contrar, nu mai este vorba de credinţă. 

„ Acest lucru dovedeşte, ca şi în cazul altor discipline ştiinţifice ale religiei, peri- 
colul absolutizării uneia dintre ele, cu ignorarea implicită a celorlalte. Transpunerea 
fenomenului religios pe plan individual, psihic, trebuie făcută fără ignorarea 'particu- 
larităţilor sale de grup şi colectivitate, dar şi fără ignorarea particularităţilor social- 
istorice, căci altfel se poate ajunge la situaţia în care se atribuie fiecărui individ o altă 
religie, ceea ce este lipsit de acoperire. 

Există, fireşte, şi cazuri de adoptare. a unei alte religii sau chiar a altor religii, 
mai vechi sau mai noi, dar nici în aceste situaţii nu este vorba de experimentarea lor, 
ci, lucru dovedit de studiile etico-economice ale religiozităţii, de anumite profituri mate- 
riale pe care nu le oferă însă religiile ca atare, ci reprezentanţii acestora care practică 
prozelitismul. N-a existat niciodată situaţie în care unui individ matur să i se ofere 
ocazia de a-şi alege o anumită religie, prin opţiune liberă, de pe o eventuală listă, ca 
listele electorale, de exemplu, pentru simplul motiv că.nu există individ uman care să . 
nu fi trăit, până la maturitate, într-o anumită cplectivitate, care nici aceasta nu şi-a ales 

> religia, ci şi-a dobândit-o în decursul propriului ei proces de constituire. 

Acesta este şi motivul pentru care s-a impus conceptul de religiologie, de 

“stiință multidisciplinară a religiei, pentru evitarea tratării ei unilaterale. 

Dar tocmai psihologia religiei este una dintre disciplinele religiologiei în care 
pericolul semnalat este mai mare decât în celelalte şi a fost astfel chiar de la început. 
Cauza o constituie faptul că în psihologia propriu-zisă de la începutul acestui secol au 
existat, şi mai există încă, atitudini divergente, exclusiviste şi absolutizatoare. 

Cu referinţă, de exemplu, la psihologia religiei din Germania s-a conturat de la 
început direcţia de tip clasico-tradiţional a lui Rudolf Otto, de „înţelegere psihologică“ 
sau „interpretare psihologică“ a fenomenelor obişnuite ale religiozităţii, în timp ce Van 
der Leeuw încerca interpretări fenomenologice şi chiar existenţialiste pe baza psi- 
hologiei structurale a lui E. Spranger, ceea ce depăşea cadrul fenomenalităţii reli- 
gioase atestate istoric. Aşa se explică de ce numai R. Oito a fost interesat realmente 
de istoria religiilor, căci el căuta, nu inventa fenomene religioase. 

Şi mai clar divergente sunt consideraţiile despre religie ale lui S. Freud (psi- 
hanalitice) şi ale lui C.G. Jung (arhetipale), care au condus Ia direcţii la fel de diver- 
gente în psihologia religiei din Germania. Linia psihanalitică originară are chiar as- 
pecte de critică a religiei, concepută ca „iluzie“, de care s-a diferențiat însă E. Fromm 
şi apoi A. Vergote, care a încercat explicarea paralelă a construcţiei structurale a ima- 
ginii psihice a divinităţilor şi a părinţilor, ceea ce poate crea însă o altă iluzie de solu- 
„ționare unilaterală a religiozităţii. 

Mai recent, s-au conturat alte două direcţii în SI locala modernă, care au tre- 

“cut aproape simultan în psihologia religiei. Este vorba de sugestie şi hipnoză, cu co- 
rolarul ei, mai mult sau mai puţin acceptat, al parapsihologiei, şi de psihologia trans- 
personală. Ultima se pare că a urmat chiar calea inversă, de trecere de la psihologia 


12 


religiei la psihologiă generală, procesul recunoaşterii sale nefilnd încă elucidat. Este 
_ certcă explicaţiile fenomenelor religioase prin sugestie şi hipnoză, cu largi aplicaţii în 
religiile primitive, dar şi în textele biblice, ca şi explicaţiile parapsihologice, au tendinţa 
de a reduce orice religie la aceste aspect o xjllcabilea care nu pot justifica însă Fila 
mic din istoria reală a religiilor.. * / 

- Situaţia este aceeaşi în legătură cu psihologia trăhspersons la ale cărei caren- 
țe (utilizarea drogurilor şi experimentarea în genere pe persoane care au cunoştinţe 
oricât de vagi despre credinţele religioase) o menţin încă într-un con de umbră îndo- 
ielnică. La fel sunt socotite aşa-numitele „experienţe: legate de naştere şi de moarte 
care, acceptate însă, oferă soluţii spectaculare ale unor întregi doctrine religioase. 

Infirmarea pretențiilor de soluţionare absolută a unor probleme, în realitate mult 
mai complexe, ale fenomenologiei religioase, ca şi semnalarea ignorării voite a celor- 
lalte discipline ştiinţifice ale religiologiei nu înseamnă, fireşte, contestarea cu nimic a 
contribuţiilor remarcabile pe care continuă să le aducă psihologia religiei la edificarea 
unei teorii general ştiinţifice a religiozităţii. 

Pe această linie se înscrie şi lucrarea Psihologia credinței religioase (Trans-] 
conştiinţa umană) a psihologului lon Mânzat. Aceasta este, după ştiinţa noastră, 
prima lucrare românească de psihologia religiei, prilejuită autorului de cursul pe ace- - 
eaşi temă, ţinut după 1990 la Facultatea de Psihologie a Universităţii din Bucureşti. 
Ea apare, şi era firesc să se întâmple aşa, după ce astfel de lucrări nu mai sunt inter- 
zise, iar autorii lor nu mai au de suferit, cum a fost, din nefericire, cazul psihologului j 
lon Mânzat înainte de 1989. i 

În forma actuală, lucrarea de faţă încearcă o familiarizare treptată a cititorului 
cu conceptele generale (religie, credinţă etc.) şi concepţiile despre acestea, ca şi cu 
orizonturile teoretice şi metodologice ale psihologiei religiei. În acest sens, se re- 
marcă, în primul capitol, faptul că tocmai contribuţia personală a autorului referitoare 
la psihologia sinergetică este enumerată printre alte concepţii şi tratată sumar, pen 
tru a se reveni asupra ei abia în ultimul capitol. 

Din aceeaşi perspectivă structurală se observă că lucrarea cuprinde, în afară 
de psihologia religiei, şi părţi considerabile din celelalte domenii ale religiologiei, din 
istoria religiilor şi din studiul comparativ al acestora, în special al marilor religii oc- 
cidentale şi orientale, cu un paragraf referitor şi la religia geto-dacilor. 

În fine, lucrarea mai cuprinde şi două capitole (V şi VI) în care autorul face o 
istorie concentrată asupra principalelor orientări româneşti şi străine din psihologia 
religiei, cu accent special pe concepţia lui Carl Gustav Jung (cap. VI). 
| Capitolul al VII-lea, Religie şi Raţiune, ţine în mod evident de filosofia religiei 
şi tratează probleme logico- gnoseologice.. pă pă 

Toate acestea dovedesc faptul că perspectiva psihologică din care olane 
autorul religia nu păcătuieşte de obişnuitele absolutizări, care pot produce .disonanje 
cu ansamblul religiologiei şi mai ales cu istoria religiilor. Acesta este şi motivul pentru 
care autorul nu se referă în mod special la aspectele spectaculare de interpretare a 
religiei prin sugestie, hipnoză şi parapsihologie, care conduc de regulă la concluzii 
exclusiviste şi absolutizatoare, dar acordă credit psihologiei transpersonale tocmai 
pentru consonanţa pe care aceasta încearcă să o stabilească cu anumite compo- 

nente tradiţionale ale religiilor orientale. Nu există, altfel spus, experienţe originare ale” 
religiei în genere care să infirme religiologia, cu toate disciplinele sale, şi nu acesta 
este scopul pe care trebuie să-i urmărească psihologia religiei. 

Principial,. pentru evitarea carenţelor majore din psihologia religiei, autorul 
încearcă să aplice în studiul religiozităţii psihologia sinergetică - o orientare meta- 
teoretică originală şi promițătoare. El explică termenul de „sinergetic“ (de la syn şi 
ergon) după Hermann Haken, ca interacţiune orientată spre un singur punct, de tip 
„laser“, ceea ce nu coincide decât parţial cu interacţiunile obişnuite ale fenomenelor 
psihice. Sinergetica presupune „creşterea eficienţei unui sistem prin autoorganizarea 
componentelor interne care sunt stimulate să lucreze împreună şi deodată“. 

Cu referinţă la psihologia religiei, care are ca nucleu central credinţa, siner- 
getismul presupune complementarizarea laturilor sau proceselor psihice diferite şi 
chiar opuse, coordonarea şi sincronizarea subsistemelor psihice, organizarea şi 
supraorganizarea lor, prin care se realizează transferuri structurale diferite faţă 
de toate componentele psihice luate în parte, ca şi de întregul angrenaj psihic. 
Aceleaşi procese psihice umane ne conduc, într-o anumită coordonare sinergetică, 
la neîncredere, într-o altă coordonare sinergetică, dimpotrivă, la credință. Această 
viziune ne scuteşte de a mai căuta mecanisme psihice recunoscute încă, facultăţi 
senzitive misterioase, fenomene parapsihice etc., şi ne obligă la o mai bună cu- 
noaştere a modului de funcţionare sinergetică a proceselor psihice obişnuite. Şi 
este firesc să fie aşa, căci credincioşii în genere, purtătorii, ca să le zicem aşa, şi 
păstrătorii religiozităţii sunt persoanele obişnuite, normale, care, în plus, ele însele 
consideră credinţa lor ca pe un fenomen normal. Ceea ce nu înseamnă însă că este 
vorba de un fenomen simplu. 

pe Concepţia sinergetică îl conduce pe autor la două perspective complexe de 

abordare a religiozităţii: una în cadrul lărgit al religiologiei, prin cooperarea diferitelor 

discipline ale acesteia, dintre care nici una, izolată, nu poate să epuizeze fenomenul 

/ religiozităţii, şi alta, în cadrul restrâns, dar totuşi complex, al psihologiei, în care tre- 

buie puse în joc toate componentele psihice mai mult sau mai puţin eterogene ale 

„religiozităţii: cognitive, afective, motivaţionale, voliţionale şi atitudinale, dintre care, de 
asemenea, nici una nu poate epuiza singură fenomenul credinţei religioase. 

Psihologia sinergetică devine principial operativă, în viziunea autorului, în pro- 
cesele de transcendere şi de cosmizare, legate de credinţa religioasă. Transcen- 
derea este procesul prin care omul accede la transcendent, iar cosmizarea este de- 
mersul omului spre dobândirea armoniei interioare prin intrarea în rezonanţă cu rit- 
murile armonice ale universului exterior. Din perspectiva psihologiei sinergetice, ele 
trebuie privite unitar, nefiind altceva decât aspecte ale aceluiaşi proces, în care poate 
să domine sau să apară ca preponderente uneori tendinţele expansive ale eului, iar 
alteori cele „absorbante“, tendinţele omului de a ieşi din condiţiile precare ale exis- 
tenţei şi tendinţele de a-şi însuşi condiţiile unei existenţe superioare. Sinergetic vor- 
bind, în ambele cazuri acţionează aceeaşi motivaţie intrinsecă, legată de credinţa re- 
ligioasă, care „invadează afectivitatea, gândirea, imaginaţia, voinţa etc.“. 

„. Subliniem faptul că autorul nici în aceste cazuri nu procedează exclusivist. 
Dacă aspectele sinergetice privesc în mod special operaţionalitatea psihică a proce- 

selori în discuţie, el nu exclude totuşi metodele de frau raționalităţii imaginative, rup- 
turii de nivel, ascezei sau autotranscenderii, care plece şi alte operaţii eiiciente, 
ca metafora revelatorie sau simbolizarea.  » 

Metoda sinergetică se dovedeşte sracuețteelE Şi în modul de concepere?a 
raporturilor reciproce dintre speranţă, iubire şi credinţă, bazate şi ele pe aceleaşi 
procese psihice. Numai în unitatea lor sinergetică, susţine autorul, ele pot alcătui : 
starea de fapt a religiozităţii. S-ar putea vorbi, desigur, în acelaşi context, şi de teamă 
şi milă, declanşatoare, în viziunea anticilor, a catharsis-ului, căci fenomenul religios 
are şi aspecte estetice, de înălţare sufletească spre sublim. Menţinându-ne însă la. 
primele trei, putem urmări carenţele maladive ale'existenţei lor separate. Credinţa fără 
iubire degenerează în fanatism, iar dragostea fără credinţă conduce la geiozie. 
Credinţa şi dragostea fără speranţă provoacă deznădejde ş.a.m.d. 

Dar cel mai important rezultat al aplicării metodei sinergetice în psihologia reli-| 
giei este în legătură cu problema transconştiinţei. Religiozitatea presupune în an- 
samblul trăirii psihice şi o anumită "modificare a conştiinţei. Se vorbeşte uneori despre 
stări „alterate“ ale conştiinţei, alteori de intervenţia subconştientuiui şi chiar a incon- ! 
ştientului, legate de anumite practici meditative, transe mistice sau extaz, provocate , 
prin asceză, hipnoză, sugestie, autosugestie. Actul eligios însă sau experienţa reli- , 
gioasă sugerează mai degrabă o superconştiinţă. Dacă subconştientul, zice autorul, , 
sugerează coborâre, cufundare în abis, conştiinţa religioasă presupune o înălţare. în 
multe religii, cu ocazia morții, sufletul se consideră că trebuie să urce efectiv pe un 
munte, un copac sau pe o frânghie, uneori oferindu-i-se o scară. Locul divinităţilor ! 
este plasat în Cer. Şi mai general însă este vorba de o transcendere, de o trecere ! 
dincolo, indiferent dacă tărâmul este plasat pe orizontală (spre Nordul îndepărtat, ; 
peste mări şi ţări etc.) sau pe verticală (spre Ceruri sau spre Abisuri). Acest „dincolo“ | 
reprezintă o depăşire, care este şi trăită în actul religios, este imaginată, visată, do- ! 
rită, simțită, dar şi concepută, apreciată, asumată. Religiozitatea nu presupune alie-4 
nare, alterare a conştiinţei sau lipsă de conştiinţă, ci, dimpotrivă, o responsabilitate , 
specială faţă de sine, de semeni, de lume, de viaţă şi de moarte. Autorul optează, în + 
aceste cazuri, pentru termenul de transconştiinţă, legat şi de perechea transcen- ! 
dere şi cosmizare. ao i 

Termenul de „transconştiință“ înseamnă conştiinţă a transcenderii şi în ace- 
laşi timp transcendere conştientă. Astfel interpretat, termenul acesta evită orice „de- 
plasare“ din sfera conştiinţei în altceva: inconştient, subconştient, superconştient. Mai 
“mult, conştiinţa este menţinută nealterată, în normalitatea ei. Şi totuşi ea nu este o 
simplă conştiinţă. Aceasta, în ciuda faptului că toate componentele sale sunt şi ale 
simplei conştiinţe. Aici intervine în mod subtil şi eficient metoda de interpretare siner-. , 
getică pe care o propune profesorul lon Mânzat. 

Componentele conştiinţei, care acţionează de regulă succesiv, alternând î în 
tre stări opoziţionale, de la cele elementar psihice: excitaţie-inhibiţie, veghe- somn, 
plăcere-neplăcere, curaj-teamă etc., până la cele mai elevate: afirmaţie-negaţie, argu- 
mentare-respingere cu operativitate modelatorie sau amorfizatoare, pe planul intelec- 
tului, cu reprezentare reflexivă sau infiexivă pe planul raţiunii şi, la cel mai înalt nivel; 
cu reproductivitate fundamentizatoare sau, dimpotrivă, anihilare neantizatoare, toate! 


Pa a e 


2 


boii Sale > = 


'acestea'pot acţiona, în viziune sinergetică, simultan. În realitate, mai mult sau mai pu- - 

țin simultan, sincron, în conexiune, cooperare, integrare. Este vorba de ceea ce 

poate să conducă la coincidentia oppositorum nu numai pe plân ontic, al facultăţii 
V religioase, ci şi pe planul trăirii sale conştiente. Se manifestă aici acel fenomen stra- 
niu al religării.J)EI face cu putinţă imposibilul, inconceptibilul, iraţionalul, adică tot ce 
încalcă legile rigide ale gândirii simple intelectiv-raţionale şi, fireşte, ale simplei 
conştiinţe. „Religarea“ aceasta, starea de religiozitate, presupune deci o consonanţă 
între faptul mistic şi. trăirea mistică. Mai mult, un fenomen de rezonanţă, în termi- 
nologia lui Ştefan Odobleja, pe care îl evocă autorul( Şi anume o dublă rezonanţă: a 
transcendentului în transconştiință, a divinului în conştiinţa divinatorie, dar şi a 
transconştiinţei în transcendenţă, a puterii pe care o poate “institui conştiinţa âde- 
văratei credințe asupra lumii, asupra existenţei pe care o poate transcende prin do- . 
minare: „mutarea munţilor din loc“ prin credinţă. 

Sinergetic vorbind, transconştiinţa nu presupune numai această acţiune si- 
multană a componentelor sale: toate dintr-o dată Şi în aceeaşi măsură. Transcon- 
ştientizarea este un proces complex, cu posibilităţi combinatorice nelimitate ale com- 
ponentelor, cu preponderența variabilă a unora asupra altora sau asupra tuturor celor- 
lalte Ceea ce şi determină nu numai diversitatea religiilor şi în cadrul lor a factologiei 
religioase, ci şi a credințelor despre aceasta, a diversităţii transconştiințelor. Este vor- 
ba, fireşte, şi de o anumită ordonare a lor, o ierarhizare, care poate să apară chiar 
stranie pentru conştiinţa obişnuită. Tocmai în aceasta constă caracterul misterios, 
miraculos al misticului în genere, despre-care vorbea şi Hegel în legătură cu tărâmul 
speculativului, al dialecticii pozitive, în cadrul căreia opoziţia factuală şi corespon- 
dența ei noetică îşi dobândesc valenţe creativ-constructive. 

Aceasta nu înseamnă însă o pulverizare a religiozităţii în transconştiința fiecă- 
rui individ, lucru valabil şi pentru conştiinţa obişnuită. Există conştiinţă profesională, : 
conştiinţă de clasă, conştiinţă naţională etc. Şi transconştiința are aceleaşi caracte- 
ristici, căci transconştiinţa nu se reduce la trăirea religioasă. Din punct de vedere indi- 
vidual însă, ca şi în cazul conştiinţei, există o procesualitate care poate să fie evolu- 
„tivă sau involutivă, cu faze de stagnare şi chiar de alternanță. Aşa se explică dobândi- 
rea sau pierderea credinţei, întărirea sau slăbirea ei. Sinergetic, este vorba de ac- 
tualizarea sau potenţarea, cum ar fi zis Ştefan Lupaşcu, a unora sau altora dintre 
componentele cooperant-sinergetice ale conştiinţei care determină, într-o mai mică 
sau mai mare măsură, conştiinţa transcenderii sau transcenderea conştientă, adică 
fiinţarea ca atare a transconştiinţei. 

Psihologia sinergetică a transconştiinței este un concept cu multiple 
valenţe care se dovedesc eficiente în câmpul de investigaţie ale religiozităţii, dar apli- 
carea lui presupune şi anumite schimbări terminologice. De regulă, se vorbeşte de 
„conştiinţa religioasă“:putem oare să-i spunem transconştinţă religioasă? Sau tre- 
. buie să-i spunem numai transconştiință, pentru a nu comite un pleonasm | 

= Să luăm un exemplu. Cine nu are conştiinţă religioasă este ateu, dar aceasta 
nu înseamnă că el nu are conştiinţă în genere, să zicem laică, profesională. Dar el 
poate să nu aibă transconştiință de nici un fel. Poate să nu depăşească cu nimic exis- - 
tenţa înconjurătoare şi nici să nu-şi pună problema acestei depăşiri. Or, aceasta intro- 
duce o nuanţă. Cine contestă religia poate să fie apt de sentimente sau trăiri (expe- 

fane) religioase, dar poate să fie şi inapt. În primul caz însă ne interesează de ce, 


dispunând de transconştiință, există totuşi; situaţii în care aceasta nu este exersată 
sau nu este exersată în direcţie religioasă. 

| Principial, există şi pentru aceasta un răspuns în maniera psihologiei sinerge- 
tice. Transconştiința poate să fie funcţională şi chiar deosebit de activă, dar angrena- 
jul ei sistematic, ca rezultantă a cooperării sinergetice, cu variante combinatorice 
nelimitate ale componentelor psihice, poate să fie îndreptat spre domenii vecine sau 
chiar opuse religiozităţii, cu toate variantele ei. Este cazul celor care nu acceptă nici: 
o religie, dar acceptă, să zicem, rezultatele psihologiei transpersonale ale lui Stanislav 
Grof, cum ar Yi trăirile perinatale, pe care le consideră la originea religiozităţii, sau 
trăirile din preajma morţii, după relatările lui Raymond Moody. Sunt şi acestea mani- 
festări ale transconştiinței, dar le lipseşte ceva - anumite componente motivaţionale, 
voliţionale etc. - sau le lipseşte ponderea precumpănitoare a unora dintre ele, sau 
este deficitară maniera cooperării lor, a consonanţei lor. Cert este că nu produc trăirea 
religioasă, deşi sunt în preajma ei. 

Situaţia este asemănătoare şi pentru producerea trăirilor antireligioase. Scopul 
transconştiinţei de tip religios, funcţionând deficitar, poate să conducă la producerea 
contrariului său. Cei mai înverşunaţi duşmani ai religiei s-au dovedit cunoscătorii ei, 
care au şi practicat-o, uneori în mod fanatic. Acestea sunt cazurile dereglării aşa-nu- 
mitei „cooperări sinergetice“. 

Facem aici abstracţie de faptul că ateii în genere sunt adversari, din anumite 
motive, ai formelor oficiale, tradiţionale ale religiei, ei ajungând fie la inventarea altor 
tipuri mascate de religiozitate, fie la practicarea unor culte primitive: ale strămoşilor, 
ale personalităţilor, ale elitelor sau ale conducătorilor în genere, pe care ei, ateii, le 
consideră ca nefiind religioase. 

Psihologia sinergetică a transconştiinţei religioase se dovedeşte, după 
opinia noastră, operantă în toate domeniile credinţei religioase şi conduce la re- 
zultate spectaculare. Pe de altă parte, şi acesta este meritul psihologului lon Mânzat: 
ea poate fi utilizată fără infirmarea numeroaselor explicaţii psihologice alternative ale 
fenomenelor religioase. Mai mult, ea se dovedeşte un fel de sinteză a acestora, ceea 
ce îl fereşte pe autor de alunecarea pe pistele atât de ispititoare ale absolutizărilor şi 
exclusivismului. Cert este că psihologia sinergetică explică factologia religioasă 
fără s-o infirme, în maniera generală a religiologiei, şi fără să o falsifice. = 

În plus, meritul lucrării de faţă este şi acela de a fi extins cercetarea la domeni- 
ile „transpsihologice“ ale religiologiei, evitând poziţiile unilaterale, absolutizatoare care 
se fac de regulă vădite în psihologia religiei. d 

Pe de altă parte, i se poate reproşa autorului faptul că n-a făcut uz în mai mare 


" măsură de metoda sinergetică şi într-o manieră mai consecventă. Asupra acestor 


probleme însă se poate reveni şi autorul însuşi consideră această lucrare ca o primă 
formă de expunere, ca o introducere a psihologiei sinergetice a transconştiinţei reli- 


- gioase. O formă care se dovedeşte a fi şi prima încercare şi, de ce să n-o spunem, . 


admirabilă, de psihologie românească a religiei. 


Academician ALEXANDRU SURDU 


CAPITOLUL | 


ORIZONTUL TEORETICO-METODOLOGIC 
AL PSIHOLOGIEI RELIGIEI 


1. ORIGINILE PSIHOLOGIEI RELIGIEI 
1.1. Problematica fundamentală 


PSIHOLOGIA RELIGIEI este disciplina care se ocupă cu cercetarea particu- 
larităţilor psihologice ale credinţei şi experienţei religioase şi a diverselor atribute şi 
trăiri ale personalităţii credincioşilor. Nu o considerăm doar o ramură a psihologiei 
sociale, întrucât are - după cum vom arăta în continuare - relaţii organice şi rădăcini 
profunde în psihologia inconştientului, psihologia seleBenel psihopatologie, psiholo- 
gie generală etc. 

În problematica fundamentală a psihologiei religiei s-au cristalizat teme ca: 
structura şi dinamica psihismului la omul religios, rădăcinile psihologice ale religiei, 
conţinutul experienţei religioase (componentele şi funciiile credinţei religioase), rolul 
inconştientului şi al conştientului în trăirea religioasă, particularităţi psihice ale persoa- 
nelor religioase, complexitatea sentimentelor de tip religios, filiaţia speranţă - iubire - 
credinţă, structura numinos-ului, pericolul disoluţiei personalităţii în credinţa fanatică 
eic. 

Ca disciplină cu profil propriu, psihologia religiei se constituie în cea de-a doua 
jumătate a veacului trecut şi în primele decenii ale secolului al XX-lea, prin aportul 
“unor savanţi ca Th. Ribot, P. Janet, W. James, Rudolf Otto, C.G. Jung, 
J. Leuba, H. Delacroix, G. Fechner, M. de Montmorand, M. Pradines, J.B. Pratt, G.W. 
Allport, E. Durkheim, Mircea Eliade ş.a. 


+ 1.2. Orientări psihologice, generatoare ale psihologiei religiei 


| În privinţa originilor sale, psihologia religiei s-a constituit ca disciplină printr-o 
triplă asimilare din istoria religiilor, sociologie şi psihopatologie. Asimilarea istoriei . 

religiilor este prima care exprimă tendinţa 'de a considera ca fiind constitutivă psi- 
hologiei religiei tentativa de a stabili statutul unei „religii primitive“ (germ. Ur-Religloh) 
sau a unui „Dumnezeu primitiv“ (Ur-Gott), în care religiile şi zeii ulteriori nu vor fi decât 
reminiscenţe şi remanieri. În privinţa asimilăril sociologiei se fac referiri la E. Durk- 
heim (1912),.care susţine că „omul trăieşte în chip religios“, simte că are în el o pute- 
re pe care.nu o percepe când se află în stare de trăire religioasă. Durkheim.apreci- 
ază că experienţa religioasă este prea puternică spre a fi iluzorie sau pentru a-i găsi 
rădăcinile în individul izolat; singura sursă susceptibilă a fi atribuită acestei experienţe 
nu poate fi decât viaţa în grup. Asimilarea psihopatologiei a fost mai radicală: fe- 
nomene religioase extraordinare (de exemplu, viziuni, extaz mistic, halucinaţii, voci 
etc.) intră în structurile mintale apropiate de acelea ale halucinaţiilor. Pierre Janet 
(1859-1947), fără a asimila orice credinţă la maladiile mintale, apreciază că în obser- 
vaţie se poate aplica comportamentelor religioase modelul de analiză psihopatolo: 
gică. Este cunoscut aportul lui S. Freud (1856-1939), care explica credinţa religioasă 
ca un joc al sublimării. 

În plan epistemologic, unii psihologi contemporani au avut unele tentative de 
a integra în structuri mai vaste procesul religios, cum sunt, de pildă; tentativele de a 
integra sistemele religioase într-un ansamblu mai global care este reprezentat de sis- 
temele ideologice. Astfel structura sistemului credinţă-necredinţă are un câmp şi un 
sistem ideologic particular. La fel, operaţionalizarea conceptului de ORTODOXIE, 
organizată în jurul ipotezei după care „în sistemul ortodox, fragilitatea informaţiei este 
compensată de vigoarea regulii“ reflectă unele funcţii ideologice mai generale (J.P. 


Deconchy, 1987). 
1.3. Paradigma eliadiană (după Cezar Baltag, 1991) 


Contribuţia principală a lui Mircea Eliade se centrează asupra „recuperării“ sa- 
crului, a dimensitinii religioase din conştiinţa umană. Această dimensiune nu este un 
„stadiu“ în istoria omului, ci un element constitutiv din însăşi structura conştiinţei 
(M. Eliade, 1970). Homo religiosus este „condamnat“ la transcendenţă întrucât, în 
atingere cu sacrul, descoperă existenţa „unei realităţi absolute, care transcende lu- . 
mea aceasta, dar care se manifestă în ea, şi prin aceasta o face reală“. Eliade arată 
că în manifestarea sa, sacrul dă lumii o nouă dimensiune, mai radical spus îi dă rea- 
litate, o întemeiază. 

După cum afirmă C. Baltag, primul şi cel mai important principiu al ati (ea 
giei lui Eliade este teza ireductibilităţii sacrului. Al doilea principiu hermeneutic este 
dialectica sacru - profan. Ar fi şi al treilea principiu, şi anume tendinţa simbolurilor 
religioase de a „agrega“ în sisteme de simboluri. Ă 

În esenţă, paradigma eliadiană se referă, deci, la dialectica sacru - profan, în 
care sacrul este o stare structurală a conştiinţei umane, iar simbolul religios este o 
realitate holistică. 

2, CONCEPTE FUNDAMENTALE -. “AI 
2.1. Conceptul de religle A ,: sut e spe: = 


Contrar concepției marxiste care sita că. religia (lat. „religio“, „legătură“ - 
este o formă specifică de înstrăinare a esenței umane şi „opium pentru popor“, ma- 
rea majoritate a filosofilor şi psihologilor au considerat religia ca pe o înălţare a omu- 
lui, întrucât aceasta caută valorile spirituale ale vieţii, se întreabă de rostul vieţii, de. 
continuitatea ei după moarte, de existenţa unui Creator. Naşterea conştiinţei reli- 
gioase la omul primitiv a reprezentat un pas înainte în formarea şi dezvoltarea con- 
ştiinţei de sine a omului (un adevăr acceptat şi de către marxişti). Fiecare religie este 
căutarea unui răspuns la problemele fundamentale ale omului. Esenţa tuturor religi- 
ilor este iluminarea. Cine are în vedere iluminarea, ca un capăt al traseului religios, 
vede şi punctul în care eforturile spirituale converg armonic. G. Dumezil (1948) arată 
că o religie este un sistem, diferit de mulţimea elementelor sale; ea este o gândire 
articulată, o explicare a lumii. 

Mircea Eliade şi Claude L&vi-Strauss evidenţiază şi valorifică „regulile“ după 
care se „construieşte“ religia, aşadar, caracterul sistematic al acesteia; amândoi subli- 
niază autonomia religlei în raport cu societatea. În „Dicţionar al religiilor“ (1993, p. 17), 
M. Eliade şi |. Culianu notează: ,... o religie este mai întâi un sistem infinit de complex 
şi mai apoi partea din acest sistem care a supravieţuit în cursul istoriei sale; or, doar 
o părticică infinitezimală a acestui fractal este prezentă într-un moment dat ce poate 
fi numit acum". 

Mircea Florian (1993, p. 5-21) arată că în ştiinţă şi filosofie dorea cunoaşte- 
rea (iar creaţia e derivată), în artă şi religie precumpăneşte creaţia, cunoaşterea 
fiindu-i subordonată. Religia izbuteşte a ne desprinde de realitatea naturală, de lume, 
fiindcă se reazemă pe credinţa că spiritualmente putem ancora într-o realitate, supra- 
naturală. Nota, care evocă esenţa proprie religiei, face din sacru ceva „cu totul altfel“, 
decât viaţa obişnuită, naturală. Religia înseamnă o răsturnare a vieţii empirice, o 
infinită depăşire a lumii sensibile, o convertire a existenţei, o nouă orientare a gel 
nului şi ţinutei individuale. 

După părerea lui A. Schopenhauer (1788-1860), religia este metafizica popo- 
rului, înțelegând cuvântul „popor“ în sens intelectual, fără accepţiune de rang social 
sau de avere, pentru a-i desemna pe toţi aceia care sunt incapabili să caute şi să 
„ gândească prin ei înşişi. îug lOla este singurul mijloc de a revela şi de a face sensi- 
bilă înalta semnificaţie a vieţii... oamenii au neapărat nevoie de, o interpretare a 
vieţii, iar aceasta măsurată după puterea minţii lor. De unde veşmântul alegoric în 
care se acoperă adevărul“ (A. Schopenhauer, 1818, pag. 175). În afară de elenism şi 
de islam, care sunt total optimiste, toate religiile-au - după părerea lui Schopenhauer 
„- cel puţin un germene pesimist (dogma căderii la evrei). 

Potrivit lui L..Kolakowski (1993), viaţa religioasă a omului î încape, întreagă, în 
două ecuaţii: ecuaţia platoniciană a Absolutului: „Dacă Unul nu este, atunci nimic nu 
este“ şi cea paulinică a Dumnezeului întrupat: „Dacă dragoste nu e, nimic nu e“.. 

Religia îi deschide spiritului uman noi orizonturi pe drumul care îl conduce spre 


conştiinţa de sine a Fiinţei umane. 

2.2. Conceptul de credinţă  . 


CREDINŢA, în spectrul ei general şi mai ales în sensul psihologic, este o atitu- 
dine spirituală; o adeziune, un asentiment, o ataşare de ceva, o angajare a con- 
ştiinţei. 

Conceptul de credinţă sugerează şi o certitudine, un sentiment de sus- 
pendare a îndoielii, de stabilitate sau armonie internă. Credinţa, totodată, reprezintă 
o evaluare, o judecată de apreciere subiectivă. Karl Popper (1981) se referă la cre- 
dinţa cercetătorului trăită ca o convingere subiectivă, care poate să preceadă sau 
să întărească obiectivitatea ştiinţifică. Credinţa, fără să moditice conţinutul cunoaş- 
terii, o consolidează, o fortifică. Credinţa este deasupra, dar nu împotriva cunoaş- 
terii (B. Pascal, 1963). 

Mircea Florian (1933, p. 136) susţine că, în accepţia cea mai generală, credinţa . 
este asentimentul la tot ceea ce este trăit, operat sau cunoscut, pe scurt este „ati- 
tudinea de aderare la întreaga experienţă". Credinţa este coextensivă vieţii. A trăi 
înseamnă a accepta, a afirma, a-ţi da adeziunea. Noi credem mai mult decât cunoaş- 
tem, dincolo de experienţă şi gândire. Aşadar, credinţa, ca emoție, motiv şi voinţă, nu 
se mulţumeşte să se adauge conştiinţei fără a o modifica, nu se mulţumeşie să fie o 
acceptare a ceea ce trăieşte omul prin evidenţa cognitivă a experienţei şi gândirii, ci 
devine factor integrant al cunoaşterii: Credinţa este un factor constitutiv al adevă- 
rului, nu o simplă ratificare a lui şi de aceea se îndreaptă spre un obiect care e „din- j 
colo de experienţă şi raţionament“ şi totuşi el este socotit ca existent (G. Th. Fechner, 
1910, p.1).: 

Immanuel Kant face următoarea deosebire între opinie (Meinen), credință 
(Glauben) şi știință (Wissen): opinia este o încredințare (Furwahrhalten) dintr-un fun- 
dament cognitiv care nu este suficient nici subiectiv, nici obiectiv şi de aceea opinia e 
o judecată provizorie; credinţa este o încredințare dintr-un fundament care este 
insuficient obiectiv, însă subiectiv este suficient şi de aceea de referă la obiecte des- 
pre care nu ştim nimic, însă suntem siguri că nu este contradictoriu a gândi aseme- 
nea obiecte; ştiinţa este o încredințare dintr-un fundament care este suficient obiec- 
tiv şi subiectiv, având o certitudine empirică sau raţională. Observăm în definițiile lui 
Kant poziţia mijlocie a credinţei între opinie şi ştiinţă, însă totodată înrudirea ei cu 
- opinia, întrucât ambele au o insuficienţă faţă de ştiinţă, care exclude orice insuficienţă. 

În credinţă intervine un „adaos ateoretic', un amestec al „voinţei de a crede“, al 
curajului, acceptării riscului şi, totuşi, 'nu se renunţă la pretenţia credinţei de a fi 
adevărată. Credinţa ca posibilitate de adeziune „dincolo de experienţă şi cunoaştere“ 
ne aşează în faţa unui paradox: ea este maximum de incertitudine, cum este şi ma- 
ximum de certitudine, deci se dezvăluie în două poziţii extreme. Pe de o parte, 
credinţa este incertitudine sau o certitudine minimală, o infraştiinţă, o ştiinţă provi- 
zorie (Kant); pe de altă parte, credinţa este o certitudine de nezdruncinat, chiar supe- 
rioară ştiinţei, o uitraştiinţă, o cunoaştere supraraţională. După cea dintâi, credinţa 
este o cunoaştere insuficientă; după cea de a doua, dimpotrivă, ştiinţa apare ca o 
credinţă insuficientă (M. Florian, 1993, p. 142-143). 

2.3. Conceptul de credinţă religioasă 


Credinţa poate însemna adeziunea nu numai la o experienţă verificată sau ve- 
rificabilă, ci şi la elemente care se află dincolo de o asttel de experienţă. Astfel, ter- 
menul de credinţă trece în cealaltă accepţiune a sa, în cea de credință religioasă. 
William James (1916) arată că oamenii, în credinţa lor religioasă, înclină să trans- * 
forme elementele de incertitudine într-o certitudine pentru care:nu au vreo sursă de 
verificare obiectivă. Credinţa apare ca o adeziune dincolo de experienţa empirică, din- 
colo de ştiinţa pozitivistă. După S. Kierkegaard, credinţa este conştientizarea fiinţei 
din origine. 

Credinţa religioasă este o dimensiune fundamentală a spiritului care se consti- 
tuie într-o tablă de valori. „Crede şi nu cerceta“ nu există în Scriptură (Pr. C. Ga- 
leriu, 1991). În Scriptură avem: „Prin credinţă înţelegem...“ (Evr. 11,3). Tertulian (155- 
222 d. Hr.) a iniţiat formula: „Credo ut intelligam“ - cred că înţeleg. Anselm de Can- . 
terbury (1033-1109), părintele scolasticii, reia gândul lui Tertulian şi vorbeşte despre 
credinţa care pregăteşte inteligenţa în pătrunderea adevărului. Credinţa nu este un 
act de consimţământ intelectual față de anumite aserţiuni, ci o angajare morală care 
implică integrarea într-un tot atât a consimţământului intelectual, cât şi o încredere 
infinită. Ignoranţa este considerată păcat foarte grav în religia creştină. Conştiinţa unei 
lumi reale şi semnificative este strâns legată de descoperirea sacrului. Ă 

Actul de credinţă este un salt practic, care implică un pariu sau un risc. W. Ja- 3 
mes (1916, p. 110) defineşte credinţa religioasă în acest spirit: „Credinţa religioasă 
este credinţa într-un lucru faţă de care îndoiala teoretică rămâne încă posibilă; şi cum 
criteriul credinţei rezidă într-o dispoziţie spre faptă, se poate spune că credinţa constă 
în a fi gata să lucrăm pentru o cauză al cărei succes nu este stabilit dinainte. Într- 
adevăr, este aceeaşi calitate morală pe care o numim curaj în ordinea practică; iar 
oamenii de natură viguroasă înclină adesea a primi o parte de incertitudine în credința 
lor filosofică, întocmai cum riscul dăruieşte o anumită savoare activităţii, pe care ei o 
desfăşoară în treburile lor pământeşti“. j 

=-în- concepţia lui C. Rădulescu-Motru (1899, p. 147-161) credinţa exprimă 
subiectivitatea omenească sau individuală, „fondul sentimental omenesc“; ea este 
intim legată de personalitatea omului. Esenţialul în credinţă este convingerea despre 
„sensul existenţei omeneşti“ sau despre „sensul vieţii individului“. Credinţa este 
ineradicabilă pentru că individul nu poate renunţa, cu toate dovezile ştiinţei, la convin- 
gerea că „existenţa are un sens pe această lume, că mica sa persoană nu poate fi 
indiferentă restului naturii“. Rădăcina oricărui ideal este credinţa în sensul existenţei 
omeneşti. Credinţa trebuie să afirme valoarea individualităţii omeneşti în Cosmos. 

Credinţa este depăşirea experienţei strict cognitive. Ea implică şi emoție, 
sentiment, voință, motivaţie şi atitudine, Credinţa religioasă nu e depăşirea oricărei 
experienţe, ci a unei experienţe prin alta, completarea lor, folosirea mai multor planuri 
ale experienţei. 

Teologia creştină obişnuieşte să opereze o deosebire de esenţă între credinţa 
în absolutul religios şi orice altă credinţă în ceva absolut, de exemplu, în datorie, | 
umanitate, patrie, cultură, progres, ştiinţă, dragoste etc., aşadar, alte credinţe în abso- 

luturi fără Dumnezeu. Credinţa religioasă nu este considerată de teologie ca fiind de 


ordin uman şi natural, ci este de ordin divin şi supranatural; credinţa este o graţie dum- 
nezeiască, un dar,'0 înstăpânire a sufletului bine dispus în această direcţie, o stare 

ce aderă la Revelația lui Dumnezeu. '-: Ia 
*+ Din unghiul de vedere al Be po/oaiei religiei vom analiza credinţa ca pe o trăire 


“ specific umană, care se află în relaţie sinergică cu alte două trăiri fundamentale: spe- 


ranţa şi iubirea. Nu putem uita că şi credinţa religioasă, asemenea oricărei credinţe, 
nu e străină de conştiinţa celui credincios, de sentimentele, de obiceiurile, de caracte- 
rul lui. Cel care crede are impresia covârşitoare că în el vorbeşte o spiritualitate supe- 
rioară, deci are convingerea că nu el a făurit credinţa. Dar nu găseşte decât cel care 
caută. şi, invers, cum nota Pascal, nu caută decât cel ce a găsit subconştient 
dinainte, fiindcă era întors cu faţa spre lumină, aşadar, fiindcă posedă o anumită 
structură conştientă şi subconştientă afectiv-voliţională. 

N. Steinhardt (1992, p. 320) arată: credinţa „ne redescoperă lumea, oamenii, 
viaţa şi ne scoate din acreală, din plictis, din mohoreala; înnoieşte şi înviorează întoc- 


mai ca arta poetului sau a pictorului“. 
2.4. Conceptele de TEOLOGIE şi MISTICĂ 


Cuvântul „Teologie“ este de origine grecească, fiind compus din Theos - Dum- 
nezeu şi Loghis, care vine de la Logos - cuvânt, rațiune, argument. Logosul desem- 
nează nu numai cuvântul obişnuit, ci şi raţiunea profundă-a celor ce sunt (Dumnezeu) 
şi a celor ce există (lumea cu tot ce există şi se creează în ea). Aceasta este sem- 
nificaţia antică a Logosului pe care au adoptat-o Sfinţii Părinţi ai Bisericii. În creştinism 
Logosul are şi alte conotaţii. EI nu este numai o categorie metafizică abstractă cu care 
operăm în procesul de gândire, ci înainte de toate este o Fiinţă personală, dum- 
nezeiască şi creatoare-Cuvântul ca persoană - lisus Hristos, cuvântul întrupat al lui: 
Dumnezeu este mijlocitorul între Dumnezeu şi oameni. 

În comunicarea cu Dumnezeu prin cuvânt se realizează Teologia - cuvân- 
tarea, cunoaşterea, ştiinţa despre Dumnezeu. Gândirea creştină a adoptat termenul 
de „Teologie“ în secolul al |ll- lea. . 

- „Mistica“ este un concept polisemantic. Pentru un profan, spre dest 
„mistic“ este echivalent cu „un obscur“, „irațional“, ceva ce ţine de manifestări psiho- 
somatice bizare, chiar patologice; Uneori acestei noţiuni i s-au impus chiar conotaţii 
politice, improprii. 

Noţiunea de mistică vine din limba greacă. La origine stă verbul myo - a 
închide ochii, a strânge gura; a astupa urechile. Substantivul mystes indică pe cel 
iniţiat în mistere, iar noţiunea mysterion indică o ceremonie religioasă la care nu par- 
ticipă orice profan, ci numai cei iniţiaţi de un mystagog. Adjectivul mysticos, apărut 
relativ târziu în limba greacă; înseamnă „secret“, „tainic“, „misterios“ În Grecia antică 
existau la Eleusis misterele mari (ceremonii religioase) în cinstea Demetrei, zeiţa fer- 
tilităţii, şi misterele mici, în cinstea fiicei Demetrei, zeiţa Persefona, soţia lui Pluton, 
zeul infernului. Primele aveau loc toamna, celelalte primăvara. . 

Dacă „mistic“ înseamnă ascuns, secret, ceea ce se găseşte în, afara expe- 
ienţei obişnuite, după cum arată VI. Lossky (1903-1958), fenomenul ca atare se 


24 


, y ? - y | NR ci 

referă, pe de o i la mişcarea de autodepăşire a stării obişnuite a omului spre a 
se orienta din punct de vedere interior spre un obiect sau ființă, situate dincolo de li- 
mitele experienţei obişnuite; pe de altă-parte, se referă la perceperea obiectului sau 
fiinţei spre care tinde. Cunoaşterea, perceperea acelui obiect sau acelei ființe implică 
un efort, o experienţă. Aceasta este experienţa mistică sau pur şi simplu Mistica. 

Cât priveşte mistica religioasă, fiecare religie, având tainele ei, are şi mistica 
ei, în funcţie de modul în care trăieşte taina (misterul) obiectului sau fiinţei pe care o 
adoră: mistica naturală (budismul tantric), mistica şamanistă, mistica (Oc oplatonică, a, 
lui Plotin (sec. al III-lea), mistica teistă ş.a. 

În limbaj creştin, Cuvântul „mistic“ (tainic, ascuns) se referă la taina Tubișii lui 
Dumnezeu faţă de noi, care s-a arătat în Hristos, Contemplarea mistică nu întâl- 
neşte experienţa omenească obiectivată, ci Revelația obiectivă a lui Dumnezeu în 
Hristos. Contemplarea mistică înseamnă „vederea“ tainelor divine. 


2.9. Conceptul de teologie mistică (VI. Lossky) 


În creştinism, aşadar, mistica se fundamentează pe concretul Revelaţiei şi pe 
echilibrul psihic, pe fapte concrete verificate istoric, cultural şi existenţial. Ea este”o 
experienţă trăită şi parţial comunicabilă, prin cuvânt sau prin prezenţă. Este trăire şi 
discurs, viaţă şi teologhisire. De aceea nu se poate face o separație între Teologie 
(discurs) şi Mistică (Trăire), ci. se afirmă, aşa cum face VI. Lossky, o Teologie 
Mistică„ Primul care ne-a lăsat un tratat de „Teologie mistică“ a fost Dionisie Pseudo- 
Areopagitul (sec. al V-lea). Filosoful francez Claude Tresmontant (1975) arată că 
TEOLOGIA MISTICĂ este cunoaşterea Cauzei creaţiei, a Principiului acesteia, a 
Raţiunii sale de a fi, a Sensului său, a finalităţii sale: este cunoaşterea Alfei şi Omegăi. 


2-6. Misticismul sufletului şi mişticiSmul Unităţii (R. Otto) 


Rudolf Otto (1926, p. 37-38) a deosebit două misticisme şi două speculaţii, 
care se pot uni şi amesteca, dar pot exista şi separat: (a) misticismul viziunii interne 
potrivit căreia taina existenţei se află în interior, în adâncul conştiinţei, unde se face 
unirea cu Dumnezeu; (b) misticismul viziunii unităţii sau doctrina existenţei unitare, 
datorită căreia sufletul se contopeşte cu Unitatea. 

Misticismul unităţii este mai vechi în India: misticismul Ekam opus misticismu- 
lui Atman (suflet) - meditaţie asupra Unului precede meditaţia asupra Sufletului. La 
fel şi în Grecia;. reflecţia asupra Unului precede meditaţia asupra Eului. Aşadar, nu 
Dumnezeu este datul primordial şi nici existenţa, ci Unitatea, o unitate care nu poate 
fi gândită printr-o categorie iGuicali dar are echivalente Siicţiliegi Totalitate, Univers, 
Cosmos, Organism. 

Mircea Florian (1993, p. 112) susţine că aceste din urmă noţiuni sunt originar 
mistice; ele derivă din „spiritul misticismului“,- însă au fost dezînsufleţite. M. Florian 
crede că deosebirea dintre cele două misticisme este departe de a avea semnificaţia 
acordată de R. Otto. Desigur, originar este misticismul Unităţii, iar cel al Sufletului se 
înfiripă mai târziu, însă cele două misticisme sunt două momente ale aceluiaşi pro- 

ces: misticismul Sufietului este originar, însă el preexistă latent şi este descoperit mai 
târziu. Numai prin unitatea Sufletului se ajunge la Unitatea Lumii, la Infinit. Meister 
Eckhart a fost un mistic speculativ al Infinitului şi în acelaşi timp al Sufletului. 


+ 


3. ŞTIINŢA ŞI RELIGIA REPREZINTĂ CUNOAŞTEREA UMANĂ 
DIN DOUĂ PERSPECTIVE COMPLEMENTARE 


Ştiinţa şi-a câştigat un imens prestigiu în epoca noastră întrucât a dovedit că 
poate avea acces în universul misterelor şi a reuşit deseori să transforme misterul 
(ordine ascunsă) în adevăr, controlabil şi util (ordine manifestă). Dar ştiinţa nu poate 
răspunde la toate întrebările şi nu poate dezvălui toate misterele. Cunoaşterea ştiin- 
țifică nu este nici exhaustivă, nici infailibilă. 

Religia are aceleaşi ambiţii: de a pătrunde în iimea misterelor, de a înălța 
cunoaşterea omului dincolo de universul empiric, dincolo de natură şi de om, spre 
transnatural şi transuman. 

În 1990 Andre Frossard (membru al Academiei franceze) observa: „Religia fă- 
ră ştiinţă ar fi oarbă, ştiinţa fără religie ar fi şchioapă“. Ştiinţa şi religia nu sunt in- 
compatibile, aşa cum susţinea marxismul, ci ele pot chiar coexista în aceeaşi 
minte. Religia se interesează mai puţin de originea ființelor şi mai mult de rostul lor, 
o interesează mai puţin cum este alcătuit omul şi mai mult să cunoască care este me- 
nirea lui. 

V. Tonoiu (1992) arată că nevoia profundă de unitate inalienabilă a spiritului 
uman şi practica vieţii reale pe termen lung nu se pot dispensa de un dialog între 
ştiinţă şi religie. Atât ştiinţa cât şi credinţa sunt determinaţii spirituale care interesează 
deopotrivă funcţia teoretică a înţelegerii şi funcţia practică a vieţii. Dar aceste moti- 
vaţii şi obiective cognitive unitare (sinergice) le realizează fiecare cu metode specifice. 
Scopul este acelaşi, dar mijloacele de a-l atinge sunt diferite. Convingerile religioase 
se sustrag, cel puţin parţial, regimului de raționalitate strictă şi naturală care este pro- 
priu ştiinţei. Ambele însă trimit la o transcendenţă din care împreună izvorăsc şi către 
care ele înțeleg să conducă spiritul uman. Deşi nu sunt total străine ordinii naturii şi 
raţiunii umane, întrucât se implantează în omul concret, credinţele religioase ţin de o 
instanţă supraumană şi supranaturală cu care omul trebuie pus în contact şi fami- 
liarizat. Contrastul operează aici la nivelul „conştiinţei de sine subiective“ a ştiinţei şi . 
religiei. Ştiinţa pare ca o necesitate naturală pentru om, iar credinţa în sacru ca o 
libertate de existenţă. Spiritul trebuie să înveţe să poarte respect spiritului pretutin- 
deni unde este întâlnit. Efortul omului de ştiinţă sau al omului religios de a-l înţelege 
pe celălalt se repercutează inevitabil asupra înţelegerii de sine. Dialogul dintre ştiinţă 
” şi religie este, în concepţia lui Tonoiu, o şcoală, o învăţătură a spiritului. 

D. Stăniloae cheamă biserica ia un dialog în profunzime cu oamenii de 
ştiinţă. Ştiinţa descoperă raționalitatea lumii. Dar o raționalitate fără un subiect veş- 
nic, infinit, este fatal incompletă. D. Stăniloae, în Teologie dogmatică ortodoxă (vol. 

! şi II, 1978), militează prin intermediul raţionalităţii creaţiei, care constituie structura 
ei interioară, pentru o relaţie intemă între creatură şi Creator, astfel încât Dumnezeu 
nu acţionează mecanic asupra creaţiei, adică din afară, ci în chip dinamic şi spiritual 
din interiorul ei. Întreaga creaţie devine, prin intermediul aţionalităţii ei interne, mijloc 
de dialog între Dumnezeu şi om, între raţiunea umană şi raţiunea divină. Sau, cum 
spune Stăniloae, „raționalitatea cosmosului este o mărturie a faptului că el e produsul 
unei Fiinţe raţionale... Pe de altă parte, cosmosul însuşi ar fi fără sens împreună cu 
raționalitatea dacă n-ar fi dată raţiunea umană care să-l cunoască pe baza raţionali- 
tăţii lui. Raţionalitatea cosmosului are un sens numai dacă e cugetat înainte de creare 
şi în toată continuarea lui de ființă creatoare cunoscătoare, fiind adus la existenţă spre 
a fi cunoscut de o fiinţă pentru care a creat şi, prin aceasta, pentru a realiza între sine 
şi acea fiinţă raţională creată un dialog prin mijlocirea lui. Acest fapt constituie 
conţinutul revelaţiei naturale“ (op. cit., vol. |, p. 11). Accentul deosebit pe care D. 
Stăniloae îl pune pe această raționalitate interioară a creaţiei, ca mijloc de dialog între 
raţiunea divină şi rațiunea umană, este cu atât mai justificat cu cât ştiinţa contempo- 
rană, care a pătruns adânc în lumea microcosmosului, bătând la porţile transcen- 
denţei, a ajuns la concluzia că universul nu se întemeiază pe o materie universală, ci 
pe o gândire universală, pe „conştiinţa cosmică“. Savantul fizician contemporan 
Bemard d'Espagnat (autorul „principiului nonseparabilităţii particulelor“) ne avertiza, în 
1985, că dacă vom continua să disecăm particulele şi subparticulele nucleare, în cele 
din urmă vom descoperi „conştiinţa cosmică“. iar dacă ne-am referi, împreună cu V. 
Tonoiu, la izvorul arhaic al ontologiilor actuale ar trebui să recunoaştem că acest aver- 
tisment, impresionant pentru oricare scientist al lui d'Espagnat, vine să confirme, după 
un mileniu şi jumătate, intuiţia genială a Sf. Maxim Mărturisitorul (teoretician al în- 
dumnezeirii omului, prin „Mystagogia“, care a trăit între anii 580 şi 662; s-a născut la 
Constantinopol şi a murit la Lazica, în Colchida). 

Michel Meslin (1973) pledează pentru ştiinţa religiilor ca disciplină totală, care 
trebuie să lege istoricul de social, de psihologic şi de analiza structurilor. 

Alexandru Surdu (1993) s-a referit recent la religiologie sau ştiinţa despre 
religie prin care se infirmă teza de bază a oricărui ateism modern referitoare la-opozi- 
ţia sau incompatibilitatea ştiinţei şi religiei. Ca obiect de studiu al unei ştiinţe, religia 
nu măi poate fi opusă ştiinţei, după cum nici psihicul, de exemplu, nu este opus psi- 
hologiei (Wach, R. 1924; Waardenburg, J., 1986). 


4. OMUL CA FIINŢĂ 


4.1. „Umanismul“ marxist 
Umanismul Renaşterii mai este încă dualist, acceptă atât imanenţa, cât şi 


transcendenţa, atât omul natural, cât şi omul-divin, supranatural. Umanismui veacului 
al XIX-lea este în mai mare măsură monist, în el învinge definitiv sufletul raţional şi 

pozitivist. Umanismul a vrut să anuleze tot ceea ce este dificil, problematig şi tragic în 
om, pentru a-l instala mai bine pe pământ, pentru a-l face fericit. Respinge idealismul 
şI promovează materialismul şi deci fericirea terestră, provizorie şi trecătoare. 
Bunăstarea şi prosperitatea omului în lume, întorcând spatele tragismului de nez- 
druncinat al vieţii umane, înseamnă negarea omului ca. Fiinţă aparţinând ambelor 
lumi, ca părtaş nu doar la regatul natural al necesităţii, ci şi la regatul supranatural al 
libertăţii. 

Karl Marx (1818-1883) a venit cu o perspectivă care părea promițătoare, expli- 
când omul ca totalitate şi esenţă a relaţiilor sociale, pornind de la premisa că omul 
este eminamente fiinţă socială. Dar aceasta s-a dovedit a fi o perspectivă parţială şi 
reducţionistă. Reducând omul la relaţiile sociale (exterioare), marxismul a ignorat deli- 
berat Fiinţa. Ludwig Feuerbach (1804-1872) interpretează religia ca înstrăinare a 
omului de el însuşi şi nutrirea lui cu iluzia unei ființe transcendentale (Dumnezeu). 
Risipirea acestei iluzii, coborârea iubirii din planul trânscendent al religiei în planul real 
al vieţii pe pământ ar constitui, după Feuerbach, condiţia eliberării omului. Depăşirea 
critică arumanismului său contemplativ a condiţionat geneza concepției lui Marx. Abia 
a apucat Feuerbach să proclame religia umanităţii, că Marx a condus umanismul, prin 
socialismul său materialist, la negarea. Fiinţei interioare a omului, la înrobirea finală a 
omului faţă de necesitate, la transformarea lui în instrument al forțelor de producţie 
materiale. Marx neagă valoarea intrinsecă a personalităţii umane, el vede în om doar 
9) funcţie a procesului material social, subordonează şi sacrifică individul de dragul co- 


antropologia umanistă intră în criză, omul divinizat este distrus în numele a ceva fan- 
tomatic, în numele ideii socialismului şi a dictaturii proletariatului. Proletariatul este 
mai presus de om, el nu este pur şi simplu suma oamenilor, ci un nou zeu (N. 
Berdiaev). Doctrina marxistă a dezvoltării sociale este conservatoare, necreatoare, 
pentru că este total supusă necesităţii. „Marxismul nu cunoaşte personalitatea, nu cu- 
noaşte libertatea şi de aceea nu cunoaşte creaţia“ (Berdiaev, 1992, p. 138). Marxis- 
mul conţine o doză de adevăr care se referă la starea de opresiune a subiectului cre- 
ator. Dar libertatatea nu înseamnă necesitate înțeleasă. Necesitatea esţe o libertate 
proastă, inconştientă. Necesitatea silită nu este decât reversul dezagregării univer- 
sale şi înstrăinării universale. Poţi fi în robie doar faţă de cineva care îţi este străin şi 
vrăjmaş. Ceea ce este apropiat şi drag nu constrânge. Cei iubitori şi uniţi sunt liberi, 
numai cei învrăjbiţi şi dezbinaţi se află în robie şi cunosc constrângerea. Necesitatea 
"este libertatea căzută, libertatea haosului. Libertatea adevărată este libertatea inte- 
rioară din spiritul uman şi libertatea cosmică (armonie şi echilibru). Iubirea arde 
orice necesitate şi dăruieşte libertatea. Hristos a fost primul învăţat care a pus în cen- 
trul învăţăturii sale conceptul de iubire universală. “ - 


4.2. Omul ca Fiinţă culturală 
Marxismul a ignorat ființa, proiectul interior al omului, spiritualitatea sa intrin- 


secă. După M. Heidegger (1889-1976), Fiinţa este un nucleu de potenţialitate şi gene- 
rativitate. El conturează o interpretare a Fiinţei ca transcendentă: (a) „modul de a fi“ 

al Fiinţei nu se reduce la acela al existenţelor determinate, realizate, ci ţine de ma- 
tricea generatoare a fiinţărilor determinate; (b) Fiinţa [Isivougariană este o perma- 
nentă deschidere spre infinit. - 

Doctrina transmisă. de Rene Gu&non porneşte de la un principiu suprem 
transcendent, imuabil şi etern, identic cu „Posibilitatea totală“, ea însăşi simbolizată 
-de infinitul, vidul sau tăcerea metațizică. În Posibilitatea totală se pot distinge posi- 
bilităţile de manifestare asumate de Fiinţa universală (Brahma saguna), înglobate, 
împreună cu posibilităţile de nemanifestare în Non-Fiinţa universală (Brahma NIr- 
guna). Fiinţa însăşi închide posibilităţi de manifestare etectiv manifestate şi posibilităţi 
de manifestare nemanifestate. Ca principiu al manifestării, Fiinţa este identică Dum- 
nezeului personal al religiilor, simbolizat de Unitatea primordială (R. Guenon, 1932). 

Pentru a nu-şi limita posibilităţile, Fiinţa şi le manifestă prin intermediul esenței 
(purusha) şi substanţei (prakiti) universale, sub forma unei multiplicităţi de stări care 
sunt tot atâtea lumi. Aceste lumi sunt grupate, după forma în care se manifestă, în 
informale (supraindividuale) şi formale (individuale), cu două modalităţi: „subtilă“ şi 
„grosieră'. Se regăseşte astfel în ansamblul manifestării, formată din trei lumi: spiritu- 
ală, subtilă şi corporală (spiritus, anima, corpus), care sub diferite denumiri consti- 
tuie creaţia propriu-zisă în toate doctrinele tradiţionale ale omenirii (R. Guenon, 
1925). Desigur că în raport cu Fiinţa, care este singura reală, toate aceste lumi sunt 
doar o aparenţă, un joc al Mayei, în acelaşi timp energie a Principiului şi iluzie cos- 
mică. OMUL însuşi este o fiinţă care integrează în el cele trei lumi, ocupând un loc 
central pe Nivelul respectiv de existenţă, datorită conştiinţei sale, reflex individual (Eu) 
al Fiinţei universale (Sine). Omul constituie astfel, împreună cu Principiul şi 
creaţia, o triadă (Deus, Homo, Natura), care 20950 ee întregului univers (R. 
Guânon, 1925). 

Karl Jaspers (1986, p. 116) se referă la „Fiinţa care ne cuprinde“, adică Fiinţa 
care este, chiar şi fără ca noi să fim şi care ne cuprinde; este de două feluri: este 
lumea, adică fiinţa de care o parte a esenței noastre ţine de o părticică infimă, şi este 
transcendenţa, adică fiinţa care, în raport cu noi, este cu totul altceva, la care noi nu 
participăm, dar în care ne avem temeiul şi la care ne raportăm. 

Lucian Blaga (1895-1961) aduce o perspectivă largă asupra omului. El con- 
sideră omul ca fiinţă culturală prin excelenţă, ca o creaţie a culturii şi creator de cul- : 
tură. Cultura este existenţa în mister şi pentru revelare (se poate uşor remarca o 
optică mistică în conceperea culturii). Cultura este calea noastră spre Dumnezeu 
cel ascuns. Blaga arată că lumea, ca prezenţă concretă, ca împletire amplă de date 
imediate, nu satisface capacitatea existenţială a omului. Imediatul nu este planul şi 
cuibul chemării sale. Omul a căutat să vadă dincolo de imediat şi prin aceasta s-a 
situat în orizontul misterului. Prin aceasta destinul omului a fost înzestrat cu un per- 
manent apetit: nevoia de a încerca o revelare a misterului. Prin încercările sale re- 
velatorii omul devine creator de cultură. În concepţia lui Blaga, omul este Fiinţă cu 
deschidere spre metafizic, spre metaforă şi simbol. Gândirea metafizică este o 
calitate specific umană. 

N. Berdiaev (1992, p. 314) se referă la E. Schure, care într-o carte intitulată su- 
gestiv. „L'S&volution divine“ arată că omul-nu este doar rezultatul evoluţiei naturale, ci 

_mal ales al evoluţiei universale văzută ca evoluţie divină. Aici cosmicitatea omului estă 
legată de cosmicitatea lui Hristos. Creştinismul deşființează prăpastia dintre divin şi 
uman, reuneşte două ordini. 

Psihologia, după ce a traversat o perioadă de pozitivism, prin care s-a îndepăr-. 
tat de esenţa umană, după înstrăinările impuse de behaviorism, pavlovism şi ciber- 
netizare, „s-a trezit din acest somn dogmatic al raţiunii“, şi-a dezmărginit orizontul, tra-- 
tând omul nu numai ca reflectare (din exterior), ci şi ca Fiinţă creatoare (ca o „creş- 
tere din interior“, J. Dewey), ca o complementaritate a Lumii şi a Self-ului (psihologia - 
umanistă şi psihologia transpersonală). 

Ce legătură este între om ca Fiinţă şi credinţa religioasă? Emil Cioran (1956) 
spune: „Să exişti e un act de credinţă, o rugăciune fără sfârşit... Ce greu e să te mis- 
tui în Fiinţă“! | 


4.3. Umanismul hristologic 


Limitele umanismului marxist îl orientează tot mai mult pe omul modern spre 
un umanism hristologic: „omul - divin“, cu modelul său lisus Hristos (Franklin, R. W., 
Shaw, J.M:, 1991) 

Pentru Jakob B&hme (1575-1624) antropologia este ie iricabil legată de hrils- 
tologle - învăţătura lui Hristos. B&hme apropie pe Hristos de Adam. Dumnezeu 4 
Deci abia după Hristos devine posibilă conştiinţa antropologică supremă. Natura omu- 
lui este divin-lumească şi nu doar lumească. Omul posedă prin natură caracter divin, 
în el este ascuns un principiu divin înnăscut. Hristos reface genealogia pierdută a 
omului, restaurează dreptul său la origine divină şi destinaţie divină. Numai prin 
Hristos s-a săvârşit actul universal al conştiinţei de sine divine a omului. Prin 
Hristos Dumnezeu devine persoană şi omul devine persoană. Bâhme, în „Mysterium 
magnum“ (o interpretare a primei cărţi a lui Moise), spune: „Gott ist Keine Person als 
nur in Christo“ („Dumnezeu nu este persoană decât în Hristos"). 

Vladimir Soloviov (1853-1900) este renovatorul mesianic al spiritualităţii ruse, 
un propagator modern al umanismului hristologic bazat pe o concepţie asupra atot- 
unităţii pozitive, o învăţătură despre unitate ca totalitate unică. Pătrunderea Abso- 
lutului de către om pretinde extinderea „cunoaşterii totale“ până la „atotunitate“, până 
la „Dumnezeu-Omenire“. Omul este veriga intermediară dintre natură şi Dumnezeu. 
Omul lucrează la mântuirea sa şi a lumii, adică la realipirea cosmosului de Absolut. 
Creştinismul nu este doar o regulă de viaţă cotidiană, ci principiul motor al. omenirii. 

Nikolai Berdiaev (1874-1984), pe urmele lui Angelus Silesius (1624-1674) şi 
ale Magistrului Eckhart (1260-1327), socoteşte relaţia dintre Dumnezeu şi om ca fiind 
mai importantă decât pura autarhie divină. În raport cu lumea, omul nu poate depăşi 
statutul de individ, de fragment absorbit într-un agrenaj străin. Numai în raport cu 
Dumnezeu omul se realizează ca persoană, ca întreg suveran, eliberat de lume. lar 
comportamentul optim a! eliberării de lume este creativitatea care cosmicizează 
lumea şi actualizează libertatea. Omul devine liber prin creaţie şi se justifică 
drept persoană numai prin creaţie, pentru că numai astfel îşi manifestă pres- 

ugiul „asemănării“: cu Dumnezeu. Dumnezeu esta Creatorul. ŞI dacă suntem 
alcătuiți după modelul său, atunci vom semăna cu-atât mai mult cu cât vom fi noi 
înşine mai creatori. Acesta este sensul creaţiei în concepţia lui Berdiaev. 


- 


4.4. Teantropologia ă 

Pornind de la afirmarea relaţiei dintre Dumnezeu şi om, Berdiaev arată că 
Dumnezeu nu poate exista fără om, pentru că „Cel care-iubeşte nu poate exista fără 
cel-iubit“. Şi dacă Dumnezeu e gândul cel mai înalt a omului, omul este, la rândul lui, 
gândul cel mai înalt al lui Dumnezeu. Prin aceasta, Berdiaev uneşte teologia cu antro- 
pologia întemeind teantropologia, care explică unirea divinului cu umanul. 


5. MITUL ŞI REALITA TEA ISTORICĂ A LUI HRISTOS 


Mai mulţi cercetători au atestat existenţa lui lisus Hristos ca personaj istoric 


real. Printre aceştia se numără şi Mircea Eliade. Cu timpul, Hristos a devenit un mit, 
un erou legendar. Fiind o figură spirituală extrem de proeminentă, Hristos a urcat din 
istorie în mitologie. 

Hristos este considerat întemeietorul creştinismului, deşi unii cercetători 
consideră că Noul Testament ar demonstra că în cadrul creştinismului s-a format trep- 
tat personalitatea acestuia. Potrivit Evangheliei, s-a născut la Bethleem, a trăit, ca 
tâmplar, la Nazaret, a predicat în Palestina în ultimii trei ani ai vieţii sale; a fost cruci- 
ficat, a înviat şi s-a înălțat. Este considerat de creştini ca Fiul lui Dumnezeu, ca Dum- 
nezeu - Omul şi Mântuitorul (salvatorul). Hristos se.autodefinea mai ales prin expre- 
sia Fiul omului. Acest termen a sfârşit prin a însemna - implicit în predicaţia lui lisus 
şi explicit în teologia creştină - Fiul lui Dumnezeu. În esenţă, Hristos rămâne în isto- 
ria omenirii ca OMUL TRANSCENDENT. 

M. Eliade (în vol. 2 din „Istoria credințelor şi ideilor religioase“, 1991, p. 304) 
menţionează că fiind înconjurat de primii săi ucenici, Hristos predica şi învăţa în sina- 
gogi şi în aer liber, adresându-se, mai ales, celor umili şi dezmoşteniţi. El era medic 
şi taumaturg, vindecând boli şi alinându-i pe cei posedaţi. P. Ţuţea (1992, p. 47-48) 
afirmă că religia creştină a apărut în istorie şi Hristos a fost un personaj istoric care 
a punctat timpul şi spaţiul cu elemente eterne (Cioran: „istoria este tot ceea ce este 
supraistorie“). Creștinismul a punctat supraistoric, deşi a apărut în istorie. 

“VI. Lossky (1992, p. 161) arată.că vocaţia primului Adam (îngerul căzut) va fi 
împlinită de Hristos, Adam cel nou. Hristos rămâne un sfârşit şi un început, o genună 
de taine la răspântia a două crâmpeie de istorie omenească. Antichitatea şi Creşti- 
nismul nu se mai pot contopi. Înainte şi după Hristos; înainte de era noastră şi în era 
noastră. Era, civilizaţia noastră începe o dată cu naşterea lui Hristos. Ce a fost înainte 
de El putem cerceta şi afla, dar nu mai este bun al nostru, e însemnat cu alte numere, 
înjghebat în alte sisteme, nu ne mai aţâţă patima; este frumos, dar este lucru mort. 

Cezar a făcut mai multă vâlvă decât Hristos, iar Platon propovăduia mai multe ştiinţe 
decât El. Şi astăzi se mal vorbeşte şi încă oamenii mai învaţă despre Cezar şi Platon. 
Dar cine se mai înflăcărează pentru sau împotriva lui Cezar? Unde sunt astăzi pla- 
tonicienii şi antiplatonicienii? Pe când Hristos este mereu viu în noi, învăţătura lui 
dăinuie peste veacuri, are astăzi sute de milioane de adepţi: 

Biblia ne spune că Dumnezeu este Duh, infinit în spaţiu şi în timp, inaccesibil 
cunoaşterii umane. Din această cauză era nevoie de „ceva“ concret, o imagine per- 
sonificată, care să le dea oamenilor o idee cu privire la esenţa lui Dumnezeu. lisus 
Hristos este „calea“, mijlocul prin intermediul căruia Dumnezeu se relevă pe Sine cu- 
noaşterii omeneşti. in Vechiul şi Noul Testament Hristos a mai fost numit şi Fiul omu- 
lui. Această denumire semnifică faptul că Hristos este prototipul omului ideal, mo- 
delul pe care omul ar trebui să ţină să-l realizeze. Ca prototip de om ideal („Ecce 
Homo“) Hristos se prezintă înaintea oamenilor ca o imagine concretă de puritate 
morală şi înţelepciune, virtute şi iubire, milă şi înţelegere. Hristos este în acelaşi timp 
„Fiu al lui Dumnezeu“ - şi prin aceasta imagine a lui Dumnezeu - şi „Fiu al Omului“ 
- şi prin aceasta prototip al omului ideal (C. Portelli, 1993, p. 37-38). 

L. Kolakowski (1993, p. 54-55) ne atrage atenţia asupra naturii autentic umane 
a lui-Hristos, nefiind adeptul unei scheme abstracte, al unui model abstract şi perfect. 
EI pune accentul pe trăsăturile contrarii, umane şi divine din personalitatea lui Hristos. 
Simbolul unui Dumnezeu supus suferinţei, care decide să împărtăşească întru 
totul destinul muritorilor, are cel puţin două semnificaţii. Mai întâi, el afirmă credinţa în- 
tr-o lege a justiţiei cosmice care acţionează, metaforic vorbind, ca un „mecanism 
homeostatic“; are nevoie de suferinţă pentru a restabili echilibrul alterat de forţa dis- 
tructivă a răului. Acelaşi simbol este, în al doilea rând, o recunoaştere făţişă a 
slăbiciunii noastre; omenirea are nevoie de o figură divină pentru a plăti încă o dată 
uriaşa datorie în care s-a înglodat,; lipsită de capacitatea de a o achita singură, ea îşi 
mărturiseşte în felul acesta infirmitatea morală. Dar în acelaşi act de conştientizare a 
slăbiciunii sale omenirea îşi afirmă grandoarea şi demnitatea: omenirea este în ochii 
lui Dumnezeu o comoară suficient de valoroasă ca să merite coborârea Fiului divin în 
lumea trupului şi a suferinţei, precum şi moartea umilitoare pe care o acceptă pentru 
tămăduirea omului. Astfel, în persoana Mântuitorului sunt cristalizate - după inter- 
pretarea lui Kolakowski - atât laturile glorioase, cât şi cele ticăloase ale existenţei 
umane (o temă pascaliană prin excelenţă): „Acest zeu ridicol, incapabil să se salveze 
de la o moarte degradantă (aşa a fost văzut de mulţimea din Ierusalim, care i-a ze- 
flemisit martiriul, şi de intelectuali păgâni precum Celsus), acest zeu avea să devină 
nu numai cel mai:putemic simbol! din istoria religiilor, ci şi un simbol prin care omul a 
putut arunca o privire pătrunzătoare în propriul său destin... lisus Hristos, care, în per- 
soana, viaţa şi suferința sa, în opprobrium-ul şi în triumful suprem al învierii sale, a 
confirmat deopotrivă mizeria ruşinoasă şi demnitatea infinită a omului (s.n.) este 
acel lisus real din credinţa naivilor, acel lisus din colinde şi din picturile populare, un 
protector ceresc invincibil şi totuşi şi un sărman ca oricare dintre noi' (L. KgakoW ski, 
1993, p. 54-55). 

: În ceea ce priveşte evidenţa istorică a existenţei lui lisus, menţionăm că, în 
afară de Biblie, viaţa reală a lui lisus.este relatată în strierile lui losefus Flavius şi 

Tacitus (55-120 d. Hr. istoric şi om politic roman). În lucrarea sa „Istoria evreilor“ lose- 
fus Flavius aminteşte de existenţa lui lisus, ca fratele lui lacov. Tacitus aminteşte de 
creştini cu ocazia descrierii incendierii Romei de către Nero („Anhales"), care este | 
acuzat că a vrut să-i. implice pe creştini, a căror denumire vine de la Cristos. Deşi 
Tacitus n-a fost contemporan cu lisus (lucrarea „Annales“ a fost scrisă în jurul anului 
110 d. Hr.). lisus era cunoscut la Roma în anul 64 d.Hr., când capitala Imperiului 
roman a fost incendiată. Cele mai vechi texte creştine referitoare la lisus sunt Epis- 
tolele lui Pavel. Într-o istorie a bisericii creştine, scriitorul creştin Eusebios (256-340) 
aminteşte de existenţa unei epistole autentice a lui lisus, văzută de el. Regele Abgar 
din Edessa (Sfria), mort în anul 50 d. Hr., l-a rugat pe lisus printr-o epistolă ca să-i vin- 
dece. lisus i-a răspuns tot în scris, făgăduindu-i că, după ce se va înălța la ceruri, îi 
va trimite pe unul din discipolii săi. 
„ Deşi creştinismul este considerat o religie a păcii, lisus întreținea probabil relaţii 
oculte cu zeloţii, combatanți evrei fundamentalişti, al căror obiectiv era să pună capăt 
ocupaţiei romane în Palestina (M. Eliade şi |. Culianu, 1993, p. 90). Zeloţii erau con- 
duşi de luda din Galileea (a nu se confunda cu luda Iscarioteanul care l-a vândut pe 
lisus pentru 30 de arginţi). Această comunitate, deşi păstra cu stricteţe legile lui 
Moise, avea o tentă politică activă, în contradicţie cu pasivitatea apolitică a fariseilor. 
Caracterizaţi prin intoleranţă politică, zeloţii considerau posibilă venirea Mesiei prin 
activitatea lor şi nu prin voinţa lui Dumnezeu. Printre discipolii lui lisus se afla şi apos- 
tolul Simon, provenit dintre zeloţi. | 
M. Eliade şi |. Culianu (1993. p. 100) consideră că una din problemele cele mai 
spinoase pe care critica modernă a trebuit să le înfrunte a fost aceea de a aproxima 
ce credea lisus despre sine. Credea el că este Fiul lui Dumnezeu? Mesia (şi care 
mesia)? Oricum ar fi, este clar că lisus al Evangheliilor acţionează ca un trimis al unei 
puteri mai mari decât Tora însăşi („Tora“ în ebraică înseamnă lege; „Cărţile lui Moise“ 
sunt numite de literatura rabinică „cele cinci cincimi ale Torei“), cu scopul de a-i aduce 
pe păcătoşi la Dumnezeu şi de a vesti venirea Impărăţiei lui Dumnezeu. Este de 
netăgăduit că lisus îl numea pe Dumnezeu cu termenul familiar de Abba („tată“), dar 
ne putem îndoi că sentimentul său filial era acela pe care i l-au atribuit generaţiile ur- 
mătoare, sub influenţa unui platonicism căruia nu-i era străină ideea că lumea arhe- 
tipurilor să se fi întrupat într-o fiinţă umană. Evangheliile sinoptice atribuie adese- 
ori lui lisus titlul de Fiu al Omului (folosit de profetul Daniel) - „Fiul Omului“ este un 
personaj ce apare în vedenia lui Daniel (Vechiul Testament, Daniel 7), care la sfârşitul 
lumii, după-ce va învinge cele patru fiare uriaşe, primeşte puterea asupra pământului, 
aceasta fiind una din vedeniile despre Mesia, căruia, din nefericire, nu i se poate pre- 
ciza semnificaţia contextuală (în idiomul aramaic el înseamnă simplu „omul“). Disci- 
polii îl numeau masiah, mesia („Unsul”), adică Cel Consacrat, în greceşte Christos. 
Dacă a fost răstignit cu inscripţia „lisus din Nazaret, Regele ludeilor“, e probabil că i 
se acorda ideea apartenenţei la descendența spiţei regale davidice. Nu pare totuşi 
să-şi fi proclamat vreodată deschis identitatea sa de mesia. Personaj enigmatic, el 
moare pe cruce şi discipolii săi afirmă că a înviat după trei zile şi că a rămas printre 
ei vreme de patruzeci de zile (Faptele, 1,3; tradiţiile apocrife ale gnosticilor dau un 
număr de zile mult superior). 


| . Culianu spune că Hristos se află în centrul unui fractal multidimensional, ce 

[ vorbeşte potrivit unor reguli de producere care pot fi descrise în termeni binari. Astfel, 

! s-a putut vorbi de un Hristos care e numai divin, de un Hristos care este numai om, 
de un Hristos divin şi uman în acelaşi timp sau de un Hristos de o a treia natură. La 
rândul său, dubla natură a lui lisus Hristos poate fi descrisă ca amestecată sau se- 
parată, punând accent pe caracterul distinct sau indistinct al amestecului. În fine, 
amestecul poate conţine mai mult natura divină decât cea umană sau viceversa 
(Bultmann, R., 1968). 

[i Pentru a înţelege întrucâtva psihologia gândirii iui Hristos, acest mare ma- 
estru spiritual, mare filosof şi învăţător, care a răscolit şi impresionat cel mai mult isto- 
ria culturii umane, poate că trebuie să apelăm la metoda (calea) sa proprie de persu- 
asiune. Hristos întrebuința - după cum ne dezvăluie M. Eliade (1991, vol. 2, p. 304) - 
mijloace didactice tradiţionale, raportându-se la istoria sfântă şi la personajele biblice 
cele mai cunoscute, folosind tezaurul imemorial de imagini şi simboluri, întrebuința 
limbajul simbolic şi metaforizat al parabolelor şi pildelor. Pentru a descifra tainele 
înţelepciunii supraomeneşti şi, în acelaşi timp, atât de autentic omeneşti ale gândirii 
lui Hristos nu avem altă posibilitate decât a ne referi la cele mai semnificative parabole 
şi pilde atribuite Lui. x 

7 Parabolele sunt istorisiri pilduitoare care apar atât în Vechiul Testament 
(cum ar fi mustrarea profetului Natan făcută regeiui David pentru uciderea iui 
Urie Heteul), cât şi în Noui Testament, unde ele devin o formă literară caracte- 
ristică. Evangheliile arată că parabola a fost adesea folosită de lisus pentru a-şi 
SXPuAE, învăţătura. 


(a) Majoritatea parabolelor lui lisus Hristos se referă la împărăţia cerurilor ca 
fiind cea mai mare comoară a omului: 

- „Neguţătorul de mărgăritare“ este o pildă rostită de lisus, în care împărăţia 
Domnului este comparată cu neguţătorul de mărgăritare, care în momentul găsirii 
mărgăritarului îşi vinde tot pentru a cumpăra ceea ce a căutat (Matei 13, 45-46); 

- „Comoara ascunsă în țarină“ este o altă istorisire pilduitoare rostită de lisus, 
în care împărăţia cerurilor este comparată cu o comoară îngropată în pământ. Co- 
moara este găsită de om, care-şi vinde toată avuţia pentru a cumpăra acea țarină 
aducătoare de noroc (Matei 13, 44-46); 

- „Lucrătorii tocmiţi la vie“ este o pildă rostită de lisus, în care împărăţia cerurilor 
este comparată cu modul de răsplată, egal, al lucrătorilor tocmiţi să muncească la vie 
(Matei 20); 

- „Nunta fiului de împărat“ este o parabolă în care împărăţia cerurilor este ase- 
mulită cu o nuntă făcută de împărat pentru fiul său. Dat fiind că cei poftiți nu au vrut să 
vină la nuntă, nuntaşii au fost adunaţi de pe drumuri la întâmplare, însă unul dintre 
aceştia, neavând îmbrăcăminte pe măsura festivităţii, a fost legat şi aruncat în beznă. 
Pilda se încheie cu cuvintele: „Căci mulţi sunt chemaţi, dar puţini aleşi“ (Matei 22, 1-14); 

- „Pilda omului bogat“ se referă la un om bogat al cărui pământ a adus o recoltă 
îmbelşugată şi care s-a hotărăt să ducă o viaţă de huzur. Dar în aceeaşi noapte Dum- 
nezeu i-a cerut sufletul, asttel că toate bunurile pământeşti au devenit de prisos (Luca 
12, 16-23). 

(b) Alte parabole se referă la un lucru nesemnificativ ce se transformă în 
ceva măreț: 

- „Plămădeala” (aluat pentru dospire) este o istorisire pilduitoare rostită de ine; 
în care împărăţia cerurilor este asemănată cu aluatul care poate dospi o mare coulii 
tate de făină de grâu (Matei 13, 33); 

- „Grăuntele de muştar“ este o altă pildă în care împărăţia cerurilor este com- 
parată cu boaba de muştar, cea mai mică dintre toate seminţele, dar care pusă în pă- 
mânt se înalță cel mai mult (Matei 13, 31-32). 


(c) În alte parabole se arată că pentru cucerirea imparatii celeste uneori 
este necesar să fie înfruntaţi mulţi duşmani: 

- „Neghina“ este o parabolă rostită de lisus, unde se vorbeşte de un ogor însă- 
mânţat cu grâu în care duşmanul a semănat pe ascuns neghină. Stăpânul nu acceptă 
ca neghina să fie plivită de la început, ci numai după seceriş, pentiu a o putea arde. 
Reprezintă o parabolă a existenţei în aceeaşi comunitate atât a celor buni, cât şi a 
celor răi, care vor fi despărțiți la judecata de apoi (Matei 13, 24-30); 

- „Cele zece fecioare" este o altă parabolă, în care împărăţia cerurilor este ase- 
muită cu zece fecioare. care vin cu candele aprinse să-şi întâmpine mirele: cinci 
fecioare (cele nesăbuite) n-au luat însă untdelemn pentru candele. În timp ce cele 
cinci fecioare înțelepte îşi întâmpină fiecare mirele cum se cuvine şi pornesc la nuntă, 
celelalte rămân pe dinafara nunţii (Matei, 25, 1-12). 


(d) În alte parabole Hristos vrea să le arate oamenilor că până la judecata de 
apoi împreună sunt şi buni şi răi: 

- „Năvodul de peşte“ este o parabolă în care lisus compară împărăţia Domnului 
cu un năvod aruncat în mare care adună tot felul de peşti, dar cei răi (nefolositori) sunt 
aruncaţi în apă, în timp ce peştii buni sunt puşi în vase. Tot aşa vor fi aleşi cei buni şi 
despărțiți de cei răi la sfârşitul lumii; 

- „Semănătorul“ este o pildă rostită de lisus potrivit căreia o parte a seminţelor 
a căzut la marginea drumului, în loc pietros, alta printre mărăcini şi nu a dat roade; 
pilda se referă la modul în care rodeşte învăţătura lui Dumnezeu (Luca 8, 5-15). 


(e).Alte parabole vorbesc de bucuria faţă de pocăință, ca de exemplu „Oaia 
rătăcită“, în care se relatează că dintr-o turmă de o sută de oi una s-a rătăcit. Lăsân- 
du-şi turma, stăpânul se duce să caute oaia rătăcită şi, găsind-o, se bucură foarte 
mult. La fel şi în ceruri bucuria este mai mare pentru pocăință a unui păcătos, decât 
pentru credincioşi (Matei, 18, 12-14; Luca 15, 1-7). 


(f) În unele parabole lisus vorbeşte despre răspiata adusă omului sărac pen- 

tru chin, căci numai prin suferinţă se poate dobândi bucuria: 
- În parabola „Lazăr“ se povesteşte cum un om bogat se veselea şi risipea zil- 
Nic, în timp ce un om sărac, Lazăr, ce zăcea înaintea porţii lui, nu primea nici o fărâmă 
de pâine de la nemilosul bogat. În cele din urmă mor amândoi şi, drept răsplată pen- 
tru smerenia sa, omul sărac ajunge în sânul lui Avraam, iar cel bogat în iad, unde chi- 

pentru a-i potoli văpaia buzelor (Luca 16); 

| - „Păstorul cel bun“ este o parabolă în care lisus se consideră păstor Azi 10, 
1-21) carerşi CUNGAȘIE oile, care este urmat de oi şi care este PREIEI, să se sacrifice pen- 
tru turmă. 


“A fre categorie de istorisiri pilduitoare conţine mustrări morale: 


(9) În unele parabole tame condamnă pe cei încrezuţi şi înfumuraţi: 

v "„Fariseul şi vameşul“ este o pildă în care lisus se referă la un fariseu îngâmifat, 
care se afla la Templu pentru a exprima recunoştinţa pentru sufletul său neprihănit, în 
timp ce un nemeş se considera păcătos şi implora pe Dumnezeu să-i ierte păcatele, 
plecând de la Templu purificat (Luca 18, 9-14); 

- „Zaraful necredincios“ este o parabolă (Luca 16), potrivit căreia după ce zara- 
ful a administrat prost averea stăpânului său, reuşind s-o piardă, a fost concediat. 
Zaraful a chemat datornicii stăpânului său, a redus la jumătate daţoria, a-recuperat 
banii şi astfel a fost primit în casele oamenilor. 

: „Samariteanul milostiv“ este personajulul unei pilde rostite de lisus, care 
întâlnind un om bătut şi jefuit, pe lângă care-au trecut numeroşi preoţi şi leviţi fără să 
îl ajute pentru că nu era evreu, îi acordă ajutor (Luca 10, 30-37). Învățătura este că 
iubirea aproapelui tău trebuie să se răsfrângă asupra tuturor oamenilor; 

= „Fiulrisipitor“ este o pildă despre recunoaşterea păcatului şi necesitatea ier- 
tării. Un om a avut doi fii; unul dintre ei şi-a cerut partea lui de moştenire, a plecat în 
lume şi a risipit-o, în timp ce celălalt fiu şi-a slujit cu statornicie tatăl. Când fiul risipitor 
a sărăcit şi s-a văzut nevoit să mănânce până şi din hrana porcilor, a hotărât să se 
întoarcă acasă. Tatăl l-a primit cu bucurie, l-a iertat şi a oferit un ospăț în cinstea lui 
(Luca 15, 11-32); £ 

- „Sluga nemiloasă“ este o pildă rostită de lisus î in care se compară împărăţia 
cerurilor cu cea pământească. O slugă era datoare regelui zece mii de talanţi, dar 
neavând bani să-şi plătească datoria a cerut păsuire, fiind în cele din urmă iertat de 
plată. În acelaşi timp această slugă a dat împrumut o sută de dinari unei alte slugi, 
care neputându-şi achita datoria a fost întemniţată. Auzind cele întâmplate, a proce- 
dat şi regele la întemnițarea slugii nemiloase, pe care o absolvise iniţial de datorie 
(Matei 18, 23-25). A 


Predica de pe munte, descrisă în Noul Testament, în Saele după Matei 
şi Luca, cuprinde învăţăturile lui lisus. Varianta după Matei, mai amănunţită, începe 
cu. învăţătura despre fericire, apoi interpretarea nouă a legilor lui Moise, necesitatea 
faptelor bune, rugăciunea Tatăl Nostru, necesitatea rugăciunii şi a postului, pericolul 
reprezentat de proorocii. mincinoşi. Varianta după Luca relatează evenimentul ca 
petrecându-se pe o câmpie, la poalele muntelui. Se amintesc patru ipostaze ale feri- 
cirii, fără a se insista asupra rugăciunii (Matei 5; 6; 7, Luca 6). Prin Predica de pe 
Munte lumea veche e definitiv îngropată şi un altfel om, nutrit de alt duh şi călăuzit de 
alt har, ia naştere. i 


„ „Din toate aceste parabole, pilde şi predici se pot desprinde unele caracteristici 
ale gândirii acestui mare învăţător şi maestru spiritual. Mircea Eliade ne asigură că 
Hristos a fost medic şi taumaturg (gr. thauma - „minune“, ergon - „lucru“; persoană 
înzestrată cu capacitatea supranaturală de a face minuni). 

"„..% lisus Hristos a fost un mare filosof care a trăit în deplină consonanţă cu filosofia 
lui: blând şi iubitor, modest, sărac, înțelept şi cu putere de sacrificiu. Esenţa învăţăturii 
lui ar putea fi rezumată astfel: salvarea sufletului omenesc prin iubire şi sacrifiu.. 
Marea iul înţelepciune şi profunda sa gândire se exprimau prin simboluri şi 
metafore de o forţă sugestivă fără pereche. Simbolurile gândite de lisus erau 
într-adevăr universale pentru că aveau origine nonumană (divină). Simbolul său 
nu era un element arbitrar sau convenţional, ci exprima în chip intrinsec esenţă şi prin- 
cipiul universului. Să amintim doar simbolul totalizant al crucii. 

Realitatea simbolului în gândirea lui Hristos făcea ca fiecare act al său, fiecare 
gest să se încarce cu o semnificaţie simbolică: eficacitatea sa era evidentă când ges- 
tul era consacrat prin coborârea harului şi astfel. dobândea caracter de ritual. Meta- 
forele revelatorii şi vii sunt abundente în discursul lui lisus. Transa şi extazul mistic se 
îmbinau armonios cu luciditatea şi echilibrul. În înalta gândire a lui Hristos se poate 
întrevedea iniţierea ca o cale majoră a desăvârşirii spirituale, în care se întrepătrun- 
deau sinergic metoda'iubirii şi metoda cunoaşterii. 

Apare în relief excelența cunoaşterii meditative, ca rod al unei intuiţii scie 
tuale supreme care conduce la gnoza supremă, la contopirea cu Principiul. Carac- 
terul divin era înălţat atât de sus încât devenea omenesc, iar umanul era atât de su- 

„ blim încât căpăta ceva din atributele divinului. Gândirea lui lisus era divină şi totuşi 

foarte umană. Personalitatea lui exprima complementaritatea divinului şi umanului: 

era, în acelaşi timp, zeu şi om, zeu total şi om total într-o unitate tulburător de reală. 

Mulţi psihologi au fost impresionați de capacitatea sa unică de persuasiune 

bazată prpbabil pe sugestie şi inducţie hipnotică colectivă. - 

Valorile cele mai înălţătoare pe care le preţuia cel mai mult acest filosof al 
salvării erau: spiritul înaintea trupului, dragostea, mila, credinţa, iertarea, puterea de 
sacrificiu, înţelepciunea. El a propovăduit nemurirea sufletului şi salvarea omului prin 
credinţă şi iubire fără margini. „Împărăţia lui Dumnezeu“ simboliza lumea spirituală din 
interiorul omului“ (Luca 17, 21; „Împărăţia lui Dumnzeu este înlăuntrul nostru“). Foarte 
mulţi oameni, de două mii de ani, cred cu ardoare în cel care a proclamat: „Eu sunt 
calea, adevărul.şi viaţa“, „Eu sunt Învierea“. ) 

N. Steinhardt (1992, p. 56-57) compară moartea lui SOCRATE cu moartea lui : 

HRISTOS. Logic ar fi fost ca moartea lui Socrate-omul să poarte pecetea dezordinii, 

a sângelui, a trădării; dar nu, a fost senină şi demnă. A lui Hristos, dimpotrivă, poartă 

pecețea tragediei, dezgustului şi ororii. Socrate moare calm, înconjurat de ucenici fi- 

deli şi atenţi care-i sorb cuvintele, în vreme ce el - imperturbabil şi luminos - soarbe 
otrava nedureroasă oferită cu deferenţă de temnicer. Părăsit. şi trădat de ai săi, 

Hristos .se zvârcoleşte pe cruce, chinuit de sete şi acoperit cu batjocuri. Socrâte 

moare ca un.senior, Hristos ca un netrebnic, între doi bandiți, pe un maidan. 

Moartea divină pare inferioară. Adevărul e că-i nespus mai umană; cea a lui. 

Socrate; în toată măreția ei, pare - prin contrast - literară, abstractă, regizată şi nere- : 

alistă. Socrate se ridică de la starea de om la cea de zeu. Hristos coboară nestingherit 
de scârnăvii până la straturile cele mai de jos ale condiţiei umane. 

| _ În zilele noastre sunt oameni care-l iubesc şi alţii care-l urăsc pe Hristos. Chiar 
îndârjirea atâtor oameni împotrivă-i ne dovedeşte că Hristos n-a murit încă. Învățătura 
lui s-a dovedit mai durabilă decât toate sistemele filosofice, cea mai E erselivereue şi mai 
înălţătoare dintre toate învăţăturile din istorie. 


6. ORIZONTURILE TEORETICE ŞI METODOLOGICE 
ALE PSIHOLOGIEI RELIGIEI 


6.1. Psihologia simbolului 


Deşi nu este constituit ca domeniu de cunoaştere ştiinţifică, psihologia sim- 
bolului aşteaptă să fie proiectată pentru a fi mai corect înțeleasă dimensiunea me- 
tafizică a Fiinţei umane. Se impune mai întâi o reproiectare metafizică a psiholo- 
giei care să studieze transcenderea, cosmizarea, prin intermediul simbolului, mitului, 
ritului şi sacrului (|. Mânzat, M.P. Craiovan, 1996). 

SIMBOL (gr. symbolon - „semn de recunoaştere“) este semn, obiect sau ima- 
gine concretă (a unui obiect, a unei fiinţe) care reprezintă sau evocă altceva decât 
ceea ce este (de obicei o abstracţie, o însuşire sau o realitate complexă: de exem- 
plu, crucea ca simbol al creştinismului sau în cadrul experienţelor religioase - sim- 
bolismul solar, simbolismul acvatic, simbolismul cosmic, simbolismul „centrului“ etc.), 

Există şi simboluri cu conţinut evocativ intrinsec, care pot exprima, prin aso- 
ciaţie de idei, un ansamblu întreg de gânduri sau de sentimente, o stare de spirit. Ase- 
menea simboluri apar în artă şi religie (de exemplu, săgeata - simbolul ascensiunii). 
Simbolica este o ramură a teologiei consacrată studiului comparativ al simbolurilor 
de credinţă la diferitele confesiuni. Pin punct de vedere psihologic simbolul poate îi 
definit ca transcendere a sensibilului prin sensibil avansând la suprasensibil. 

Ren6 Guenon (1962) susţine că orice făptură, orice entitate poate simboliza, în 
grade şi cu intensităţi diferite, întregul cosmos, urcând pe verticala care uneşte 
diferitele planuri de existenţă. Având origine nonumană, simbolul este universal: doar 
expresia umană îl transformă într-un limbaj analog, specific fiecărei tradiţii. Guenon 
denunţă legătura dintre principiu şi ritual, prin intermediul simbolului: ,... ritul şi sim- 
bolul nu sunt în fond decât două aspecte ale unei aceleiaşi realităţi: şi aceasta nu este 
altceva, în definitiv, decât corespondenţa care leagă între ele toate nivelurile Existen- 
ței universale, astfel încât prin ea starea noastră umană poate fi pusă în comunicare 
cu,stările superioare ale fiinţei, (Guenon, 1946). 

Despre psihologia simbolului (funcţiile simbolului, imaginaţia simbolică, simbo- 
lizare ca operaţie a transcenderii etc.) vom avea prilejul să revenim mai în profunzime 
în paginile următoare. Vom face referiri ulterioare la concepţia despre simbolurile reli- 
gioase la M. Eliade, C.G. Jung, V. Tonoiu ş.a. (1. Mânzat şi M.P. Craiovan, 1996). 


L) 

6.2. Psihologia transcenderii şi cosmizării . : 


Pornind de la teoriile lui C.G. Jung, L. Blaga, M. Eliade4$. Rogers, A. Maslow 
vom utiliza psihologia transcenderii şi cosmizării ca bază de orfântare generală, ca ax - 
metodologic al psihologiei religiei. Vom analiza metodele şi operaţiile transcenderii, 
principalele trăiri ale transcenderii şi cosmizării (speranţa, iubirea, credinţa, asceza), 
nivelurile transcenderii, funcţiile proceselor de transcendere şi cosmizare în creşterea 
personalităţii etc. pă d 


6.3. Psihoiogia transpersonaiă 


TRANSPERSONAL înseamnă „depăşirea persoanei“, „dincolo de persoană“. 
Conceptul a fost introdus de către psihiatrul ceh Stanislav Grof (1965) pentru a des- 
crie experienţa neobişnuită, în care insul are senzaţia depăşirii limitelor Self-ului, sen- 
timentul transcenderii continuum-ului spaţio-temporal. Conştiinţa devine transcon- 
ştiinţă. Experienţa transpersonală depăşeşte capacitatea cogniţiei şi se regăseşte în 
fenomenologia metapsihică (parapsihologie), în experienţa psihedelică, în trăirile peri- 
natale, în trăirile mistice („peak experience“, cf. A. Maslow, sau „the deep Self“, cf. 
J. Lilly) etc. 

Este evidentă extinderea principiilor psihologiei transpersonale în platforma 
teoretică a mişcării „New Age“ (paradigma holistă sau revrăjirea vărsătorului), care 
apare către sfârşitul anilor '70, în S.U.A. prin The Aquarian Conspiracy,de Marylene 
"Ferguson, şi The Turning Point, de Fritjof Capra. 


„6.4. Psihologia cuantică 


Gândirea cuantică modernă este una din cele mai spectaculoase revoluţii ale 
gândirii ştiinţifice, care inaugurează, în anul 1927, o nouă dialectică neclasică pomind. 
de la principiul complementarităţii al lui Niels Bohr şi relaţiile de nedeterminare (incer- 
titudine) ale lui Werner Heisenberg. Principiul complementarităţii („contraria noncon- 
tradictoria sed complementa sunt“) susţine, contrar principiului luptei contrariilor (He- 
gel şi Engels), că opusele (contrariile) nu sunt contradictorii, ci complementare. Între . 
contrarii este posibil „mariajul“ şi nu neapărat „divorţul“ marxist. Astfel, apare o nouă 
eră în gândirea umană, care înlocuieşte certitudinea cu probabilitatea, contradicţia cu 
complementaritatea, extinde aria cercetării din real în posibil. Apare logica cuantică 
(J. Von Neumann şi H. Reichenbach, 1944), care este adoptată de comunitatea 
ştiinţifică mondială. 

C. Rădulescu-Motru, în articolul „Reabilitarea spirituală“ (Revista Fundațiilor 
Regale, 1934), arată că cercetările ştiinţifice mai noi pun în evidenţă spiritualizarea 
materiei (aceeaşi idee este susţinută astăzi de o pleiadă de specialişti din domeniul 
” fizicii cuantice în frunte cu Bernard d'Espagnat). Motru face referiri la fizica cuantică: 
„relaţiile de nedeterminare“ ale lui Heisenberg dovedesc că „elementele materiale se 
spiritualizează“, că există o corelaţie indisolubilă între subiect şi obiect, care nu per- 
mite eliminarea subiectului din conţinutul cunoaşterii“. 


39 


Într-o serie de studii (Mânzat I:,:1983,.1984) am încercat să realizăm un pro- 
lect de psihologie cuantică. Încercări în aceeaşi direcţie au mai avut P. Popescu- 
Neveanu (Curs, voi. 4441978) şi lon C. Popescu | în „Elemente de psihologie şi episte- - 
mologie genetică“ (1941)... Cei si 

„. Complementaiitatea a fost gândită într-o formă elementare) în filosofia clasică 
ces (yin şi yang - fraţii inamici) şi în sistemul filosofic al lui Nicolaus Cusanus 
(1401-1464) prin coincidentia oppositorum. Complementaritatea este un concept 

A fundamental în explicarea trăirilor şi experienţelor religioase. Un apologet al religiei 
creştine, F. R. Chateaubriand (1768-1848), scria în „Le Genie du christianisme“ că 
Dumnezeu a îngăduit să apară în sânul lumii unele monstruozităţi, care să scoată mai 
bine în lumină ielulii în care ar fi arătat lumea dacă n-ar fi fost mâna divină care s-o 


modeleze. 
6.5. Psihologia sinergetică 


- Sinergetica este o metaştiinţă, întemeiată în 1971 de către fizicianul german 
Herman Haken, care studiază autoorganizarea sistemelor dinamice prin cooperarea 
sincronă şi sinergică a componentelor. Cooperarea sinergetică este o punere la lucru 
împreună şi deodată a tuturor componentelor interne. Această cooperare nu este 
identică cu interacţiunea , ci este interacţiunea orientată spre o ţintă (tip „laser”). În 
anul 1991 am elaborat un proiect de psihologie sinergetică (|. Mânzat, 1991). Si- 
nergia este un atribut al complexelor trăiri religioase. Psihologia sinergetică promo- 
vează armonicitatea, ritmicitatea şi consonanţa omului cu ritmurile cosmice. Astfel, si- 
nergismul din psihismul uman se manifestă -cei mai deplin în credinţa religioasă. 
Printr-o filtrare transcendentală a principiilor psihologiei sinergetice se poate realiza o 
[lo ala 92 în cadrul unei psihologii ainergetico; tranecendentaje, 


6.6. Psihologia inconştientului colectiv sau transpersonal a lui Carl Gustav 
Jung (1875-1961) care se-referă la transmiterea, peste veacuri, a arhetipurilor stră- 
vechi (imagini şi simboluri arhaice cristalizate în grup sau aparţinând întregii specii 
umane) şi psihologia transconştientului (transmiterea prin mituri, magie şi credinţe an- 
cestrale, cf. Mircea Eliade) vor constitui, de asemenea, fundamente de orientare teo- 
retico-metodologică în construirea coordonatelor PSL OROgIEI religiei! ca Falologiei a 
experienţei religioase. a 


- 
+ 


7. CONCEPTUL DE DUMNEZEU (M. Gala L. Kolakowski, 
K. ga ela ş.a.) . 


“Reprezentarea biblică despre Dumnezeu a variat în decursul timpului. În pe- 

rioada străveche oamenii credeau în numeroşi zei care s- au contopit odată cu forma- 
„rea uniunii tribale a evreilor, Dumnezeu având la început trăsături şi însuşiri umane, 
a 

dar nu se excludea şi existenţa altor zeități (Judecători'11, 23). În învăţătura profeților 
zeii străini sunt negaţi (Ieremia 5, 7; 2, 11), iar în robia babiloniană este acceptată 
noţiunea. unui Dumnezeu unic, al evreilor, şi, care prin manifestări se deosebeşte 
"esenţial de om (Osea 11,'9). În Noul Testament Dumnezeu apare ca fiind Unul în 
fiinţă, dar întreit în persoane, făcându-se cunoscut lumii prin Fiul Său făcut om, llsus 
Hristos (loan 1, 1 şi 14). În Evanghelia după loan această expresie Indică raportul 
deosebit al lui lisus faţă de Dumnezeu, caracterul său divin (Matei 3, 17; loan 1, 18; 
4, 24; 28-29). 

Magistrul Johannes Eckhart, marele maestru al misticii rhenane care a trăit 
între 1260 şi 1327, a introdus, ca o cale de cunoaştere a lui Dumnezeu, metoda sa 
de trezire, prin descoperirea vidului interior („vidul umplut cu sens“), asemănătoare 
cu metoda maeştrilor zen. Eckhart proclamă necesitatea de a ieşi din propria-ţi fiinţă, 
pentru a pătrunde în eternitate şi a redeveni una cu ea. Sufletul trebuie: apoi să 
parvină la sacrificiul suprem, la „moartea cea mai intimă“, şi chiar să-l piardă pe 
Dumnezeu, pentru a deveni el însuşi cu adevărat divin: „Acolo unde i s-a sfârşit crea- 
tura, începe Fiinţa lui Dumnezeu. Tot ceea ce Dumnezeu pretinde, în mod expres, 
este să ieşi din tine însuţi, în măsura în care eşti creatură, şi să-l laşi pe Dumnezeu 
să fie Dumnezeu în tine“. În concepţia lui Eckhart, Fiinţa este Dumnezeu: dacă fiinţa 
ar fi ceva diferit de Dumnezeu, atunci Dumnezeu nu ar avea'fiinţă şi nu ar exista; 
nimic nu există dincolo de fiinţă şi înainte de fiinţă. „Nu vă închipuiţi că propriul vostru 
intelect se poate ridica până acolo, încât să-l puteţi cunoaşte pe Dumnezeu. Într-a- 
devăr, când Dumnezeu vă luminează dumnezeieşte, nu este nevoie în acest scop de 
nici o lumină naturală“ (M. Eckhart, 1971-1979). Maeşirii ne învaţă - ne atrage atenţia 
Eckhart - că atunci când cunoşti creaturile aşa cum sunt în ele însele, aceasta e 
cunoaştere de amurg, în care creaţia este percepută prin idei clar distincte; când 
însă creaturile. sunt cunoscute în Dumnezeu, aceasta. este cunoaştere de dimi- 
neaţă, în care creaturile sunt percepute fără distincţii, toate ideile fiind respinse, toate 
asemănările contopite în acea unică idee care este Dumnezeu însuşi: ' 

“Esenţa şi existenţa converg în Dumnezeu, ceea ce presupune că voinţa sa 
este identică cu esenţa Sa (L. Kolakowskl, 1993, p. 24). Dumnezeu nici nu se supune 
unor legi valabile indiferent de voinţa Sa, dar nici nu produce aceste legi după caprici- 
ile Sale sau ca urmare a cumpănirii mai multor opţiuni. Dumnezeu este aceste legi. 
Spre deosebire de ființele omeneşti, Dumnezeu nu este niciodată confruntat cu posi- 
bilităţi alternative, urmând ca apoi să decidă liber pe care dintre ele să o da: 
deciziile sale sunt aspecte necesare ale Fiinţei Sale.. j 

Săren.Kierkegaard arată: „Conceptul lui Dumnezeu nu este acela al unui om 
sub care individualul se subsumează ca o realitate ce nu poate fi absorbită de con- 
cept. Conceptul lui îmbrăţişează totul, iar în alt sens Dumnezeu nu are concept..: El 
cuprinde (comprehendit) realitatea însăşi, tot individualul; pentru el,-individualul nu 
'este inferior conceptului“. În consonanţă cu Sâren Kierkegaard, L. Kolakowski susţine 
că ,... nu încape nici o analogie între finit şi absolut, nici o proiecţie conceptuală din- 
spre fiinţele limitate către infinitate. Cu alte cuvinte, nu există nici o modalitate de a-L 
sesiza conceptual pe Dumnezeu altfel decât prin mijloace care sunt nu numai imper- 
fecte, ci efectiv deformante, pentru că-L reduc pe Dumineca la dimensiunile unui de- 

miurg finit“. Ni se pare prea radicală concepția lui Kolakoweri. Într-adevăr, Dumnezeu 
este un concept greu de conceput, care nu poate fi cunoscut prin metode şi operaţii 
logice obişnuite, dar să nu uităm că oul poate cunoaşte şi poate chiar opera (mate- 
matic şi filosofic) cu categoria de infinit (mare sau mic) sau de absolut. Cunoscând 
infinitul, omul se apropie de „cunoaşterea“ lui Dumnezeu. Metodele de cunoaştere a 
infinitului şi absolutului, ca atribute fundamentale ale divinității, sunt: revelaţia, intuiţia 
intelectuală, percepţia extrasenzorială, precogniţia, imaginaţia creatoare ş.a. Acestea 
sunt metode utilizate de o aşa-zisă „logică transcendentală“ (C. Portelli, 1993). 

Creştinii au convingerea fermă că „separarea de Fiinţa absolută constituie ră- 
dăcina răului şi a durerii şi că drumul de întoarcere la starea de nonseparare este 
deschis“. Aş evoca în acest moment principiul modern al nonseparabilităţii par- 
ticulelor, elaborat de francezul Bemard D' Espagnat (1973). Potrivit acestui principiu, 
două sisteme fizice care sunt îndepărtate în momentul t, sisteme care au interacţio- 
nat într-un moment anterior t,, când erau foarte apropiate, vor continua să interacţio- 
neze oricât de mare ar fi distanţa relativă dintre ele, şi anume prin influenţă instanta- 

'/ nee. Altfel spus, sisteme fizice, oricât de depărtate în spaţiu unele de celelalte în 
prezent, nu sunt de fapt separate dacă au fost în interacţiune în trecut. O asemenea 
concepţie asupra naturii cere un efort remarcabil de „imaginaţie conceptuală“, repre- 
zintă o puternică provocare pentru ştiinţa clasică, fiind în conflict sistematic cu bazele 
teoriei relativităţii a lui A. Einstein. Epistemologia actuală consideră că acest principiu 
ar reprezenta un furrdament sau măcar o premisă ştiinţifică pentru susţinerea feno- 

i inele; telepatice, telekinezice (aşa-zisele fenomene paranormale PSI). 

Separarea de Fiinţa absolută şi credinţa religioasă în drumul de întoarce- 
re la starea iniţială de nonseparare se explică psihologic printr-un puternic sen- 
timent al nostalgiei originilor divine (M. Eliade,1970). 

Credincioşii filosofi consideră că Dumnezeu este singurul adevăr autentic. 
Hegel a precizat: „Adevărul este întregul“. Fără adevărul atotcuprinzător nu există 
unul fragmentar, iar adevărul atotcuprinzător presupune o inteligenţă omniscientă 
infinită. Numai ea ar putea realiza ceea ce aştepta Ed. Husseri de la un Eu transcen- 
dental. În mintea omniscientă însă prin definiţie - după L. Kolakowski (1993, p. 94) - 
distincţia dintre subiect şi obiect e abrogată întrucât cunoaşterea absolută implică o 
transparenţă desăvârşită. În consecinţă, pentru EI (posesorui minţii omnisciente) nu 
există adevăr în sensul în care este folosit cuvântul în cunoaşterea umană, unde tre- 
buie să rămână mereu activă distincţia dintre cunoscător şi ceea ce este cunoscut. 
Aceasta îndreptăţeşte metafizica creştină să afirme că Dumnezeu, strict vorbind, nu 
cunoaşte adevărul, ci este adevăr şi că în El esse et verum convertuntur. Şi însăşi 
definiţia unei minţi omnisciente sugerează periecta ei realitate: distincţia este abolită 
atât între ceea ce este şi ceea ce ar putea fi, cât şi între ceea ce a fost şi ceea ce va 
fi, altminteri ea s-ar cunoaşte pe sine şi ar cunoaşte lucrurile prin intermediul memo- 
riei şi al anticipaţiei şi, prin urmare, nu ar mai fi adevărul atotcuprinzător (Meister 
Eckhart: „În eternitate nu există nici ieri, nici mâine, există mai degrabă doar un Acum 
mereu prezent”). că 

Cari Gustav Jung (cf. Aniela Jaite, 1996, p. 353-354) ne aduce aminte că Dum- 
nezeu este iubire. Pavel a spus: „Toate limbile omeneşti şi îngereşti de le-aş vorbi, 

dacă nu am dragoste, m-am făcut aramă sunătoare ori chimbal gălăgios" (| Corinteni 
13, 1). Eros este un kosmogonos, un creator şi tată-mamă a tot ce este conştienţă. 
„Am senzaţia - mărturiseşte Jung (op. cit., p. 353) - că acea formulare condiţională a 
lui Pavel, «dacă nu am dragoste», ar fi prima dintre cunoaşterile şi chintesenţa dum- 
nezeirii înseşi. Oricare ar putea fi interpretarea savantă a propoziției Dumnezeu este 
iubire, cuvintele sale confirmă divinitatea drept complexio oppositorum'“. 

lubirea „toate le suferă“ şi „toate le rabdă“ (| Corinteni 13, 7). Aceste vorbe spun' 
tot. Nu li se mai poate adăuga nimic. „Căci suntem, în sensul cel mai profund - susţine 
Jung (idem) - victimile sau mijloacele şi instrumentele „iubirii“ cosmogonice. Pun acest 
cuvânt între ghilimele pentru a arăta că nu înţeleg prin el o simplă poftă, preferinţă, 
favorizare, dorință şi altele asemănătoare, ci un întreg, unit şi nedivinizat, care este 
supraordonat fiinţei individuale. Omul ca parte nu înţelege întregul; îi este subordonat. 
EI n-are decât să spună „da“ sau să se revolte - tot prin şi închis în el rămâne. Întot- 
'" deauna depinde de el şi este întemeiat în el”. Iubirea, explică mai departe Jung (op. 
cit, p. 354), îi este lumină şi întuneric şi nu îi întrevede sfârşitul. „Dragostea nu piere 
niciodată“ (|. Corinteni 18,8), chiar dacă omul ar grăi „limbile îngereşti“ sau ar urmări, 
cu meticulozitate ştiinţifică, viaţa celulei până în ultimul său colţişor. Omul poate da 
iubirii - după cum crede Jung (idem) - toate numele care-i stau la dispoziţie dar, prin 
aceasta, nu va face decât să se piardă în nesfârşite autoiluzionări. Dacă posedă un 
dram de înţelepciune va depune armele şi va numi ignotum per ignotius (un lucru 
necunoscut printr-un lucru şi mai necunoscut), aşadar cu numele Domnului. Este o 
mărturisire a subordonării, a imperfecţiuii şi dependenţei sale, dar totdată şi o mărturie 
a libertăţii sale de a alege între adevăr şi eroare. 

C.G. Jung (în: Aniela Jaffe, 1996, p. 406) se referă şi la imaginea lui Dumne- 
zeu care datează de la Părinţii Bisericii, după care „imago Dei“ este întipărită în sufle- 
tul omului. Dacă o astfel de imagine - arată Jung - se iveşte spontan în vise, fantezii, 
viziuni ş.a.m.d., trebuie înţeleasă din punct de vedere psihologic drept un'simbol al 
Sinelui: 
„Putem constata numai prin intermediul psihicului că divinitatea acţionează 
asupra noastră, dar nu suntem capabili să distingem dacă aceste acţiuni provin de la 
Dumnezeu sau de la inconştient, adică nu se poate stabili dacă divinitatea şi incon- 
ştientul constituie două entităţi diferite. Ambele sunt concepte-limită pentru conţinuturi 
transcendente. Se poate constata însă empiric, cu suficientă probabilitate, că în in- 
conştient există un arhetip al totalităţii (s.n.) care se manifestă spontan în vise şi că . 
există o tendinţă independentă de voinţa conştientă de a raporta alte arhetipuri la 
acest centru. De aceea nu pare improbabil că arhetipul totalităţii are în sine o anume 
poziţie centrală care îl apropie de imaginea lui Dumnzeu. Asemănarea este subliniată 
mai ales şi prin aceea că arhetipul produce o simbolistică (s.n.) care a caracterizat 
şi exprimat divinitatea dintotdeauna... Imaginea lui Dumnezeu nu coincide cu incon- 
ştientul pur şi simplu, ci cu un anume conţinut al acestuia; cu arhetipul Sinelui. Pe cale 
empirică nu mai suntem capabili să deosebim imaginea lui Dumnezeu de acest 
arhetip“ (C.G. Jung, Antwort auf Hiob (Răspuns lui lov), 1952, în Ges. Werke XI, 
ediţia a Il-a, 1973). sei 

Karl Jaspers arată că nicăieri în lume nu poate fi găsit Dumnezeu întrucât El se 
sustrage prezenţei şi percepţiei corporalizate. Realitatea Lui nu se află în spaţiu şi 
timp. Existenţa Lui nu poate fi demonstrată. Realitatea Lui, dacă există, ievulă să 
aDaă un specific radical diferit se realitatea lumii. O GI : 

8. ADAM - COPIE RATATĂ A DIVINULUI (M. Eliade) 


În tot decursul Evului Mediu este prezent mitul androginului ca tip de desă- 
vârşire umană. Mitul este prezent în tradiţiile cele mai secrete ale misticii şi teosofiei, 
atât în Orient (islam) cât şi în Occident (creştinism şi iudaism). La cei mai mari misti- 
ci ai Islamului, prezenţa divină e manifestată printr-un „înger-om“ cu aspect androgin. * 

„ Mitul androginului a fost de asemenea activ în Kabbala: omul nu devine cu 
adevărat om (adică om originar) decât când realizează pe pământ unirea conjugală. 
Este un ecou al străvechei funcţii mistice a căsătoriei: desăvârşirea individului prin 
totalizare. Dar totodată Kabbala este întemeiată pe omologarea om-Dumnezeu şi 
nunta omenească nu este pentru mistica iudaică („Cântarea Cântărilor“) decât o pa- 
lidă imagine a unirii lui Israel cu Dumnezeu. Mitul androginului este şi mai clar la în- 
ceputurile iudaismului, Adam (ebr. om) fiind conceput ca androgin. Una din ideile cen- 
trale din cadrul anumitor secte gnostice este tocmai acest mit al androginului, împru- 
mutat din antichitatea greco-orientală şi interpretat în conformitate cu teologia creşti- 
nă. Simon Magul afirma un „spirit primordial“ androgin, pe care îl denumea arseno- 
thelus (bărbat-femeie). Acest „spirit primordial“ avea două esențe: spiritul (nous) de 
sus, care era Tatăl, şi Gândirea de jos, care era femeia, creatoare a tuturor lucrurilor. 
Secta gnostică în care mitul androginului - după cum ne asigură M. Eliade (1993, p. 
236-243) - joacă un rol capital, este secta Naasenilor, care susţinea că arhetipul, 
omul ceresc, numit Adamas, este androgin („arsenothelus“). Adam, omul pământesc, 
este numai o imagine a arhetipului ceresc şi, ca atare, este şi el androgin. Oamenii 
fiind născuţi tot din Adam, arsenothelus există în fiecare dintre ei. Ca să se desăvâr- 
şească, omul trebuie să caute şi să regăsească androginul în sine. Mijloacele pe care 
le oferă Naasenii pentru această desăvârşire prin androginism sunt destul de curioa- 
se: magia şi asexualitatea. Într-adevăr, atât prin practici magice, cât şi printr-o asceză 
absolută se poate suprima condiţia umană profană. Aceasta înseamnă actualizarea 
condiţiei primordiale, nediferenţiate, degajate de orice atribut şi specificitate. . 

Gnosticii afirmă că nu te poţi desăvârşi dacă nu' realizezi condiţia an- 
droginică, dacă nu actualizezi în tine pe primordialul Adam. Omul se întoarce Ia pri- 
mordial, o stare nedeterminată, o stare „totală“, informă, nedespicată de atribute şi 
de polarizări. Numai cel ce dobândeşte o asemenea stare poate nădăjdui absorbţia 
în divinitate. Se ghiceşte, aici o sete de suprimare a condiţiei umane - aceeaşi sete 
care face pe misticii creştini să se desăvârşească până la pierderea în divinitate, 
sau pe asceţii indieni să depăşească prin orice mijloace condiţia umană, devenind 
impasibili şi detaşaţi asemenea pietrelor. E tulburător să constaţi - remarcă M. Eliade 

(1993) - că în milenii diferite, în continente diferite, în religii diferite oamenii au fost 
întotdeauna însetaţi de desăvârşire doar prin suprimarea condiţiei umane. Căci, în 
fond, androginia către care tindeau gnosticii era realizarea arhetipului, a unui Adam 
înainte de păcat, adică a unui Adam care nu căpătase conştiinţa de sine pentru că 
era bisexuat şi deci nedeterminat. - 

Istoria celei dintâl perechi este insuficientă şi întunecată, după părerea lui M. 
Eliade. Ştim, din Biblie, că Dumnezeu l-a făcut pe Adam, iar Eva s-a înălţat din coas- 
ta bărbatului. Soţia lui Adam (Eva) a avut trei fii: Cain, Abel şi Set. Când s-a născut 
Set, Adam avea 130 de ani, apoi a mai trăit 800 de ani. O parte din viaţă Adam a pe- 
trecut-o în Eden (Grădina Raiului), ca paznic şi lucrător al grădinii, dar în urma căderii 
în păcat a fost nevoit s-o.părăsească. Şarpele a vorbit femeii, îndemnând-o să mă- 
nânce din arborele cunoaşterii, al binelui şi răului (Facerea II, 17). Pedeapsa morţii 
este născocită de Dumnezeu, insinuează şarpele: „că ştie Dumnezeu că ori în ce zi 
veţi mânca din el, se vor deştepta ochii voştri şi veţi fi ca nişte dumnezei, cunoscând 
binele şi răul“ (111,5). Urmează drama prea cunoscută. Se află şi despre existenţa unui 
arbore al vieţii (al nemuririi). 

Există, deci, referiri la doi arbori minunaţi care se aflau în Eden: unul al cunoaş- 
terii, celălalt al nemuririi. Cum Dumnezeu vesteşte că atingerea celui dintâi aduce 
moartea; cum omul conştient („ştiinţa binelui şi a răului”) nu poate nici înțelege, nici 
cuprinde (experimenta, actualiza) infinitul, adică nemurirea, M. Eliade conchide că 
arborele ştiinţei era de fapt arborele morţii, iar Dumnezeu, împiedicând pe om să-l 
guste, voia să-l ferească de moarte. 

Domnul îl crease pe om după chipul şi asemănarea sa, îl înzestrase cu ace- 
leaşi daruri. Îi lăsase, însă, opţiunea nemuririi. Omul putea să-şi aleagă nemurirea, 
evitând ştiinţa. Dar lui îi lipsea conştiinţa şi voinţa (psihologii definesc voinţa ca „ori- 
entare conştientă spre un scop'!). Urma porunca simţurilor, a imboldurilor externe: 
Nu a cerut fruptul ştiinţei pentru că îi înţelegea totuşi prețuirea şi pentru că l-a îndem- 
nat şarpele. După aceea a ajuns cu adevărat primejdios. Pentru că ar fi aflat arborele 
vieţii şi unind ştiinţa cu nemurirea ar fi ajuns Euju zeu: Adam a ratat ocazia divi- 
nizării eterne. 

Conform concepţiei teologice, Adam stă la originea nu numai a omenirii, ci şi a 
păcatului originar şi a morţii. Din acest motiv Noul Testament îl numeşte pe lisus 
învingătorul păcatului şi al morții, drept Adam cel dintâi şi cel de pe urmă, iar pe Adam 
chip al lui Hristos (1 Corinteni 15, 45). După Cartea înţelepciunii lui Solomon, Adam a 
cunoscut înţelepciunea, care l-a scos din păcat (10, 1-2) şi a ţinut penitenţă, iar 
tradiţiile vechi creştine consideră că a fost înmormântat pe muntele Golgota, acolo 


unde mai târziu a fost răstignit pe cruce lisus. ) - 


Adam nu are suflet decât din momentul în care mănâncă mărul conştiinţei: De 
acum, ajunge un om, înainte era doar un personaj biblic. Adam este sterp de omenie. 
Este o copie ratată a divinității. Pasta lui putea cuprinde tipare dumnezeieşti. Pasta 
omenească este esenţial diversă. Adam nu avea instincte, neavând rezistenţe. Nea- 
vând cine să i le transmită, trebuia să i le creeze împrejurările. Or, Edenul, suprimând 
lupta pentru existență, suprimă adaptarea la mediu, aşadar geneza instinctelor şi 

Chiar după ce păcătuieşte, Adam este inuman. Face impresia că este stânje- 


nit de carnea, de sexul, de durerile şi de blestemele sale. Dumnezeu îl blestemă, dar 
el nu suferă. Adam nu are nimic tragic în izgonirea lui din rai. S-ar spune că este puţin 
jenat de furia Domnului. Îngerii nu-l înspăimântă. Suferințele lui sunt prefăcute. De 
fapt, suferinţa şi durerea au fost, la obârşie, autosugestii. £ 

Este interesant cum urmăreşte M. Eliade (1993, p. 240) schimbarea lui Adam 
după căderea în păcat. Adam cunoaşte pe Eva, sexualiceşte, după ce pleacă din Rai. 
Aceasta e foarte adevărat: Adam, creat fiind de Dumnezeu, nu avea instincte. De 
unde ar fi putut afla cheia zămislirii şi a desfătărilor? instinctele se pogoară în carnea 
omului odată cu Cain. Abel era prima generaţie de om-înger, excelent locuitor al 
Edenului, dar inapt pământului. 

Eva este cu desăvârşire neinteresantă. O mare deziluzie pentru cei care o 
nădăjduim perversă, demonică, ispititoare. Eva, umblând goală alături de un soţ se- 
nin, este icoana feminităţii necultivate: inconştientă de carnea ei, de bucuriile cărnii, 
de pofta zămislirii. Nu poate fi osândită de păcat, neavând nici conştiinţă, nici voinţă. 
Poate că s-a acoperit numai după ce s-a acoperit Adam. (M. Eliade, 1993, p. 240). 

Cabbala vorbeşte despre Adam Celest şi Adam terestru. N. Berdiaev (1992, 
p. 74) citează după V. Karpp, Etude sur les origines et la nature du Zohar (1916, 
p. 455-457): „Omul - se spune în Zohar - este în acelaşi timp concluzia şi punctul cul- 
minant al creaţiei. De aceea el este creat în a şaptea zi. De îndată ce a apărut omul 
totul a fost desăvârşit, lumea de sus şi lumea de jos, căci totul este cuprins în om, el 
reuneşte toate formele“; „El nu este doar chipul lumii, ființă universală incluzând şi 
Fiinţa: absolută: el este, de asemenea, în primul rând chipul lui Dumnezeu, luat în 
totalitatea atributelor sale. El este prezenţa divină pe pământ; el este Adam Celest 
care, apărând din bezna s'.premă şi primordială, îl creează pe acest Adam terestru; 
În interior se află taina omului celest. Aşa cum omul este terestru, Adam celest este 
interior şi totul se săvârşeşte jos, ca şi sus. 

În gnosa lui J. Bâhme despre om ni se dezvăluie că primul om este androgin 
(învăţătura lui B&hme despre androgin este prezentată de N. Berdiaev, 1992, p. 178- 
182). După chipul şi asemănarea lui Dumnezeu este numai acel om „care o are în 
sine pe Fecioara neprihănită a Înţelepciunii divine... Omul a primit pentru prima oară 
denumirea sa de Om ca ființă mixtă“. Numai fecioara-fecior, androginul, este om, chip 
şi asemănare a lui: Dumnezeu, „Înainte de Eva sa Adam era el însuşi Fecioară 
neprihănită, nici bărbat, nici femeie; el avea în sine ambele tincturi - pe cea care este 
în foc şi pe cea care este în duhul blândeţii - şi dacă ar fi rezistat încercării el ar fi 
putut să dea naştere singur, în ordine divină, fără ruptură. Şi va fi să se nască vreo- 
dată un om dintr-altul în acea ordine în care Adam, prin fecioria sa, a devenit om şi 
chip al lui Dumnezeu: căci ceea ce este al veşniciei naşte tot în ordinea veşniciei; 
ființa sa trebuie să provină în întregime din veşnic, altfel nimic nu se va păstra în 
veşnicie“. Şi iată cuvintele esenţiale ale lui Bâhme despre Hristos şi Adam: „Să 
înțelegeţi că natura omului trebuie păstrată şi că Dumnezeu nu o respinge pe toată 
pentru ca un om nou şi străin să apară din cel vechi; el trebuie să apară din natura şi 
însuşirile lui Adam şi din natura şi însuşirile lui Dumnezeu în Hristos, pentru ca omul 
'să devină Adam-Hristos, iar Hristos - Hristos-Adam, Om-Dumnezeu şi Dumnezeu- 

Om“; „ŞI iată a devenit Adam în natura sa şi Hristos în natura divină a unui Chip, un 
unic copac“. Aceasta este ceea ce se numeşte naşterea Omului în Dumnezeu, 
creşterea lui în viaţa Divină. Hristos este chiar Omul Absolut, Omul Celest, Omul 
născut în Dumnezeu, ca lpostază Divină. „Astfel omul adamic, care urma să devină 
apostol sau Hristog, a fost născut încă înainte ca Hristos să sufere în el; dar mai înţâi 
trebuie ca Hristos să reînvie în el, doar atunci omul-Adam va deveni Hristos" 
(J. B&hme, 1993, p. 267-271). . 

Omul căzut rămâne totuşi microcosmos şi - după N. Berdiaev (1992, p. 80) - 
include în sine toate treptele şi toate forţele universului. Căderea nu a fost a omului 
particular, ci a omului total, a Primului Adam, şi cel care se poate ridică nu este omul 
particular, ci omul care nu poate fi despărţit de cosmos şi de soarta cosmosului. 
Eliberarea omului total şi elanul său creator înseamnă eliberarea şi elanul creator al 
cosmosului. Reinstaurarea omului în demnitatea sa nu se poate produce decât prin 
apariţia în lume a omului absolut - a Fiului Domnului - prin întruparea dumnezeiască. 
Adam, renăscut în Hristos ca om nou în spirit, nu mai este un orb pasiv, copleşit, ci 
un creator dăruit cu vedere, este Fiul -Domnului continuând opera Tatălui. Suprema 
conştiinţă de sine a omului ca microunivers este o conştiinţă hristologică. Şi 
această conştiinţă de sine hristologică a noului Adam depăşeşte conştiinţa de sine a 
Primului Adam, reprezintă o fază nouă a creaţiei lumii. | 

M. Eliade (1993, p. 240-241) susţine că umanitatea începe de la Cain. EI, cel 
dintâi, îndură conflictul sângeros între voinţă şi realitate, între eu şi non-eu. EI cel 
dintâi făptuieşte din proprii porniri. Cain este cel dintâi om liber: în acelaşi timp, indi- 
vid şi personalitate. Vrea. Voința lui e primitivă, aşadar tragică, lovind chiar Cosmosul, 
chiar pe Dumnezeu. Pământul îi este duşman lui Cain pentru că a vărsat sângele lui 
Abel; Pământul îl chinuie. Dumnezeu îl urmăreşte, blestemându-l. Actul lui Cain a 
decantat o situaţie tulbure în cosmos, a creat o ecuaţie care va călăuzi veşnic viaţa 
omului. 

Episodul jertfelor celor doi fraţi îi apare lui M. Eliade extrem de interesant. Dum- 
nezeu primeşte jertfa lui Abel pentru că Abel avea o atitudine feminină de abando- 
nare, de sacrificiu. Misticismul lui Abel era fondat, feminin. Nu avea ispite, nu avea 
ezitări. - ta . 

Cain avea o mistică accentuat masculină. Cain cunoaşte cel dintâi spaima su- 
pranaturală, umană şi dureroasă , rodnică în porniri. Se teme de sufletul mortului, de 
Abel, care îşi cere răzbunarea. Cere Domnului un semn, ca să nu fie ucis. Toată viaţa 
lui, de acum e veşnică luptă cu iraţionalui, cu numinosul, cu spaima, cu transcen- 
dentul. Cain este cel dintâi om religios. Dumnezeu nu-l înspăimânta, cum nu în- 
spăimânta pe nici unul dintre cei care îl văzuseră plimbându-se prin Eden sau 
apărând familiar şi bonom. Dumnezeu era mai degrabă un bunic respectat şi capri- 
cios, cu care vorbise. Dar cu acel suflet care venea de dincolo, despre care nu ştia 
nimic, nu bănuia nimic, ci numai se temea înfrigurat? 

Cu Cain, „omenescul' îşi capătă o configuraţie proprie. Cain stabileşte rapor- 
turi între om şi supranatural, între om şi cosmos (Pământul care îl prigonea). Cain este 
cel dintâi torturat de un ce spirituali, de o conştiinţă. După cum este cel dintâi om cu 
instincte, este şi cel dintâi stăpân al unei conştiinţe. Rupându-se brutal din absolut 

- . Cain face posibilă metafizica și feligiai care reprezintă acumularea şi trăirea 
absolutului. Sentimentul tragic al existenţei, sentimentul izolării în cosmos, spaima 
de celălalt, toate aceste comori ale duhului omensc i le datorăm lui Cain (M. Eliade, 
1993, p. 241). C 

„După cartea “siriacă PE sterea comorilor, Adam a fost creat în centrul 
pământului, în acelaşi loc unde mai târziu s-a ridicat crucea lui lisus. Totul a fost 
„făcut“ într-un centru. Căci lumea a fost creată începând de la „centru“, întocmai după 
cum primul om, Adam, a fost creat chiar în centrul pământului. Golgota, un simbol al 
Muntelui Sacru, deci al Centrului Lumii, este de mai multe ori sacră: pentru că lumea 
a început să fi creată de aici, pentru că Adam a fost zămislit aici şi pentru că tot aici 
a fost îngropat, pentru că Mântuitorul a pătimit aici şi a salvat prin sângele său pe 

strămoşul Adam şi întreg neamul omenesc. 

3 A. Schopenhauer spune că mitul creştin al arborelui binelui şi al răului repre- 
zintă afirmarea voinţei de a trăi, iar Adam este această afirmare încarnată; prin ea, 
începe greşeala şi durerea. Însă cunoaşterea, intrând în lume, face posibilă elibera- 
rea, negarea voinţei de a trăi. lisus este această negare încarnată; el se jerifeşte 
pentru a înfăptui Mântuirea. Adam reprezintă înclinațiile animalice şi finite ale omului. 
lisus este omul liber şi veşnic; iar orice individ uman este virtualmente la fel de bine 
Adam ca şi lisus. 

Strămoşii noştri - ne atrage atenţia M. Eliade (1993, p. 243) - trăiau într-un Cos- 
mos noetic mult mai vast şi mai coerent decât „balamucul mental al modernilor“. 
Încercaţi şi verificaţi - ne îndeamnă Eliade - câţi contemporani intuiesc legătura 
absconsă dintre Arborele vieţii şi al ispitei care a dus la cădere, Crucea care a dus la 
răscumpărare, Golgota mormânt al lui Adam şi centru al lumii. 


9. ROSTURILE RELIGIEI ÎN ISTORIE 


e Anton Dumitriu (1990, p. 194) arată că în toate timpurile şi în toate locurile a 
existat un ideal de perfecţiune'umană, care era la capătul unui drum, calea către zei, 
dar care era în realitate calea către omul interior. Acest ideal a existat şi noi l-am 
pierdut. Noi am pierdut calea spre zei. 

e Mircea Eliade (1957, trad. rom. 1992) a demonstrat că religiozitatea sara 
structura ultimă a conştiinţei umane, independentă de efemerele opoziții dintre 
„sacru“ 'şi „profan“ în decursul istoriei. Ea este o trăsătură umană definitorie, chiar 
dacă societăţile modeme par a fi areligioase. „Profanul“ modern nu este decât o no- 
uă manifestare a aceleiaşi structuri constitutive a omului care, înainte, se manifesta 
prin axpioȘi „sacre“. 

= e Constantin Noica (1991, p. 153) declară la Păltiniş în 1980; „O mie cinci sute 
de ani cultura Europei a însemnat cultură religioasă, iar trei sute de ani ştiinţă. Poate 
că veacul al XXI-lea va fi unul al teologiei, înţeleasă însă ca o problematică a spiri- 
tualităţii care va fi asimilat deja veacurile de cultură ştiinţifică“. 

loan Petru Culianu în „Religia şi creşterea puterii“, 1981 (cf. vol.: „Religie şi pu- 
tere“, Gianpaolo Romanoto, Nano G. Lombardo, |.P. Culianu, Bucureşti, Editura Ne- 
mira, 1996, p. 161-229) arată că o categorie particulară de rituri sociative umane este 
constituită de rituri religioase, adică justificate mitologic şi cultural (idem, p. 1 80-182). 
Caracteristică omului este proliferarea mitologică; caracterul complet original al omu- 
lui în raport cu animalele rezidă în motivaţia religioasă a unora dintre riturile sale, toate 
acestea fiind conexate cu dezvoltarea conştiinţei şi a limbajului articulat. : 

În 1950 psihologul Erich Neumann (1974, p. 10-11) a adus la cunoştinţa oame- 
nilor de ştiinţă reuniți la Eranos în Aconia Importanţa psihologică a ritului. El a 
observat o puternică analogie între „rituri“ animale şi rituri umane, constând în carac- 
terul transpersonal al ambelor: „Analogia instinctelor cvasirituale cu ritul uman 
constă în următorul fapt: şi într-un caz şi în celălalt, puterea transpersonală a unei 
realităţi colectiv-spirituale se transpune în lucrarea aparent reactivă a ființei indivi- 
duale; o atare lucrare este de importanţă vitală tocmai pentru viaţa comunităţii con- 
duse de instinct sau de rit, deşi transcende înţelegerea acestei comunităţi şi a com- 
ponenţilor ei individuali“. Ritul, expresie a inconştientului colectiv - menţionează 
Culianu (1996, p. 181), - reprezintă pentru adepţii lui C.G. Jung un mod de a efectua 
experienţa „arhetipurilor“, de a se menţine în contact cu „Sinele grupului“, cu ştiinţa 
transpersonală conținută în inconştientul colectiv al unei pseudospecii. Ritul religios 
este un factor important din punct de vedere psihologic pentru viaţa individului care 
aparţine unei anumite culturi. El face posibil contactul direct cu cultura, integrarea psi- 
hică a culturii din partea fiecărui membru al colectivităţii. 

* Valoarea riturilor religioase, după cum rezumă |.P. Culianu (idem), este multi- 
plă: „Ritul religios este un rit sociativ, în sensul că asigură, prin repetarea sa, func- 
ționarea grupului; de aceea, este un rit cu relevanţă etologică. Dar el are şi relevanţă 
ecologică, în sensul că transmite cunoştiinţe transpersonale privind echilibrul grupu- 
lui în «nişa sa ecologică», şi psihologică, pentru că permite integrarea, din partea 
individului, a valorilor culturii sale“. Aceste caracteristici sunt valabile pentru perioada 
de dinaintea apariţiei civilizaţiei occidentale moderne. 

Referindu-se la experienţa subiectivă a puterii, |.P. Culianu (idem) precizează 
că, spre deosebire de riturile sociative simple, riturile religioase pot constitui o arie de 
împlinire a puterii. Admiţând că puterea este o entitate experimentabilă după mo- 

„delul cunoscut al libido-ului jungian, că există deci independent de conştiinţă şi se 
manifestă autonom, se observă importanţa pe care o capătă faptul de a ordona 
această igita ci dea o canaliza î în forme socialmente tolerabile. , 

> CAPITOL UL II 


ISTORIA RELIGIILOR DEZVĂLUIE PSIHOLOGIA 
ARHETIPURILOR FUNDAMENTALE 


1. DRUMUL SPRE CENTRU 


Ne vom ocupa de „Homo religiosus“ şi de sacru ca element structural! al con- 
ştiinţei umane, cu referiri mai frecvente la credinţa creştină. Cu toate eforturile sale de 
a surprinde atributele religiozităţii universale, Mircea Eliade a fost nevoit deseori să 
le particularizeze în diverse religii regionale. 

Nu ne propunem să întreprindem un studiu psihologic comparativ al diverselor 
sisteme religioase, ceea ce ar constitui obiectul altei cărţi, dar nu vom putea evita 
întotdeauna conexiunile şi comparaţiile, prin care intenţionăm să reliefăm mai preg- 
nant virtuțile creştinismului. 

Prima condiţie psihologică a oricărei religii este „starea de veghe, tre- 
zirea spiritului pentru transcendere. Primul text în care ni se vorbeşte de „nemu- 
rire“ şi de „lumină“ este Epopeea lui Ghilgameş (poem eroic babilonian, din mileniul 
III î. de Hr., înscris pe 12 tăblițe de argilă arsă; a fost găsit în biblioteca lui Assur- 
banipal, rege al Asiriei între 668-626 î. de Hr.). Ghilgameş a fost un erou legendar, 
conducător al vechiului oraş sumerian Uruk din Sudul Mesopotamiei. După multe şi 
nenumărate- aventuri, el îşi pierde pe cel mai bun prieten, Enkidu. Îndurerat peste 
măsură şi înspăimântat de moarte porneşte în căutarea lui Uta-Napiştim, străbunul 
„lui, singurul om care a căpătat de la zei nemurirea, fiindcă la nemurire vrea şi el să 
ajungă. Trece peste multe „îndoite leghe de beznă“, până ce ajunge Ia ultima, a două- 
sprezecea îndoită leghe, la capătul căreia este în sfârşit lumină; dinaintea lui este 
Grădina Zeilor (tableta a IX-a). Ghilgameş întâlneşte o femeie, căreia i se prezintă şi 
cere să-i arate drumul pentu a ajunge să scape de moarte. Aceasta îi răspunde că nu 
va putea afla această cale, întrucât zeii au hărăzit oamenilor moartea. Între el şi Uta- 

„Napiştim se interpune marea, a cărei intrare este stăvilită de apele morţii. Nu mai 
insistăm asupra întâmplărilor, toate având o semnificaţie simbolică, care îl duc până 
la urmă la Uta-Napiştim, omul (străbunul) ajuns nemuritor. Ghilgameş îi cere să-l ajute 
să obţină şi el nemurirea. Există un mijloc, îi spune acesta, anume să nu dormi şase 
zile şi şase nopţi (tableta a XI-a). Dar eroul nostru nu rezistă şi adoarme, şi astfel 
pierde unica lui şansă de a deveni nemuritor, în Grădina Zeilor. 

Vom observa aici că „nemurirea“ este legată de „starea de veghe“, de starea 
de conştiinţă încordată, în care „prezentul“ trebuia să se întindă pe şase zile. Aceasta 
este tocmai condiţia platonică de a ieşi din dumea sensibilă şi a o depăşi pentru a 
pătrunde în lumea zeilor, unde sălăşluia altădată omul şi de unde a căzut. Tema 
aceasta, a „adormirii“ funcţiilor corpului fizic şi concentrarea în lumea gândirii, a rămas 
continuu prezentă în filosofia greacă şi în alte filosofii antice. 

Drumul spre centru este, în.concepţia lui Mircea Eliade, definiţia oricărei 
metafizici şi a oricărei religii. Afirmarea centrului, în gândirea eliadiană, indică le- 
garea ordinei de Absolut, dar nu ca obiect al cunoaşterii legate de raţional-empiric 
delimitat (kantianism), ci de credinţă. Adevărul - arată P. Ţuţea în eseul său „Mircea 
Eliade“ din 1992, p. 211-214 - trebuie gândit religios, metafizica şi logica nedepăşind 
utilul, comodul şi plăcutul. Salvarea, atât pentru Socrate, cât şi pentru filosofia indiană, 
stă în putinţa omului de a-şi aminti sau de a recunoaşte adevărul. Dar acest adevăr 
este în om, alcătuind chiar centrul Fiinţei sale. Drumul spre înţelepciune sau spre 
libertate este un drum spre centrul Fiinţei umane. Aceasta este cea mai simplă 

„definiţie care se poate da metafizicii. Şi este interesant de remarcat că o definţie simi- 
lară se poate da religiei în general: drumul spre centru. Într-adevăr, orice act religios 
presupune ieşirea din zona profană (care ar corespunde, în ordine metafizică, ieşirii 
din devenire, din viaţă şi istorie) şi intrarea într-o zonă sacră (templu, altar, timp li- 
turgic, starea rugăciunii etc.). Dar zona sacră, prin excelenţă, este considerată - în 
toate tradiţiile religioase - centrul lumii. Aşadar, intrarea sacrificială într-o zonă sacră 
este un drum spre centru, spre Realitatea Absolută. Căci sacru înseamnă esse, 
realitatea absolută, opusă profanului, devenirii vieţii (non-esse). 

Drumurile acestea spre centru au direcţii opuse: metafizica descoperă centrul 
în om (tat tvam asi), religia descoperă centrul în sacru, în afara omului (ganz anderes, 
R. Otto). Prin credinţă religioasă omul aduce sacrul în Sine. i 

După cum vom vedea, drumul spre sacru, spre centru, nu este un drum unic: 
câte religii, tot atâtea drumuri, dar un singur Centru (G. Dumezil, 1993). Arthur Scho- 
penhauer are un mod original de a clasa religiile. După el, diferenţa fundamentală nu 
constă în aceea că ele sunt monoteiste, politeiste sau panteiste, ci în aceasta: sunt 
ele optimiste sau pesimiste? Spun ele că viaţa este bună sau rea? O idee ingenioasă 
şi mai puţin contestabilă este că orice religie, cu o abilitate suficientă, ar putea fi 
tradusă într-o filosofie corespunzătoare şi că, la fel, orice filosofie are o formă reli- 

'gioasă care o poate exprima. Astfel, spune Schopenhauer, dacă se doreşte să se dea 
filosofiei sale forma religioasă, i se va găsi expresia cea mai completă în budism. 

După cum susţine M. Eliade (vol. |, 1991, p. 8), primele manifestări ale sacru- 
lui au apărut în preistorie, o dată cu „domesticirea focului“, acum 600 000 de ani (do- 
cument Ciu-ku-tien). Civilizaţiile primitive vânătoreşti au avut bogate şi complexe cre- 
dinţe religioase. Homo faber a fost totodată homo ludens, sapiens şi religiosus. 

„Francezul A. Leroi-Gurhan (1964) vorbeşte de o religie a cavernelor. Dovezi | 
scrise, mai sigure, sunt despre religiile mesopotamiene. În „Istoria începe la Sumer“, 
orientalistul american S.N. Kramer arată că primele informaţii privind numeroase insti- 
tuţii, tehnici şi concepţii religioase s-au păstrat în textele sumeriene (mileniul 3-4 î. de 


a SA 


Hr.). Este vorba de primele mărturii scrise, al căror arigiai urcă până în mileniul al 
treilea. 


.... 


“Volumul 1 este intitulat „De la epoca de ee la Misterele din Eleusis“ 

Volumul 2 este intitulat „Gautama Buddha până la triumtul creştinismului“. 

În volumul 3 sunt expuse religiile şi evoluţia lor „De la Mahomed la epoca 
Reformelor'. 

Din cele 39 de capitole pe care le conţin cele trei volume, numai şapte Capilola 
sunt consacrate istoriei religiilor creştine, în care găsim puţine referiri explicite Ia orto- 
doxie. Reiese că marile religii ale omenirii sunt următoarele şase: budismul, iuda- 
ismul, creştinismul, hinduismul, maniheismul şi islamismul (mahomedanismul). După 
apariţia occidentului - iudaismul şi creştinismul, celelalte patru sunt religii orientale. 

La acestea se mai adaugă: taoismul şi confucianismul în China antică, budis- 
mul Zen în Japonia, religiile tibetane (lamaismul), mazdeismul lui Zarathustra în Iran, 
orfismul în antichitatea greacă ş.a. 


2. MARILE RELIGII OCCIDENTALE 


2.1. Antichitatea greacă: a) orfismul (sec. VII î. de Hr.); b) Platon (27 
î. de Hr.); c) Plotin (204-270) 


a) Ortismul este un;curent religios din Grecia antică apărut în sec. VII î. de Hr. 
sau chiar mai devreme, întemeiat de poetul mitic Orfeu. Istoria religiilor îl consideră 
curentul inițiatic al spiritualităţii greceşti care traversază, în secret, întreaga Antichi- 
tate, întrucât răspundea unei aspirații mistice profunde. Orfismul proclama ideea dua- 
“ lismului suflet-corp, considerând corpul ca „empiia a sufletului“, precum şi ceainia,| în 
metempsihoză. 

Bazat pe o cosmogonie apropiată celor din Egipt şi Orient, orfi smul consideră 
că universul a luat naştere din oul cosmic, din care ar fi ieşit „primul născut“ al zeilor, 
strălucitorul Phanes care este, în acelaşi timp, Eros, zeul iubirii. Androgin, Phanes a 
putut procrea de unul singur o primă generaţie divină. Un mit orfic explică originea 
omului şi condiţia sa. Urmărind eliberarea Spiritului, devenit Suflet, suflu de viaţă, îna- 
inte de a se încarna într-un corp, orfirsmul a suscitat un mod de viaţă. ascetic, Dia 
jinindu-se pe puri icări şi pe numeroase interdicții. | 


'b) Star (427-347 î. de Hr.) este considerat fondatorul primei şcoli.de filosofie. 
Gândirea acestui discipol al lui Socrate (469-399 î. de Hr.) i-a inspirat nu numai pe 
filosofi, dar şi pe teologii şi pe misticii din întregul Occident. Platon a întemeiat la 

Atena, în jurul anului 387 î. de Hr., în grădinile lui Academos, prima şcoală de filosofie 
numită Academia, care a cunoscut imediat un imens succes. 

Opera lui Platon ne-a parvenit sub formă de 28 de Dialoguri, în care maestrul 
Socrate îl face pe interlocutorul său să descopere adevărul, el însuşi şi prin el însuşi. 
Fiecare dintre noi posedă, în el însuşi, reminiscenţe ale unei cunoaşteri anterioare, 
dar uitate. Aceste reminiscențe, Ideile, sunt la originea a tot ceea ce spiritul poate con- 
cepe. Noi le-am completat înainte de a ne naşte, ceea ce ilustrează faimosul mit al 
peşterii, în care suntem prizonieri şi legaţi astfel încât nu putem vedea decât umbrele 
realului. Dar cel care izbuteşte să scape de legăturile sale poate ieşi din peşteră, pen- 
tru a contempla lucrurile aşa cum sunt ele, ca şi soarele care le luminează. Scopul 
vieţii este eliberarea sufletului nostru nemuritor, datorită dobândirii armoniei inte- 
rioare („kosmos") şi a aspiraţiei spre Absolut. 

Platon a codificat în miturile conţinute în dialogurile sale o întreagă ştiinţă reli- 
gioasă privind supraviețuirea sufletului, metensomatoza, cosmologia şi cosmogo- 
nia. Analizate unul în continuarea celuilalt, miturile platonice ne descriu cum a căzut 
sufletul individual în închisoarea corpului, cum se poate el elibera din această 
închisoare practicând „viaţa filosofică“, ce ar consta în separarea sistematică de 
dorinţele trupului, cum răsplata postumă a sufletului depinde de felul de viaţă pe 
care l-am dus pe pământ. Ca şi unii iatromanţi greci (iatromant: iatros - „vinde- 
cător' şi mantis - „ghicitor“; profet şi vindecător) şi, ca şi puritanii orfici, se pare, 


Platon pune metensomatoza (reîncarnarea) sufletului în mai multe trupuri, apare 


deosebit de metempsihoză care ar fi animarea mai multor trupuri succesive de 
către un suflet) în centrul scenariului său religios. Într-devăr, sufletul filosofului de- 
săvârşit va avea şansa de a fi trimis în regiunile superioare ale cosmosului spre a 
contempla timp de câteva mii de ani Ideile eterne, după care va fi din nou expus 
contactului degradant cu un trup nou. Dacă el îşi învinge trupul vreme de mai multe 
reîncarnări succesive, sufletul va rămâne în veşnic contact cu Ideile incoruptibile. 
Dar dacă nu rezistă dorințelor trupului, el va sfârşi prin a renaşte în condiţii din ce 
în ce mai defavorabile: la limita inferioară a treptelor reîncarnării masculine se află 
tiranul (M. Eliade, |. Culianu, 1993, p. 162-163). 

În tradiţia platoniciană, filosofia este o religie şi religia o filosofie. Este doar 
o chestiune de accent dacă o anume branşă a platonismului se va dezvolta într-o 
direcţie: mai abstractă sau va sfârşi prin a se deschide cultului şi misterului. Într-un 
anume sens, creştinismul păstrează termenii dualismului platonician suflet-trup, pre- 
cum şi o eshatologie platoniciană simplificată; în centrul său se află Logosul pla- 
tonician, miez al lumii ideilor, care s-a făcut om ca să ia asupra sa păcatele oame- 
nilor. Recentele încercări de a degaja creştinismul de cadrul său platonician dualist 
sunt menite eşecului. 

Filosofia lui Platon a luminat nu numai întreaga filosofie greacă posterioară, a 
cărei ultimă şcoală a fost a neoplatonicienilor, la sfârşitul Antichității, dar şi creştinis- 
mul din primele secole. Pentru creştinism, Ideile deveneau adevărurile divine eter- 
ne, iar naşterea, în această lume, descrisă de Platon ca o cădere, corespundea păca- 
tului originar. În ochii creştinilor, Platon apărea ca un precursor. Această consi- 
deraţie a favorizat supraviețuirea scrierilor sale care, prin intermediul Bizanțului, au in- 

fluenţat şi filosofia islamului, mai ales sufismul arabo-persan. Influenţa lui Platon şi a 
neoplatonicienilor este vizibilă până şi în Kabbala ebraică (Kabbala - învăţătură eso- 
terică a iudaismului, apare în sec. al |i- poa); 


c) Plotin (născut în Egipt, 204-270 q Hr.), marele mistic grec de la sfârşitul 
antichităţii, este reprezentantul principal al neoplatonismului, conducător al unei 
„şcoli proprii la Roma. Cu Plotin filosofia lui Platon a devenit o doctrină de salvare, 
neoplatonismul, care a luminat ultimele secole ale păgânismului şi primele secole 
ale creştinismului. 

Scurtele sale tratate, în număr de cincizeci şi patru, au fost adunate într-un tot 
coerent de către Porphyrios (cca 232-304 d. Hr., discipolul lui Plotin), care le-a grupat : 
* în şase cărţi, fiecare cuprinzând câte nouă tratate, Eneadele. Prima carte este con- 
„_sacrată cu precădere omului, a doua şi a treia lumii fizice, a patra Sufletului, a cincea 
inteligenţei şi a şasea Unităţii. Datorită Jui Proclus (410-485, ultimul filosof neoplato- 
nician de seamă, transformă filosofia într-o practică teozofică), Sfântului Augustin 
(354-430) şi neoplatonicienilor, opera lui Plotin a marcat un întreg curent al gân- 
dirii creştine. Învățătura lui Plotin concepe un sistem complet de interpretare a lumii 
şi a lui Dumnezeu. Din supraabundenţa lui Unu, principiu al Fiinţei primordiale divine, 
lumină pură, se difuzează prin emanaţie - Plotin spune prin „procesiune“ - o a doua - 
substanță, care este în egală măsură Fiinţă, Inteligență şi Lume inteligibilă. Inteli- 
genţa, care este viziunea lui Unu, produce Sufletul universal, care dă viaţă tuturor 
fiinţelor, fără a se fărâmiţa, ci rămânând intactă în fiecare dintre ele. Filosofia este sin- 
gura care ne permite să atingem stadiul suprem, în care sufletul eliberat de el însuşi 
sălăşluieşte în Dumnezeu. 

Filosofia lui Plotin a exercitat o foarte vie atracţie asupra filosofilor spiritualităţii, 
găsindu-şi ecoul în opera lui G.W.F. Hegel (1770-1831) şi a lui H. Bergson (1859- 
1941). Hegel spune: „Întreaga filosofie a lui Plotin ne conduce spre virtute şi spre con- 
templarea intelectuală a Eternităţii'. 


2.2. ludaismul | 


IUDAISM - în latina eclesiastică Judaismus - „religie: a evreilor“. Cuvântul 
provine de la tribul lui luda şi desemnează religia lui Israel, poporul ales de Dumne- 
zeu. Apogeu al vechilor civilizaţii semite, religia iudaică reprezintă cea mai tipică formă 
antică de monoteism. Mai este denumită şi mozaism, adică religia lui Moise (Mosheh, 
sec. 13 î. de Hr.), cel mai de seamă profet legendar al acesteia. Călăuză şi legislator 
al Israelului, Moise este considerat, atât de creştini cât şi de musulmani, a fi mo- 
delul maeştrilor spirituali şi al misticilor. Moise a fost mijlocitorul dintre Dumnezeu 
şi poporul ales. Dumnezeu îi descoperă lui Moise LEGEA pe muntele Sinai. El i-a 
inspirat pe artişti şi savanţi: în timpul Renaşterii, pe Michelangelo Buonarroti (1475- 
1564); în epoca modenă, pe Sigmund Freud (1856-1939). 

Rolul istoric al iudaismului a sporit faptul că a contribuit substanţial la consti- 
tuirea ideologică a creştinismului, influențând şi islamismul. Cartea sfântă a iudais- 
mului este „Vechiul Testament“. Doctrina- mesianică a „poporului ales“ - care în 

Grestinisin: se spiritualizează, prin ee viitorului fericit într-o lume transcendentă, 
„de dincolo“ - a avut în iudaism un conţinut predominant pământean, referitor la 
împlinirea aici, pe pământ, a promisiunilor făcute de lahve „Poporului său“ (lahve este 
o divinitate fără chip, cu preocupări în domeniul moralității). Învățătura despre lumea 
de apoi, învierea morţilor, răsplata „de dincolo“ se formează mult mai târziu, mai ales 
în literatura legată de „Talmud“ - carte religioasă cu un conţinut tematic divers şi 
alcătuită în secolele Ill-V d. Hr în comunităţile evreilor babilonieni şi palestinieni. 
Talmudul este un vast complex de interpretări teologice, de norme morale, reguli 
juridico-religioase, care devine codul de reglementare al comunităţilor evreieşti (I.P. 
Culianu, 1994). 

: De la Moise aflăm: „Secretele Domnului nostru Dumnezeu ne sunt revelate, 
pentru totdeauna, nouă şi copiilor noştri, pentru a îndeplini toate spusele legii sale“ 
(Deuteronom). 


2.3. Creştinismul 


e Universalismul învăţăturii lul Hristos 

H. Bergson spune despre creştinism că noi îl respirăm. Are materialitatea aeru- 
lui. Seamănă cu aerul. Noi suntem creştini fără să vrem. Şi când suntem atei sun- 
tem creştini. Respirăm creştinismul aşa cum respirăm aerul. După cum declara 
Mircea Eliade, „creştinismul este încoronarea şi sfârşitul tuturor religiilor“. Adică în, 
Hristos se împlinesc şi sfârşesc toate religiile lumii. EI este considerat Maestrul divin. 
Dăinuie şi astăzi întrebarea: „Cum a putut oare scurta predicaţie a unui galileean 
necunoscut să tulbure, timp de două milenii, o mare parte a omenirii?“. Acesta este 
misterul lui lisus. Omenirea recunoaşte în El pe unul dintre cei mai mari maeştri spi- 
rituali din istorie, cel care a făcut să triumfe IUBIREA, conceptul fundamental al “ 
învăţăturii SALE. Cel care a proclamat „Eu sunt calea, adevărul şi viaţa“, „Eu sunt în- 
vierea“, dar şi „Am venit să aduc focul pe pământ“, nu putea să nu suscite reacţii din- 
tre cele mai contradictorii. Matei precizează că lisus nu a abolit legea lui Moise, ci a 
desăvârşit-o, făcând-o mai dreaptă. 

Părintele cel mai influent, şi poate cel mai stânjenitor, al Bisericii creştine este 
_fără îndoială Origen (cca 185-254). Creştin şi fiu al unui martir creştin (203), el studi- 

ază filosofia cu Ammonios Saccas şi, ca şi Plotin, combate ca platonician pe gnosti- 

ci, de care este totuşi influenţat. Origen scrie înainte de marile dispute trinitare şi 
hristologice din secolul al |Vea. Ca platonician, el crede în preexistenţa sufletelor, 
dar doctrina lui nu se confundă cu metensomatoza platoniciană sau hindusă. Suntem. - 
- într-o epocă în care prevalează încă traducianismul lui Tertulian, care crede că un 
nou suflet este generat de împreunarea psihică a părinţilor: S a 

Importanţa dialecticii celor două curente mari ale primei teologii creştine, cu- 
renul iudaizant şi curentul platonizant, a fost evidenţiată de R.M. Grant (1970- 
1986) plecând de la disputele hristologice din Antiohia, în care o hristologie „săracă" . 
*. îşi măsoară puterile cu o hristologie „bogată“,de origine platoniciană, dezvoltată de 
Origen la Alexandria. Hristologia „săracă“ pare să-şi aibă originile în Apostolul Petru 
(Faptele, 2, 22, 36; 10,38); ea îi cuprinde pe ebioniţi, „săracii“, care se sustrag teolo- . 

giei lui Pavel. Hristologia „săracă“ creează temeiurile a ceea ce'va fi denunţat mai 
târziu ca „adopţionism': lisus Hristos s-a născut om şi el nu va fi adoptat ca Fiu al lui 
Dumnezeu. decât la botezul din lordan. Se pune deci accentul pe umanitatea lui 
Hristos. Dimpotrivă, hristologia „bogată“, platoniciană (reprezentată de Iganţiu şi Ta- 
tian), subliniază mai ales dumnezeirea lui Hristos. Această hristologie, ce se raliază 
filosofiei alexandrine a Logosului, va prevala asupra adopţionismului, care va fi con- 
damnat (264-268) în persoana heresiarhului' Pavel din Samosata, episcop de An- 
tiohia. Controversele nu devin prin aceasta decât şi mai încrâncenate când creştinis- 

“mul, la început tolerat.(anul 313), apoi încurajat şi adoptat pe patul de moarte de 
împăratul Constantin (m. 337), va deveni religie de stat (anul 391) cu excluderea cul- 
telor păgâne (apud. M. Eliade şi |. Culianu, 1993, 10,4.4., p. 103). 

Epoca „Renaşterii italiene“ (cca 1450-1500) se caracterizază prin ceea ce s-a 
numit „Ssincretismul platonician“, adică ideea, deja susţinută de Sf. Augustin (354-430), 
a unei „revelații primordiale“ a lui Dumnezeu dată primilor oameni care au locuit pă- 
mântul, revelaţie ale cărei urme se regăsesc în toate vechile religii şi care este inter- 
pretabilă în termeni platonicieni. Pentru Masrsilio Ficino (1433-1499) şi pentru emulul 
său Giovanni Pico della Mirandola (1463-1494) aceasta înseamnă că Hermes Tris- 
megistos, Zoroastru, Moise şi Orfeu erau pentru acelaşi motiv depozitarii unuia şi 
aceluiaşi adevăr ocult. Acest adevăr se exprimă în magia solatonicapa şi arabă, 
ca şi în cabala ebraică, descoperită de Pico della Mirandola. 

Teologia creştină constituie un sistem care se poate Ghsar în termeni per- 
fect sincroni (|. Culianu, 1990, 10.7). Istoria ei formează, la rându-i, un alt sistem care 
întreţine cu primul raporturi complexe de interdependenţă. Una din particularităţile 
creştinismului este aceea de a accentua în mod felurit raporturile complexe, din Sf. 
Treime, dintre cele trei personaje aflate în stranie relaţie trinitară (Tatăl, Fiul, Sf. Duh) 
şi între această Trinitate de dominanţă masculină şi un personaj feminin (Fecioara 
Maria), care are la rândul său, ca fiecare persoană a treimii, o relaţie ce nu se lasă 
uşor surprinsă. Pe de altă parte, persoanele Treimii sunt angajate în diferite dimensi- 
uni, stabilind astfel numeroase combinaţii între ele sau în. interiorul fiecăreia, potrivit 
dimensiunii pe care o reprezintă. Din punct de vedere ierarhic, persoanele trinitare pot 
fi descrise ca egale sau inegale şi deosebirile dintre ele pot fi precizate în mai multe 
moduri. 

Unitatea în Treime este detaliat explicată şi subtil-interpretată de către 
francezul Jean Delumeau (1996, p. 41-49). In însuşi Dumnezeu, Unul nu exclude pe 
Celălalt, ci îl presupune. Unitatea lui Dumnezeu este atât de desăvârşită - „Supra- 
unitate“ avea să spună Dionisie Pseudo-Areopagitul (1993, cap. 2, par 4) - încât nu 
este o singurătate închisă, ci comuniune; şi deci izvor şi bază a oricărei comuniuni. 

-. Hristos îl revelează pe Tatăl, al cărui Fiu şi Cuvânt (Logos) este el; el respiră 

' imensul suflu al Duhului pe care ni-l împărtăşeşte. El nu încetează să-şi afirme uni-. 

tatea ontologică cu Tatăl, izvor al divinității. Aşa cum a subliniat Boris Bobrinskoi 

(1986,p. 86) în „Misterul Treimii“, Hristos nu există decât prin această cunoaştere pe 

care Tatăl i-o face despre el însuşi, nu se cunoaşte decât în relaţie cu Tatăl. El îi 

învaţă pe ucenicii săi să-l numească pe Dumnezeu Avva, Părinte, - cuvânt de o 

incredibilă familiaritate, un diminutiv copilăresc. Cuvântul acesta, ne explică Boris 


sr 


Bobrinskoi (1986), exprimă fiinţa filială a lui Hristos, taina aceasta în inima iui 
Dumnezeu care dezvăluie chemarea încrezătoare a unui copil. Este ca şi cum - 
observă J. Delumeau (1996, p. 43) - s-ar fi deschis monada divină, relevând o viaţă 
secretă care este iubire. Dumnezeu Cel Unic nu este singur. Tatăl îl face pe Fiul său 
să existe în veşnicie, Celălalt al Său, în Duhul său. Existenţa lui Hristos este o exis- 
tenţă în Duh. | 

Trinitatea constituie astfel rodnicia inepuizabilă a Unităţii. De la ea vine orice 
unificare şi, totodată, orice diversificare. Din unghiul de vedere al psihologiei siner- 
getice (lon Mânzat, 1991 - a şi b), unificarea componentelor şi diversificarea lor sunt 
două operaţii opuse dar complementare, specifice sistemelor dinamice şi complexe 
caracterizate prin autoorganizare şi sincronizare. Datorită Sfintei Treimi, după cum 
spune Dionisie Pseudo-Areopagitul (1993. cap. 4, par, 7), „Toate lucrurile sunt unite 
şi distincte, identice şi opuse, asemănătoare şi neasemănătoare, contrariile comunică 
şi elementele unite nu pot fi confundate“. Este o surprinzătoare intuiţie a co-operărilor 
de tip sinergic. Grigorie de, Nazianz, supranumut Teologul (cca 330 - 390 d. Hr.), 
evocă Sf. Treime ca pe mişcarea nemişcată prin care Unul nu rămâne închis în sin- 
gurătatea lui şi nici nu se pierde în etuziuni panteiste. Însăşi plenitudinea sa implică 
prezenţa în el a Celuilalt, deopotrivă egal în nesfârşire şi totuşi deloc exterior. „Al 
Treilea“, Celălalt care nu este Altul, asigură coincidenţa unităţii absolute cu diversi- 

„tatea absolută. 

Fiecare persoană nu este deci o parte din Divinitate, o substanţă, c? o modali- 
tate unică, incomparabilă, de a primi şi a da unitatea divină, o modalitate unică de 
a fi Dumnezeu. „Fiecare persoană conţine unitatea prin relaţia sa cu alţii, nu mai puţin 
prin relaţia cu sine însuşi“ (loan Damaschin, 675-749 d. Hr.). Izvorul divinității, princi- 
piul unic al Fiului şi al Duhului, „vlăstare divine ale Divinităţii născătoare, (...) florile Ei' 
(Dionisie Pseudo-Areopagitul, 1993, cap. 2, par. 8), este Tatăl. 4 

J. Delumeau (1996,p. 46) observă că presimţim această taină a trinităţii în orice 
întâlnire adevărată. El arată că ne putem întreba, pe bună dreptate, dacă în istoria 
profundă a omenirii, revelaţia trinitară nu depăşeşte pe aceea a Persoanei şi a lu- 
birii, schiţată peste tot, în Biblie în-mod deosebit. În Hristos se realizează unitatea on- 
tologică a omenirii, sinergia dintre divin şi uman în aceeaşi persoană. Duhul Sfânt asi- 
gură comuniunea tuturor, sporind în acelaşi timp unicitatea fiecăruia dintre oameni 
(este cea mai autentică ilustrare a funcţionalităţii principiilor psihologiei sinergetice). 

De aceea, datorită acestui sinergism profund omenesc şi profund spiritual, per- 
soana umană nu poate fi niciodată o parte dintr-un tot. Omul este întregul, pentru că 
„adevărul este întregul“ (Hegel). După chipul Persoanei divine pe care o întâlneşte în 
Hristos, persoana umană este chemată să devină o modalitate unică prin care să 
existe întregul umanităţii şi al universului, primindu-l pentru al da. Această viziune, 
tainic trinitară, a devenit fără îndoială fermentul istoriei, în care se încrucişează astăzi 
în mod dureros unificarea planetei şi căutarea diferenţelor. N. Berdiaev (1984, 1992) 
spune că Dumnezeu s-a dăruit cu totul omului în Hristos şi acum aşteaptă libera re- 
velaţie a omului, răspunsul lui creator în Duhul Sfânt. 

lrenee de Lyon (în „Demonstration de la predication apostolique“, Sources 
chretiennes, nr.62, p. 39-49, apud J. Delumeau, 1996, p. 48) are convingerea că 

aceste timpuri ale revelaţiei omului se deschid în Hristos, în Duh şi în libertate, 
afirmând: S | 

„lată regula noastră de credinţă, fundamentuul edificiului, tăria modului nostru 
de a fi. 

Articolul unu: Dumnezeu Tatăl, necreat, nemărginit, de nevăzut, Dumnezeu, 
Creator al universului. d 

Articolul doi: Cuvântul lui Dumnezeu, Fiul lul Dumnezeu, Hristos, Domnul nos- 
tru, care le-a apărut profeților (...) după timpul şi voia Tatălui; prin care toate s-au 
făcut; care, la sfârşitul timpurilor, ca să recapituleze toate lucrurile, s-a făcut om prin- 
tre oameni, vizibil şi palpabil, ca să distrugă moartea, să facă Viaţa să țâşnească şi 
să realizeze deplina comuniune a omului cu Dumnezeu. 

Articolul trei: Duhul Sfânt, prin care au proorocit profeţii, Părinţii au avut re- 
velaţii, drepţii au fost conduşi pe calea dreptăţii şi Care la sfârşitul timpurilor a fost 
răspândit asupra umanităţii într-un alt fel, ca să-l reînnoiască pe omul de pe tot 
pământul în vederea unirii lui cu Dumnezeu“. 

- Cea mai bună imagine pentru a-l-evoca pe Tatăl, spune religia creştină orto- 
doxă, este aceea a „inimii“: „Fiecare bătaie a acestei inimi este un elan prin care Tatăl 
se dă. Aceste bătăi trimit spre noi sângele Fiului, adus la viaţă prin Suilul Duhului“ 
(apud. J. Delumeau, 1996, p. 48). Oamenii sunt chemaţi să participe Ia ritmul acestei 
inimi. 

Marile controverse animologice (cf. |. P. Culianu, 1990, 10. 7. 6) nu sunt mai 
puţin sincrone, căci ele se manifestă după schema: 


preexistent i 
Suflet cea creat de Dumnezeu 
nonpreexistent < 
necreat de Dumnezeu 


Concepţia privind prexistenţa sufletului comportă fie metensomatoza clasică 
platoniciană, fie origenismul, care este o doctrină mai sofişticată, implicând încorpo- 
rarea sufletului la niveluri diferite ale scării făpturilor, potrivit meritelor sau scăderilor 
sale. Dacă sufletul nu este preexistent,-el este sau creat din nou de Dumnezeu (con- 
cepţie care va sfârşi prin a fi ortodoxă), sau provine din multiplicarea sufletelor părin- 
ților (traducianism - concepţie susţinută de Tertulian, care a avut la început prioritate 
asupra celeilalte concepţii creaţioniste). ) 

|. Culianu face o rapidă trecere în revistă a bogatei tradiţii mistice creştine, 
care poate fi concepută ca o formă de ascetism contemplativ platonician, în- 
soţindu-se cu activităţi devoţionale, uneori liturgice (vezi, de exemplu, M. Eliade, |. Cu- 
lianu, 1993, 10. 9., p. 125-128). În bogata sa istorie, misticismul creştin îmbrăţişează 
aproape întreaga fenomenologie mistică posibilă, punând mai degrabă accentul pe 
extaz decât pe introspecţie. Experienţa mistică tinde la unirea cu Dumnezeu în uitare 
totală de lume şi de trup. La început, Origen dă cadrul interpretativ al unei astiel de : 
experienţe, dar aceasta se va îmbiba tot mai mult de neoplatonism, fără să-şi piardă 
însă dimensiunea specifică a dragostei, care o distinge de neoplatonism. Dionisie 
Areopagitul, ucenic al apostolului Pavel, inaugurează o formă de misticism care, prin 

insistența asupra caracterului incognoscibil al lui Dumnezeu (teologie negativă sau 


apofatică), inaugurează o tradiţie care, fără a înceta să fie ax aice) se aseamănă cu 
„mistica vidului“ prezentă în budism. 

Dacă orice mistică a iubirii este, după shasie expresie a lui Toma de Kempis 
(1380-1471), o „imitație a lui Hristos“, |. Culianu (1990, 10. 9) găseşte că este nece- 
sar să se sublinieze existenţa unei modalităţi a experienţei mistice prin excelenţă fe- 
minină, care s-ar putea numi mistica euharistiei. 

Dacă în Occident misticismul evoluează în patru direcţii care se întrepătrund 
fără demarcaţii categorice (teologie negativă, iubire, mistică speculativă, mistică eu- 
haristică), în Răsărit el îmbracă un caracter mai tehnic, cu isihasmul întemeiat de 


| Grigore Palamas (cca 1296-1359) care evoluează în direcţia exerciţiilor de vizua- 


lizare, de respiraţie şi de meditaţie („rugăciunea inimii"), care amintesc de yoga şi de 
sufism. Practicat de călugării mănăstirii din Athos, isihasmul s-a răspândit în toată 
lumea ortodoxă şi mai ales în Rusia, prin intermediul textelor adunate la sfârşitul se- 
colului al XVIII-lea sub numele de Filocalia. Instituţia specific rusească de stareţ, 
guru şi marabu ortodox este:o interpretare locală a isihasmului. Detalii despre psi- 
hologia isihasmului şi despre rugăciunea inimii vom prezenta în capitolul |V. 

Pavel din Tars (67 d: Hr.), geniu ideologic al creştinismului, supranumit 
„apostolul blajinilor“, a fost mai întâi persecutor al creştinilor, apoi adept înfo- 
cat. Pe numele său dintâi Saul, el provine dintr-o familie evreiască din diaspora, fam- 
ilie destul de bogată ca să-i asigure o educaţie clasică alături de o solidă instrucţie în 
tainele Torei (interesante date biografice despre Pavel din Tars redă M. Eliade şi 
I. Culianu în „Dicţionar al religiilor“: vom reda, pe scurt, câteva din aceste date). 

Pavel este cetăţean roman şi fariseu. Începe să-i persecute pe creştini, dar se 
converteşte ca urmare a unei viziuni a lui Hristos înviat, pe drumul Damascului. El nu 
figurează printre cei doisprezece apostoli, pentiu că s-a ataşat mai târziu de creştin- 
ism. Activitatea sa misionară constă în propagarea creştinismului în afara iudaismu- 
lui, printre păgâni. În jurul anului 48 d. Hr., Pavel şi însoțitorii lui, după doi ani petre- 
cuţi în Asia Mică, se îmbaică pentru Europa. El întemeiază Bisericile din Philippi, din 
Tesalonic, din Corint. În timp ce partida iudaizantă din lerusalim concepe creştinismul 
ca o ramură a iudaismului, cere circumcizia şi respectarea normelor Torei, Pavel ia 
hotărârea îndrăzneață de a emancipa creştinismul de iudaism, opunând regimului 
Legii libertatea de care se bucură creştinii sub regimul binecuvântat al Cre- 
dinţei. În jurul anului 57 vizitează lerusalimul şi proiectează călătoria la Roma. El se 
opreşte în Cezareea, unde este întemnițat vreme de doi ani, dar, recurgână la argu- 
mentul cetăţeniei sale romane, cere să-i fie cercetată cauza de împărat în persoană. 
Astfel, Pavel soseşte la Roma în jurul anului 60. Doi ani mai târziu, el va fi executat, 
sub domnia împăratului Nero (Tiberius Claudius Drugus Germanicus, a domnit între 
54 şi 68 d. Hr.). El a străbătut neobosit Estul Imperiului Roman pentru a anunţa Ves- 


"tirea cea Bună. Au rămas treisprezece Epistole adresate diferitelor biserici, pe care 


le fondase. În afară de sfaturi privind conducerea lor, ele conţin o expunere a credinţei 
creştine, de o extremă importanţă, deoarece Epistolele sunt anterioare redactării 
Evangheliilor. 3 “ 

Epistolele canonice ale Apostolului Pavel sunt cuprinse în Noul Testament 
în următoarea. ordine, canonică: prima grupă - epistole adresate unor comunităţi 
creştine. (Roma, Corint, Gaiata, Efes, Philippi, Colose, Tesalonic); grupa a doua. - 
epistole pastorale adresate unor persoane, dar cu mesaje de valoare generală 
(Timotei, Tit, Filimon) şi, în final, epistola adresată evreilor, care cuprinde o com- 
paraţie între Vechiul şi Noul Testament prin prisma jertfei lui Hristos pentru mântuirea 
neamului omenesc. Adresându-se în primul rând păgânilor, Pavel acordă mesajului 
lui Hristos un caracter universal, Mântuirea tuturor depinde de credinţa în Hristos, 
„noul Adam“ care a izbăvit omul de păcatul originar. 

Fundamentul credinţei creştine este NOUL TESTAMENT. Expunând misi- 
unea şi mesajul lui Hristos, ca şi naşterea Bisericii, Noul Testament constituie cartea 
sacră, a cărei autoritate este recunoscută atât de protestanți, cât şi de catolici şi orto- 
docşi. Bibliei, considerată de creştini Vechiul Testament, i s-a adăugat (la începutul 
erei creştine) Noul Testament, care conţine 27 de cărţi, toate scrise în greceşte: cele 
patru Evangheiii, Faptele apostolilor, cele 13 Epistole ale lui Pavel, trei Epistole 
atribuite lui loan, două lui Petru, una lui lacov, una lui luda, Epistola către evrei şi 
Apocalipsa. Cuvântul „Testament“ are aici sensul special de „legământ“ încheiat 
între Dumnezeu şi poporul său, alianţă reînnoită prin venirea lui Hristos, potrivit cuvin- 
telor pe care le-a pronunţat cu ocazia Cinei cea de taină, ridicând cupa cu vin: „Acesta 
este sângele meu, sângele legământului celui nou, care se varsă pentru cei mulţi“. 

Evangheliile au fost redactate în sec. |, între anii 70 şi 96-98 după Hristos. 
Evanghelie transcrie cuvântul grecesc euaggelion, „vestea cea bună“ (vestea Mân- 


tuirii prin Hristos), răspândită de apostoli. Deşi, în Noul Testament, Evangheliile apar . 


în ordinea următoare: Matei, Marcu, Luca şi loan, critica istorică susţine că prima ar fi 
Evanghelia lui Marcu, redactată în greceşte, la Roma, pe la anul 70. Între data pro- 
babilă a răstignirii lui lisus, pe la anul 30, şi scrierea Evangheliilor, se pare că s-au 
scurs între patruzeci şi şaizeci de ani. Principalele precepte evanghelice sunt: iubirea 
de aproapele, bucuria şi răbdarea în faţa încercărilor. Creştinismul este religia în care 
Dumnezeu nu primeşte jertfe, ci se jertfeşte pe sine pentru salvarea omului. Calea 
mântuirii este dragostea'universală. Paul Valery (1871-1945) spunea: „La urma 
urmei, nimeni, înaintea creştinismului, nu spusese că Dumnezeu este dragoste“. 
Realizând o analiză profundă a esenței creştinismului, Mircea Florian (1993, 
p. 200-202) constată că „eterogenul“ (J. Lachelier, 1993, vol. 11), acel „cu totul altfel“, 
mesajul care a asigurat acestei credinţe o vitalitate milenară şi-o superioritate greu de 


contestat, realizează fără echivocuri nota fundamentală a religiei. Învățătura Noului: 


Testament are ca fundament aşteptarea Împărăției lui Dumnezeu pe pământ, pe 
temeiul raportului de iubire şi de filiaţie: „Dumnezeu e'Tatăl, iar fiecare din noi este o 
Persoană“ (A. Harnack, 1903, dezvăluie „valoarea infinită-a sufletului uman în creşti- 
nism'“). Venirea împărăției lui Dumnezeu semnifică completa răstumare a ordinei pro- 
fane, a întocmirilor pământeşti, este regenerarea vieţii şi a omului după o nouă 
rânduială, divină. Venirea Împărăției lui Dumnezeu are semnificaţie autentică numai 
într-o conştiinţă care crede (am remarca aici că este.vorba mai curând de o,transcon- 
ştiinţă“, aptă să se înalțe la acel nivel de înțelegere şi trăire). M. Florian arată că „Îm- 
părăţia lui Dumnezeu nu este o realitaţe politică, ci o realitate spirituală“. Noutatea 

mecanismului lui lisus 'este conceperea Împărăției ca interioară, ca spirituală. Prin 
Hristos dispare aşteptarea în viitor, totul e urcat în conştiinţă, iar conştiinţa se înalță 
până la viziunea acestei împărăţii (umane, dar transconştiente). După cum se ex- 
primă Harnack (1903, p. 33), Împărăţia lui Dumnezeu e cuvântul lui Dumnezeu, nu e 
un Tron ce stă deasupra celor ocupate de părinţii acestei lumi. 

Creştinismul îşi propune să insereze divinul în uman și prin aceasta să-l 
înaiţe pe om, nu să-i dezumanizeze. Dispreţul faţă de bunurile materiale şi faţă de 
mărimi, condamnarea bogăției, prețuirea valorilor spirituale şi renovarea sufletului prin 
pocăință şi renunțare sunt virtuțile creştinismului, care îl înalţă pe om la nivelul dem-' 
nităţii sale. Creştinismul „este o nouă înţelepciune“, o „înţelepciune a morții“, poate o 
„nebunie“, care însă deschide calea vieţii superioare în veşnicie. Această învăţătură 
este o „bună vestire“, o Relevare a lui Dumnezeu, în mai multe momente, începând 
cu Moise, continuând cu Profeţii şi culminând cu Încarnarea Fiului lui Dumnezeu, 
suprema îmbinare a Divinului şi Naturii, transcendentului şi umanului“ (M. Florian, 
1993, p. 202). | 

Cele mai importante sciziuni în interiorul creştinismului au fost două: mai întâi, 
sciziunea dintre biserica de Apus şi cea de Răsărit (desăvârşită formal în anul 1054), 
care a dus la apariţia bisericii romano-catolice şi a celei greco-ortodoxe; în al doilea 
rând, Reforma, situată istoric în Europa Centrală şi de Nord la începutul secolului al 
XVI-lea şi care a dus la apariţia bisericilor protestante: luteranismul, calvinismul, angli- 
canismul, presbiterianismul ş. a. 

Catolicismul (în gr.: katholikos - „universal“) este reprezentat în lume de 
Biserica romano-catolică, succesoare a apostolului Petru şi deci fondată de Hristos. 
Îşi spune romană pentru a sublinia supunerea ei exclusivă faţă de Papa de la Roma 
(Vatican), căruia i se recunoaşte o autoritate infailibilă în problemele credinţei creş- 
tine. Catolicismul recunoaşte purcederea Sfântului Duh şi de la Dumnezeu-Fiul („fi- 
lioque“), existenţa purgatoriului etc. 

Lucian Blaga, în „Spiritualităţi bipolare“ (19€9, p. 132), menţionează că spiritu- 
alitatea creştină ni se prezintă, în ansamblul ei continental şi transcontinental, felurit 
ramiticată. Mai nimerit, după cum crede Blaga, ar fi poate să nici nu vorbim de o „spi- 
ritualitate creştină“, ci mai curând de o spiritualitate catolică, despre una evanghe- 
lică sau despre una ortodoxă. Blaga realizează un foarte subtil şi fecund studiu com- 
parativ axat pe reliefarea diferenţierilor, pe care timpul le-a operat în substanţa creş- 
tină. Poziţia catolică - observă Blaga (1969, p. 136-146) - admite, alături de 
transcendenţa inaccesibilă, un al doilea centru de cristalizare a vieţii: Biserica, 
înțeleasă ca „stat a! lui Dumnezeu pe pământ“. Un capăt al spiritualităţii catolice este 
alcătuit din focarul transcendenţei, iar al doilea capăt din categoriile autorităţii. 
Descoperim în structura cea mai intimă a catolicismului o manifestă voinţă de putere, 
năzuinţi cezarice, un subtil duh juridic, un aspru duh de disciplină, o neîntreruptă dis- 
poziţie de luptă cu puterile politice şi sociale. Între aceşti doi poli, între transcendenţă 
şi categoriile sacral-etatiste pendulează necurmat, veşnic trează, viaţa catolică. Blaga 
(1969. p. 140) recunoaşte însă rolul covârşitor a! catolicismului: în procesul de 
monumentalizare a stilului romanic, gotic sau al barocului. Catolicismul, înțelegând 
biserica drept stat universal, a fost un mare creator de istorie, căreia a căutat să-i dea 

o amploare monumentală. „Dinamica verticalităţii goticului simbolizează pe omul care 
realizează în sine cerul prin sublimarea lăuntrică... Omul gotic are sentimentul posi- 
bilităţii de a participa: la transcendenţă de jos în sus“ (L. Blaga, 1969, p.:157). 
Catolicismul a manifestat dintru început „o vădită voință de expansiune imperialistă“, 
Misionarii îşi atribuie menirea de a cuceri cu toate mljloacele pe care le oferă argu- 
mentul strălucitor şi faptele bune, ameninţarea cu iadul şi făgăduiala fericirii eterne, 
noi cetăţeni pentru biserică (|. Mânzat, 1996, în vol. Angela Botez (coord.), 1996, p. 
281-192). 

Dintre cei mai mari maeştri spirituali ai catolicismului trebuie să amintim pe 
Toma d'Aquino (italian, 1225-1274), Meister Eckhart (german, 1260-1327), Igantio de 
Loyola (spaniol, 1491-1556) şi pe Pierre Teilhard de Chardin (francez, 1881-1995). 

Toma d'Aquino, supranumit „Doctorul angelic“, a fost nu numai cel mai mare 
pedagog al creştinismului medieval şi realizatorul unui solid edificiu teologic, dar şi un 
maestru al spiritualităţii. Înţelegând importanţa pe care o avea pentru gândirea occi- 
dentală, recenta redescoperire a filosofiei lui Aristotel (383-322 î. de Hr.), prin inter- 
mediul comentatorilor săi arabi, Toma a întreprins, graţie metodei sale raţionaliste, 
reînnorirea vechii teologii de inspiraţie platoniciană. Scopul său era să o transforme 
într-o ştiinţă riguroasă, capabilă să răspundă noilor necesităţi intelectuale, pe care 
le expune în monumentala Summa Theologiae, punct de plecare al filosofiei scolas- 
tice. El a enunțat principiul „armoniei“ dintre ştiinţă, întemeiată pe rațiune, şi religie, 
întemeiată pe credinţă, afirmând că ştiinţa, filosofia şi religia tind spre adevărul.unic, 
care este adevărul religiei. Toma d'Aquino a fost canonizat de biserica romano- 
catolică în 1323, iar în 1879 sistemul lui a fost declarat de papă ca filosofia oficială a 
catolicismului. Influenţa sa s-a exercitat asupra misticilor.de obedienţă dominicană, ca 
Meister Eckhart. 

Johannes Eckhart (supranumit Meister) este considerat marele maestru al 
misticii rhenane. Părinte, vicar şi profesor, el realizează o sinteză îndrăzneață între 
intelectualismul tomist şi misticismul neoplatonician. Pentru Eckhart, metafizica tre- 
buie subordonată unei învățături mistice. Geniul lui Eckhart a absorbit în sine neopla- 
tonismul şi teologia negativă şi a ajuns în Apus la o mistică înrudită cu spiritul Indiei. 
Calea mistică a detaşării lui Eckhart cheamă la eliberarea de orice multiplicitate şi 
individualitate, de orice existenţă şi la stingerea Eului. El proclamă necesitatea de a 
ieşi din propria-ţi Fiinţă, pentru a pătrunde în eternitate. Sufletul trebuie apoi să par- 
vină la sacrificiul suprem, la „moartea cea mai intimă“ şi chiar să-l piardă pe Dum- 
nezeu, pentru a deveni el însuşi cu adevărat divin. Învățătura aspră a acestui mare 
predicator a zguduit pe ascultătorii săi, dar a neliniştit autorităţile. O dată cu învăţătura 
lui Eckhart realismul mistic bisericesc este înlocuit prin idealism mistic. Intreaga origi- 
„nalitate a culturii germane este predeterminată de Eckhart. În el era deja conţinut 
Hegel. Influenţa sa universală a fost recent redescoperită. Astfel, actualmente se face 
legătura între metoda sa de trezire, prin,metoda vidului interior, şi metoda maeş-. 
trilor Zen (budismul japonez). Învățătura lui Eckhart a fost continuată de către doi din- 
tre discipolii săi: Suso (german, 1296-1366) şi Johann Tauler (german, 1297-1361). 

. Ignatio de Loyola este întemeietorul Companiei lui lisus, ordin aprobat de pa- 
pă în anul 1540. Îndrumător spiritual, el a fost unul dintre marii maeştri ai ascetismu- 

"lui creştin. „Exerciţiile“ sâle spirituale au îndrumat nenumărați adepți. Mistic de o 
mare sensibilitate, el a descris în Jurnalul lui contemplaţiile î în cursul cărora i s-a re- 
velat esenţa divină, cu mare claritate. 

Pierre Teilhard de Chardin, savant şi iezuit (preot şi doctor în ştiinţe); a încer- 
cat să îmbine ştiinţa şi religia într-o perspectivă comună, a propovăduit întronarea 
lui Hristos, în plină glorie, stadiu final al evoluţiei. Om de ştiinţă şi evoluționist convins, 
Teilhard ajunge la o perspectivă vertiginoasă şi mistică, nu numai în privinţa destinu- 
lui uman, trecând la transuman, dar şi în cea a întregului cosmos, care tinde spre o 
ultimă convergenţă, „punctul Omega“, de la care Dumnezeu ni se dezvăluie, ca viitor 
unic şi absolut. Vestea domniei finale a lui Hristos cosmic - aşa cum apare ea la Sf. 
Pavel şi la Părinţii Bisericii - este astfel confirmată într-o perspectivă evoluționistă. 
Această trecere de la fizic la metafizic este puternic structurată fenomenologic şi 
dialectic, în viziunea unui poet şi filosof mistic („Mediul divin“, 1957). 


' 


ORTODOXIA 


Cuvântul ortodoxie înseamnă în greceşte „opinie dreaptă“ şi desemnează mai 
ales Biserica de Răsărit, de limbă greacă, considerată a fi păstrat mai bine moştenirea 
creştinismului din primele secole. După anul 1453, dată a cuceririi Constantinopolului 
de către turci, Biserica s-a împărţit în multiple biserici supranumite autocefale, adică 
independente, mai ales slave. Actualmente, ortodoxia, care numără cca 160 de mi- 
lioane de credincioşi, este reprezentată de Biserica greacă, de Biserica rusă şi de di- 
ferite biserici balcanice (bulgari, români, sârbi etc.), dar, în acelaşi timp, ea a emigrat, 
cu milioane de ortodocşi, în America de Nord şi până în Japonia şi în Africa. 

Lucian Blaga (1969, p. 137-154) arată că viaţa spirituală ortodoxă îşi are bipo- 
laritatea ei specifică, din nenorocire încă niciodată destul de clar remarcată până 

“acum. în studiile comparative. În ortodoxie, ca şi la catolici sau la protestanți, se 
remarcă acelaşi proces de asimilare în grad cu transcendentul a unor categorii 
„vremelnice“. În ortodoxie Blaga găseşte o împărţire sau o pendulare a vieţii sufleteşti 
între transcendenţă şi categoriile „orgaânicului“: viaţa, pământul, firea. Biserica nu 
este stat autoritar, ci un „organism“, o „unitate a totului“, în care este cuprins nu numai 
omul, ci şi viaţa şi creatura vegetală. Pentru ortodocşi, biserica nu este o simplă orga- 
nizaţie în expansiune, ea are din capul locului un aspect cosmic. Ortodoxul participă 
la totalitatea bisericii ca membrul unui organism la viaţa întregului organism. Orto- 
doxia a adoptat părerea: „Credinţa trebuie să crească în om ca o floare şi să prindă, 
- prin puterea ei proprie, ca un, descântec. Credinţa nu trebuie impusă cu ispita unor 
străluciri exterioare sau cu forţa argumentului, nici moşită ca un făt neisprăvit. Ea se 
naşte de la sine. Destinul ei este de creştere, ca al plantei“ (Blaga, 1969, p. 149). 
Sensul Bisercii ortodoxe şi viaţa liturgică a ortodoxiei sunt relevant 
prezentate de către Jean Delumeau în „Religiile lumii“ (1996, p. 158-160). Biserica 
ortodoxă este Trupul lui Hristos, Templul Duhului Sfânt, Casa Tatălui. Fundamentul ei 
este reprezentat de Evanghelie şi de Euharistie. Viaţa liturgică, care implică slujbe 
foarte lungi şi ample, nu înseamnă numai prilej de Bunăvestire, dar şi o participare la 
viaţa reînnoită. Biserica ortodoxă a păstrat ritualul bizantin, organizat în realitate pen- 

tru prima oară la mânăstirea palestiniană a Sfântului Sava.'Aceasta cuprinde texte din 
primele secole ale creştinismului. Ciclurile' liturgică: se întrepătrund într-o simfonie 
complexă. Totul este animat de ciclul pascal, totul culminează cu Paştele, „săr- 
bătoarea sărbătorilor“, atunci când răsună fără încetare refrenul: „Hristos a înviat din 
morţi/Cu moartea pre moarte călcând/Şi celor din mormânturi/Viaţă dăruindu-le“, 

Poezia liturgică reia fără încetare, până la interpretările „tipologice“ ale Vechiu- 
lui Testament, ritmul fundamental al morţii şi. al Învierii, al Crucii şi al slavei. Prin 
„iubire nebună“, Cel de Nepătruns se lasă simţit, Cel de dincolo de esenţă devine mic 
copil, „Viaţa moare“ ca să înviem noi. 

O frumuseţe de tip special, care ține de „spiritualitatea trupească“ şi de sim- 
bolism, împacă şi luminează toate facultăţile prin cânt, icoană, lumina candelabrelor 
şi a lumânărilor, mirosurile, gesturile de închinare şi prosternare. Transfigurarea sim- 


țurilor prin frumuseţea care „face să se nască orice comuniune“ (Dionisie Areopa- 


gitul), durata însăşi a slujbelor, urmărite în picioare în cele mai multe dintre bisericile 


ortodoxe, toate acestea au ca urmare o interiorizare, toate acestea trezesc „inima“. 
Totul se întâlneşte în icoana în care ortodoxul se revelează ca sălaş al lui 
Dumnezeu, chip al veşniciei. În icoană nu există un izvor vizibil a! luminii şi nu este 
nici întuneric. Totul pare însorit interior şi perspectiva se inversează: spaţiul, în loc să 
” se închidă ca o inchisoare, se deschide spre infinit. Ca şi stareţul, sfântul reprezentat 
“de icoană nu se interpune, el ne trage după el în rugăciunea |ui, ne face să intrăm în 
communio sanctorum. Icoanele şi frescele acoperă nu numai zidurile bisericii şi în 
mod deosebit iconostasul, ci în fiecare casă formează un fel de altar domestic, ceea 
ce ruşii numesc, „colţul cel frumos“. Orice moment important din viaţă - botezul, că- 
sătoria sau moartea - este binecuvântat printr-o icoană (J. Delumeau, 1996, p. 159). 
În această lume prea plină, prezenţele personale transfigurate se înscriu nu 
numai prin icoane, dar şi prin moaşte, adică prin „ceea ce a rămas“ dintr-un trup sfânt. 
Mormintele martirilor erau venerate încă din secolul al II-lea. Această venerare s-a 
extins apoi la toţi cei care, prin viaţa şi moartea lor, au fost martorii lui Hristos. În ge- 
neral, în creştinism, religie a Întrupării şi a Învierii, trupul mort a încetat să fie consi- 
derat impur şi cimitirele, departe de a fi separate de aşezările locuite, şi-au făcut loc 
în inima satului sau a oraşului, lână biserică, ba chiar lângă altarul în care Cuvântul 
care s-a întrupat este sărbătorit pentru Sfânta Euharistie „pentru viaţa lumii“. Credinţa 
ortodoxă afirmă că unirea cu Hristos, integrarea baptismală şi euharistică în „trupul 
Său de Viaţă“ face ca harul Duhului Sfânt să pătrundă în toată ființa omului, nu.gumai 
în sufletul lui, ci în însăşi materia trupului:(şi de aici în materia lumii). Trupul mort, de 
unde respectul care îi este arătat, este un germene de înviere: în mod deosebit trupul 
Sfântului, în care separarea contra naturii a sufletului de trup, caracteristică stării de 
după moarte, este depăşită printr-o anticipare a celor de pe urmă: Venerarea moaş- 
telor este deci, în această tradiţie, comuniunea cu o prezenţă personală plină de forţa 
Învierii, aşa cum stau mărturie vindecările celor care se produc adesea în preajma lor. 
În „taină“, mai mărturiseşte învăţătura ortodoxă, materia moaştelor “este deja mate- 
-_ria Noului lerusalim. De aceea moaştele sunt aşezate într-un altar în care se slujeşte, 
Sfânta Euharistie, deci acolo unde Împărăţia lui Dumnezeu vine Ia noi într- -o cantitate 
mică de materie transtigurată. Pentru teologia. şi sensibilitatea ortodoxă, moaştele, 
icoanele, împărtăşirea cu „lucrurile sfinte“ şi comuniunea sfinţilor sunt inseparabile. 

11. În ortodoxie în centrul comuniunii sfinţilor se află Maica Domnului, care 
este prezentată diferit de „Notre Dame“ (apud J. Delumeau, 1996, p. 163-164). Maria, 
„Maica Domnului“, este prezentă pretutindeni în mod direct, în biserica ortodoxă, atât 
în theotokion care, cu invocarea Sfintei Treimi, închide orice imn liturgic, cât şi în nu- 
meroase icoane: „Fecioara însemnată“, bust cu mâinile ridicate, cu un medalion pe 
piept care îl reprezintă pe Prunc, ilustrare a profeţiei („O Fecioară va naşte un Prunc“); 
Hodiguitria, „aceea care călăuzeşte' şi îl arată pe Hristos în picioare, depărtându-se 
de ea; „Fecioara blândeţii“, cea mai iubită, cea mai cunoscută, care îşi lipeşte faţa de 
Faţa lui Hristos, copil şi adult în acelaşi timp. Se observă că Mama este aproape întot- 
deauna în umbra Fiului ei. Singura dogmă pe care o cunoaşte Biserica ortodoxă refe- 
ritoare la Maria este aceea dată de Efes (431), în care a fost confirmată Theotokos, 
Maica lui Dumnezeu, o dogmă cu scop pur cristologic. 

„Dumnezeu a devenit om pentru ca omul să poată deveni Dumnezeu“, le place 
să spună Părinților fondatori. Pot fi corelate două icoane: „Fecioara cu Pruncul“ şi 
„Adormirea Maicii Domnului“ (care în Apus se numeşte „Răpirea la Cer a Mamei lui 
Dumnezeu“). În prima, îl ţine în braţe şi îl apără pe Prunc, îl primeşte pe Dumnezeu 
în numele întregii omeniri, în ea şi prin ea Dumnezeu devine om. În „Adormirea Maicii 
Domnului“ totul este invers: Maria este întinsă, moartă, rămăşiţele ei pământeşti, o 
crisalidă neagră, barează compoziţia orizontal. Dar spaţiul morţii se deschide, apare 
Hristos, victorios, verticală de lumină care face din icoană o cruce de slavă. El ia în 
mâini sufletul Mamei Sale. Îşi lipeşte faţa de faţa acestei femei- -prunc, sămânță a 
creaţiei transfigurate. „Tu ai trecut spre Viaţă toată, tu care eşti Maica Veţi“, cântă 
liturghia ortodoxă. 

Astfel, ființa bisericească şi cea marială coincid, urmând o ontologie a tainei şi 
iubirii. Maria este Maica Domnului devenit om şi deci şi a oamenilor chemaţi să de- 
vină Dumnezeu. Pavel Florenski (1975, p. 231) a putut spune că Maria reprezintă „ini- 
ma“ Bisericii: „Dacă Domnul este Capul Bisericii, plecata lui Maică, ce dă binecuvân- 
tarea lui Dumnezeu, este cu adevărat inima Bisericii, prin care aceasta împărtăşeşte 
mădularele şi darurile Sfântului Duh, ea este cu adevărat aceea care dă viaţă, izvorul 
de viață dătător'. Multe icoane o reprezintă pe Maria cu trupul ca o fântână, multe 
mânăstiri sunt aşezate sub patronajul „Fecioarei «dătătoare de viaţă»“ 

Referindu-se la „Fecioara şi Sfinţii în ortodoxie“ Serghei Bulgakov (1994, cap. 
VIII, p. 119-128) arată că Biserica ortodoxă venerează pe Fecioara Maria ca pe cea 
câre este „mai cinstită decât Heruvimii şi mai preamărită fără de asemănare decât 
Serafimii“, ca pe cea care este superioară oricărei făpturi. Biserica vede în ea pe 
Maica Domnului, cea care, fără a se substitui unicului Mijlocitor, mijloceşte înaintea 
Fiului pentru tot neamul omenesc. lubirea şi veneraţia faţă de Fecioară reprezintă 
sufletul pietăţii ortodoxe, inima ei, ceea ce încălzeşte şi însufleţeşte trupul întreg. Per- 
fecta reuniune a divinului cu umanul în Hristos este legată de sfinţirea şi de proslă- 
virea naturii omeneşti, adică în primul rând a Maicii lui Dumnezeu, Biserica nu separă 
niciodată pe Maica de Fiu, pe aceea care a întrupat de Acela care s-a întrupat. 

- După cum menționează S. Bulgakov (1994, p. 120), în Maica Domnului s-a 
realizat ideea Înţelepciunii dumnezeieşti în creaţia lumii, ea este Înţelepciunea în 
lumea creată; în ea s-a „justificat“ Înţelepciunea divină şi astfel MANIE Fecioarei se 

confundă cu a înţelepciunii divine. În Fecioară s-a unit Sofia cerească şi Sofia lumii 
create, Sfântul Duh şi ipostaza omenească. Trupul său a devenit complet spiritual ŞI 
transfigurat. Ea este justificarea, scopul şi înţelesul creaţiei; ea este, în acest înţeles, 
slava lumii. În ea Dumnezeu este deja „totul în toţi“. 

În privinţa raporturilor ierarhice dinăuntrul Treimei poziţia ortodoxă 'afirmă 
că Tatăl, Fiul şi Sfântul Duh sunt trei ipostaze care împărtăşesc aceeaşi ființă sau 
substanţă (ousia) şi aceeaşi energie (energeia). Intre poziţiile pe care ortodoxia le 
exclude sunt: subordinaţianismul, care susţine că Hristos este inferior Tatălui; pne- 
umatohismul, un curent combătut de Vasile cel Mare în secolul al IV-lea, care pre- 
tinde că Sfântul Duh este inferior Tatălui şi Fiului; modalismul, după care Tatăl, Fiul 
şi Sfântul Duh sunt o singură persoană cu trei nume. Modalismul are drept consecinţă 
patripasianismul, care afirmă că, întrucât Hristos este Dumnezeu, Tatăl lui a suferit 
şi a murit pe cruce împreună cu el. După cum remarcă |. Culianu (1990, 10.7.5), ie- 
rarhia _trinitară poate fi studiată în perspectivă sistematică, sincronă (chiar siner- 
getică!), potrivit dimensiunilor identitate-nonidentitate, superioritate/inferioritate etc. 

Referindu-se la diferenţele dintre confesiunile creştine în ceea ce priveşte ne- 
cesitatea factorului intelectual în structura credinţei, Mircea Florian (1993, p. 135-137) 
subliniază o deosebire între catolicism şi ortodoxie. Catolicismul îndeamnă să se re- 
ziste exagerării, care neagă valoarea intelectuală a credinţei, sub pretextul că aceas- 
ta tinde a satisface numai inima şi nu şi gândirea. Ortodoxia n-a îmbrăţişat subiec- 
tivismul şi iraţionalismul, ci, fidel tradiţiei marilor părinţi, „a propovăduit o congruneţă 
cât mai desăvârşită între credinţă şi rațiune, posibilitatea de a transforma credinţa în 
ştiinţă (Gnosis), chiar dacă se concede în cele din urmă că rămâne un rest de credinţă 
opac înțelegerii, un mister refractar sforțărilor raţionale“. S 

Luând ca model viaţa consacrată în întregime rugăciunii şi contemplaţiei, a Pă- 
rinţilor deşertului - Macarie Egipteanul (cca 301-392), Evagrie Ponticul (sec. IV), 
Dorotheea din Gaza (sec. VI), Isaac Syrianul şi lon Climacos (Scărarul), de pe Mun- 
tele Sinai (sec. VII) -, ai căror descendenţi direcţi sunt călugării, şi sprijinindu-se pe 
teologia Părinților greci ai Bisericii - Vasile de Cezareea (cca 330-379), Grigorie de 
Nyssa (cca 335-394), Grigorie de Nazians (cca 329-390) ş.a. -, moştenitori ai filosofiei 
neoplatonicienilor, spiritualitatea bizantină a luat un deosebit avânt în marile mânăs- 
tiri (de pe Muntele Sinai, de la Studion la Constantinopol, de la Muntele Athos, în 
Nordul Greciei). Călugării sunt consideraţi „adevărații spirituali“, care au părăsit viaţa 
mondenă pentru o stare celestă, în rugăciune şi asceză. Ei practică asceza, pregă- 
tirea pentru metanoia, convertire şi metamorfoză a sufletului, şi ajung pe această cale 
la apatheia, purificare a pasiunilor, şi la hesyehia, odihnă în Dumnezeu, în singură- 
tate. şi linişte, datorită „rugăciunii inimii“ (isihasmul este cheia de boltă a credinţei 
ortodoxe). Ei sunt părinţii spirituali ai comunităţii creştine, căreia ei îi furnizează epis- 
copii, ca şi pe toţi marii săi teologi. 

Simeon Noul teolog (949, Galâteea; 1022, Palukyton) a fost unul dintre marii 
maeştri ai spiritualităţii bizantine. Recent redescoperită în Occident, opera sa, care a 
rămas extrem de vie, ar putea servi cauzei unei reînnoiri spirituale. El însuşi a trăit 
ceea ce îi învaţă pe alţii, acea reîntoarcere la divin, pe care fiecare o poartă în sine. 
Corpul trebuie să fie şi el îndumnezeit, iluminat, împreună cu întreaga natură. Gân- 

: direa cosmică a lui Simeon, asemănătoare cu tantrismul (o formă tardivă a hinduis- 
mului şi buddhismului care, în vederea eliberării, pretinde â folosi toate energiile uma- 
ne, dar numai după ce le-a făcută să sufere o mutație), vădeşte un stil foarte modern. 

Grigorie Palamas (1296, Constantinopol; 1359, Salonic), supranumit: „Salva- 
torul Bisericii“, a enunțat o dată pentru totdeauna filosofia spiritualităţii mistice orto- 
'doxe. Explicând experienţa isihaştilor, Palamas arată că ea provoacă o adevărată 
metamorfoză a spiritului care, însuşindu-şi inteligenţa, atât cea de origine umană, cât 
şi cea divină a lui Hristos, reuşeşte să surprindă plenitudinea divină, luând parte la ea. 
Dacă Dumnezeu este, în esenţa lui, imposibil de cunoscut, el ni se descoperă prin 
iubire, sub formă de energie, de către Fiu şi prin Sfântul Duh. Această energie trini- 
tară este, în acelaşi timp, unică şi multiformă în manifestările ei; în Creaţie, Dumne- 
zeu, se divide, fără a se multiplica. . 

Maxim Mărturisitorul (580, Constantinopol; 662 „Lazica) este teoreticlanul 
îndumnezeirii omului care a murit ca „mărturisitor“ al credinţei. În teoria sa despre în- 
dumnezeirea omului. datorită intervenţiei lui Hristos, el susţine că, dacă ea poate fi 
obținută la capătul unei lupte îndelungi, ea constituie şi o împlinire naturală, pentru 
omul care a descoperit propria sa realitate. Omul este mânat, de-aici înainte, de o 
forță care-l depăşeşte, dar care se găsea deja în el, în stare latentă; sufletul înţelege 
atunci că singura modalitate de a-l cunoaşte pe Dumnezeu este de a se uni cu El. 

Spiritualitatea ortodoxă a cunoscut o strălucitoare reînnoire în Rusia secolului 
al XIX-lea, ca urmare a traducerii în limba rusă a Filocaliei lui Nicodim Aghioritul 
(1748, Naxos; 1809, Muntele Athos), renovatorul rugăciunii neîntrerupte a inimii. 
„Aghiorit“ înseamnă „de la Sfântul Munte“. Celebritatea lui Nicodim se datorează pu- 
blicării, în anul 1782, a unei cărţi de mari dimensiuni, realizată în colaborare cu Maca- 
rios Noțaras, episcop de Corint, Filocalia (cuvântul înseamnă în greacă „dragoste de 
frumos“, cu sensul de splendoare divină), „în care se vede cum, prin filosofia vieţii 
active şi a contemplaţiei, spiritul se purifică, este iluminat şi aduce perfecțiunea“ 
(D. Stăniloae, 1992, p.-143). Această culegere de scrieri vechi despre „rugăciunea 
inimii“, de la Evagrie Ponticul până la Grigorie Palamas, a contribuit la renaşterea spi- 
rituală a ortodoxiei, mai ales după ce a fost tradusă, în 1973, sub titlul Dobrotolijubie 
de către Paisie Velicikovski (1722-1794). Rezumând operele predecesorilor, Nicodim 
expune metoda care trebuie urmată, pentru a obţine finalmente unirea cu Dumnezeu. 
Invocaţia necontenită a numelui lui lisus permite spiritului să-şi găsească adăpost în 
inimă; acolo, văzându-şi „chipul impur, el dobândeşte sentimentul umilinței şi sensul 
greşelilor sale, se poate despărţi de lume şi elibera de orice gând rău; de-aici înainte 
el va fi în măsură să se întreţină cu Cuvântul lăuntric, să-l contemple şi să intre astfel 
într-o stare de beatitudine (J. Gouillard, 1968; Laccarriere, J. 1961). Academicianul 
Stăniloae a făcut; printr-o muncă asiduă, un serviciu de nepreţuit culturii române, tra- 
ducând din greceşte. foarte multe texte hesicastice, sub titlul general de „Filocalia. 
- Nevoinţele desăvârşirii“ (12 volume). 


PROTESTANTISMUL ! 


Mult timp ținută în frâu, mişcarea de revoltă împotriva Bisericii s-a propagat cu 
rapiditate în Europa de nord, dând naştere, în secolul al XVI-lea, unei mişcări de 

protest, cunoscută în istorie cu numele de Reformă. În anul 1517, cu ocazia scanda- 
lului provocat de vânzarea de indulgenţe, a izbucnit, datorită lui Martin Luther, prima 
* manifestare a unei revolte. Reforma nu a fost un simplu ptotest împotriva abuzurilor 

ecleziastice, ci a fost, în primul rând, o mişcare teologică de reevaluare a doctrinei 
creştine şi a vieţii creştinilor. Reforma a schimbat stilul de viaţă spirituală, laicizând-o,' 
prin suprimarea oricărui mijlocitor între om şi Dumnezeu, făcând, în principiu, din fie- 
care creştin propriul său maestru spiritual. 

Primul şi cel.mai mare dintre reformatori a fost Martin Luther (german, 1483- 
1546), care a trăit intens drama păcatului şi a Mânturii, de unde şi caracterul 
convingător care avea să atragă mulțimile. în jurul lui. El arăta că natura umană este, 
o dată cu păcatul originar, mânată nestăvilit de cupiditate. Speranţa salvării nu poate 
veni decât din credinţa absolută în Mântuire şi din comuniunea dintre credincios şi 
Mântuitor. Astfel interiorizat, creştinismul nu mai are nevoie de un magisteriu ie- » 
rarhizat, care pretinde a fi deţinătorul adevărului şi al salvării. 

Jean Calvin (francez, 1509-1564), „cel de-al doilea patriarh al Reformei“, mai 
radical decât Luther, a vrut să organizeze o Biserică purificată şi să creeze o societate 
nouă şi o înţelepciune nouă, care cuprinde două domenil: cunoaşterea lui Dumnezeu 
şi cunoaşterea de Sine. 

Ulrich Zwingli (elveţian, 1484-1531), reformatorul umanist, a introdus la Zirich 
noul ideal creştin, trecând de la pacifismul universalist la acţiunea politică şi a murit 
pe câmpul de bătaie (Kappel, 1531). 

Protestantismul s-a ridicat mai ales împotriva autorităţii papale şi a organi- 
zaţiei bisericeşti medievale. Teologia protestantă pune un accent esenţial pe mân- 
tuirea individuală şi dă o mare dezvoltare, îndeosebi în calvinism, teoriei predes- . 
tinării. În sensul său religios, cuvântul „protestant“ a apărut pentru prima. dată ca 
urmare a celei de-a doua diete de la Spira (1529), când prinți şi oraşe lutherane au 
protestat împotriva exigenţelor adversarilor săi catolici. De atunci, protestantismul 
desemnează ansamblul diferitelor curente ivite din Reformă. Protestanţii sunt consi- 
deraţi disidenţii Reformei. Principiul „sacerdoţiului universal“, care face din orice 
creştin un preot, a avut drept consecinţă naşterea unor numeroase secte pe marginea 
Bisericilor reformate. Astfel, creştinismul s-a divizat şi mai mult. L. Blaga (1969, p. 136- 
137) arată că „protestantul se zbate, în chinuitor dramatism, între lumea de dincolo şi 
lumea libertăţii pământeşti“. Pentru protestant, categoriile libertăţii sunt asimilate în grad 
cu valorile transcendente. Dacă în catolicism erau preferate categoriile autorităţii 
sacral-etatiste, categoriile preferate,ale protestantismului sunt cele ale libertăţii: inde- 
pendenţa convingerilor, deliberarea, problematizarea, fidelitatea, datoria. 

Principalele biserici protestante sunt: luteranismul, calvinismul,: anglicanismul, 
presbiterianismul etc.. 

cereale a reprezentat cadrul de apariţie a unor culte: în Europa - 
baptiştii, anabaptiştii, quakerii, pietismul şi metodismul;, în S.U.A. şi Canada - mor- 


monii, mennoiţii ş.a. = 09 ) 
MAEŞTRII SPIRITUALI INDEPENDENȚI 


Jakob BShme (german, 1575-1624), un mare gnostic creştin, a fost persecu- 
tat pe când era în viaţă. Acest cizmar autodidact a fost un vizionar, care a lăsat o , 

operă ce i-a inspirat, de-a lungul.veacurilor, pe mistici şi pe filosofi (Angelus Silesius, 
Ph. Spener, N. Berdiaev ş.a.). Ceea ce |'s-a revelat lui Bhme este „misterul divin“, 
secretul creaţiei ivite .din 'esenţă divină, care este „străfundul“ (Urgrund) de unde 
izvorăsc forțele inseparabile ale luminii şi umbrei, ale binelui şi răului, înfruntându-se 
în drama cosmică, dramă care nu este alta decât viaţa divină, care se îndepărtează 
de ea însăşi, pentru a se întoarce pentru totdeauna în ea însăşi. Această dramă are 
loc în lumea angelică, dar şi în natură şi în sufletul omului. 

S&ren Klrkegaard (danez, 1813-1855) este o conştiinţă a pateticului existenţei 
şi principalul precursor al existenţialismului creştin. Personalitate singulară, făcută din 
umbre şi mistere, el reînnoieşte creştinismul formalist al timpului său, reinteriorizându-l. 
Kierkegaard reaminteşte credincioşilor că creştinismul nu poate fi decât interior, că el 
este, în esenţa lui, paradox şi scandal; iar necredincioşilor, că existenţa este o tensi- 
“une dramatică, care trebuie trăită cu luciditate. 

Carl Gustav Jung (elveţian, 1875-1961), cercetătorul profunzimilor psihismului, 
oferă” omului contemporan o metodă de autocunoaştere (individuarea), capabilă să 
stimuleze potenţialităţile sale ascunse. Prin conceptul de autorealizare el poate fi con- 
siderat un precursor a! psihologiei umaniste americane (A. Maslow, C. Rogers), cen- 
trată pe nevoia de împlinire a Sine-lui („selfactualization'). Jung este iniţiatorui unui nou 
umanism, bazat pe o analiză riguroasă a străfundurilor psihismului uman. Teoria sa 
asupra inconştientului colectiv („mintea strămoşilor noştri“), care se manifestă sub 
formă de ARHETIPURI (Dumnezeu, mamă, „anima“ şi „animus“ etc.), este aproape de 
psihologia hinduismului sau a budismului. Individuarea, ca pulsiune de ordine interioară 
şi de sens, este comparabilă cu ceea ce este, pentru mistici, imaginea lui Dumnezeu în 
suflet. În „Psihologie şi religie“ (1958) Jung întreprinde o profundă analiză psihologică 
a experienţei religioase, la care ne vom referi pe larg în capitolul al VI-lea. 


3. MARILE RELIGII ORIENTALE 


3.1. Hinduismul - o tradiţie multimilenară 


Religie actuală a majorităţii locuitorilor din India (80% din populaţie), hinduismul 
a fost introdus de invadatorii arieni (pe la anul 1500 î. de Hr.). El se sprijină pe cărţile 
sacre care alcătuiesc Veda, normă a vieţii religioase şi a universului. Lipsit de fonda- 
tor şi de o Biserică organizată, hinduismul a admis, în interiorul său, diversitatea spe- 
culaţiilor filosofice şi a experienţelor misticilor (G. Dumezi!, 1993, vol. 1), recunoscând 
validitatea diferitelor căi sau „puncte de vedere" (darshana) concepute cu tot atâtea 
viziuni complementare ale adevărului: nyaya, calea dialecticii; mimâmsă, studiul ri- 
tualului; sămkhya, apropierea cosmogonică evolutivă; yoga, tehnica de concentrare; 
în fine, vedânta („sfârşitul“, adică îndeplinirea Vedei), exegeza metafizică neîntre- 
ruptă, care, de-a lungul secolelor, a căpătat o importanţă crescândă şi a ajuns să 
reprezinte, prin excelenţă, metafizica hindusă. Fundamentul hinduismului este 
Dharma, legea divină care suportă şi guvernează orice fiinţă. Eliberarea omului nu 

se poate obţine decât prin cunoaştere întrucât doar ea rupe legăturile spiritului, doar 
ea duce la adevărata fericire (Shankara). Eliberat, Sile) urcă spre Lumina supre- 
mă, care este Brahman, şi se identifică cu el. ! 

Vivekananda (Narendra Nath Datta, 1863- 1902) a fost propagatorul hinduis- 
mului în Occident. El a propagat mesajul maestrului său, Ramakrishna (1836- şa56), 
conferindu-i o valoare universală. 

Ghandi Mohandas Karamchand (1867-1948), supranumit Mahatma („Suflet 
mare“), a fost nu numai eliberatorul Indiei, ci şi unul din marii maeştri spirituali ai sec- 
olului al XX-lea. EI susţine că nonviolenţa (ahimsa), refuzul de a răspunde răului cu 
rău, îţi dă forța necesară să rezişti în faţa oricărei nedreptăţi. „Adevărul este Dumne- 
zeu“, aşa cum „Dumnezeu este adevăr“. Credinţa lui Ghandi: „Sper într-o purificare 
completă a sufletelor”. 


3.2. Budismul (Buddha) 


BUDDHA (cca 566-486 î. de Hr.) - cel care, o dată ajuns „în lumea Trezirii“, 
ne arată calea. Acesta este sensul termenului Buddha. Prenumele său era Siddhar- 
tha („Cel care şi-a atins ţinta“), dar i se spunea de obicei Guatama sau Sakyamuni, 
„Înțeleptul din Sakya“. El a devenit primul predicator peregrin care timp de 45 de ani 
(531-486 î. de Hr.) a străbătut bazinul Gangelui. 

Budismul, născut în India, cunoaşte în era noastră (după Hristos) o expansiune 
extraordinară. În secolul | d. Hr. îşi face intrarea în China, unde are o epocă de aur în 
secolele IV-IX. Din China, doctrina s-a răspândit în Coreea, în secolul al IV-lea şi de 
acolo în Japonia (sec. VI). Începând cu secolele VII-VIII Tibetul a primit budismul, 
adus în ţară de diferiţi maeştri spirituali indieni. În Asia de Sud-Est, doctrina a fost 
implantată mai întâi în Birmania (sec. V-VI) de către călugări singhalezi, apoi s-a 
răspândit în Thailanda (sec. XI-XIII), Cambodgia (sec. XIII-XIV) şi Laos (sec. XIV). 
Dacă hinduismul a rămas o religie naţională, budismul s-a răspândit în aproape toată 
Asia. Fără a fi nici religie şi nici filosoție, budismul vrea doar să călăuzească pe fiecare 
om pe drumul înţelegerii realităţii profunde. „Temelia tuturor lucrurilor, ceea ce ve- 
ghează la ordinea cosmică, ceea ce predomină în toate este „spiritul“ (din 
Dhammapada). Doctrina apare, la origine, ca un remediu, ca o soluţie a problemei 
- durerii, bazată pe un diagnostic al condiţiei umane. 

Adevărul arian despre suferinţă, atribuit lui Buddha, arată: „Naşterea este su- 
ferință, îmbătrânirea este suferinţă, boala este suferință, moartea este suferinţă; la fel 
tristeţea, necazul, nenorocirea, jalea şi deznădejdea. Să fii împreună cu lucruri ce-ţi 
displac - aceasta e tot suferință. Să nu obţii ceea ce doreşti - e tot suferinţă. Într-un 
cuvânt, acest trup, această grămadă care se întemeiază pe aviditate, iată suferinţa. 

Acum iată, fraţilor, adevărul arian despre originea suferinţei: ea este dorinţa 
care trage în jos către naştere, alături de atracţie şi poftă zăbovesc doritoare ba ici, 
ba colo, şi anume: dorinţa de senzaţie, dorința de a te naşte iarăşi, dorinţa de a te 
mulţumi cu renaşterea. 

Şi iată, fraţilor, adevărul arian despre încetarea suferinţei: ea este încetarea 
totală şi nepătimaşă a acestei dorinţe, renunţarea la ea, abandonarea ei, eliberarea 
de ea, absenţa dorului după această dorinţă“. 


TA 


+ - Învățătura lui Buddha nu se opreşte însă la opoziţia dintre viaţa materială şi cea 
spirituală (L. Kotakowski, 1993, p. 41-42). Nu doar trupul putrescibil ne face să sufe- 
rim, ci însuşi faptul că fiecare încearcă să-şi afirme şi să-şi pună în valoare propria 
existenţă separată şi iluzorie. Pentru a te elibera de rău nu e suficient să te eliberezi 
de sclavia trupului, ci trebuie să scapi. de toate dorinţele care ne menţin izolarea 
autoimpusă. Dacă în loc de a ne folosi inteligenţa pentru satisfacerea nevoilor noas- 
tre - strădanie oarecum zadamică, deoarece spirala ascendentă a nevoilor nu se 
opreşte niciodată -, încercăm să ni le suprimăm şi să realizăm că atât lumea cât şi Eul 
sunt o iluzie, putem atinge o stare de plenitudine în care nici un fel de fiinţe imaginare 
nu ne mai întemniţează în iluzoria noastră exclusivitate şi separație de divin (I.P. 
Culianu, 1994, p. 110-124). 

Buddha este posesorul celor Patru Adevăruri: Primul Adevăr este acela că 
totul este Suferinţă (sarvvam duhkham); al doilea Adevăr este că originea 
Suferinţei este Dorinţa (trşna). Al Treilea Adevăr este că nimicirea Dorinţei antre- 
nează nimicirea Suferinţei. Al Patrulea Adevăr relevă Calea-cu-opt-Ramuri (aştapă- 
da) sau Calea de Mijloc care duce la extincţia suferinţei: Opinia, Gândirea, Cuvântul, 
Acţiunea, Mijloacele de existenţă, Efortul, Atenţia şi Contemplarea. „Adevărul despre 
calea care. duce la încetarea durerii“ ( al patrulea adevăr din ciclul celor „Patru 
Adevăruri Sfinte“) include trei elemente fundamentale: moralitatea, concentrarea 
obţinută prin practicarea asiduă a meditaţiei care permite spiritului, devenit clar şi 
lucid, să dobândească înţelepciunea, care este seninătatea deplină şi finalmente 
Nirvana (fuziune cu ordinea cosmică, beatitudine eternă). 


3.3. Islamismul (Mahomed) 


*- În egală măsură religie, -ordine socială şi civilizaţie, Islamul are ca fundament 
Cuvântul lul Dumnezeu, transmis oamenilor prin Mahomed. Cuvântul islam desem- 
nează „supunerea faţă de voinţa lui Dumnezeu', aşa cum este prescrisă în Coran. 
MAHOMED (Muhammad, cca 571-632) înseamnă în limba arabă „Cel preamărit“, 
„Cel glorificat'. Transmiţând oamenilor Cuvântul lui Dumnezeu, care i-a fost revelat, 
el a pus bazele unei noi religii. 

La ora actuală islamul este practicat de aproape un miliard de adepţi, adică 
aproximativ a şasea parte a omenirii, de pe țărmurile africane ale Atlanticului până în 
Indonezia. Dincolo de unele divergențe, islamul se caracterizează prin unitate în 
„credinţa monoteistă stricță, care se manifestă şi prin uniformizarea practicii religioase, 
„cei cinci stâlpi“ ai islamului: (1) mărturia credinţei (shahada) - „nu există alt 
Dumnezeu decât Alah, iar Mahomed este Profetul său“; (2) cele cinci rugăciuni zilnice 
(în zori, la prânz, în mijlocul după-amiezii, după apusul soarelui şi în timpul nopții), 
rugăciuni precedate.de spălarea păcatelor şi însoţite de prosternări; (3) postul din lună 
ramadhanulul, de la răsăritul la apusul soarelui, începând cu vârsta pubertăţii şi care 
comportă interdicţia de a mânca şi a bea, de a avea relaţii sexuale şi de a fuma;(4) 
zecimea legală - percepută în folosul săracilor şi al orfanilor; (5) în fine, pelerinajul la 
Mecca, pe care trebuie să-i facă măcar o dată în viaţă orice musulman. Rigoarea şi 
- simplitatea acestor practici şi mai ales credinţa într-un singur Dumnezeu au făcut din 
“ islam o religie universală, care a atras mediile cele mai diferite. 

3.4. Maniheismul (întemeietor: preotul persali MANES sau MANI, 
- MANICHEUS, cca 216-276) 


Maniheismul a îmbinat zoroastrismul cu elemente gnostice, creştine şi 
budiste. Răspânaită din Spania până în China, învăţătura lui Mani şi-a exercitat influ- 
enţa atât asupra esoterismului musuiman, cât şi asupra doctrinei kathare (albigenzi, 
sectă eretică din Toulouse şi Languedoc, sec. XI). Maniheismul se prezenta ca o 
gnosă, sprijinindu-se pe o cosmologie foarte elaborată; ea se baza pe existenţa a 
două puteri antagonice, aflate într-o continuă luptă. Dumnezeu sau Lumina şi Materia 
sau Tenebrele, care înseamnă şi cupiditate. Ca urmare a unor episoade dramatice şi 
a creaţiilor succesive a apărut omul, care a sucombat în faţa forţei Tenebielor şi, 
împreunat cu ele, a procreat. Sufletul, în sine luminos, rătăceşte din încarnare în în- 
carnare. Fiind prizonier el nu poate obține eliberarea sa decât printr-o totală stăpânire 
de sine şi prin renunțarea la orice violenţă şi la orice murdărie. Numai „aleşii“ care-şi 
impun o astfel de disciplină vor fi e la moartea lor. Adepții erau împărţiţi în în audi- 
tori (neofiţi) şi desăvârşiţi. 3 

În Evul Mediu, maniheismul « a generat numeroase erezii creştine (bogomilii, 
catarii, albigenzii etc.). Maniheismul cerea practicarea ascezei şi a celibatului. 


4. RELIGIA TRACILOR ŞI A GETO-DACILOR. 
ZALMOXIS - REFORMATORUL ZEIFICAT .. . erp 


Religia tracilor din Nord este cunoscută graţie reformatorului Zalmoxis, care 
a fost mai apoi zeificat. În Grecia, în secolul al V-lea î. Hr., Zalmoxis era pus în relaţie 
cu Pitagora şi cu medicina psihosomatică, foarte preţuită de Platon (Charmides 156 
d-157 c). Se pare că Zalmoxis provine dintr-un personaj real, un trac care a fost sclav 
o mare parte din viaţa lui şi a trăit în casa filosofului grec Pitagora. Acolo Zalmoxis a 
învăţat despre nemurirea sufletului şi despre posibilitatea unei existenţe transcen: 
dentale. Mai târziu Zalmoxis a fost eliberat de Pitagora şi s-a reîntors în patria lui 
unde, a predicat noua concepție religioasă pe care a învăţat-o de la Pitagora. 

Deşi Vasile Pârvan (1982) l-a considerat pe Zalmoxis zeu ceresc, criteriile eti- 
mologice.i-au îndemnat pe cei mai mulţi cercetători să deducă un caracter htonic 
(subteran), ei bizuindu-se şi pe mitul grec al retragerii zeului în peştera subterană; iar 
H. Daicoviciu („Dacii“, 1965) î consideră zeu al fertilităţii pământului şi al vegetației. 

V. Kermbach (1995, p. 685) arată că după ce şi-a redobândit jibertatea (după 
eliberarea sa din condiţia de sclav al lui Pythagoras), Zalmoxis ar fi.strâns multă 
bogăţie şi astfel, cu averea câştigată, s-ar fi întors printre ai săi bogat. Deoarece tracii 
trăiau în mare sărăcie şi erau lipsiţi de învăţătură, el a cerut să i se clădească o sală 
de primire unde le oferea ospeţe oamenilor de vază; în timpul ospeţelor îi învăţa că 
nici el, nici oaspeţii săi, nici urmaşii lor nu vor muri vreodată, ci numai se vor muta 

în alt loc unde, trăind veşnic,.vor avea parte de toate buniirile. În tot acest răstimp, 
cât îşi găzduia oaspeţii, vorbindu-le asttel, poruncise să | se facă o locuinţă subterană. 
Când locuinţa a fost gata, el a dispărut dintre traci coborând în adâncimea încăperilor 
subterane, unde a stat ascuns trei ani. Tracii i-au regretat şi l-au bocit ca pe un mort. 
Dar în al patrulea an el a apărut iarăşi dinaintea tracilor, făcându-i asfel să creadă tot 
ce le spunea. Convorbirile au fost interpretate ca ritualuri iniţiatice, iar retragerea în- 
tr-o peşteră subterană sau un sanctuar ascuns privirilor ca un act inițiatic. Aceste 
interpretări aparţin englezului E. R. Dodds (1951) sau grecilor Hellanicos şi lulian 
Apostatul, 

Însă Vasile Pârvan afirmase structura de zeu celest a lui Zalmoxis, într-o argu- 
mentare logică fără cusur (după V. Kernbach, 1995, p. 686); această argumentare a 
fost susținută ulterior şi de Mircea Eliade (Paris 1970; Bucureşti 1995). Sacrificarea 
(sacrificiu - „sacrum facere“) o dată la patru ani (M. Eliade) sau la cinci ani (H. Dai- 
coviciu), a solului trimis la zeu se producea nu pe pământ, ci în aer, ipoteză conțfir- 
mată de Vasile Pârvan şi reluată de Mircea Eliade. Este preţios raţionamentul lui M. 
Eliade (1995, p. 63); „sanctuarele dacice de la Sarmizegetusa şi Costeşti nu aveau 
acoperiş; marele sanctuar rotund de la Sarmizegetusa era dominat de un simbolism 
celest. 

V. Kernbach (1995, p. 686) încearcă să contureze doctrina zalmoxiană în 
următoarele principii: nemurirea ca atare (Herodot) sau numai imortalitatea sufletului 
(aici neexistând creciinţa în metempsihoză); vindecarea prin corelaţia suflet-trup, ceea 
ce indică ideea omului integral (Platon); ascetismul - urmărind să nu folosească nimic 
„Viu“ în hrană, care să se fi bazat pe produse: lapte, brânză, miere etc. (după Strabon, 
un vegetarianism pitagoreic şi nu influenţa ortismului; Stelian Stoica (1984, p. 21-22) 
interpretând Charmides a lui Platon după care „trupul nu mai e stigmatizat ca purtător 
al răului“, în spiritul integralismului hipocratic, aşa încât „Formula zalmolxiană nu se 
identifică nicidecum în cuprinsul doctrinei orfice, clădită pe ideea unui păcat originar, 
absentă la daci“; predicarea curajului (Strabon); cunoaşterea astrelor (Iordanes); 
morala dreptăţii şi a cinstei (Herodot), solul trimis la Zalmoxis nefiind „primit* decât 
dacă este cel mai bun din generaţia lui; caracterul de mistere iniţiatice şi de preferință 
„intelectuală“, al admiterii în tagma iniţiaţilor (Herodot). 

Mircea Eliade în „De la Zalmoxis la Genghis-Han“ (1995, p. 39-40) arată că 
dacă înţelegem tradiţia transmisă de Herodot, atunci personajul Zalmoxis poate fi 
"descris după cum urmează: 

a) el este un Daimon sau un Theos care „revelează“ o doctrină escatologică 
(escatologie = concepţie mitologică despre sfârşitul universului şi despre destinul 
omului după moarte) şi „întemeiază“ un cult inițiatic “E care depinde regimul ontolo- 
gic al existenţei postmortem; . 

b) cu alte cuvinte, Zalmoxis nu este o ființă supranaturală de tip cosmic sau 
instituţional, considerat a se afla acolo de la începutul tradiţiei, ca alţi zei traci de care 
vorbeşte Herodot, „Ares“, „Dionysos“, „Artemis“ sau „Hera“; Zalmoxis îşi face apariţia 
într-o istorie religioasă care îl precede, el inaugurează o nouă epocă de tip escato- 
logic; 

C) „revelaţia“ pe care el o aduce geților este comunicată prin intermediul unui 
scenariu mitico-ritual foarte cunoscut al „morţii“ (ocultarea) şi al „r reîntoarcerii pe 

pământ: (epifania), scenariu folosit de ELE gaiEjt diverse urmărind întemeierea urior 
noi ere sau instaurarea unul cult escatologic; *-. =: 

d) Ideea centrală a mesajului lui Zalmoxis se referă la supraviețuirea sa sau la 
nemurirea sufletului. gi ă 

Toate aceste caracteristici demonstrează caracterul de zeu ceresc cu desă- 
vârşire original în panteonul lumii antice. 

Credinţa în nemurirea sufletului n-a încetat să-i intrige pe grecii din secolul 
al V-lea. Herodot nu găsea formulă mai spectaculoasă de introducere decât 
prezentându-i pe daco-geţi ca pe cei „care cred în nemurirea lor', căci credinţa lor e 
că ei nu mor şi că cel care piere se duce la Zalmoxis“. Autonomia sufletului şi câteva 
fenomene paranormale (extazul, transa cataleptică etc.), care sunt invocate ca probă 
a transmigrării, îi uimeau şi îi pasionau pe greci. 

Iniţiaţii în teletal ai lui Zalmoxis nu mureau, nu cunoşteau separarea suflețului 
de corp, ci îl întâlneau pe zeu într-un tărâm paradisiac. 

M. Eliade (1995, p. 51-53) nu exclude influenţa ideilor, tehnicilor sau compor- 
tamentului şamanic asupra geto-dacilor. Ca toţi tracii, geții cunoşteau şi extazul. 
Strabon relatează că misienii, şi probabil şi geții, se abţin de la orice aliment din came, 
mulţumindu-se cu miere, lapte, brânză şi de aceea ei sunt numiţi „cei care se tem de 
Zeu“ (theosebels) şi „cei care umblă prin fum“ (kapnobatai). Este probabil că expre- 
sia „umblători prin fum“ se referă la un extaz provocat de fumul de cânepă. În acest 
caz kapnobataii ar fi dansatorii şi vrăjitorii (şamani) misieni şi geţi care întrebuinţau 
fumul de cânepă pentru a provoca transele extatice. 

Aşadar în religia geto-dacilor este întotdeauna vorba de o post-existenţă 
fericită în altă lume care nu aparţine geografiei profane, dar care nu există nici unul 
din Infernele în care se duc umbrele neiniţiaţilor. Cultul lui Zalmoxis era centrat pe o 
experienţă „escatologică“, pentru că era susceptibilă de a asigura o post-existenţă 
fericită iniţiatului într-o lume de dincolo, de tip paradisiac. lar faptul că Zalmoxis a fost 
pus în raport cu Kronos sau cu anumiţi specialişti ai extazului (extazul fiind conside- 
rat ca o moarte provizorie, căci sufletul se presupune că părăseşte corpul)'a pregătit 
calea interpretării moderne a lui Zalmoxis ca zeu al morţilor. 

După cum atestă M. Eliade şi |. Culianu (1993, 32. 3. 1, 32. 3. 2; 32. 4; 32. 4.1; 
32. 4. 2; p. 266, 267, 268), atât în Nord cât şi în Sud au fost răspândite două practici: 
tatuajul şi înhumarea văduvelor o dată cu soţul decedat (tracii erau poligami). Dar ta- 
tuajul are valori simbolice diferite: în Sud se tatuau cei bogaţi, iar în Nord femeile şi 
sclavii, în amintirea unei torturi suferite de Zalmoxis. Toţi tracii practicau fie înhu- 
marea, fie încinerarea cadavrelor. În Nord era preferată incinerarea. Moartea era 
sărbătorită ca un eveniment fericit, motivările bucuriei fiind diferite, potrivit izvoarelor. 
În Nord, reforma zalmoxiană ne furnizează o versiune coerentă cu privire la aceasta. 

Interpretatio graeca a lui Zalmoxis îl plasează pe acesta în categoria specială 
a vizionarilor şi vindecătorilor apollonieni cunoscuţi sub numele tehnic de iatromanţi 
(iatros - „vindecător“ + mantis - „ghicitor“). Principiile religiei lui - nemurirea sufletului, 
vegetarianismul etc. - sunt apropiate de pitagorism. Legenda sa comportă un sce- 
nariu de ocultare şi de epifanie care seamănă vag cu acela al zeităților care mor ȘI 
învie, precum Attis, Osiris şi Adonis. 

i - Sub numele de Gebeleizis, ZalmoxiS era totuşi un zeu celest (zeul cerului şi al 
iii îi aneceridentale): (În opinia unor cercetători, ca N. Bessel, acest Gebeleizis ar fi 


- fost de fapt marele zeu dacic , iar Zalmoxis - numai marele său preot). La fiecare patru 


ani, geții îi trimiteau un mesaj prin mijlocirea sufletului unui luptător azvâriit în sus şi 
lăsat să cadă în vârturile a trei suliţi; Dacă solul nu murea, trebuia luat totul de la în- 
ceput. Războinicii geţi nu se temeau de moarte. Zalmoxis le propovăduise nemurirea 
sufletului celui ucis în luptă şi trimiterea sa într-un paradis despre care nu avem aici 
nici o descriere. 

Învățătura despre nemurirea sufletului a devenit o componentă esențială în cul- 
tura geto-dacilor. ldeea de nemurire a sufletului a fost preluată de poporul român. 
Acestei idei i s-au adăugat mai târziu elementele de învăţătură creştină. 


5. OCCIDENT VS ORIENT: 
CULTURĂ ŞI RELIGIE (creştinism vs budism) 


”. 


Cele două culturi mari ale omenirii, sădite şi cultivate în Occident şi în Orient 
au unghiuri de vedere şi orizonturi diferite, chiar opuse în explicarea omului şi a uni- 
versului. Nici una nu poate fi împhnită fără cealaltă. În ultima vreme se discută mult 
despre deosebiri şi divergențe, dar sunt şi voci care se referă la posibile convergenţe. 
Complementaritatea celor două opuse este dificil de împlinit datorită diferenţelor din- 
tre cele două orizonturi religioase. 

C. Noica (,„“Jurnalul de la Păltiniş“, 1991, p. 138) spunea că Orientul a încer- 
cat prin închiderea în câte o şcoală de înţelepciune să predea înţelepciune. Occi- 
dentul în schimb încearcă să o trezească. Şi o trezeşte prin cultură. Cultura, cu 


* discreţia şi nedeterminarea ei, trezeşte, nu predă. 


V.Tonoiu (1989, p. 164) este necăjit pentru că e obligat să asiste la aspiraţiile 
doar de a depăşi, întru refacerea unităţii, abruptele dihotomii constatate sau artificial 
instituite între un Occident rece, masculin, diurn, inteligent, pragmatic, distrat, dezră- 
dăcinat, orb ş.a.m.d. şi un Orient cald, feminin, nocturn, sapienţial, dezinteresat, ho- 
list, concentrat, metafizic, iluminat. M. Eliade şi C. G. Jung sunt cele două mari spirite 
europene care au încercat să arunce punți de comunicare între cele două lumi. 

G. Gusdorf (1986) condamnă etnocentrismul occidental care ar trebui să se 
deschidă spre un politeism epistemologic, care să respecte discordanţele şi dis- 
continuităţile. Occidentul, cândva stăpânitorul planetei, a fost constrâns să renunţe la 
imperiile coloniale, dar îşi menţine cu disperare imperialismul intelectual. 

. Rene Guenon în „Orient et Occident (Paris, 1976) face o analiză compara- 
tivă a celor două culturi gi religii. Ştiinţa occidentală este analiză şi dispersie; cunoaş- 
terea orientală este, dimpotrivă, sinteză şi concentrare. 

Opoziția principală existentă astăzi între spiritul otiental şi cel occidental apare 
ca fiind - după opinia lui R. Guânon (1993, p. 69-70) - opoziţia dintre contemplaţie 
şi acţiune. Nu există nici un popor şi nici măcar un individ care să fie exclusiv con- 
templativ sau exclusiv activ. Există doar două tendinţe din care una este în mod nece- 

sar predominantă, ceea ce face ca dezvoltarea“ ei să impieteze aparent asupra 
celeilalte, pentru simplul motiv că gândirea Şi cunoaşterea umană, în general, nu pot 
fi exersate în mod egal şi simultan în toate domeniile şi direcţiile. Dacă considerăm 
însă contemplarea şi acţiunea ca două fațete complementare, adoptăm o optică mai 
profundă şi mai adevărată pentru că în acest caz opoziţia este conciliată şi rezolvată, 
cei doi termeni echilibrându-se unul pe celălalt. Este vorba, în fond, de dubla activi- 
tate, interioară şi exterioară, a psihismului uman. VW” j vs. inf. 

Dacă în Occident singură religia şi-a păstrat un caracter tradiţional, deşi cu o 
tentă sentimentală şi cu intruziuni mundane (profane) care o COrup şi o îndepărtează 
de adevărata intelectualitate, orientalii au metafizică. pură, fals interpretată de orien- 
taliştii europeni, după etichete şi clasificări gata făcute. Guenon arată că e vorba de a 
adapta, nu de a copia pur şi simplu. Ceea ce se preconizează nu este a impune 
Occidentului o tradiţie orientală, ale cărei forme nu corespund mentalităţii sale, ci a | 
restaura o tradiţie occidentală cu ajutorul Orientului. al 
i În memoriile sale C. G. Jung, în capitolul 11, „Despre viaţa de dincolo de moar- 
te“ (Aniela Jaffe, 1996, p. 302-327) pune faţă în faţă occidentalul şi orientalul în pla- 
nul concepţiei despre viaţă şi despre religie. Astfel, Jung (op. cit., p. 318) menţioneză: 
„Necesitatea mitică a omului occidental cere o imagine evolutivă a lumii, cu început 
şi ţel. Ea respinge imaginea unei lumi cu început şi sfârşit pur şi simplu, după cum 
nu acceptă nici concepţia unui ciclu static etern, închis. în sine. În schimb, orientalul 
pare a putea tolera această din urmă idee“. În mod clar, nu există un acord referitor 
la esenţa lumii şi tot aşa nici astronomii n-au putut cădea de acord în această proble- 
mă. Occidentalului îi este insuportabilă absurditatea unei lumi exclusiv statice, el tre- 
buie să-i presupună un sens. Orientalul nu are nevoie de această presupunere, căci 
el o întruchipează. În timp ce primul vrea să desăvârşească sensul lumii, cel din urmă 
tinde către împlinirea sensului în om şi se dezbară de lume şi existenţă (Buddha). 

C. G. Jung (idem) înclină să dea dreptate ambilor, căci omul din Occident pare 
a fi mai cu seamă extravertit, cel din Orient, mai cu seamă introvertit. Primul 
proiectează sensul şi îl presupune în obiecte; celălalt îl simte în sine însuşi. Sensul 
este însă atât în exterior, cât şi în interior. 

Totalitatea inconştientă îi apare lui Jung (op. cit., p. 326) ca varEtu spiritus 
rector al tuturor fenomenelor biologice şi psihice. Ea tinde către o realizare totală, 
aşadar, în cazul omului, către o conştientizare totală. Conştientizarea este cultură în 
sensul cel mai larg şi cunoaşterea de sine este deci esenţa şi inima acestui proces. 
Orientul atribuie Sinelui semnificaţia divină. şi, conform vechii concepţii creştine, 
cunoaşterea de sine este calea către cunoaşterea Domnului, către cognitio Del.. 

De la începutul secolului al XIX-lea, hinduismul şi. Occidentul au exercitat, | 
unul asupra celuilalt, o fascinaţie reciprocă. În contact cu civilizaţia creştină, hinduis- 
mul a simţit nevoia să se reînnoiască. A cunoscut atunci o adevărată renaştere, 
filosofică, dar şi religioasă. Este bine cunoscută fascinația şi influenţa filosofiei indiene 
asupra unor gânditori europeni ca Arthur Schopenhauer (1788- (o0,) licee Eliade 
(1907-1986) şi Sergiu Al. George. 

Vivekananda (1863-1902), după ce a primit o educaţie occidentală, a 'devehit 
discipolul misticului' Ramakrishna şi a răspândit mesajul acestuia în America şi în 
Europa. În acelaşi timp societatea teosofică de la Madras (India) pretindea că resta- 
bileşte legătura cu străvechile doctrine iniţiatice. Mai recent, Sri Aurobindo (1872- 


1950) a încercat să realizeze sinteza dintre gândirea Indiei şi cea a Europei. Reunind 
tradiţia şi evoluţia, Orientul şi Occidentul, el vesteşte naşterea unui nou om. Astfel, el 
încearcă să exprime „o nouă sinteză“, capabilă să împace raționalismul cu misticis- 
mul, acţiunea cu contemplaţia, ştiinţa occidentală cu înţelepciunea orientală. Pentru 
Aurobindo, Dumnezeu - care este în acelaşi timp transcendent şi imanent - îi apare 
omului mai ales ca o Conştiinţă cosmică, ce se manifestă în timp şi spaţiu. Este posi- 
bilă mutaţia voită care să conducă la un nou tip uman, adevăratul supraom, prin va- 
lorificarea la maximum a potenţialităţilor sale nefolosite, a „supramentalului“. 

Cultura occidentală porneşte de la premisa că adevărul ne este cunoscut, ceea 
ce impune starea'de continuă căutare, îndoială şi nesiguranţă. Orientalul nu mai tre- 
buie să caute: el are Cărţile Sacre. Realitatea Primă şi Ultimă are un caracter arheti- 
pal (C.G. Jung), aparţinând inconştientului colectiv, deci tuturor oamenilor, indiferent 

| 5e timp şi de loc, Occident sau Orient. 

Părintele C. Galeriu afirmă că în timp ce yoga este o metodă bazată pe o vi- 
ziune panteistă, creştinismul e bazat pe o viziune creaționistă. 

O comparaţie interesantă între budism şi creştinism realizează Vasile Andru 
(1990, p. 5-7). El arată că metoda lui Buddha era lentă activare a unor zone din 
conştiinţa latentă: aceasta a contribuit la extinderea conştientului prin valorizarea unor 
conţinuturi din psihismul abisal. Metoda lui Hristos era „pogorârea“ sau aprinderea 
duhului, adică rapida activare mentală şi programarea inconştientului uman cu su- 
gestii pozitive. Aceasta a contribuit la modelarea viitorului individual şi colectiv. Hristos 
este un Dumnezeu care a învăţat să devină om pentru a-şi putea comunica mesajul 
civilizator, modelul ascensional. Buddha este un om care a învăţat să devină Dum- 
nezeu, predându-ne, astfel, a doua lecţie divină, al doilea model de desăvârşire. 
Hristos s-a născut perfect şi ne comunică existenţa şi putinţa perfecţionării. Buddha 
s-a născut om şi ne arată cum se pot dobândi toate atributele divinităţi. 

Cari Gustav Jung în notele sale de călătorie (Aniela Jaffe, 1996, p. 285-286) 
scrie: „Am înţeles viaţa lui Buddha ca pe realitatea Sinelui care a pătruns o viaţă per- 
sonală şi a revendicat-o pentru sine. Sinele stă pentru Buddha deasupra tuturor zeilor 
şi reprezintă esenţa existenţei omeneşti şi a lumii în genere. In calitate de unus 
mundus, el cuprinde atât aspectul fiinţei în sine, cât şi pe acela al fiinţei-ce-este- 
recunoscută, fără de care o lume nu există“. Jung consideră că Buddha a văzut şi . 
înțeles prea bine demnitatea cosmogonică a conştiinţei omeneşti; de aceea „a văzut 

” limpede că dacă i-ar izbuti cuiva să stingă lumina conştiinţei, lumina s-ar cufunda în 
neant“ (Aniela Jaffe, 1996, p. 285). Arthur Schopenhauer a redescoperit acest lucru. 

Jung observă că şi Hristos este, asemenea lui Buddha, o încorporare a 
Sinelui, dar într-un sens cu totul diferit: „Ambii au biruit lumea: Buddha a făcut-o 
printr-o comprehensiune raţională, iar Hristos - devenind victimă, conform destinului . , 
In creştinism se îndură mai mult, în budism se vede şi se face mai mult. Ambele căi 
sunt corecte, dar - după aprecierea lui Jung - în sensul indian Buddha este omul mai 
complet. Este o personalitate istorică şi, de aceea, pentru om este mai uşor de 
înțeles. Hristos este om (istoric) şi Dumnezeu şi, de aceea, mult mai greu de cuprins 
cu mintea. De fapt, nu-Şi era comprehensibil nici Sine Insuşi; ştia doar că trebuie să 
Se sacrifice, aşa cum | se impunea în străfundul ființei Sale. Scrificiul Său | S-a 
„întâmplat“ ca un act la destinului. Buddha a acţionat călăuzit de conştiinţă şi 
înțelegere. Şi-a trăit viaţa şi a murit la o vârstă înaintată. Activitatea lui Hristos în ca- 
litate de om a durat numai foarte scurt timp. 

„După cum ne înştiințează Aniela Jaffe, secretară: şi biogrată a psihiatrului 
elveţian din 1948 şi până în 1961, Jung i-a comparat pe Buddha şi pe Hristos în ati- 
tudinea lor în faţa suferinţei. Hristos recunoaşte în suferinţă o valoare pozitivă şi ca 
ființă care suferă. EI este mai uman şi mai real decât Buddha. Buddha şi-a interzis 
suferinţa, dar, prin aceasta, şi bucuria totodată. Fiind în afara sentimentelor şi a 
emoțiilor, nu era cu adevărat uman. În Evanghelii, Hristos este astfel înfăţişat încât nu 
poate fi înțeles altfel decât ca om-Dumnezeu, deşi, de fapt, El n-a încetat niciodată să 
fie om, în timp ce Buddha s-a ridicat încă în timpul vieţii desupra condiţiei de om 
(Aniela Jaffe, 1996, p. 285-subsol). 

Ulterior, în budism s-a produs”o Saar asemănătoare cu aceea care s-a pro- 
dus în creştinism. Buddha s-a transformat într-o imago a devenirii Sinelui, un model 
care este imitat, în timp ce el însuşi a proclamat că prin depăşirea lanţului nidâna 
fiecare om ar putea deveni un iluminat, un buddha. În mod asemănător se întâmplă şi 
în creştinism: Hristos este modelul care trăieşte în flecare om creştin ca expresie a per- 
sonalităţii sale integrale. Dezvoltarea istorică - remarcă Jung - a dus însă la imitatio 
. Christi, în care individul nu-şi urmează popriul drum către totalitate aşa cum a fost 
trasat de destin, ci încearcă să imite drumul parcurs de Hristos. În Orient, ea a condus, 
de asemenea, la imitatio fidelă a lui Buddha. EI a devenit modelul imitat, ceea ce a con- 
stituit deja o slăbire a ideii sale, după cum imitatio Christi este o anticipare a stagnării 
fatale a evoluţiei ideii creştine. Buddha s-a ridicat, graţie înţelegerii sale, chiar şi dea- 
supra zeilor brahmanismului. Tot aşa, Hristos s-a adresat evreilor: „Dumnezei sunteţi“ 
(loan, 10,34), dar oamenii nu au fost capabili să-i audă. In schimb, Occidentul „creştin“ 
se apropie cu paşi uriaşi de posibilitatea de a distruge o lume în loc de a crea una nouă 
(În legătură cu problema lui imitatio, cf. C.G. Jung, „Einleitung in die religionspsycho- 
logische Problematik der Alchemie“ (Introducere în problematica religioasă şi psiholog- 
ică a alchimiei), în Ges. Werke XII, ediţia a III-a, 1976. — 

Aşadar, se perpetuează o serie de clişee culturale despre două „spiritualităţi“ 
distincte. De fapt, există religii distincte, dar o singură spiritualitate. Când Europa 
a descoperit psihanaliza (Sigmund Freud), ea s-a sincronizat cu gândirea orientală 
care, dintotdeauna, a pus pe primul loc terapia destinului (Ple, A., 1968). —) 

Psihismul abisal este câmpul misterios şi durabil unde vom căuta lent sau 
spasmodic, câmpul adânc din om unde Sf. Augustin îl căuta pe Dumnezeu, câmpul 
în care budistul Zen caută focarul energetic al luminii integrale. Occidentalul Della 
Croce a gândit un proiect de spiritualitate cosmo-theo-andrică (contopire univers- 
Dumnezeu-om) care să răspundă religiozităţii universale a speciei umane. Religiile se 
despart prin limbaj şi se unifică prin practica spirituală. Renovând mitologia com- 
parată, G. Dumezil (1993) demonstrează că între diversele religii au existat influenţe 
şi intersecţii care se explică prin prototipurile preistorice ale miturilor şi credințelor. 


6. ARHETIPURI FUNDAMENTALE ÎN DIVERSE RELIGII 


L) 


Car! Gustav Jung a extins descoperirea lui S. Freud referitoare la inconştient 
dincolo de individ, până la „inconştientul colectiv“ al umanităţii manifestat în artă, 
religie, mituri, folclor. Fiecare persoană „ascultă“ de înţelepciunea inconştientului 

colectiv, de „spiritul  stămoşilor:.noştri:.. inconştientul 'colectiv sau transpersonal 
conţine forţe psihice dinamice care sunt indentice Ia toţi indivizii (arhetipuri universale) 
sau care sunt caracteristice unui grup (trib, etnie, naţiune, religie etc.). Conținuturile 
inconştientului colectiv sunt numite, arhetipuri (tipare arhaice), forme preexistente an- 
cestrale. Deşi arhetipurile există şi se transmit ereditar, natura lor este psihoidă. 
Ele se exprimă în visele şi fanteziile oamenilor, în credinţa religioasă, în mituri şi rituri. 
Exemple de. arhetipuri jungiene sunt: magicul, eroul, copilul, mama, Dumnezeu, 
moartea, puterea, înțelepciunea bătrânului. 

M. Eliade admite, ca şi Jung, ideea supravieţuirilor arhaice în inconştientul indi- 
vidului modern. Acesta poartă în sine paradoxul unei existenţe cu două niveluri diferite 
şi paralele, incompatibile între ele pentru conştiinţa de sine: pe de o parte, nivelul său 
„istoric, organizat după o schemă de adecvare Ia o situaţie alienantă, pe de altă parte, 
nivelul său mitic, adică structura sa psihică profundă, organizată după o schemă sim- 
bolică, arhetipală. 

În toate religiile lumii au apărut şi s-au transmis varii arhetipuri. Astfel, 
orfismul conţine arhetiputile oului cosmic şi ale „Bunului păstor“. De la Platon ne-a 
rămas Kosmosul (armonia) sufletului nemuritor, iar de la Plotin arhetipul sufletului uni- 
versal. Moise rămâne ca arhetip al omului înzestrat cu capacitatea de revelaţie divină, 
ca mijlocitor între Dumnezeu şi oameni. 

Foarte cunoscute sunt arhetipurile religiei creştine. Cele mai multe arhetipuri 
religioase sunt cu referire la persoana lui lisus Hristos: arhetipul vieţii eroice, Logosul 
creator, logodnicul celest, sacrificiul suprem, condamnatul inocent, vinovatul fără vină, 
dragostea universală, înţelepciunea supremă. Sf. Maria este maica îndurerată care- 
şi plânge fiul mort, Fecioara neprihănită, Mama celestă, bunătatea maternă etc. Cato- 
licismul a căutat să le imprime oamenilor un nou arhetip: Biserica este autoritatea 
divină, statul lui Dumnezeu pe pământ. Ortodoxia şi-a impus arhetipul opiniei drepte, 
al chipului Sfintei Treimi, al eliberării prin ruga inimii. Religiile protestante cultivă auto- 
mântuirea şi libertatea omului în ciuda predestinării. 

De la Zalmoxis le-a rămas dacilor arhetipul bucuriei morţii: moartea este o 
bucurie şi un nou început. 

Religiile orientale conţin, de asemenea, multe arhetipuri care au devenit com- 
ponente interne ale credinţei. În hinduism aflăm arhetipul nonviolenţei, al eliberării din 
viaţă prin cunoaştere, al Realităţii unice (unirea Cosmosului cu Eul). Budismul le-a 
imprimat credincioşilor credinţa în înlăturarea suferinţei prin meditaţie, în „nirvana“ 
(fuziunea cu armonia cosmică, beatitudinea). Mahomed este cuvântul lui Dumnezeu, 
supunerea faţă de voinţa divină. 

Mircea Eliade surprinde arhetipuri universale, existente în toate credinţele reli- 
gioase. „Drumul spre centru“ este credinţa în drumul spre centrul Fiinţei, spre Absoluţ. 
Sacrul eliadian exprimă un arhetip mai subtil şi mai rafinat care constă în nostalgia 
originilor divine ale omului şi în dorința oamenilor de a fi asemenea zeilor. După Ren 
Gugnon doctrina sacră (universală) constituie nucleul tradiţiei primordiale, de origine 
non-umană, care conţine idei şi simboluri cu caracter arhetipal: (a) Fiinţa este identică 
Dumnezeului personal al religiilor, simbolizat de arhetipul Unităţii primordiale; (b) 
Omul este fiinţa care integrează în el trei lumi: spiritus, anima, corpus sau, într-o altă 
ipostază, omul constituie împreună cu Principiul spiritual şi creaţia o triadă: (Deus, 
Homo, Natura) care corespunde întregului cosmos; (c) gnoza supremă este „unirea 
cu ri cipiul: 

CAPITOLUL il | 
TRANSCENDEREA ŞI COSMIZAREA 


1. PROIECTAREA METAFIZICĂ A PSIHOLOGIEI OMULUI 


Transcenderea şi cosmizarea omului au fost preocupări străvechi în ontologi- 
ile şi mitologiile arhaice, fără să pătrundă profund în câmpul tematic al psihologiei. 
Primele încercări le-a făcut, în ultimele două decenii, psihologia umanistă şi psiholo- 
gia transpersonală americană, dar încă cu destulă timiditate. 

Din mitologie, cosmogonie şi metafizică, transcendenţa şi cosmizarea trebuie 
să pătrundă şi să fie studiate de către psihologie ca dimensiuni fundamentale ale 
personalităţii şi ca etape (stadii) avansate ale creşterii persoanei. Pe această 
cale psihologia poate spera în reconstrucţia umanului şi în sporirea spiritualizării omu- 
lui contemporan, acuzat adesea de a fi devenit prea mercantil, înstrăinat de esenţa 
naturii umane, unidimensional şi debusolat (H. Marcuse). Toate acestea impun 
reproiectarea metafizică a psihologiei omului. 

Alexandru Surdu (1992, p. 10) susţine că imperativele metafizicii se simt astăzi 
pretutindeni. Religia, naționalitatea, limba, caracterul şi temperamentul ţin de esenţa 
omului, de acea esentia la care se referă metafizica. Toate aceste domenii „sunt 
bântuite de o nelinişte metafizică“ (Al.. Surdu, op.cit., p. 10). Pare greu de înţeles 
inerția unor psihologi contemporani sau faptul că ei nu simt, la rândul lor, această 
„nelinişte“. Ştiinţele actuale se reîntâlnesc cu metafizica. Sunt oare pregătite ştiinţele 
pentru această reîntâlnire? Se pare că DA din moment ce savanții încearcă să-şi con- 
struiască propria lor filosofie. Există interes şi pentru conturarea unei filosofii a psi- 
hologiei (din partea filosofilor, mai puţin din partea psihologilor). - 

Martin Heidegger acceptă definiţia lui A.G. Baumgarten („Metaphysica“, 1943): 
„Metaphysica est scencia prima cognitions humanae principia contiens“ (Metafizica 
este ştiinţa care conţine primele principii al cunoaşterii umane). După Baumgarten, ţin 
de metafizică: ontologia, psihologia, cosmologia şi teologia naturală. În metafizică, 

precizează Gh. Vlăduţescu (1992, p. 10), prefixul meta trimite la „dincolo de“ pe ver- 

ticală şi nu pe orizontală, în serie Meta - de la alături de, succesiv avea să treacă la 
dincolo de, de asupra, în stare transcendent. Metafizica este „gândire infinită“, pe 
măsura Absolutului. Metafizica - crede Vlăduţescu - este chiar criza noastră -existen- 
ţială, atât cât suntem pentru că suntem întrebare eternă. | 

Proiectarea metafizică a psihologiei va permite reconstrucţia ei raţională spre 
o viziune coerentă a omului ca totalitate. Pentru M. Heidegger, întrebarea asupra 
Fiinţei rămâne tema centrală a metafizicii, iar metafizica este o tentaţie perenă a 
omului: „Câtă vreme omul rămâne animal raţional el este animal meta-physicum. 
Câtă vreme omul se concepe pe Sine ca Fiinţă dotată cu rațiune, metafizica ţine, 
potrivit expresiei lui |. Kant, de însăşi natura omului. Dacă gândirea ar izbuti să 
coboare în temeiul metafizicii (psihologia ar trebui să urce în temeiul metafizicii - |. 
Mânzat), ea ar putea să contribuie la o schimbare a esenței omului...“ (M. Heidegger, 
1988, p. 351). 

În „Vom Wesen des Grundes“ (1 967, p. 66-67), Heidegger conturează o inter- 
pretare a Fiinţei ca TRANSCENDENTĂ: 


() Prin ideea transcendenţei se arată că „modul de a fi“ al Fiinţei nu nu se reduce 
la acela al existenţelor determinate, realizate, ci ţine de matricea generatoare a 
. acestora; 


(11) Ca temei al fiinţării, Fiinţa este un nucleu de potenţialitate şi generativ- 
itate (beriaiea); 


(II) Fiinţa este o permanentă deschidere, o structură deschisă ce ființează 
prin acţiunea ei în lume şi prin încorporarea ei în fiinţări determinate; prin aceasta, ca 
transcendenţă (depăşirea oricărei fiinţări particulare). Fiinţa este cea mai adâncă ima- 
nenţă, proiectul interior al omului. 


Marxismul, reducând omul la „esenţa relaţiilor sociale“, a ignorat deliberat 
Fiinţa, proiectul interior al omului, transcendenţa şi deschiderea sa spre infinit. La te- 
meiurile de tip transcendental, psihologia poate avea acces numai indirect (nu prin 
metoda experimentului clasic, de tip fizicalist). Transcendenţa ca atare, scrie M. 
„Heidegger, poate să rămână ascunsă, fiind cunoscută doar într-o interpretare „indi- . 
rectă“ (1967. p. 67). 

Un. mare restaurator al tradiţiei metafizice este Rene Guenon (1886-1951); 
pledând pentru o metafizică purificată, el a denunţat societatea contemporană care a 
renegat spiritualitatea pentru a se cufunda într-un materialism inuman. 

Pentru proiectarea şi construcţia psihologiei transcenderii şi cosmizării 
este important să reflectăm asupa atributelor creaţiei metațizice în concepţia lui 
Lucian Blaga, pentru care omul este „existenţă întru mister şi pentru revelare“. Meta- 

fizica blagiană cultivă imaginea spiritului în erupție. La Blaga metafizica este o lansare 
de făclii aprinse în ultime abisuri şi se repercutează în om ca o „trezire“. Metafizica 
este totodată orientarea spiritului spre înălţimi dădătoare de largi orizonturi. Metafizica: 
lui Blaga este proiecția de gând prin care „spiritul omenesc ia act de o nouă posibili= 

tate a sa de a se'apropia de taina existenţei“ (1987, p. 30), este „o ispită a ultimului 
„salt'. Blaga derivă coordonatele metafizice din conceptul despre un centru transcen- 

dent al existenţei - Marele. Anonim. Actul nemijlocit de transcendere este pentru 

Blaga experienţa magică ce menţine viu contactul omului cu misterul. ; 

„In ceeace priveşte credinţa lui Blaga în cosmizare'reţinem propria-sa mărtu- 
risire: „Trupul meu nu e mai apibape de mine decât stelele. Şi zodiile, care învârtin- 
du-se cad în apus, nu sunt mai departe de mine decât propriul meu sânge“. 

A. Schopenhauer (1788-1860) atrăgea atenţia că metafizica nu este, aşa cum 
s-ar dori adesea să se'creadă, un simplu amuzament pentru câţiva oameni care n-au 
ce face. Ea este în realitate o nevoie a omului. Orice religie este în fond o metafizi- 
că: iar cum religiile au avut întotdeuna o influenţă decisivă asupra comportamentului 
omenirii, trebuie să se recunoască faptul că doctrinele metafizice - afirmă Scho- 
penhauer -, pe drept sau nedrept, prezintă un interes de prim ordin. 

„Omul este singura ființă care se miră de propria sa existenţă“, arată Schopen- 
hauer. Această mirare, care se produce mai ales în faţa morţii şi la vederea distrugerii 
tuturor fiinţelor, este sursa nevoilor noastre metafizice; prin ea este omul un animal 
metafizic. Dacă viaţa omului ar fi fost fără sfârşit şi fără durere, poate că nimeni n-ar 
fi ajuns să se întrebe pentru ce există lumea şi care îi este natura. Dar vedem că toate 
sistemele religioase sau filosofice au drept scop să răspundă la întrebarea: ce este 
după moarte? Şi, deşi religiile par să aibă ca principal obiectiv existenţa zeilor lor, 
această problemă nu are totuşi influenţă asupra omului decât în măsura în care este 
legată de problema nemuririi. Schopenhauer spune că templele, pagodele şi mosche- 
ele din toate ţările, din toate timpurile, depun mărturie pentru nevoia metafizică a omu- 
lui („Die Welt als Wille und Vorstellung“, Leipzig, 1819). 

Filosoful român lon Petrovici (1882-1972) arată că absolutul nu poate fi în 
întregime explorat şi transpus în concluziile metafizicii, modalităţile specifice prin care 
metafizica încearcă să facă o legătură cu totalitatea existenţei sunt transferate religiei, 
care este „o practică a metafizicii“ (|. Petrovici, 1937, p. 60) 

Nae lonescu în al său „Curs de metafizică" (1991, p. 63-65) demonstrează, 
asemenea lui A. Schopenhauer şi M. Heidegger, că necesitatea metafizicului este 
în om. Metafizica, în viziunea lui Nae lonescu, creează în om lumea postulatelor, 
adică lumea către care noi tindem, este o „împingere a noastră spre drumul nesfârşit 
al aproximării idealului“. Nu există, metafizic, putinţa de echilibru în afara formulei 
transcendenţei, adică prin ceva în afară de Sine. Metafizica, după cum susţine Nae 
lonescu, nu este exprimabilă prin limbaj logic, ci doar prin limbaj simbolic. Simbolul 
înseamnă mai mult decât un semn, înseamnă esenţă a realităţii. Or, după cum am 
arătat mai sus, esenţa este un apanaj al metafizicii. | 

În psihologie investigația ştiinţifică, experimentală şi măsurabilă, nu tre- 
buie alungată, ci doar conexată cu abordarea metafizică. Ştiinţificul pozitivist şi 
metafizicul esenţializat sunt două orientări diferite şi opuse care în gândire pot şi tre- 
buie să devină două laturi complementare ale cercetării psihismului uman. Mişcân- 
du-ne în cadrul timpului şi spaţiului apropiat, în domeniul concretului, al imediatului, 
facem ştiinţă. Cunoaşterea ştiinţifică este - după Nae lonescu - o încadrare a 
realităţii, pe când cunoaşterea sau atitudinea metafizică este o trăire a realităţii. 


83 


L 


Cunoaşterea ştiinţifică purcede mai ales din afară înăuntru şi are nevole de experi-: 


- mentare, cea metafizică are ambiția să purceadă dinăuntru în afară şi să surprindă 
secretele existenţei. Preocuparea metafizică, în concepţia lui Nae lonescu, consi- 
deră realul din punct de vedere al eternității. Aşadar, metafizica este o încercare a 
conştiinţei de a depăşi timpul şi spaţiul şi de a se inştala de-a dreptul în veşnicie. 

Ca interogaţie fundamentală a sensului Fiinţei şi Devenirii metaţizica ne- 
clasică se află în căutarea unei noi legitimări a discursului ontologic printr-o recontex- 
tualizare şi reconceptualizare. Această reconceptualizare a problemei Fiinţei, a 
Naturii, a Omului i-a preocupat pe gânditorii care au relansat, în secolul nostru, meta- 
fizica: A. N. Whitehead, M. Heidegger, D. Bâhm, L. Blaga, C. Noica ş.a. Toţi au încer- 
cat să reorienteze demersul explicativ-interpretativ al metafizicii pe căi noi, în conso- 
nanţă cu marile descoperiri teoretice şi metodologice ale ştiinţei contemporane, au 
ridicat faptul ştiinţific la puterea metafizicului. Mari psihologi ca W. Wuncdt, S. 
Freud, C. G. Jung, J. Piaget, J. P. Guilford, A. Maslow, C. Rogers, S. Grof ş.a., numai 
întrucât au gândit filosofic şi au fost „bântuiţi de o nelinişte metafizică“, au deschis 
calea progresului actual în psihologia omului. 

Heidegger se referea la „interogaţia reciprocă“, în cadrul căreia aspectele „ştiin- 
țific-ontic“ şi 'transcendental-ontologic“ reprezintă o totalitate selfconsistentă. Argu- 
mentul transcendental se referă la posibilităţile nelimitate ale fiinţării, reformulează 
problema posibilităţii cunoaşterii, trece de la întrebarea „dacă e posibil?“ la întrebarea 
„cum e posibil?“, de la întrebarea „de ce?“ la „de ce nu?“, afirmă trecerea de la „totali- 
tatea realităţii“ la „realitatea ca totalitate“. Ştiinţa .nouă, numai prin cooperare cu meta- 
fizica, se poate referi la real prin mijlocirea posibilului operând cu o interogaţie trans- 
- cendentală care nu mai este marginalizată. Dintre toate disciplinele psihologice, psi- 
hologia religiei este cel mai mult interesată de această complementaritate dintre psi- 
hologie şi metafizică şi are menirea să dea răspunsul la interogaţia transcendentală. 

Precursori ai psihologiei transcenderii şi cosmizării, care constitue în opinia 
noastră cel mai important fundament teoretico-metodolggic al psihologiei religiei, pot 
fi consideraţi Constantin Rădulescu-Motru prin personalismul energetic (energia 
este o forță a întregului univers, incluzând atât persoana umană, cât şi persoana divi- 
nă), Carl Gustav Jung pentru care Realitatea Primă şi Ultimă are un caracter arheti- 
pal, aparținând inconştientului colectiv („mintea strămoşilor noştri“), prin elaborarea 

principiului sincronicităţii şi prin studiile referitoare Ia relaţia dintre psihologie şi religie, 
” Jean Piaget, care concepe dezvoltarea inteligenţei într-un spirit apropiat de transcen- 
_dentalism din moment ce se referă la acomodarea prin depăşire şi la „operaţii asupra 
operaţiilor“ (operaţii de gradul doi sau trei), şi Ştefan Odobleja, care fundamentează 
psihologia pe coordonatele metafizice ale consonantismului (consonanţa dințre om şi 


univers). Psihologul american Abraham Maslow descrie un impuls înnăscut al omului. 


care trece mereu dincolo de simplul ţel al supravieţuirii şi al trebuinţelor fundamen- 
tale, manifestând o aspirație funciară spre sens şi transcendenţă. Maslow a stu- 
diat motivaţia dar şi metamotivaţia în cadrul căreia pledează pentru acest motiv 
cvasireligios de autorealizare („selfactualization“) cu telos în transcendenţă. 
Stanislav Grof pune bazele unei psihologii transpersonale, care depăşeşte câmpul 
obişnuit al experienţei umane. Pe 

2: DELIMITĂRI CONCEPTUALE + e e i - 


2.1. Conceptele de TRANSCENDENT şi TRANSCENDERE 


TRANSCENDENT provine din latinescul „transcendere“ care înseamnă „a tre- | 
ce peste“. În filosofia medievală semnifica ceea ce s-ar afla dincolo de o limită sau 
de un nivel dat. Transcendentul nu ţine de o clasă de obiecte, ci presupune un prin- 
cipiu exterior şi superior acesteia. Transcendentul a fost considerat o realitate supe- | 
rioară lucrurilor individuale, inteligenţei obişnuite, nivelului umanităţii, fiind 
identificată de G. Berkeiey (episcop englez, 1685-1753) cu divinitatea. 

În filosofia lui Immanuel Kant (1724-1804), transcendent desemnează ceea | 
ce este dincolo de lumea empirică. Termenul semnifică fie realităţile care nu pot 
deveni obiecte ale experienţei („lucrul în sine“), fie ideile care nu se pot aplica în ca- 
drele cunoaşterii experimentale (de exemplu, ideea de Dumnezeu, de suflet). Din filo- 
sofia lui Kant înţelegem că omul, ca rezultat al determinărilor cosmologice, este dotât | 
cu o componentă psihoafectivă care îl face să se deschidă spre transcendent, pentru 
a afla că poartă în sine programul acestei transcendenţe. Scopul evoluţiei şi al istoriei 
este cunoaşterea acestui program.” ” 

Karl Jaspers distinge între „existenţa umană“ şi transcendenţă, considerând că | 
problema centrală a filosofiei constă în a arăta cum poate omul să ajungă la transcen- 
denţă, aflându-şi astfel sensul existenţei sale. După Jaspers, cunoaşterea autentică 
este cunoaşterea transcendenţei. | 

Reamintim că la Heidegger şi Noica interogaţia transcendentală este între- 
barea etemă asupra sensului Fiinţei şi devenirii acesteia. 

Calist Catafygiotul arată că mintea noastră are, pe de o parte, puterea de a în- 
țelege, prin care vede cele inteligibile, pe de alta, are unirea care întrece firea minţii, | 
prin care se uneşte cu cele de dincolo de ea. 

În „Solilocvii“ (1932) M. Eliade arată că există un leii inerent, se pare, firii 
omeneşti; imanent şi transcendent": | 
TRANSCENDEREA este procesul prin care omul accede la transcendent. 

„Ceea ce caracterizează omul şi îl defineşte faţă de celelalte regnuri şi faţă de Dumne- 

zeu este - după M. Eliade - instinctul său de transcendere, setea de a se elibera de 

sine şi a trece în altul, nevoia urgentă de a rupe cercul de fier al individualităţii“. | 
Transcenderea, în viziunea lui Eliade, este o ursită tragică pe care doar puţini o reali- 
zează în toată adâncimea ei - ursita de a nu putea ieşi din tine decât pierzându-te. | 

Fără demers transcendent, în concepţia metafizică a lui C. Noica (1981, p. 

159), nu putem avea acces la Fiinţă; „Dacă există devenire întru fiinţă dincolo de om, 
..„ atunci fiinţa este şi ea dincolo de om, cu om cu tot'. 

Vasile Tonoiu (1992, p. 11) susţine că „există în rațiune un destin sublim, care 
depăşeşte ceea ce ne dau de gândit propriile discursuri, un destin acordat în mod 
misterios cu mântuirea a cărei speranţă ne-o dă credinţa“; „transcendenţa conduce la 
transferuri reciproce între ştiinţă - filosofie - credinţă ca trei domenii ale vieţii Spiritului“. 

După Karl Jaspers (1986, p. 116) transcendenţa este numai atunci când lumea nu 
subzistă prin ea însăşi, nu se întemeiază în ea însăşi, ci trimite către'ceva în afara ei. 

Transcenderea este premisa şi condiţia fundamentală. pentru, trăirea 
experienţei şi credinţei religioase. Transcenderea condiţiei umane printr-o pene- 
trare într-o zonă sacră (templu, altar), prin consacrarea ritului, prin moarte, este expri- 
mată concret printr-o „trecere“, o „urcare“, o „ascensiune“ (Eliade, 1992, p. 107-108). 

întretăierea transcendentului şi imanentului, a supranaturalului şi naturalului 
este marea antinomie şi factorul de interioară transformare, chiar de disoluţie, a 
religiei (M. Florian,1993). 

Religia a pendulat între polul raţional şi cel irațional, între transcendent sau 
suprauman şi imanent sau uman, între îndepărtarea Divinului de natură şi apropierea 
lui până la identificarea cu natura (panteismul) sau cu omul (teantropologia). 


2.2. Coceptele de COSMOS şi COSMIZARE 


COSMOS înseamnă ordine, armonie. Matila Ghyka (1881-1965) ne amin- 
teşte că Pitagora, cel dintâi, a aplicat universului exterior ideea de Cosmos care 
înseamnă ordine. Platon vorbeşte despre Cosmos ca ordine perfectă, ordine destina- 
tă să fie armonie în consonanţă cu propria noastră Fiinţă. Platon se referă primul la 
cosmosul sufletului, armonia spirituală. 

La Constantin Brâncuşi (1876-1957), cuvântul Cosmos se afirmă ca unitate 
regăsită a conştiinţei totale. Din haos Creaţia dă naştere Ordinii (Radu Varia, 1992). 

C. Noica („Jurnal de idei“, 1991, p. 366) consideră că „este infinit mai intere- 
santă intrarea în cosmotic decât trecerea în haotic“. 

COSMIZAREA este demersul omului spre dobândirea armoniei interioare 
prin intrarea în rezonanţă cu ritmurile armonice ale universului exterior. M. 
Eliade ne dezvăluie solidaritatea dintre structurile existenţei umane şi cele cosmice: 
oamenii trăiesc organic legaţi de marele mister al Cosmosului. Eliade (1939) pledează 
pentru întoarcerea la viaţa ritmică, armonică a unui Cosmus considerat ca întreg, ca 
totalitate, întoarcere pe care o putem descifra în actuala drientare a ştiinţelor şi filo- 
sofiilor. 

Fundamentul oricărei religii - ne aminteşte Eliade - este regenerarea omului, 
armonizarea lui cu mediul cosmic, ceea ce este o extraordinară experienţă, ca o „a 
doua naştere“. Există o armonie între fenomenele cosmice şi etapele sufletului, pe 
care foarte puţini o descoperă la timp. Cea mai bună igienă spirituală ar fi - după pă- 
'rerea lui Eliade - „tehnica prin care omul modern ar putea folosi izvoare necunoscute 
de energie şi contemplaţie, tehnica armonizării sale cu anotimpurile, cu revelaţiile“ 
(1991, p. 120-124). Ritmurile cosmice vădesc ordinea, armonia, permanenţa, 
fecunditatea. Cosmosul este, în acelaşi timp, un organism real, viu şi sacru: el 
dezvăluie în aceeaşi măsură modalităţile Fiinţei şi ale sacralităţii. 

Din conştiinţa poziţiei sale în Cosmos derivă, în concepţia lui Eliade (1991, p. 
361), drama omului, metafizica sa. Omul se simte „despărțit“ de ceva şi această des- 
părţire este un izvor de neostoită durere, spaimă, deznădejde. Tot ceea ce gândeşte 
coerent şi tot ce înfăptuieşte cu tâlc omul, din clipa când devine conştient de poziţia 
lui în Cosmos, este îndreptat spre un singur ţel: suprimarea acestei „despărțiri“, refa- 
cerea unităţii primordiale, reintegrarea lui în TOT. Profunda nostalgie a omului reli- 

glos - remarcă M. Eliade (1992, p. 63) - este aceea de a locui într-o „lume divină“, de 
a avea o casă asemănătoare cu „casa zeilor', aşa cum a fost ea întruchipată mai târ- 
ziu în temple, sanctuare, biserici. Această nostalgie religioasă exprimă „dorinţa de a 
trăi într-un Cosmos pur şi sfânt, aşa cum era la început, când ieşea din mâinile 
Creatorului“ (Eliade, 1992, p. 63). Eliade ne atrage atenţia că pe lângă responsabili- 
tatea faţă de Sine şi faţă de societate, omul trebuie să-şi asume şi responsabilitatea 
pe plan cosmic. | 

Filosofia indiană arhaică ţinteşte răsturnarea logică a valorilor cotidiene şi 
înlocuirea lor prin valoarea transcendentală ă eliberării şi contactul suprasenzorial 
cu ritmul cosmic, însoţit de prezenţa nevăzută a acestui ritm în adâncurile sufletului 
omenesc. 


3. METODE ŞI OPERAŢII ALE TRANSCENDERII ŞI COSMIZĂRII 


3.1. Metode 


. 


Transcenderea şi cosmizarea, fiind atât trăiri, cât şi revelații raţional-iraţionale, 
nu sunt facil de modelat operaţional, nu-pot fi proiectate ca metode de învăţare în 
sensul obişnuit, întrucât rămân perpetuu un demers TRANSCONŞTIENT în orizontul 
misterului. Este dificil să se contureze strategii clare, metode riguroase şi algoritmi- 
zabile. 


(a) RAŢIONALIZAREA IMAGINATIVĂ este o metodă construită de A. E. 
Whitehead (1861-1947) în metafizica sa constructivă. Metoda este opusă drumului 
inductiv, empirist. Este, de fapt, „experimentul imaginativ“ al ştiinţei şi filosofiei (o 
specie a experimentului mintal), supranumit „descriere metafizică“, prin care 
metafizicianul scientist discerne într-un anumit domeniu ceea ce el apreciază că ar 
reprezenta trăsăturile generale şi esenţiale ale realităţii, după care formulează cate- 
goriile şi simbolurile pentru această investigaţie şi încearcă să descopere dacă ele 
există şi în alte domenii (printr-un „transfer structural şi depărtat“ - |. Mânzat, 1988). 
Apoi întregul sistem se confruntă deductiv cu faptele experienţei. C. Noica apreciază 
cel mai mult „nu inductivul, nici deductivul, ci productivul - a aduce înaintea cuiva, dar 
şi a aduce înainte ceva“ (Jurnal de idei, p. 23). 

Ştiinţa singură nu poate dezvălui esenţele profunde şi nu poate înlătura 
întrebările şi neliniştile metafizice ale omului. Ştiinţa, religia şi arta, care au în comun 
metoda raţionalizării imaginative, mărturisesc împreună omul. „Credinţa este un fel de 
vedere a nevăzutului, este o metalogică apărută în zarea libertăţii lui a fl în Lumină...; 
ca. metacunoaştere credinţa restituie omului demnitatea sa -printr-o permanentă 
comunicare, ce face din libertatea spiritului o forță care poate schimba sensul 
entropiei“ (Elena Solunca, 1992). 

12 (b) „RUPTURA DE NIVEL“ este metoda inventată de M. Eliade. În Orice ritual, 
remarcă Eliade, există un paradox-fundamental: coincide fragmentul cu totul, nonva- 
loarea (obiectul profan) cu valoarea absolută (sacrul). Prin ritual omul se reintegrează 
în TOT. Pentru a face posibil un asemenea paradox este nevoie de aşa-numita 
rupere de nivel, adică sfărâmarea Cosmosului şi recrearea lui într-o singură unitate, 
în care omul nu mai este despărţit de divinitate, iar Cosmosul nu mai este fracturat 
în milioane de fragmente. În acest sens, C. G. Jung (prieten cu M. Eliade) s-a referit 
la unitatea dintre psyche şi substanţă în acel „unus mundus“ („psihism obiectiv“ sau 
„Univers psihoid“), în care Dumnezeu nu mai este despărţit de om. * 

Acolo unde, pe calea unei hierofanii (o modalitate de exprimare a sacrului) - 
ne relatează Eliade („Sacrul şi profanul“, 1992, p. 33-43) - s-a relizat ruptura de nivel, 
s-a operat, în acelaşi timp, „o deschidere spre înalt“ (Cerul) sau spre adânc (regiunile 
inferioare sub pământ, fund de ocean, lumea morţilor etc.). Cele trei niveluri cosmice 
+. Pământ, Cer, regiuni inferioare - devin comunicante. „Adevărata Lume“ se află în- 
“totdeauna în mijloc, în „Centru“, pentru că acolo există ruptură de nivel, comunicare 
între cele trei zone cosmice. Un univers ia naştere dintr-un Centru, se întinde pornind 
dintr-un punct central, dintr-un nod. Omul societăţilor arhaice - mărturiseşte Eliade - 
nu putea trăi decât într-un spaţiu „deschis“ către înalt, în care ruptura de nivel era sim- 
bolic asigurată şi în care comunicarea cu „lumea cealaltă“, lumea „transcendentală“ 
era ritual posibilă. 


(c) ASCEZA este o metodă dură care pregăteşte drumul spre transcendere şi 
cosmizare, deşi este folosită mai ales de, către fanaticii religioşi. Prima condiţie a 
ascenzei este izolarea de restul lumii, singurătatea, viaţa interioară. Este o trecere 
dincolo de lumea terestră şi cufundare în Sine, prin sacrificiu şi renunțare. Înainte 
de a depăşi condiţia umană - ne explică M. Eliade („Drumul spre centru“, 1991, p. 
207) - ascetul trebuie să devină el însuşi un cosmos perfect, ceea ce se obţine prin 
omologare cu ritmurile cosmice (îndeosebi cu Luna). Peste tot şi în toate timpurile, 
asceza implică o renunțare - fie la viaţă, fie la fructele ei. Eliade-ne învaţă că asceza 
poate fi magică sau religioasă. Poate fi o forţă liberă, avându-şi drept izvor voinţa 
omului şi drept ţintă capriciul sau curajul său şi atunci este o energie magică (aşa cum 
este în India) sau poate fi un act de mimetism faţă de divinitate, de renunțare defini- 
tivă la condiţiile umane (lumeşti), de submitere şi ofrandă, şi aturici devine un suprem 
act religios.. Analizând psihologic asceza; Eliade constată că ea se bazează pe. 

„conştiinţa că faptele omului îşi au valoarea lor cosmică şi că infima lor prezenţă e 
necesară bunei rânduiri universale“ („Solilocvii“, 1991, p. 43). 


ASCETI CHARISMATICI (incursiune în ascetica creştină) 


Din tradiţia-evanghelică s-a moştenit denumirea de charisme, care în. greacă 
înseamnă puteri spirituale. Charismele pot fi calităţi şi vocaţii sau facultăţi paranor- 
male, după felul în care se manifestă: impersonale sau personale. - 

Charisma impersonală aparţine apostolilor. Ea este transmisibilă şi preoţii o 
- capătă şi astăzi prin „Taina Ungerii cu Sf. Mir“. În trupul charismatic al bisericii sunt 
prezentate virtuţi ca înţelepciunea, credinţa, dragostea, speranţa, mila... 

Un loc particular îl ocupă charismele personale. Le:au avut apostolii cât şi alţi 
credincioşi sau sfinţi. În comunitatea creştină primitivă din Corint, charismaticii ocupau 
un loc esenţial. De-a lungul timpului a devenit o tradiţie ca de aceste charisme per- 
sonale să se bucure credincioşii ce duceau o viaţă ascetică. Dintre aceştia călugări, 
sihaştri sau pustnici - se iveau sfinţi „făcători de minuni“. 

Rolul charismaticilor în trupul Bisericii era acela că prin minunile lor ei dădeau 
„semne“ celor necredincioşi pentru a-i îndrepta de credinţă. Urmând vocaţia haris- 
matică, ascetul creştin dintotdeauna s-a vrut „vas ales“. Trupul se curăţă în asceză şi 
rugăciuni. pentru a primi în sine, că într-un vas, Sfântul Duh. Relaţia personală cu 
Sfântul Duh este aspiraţia monahilor („solitarilor') temerari. (Vezi, de exemplu, 
„Schimnicul“ de V. Voiculescu). Ei duc un stil de viaţă evanghelică, consacrată 
rugăciunii, meditaţiei şi ascezei după pilda marelui ANTON, eremit în pustiul Egiptului. 

Biserica creştină ortodoxă perpetuează această tradiţie, acordând importanţă 
vieţii meditative şi fiindu-i caracteristică asceza. În corpul ei s-au adunat nenumărați 
pustnici şi sihaştri asceţi, în secolul X statornicindu-se la Muntele Athos monahismul 
harismatic de tip meditativ isihast, după ce se formase înainte de secolul VI la : 
Muntele Sinai. 

Urmând porunca „privegheaţi şi vă rugaţi“, sista practică abţinerea de la 
somn (trezvia, agripnia) ce se îndreaptă împotriva somnului prelungit, care este nefast 
minţii şi sufletului. În timpul odihnei stă pe un scăunel, obicei foarte răspândit printre 
sihaştri. Mulţi dintre ei sunt strict vegetarieni. 

Dacă ţinem seamă de originea greacă a termenului askesis care înseamnă 
„exerciţiu“, „practică“, „fel de viaţă al atleţilor“, atunci omul cult de astăzi se prezintă ca 
un atlet al culturii. Anton Dumitriu se referă la asceză culturală, înţeleasă ca „întreţi= 
nere continuu incandescentă a spiritului“ (1990). Asimilarea şi practicarea culturii ca 
ştiinţă deşteptătoare, în sensul lui Platon, poate fi: metoda de a tinde în timpul nos- 
tru la starea de perfecţiune umană într-o civilizaţie armonic organizată. 


(d) AUTOTRANSCENDEREA şi AUTOCOSMIZAREA se pot dobândi prin me- 
todele a), b), c) şi mai cu seamă prin asceză. În 1961 americanul V. Frank! inventează 
conceptul „Self-transcendence“. 

Psihologia transpersonală actuală (întemeiată de psihiatrul ceh Stanislav 
Grof, 1973) a elaborat o „tehnologie transpersonală“, care presupune parcurgerea 
mai multor. stadii. Stadiul final este- autotranscenderea prin care omul ajunge la un 
nou nivel al conştiinţei sale, la sănătate extremă, în cea mai accentuată profunzime a 
psihismului, când toate identitățile limitative sunt înlăturate, conştientizarea nu mai are 
nici o limită de identificare şi se are pe sine ca subiect, dincolo de orice limite de timp 
şi spaţiu, până la mintea universală („universal mind“), aspaţială şi atemporală. 

În concepţia lui K. Jaspers (1986, p. 133), omul dobândeşte independenţa faţă 
de tot ce se iveşte în lume prin profunzimea dependenţei sale faţă de transcendent. 
Ceea ce Lao-Tzi întrevedea în tao, Socrate în însărcinarea divină şi în cunoaştere, 
' leremia în lahve care i s-a relevat, este tocmai ce i-a făcut să devină independenți. 
Aceasta este tensiunea căutării independenţei în afara lumii prin renunțare şi 
asceză. 

M. Eliade arată în „Gosmical homology and Yoga“ (1937) că, înainte de a încer- 
ca depăşirea Cosmosului şi integrarea spiritului în Sine, înțeleptul indian trebuia. să 
dobândească o perfectă armonizare cu “Cosmosul, proces care poate fi numit „auto- 
cosmizare'. : 


3.2. Operații ale transcenderii şi cosmizării 


(a) TRANSFERUL TRANSCENDENT este o operaţie transconştientă care 
realizează trecerea reversibilă din universul uman în celelalte universuri transumane. 
Dacă transcenderea implică întotdeauna o evadare din uman şi o trecere dincolo de 
om înseamnă că intervine un demers procesual, transactual şi transraţional care nu 
se poate realiza decât ca operator structural sub forma transferului transcendent. Prin 
acest gen de transfer se pregăteşte nu numai comunicarea „dus-şi-întors“ între 
cele. trei universuri infinite - psihismul uman, macrounivers şi microunivers (lumea 
cuantică) -, dar şi între toate acestea şi un univers supranatural, imaginat, inventat de 
spiritul omenesc. Astfel, transferul transcendent este metacontextual, metauman şi 
metasubiectiv, este un operator eminamente metafizic. În „Bardo Thodol“ („Cartea 
tibetană a morţilor“) se vorbeşte de transfer al principiului conştiinţei care este 
conceput de lamaism ca suma părţilor înalte ale conştiinţei unui om sau sufletul său 
imediat ce iese din corp. 

Conştiinţa omului viu se străduieşte să exprime - prin speranţă, credinţă şi 
iubire - ceva din ceea ce transcende. M. Eliade ne explică că transcendenţa se 
dezvăluie printr-un efort de conştientizare a înălţimii nesfârşite. În acest sens, Eliade 
foloseşte conceptul de transconştient, nefiind de acord să ne referim exclusiv la 
subconştient. Regiunile superioare inaccesibile omului, zonele siderale dobândesc 
autoritatea transcendentului, a realităţii absolute, a eternității, care mai mult se imagi- 
nează decât se gândeşte, mai mult se presimte decât se simte, mai mult se trăieşte 
decât se cunoaşte. Aşadar, transferul în acest caz nu poate fi doar o operaţie logică, 
strict raţională. Categoriile transcendentale ale „înălţimii“ ca simbol al divinului, a „su- 
prapământescului“, a infinitului spaţio-temporal şi spiritual se dezăvluie omului atât 
prin canalele sensoriale, cât şi extrasensoriale, atât prin inteligenţă, cât şi prin afec- 
tivitate, atât prin raţional, cât şi prin supraraţional (vis, extaz, revelaţie etc.). Noua doc- 
trină „New Age“ pretinde că ciclicitatea (reintegrării omului în cosmos) poate fi săltată 
pe un plan superior dacă ciclicitatea telurică a senzorialităţii va fi depăşită prin 
ciclicitatea cosmologică a extrasenzorialului, prin sinteza dintre ştiinţa raţională şi 
esoterica gnostică, dintre normal şi paranormal, dintre hoiisticitatea cerebrală şi cea 
cosmică. Prin transferuri transcendente omul poate să întrevadă nemărginirea din 
afara sa şi din interiorul său, armonia externă şi armonia Self-ului, consonanţa dintre 
Seif şi universurile extraumane. 


(pb) TRANSFERUL DE GRADUL DOI este un transfer al transferurilor deja rea- 
lizate, pe care le-am evidenţiat experimental în cadrul cercetărilor noastre referitoare 
la dezvoltarea gândirii ştiinţifice la elevi şi studenţi prin învăţarea structural-sinergetică 
(|. Mânzat, 1988 şi 1989). Dacă transferul este o extindere a câmpurilor operatorii, 

eremitică- şi ruga permanentă (a 27-a treaptă). Pornind de aici, poţi ajunge la. 
apatheia, dispariţia oricărei pasiuni, indiferența absolută faţă de lucrurile de pe 
pământ, care este „cerul în interiorul spiritului“, ultima treaptă înainte de unirea cu * 
Dumnezeu. 

În tradiţia islamică, Mahomed vede o scară înălțându-se din templul din 
lerusalim („centrul“ prin excelenţă) până la Cer, cu îngeri de-a dreapta şi de-a stânga 
ei: pe scară, sufletele drepţilor suiau către Dumnezeu. Dante vede în cerul lui Saturn 
o scară de aur înălțându-se până la ultima sferă celestă şi pe ea vede urcând sufletele 
preafericiţilor (Paradiso, XXI, XXII). Simbolismul „treptei“, al „scărilor“ şi al „ascensiu- 
nilor“ a fost păstrat şi de mistica creştină. Sf. loan al Crucii (1542-1591), poetul „nopţii 
întunecoase“, înfăţişează etapele desăvârşirii mistice printr-o „Subida del Monte 
Carmelo“ (1618) şi îşi ilustrează el însuşi tratatul printr-un munte cu lungi şi anevo- 
ioase ascensiuni. 

Toate viziunile şi toate extazele mistice cuprind - după observaţiile lui M.E Eliade 
(1992, p. 112) - o urcare la Cer. Sf. Pavel a fost şi el răpit până la al treilea cer. În 
orice ansamblu religios s-ar afla şi în orice fel ar fi ele valorizate, ascensiunile, urcările 
de munţi sau scări, zboruri în văduh etc. semnifică întotdeauna transcenderea con- 
diţiei umane şi pătrunderea în niveluri cosmice superioare (cosmizarea). 

Încărcat nu numai cu rațiune, ci şi cu afectivitate, cu imaginaţie şi intuiţie, sim- 
bolul mobilizează totalitatea psihismului. J. Chevalier îi marchează simbolizării dubla 
funcţionalitate: puterea de reprezentare la nivelul imaginii esenţializate şi eficacitate, 
adică punerea în mişcare a întreg psihismului, ceea ce presupune o ruptură de plan, 
o discontinuitate, trecerea la o ordine nouă cu multiple dimensiuni. lată cum se rea- 
lizează transcenderea prin simbolizare (|. Mânzat şi M.P. Craiovan, 1996). 

M. Eliade (1992), Tratat, p. 399-417) a explicat funcţia simbolului de a dezvălui 
solidaritatea dintre structurile existenţei umane şi cele cosmice, solidaritatea perma- 
nentă a omului cu sacralitatea. Prin simbol se realizează „deschiderea către Spirit şi 
accesul la universal. Eliade evidenţiază funcţia unițicatoare a simbolului care „reve- 
lează întotdeauna, oricare ar fi contextul, unitatea fundamentală a mai multor zone ale 
realului“. Amintim imensele „unificări“ realizate de simbolurile Apelor sau ale Lunii, 
graţie cărora un mare număr de planuri şi zone bio-antropo-cosmice se identifică în 
câteva principii. La limită, un obiect care devine simbol tinde să coincidă cu TOTUL. 
Această unificare nu degenerează niciodată în fuzionare sau confuzie, ea este ten- 
dinţa de a unifica totul într-un sistem. R. Guenon (1931, p. 120) arată că simbolul este 
universal pentru că are o origine nonumană. Funcţia princeps a simbolizării este 
aceea a transfigurării: un obiect, un gest, o operaţie sunt transformate în altceva 
decât se prezintă ele în câmpul experienţei banale. Eliade arată că gândul simbolic 
face posibilă libera circulaţie a omului prin toate nivelurile realului: simbolul identifică, 
asimilează, unifică planuri eterogene şi realităţi în aparenţă ireductibile. lisus Hristos 
poate fi considerat un „simbol: al miracolului întrupării divinității în om. Experienţa 
magico-religioasă permite tranformarea omului însuşi în simbol. Capacitatea de 
semnificare şi simbolizare specifică omului îşi are adevărata rădăcină în atitudinea 


„religioasă. Toate sistemele şi experienţele antropocosmice sunt posibile în măsura 


în care omul devine el însuşi un simbol. În cazul acesta, subliniază Eliade (Tratat, 

acesta este un transfer la puterea a doua, care acţionează în cadrele sistemului in- 
telectual prin mecanismul operaţiilor asupra operaţiilor (tip Piaget) şi se dezvoltă ca o 
„Capacitate prin care subiectul poate transcende realul empiric şi avansează 'spre 
posibil. Am identificat şi transferuri la puterea a treia, în care operaţiile pe care le 
puneau în relaţie erau deja la puterea a doua. Avansând la transferuri de gradul doi 
sau trei nu înseamnă că intelectul elimină transferurile de gradul întâi, ci le reorga- 
nizează sau le concentrează. Transferurile de gradul doi sau trei sunt operatorii care 
favorizează transcenderea şi cosmizarea şi care exprimă nivelul sau „distanţa“ până 
la care avansează (se îndepărtează) transcenderea. 


(c) METAFORA REVELATORIE (L. Blaga) este o operaţie al cărei mecanism 
intern conţine transferul. Blaga susţine că „metafora s-a ivit o dată cu omul şi face 
parte din construcţia şi existenţa speciţic umană“, „metafora ţine de ordinea structura- 
lă a spiritului uman“ (1969, p. 277) G. Bachelard arată că metafora este „o proiecţie a 
naturii umane asupra naturii universale“, iar Paul Ricoeur, în „Metafora vie“ (1984, p. 
446), demonstrează că adevărul metaforic contribuie la înţelegerea lumii cu sens a 
omului, dezvoltă „gustul filosofic prin excelenţă ce vizează invizibilul prin vizibil, inte- 
ligibilul prin sensibil, după ce le-a separat. Metafora, dacă &ste revelatorie şi nu doar 
plasticizantă, transcende realul şi pătrunde în posibil. 

L. Blaga (1969, p. 237-289) precizează că în timp ce metaforele plasticizante 
nu sporesc semnificaţia faptelor la care se referă, ci întregesc expresia lor directă, 
cuvântul ca atare, metaforele revelatorii sporesc semnificaţia faptelor la care se re- 
feră. Metaforele revelatorii - componente fireşti ale credinţei şi raţiunii omului religios 
- sunt destinate să scoată la iveală ceva ascuns; ele încearcă revelarea unui „mis- 
ter“ prin mijloace pe care ni le pune la îndemână lumea concretă, experienţa sensi- 
bilă şi imaginaţia. Câna, de pildă, ciobanul din Mioriţa numeşte moartea „a lumii mi- 
reasă“ şi pieirea sa „o nuntă“, el revelează, punând în imaginar relief, o latură 
ascunsă a faptului „moarte“. Metafora îmbogăţeşte în cazul acesta însăşi semnifi- 
caţia faptului la care se referă şi care, înainte de a fi atins harul metaforelor,. în 
chestiune, avea încă o înfăţişare de taină pecetluită. Astfel de metafore au un carac- 
ter revelator, deoarece ele anulează înţelesul obişnuit al faptelor, substituindu-le o 
nouă viziune. Câtă vreme metaforele plaşticizante rezultă dintr-un dezacord imanent 
al structurilor spirituale ale omului (dezacordul dintre concret şi abstract), „metaforele 
revelatorii rezultă din modul specific uman de a exista, din existenţa în orizontul 
misterului şi al revelării“ (L. Blaga, 1969, p. 280). Metafora revelatorie începe în 
momentul când omul devine în adevăr „om“, adică în momentul când el se aşază în 
orizontul misterului. 

Blaga ne dă câteva exemple de metafore revelatorii din cadrul experienţei reli- 
gioase: 


(1) Un mister revelat în legătură cu „Ninsoarea': 
„Cenuşa îngerilor arşi în ceruri - 
ne cade fulguind pe umeri şi pe case“. 

(2)  latăo semnifi icaţie revelatorie a unui Rs alţi marin“: A 
_ „Soarele, lacrima Domnului, ț 
cade î în mările Somnului“. 


(3) lată misterul vieţii apropiat de cel al morții: 
„Mamă - tu ai fost odat' mormântul mel, 
De ce îmi este aşa teamă, mamă, N 
Să părăsesc iar lumina?“ | 


În concepţia filosofului român, geneza metaforei coincide cu geneza omului 
şi face parte din simptomele permanente ale fenomenului om: „Metafora s-a ivit, în 
clipa când s-a declarat în lume, ca un miraculos incendiu, acea structură şi acel mod 
de existenţă numite împreună „om“, şi se va ivi necurmat atât timp cât omul va con- 
tinua să ardă, ca o feştilă fără creştere şi fără scădere, în spaţii şi dincolo de spaţii, în 
timp şi dincolo de timp“ (Blaga, 1969, p. 282). 

M. Heidegger denunţă complicitatea dintre metafizic şi re Ca şi vine. cu 
sentinţa: „metaforicul nu există decât înlăuntrul frontierelor metafizicii“, întrucât implică 
un transfer de la propriu la figurat, echivalent cu transferul de la sensibil la nonsensi- 
bil, operat de metafizică. Fie că ne referim la caracterul metaforic al metafizicii sau la 
caracterul metafizic al metaforei, trebuie să surprindem mişcarea unică ce duce cu- 
vintele şi lucrurile dincolo (-meta). Metafora ştiinţifică (|. Mânzat, 1992) are o sporită 
putere evocatoare şi liberatoare care derivă din funcţia de transcendere: trece din- 
colo de realul empiric şi de raţional şi pătrunde liber în imperiul posibilului. Metafora 
religioasă se remarcă prin extinderea câmpurilor operatorii ale transcenderii până în 
transuman şi transconştient. Metafora religioasă este o trebuinţă fundamentală a 
omului religios, care-i restituie acestuia capacitatea de transcendere şi cosmizare. 
Metaforizarea ca operaţie a experienţei religioase construieşte a doua emisferă prin 
care se rotunjeşte destinul uman, ea devine o dimensiune specială a acestui destin. 

(d) SIMBOLIZAREA este principala operaţie pe care o analizează în profun- 
zime M. Eliade şi C.G. Jung în cercetarea fenomenului religios. Într-adevăr, simbo- 

lizarea ne apare ca una din operaţiile fundamentale ale transcenderii şi cosmizării. 
Simbolul, în sens metafizic, este o formă de exprimare a transcendenţei. Vasile To- 
noiu (1989, p. 288-303) ne dezvăluie, într-un chip impresionant, pe parcursul a peste 
75 de pagini, funcţiile simbolului în transcendere şi mitizare şi pledează pentru DIgloc 
tarea metafizică a ştiinţei simbologiei. 

Simbolul poate fi definit ca transcendere a sensibilului prin sensibil avan- 
sând la suprasensibil. După J. Chevalier (1973) „simbolurile revelează secretele 
inconştientului, conduc la resorturile cele mai ascunse ale acţiunii, deschid spiritul 
asupra necunoscutului şi infinitului“. Simbolul anunţă un alt plan al conştiinţei decât 
evidenţa raţională, el este cifrul unui mister, singurul mijloc de a spune ceea ce nu 
poate fi altfel aprehendat. 

Descriind imaginaţia simbolică drept o specie deosebită a imaginaţiei cre- 
atoare, G. Durand (1964) arată că simbolul este epifanie (apariţie) prin şi în semnifi- 
cant a unui mister. Domeniul de predilecție al simbolizării (operaţia de construire şi 

amplificare a simbolului) este nonsensibilul sub toate formele lui: inconştient, metafi- 
zic, supranatural şi suprauman. Neputând figura „infigurabila transcendenţă“ sim- 
bolizarea este transfigurare a unei reprezentări concrete către un sens de-a pu- 
ruri abstract (G. Durand, 1964, p. 8). 

Simbolizarea revelează voalând şi voalează revelând (G. Gurvitch), depăr- 
tează ceea ce este apropiat şi apropie ceea ce este depărtat (Hugo von 
Hofmannstahl). Astfel, după opinia noastră, simbolul ne apare într-o dublă ipostază: 
este atât premisă cât şi rezultantă a transferului transcendent. 

M. Eliade (1993, p. 87) ne atrage atenţia că cea mai populară rugăciune a lumii 
e adresată „Tatălui nostru' care eşti în Ceruri“. S-ar putea şi cea mai veche 
rugăciune să se fi adresat tot unui Părinte ceresc. Pentru că, aşa cum mărturiseşte 
un african din tribul Ewe, „acolo unde e Cerul, acolo p şi Dumnezeu“. Analizând 
semnificaţia religioasă a Cerului, Eliade (1993, p. 87-124) arată că cerul este sim- 
bolul care revelează transcendenţa, forţa şi sacralitatea. 

Expresia „simpla contemplare a bolţii cereşti“ are cu totul alt înţeles dacă o ra- 
portăm la omul primitiv, deschis miracolelor cotidiene cu o intensitate pe care 
anevoie ne-o putem închipui. O asemenea intensă, uimită contemplaţie echivalează 
cu o revelaţie. Cerul se revelează aşa cum este el în realitate: infinit, transcepdent. 
Bolta uranică este cu totul altceva decât puţinătatea omului şi a spaţiului său vital. 
Simbolul transcendenței este, după Eliade, dedus din simpla luare de cunoştinţă a 
înălţimii infinite. „Înaltul“ devine. în chip firesc un atribut al divinității. Regiunile supe- 
rioare, inaccesibile omului, zonele siderale dobândesc prestigiile divine ale transcen- 
dentului, ale realităţii absolute, ale perenităţii. În Cer locuiesc Zeii, acolo pătrund unii 
privilegiați - prin rituri de ascensiune celestă; acolo se înalţă, în conceptele anumitor 
religii, sufletele celor morți. „Înaltul“ este o categorie inaccesibilă omului; ea aparţine 
de drept forţelor sau ființelor supraumane; cel care „se înalţă“ urcând ceremonialul 
treptelor unui sanctuar sau scara rituală care îl duce la cer încetează de a mai fi om; 
sufletele defuncţilor privilegiați, în ascensiunea lor siderală, au abandonat condiţia 
umană. 

Categoria transcendentală a înaltului, a supraterestrului, a infinitului se reve- 
lează. omului întreg, minţii şi sufletului său. Simbolismul este un dat imediat al 
conştiinţei integrale, a omului care realizează poziţia în Cosmos. Cerul: sim- 
bolizează transcendenţa, forţa, imutabilitatea prin simpla lui existenţă. Cerul este pen- 
tru că este înalt, infinit, etern, puternic. 

lacob visează o scară al cărei vârț atinge Cerul, „iar îngerii lui Dumnezeu se 
suiau şi pogorau pe ea“ (Facerea, 28, 12). loan Climacos-(Scărarul, cca 580-650) a 
elaborat o lucrare privind edificarea ascetică progresivă, „Scara Sfântă“ care a devenit 
atât de celebră, încât egumenul de pe Muntele Sinai a căpătat porecla de Climacos 
(de la gr. Klimax - „scară“). Scara sfântă este cea care leagă pământul de cer, văzută 
de lacob în vis, când vorbeşte despre. cerul deschis, .în vreme ce îngerii urcă şi 
coboară. Pentru loan Climacos această mişcare nu este doar ascensională, ci dublă: 
divinul coboară ca să se întâlnească cu creatura sa, tot aşa cum acesta urcă spre 
EI. Scara cuprinde treizeci de trepte: cele superioare sunt umilinţa (a 25-a treaptă) şi. ' 
mai ales hesychia, liniştea sufletului şi a trubului, pe care nu O poate oferi decât viaţa 

p. 414- -415), propria lui viaţă este considerabil îmbogăţită şi amplificată: Omul nu se 
mai simte un fragment impermeabil, ci un Cosmos viu, deschis către toate celelalte 
Cosmosuri vii care-l înconjoară. Eliade îndrăzneşte să se refere la o „logică a: sim- 
bolului“: simbolurile sunt întotdeauna coerente şi sistematice. Această logică este o 
construcţie cvasiconştientă şi mai ales transconştientă (nu subconştientă). 


(e ) SINERGIZAREA - . 

Ne-am referit, pe scurt, la psihologia sinergetică în capitolul |, paragraful 5.5. 
Sinergizarea este operaţia care constă din coordonarea şi sincronizarea tuturor 
“ acțiunilor şi trăirilor în realizarea aceluiaşi scop. Este o punere la lucru „împreună şi 
deodată“ şi „una prin alta“ a componentelor psihismului uman. Motivele, emoţiile, sen- 
timentele, operaţiile, deprinderile, atitudinile cooperează sinergic şi astfel sporeşte 
potenţialul psihic al omului. Succesiunea se realizează atât de rapid încât se trans- 
formă în simultaneitate: o concentrare şi coerenţă a tuturor forțelor care operează 
sincron. Prin analogie cu laserul care este o „emisie stimulată“, omul trebuie să 
provoace, să pună în scenă şi să regizeze acţiuni stimulatoare care să declanşeze şi 
să întreţină sinergismul. Psihologia consideră că principalul stimulator intern este 
motivaţia intrinsecă în care se includ, de obicei, motive ca: interesul epistemic, curi- 
ozitatea cognitivă, atracţia spre enigme şi probleme, cutezanţa ş.a. În cadrul motivelor 
intrinseci includem şi credinţa religioasă, care este o trăire complexă ce depăşeşte 
sfera motivaţionalului şi invadează afectvitatea, gândirea, imaginaţia, voinţa etc. Rolul 
de stimulator din interior motivaţia îl poate „juca“ numai prin cooperare sinergică cu 
procesele afective pozitive şi cu cele volitive. Voința orientează spre un scop toate 
cooperările. 

Sinergismul explică cel mai bine cooperările, Titrle din cadrul experienţei 
religioase. Avem în vedere în primul rând axa centrală a acestei experienţe instituită 
de sinergia dintre speranţă, credinţă şi iubire. La aceasta se mai adaugă: sinergia 
om-divinitate (în persoana lui lisus Hristos), sinergia om-cosmos (cosmizarea omului 
şi umanizarea cosmosului), sinergia substanţă-psyche (în „unus mundus“ - C.G, 
Jung), sinergia dintre rațiune şi supraraţiune (ştiinţă şi religie), sinergia trup- suflet-spi- 
rit (Fiinţa), sinergia complexă dintre inconştient - conştiinţă - preconştient şi trans- 
conştient (unitatea spirit-cosmos) etc. (|. Mânzat şi M.P. Craiovan, 1996). 


(f) COMPLEMENTARIZAREA este operaţia - demonstrată experimental în 
cercetările noastre (|. Mânzat, 1992) - prin care opusele (contrariile) sunt transformate 
în laturi complementare (cooperante). Complementarizarea tendinţelor opuse este o 
operaţie care susţine sinergizarea. 

C.G. Jung, referindu-se la funcţia transcendentă a simbolului (ca trecere de la 
o atitudine la alta), a remarcat proprietatea simbolurilor religioase de a conecta forţe 
antagoniste („coincidentia oppositorum“, Cusanus), de a surmonta . opoziții şi a le 
transtigura în complementarităţi tip Niels Bohr („contraria non contradictoria sed com- 
plementa „sunt“, 1927). Jahve e bun şi mânios totodată; Dumnezeul misticilor şi al 
teologilor creştini este înspăimântător şi blând; Hristos este, în acelaşi timp, om şi 
divinitate. 

3) - 

Toate aceste mituri îi oferă lui M. Eliade (Tratat, 1992, p. 383-384) o dublă re- 
velaţie: 1) ele dezvăluie, pe de o parte, polaritatea -a două personaje, ivite dintr-unul 
şi acelaşi principiu; 2) pe de altă parte coincidentia oppositorum în structura pro- 
fundă a divinității, care se dovedeşte, rând pe rând sau concomitent, binevoitoare şi 
înfricoşătoare, creatoare şi distructivă, solară şi ofidiană (manifestă şi virtuală) etc. În 
acest sens Eliade spune că mitul revelează, mai adânc decât ar fi posibil chiar expe- 
rienţei raţionaliste să dezvăluie, structura însăşi a divinității, care se situează dea- 
supra atributelor ei şi reunâşte toate contrariile. Că o astfel de experienţă mitică nu 
este aberantă ne-o dovedeşte faptul că ea se integrează aproape pretutindeni în 
. experienţa religioasă a umanităţii, chiar şi într-o iau) le atât de riguroasă cum e cea - 
iudeo-creştină. 

Coincidentia oppositorum este una din modalităţile cele mai Sie ale 
complementarităţii prin care s-a exprimat paradoxul realităţii divine. Această comple- 
mentarizare a devenit un modei operaţional exemplar pentru anumite categorii de 
oameni religioşi sau pentru anumite modalităţi ale experienţei religioase. Coinci- 
dentia oppositorum sau transeendenţa tuturor atributelor contrarii poate fi realizată 
de om în diverse feluri. Ascetul, înțeleptul, „misticul“ indian sau. chinez se străduieşte 
să suprime din experienţa şi conştiinţa lui orice fel de „extreme“, adică să dobân- 
dească o stare de neutralitate şi armonie, să devină autonom. Această depăşire a 
extremelor prin asceză şi contemplaţie ajunge la „coincidenţa contrariilor;; din con- 
ştiinţa unui astfel de om dispar conflictele perturbatoare, iar cuplurile de contrarii - plă- 
cere şi durere, dorinţă. şi repulsie etc. - dispar din experienţa lui, în timp ce o „tota- 
lizare“ are loc în interiorul lui, făcând pereche cu „totalizarea“ extremelor din sânul divi- 
nităţii. În perspectiva orientală perfecțiunea este de [1EcONC Pali fără o totalizare a 
contrariilor, prin operaţia de complementarizare. 

-Cu mult înaintea speculaţiei filosofice sau teologice, gândirea arhaică a utilizat 
simbolul coincidenţei opuselor pentru a revela „totalitatea“ sau „absolutul“, ca şi co- 
existenţa paradoxală, în divinitate, a unor principii polare şi antagoniste.-Prin comple- 
mențaritatea opuselor religia exprimă misterul totalităţii, iar omul religios presimte că 
polarităţile şi antagonismele pot fi articulate şi integrate într-o unitate. 


3.3. METAOPERAŢII ale transcenderii şi cosmizării 


Operaţiile nespecifice ale inteligenţei - analiza şi sinteza, comparaţia, generaliza- 
. rea şi abstractizarea etc. -, transferate în demersurile metafizice, devin metaoperaţii. 

(a) Transcenderea, în opinia: noastră, se realizează printr-un dinamism 
operaţional, complex la nivel transconştient. Intervine un gen de metaanaliză 
raţional-afectivă, imaginativ-instinctuală prin care se realizează o despărțire prin înăl- 
țare şi depăşire, o desprindere prin depăşire: trecerea dincolo de EU sau dincolo 
de LUME. Transcenderea invadează câmpul cuprins între ele şi dincolo de ele. Meta- 
analiza este acompaniată de o metacomparaţie, care detaşează analogiile şi dis- 
analogiile dintre om şi cosmos, dintre om şi divinitate (uman şi transuman). 

(b) Cosmizarea presupune operaţia unificatoare printr-un gen de meta- 
sinteză între natural şi supranatural, omenesc şi supraomenesc. Prin acţiunea 

unui metatransfer (trecerea î în afara gta atace) metasinteza se poate meta- 
morfoza în complementarizare, sinteza opuselor între psihismul uman şi spiritul uni- 
versal, între om şi cosmos într-un unus mundus (Jung). Astiel se realizează o cos- 
mizare a omului şi o umanizare a cosmosului. Sinteza şi complementarizarea cea mai 
înaltă este unirea omului cu divinitatea; omul are ceva divin în el, iar Dumnezeu are 
ceva omenesc. RA 

(c) Transcenderea şi cosmizarea, ca AIE pot fi concepute ca două meta- 
operaţii opuse dar complementare, succesive sau simultane. Prin transcendenţă 
omul devine Cosmos (intră în rezonanţă şi armonie cu ritmurile cosmice), iar prin cos- 
mizare transcendenţa se șubstanţializează şi se desăvârşeşte. Transcenderea şi cos- 
mizarea se realizează sinergic, „una prin alta“. 

Toate metodele şi operaţiile transcenderii şi cosmizării, după cum chiar tran- 
scenderea şi cosmizarea ca trăiri complexe, sunt proiectate şi construite într-un câmp 
care depăşeşte frontierele obişnuite ale conştiinţei. Nu avem în vedere subconştien- 
tul freudian care are un sens descensional, coborâtor, abisal. Transcenderea şi cos- 
mizarea se încadrează în metafizica ascensiunii, a înălţării spirituale. Această con- 
statare îl îndreptăţeşte pe M. Eliade să ridice două probleme: a) Avem dreptul să con- 
tinuăm a vorbi exclusiv de un subcanştient?; b) N-ar fi mai degrabă cazul să pre- 
supunem şi existenţa unui TRANSCONŞTIENT? (M. Eliade, Tratat, 1992, p. 413). 


SA 


CAPITOLUL IV 
SPERANŢA, IUBIREA ŞI CREDINŢA 


1. FORME ALE TRANSIMAGINAŢEI: VISUL, EXTAZUL, REVELAȚIA 


Imaginea care penetrează sfera transcendenţei şi cosmizării este o transima- 
ginaţie întrucât operează în orizontul transumanului. Imaginaţia este un mod de a 
„experimenta, de a intra în contact cu posibilul, cu transrealitatea. Jacques Eivicre 
(1927) susţine că „imaginaţia e simţul supranaturalului, ea ne pune în contact cu el“. 

. VISUL realizează un început de transcendere. C. Noica (1991, p. 194) scria: 
„Să te desprinzi de lucruri unul câte unul, spre a te prinde în visul tău“. Sunt cunos- 
cute cercetările de psihologia visului realizate de S. Freud, C. G. Jung, N. Vaschide 
ş. a. P. Popescu-Neveanu (1978, p. 774-775) arată că visul este constituit dintr-o 
serie de imagini predominant vizuale cu grade variabile de coerenţă, de cele mai 
multe ori dezorganizate şi bizare, care apar în condiţiile somnului sau şi în stare de 
semiveghe (reveria, visul cu ochii deschişi). În viaţa psihică visele îndeplinesc un rol 
benefic întrucât subiecţii care sunt impiedicaţi să viseze ajung la perturbări nevrotice. 
Visul este considerat a reprezenta una din formele germinaţiei creative. În psihologie 
„visul este clasificat ca formă primitivă şi spontană de imaginaţie. Visul este sub 
stăpânirea inconştientului şi a subconştientului, se desfăşoară într-o lume imaginară, 
uneori absurdă, fără să ţină seama de cauzalitate, spaţiu sau timp. 

Într-un mod filosofico-literar şi indubitabil metafizic B. P. Haşdeu (1990, p. 100) 
se referă la vis ca la o fascinantă aventură transcendentală: „Prin vis sufletul se des- 
mărgineşte (Ss. n.) în timp, trăind ani într-un ceas; se desmărgineşte în spaţiu, 
cutreierând într-o noapte o lume; se desmărgineşte în formă, urzindu-şi după plac o 
alta; se desmărgineşte în umblet, putând să zboare ca o pasăre; se, desmărgineşte 
în grai, înțelegând orice limbă, până şi a animalelor, se mai desmărgineşte din 
desmărginire când visează în somn al doilea somn cu un nou vis“. „Această des- 
mărginire - continuă Haşdeu -, fiind o mişcare de reîntoarcere la infinit, adică la 

împlinirea dorului celui primordial impulsiv al făpturii, ea se Caracterizează printr-un 
simţământ de nespusă mulţumire şi fericire. 

Există vise datorită unei excitaţii externe sau vise de montaj, care ţin de dorinţa 
noastră profundă de urcuş, şi vise profetice, în care apar speranţe nerealizate, 
proiecţii ale viitorului sau revelații (părintele Galeriu se referă la visele profetice ale Sf. 
Părinţi). Psihologia paranormalului consideră visul şi ca expresie a premoniţiei. 

Mircea Eliade concepe visul ca pe o dimensiune a libertăţii absolute, a 
"voinţei care se realizează în afară suprimând obstacolele, a dorințelor fantastice. 

Extazul este tiăire care apare în stare de veghe, în urma unei concentrări 
îndelungate sau a dominării psihismului de către o idee, un sentiment, o dorinţă 
arzătoare. Psihologia umanistă şi psihologia transpersonală face referiri la extaz. A. 
Maslow descrie „experienţa de vârt“ (peak experience) ca extaz, în care subiectul îşi 
pierde simţul de apreciere a spaţiului şi timpului şi trăieşte o stare de „insight“ profund, 
de fuziune cu cosmosul, de seninătate sau fericire. Extazul este trăire în afara 
oricărei cenzuri raţionale a gândirii, a voinţei reglatoare sau a memoriei limita- 
tive. Este o trăire dominată aproape total de către transconştient, de o imaginaţie, 
transcendentă şi nestăvilită, liberă de orice control riguros. Fericirea este trăirea care 
însoţeşte extazul, datorită sentimentului libertăţii de mişcare, în afara determinis- 
mului static, a timpului şi spaţiului material. Extazul poate fi atins în actul sexual, în 
actul creaţiei (mai ales în artă) sau în actul religios profund. 

VI. Lossky transliterează cuvântul grecesc EKSTASIS cu EKSTAZ şi nu EX- 
TAZ spre a nu confunda ekstazul religios cu alte forme psihice de euforie, numite 
„extaz“. „Ekstaz“'este o noţiune compusă din „statis“ - stare şi prepoziţia, „ek“ - în 
afară de. Lossky arată că departe de a fi o stare halucinatorie, necontrolabilă de către 
subiectul uman, ekstazul este o stare de maximă luciditate, care se află dincolo 
de limitele naturalului. Starea de ekstaz este proprie componentei mistice a psihis- 
mului uman care poate intra în comuniune cu existenţa infinită, cu perfecțiunea divină. 
Şi yoghinul pretinde că ajunge la starea de rapţ extatic: relevaţia mentală prin 
înlăturarea pasiunilor şi sentimentelor obscure. 

REVELAȚIA este o trăire complexă şi misterioasă a unei dezvăluiri, a unei 
descoperiri neaşteptate a unui adevăr ascuns, este „vederea' (sau iluminarea) 
unui fenomen neobservat sau neobservabil. În latină, revelaţia înseamnă învă- 
luire şi dezvăluire în acelaşi timp a teofaniei, a doctrinei sacre. Blaga arată că există 
sădită în om nevoia de a încerca o revelare-a misterului. Prin încercările sale reve- 
latorii omul devine creator de cultură. Existenţa în orizontul misterului se rotunjeşte 

complementar cu existenţa pentru revelare. Omul tinde să-şi reveleze sieşi misterul. 
Lucru posibil pe două căi: prin acte de cunoaştere sau prin acte plăsmuitoare. Aşadar, 
revelaţia, ca fenomen psihologic (nemistic) poate apărea exploziv în diverse etape 
ale actului de creaţie din ştiinţă, artă, filosofie, tehnologie, politică etc. Trecerea de la 
rațiune la revelaţie se face printr-o „ruptură de nivel“ (M. Eliade). 

- Hubert Dreyfus (1967) de la Institutul de Tehnologie din Massachussetts 
(S.U.A.) regăseşte ideea că recunoşti întâi întregul (într-o fază) şi nu partea - şi că un 
agent întrupat poate evita sarcina infinită de a formaliza totul! În legătură cu aceasta 
C. Noica notează: Răspunsul gândirii au (OpGNCUL a întrupării, a revelaţiei, dat Orien- 
tului, lui Plotin SĂ chiar lui Platon. 

În revelajiei ca iluminare bruscă şi neconştientizată; este manifest doar efec- 
tul (rezultatul), dar rămâne ascunsă şi incomprehensibilă cauza. Nu se rele analiza 
raţional procesul, ci se percepe doar produsul. 

La Paracelsus (1493-1540) şi J. Bâhme (1575-1624) apare noțiunea de re- 
velaţie naturală, proces în cadrul căruia natura îşi dezvăluie esența, secretul ei 
lăuntric, ordinea ei ascunsă. Revelația divină este un concept care desemnează 
actul de transmitere către oameni a voinţei divine, transcendentale. Funda- 
mentul psihologic constă în cunoaşterea suprasenzorială a adevărului, „iluminarea“ 
obţinută prin efortul îndelung exercitat al cufundării în Sine. P. Ţuţea (1992, p. 272) 
arată că „revelaţia este acţiunea directă a divinității asupra subiectului gânditor“. După 
descoperirea legii gravitaţiei universale, |. Newton a fost întrebat cum a descoperit-o 
şi el a răspuns: „Am fost inspirat“. 

Potrivit teologiei medievale, expresia supremă a revelaţiei O alcătuiesc cărţile 
sfinte: Vechiul şi Noul Testament, Coranul. Căutând să depăşească ostilitatea patris- 
ticii (Tertulian) faţă de intelectualismul greco-roman, raționalismul teologic al scolas- : 
ticii (Anselm de Canterbury, Toma d' Aquino, Scot Eurigena, Abelard ş. a.) a încercat 
să concilieze revelaţia cu raţiunea fie prin declararea ei ca premisă a cunoaşterii 
ştiinţifice sau ca izvor al adevărurilor supraraţionale menite să se completeze cu 
„adevărurile raţionale“, fie prin afirmarea posibilităţii deducerii întregului conţinut al 
acesteia pe calea construcţiilor logice. În opoziţie cu această orientare, continuată şi 
de unii gânditori nescolastici, în lumina nevoii de modernizare a religiei, unele curente 
contemporane ca teologia dialectică şi existenţialismul religios se străduiesc să 
acrediteze vechiul sens mistic al revelaţiei, respingând principiul cunoaşterii lui 
Dumnezeu pe cale „naturală“ şi accentuând ideea transcendenţei absolute a 
divinității. SD 
Marcel Gauchet (1985 - în V. Tonoiu, 1989, 417) arată că fiind mărturie a 
infinitei superiorităţi a inteligenţei divine revelaţia deschide în acelaşi timp, în principiu, 
orizontul unei divinităţi accesibile, fie şi numai parţial intelectului omenesc. Punctual 
cel puţin, inteligenţa umană poate lucra la egalitate cu inteligenţa divină. 

„Mircea Florian (1993, p. 171-173) suţine că trăsătura caracteristică a creştinis- 
mului este credinţa în Revelaţie, adică în manifestarea lui Dumnezeu într-un anumit 
moment istoric prin întruparea Fiului Său. Credinţa creştină e rezemată pe Revelaţie, 
credinţa în Cuvântul Domnului, în Logos, care este însăşi Fiul. Credinţa în Cuvânt 
înseamnă credinţa în cărţile sfinte. A crede înseamnă a recunoaşte ca adevărate St. 
Scriptură, învăţăturile Sf. Apostoli, ale Sfinţilor Părinţi. 

Revelația, prin conţinutul ei, are o semnificaţie supraistorică, eternă. Evan- 
ghelia este supratemporală. Astfel, se dezvăluie în creştinism o trăsătură esenţială a 
religiei în genere: unirea a ceea ce se cheamă, printr-o metaforă spaţială născătoare 
de erori, transcendent şi imanent, a ceea ce e dincolo de noi şi de lume şi a ceea ce 
se manifestă în noi.sau, mai exact, unirea Eternului şi Temporalului. 

Pr. C. Galeriu (1991) menţionează că în Apus, în teologia catolică în Dumne- 
zeu este o sferă tainică şi o altă sferă revelată. Ele rămân într-o stare neschimbată, 

În ortodoxie nu este de conceput o asemenea viziune: Dumnezeu este deodată mis- 
ter şi revelaţie, deodată taină şi descoperire. În Hristos este revelaţia totală. În eter- 
nitate, Hristos se comunică neîncetat, dar tot neîncetat rămâne mister. 

Reinhold Stanzel (1992, p.35) relatează o revelaţie mistică ce a fost cunoscută 
public. În 1956, în satul austriac Eisenberg ţăranca Aloisia Lex a avut în dimineaţa 
zilei de 6 septembrie următoarea viziune: scurt timp după ce s-a trezit din somn l-a 
văzut pe Hristos cu rănile sângerânde; mişcată şi plină de venerație a început să 
bâlbâie rugăciuni rugându-se fierbinte. Hristos a deschis ochii spunându-i zâmbind, 
cu o voce blândă: „păcatele tale îţi sunt iertate, precum şi cele ale întregii tale familii, 
ca şi ale părinţilor tăi morţi“. inchizând ochii, statura Lui s-a făcut tot mai mică, până 
a dispărut. În după amiaza aceleiaşi zile a rămas surprinsă văzând în iarba grădinii 
urma unei cruci, care în zilele următoare a devenit tot mai evidentă, persistând în tot 
decursul anilor care s-au scurs de atunci. 

Înrudită cu revelaţia este viziunea sau „clairvoyance“, adică o formă de per- 
cepţie extrasenzorială, pe cale neoptică, imagine lăuntrică însoţită sau nu de certi- 
tudinea cognitivă, care uneori de manifestă ca halucinație, iluzie, revelaţie. Alături de 
perceperea cvasioptică, factorul caracteristic este trăirea interioară, în timpul căreia 
viziunea se realizează ca şi cum ar avea corelat exterior. Viziunea a jucat un rol fun- 
damental în concepţia de viaţă a indienilor nord-americani („pieile roşii”). Viziunea era 
căutată („Vision-Quest') dar nu numai ca reprezentare realistă a unor evenimente 
viitoare, ci şi ca imagine simbolică (arhetipală) pentru destinul individului sau viaţa 
tribului. După zile de pregătire prin claustrare, ritualuri,asceză şi post, amerindianul se 
retrăgea într-un loc pustiu în aşteptarea vedeniei. 

Filiaţia californiană a mişcării New Age a reintrodus „căutarea viziunii“, consi- 
derând că omului civilizat occidental îi lipseşte această orientare lăuntrică dată de vi- 
ziune, carenţă care îi diminuează potenţialul psihic. În ultima vreme, alături de intuiţie, 
ideea necesităţii viziunii şi revelaţiei a pătruns până şi în redutele raţionaliste ale vechii 
paradigme din economie, susţinându-se că un management eficient nu poate fi efec- 
tuat numai după un plan, ci trebuie să includă şi o viziune. 

Visul, extazul şi revelaţia sunt componente care există şi acţionează sinergic în 
sfera credinţei. În cadrul speranţei predominant este visul, în credinţă prioritară este 
revelaţia, iar în iubire domină extazul. 


2. SPERANŢA, IUBIREA ŞI CREDINŢA ÎN RELAŢIE SINERGICĂ 


. 


Speranţa este încrederea în îndreptare, curajul de proiectare conştientă a 
viitorului. Speranţa este o trăire subiectivă complexă care implică şi componente 
inconştiente (înnăscute) ce se exprimă într-o rezistenţă a omului în faţa adversităţilor 
vieţii, o încredere şi-o cutezanţă care-i permit omului să se adapteze, să supra- 
vieţuiască tuturor vicisitudinilor şi nenorocirilor. = 

C. Noica arată că înaite de uimirea în faţa a ceva este deschiderea către 
ceva. Tot ce este viu speră, iese din închidere. În mitul Pandorei rămâne speranța, 
ca ultimul demers uman, cel mai adânc. În clipa în care nu mai speri nimic din afară, 
mai speri ceva de la tine. Prin speranţă omul continuă să trăiască, continuă lupta pen- 

"tru propria existenţă. Speranţa durează cât omul, adică toată viaţa. Când omul îşi 
pierde orice speranţă, îşi pierde sensul de â fi şi se sinucide (V. Frank!, 1959). 

E. Fromm (1983) propovăduieşte o revoluţie a speranţei prin care omul să 
treacă de la speranţa pasivă (omul aşteaptă ameliorări fără să acţioneze concret) la 
speranţa activă (proiectarea şi construirea conştientă a viitorului). Fromm crede că 
prin căutarea şi descoperirea unor forme ngi de orientare şi dezvoltare psihospiritu- 
ală; care să fie echivalentul sistemelor religioase, s-ar sluji „natura activă“ a omului 
care să favorizeze „funcţionare optimă“ a' Fiinţei umane. Speranţa este elementul 
decisiv al oricărei tentative de schimbare. Obiectivul ei nu este un anumit „lucru“, ci o 
„plenitudine“, o mai mare stare de luciditate. Prin restabilirea unui climat de speranţă, 
graţie transformărilor sociale şi culturale, individul îşi va găsi încrederea în Sine şi va 
realiza o viaţă autentică. Speranţa trebuie să devină un element intrinsec al vieţii, fun- 
damentat pe puterea gândirii creatoare şi lucide, care să conducă la o dezvoltare 
armonioasă a personalităţii. Speranţa constituie pentru Fromm nucleul „Sistemului 
Om“. „Speranţa este un corelat psihic al vieţii şi al dezvoltării“, este un element intrin- 
sec al vieţii şi al spiritului, care trebuie delimitat de falsa speranţă, de speranţa ce 
poartă marca alienării şi care se exprimă prin aşteptarea pasivă a ceea ce vor aduce 
scurgerea timpului şi viitorul. Speranţa activă pe care o propune Fromm ar consta 
dintr-o „revoluţie culturală“ fundamentată pe o largă mişcare umanistă. Este vorba de 
speranţa în faptul că omul va utiliza propriile puteri nu pentru interese ostile lui, ci pen- 
tru el însuşi, dând astfel sens existenţei sale. Cât timp idealurile şi scopurile vor fi 
proiectate în afara valorilor autentice umane, omul nu-şi va găsi împlinirea. 

Redobândirea identităţii de sine a omului întruneşte condiţiile unei speranţe 
umaniste care va redeştepta forţele constructive din om. Omul va creşte dacă va trece 
de la modul „a avea“ la modul „a fi“, de la egoism la altruism. Corolarul acestei 
schimbări este „ dragostea între oameni, sensul justiţiei şi al adevărului“. Idealul pre- 
conizat de Fromm se dovedeşte a fi un umanism întemeiat pe iubire, în care un rol 
important revine autoperfecţionării morale şi religiei iubirii. 

Mircea Eliade afirmă că pentru „Homo religiosus“ speranţa este eliberarea 
definitivă, care implică transcendenţa şi cosmizarea. Această transcendenţă se rea- 
lizează profitând de „momentul favorabil“, ceea ce presupune un fel de timp sacru 
care-i permite omului „ieşirea din Timp“. 

J. Lacroix (1966) proiectează o religie a speranţei, după care atitudinea creş- 
tină este adevăratul remediu al eşecului întrucât exprimă „singura legătură ce uneşte 
eşecul cu iubirea“, cu acea parte umană „mai tare chiar decât moartea“ şi care 
„Surniontează toate eşecurile şi eşecul însuşi“. pporienta creştină creează în Fiinţa. 
„umană singura deschidere, dătătoare de sens; ătre eternitate. Hristos a trebuit să 

moâră, dar în acelaşi timp a trebuit să renască. Murind a făcut din „experienţa eşecu- 
lui“ una a „iubirii totale“, iar renăscând a înălţat speranţa, care este „întotdeauna 
prezentă aici şi acum, în toate timpurile, inclusiv în cele de suferinţă, de revoltă şi de 
moarte“. Nădejdea este energia care întreţine vie credinţa şi voinţa. 

N. Steinhardt (1992, p. 394) recunoaşte că religia creştină îl păstrează pe 
Hristos ca ceva tineresc. în sinele intim şi neplictisit, nedezamăgit, nesupărat: 
„Prezenţei veşnic. proaspete a lui Hristos îi datorez că nu dospesc şi că nu fermentez 

în supărarea. pe alţii şi pe mine“. El ne aminteşte ce a spus Unamuno: „Să crezi în - 
Dumnezeu înseamnă să doreşti ca El să existe şi.să te porţi ca şi cum ar exista“, 


lubirea: iubirea de aproapele, iubirea universală, caritatea creştină 


M. Eliade („Solilocvii“, 1992, p. 38) susţine că iubirea este pasiunea neîn- 
țeleasă care proiectează individul în afara sa, îl ajută să rupă cercul de fier al limitelor 
personalităţii, pierzându-se în altă personalitate. lubirea are - ne explică Eliade (1991, 
p. 199) - o funcţie ambivalentă. Pe de o parte, îlizolează pe om de lumea externă, 
ca 0 asceză. Pe de altă parte, iubirea îl scoate pe om din Sine, proiectându-l în per- 
soana iubită, tinzând să-l identifice cu ea şi să-i anihileze individualitatea: este 
deplasarea centrului de greutate al Fiinţei din Sine în celălalt, în. fiinţa iubită. 
lubirea „este una din acele taine care dau omului gustul nepreţuit şi amar al 
Absolutului“. 

Umberto Eco (în „Numele trandafirului“) remarcă faptul că nu există nimic care 
să acapareze şi să lege sufletul ca dragostea. Întrucât, dacă nu ai acele arme care să 
o stăpânească, sufletul cade din pricina dragostei într-o ruină nemărginită. Religia 
deosebeşte dragostea cea rea, carnală şi posesivă, obsedată de plăcerile sexuale, 
şi dragostea cea bună, care se află între Dumnezeu şi om, între aproape şi aproape. 
Dragostea are felurite însuşiri, mai întâi ea face ca sufletul să fie cuprins de bucurie, 
apoi îl doboară rănit... Dar apoi capătă căldura adevărată â iubirii divine. IUBIREA 
este axul conceptual în învăţătura lui Hristos. 

VI. Lossky (1992, p. 23) subiniază că adevărata iubire este unirea a două vieţi, 
nu contopirea lor, nu tinde la asimilarea, la contopirea cu celălalt, la absorbirea lui, ci 
la afirmarea celuilalt. Altfel, iubirea degenerează în patimă. Iubirea desăvârşeşte 
firea omenească până ce o face să apară în unitate cu iirea dumnezeiască, după 
expresia Sfântului Maxim Mărturisitorul. lubirea faţă de aproapele va fi semnul 
dobândirii adevăratei iubiri faţă de Dumnezeu (Sf. Isaac Sirul). 

Max Scheller afirmă că misticismul e un mod de a cunoaşte prin iubire. 
Metafizicienii români, Nae lonescu şi Mircea Vulcănescu, au abordat iubirea ca 
instrument de cunoaştere. În „Cursul de metafizică“ (1928-1930) Nae Ionescu arată 
că cel mai însemnat instrument mistic de cunoaştere este iubirea. Funcţia funda- 
mentală a iubirii este cunoaşterea şi nu acţiunea, întrucât cunoaşterea nu este act de 
înregistrare, ci un act de identificare a subiectului cu obiectul. Prin actul de iubire se 
realizează identificarea celor două obiecte puse în prezenţă: al aceluia care cunoaşte 
şi al aceluia care trebuie cunoscut. Nae Ionescu susţine că monopolaritatea actului 
de iubire, în care subiectul se iubeşte pe sine într-o stare de imanenţă completă, tre- 
buie depăşită prin bipolaritatea procesului de lubire care implică transcendenţa. 
Fiind metodă de cunoaştere, iubirea este depăşire a individului care înlesneşte „trans- 
formatio amoris“, adică transformarea subiectului în obiectul care îi stă în faţă. La 
baza iubirii stă întotdeauna nevoia de sinteză: subiectul cunoaşte obiectul printr-o 
identificare cu obiectul. Subiectul nu se părăşeşte pe Sine, conştiinţa nu se părăseşte 
pe ea însăşi, ci ea devine obiectul din afară. Mircea Vulcănescu pune în relaţie Eros 
şi Logos: adică Dragoste şi Cuvânt. Nu este vorba de relaţia dintre iubire şi cunoaş- 

terea pură şi simplă, ci de relaţia dintre dragoste şi fundamentul raţional al existenţei. 
Eros fără Logos este dragoste oarbă. Eros şi Logos împreună înseamnă dragostea 
ca act de acces la cunoaşterea superioară, dincolo de om şi de lume. Vulcănescu 
concepe. creştinismul ca pe o trăire a legăturii omului cu ceva sau Cineva care-l 
depăşeşte, un act orientat în afara omului care se istoveşte în această legătură.  : 

Baruch Spinoza (1632-1677) arată că dragostea, când nu este cunoaştere 
„amor Dei intellectualis“, este un lucru de mâna a doua, ba uneori este chiar trădare 
a demnităţii omeneşti. Dumnezeu este deopotrivă şi dragoste şi cunoaştere. 
Nedespărţirea iubirii de cunoaştere, de „gnoză“ este afirmată de Sf. Macarie Egip- 
teanul: este un semn de trezvie personală faţă de care calea către unire ar fi oarbă, 
fără un scop precis, „o asceză iluzorie“. iar Sf. Dorotei crede că viaţa ascetică „în afară. 
de gnoză“ nu are nici un preţ; „gnoza“, cunoaşterea personală sporeşte pe măsură ce 
firea se transformă intrând în unire cu harul îndumnezeitor. - 

N. Berdiaev crede că iubirea ne face părtaşi la ierarhia cosmică universală, ea 
uneşte cosmic pe cei care au fost dezuniţi în ordinea naturii. Gabriel Madinier (1947) 
defineşte iubirea ca tendinţă genuină a eului de a fi prezent în.acelaşi timp în univer- 
sul lucrurilor prin posesia lor şi în universul conştiinţelor prin simpatie, amiciţie şi ca- 
ritate. 

Considerând iubirea ca principiu gl misticismului superior, Mircea Florian 
(1993, p. 82-89) arată că iubirea „este aceea care dă misticismului înalta amprentă a 
spiritualităţii“. Nota specifică, signatura misticismului creştin, noblețea lui, superiori- 
tatea şi poziţia lui unică rezidă în poziţia centrală a iubirii, pentru denumirea căreia s- 
a ales cuvântul, altădată cu infinite ecouri în inimi caritas sau, în greceşte, agape. 
Istoria culturii apusene dovedeşte că s-a clădit pe temeiul iubirii o metafizică sau o- 
„teologie de mari dimensiuni în două momente: în platonism şi în creştinism cu 
deosebire apreciabilă că în platonism motivul determinant este erosul, iar în creştin- 
ism este caritas. 

Caritatea creştină, prezentă în Evanghelii (mai ales în Evanghelia lui loan) la 
Pavel (Epistola către Corinteni), Sf. Augustin, Dante, Pascal, nu constă în atracţie 
erotică spre o Perfecţie dătătoare de plăcere, nu este un apetit, ci este iubirea față 
de Dumnezeu care însuşi este iubire, deci este iubirea faţă de Dumnezeu izvorâtă 
din iubirea lui Dumnezeu faţă de om. În creştinism, accentul cade nu atât pe iubirea 
omului pentru Dumnezeu, cât pe iubirea lui Dumnezeu. Aceasta dă carităţii un colorit 
unic. Aristotel şi îndeobşte elenismul nu puteau concepe o iubire a lui Dumnezeu, 
existența maximă. Perfecţia n-are nevoie de nimic, are totul şi de aceea nu iubeşte. 
Creştinismul răstoarnă tabela valorilor antice. lubirea lui Dumnezeu nu e aspirație 
spre ceva mai sus, ci dimpotrivă este coborâre, ajutorare, dăruire, servire, deci pre- 
supune mişcarea opusă avântului erotic. Un Dumnezeu care se coboară, se umileşte, 
ca în încarnaţie, până la pedeapsa capitală, un Dumnezeu care spală picioarele 
asemenea unui sclav este - după părerea lui M. Florian - o noţiune antigrecească. 
Un Dumnezeu care creează din iubire este pentru Aristotel o absurditate. Totuşi, ca- 
ritatea creştină reprezintă specificul iubirii ca irezistibilă comuniune între conştiinţe: 
„Cel ce se coboară se înalţă, şi cel ce se înalţă se coboară“. Dar cele două sensuri ale 
iubirii au şi note comune: ambele sunt constitutive sufletului şi ambele au ca urmare 


„imitaţia lui Dumnezeu“. 

Elena Solunca (1992, p. 18) se referă la cunoaşțe;za iubitoare: înțelegerea 
care poate aşeza o punte între gând şi faptă, unitatea lor deschizând lumea „de aici“ 
către cea „de dincolo“, ca un început spre altul, spre cel fără de sfârşit. 

Pornind de la Hristos care ne cerea: „Tu să-ţi iubeşti aproapele ca pe tine 
însuţi!“, Laurentius spune despre dragoste: 

e Dragostea nu are nici început, nici sfârşit. Unde dragostea se poate extinde 
conştient, acolo se extinde necontenit; « 

e Dragostea e păzitoarea libertăţii tuturor; 

e Dragostea nu evită pe nimeni, ea însă se retrage, acolo unde nu este dorită 
sau unde este izgonită cu forţa; 

e Dragostea nu caută după interese, ci acţionează simplu şi urmăreşte feri- 
cirea; 

e Dragostea vrea să lege totul şi pe toţi împreună; 

e Dragostea adevărată nu face reproşuri, ea scuză, înțelege, tolerează totul; 

e Dragostea nu ridică pretenţii şi nu pune condiţii. 
pi „Apostolul Pavel, în prima lui Epistolă, scrie că dragostea este calitatea pri- 

moydială pe care ar trebui s-o aibă omul şi descrie astiel această calitate: 
| Dragostea este plină de răbdare şi bunătate, 
dragostea nu cunoaşte invidia, 
nu se lasă şi nu se ridică cu mândrie asupra altora, 
ea nu se comportă lipsită de consideraţie, 
nu cunoaşte egoismul, 
nu se lasă cuprinsă de cuvinte amare 
şi nu poartă pică pentru suferinţele îndurate, 
nu se bucură dacă nedreptatea câştigă supremaţia, 
ci se bucură dacă dreptatea iese învingătoare, 
ea nu scoate în evidenţă greşelile altora, 
ci caută să le scuze, 
ea crede mereu numai binele, 
Ă nu pierde speranţa, nu pierde curajul. 
Dragostea nu piere niciodată! 

„Ce este viaţa omului fără dragoste? se întreabă apostolul Pavel. Răspun- 
surile pe care le dă reprezintă un cod axiologic care trădează intuiţia unei psihologii a 
caracterului: > 

- Datoria fără dragoste îl face pe om arţăgos. 

- Răspunderea fără dragoste îl face incorect. E = 

- Dreptatea fără dragoste îl face dur. 

- Adevărul fără dragoste îl face critic. 

- Inteligența fără dragoste îl face viclean. 

- Prietenia fără dragoste îl face prefăcut. 

- Ordinea fără dragoste îl face posac. 

- Cinstea fără dragoste îl face arogant. 

- Avuţia fără dragoste îl face zgârcit. 

- Crezul fără dragoste îl face fanatic. 

Credinţa religioasă 


J.G. Fichte susţine că dacă vrei să ai parte de o realitate durabilă (în poiida 
conştiinţei cunoscătoare) îţi trebuie un alt organ decât cunoaşterea. De ce? Pentru că 
actul de cunoaştere desființează realul, îl asimilează conştiinţei. Actul de cunoaştere 
e asimilator la propriu, ca nutriția, pretăcând pe altceva în acelaşi. Îţi trebuie altceva 
decât inteligenţa spre a te convinge de existenţa realului durabil, spune Fichte, îţi tre- 
buie credinţa. 

Comentând valoarea credinţei, Kant, ca şi postkantienii, o consideră drept un 
act de voință, de adeziune individuală, subiectivă, care exiude îndoiala şi se 
lipseşte de raţiunile logice comunicabile. Fr. H. Jacobi, reprezenant al „filosofiei sen- 
timentului şi credinţei“ (1763-1819), vede în credinţă singura modalitatea a omului 
de a accede spre infinit şi o identifică cu sentimentul realităţii. 

Mircea Florian (1993, p. 142-150) deosebeşte credinţa-opinie de credinţa- 
certitudine absolută. Credinţa-opinie implică rezervă, reticenţă la cel ce o for- 
mulează, însă ea poartă în sine speranţa că numai cel ce o are, dar „toată lumea“ 
crede la fel. Opinia, fiind o credinţă, ea implică o angajare, însă şi o linie de retragere, 
o corectare a vederilor. Credinţa-certitudine este angajare, neatirnată de rezultate, 
o rupere a punților de retragere. Aceasta este credinţa omului religios sau moral, a 
celui ce se îndreaptă spre Absolut. De caracterul absolut al acestei credințe se leagă 
un al doilea caracter, inerent credinţei: caracterul practic, fecunditatea pentru viaţă a 
credinţei. Caracterul practic explică prezenţa unui al treilea caracter al cedinţei-certi- 
tudine: stabilitatea ei mai mare decât aceea a ştiinţei. Din acestea nu e permis - 
opinia lui M. Florian - a deriva că actul de credinţă rămâne pentru totdeauna la 
adăpost de îndoială, ci numai că de la început el! se situează „dincolo de îndoială“, 
fiindcă se reazemă pe factori ateoretici. ' Credinţele cad prin dezatectare şi 
nepăsare. 

Teologia răsăriteană consideră că raţiunea şi credinţa sunt gemene, deopotrivă 
divine. Dimensiunea credinţei este fundamental umană, pentru că nu poate fi:con- 
ceput umanul fără un crez, fără un sistem de valori. Credinţa este fundamentală omu- 
lui, este o coordonată axiologică. 

Credinţa este comunicare cu nevăzutul care-l conduce pe om în „zarea |i- 
bertăţii lui a fi în Lumină“ (Elena Solunca, 1992, p. 18). Credinţa uneşte speranţa cu 
iubirea şi trimite spiritul omenesc spre o transcendenţă care îl înalţă pe om 
până la supraomenesc. Omul va trebui să înveţe lecţia transcendenţei: a fi „aici“, cu 
gândul mereu „dincolo“. V. Tonoiu (1992, p. 15) consideră că în timp ce ştiinţa apare 
ca necesitate naturală pentru om, credinţa apare ca libertate de existenţă. Credinţa 
izvorăşte din transcendenţă şi conduce spiritul omenesc spre o transcendenţă şi mai 
înaltă. 

Mircea Eliade demonstrează că omul religios îşi asumă o umanitate care are 
un model transuman, transcendent, El nu se recunoaşte ca om adevărat decât în 
măsura în care îi imită pe zei, pe eroii civilizatori sau pe strămoşii mitici. În esenţă, 
credinciosul se vrea altul decât cel care se consideră a fi în planul existenţei profane. 
Existenţa lui Homo religiosus este deschisă spre Lume: trăind şi crezând, religiosul 

nu este niciodată singur, o parte a lumii trăieşte în el. Viaţa lui cunoaşte o dimensiune. 
în plus: ea nu este numai umană, ci este şi cosmică, întrucât are o structură trans- 
umană. Eliade o numeşte „existenţă deschisă“ pentru că nu este strict limitată la 
modul de a fi al omului. Deschiderea spre Lume îl face pe omul religios capabil să se 
cunoască pe Sine cunoscând Lumea, iar această cunoaştere este prețioasă pentru 
el, pentru că 'se referă la Fiinţă.. Prin credinţă omul accede la cosmizare şi astfel 
devine Fiinţă deschisă. Marxismul s-a dovedit limitat pentru că a închis omul în 
cadrele relaţiilor sociale, pentru că a desconsiderat transumanul şi a ignorât universul 
“spiritual din Fiinţa umană. 

Credinţa adevărată înseamnă a cunoaşte şi a da mărturie despre cele 
descoperite în noi. Creaţia (invenţia şi descoperirea) sunt considerate de teologie (N 
Berdiaev) ca un dar al divinității. Credinţa este simţire reală şi acceptare conştientă 
a prezenţei divinului în noi. Credinţa nu e cunoaştere teoretică, ci o mărturie despre 
comuniunea cu Dumnezeu. 

Credinţa religioasă se bazează pe o „înrudire de esenţă între spiritul uman şi 
cel divin“ (M. Florian, 1993, p. 200). În iudaism şi creştinism, de la Moise, prin Drofeți, 
până la lisus, divinul se inserează tot mai hotărât în uman, în spirit, în credinţă. 
Transcendentul se întretaie cu imanentul. Supranaturalul înnobilează natura. De 
aici şi pendularea continuă, în creştinism, între transcendent şi imanent, supranatural 
şi natural, raţional şi irațional. 

Lucian Blaga (1969, p. 160) analizează sentimentul raportului posibil între 
transcendenţă şi lumea concretă. Despre acest raport omul bizantin, omul roman 
şi omul gotic îşi fac fiecare în parte altă imagine, care îi diferenţiază în ceea ce 
priveşte expresia credinţei creştine. Omul bizantin are. despre raportul dintre tran- 
scendenţă şi lumea concretă viziunea sau sentimentul că trancendenţa coboară, de 
sus în jos, putându-se face vizibilă. Omul gotic are viziunea sau sentimentul că el 
însuşi se înalţă, de jos în sus, crescând întru transcendenţă. Omul roman este 
stăpânit de sentimentul că se găseşte în marginea transcendenţei şi, în consecinţă, 
de sentimentul că nu-i rămâne decât să se organizeze în slujba transcendenţei, oare- 
cum orizontal şi paralel cu ea. Catedralele bizantine, basilicile romane şi domurile 
gotice sunt întruchiparea arhitecturală a acestor metafizici divers simţite, după timpuri 
şi locuri. Stilul bizantin corespunde desigur cel mai mult spiritualităţii ortodoxe. 
Ortodoxul crede în certitudinea salvării. Salvarea nu este o speranţă, ci o experienţă. 
Trăirea salvării, iluminarea lăuntrică, transfigurarea întru rânduiala salvării, convin- 
gerea organică de a participa la ea graţie împrejurării că omul este un vas al tran- 
scendentului care coboară, acestea constituie fenomenul primar ortodox. 

Blaga arată că teologii cred că paradoxuri supreme nu pot fi născocirea minţii 
omeneşti, ci, evident, un mod de a se roti al revelaţiei divine. Prin dogmă şi dogmatic 
nu trebuie să înțelegem ceea ce metafizica tradiţională a pus în circulaţie, îndeosebi 
prin criticismul kantian. În semnificaţia kantiană, dogmele „sunt teze filosofice care 
depăşesc experienţa şi care sunt acceptate fără un prealabil control critic al 
cunoaşterii în sine şi al posibilităţilor ei“. Blaga subliniază că nu trebuie să scăpăm nici 
un moment din vedere că dogma, deşi presupune, într-o anume măsură, o renunțare 
la intelect, se formulează pe un plan tot de intelectualitate. Dogma creştină este 
menită „să sfarme şi să depăşească logicul“. Pentru teologi este „formulă de credinţă“, 

pentru Blaga este orice formulă intelectuală care, în dezacord cu înţelegerea, pos- 
tulează o transcendere a logicii. Dogma, prin urmare, este dogmă „prin structura ei 
lăuntrică şi nu prin atitudinea oamenilor faţă de ea”. „Tip de ideaţie“, „mod de a gândi“, 
„Procedeu metafizic“, având structură, înfăţişare şi articulaţii proprii, dogma depăşeşte 
intelectul,- dar este dependentă de intelect. ;Transcenderea funcţiilor logice“ a 
favorizat dogmatizarea doctrinei creştine cu o consecvență impresionantă. Dacă 
primul sens acordat dogmei se referea la transcenderea logicii, prin admiterea 
expresiilor şi explicaţiilor antiriomice, al doilea sens se constituie din transfigurarea 
logicii prin relaxarea şi spargerea solidarităţii logice a noţiunilor. Blaga îşi alege drept 
exemplu dogma creştină a trinităţii. Formula: Dumnezeu este o „ființă“ în trei „per- 
soane“ (o „substanţă“ în trei „ipostaze") este stranie pentru posibilităţile de înţelegere 
umană. Pentru cunoaşterea logică, termenul „persoană“ se include din punct de 
vedere al sferei în termenul de „ființă“, iar din punct de vedere al conţinutului noţiunea 
„persoană“ include notele noţiunii „fiinţă“. Există de aceea între cele două noţiuni un 
raport de solidaritate logică de la gen la specie. Dogma însă le desolidarizează, 
arătând că poate fi vorba de o existenţă care este una ca „ființă“ şi trei ca „persoană“. 
A. Lalande defineşte dogma ca mister-revelat. P. Ţuţea (1992, p. 14) ne 
explică, în acelaşi mod, că dogma este o formă purtătoare de mister şi că este reve- 
lată ca şi acesta: „Misterul este singura formă eliberatoare din neliniştile mărginirii 
personale, ale înlănţuirii cosmice şi comunitare şi ale perspectivei infinitului şi morţii. 
De aceea libertatea-nu poate fi gândită decât dogmatic, potrivit cu doctrina creştină, 
care este religia libertăţii. Omul este liber să participe sau nu la actul mânturii sale“. 


SINERGIA dintre speranţă, iubire şi credinţă 


Speranţa, iubirea şi credinţa sunt dimensiuni şi trăiri fundamentale ale psihis- 
mului uman, în toate locurile, în toate timpurile şi la toţi oamenii. Ele sunt totodată prin- 
cipalele virtuţi ale omului religios. Speranţa, iubirea şi credinţa sunt trăiri psihice com- 
plexe, afectiv-voliţionale şi cognitiv-motivaţionale care trebuie studiate de psihologia 
omului ca trei dimensiuni care concresc şi se manifestă într-un chip sinergetic, adică 
împreună şi deodatăN Sf. loan Scărarul spune că între cele trei există o asemenea |! 
unitate încât ele formează o singură realitate: Pe una o văd ca rază, pe alta ca lumină, 
iar pe cealaltă ca un cerc“ (Scara, cuv. XXX, 1, Filoc. rom., vol 9, p..424). Credinţa 
este raza care dăruieşte cunoaşterea celui iubit, nădejdea este lumina revelatoare a 
viitorului, dragostea este cercul care le cuprinde pe celelalte în eternitate. În fiecare 
din aceste virtuţi şi în toate laolaltă se stabileşte adevărata sinergie, adică acordul 
perfect între divinitate şi libertatea creştinului. Acolo unde este credinţă, nădejde şi 
dragoste, acolo se manifestă puterea divină prin mijlocirea credinciosului. Faptele 
creştinului se unesc sinergic cu faptele lui Hristos. Credinţa, nădejdea şi dragostea 
sunt virtuţi teandrice prin excelenţă. Când lipsesc acestea, Fiinţa umană rămâne cu 
slăbiciunile şi limitele ei. — 45 

Credinţa fără dragoste degenerează în fanatism, iar dragostea fără credinţă 
duce la patimă oarbă, la gelozie patologică. Credinţa este de neconceput fără spe- 
ranţa care proiectează viitorul până dincolo de moarte, speranţa fără credinţă este 
limitată şi meschină. Dumitru Stăniloae (1992, p. 96) arată că „în starea credinţei, 

sufletul e departe de Dumnezeu, cugetând la însuşirile Lui divine“. „Prin nădeje e pe 
drum, având ceva din Dumnezeu care i-a venit în înțâmplgare; Prin dragoste e cu 
totul în braţele lui Dumnezeu.“ 

Apostolul Pavel vorbeşte de credinţa care lucrează, de dragostea care jert: 
feşte, de nădejdea care perseverează. Aceste trei virtuţi împreună şi deodată, într-o 
unitate sinergică, mărturisesc Fiinţa şi definesc omul religios. 


? 


3. RUGĂCIUNEA - COMUNICARE ŞI UNIRE CU DIVINUL 


VI. Lossky (993, p. 23) ne învaţă că unirea mistică în creştinism se realizează 
de obicei în rugăciunea care este „realmente vorbire cu Dumnezeu". În rugăciune se 
realizează pe deplin ceea ce constituie esenţialul trăirii mistice: recunoaşterea 
misterului, raportul viu cu acesta şi insistența pe caracterul său transcendent. 

i Sf. Isaac Sirul (sec. VII) acordă un înţeles foarte larg cuvântului rugăciune: 
„convorbirea cu Dumnezu care are loc în taină“, sau „orice cugetare la Dumnezeu, 
orice meditare la cele duhovniceşti“. Unirea cu Dumnezeu nu se poate săvârşi în 
afara rugăciunii, căci rugăciunea este o legătură personală a omului cu Dumnezeu. 
Unirea trebuie să fie personală, adică liberă şi conştientă. În rugăciunea autentică 
se realizează pe deplin sinergia dintre speranţă, iubire şi credinţă. Rugăciunea 

|_este o speranţă care ajunge la comuniune cu iubirea şi credinţa. 

D. Stăniloae (1992, p. 76-84) face referiri la viziunea lui Sf. loan Gură de Aur 
asupra rosturilor rugăciunii: „Rugăciunile sunt nervii sufletului. Căci precum trupul e 
susţinut laolaltă prin nervi şi prin ei se mişcă în chip unitar, persistă şi îşi menţin tăria, 
iar dacă îi taie cineva pe aceştia desface toată armonia trupului, tot aşa şi sufletele se 
armonizează şi se susţin laolaltă prin rugăciuni, şi prin ele străbat drumul evlaviei. 
Deci, dacă te lipseşti de rugăciune, faci ca şi cum ai scoate peştele din apă. Precum 
apa e viaţa peştelui, aşa îţi este ţie rugăciunea. Precum acela trăieşte prin apă, aşa 
noi putem să ne înălțăm la ceruri şi să ajungem aproape de Dumnezeu, prin rugă- 
ciune“ (col. 781). Într-adevăr, confirmă D. Stăniloae (p. 77), astenia nervoasă poate fi 
ameliorâtă prin rugăciune care întăreşte cu putere divină sufletul şi aduce întărire şi 
nervilor. Rugăciunea aduce linişte şi calm. Sf. loan Gură de Aur susţine că rugăciunea 
este slujbă adusă lui Dumnezeu şi deci sărbătoare, pentru că se face în inimă. 
Rugăciunea este fundament al sufletului, pentru că în ea este Hristos, ipostasul firii 
omeneşti. 

V. Lossky (p. 235-237) arată că, există rugăciunea activă, cea a cuvintelor. 
Dar există şi rugăciunea contemplativă, fără cuvinte, în care inima se deschide în 
tăcere înaintea lui Dumnezeu. Rugăciunea începe prin cereri. După Sf. Isaac Sirul ea 
este „rugăciune de cerere“, atentă, încărcată de preocupări şi temeri. Aceasta nu este 
însă decât o pregătire spre adevărata rugăciune ca înălţare treptată către Dumnezeu, 
strădanie, căutare. Dar încet-încet sufletul se concentrează, se adună, cererile per- 
sonale se risipesc, par nefolositoare. Incetăm de a mai-cere căci ne încredințăm cu 

totul voinţei divine. Această stare se numeşte „rugăciunea curată“. Aceasta este limi- 
ta nevoinţei, când nimic din ceea ce este străin rugăciunii nu mal intră în conştiinţă, 
nu mai abate voinţa îndreptată spre Dumnezeu, unită cu voinţa divină. Sinergia, acor- 
dul celor două voințe care acţionează împreună, se află în toate stadiile înălţării către 
Dumnezeu. Dar pe o anumită treaptă, mişcarea minţii încetează, rugăciunea înce- 
tează şi ea. Aceasta este desăvârşirea rugăciunii - rugăciunea mintală sau medi- 
taţia. Omul „se roagă în afara rugăciunii“ şi ajunge la pacea desăvârşită, liniştea, 
repaosul. Este „tăcerea minţii“, care este mai presus de rugăciune. | 

În sensul cel mai general al cuvântului, orice prezenţă a omului în faţa lui 
Dumnezeu este o rugăciune. Dar trebuie ca această prezenţă să devină o atitudine 
statornică, mereu trează, rugăciunea trebuie să devină permanentă, neîncetată ca 
suflarea, ca bătaia inimii. Aceasta cere o deosebită măiestrie, o tehnică a rugăciunii, 
o întreagă ştiinţă duhovnicească; acesteia călugării i se consacră în întregime. Me- 
toda rugăciunii lăuntrice sau a minţii, cunoscută sub numele de isihasm, ţine de 
tradiţia ascetică a Bisericii de Răsărit şi urcă, fără îndoială, la o antichitate îndepărtată. 
În toate clipele dificile ale vieţii Sale, îl vedem pe lisus retrăgându-se în munţi ca să 
mediteze şi să se roage. Nu spusese înțeleptul vedic: „Rugăciunea sprijină cerul şi | 
pământul şi îi domină pe Zei?'. lisus cunoştea această putere a puterilor. Se ruga 
cufundându-se în Sine-le său cel mai adânc, simțind şi trăind intens: o estompare 
treptată a lucrurilor pământeşti sub focul rugăciunii; o ascensiune din sferă în sferă 
până în imperiul extazului; intrarea prin conştiinţă adâncă, dar înălţătoare (transcon- 
ştiinţa), într-o altă lume, de perfecţiune spirituală şi divină. lisus intra în acea stare de 
extaz lucid care-i era specifică, în care partea cea mai adâncă a conştiinţei se 
trezeşte, intră în legătură cu spiritul viu al lucrurilor şi proiectează pe pânza străvezie 
a visului imaginile trecutului şi ale viitorului. Lumina din afară dispare; ochii se închid. 
Vizionarul contemplă Adevărul sub lumina care-i scaldă toată ființa şi face din | 
inteligenţa sa un focar incandescent. A 


4. ISIHASMUL ŞI RUGĂCIUNEA INIMII 


Cuvântul isihasm provine din cuvântul grecesc hesychia - „linişte, odihnă“, dar . 
şi „singurătate şi comuniune interioară“. Cuvântul apare adeseori în Apoftegme 
(pentinţe şi anecdote) şi în Vieţile Părinților deşertului, În Biserica din Orient, isi- 
hasmul desemnează cu precădere necontenita rugăciune a inimii. Isihasmul a fost 
practicat de Părinţii deşertului, fondatori ai monahismului, care, renunțând la orice fel 
de activitate, se rugau necontenit; rugăciunea lor consta deseori din simple formule 
repetate la infinit (asemenea mantrei în meditaţia transcendentală!), care purificau 
inima, permiţându- i receptarea Prezenţei divine. lon Scărarul (sec. VII): „Isihastul este 
cel care aspiră să circumscrie Imaterialul înlăuntrul trupului“. 

Nichifor Isihastul, în tratatul său Despre paza inimii,dă sfaturi despre felul în 
care trebuie ritmată respiraţia pentru „a readuce Spiritul în inimă, unde se află 
«comoara ascunsă» a Prezenţei divine“. 

Idealul vieţii isinastului este hesychia, care impune tăcere atât vocii lăuntrice, 
cât şi gurii lumii. Pentru isihast, invocarea lui lisus face simțită prezenţa permanentă . 
a lui Dumnezeu în inimă, când spiritul păstrează tăcerea. Rugăciunea ia parte la 
opera creaţiei şi devine arzătoare, asemenea Sfântului Duh, şi se înalţă la cer, ca 
flacăra unei lumânări. Isihasmul este şi rugăciunea întregului corp, graţie controlu- 
lui respirației, după modelul tehnicilor spirituale din Asia. Această unificare voită a cor- 
pului şi a sufletului, dispărută de timpuriu în Occident, mai este practicată şi azi în 
Biserica din Orient, mai ales pe Muntele Athos care rămâne, în lumea modernă, 


fortăreaţa isihasmului. 


2 „„ Prin rugăciunea inimii se realizează, după părerea noastră, sinergia dintre 


speranţă, credinţă şi iubire, sinergia dintre om şi Dumnezeu - mai ales în planul 
trăirilor religioase profunde -, iar în plan intelectual se conturează imaginea Unului 
mai presus de lume. Tema „Unului' este de origine neoplatonică. Filosofia greacă 


”ătirmase că mintea ia chipul conţinutului ei: dacă acesta este felurit, se împarte şi ea, 

sau lucrarea ei, iar dacă conţinutul ei este unul, se unifică şi ea. La Calist Catafygiotul 
prin „Unul“ se înţelege subiectul dumnezeiesc, care se străvede prin operele Lui. 

În continuare vom prezenta concepţia lui Calist Catafygiotul despre rugăciunea 
inimii, pe care o interpretează filosofic, psihologic şi teologic, într-un chip original şi 
profund, răscolitor (cu interpretările de rigoare ale lui D. Stăniloae, 1992, p.89-151). În 
analiza lui Calist „Unul“ acesta este viu, este plin de iubire. Acest „UNUL“ este în 
acelaşi timp simplu, Căci dacă ar fi felurit ar fi compus din părţi care toate ar fi mărgi- 
nite şi n-ar putea realiza prin unirea lor pe „Unul“. Dar simplitatea Lui este nesfârşit de 
bogată. De aceea mintea unită cu El nu mai are nevoie să treacă la altceva, îşi 
găseşte în EI odihna eternă. Dar această odihnă nu este o încremenire şi nici o plic- 
tiseală, ci o adâncire neîncetată în iubire. „Unul“ este transcendent creaţiei, nu este 
imanent ca la Plotin pentru că numai aşa este cu adevărat „Unul“ şi izvor a toată uni- 
tatea. Dar El nu rămâne închis în unitatea Sa, ci iese prin toate lucrările şi operele 
Sale spre noi, ca să ne ridice la unirea cu El. Mintea se uneşte cu El şi-şi regăseşte 
unitatea şi simplitatea, sau se găseşte pe sine şi odihna prin mişcare de la o idee la 
alta, întrucât se depăşeşte pe sine. Aceasta înseamnă că numai uitând de sine în 
dragoste faţă de celălalt subiect, subiectul nostru se regăseşte pe sine printr-o iubire 
totală şi. înflăcărată în care se concentrează întreg, cum este făcută pasărea să 
zboare. 

Referindu-se insistent la abisul „Unului“, D. Stăniloae (1992, p. 90) arată că am 
putea vedea o asemănare cu gândirea lui Meister Eckhart sau Jakob Bohme, dar la 
Calist Catafygiotul acest abis este un abis al iubirii, deci al Persoanei în veci existente, 
nu al unei esențe abstracte. D. Stăniloae socoteşte.că „scrierea aceasta este.poate 
cea mai frumoasă dintre toate scrierile filocalice, prin: profunzimea teologică şi prin 
simţirea înflăcărată a ei“; „este... o culme a subtilităţii de gândire şi a simţirii de intensă 
spiritualitate a Bizanțului”. 

Revenind la rugăciunea inimii şi la imaginea „Unului“ prin intermediul acesteia, 
Calist Catafygiotul arată că mintea are nevoie de un obiect cu care să se ocupe 
fără sfârşit. Acest obiect trebuie să fie el însuşi nesfârşit, nehotărnicit. Ca atare, el 
trebuie să fie acel Unu, care are în El totul. Căci dacă ar fi unul din multe, n-ar putea 
fi nemărginit. In acest caz mintea ar trebui să treacă veşnic de la unul la altul şi nicio- 

dată nu şi-ar găsi un obiect pe măsura mişcării ei nehotărnicite. Deci niciodată nu 
s-ar putea odihni cu mişcarea ei nesfârşită în Cel nesfârşit. JDesigur, între odihnă şi 
mişcare nesfârşită pare o contradicţie (observă D. Stăniloae). Dar acestea se împacă 
„atunci când mintea pătrunde în Cel nesfârşit. Atunci ea a ajuns şi în mişcarea ei 
nehotărnicită şi în odihna ei. A ajuns în acea „mişcare stabilă“ sau „stabilitate mobilă“, 
de care vorbea Sf. Grigorie de Nisa. Psihologic, se poate înţelege mai bine fenomenul 
dacă apelăm la „teorema concentrării calme“ (relaxed concentration) a lui H. Rugg 
(1963), starea optimă care duce la un insight profund şi la apariţia unei multitudini de 
idei intercorelate. „Starea de concentrare calmă“ apare ca un punct nodal în trecerea 
de la concentrare la relaxare şi de la oscilație la fixaţie fermă. — 
După Calist Catafygiotul în EI (Unul) mintea omului se odihneşte pentru că nu ! 
trebuie să treacă la altceva şi altceva; şi totuşi înaintează în înţelegere. lar în- 
țelegându-l pe EI, omul cu mintea sa înţelege mai bine pe ceilalţi oameni şi înţelege 
şi obiectele. Dumnezeu este izvorul şi susținătorul unităţii sufletului. Dar prin aceasta 
sufletul în acelaşi timp creşte. Căci în unitatea lui se adună nu numai toate puterile 
şi lucrările lui, ci şi puterea lui Dumnezeu i se comunică tot mai mult, în comunicarea 
ce o are sufletul cu El (Scrierea lui Calist Catafygiotul se află în Biblioteca Academiei 
Române, în manuscrisele: 1602, 2022, 2027, 2568, 3001, da la sfârşitul sec. XVIII şi IA 
începutul sec. XIX). =] 
Imaginea Unului mai presus de lume, realizându-se prin sinergia dinte) 
speranţă, credinţă şi lubire, am fi tentaţi să tălmăcim ideile lui Calist Catafygiotul di 
perspectiva neclasică a psihologiei sinergetice. Mintea, folosindu-se de imaginaţia sa 
pentru contemplarea celor nevăzute, e povăţuită de credinţă. lar luminată de har, 
primeşte întărirea nădejdii. În sfârşit, răpită de lumina dumnezeiască, se face vis- 
terie de dragoste faţă de oameni şi faţă de Dumnezeu. Această sinergie ețicientă, 
ca acţiune „împreună şi deodată“, şi „una prin alta“, dintre povaţa credinţei, înțărirea “ 
nădejdii şi visteria dragostei, realizează imaginea Unului mai presus de lume jAstel,.| 
„munca şi mişcarea întreită a minţii se face desăvârşită, îndumnezeitoa”8; sigură 
şi neclintită prin credinţă, nădejde şi dragoste. Şi ajungând la âcest loc larg din vârtul 
cetăţii s-a pus în siguranţă în cetăţuia dragostei“. După cum a spus Sf. Pavel, 
„dragostea toate le suferă, toate le rabdă“ pentru bunul credinţei şi al nădejdii. A 
Imaginea Unului se face şi prin sinergia 'raţiunii. În faţa Unului, arată Calist | 
Catafygiotul, raţiunea omului este însoţită de uimire. Cu atât mai mult se umple de / 
uimire când cunoaşte întreg adevărul concentrat. Căci vede deodată în el toate 
laturile (apropierea de o interpretare psihosinergetică ni se pare evidentă). Mintea 
are şi o „vedere“ (= percepere + sentiment). Vp 
Imaginea Unului se realizează, în concepţia lui Calist, şi prin sinergia omului 
cu Dumnezeu. Sinergia, sau conlucrarea omului cu Dumnezeu, are un caracter 
foarte subtil. Orice lucru îl înţelegem în legătură cu altele, aflând legătura unui lucru 
cu altul. Cel ajuns în Dumnezeu nu mai are nevoie de această trecere de la un 
înţeles la altul, căci Dumnezeu nu mai este înţeles în legătură cu altele, ci este dezle- 
gat de toate, avându-le în sine pe toate. Dumnezeu cuprinde în Sine virtual toate 
formele într-o armonie atât de desăvârşită, încât formează o unitate atotsimplă. 
Privind în unul mintea este într-o privire mai presus de APUVIiga tuturor. De aceea le . 


vede în El pe toate. 

Și Din perspectiva psihosinergeticii, am spune că se face tranziţia de la o co- 

"operare sinergetică locală la o cooperare globală, de la succesiune la simultaneitate 
(atemporalitatea operaţiilor). Unul este-un sistem siaergetic, adică un sistem dina- 
mic şi complex, a cărei eficienţă creativă este o emergenţă a multiplelor cooperări 
dintre componentele interne, o transformare a ordinii ascunse din interior (la nivelul 
componentelor) în ordine manifestă, vizibilă la nivelul sistemului. Mecanismul funda- 
mental este al sinergiei eficiente: creşterea eficienţei sistemului prin: autoorganizare 
sincronă şi concentrată (tip „laser') a componentelor din interior. 

Mai departe, Calist Catafygiotul ne spune că este nevoie de tăcere („concen- 

aere calmă“ la psihologul H. Rugg, 1967) în clipele când mintea se simte într-o relaţie 
nemijlocită şi sinergică cu Dumnezeu ca Persoană. Cuvântul destramă vraja, des- 
tramă realitatea cea mai esenţială, sau trăirea în ea, ca în basmele unde voinţa de a 
comunica în cuvinte (altora) taina persoanei iubite o face pe aceea să plece definitiv. 
Dar atunci se naşte întrebarea: în ce constă importanţa cuvântului? Cuvântul rostit 
este introducere la Cuvântul-Persoană. Se poate vorbi până se ajunge la experienţa 
nemijlocită a persoanei, la comunicarea directă cu ea. Dar o dată ajunşi acolo trebuie 
să tăcem. Trebuie să experiem cuvântul-persoană în plinătatea lui prin tăcerea în care 
persoana noastră întreagă prinde, ca pe un cuvânt atotcuprinzător, persoana 
cealaltă. Mulțimea de cuvinte ne ţine într-o lume de coji fără viaţă, într-o aparentă rea- 
litate. Realitatea esenţială este persoana. 
* Toate formele de sinergie care conduc la imaginea şi trăirea Unului pot fi 
N dobândite prin rugăciunea inimii. Vom reda în continuare numai câteva fragmente 
din Tipicul Sf. rugăciuni cea cu mintea, precum s-a primit de la Părintele Iosif (scris la 
1810, ms. în Biblioteca Academiei Române, 1441): ,... strânge toate simţurile tale, 
pleacă-ţi capul pe umărul stâng. Apoi închide gura ta şi pune două degete de la mâna 
dreaptă la piept în partea stângă, mai sus de inimă. Şi tragi o dată răsuflarea pe nas 
" încetişor, în adâncul pieptului. Şi acolo zi: «Doamne lisuse Hristoase, Fiul lui Dum- 
nezeu, miluieşte-mă». D. Stăniloae ne tălmăceşte arătându-ne că prin închiderea 
gurii, autorul recomandă implicit ca vorbele rugăciunii să se spună mai mult cu 
gândul. Apoi, prin degetul pus deasupra inimii, privirea este ajutată să se concentreze 
exact la locul unde începe inima. Prin concentrarea privirii spre locul unde începe 
inima de carne se realizează o concentrare a minţii, sau a cugetări, spre inima spi- 
rituală a omului. Mintea trebuie să se îndrepte spre „inima spirituală“, spre centrul 
“spiritual al Fiinţei umane, spre sinea proprie. Numai această inimă âjspiiluală are o 
deschidere spre infinitul dumnezeiesc. 

Calist Angelicude, în „Meşteşugul liniştirii“ din Filocalia greacă (manuscrise în 
Biblioteca Academiei Române - nr. 1841, 1818, 2435) arată că rugăciunii inimii „îi pre- 
merge o anumită căldură în inimă, care izgoneşte gândurile ce împiedică rugăciunea 
curată să se împlinească în chip desăvârşit ... lar într-o astfel de căldură şi rugăciune, 
dragostea faţă de Domnul lisus se naşte în inimă în aşa fel încât încep să curgă din 
ea din belşug şi lacrimile dulci din dorul lui lisus cel pomenit“. D. Stăniloae precizează 
că rugăciunea inimii se numeşte abia aceea care nu se face în chip silit, prin intro- 
ducerea forţată a minţii în inimă. Căci în acest caz mintea nu poate sta mult în inimă, 
neavând obişnuinţa statorniciei în gândul interiorizat la Dumnezeu. 

Lumina iubirii dumnezeieşti se comunică minţii, după cum ne învaţă Calist 
Catafygiotul, ca un organ spiritual cunoscător prin inimă, care este organul spiritual 
al simţirii. Deci inima are în ea înţelegerea minţii. Faţa minţii aplecată spre inimă este 
privirea minţii. Prin aceasta inima vede dragostea lui Dumnezeu ca lumină plină de 
sens. Unirea minţii cu inima înseamnă şi ieşirea din îngustările ce le produc 
chipurile şi închipuirile celor sensibile, înseamnă ridicarea peste determinările 
ce i le dau simţurile lucrurilor. Căci în inimă găseşte o deschidere spre nesfâr- 
şitul iubirii şi mintea câştigă şi ea această nesfârşire, dar aduce din partea ei o 
conştiinţă a acestei nesfârşiri. Arătând rezumativ şi în esenţă demersul complex al 
rugăciunii inimii, Calist Catafygiotul spune: „Mintea contemplă adevărul cel Unu şi, 
simplu, ca şi cel compus ce provine din EI ... Prin adevărul cel simplu a aflat înăl- 
țimea şi adâncimea gândită cu mintea, ca şi lărgirea nestârşită care, punând-o în 
stare de uimire, o face să preamărească pe Dumnezeu plină de frică. lar prin cel 
compus a aflat, pe lângă cele pomenite, încă şi pacea inimii, dragostea şi bucuria, 
ceea ce o face să cânte cu iubire, copleşită de mirare“ (sublinierile ne aparţin). Prin 
adevărul ce! simplu, Calist Catafygiotul întelege pe Dumnezeu în Sine, iar prin 
adevărul compus creaţia. Dar adevărul cel compus mai poate însemna şi faptul că 
noi nu cunoaştem pe Dumnezeu fără să ne cunoaştem şi pe noi înşine, fără să intre 
EI în relaţii cu noi. 

Mircea Eliade (1991, vol.3, p. 215-216) ne atrage atenţia că prin anul 1330 un 
grec din Calabria, Varlaam, a început să critice metoda isihaştilor şi să-i acuze de 
ierezie, mai precis de messalianism (pentru messalieni, scopul fina! al credinciosu- 
lui era unirea extatică cu trupul de lumină a lui Hristos). Isihaştii pretindeau că îl văd 
pe Dumnezeu însuşi, ori vederea directă a lui Dumnezeu cu ochii trupului nu este cu 
putinţă. Printre apărătorii isihaştilor este Grigorie Palamas (1296-1359). Răspunzând 
lui Varlaam în Triade întru apărarea sfinţilor isihaşti, Palamas a înnoit, în mare 
parte, teologia ortodoxă. Principala sa contribuţie constă în distincţia în care el o intro- 
duce între esenţa divină şi energiile prin care Dumnezeu se comunică şi se reve- 
lează. Esenţa este „cauza“ energiilor: „fiecare dintre energii înseamnă cu adevărat o 
proprietate divină distinctă, pentru că toate sunt actele aceluiaşi (unic) Dumnezeu viu“ 
(doctrina energiilor a fost confirmată de sinoadele bizantine. din anii 1341, 1347 şi 
1351). Explicând experienţa isihaştilor, Palamas arată că această experienţă pro- 
voacă o adevărată metamorioză a spiritului care, însuşindu-şi inteligenţa, atât cea de 
origine umană, cât şi cea divină a lui Hristos, reuşeşte să surprindă plenitudinea 
divină, luând parte la ea. Într-adevăr, dacă Dumnezeu este, în esenţa lui, imposibil de 
a fi cunoscut, El ni se descoperă prin iubire, sub formă de energie trinitară. Această 
energie trinitară este, în acelaşi timp, unică şi multiformă în manifestările ei. În creaţie 
Dumnezeu se divide, fără a se multiplica. 

Jean Delumeau în „Religiile lumii“ (Paris, Fayard, 1993, trad. rom. 1996, p. 
160-163) arată că „Rugăciunea lui lisus“, sau mai degrabă către lisus, constiutie pu- 
terea căii isihaste. Ea implică în primul rând o concepţie unitară asupra omlui, pentru 
care sufletul şi trupul sunt inseparabile („Slăviţi-l pe Dumnezeu în trupurile voastre“, 
spune Sf. Apostol Pavel). Hristos restaurează această unitate, al cărei germene în noi 
este harul botezului care investeşte interioritatea cea mai lăuntrică a omului, centrul 

” lui cel mai central, pe care această tradiţie îl numeşte „inimă“ (ceea ce nu corespunde 
decât parţial cu inimă fiziologică). Cuvântul'„inimă“, aici, desemnează „locul lui Dum- 
nezeu'. Pentru Sf. Grigorie Palamas, inimă este „corpul cel mai lăuntric al trupului“ | 
(apud. J. Meyendorif, 1959, p. 24), adică germenele trupului slăvit. inima este 
rădăcina intelectului. Trebuie să se unifice intelectul şi inima, folosind respiraţia. Căci 
răsuflarea omului, atunci când el poartă şi enunță Numele Cuvântului întrupat, se 
uneşte cu însăşi Răsuflarea lui Dumnezeu, cu Duhul Său, pentru că Tatăl, spune Sf. 
loan Damaschinul, „enunţă Cuvântul pe Răsuflarea Lui“ (Jean Damascene, De fide 
-orth, P. G. 95, 60D.) 

În al doilea rând, rugăciunea lui lisus - remarcă J. Delumeau, 1996, p. 161.- se 
bazează pe taina Numelui. Numele, în Biblie, nu este posesie magică, ci mijloc de 
comuniune. Numele propriu al lui Dumnezeu, care nu poate fi pronunţat, se face 
cunoscut în renunţarea totală a Crucii: Numele de lisus (Yeshua, înseamnă 
„Dumnezeu mântuieşte“, „Dumnezeu eliberează") exprimă , astfel iubirea lui 
Dumnezeu pentru un om, comunică comuniunea trinitară. 

Rugăciunea lui lisus, în sfârşit, încearcă să aplice porunca evanghelică şi 
paulină: „rugaţi-vă fără încetare“. Ceea ce înseamnă descifrarea rostului existenţei 
" prin moartea şi învierea lui Hristos, pentru a „respira Duhul“ (Grigorie Le Sinaite, „De 

la vie contemplative“, în Petite Philocalie de la priere du cceur, Livre de vie, nr. 
83-84, p. 185). Prin aceasta putem uni şi elibera rugăciunea mută a lucrurilor, „gea- 
mătul“ şi slujba universului. instrumentul cel mai frecvent folosit pentru „rugăciunea 
neîntreruptă“ este o formulă scurtă repetată cu blândeţe, ponind de la Kyrie eleison 
(„Doamne, ai milă de mine“) sau de la „Slăvit fii, o, Dumnezeule" până la fraza ţesută 
din chemările evanghelice şi devenită obişnuinţă: „Doamne lisuse Hristoase, Fiu al lui : 
Dumnezeu, miluieşte-mă pe mine, păcătosu;“. Formulă susceptibilă de uşurare şi 
armonizare interioară, până la pulsaţia tăcerii. 

Necesară în permanenţă, metanoia este mult mai mult decât „căinţă“. Este o 
revoluţie a simțului asupra realului. Păcatul, într-adevăr, este în acelaşi timp 
despărţire şi poftă nesăţioasă, narcisism metafizic, el face ca totul să graviteze în jurul 
ego-ului. Metanoia este deschisă binecuvântării, lumii lui Dumnezeu, ca metamor- 
fozând încetul cu încetul „patimile“ ucigaşe şi sinucigaşe în „virtuţi“, care sunt tot 
atâtea participări la Numele divine prin sfânta omenie a lui Hristos. „Memoria morţii“ 
dezvăluie neliniştea fundamentală şi devine „memoria lui Dumnezeu“, a lui Dum- 
nezeu cel întrupat şi răstignit, care nu încetează să coboare în infernul nostru interior 
pentru a ne elibera. „Paza inimii“ sau a „minţii“ ne- permite să îndepărtăm gândurile 
disonante, să degajăm miezul lor psihic pentru a-l dărui, fie şi în cea mai smerită 
simţire, să poleim „oglinda inimii“ în care începe să se reflecte lumina dumnezeiască. 

_„. Vine atunci „trezirea“ care ne scoate din somnolenţă, din insensibilitatea spiri- 
tuală, din ciclurile de saţietate şi lăcomie, din starea de „uitare“ în care nu mai ştim nici 
să iubim, nic să admirăm. Deşteptarea se transformă - după J. Delumeau (1996, p. 
162) - în „vigilență“, în aşteptarea şi în presentimentul Mirelui care vine prin noaptea 
şi lumina tuturor lucrurilor. Charisma majoră este aici aceea a lacrimilor, sensibilitatea 
(aici un gen de înțelegere a inimii) care, din „inimă de piatră“ sau mai degrabă 
înveşmântată în ceaţă şi noroi, devine „inimă de carne“, „lăcaş al lui Dumnezeu“, 

pământ tainic unde rodeşte lumina botezului atunci când lacrimile amărăciunii devin 
lacrimi de mulţumire. „Cel ce a îmbrăcat plânsul fericit şi plin de har ca pe o haină de 
nuntă a unui cunoscut râsul duhovnicesc al sufletului“, spune Sfântul loan Scărarul 
(„Scara Sfântă“, treapta a 7-a, în Filocalia, trad. Pr. D. Stăniloae, voi. IX, Bucureşti, 
Institutul Biblic şi de Misiune Ortodoxă, 1980, p. 175). | 

Pacea interioară deschide sufletul către adevărata libertate care face cu 
putinţă iubirea dezinteresată a aproapelui şi chiar „iubirea vrăşmaşilor“. Din nou Sf. 
loan Scărarul ne atrage atenţia: „Aducerile aminte ale Patimilor lui lisus vor tămădui 
sufletul care ţine minte răul, ruşinându-l puternic cu a di neţinere de minte a răului“ 
(dem, treapta a 9-a, p. 198). 

Pentru a înlesni unirea şi trecerea mai deparis- ne ua J. Delumeau (1996, 
p. 162-163) - se pot folosi ritmurile fundamentale ale trupului, rânduite vocației lui de 
a deveni „templul Duhului Sfânt“, Rugăciunea lui lisus poate fi pronunţată pe ritmul 
respirației, al inspiraţiei şi expiraţiei, după cum a fost precizat în celebrele Povestiri 
ale unul pelerin rus, pe la: 1860. Asifel, puţin câte puţin, prezenţa lui Hristos şi 
adevărul fiinţelor şi lucrurilor se înscriu pe oglinda inimii. Rugăciunea se infuzeză în 
linişte.. Necesara „teologie negativă“, care îndepărtează conceptele şi imaginile 
despre Dumnezeu, devine pură aşteptare, „rugăciune curată“, rugăciune dincolo de 
rugăciune. Atunci, datorită harului, antinomia absolut de neconceput a lui Dumnezeu 
„dincolo de Dumnezeu“ şi a Celui răstignit înflăcărează inima. Mai întâi simţi unele 
atingeri de foc pline de blândeţe, apoi scufundarea în oceanul Luminii, cum spun 
maeştrii spirituali siriaci. Printr-o ultimă moarte din iubire, „moarte-înviere“, care 
restaurează, într-un ritm de entaz-extaz*, relaţia personală, „inima-duh“ primeşte, 
simte; dincolo de propria sa transparenţă, Chipul Celui Răstignit-Slăvit. Cu Hristos în 
el, Duhul conduce sufletul către naşterea veşnică în „sânul Tatălui“. De acum înainte, 
rugăciunea devine o stare, chiar şi bătăile inimii sărbătoresc viaţa dată nouă, murito- 
rilor, mai tare decât toate morţile. Acest entaz-extaz al „îndumnezeirii“ face posibilă şi 
„contemplaţia șlavei lui Dumnezeu ascunsă în ființe şi în lucruri“ (Isaac Sirul, „Traite 
ascâtiques“, 72€ trait€). 

Întreaga forță a patimii omului devine compătimire, tandreţe ontologică, 
blândeţe a celor puternici. Omul care se roagă primeşte uneori „înţelegerea su- 
fletelor“, „cunoaşterea“ charismatică a inimilor, vocaţia de părinte (tată sau mamă) spi- 
ritual, al cărui cuvânt şi tăcere deşteaptă, vindecă, îndreaptă pe căile lăuntrice. 
Patemitate spirituală care, puţin câte puţin, împărtăşeşte Duhul Sfânt. 

Pentru „pneumatofor“ (purtător de Duh sfânt), trupul devine interior suifiotu leii 
sufletul Duhului: „rugăciunea lui lisus“ se revelează, ca «trup de slavă», trup al lui 
Dumnezeu“. 

Metoda rugăciunii inimii sau „rugăciunii lui lisus“ a fost numită de unii yoga N 
creştină“. Mircea Eliade („Le Yoga“) admite că anumite indicaţii şi metode de ru 
găciune prezintă puncte de asemănare cu tehnicile yoghine. pac 

În Ţările române, isihasmul şi spirițualitatea filocalică în general s-au introdus 
încă din secolul al XIV-lea şi au rămas o realitate neîntreruptă în tot timpul următor, 

"E ntaz: cunoaştere a lui Dumnezeu prin plenitudinea interioară. Extaz: tensiune către 
izvor mereu dincolo de această lumină interioară. 

ca şi în Athos. În secolul al XVIII-lea, călugărul Paisie, venit de la Poltava, a găsit ast- 
fel în Moldova un monahism care practica o viaţă isinastă, însufleţită de „rugăciunea 
inimii“ sau „rugăciunea lui lisus. 

 Sihaştril români au fost foarte populari în trecutul nostru. Este recunoscut rolul 
lor în susţinerea puterii de rezisteţă a poporului nostru în vremuri grele. Este cunos- 
cut Daniil Sihastru, cel care l-a sfătuit pe Ştefan cel Mare întărindu-l la luptă pentru 
apărarea Moldovei creştine într-un moment de descurajare. Ei nu erau recluşi 
nepăsători de lume, în felul recluşilor din Occident sau chiar de pe Muntele Athos. 

Nichifor din Singurătate (sec. XIII), unul din marii instructori isihaşti, arăta că 
charisma se dobândeşte prin isihasm. (Cuvântul „sihastru“ este transcrierea 
românească a cuvântului isihast). O dată cu oprirea activităţilor simţurilor spre exte- 
rior, el subliniază importanţa concentrării minţii în adâncul inimii. Cel cu centrul inimii 
deştept are acces liber (prin vedere paranormală) la lumile vizibilă şi invizibilă. În cen- 
trul inimii sălăşluiesc fericirea'şi bucuria. El va regăsi în inima sa tot ceea ce este vast, 
pur, divin, sublim. Nichifor aminteşte că țelul vieţii spirituale este să ia cunoştinţă de 
tainele „comorii ascurise în inimă“; altfel spus, să unească mintea (nous) cu inima, 
„ăcaşul lui Dumnezeu“. Dumitru Stăniloae spune că este vorba de un „văzduh spiri- 
tua!“ (Filocalia, VIII, p. 536): „este deschiderea inimii în largul infinităţii dumnezeieşti“. 
_Traducând metoda lui Calist Catafygiotul, D. « Stăniloae (1992, p. 111-subsol) Ter ENEI 
că lumina iubirii divine se comunică minţii ca unui organ spiritual cunoscator. Inima 
iubeşte, inima primeşte iubirea lui Dumnezeu. Dar o inimă având în ea înţelegerea 
minţii. Dragostea lui Dumnezeu este lumină. Faţa minţii aplecată spre inimă este 
privirea minţii. Prin aceasta inima „vede“ dragostea lui Dumnezeu ca lumină plină de 
sens. Căci în inimă se găseşte o deschidere spre nesfârşitul iubirii şi mintea 
câştigă şi ea această nesfârşire, dar aduce din partea ei o conştiinţă a acestei 
nesfârşiri. 

Psihologic, rugăciunea aduce cu sine o armonie interioară, o linişte şi o îm- 
păcare. Omul care se roagă se simte mai în siguranţă, mai împăcat cu Sine şi cu divini- 
tatea. Să ne gândim la chirurgii care se roagă înainte de a intra în sala de operaţie. Prin 
rugăciune căpătăm curaj şi forţă, parcă suntem mai ocrotiţi, mai asiguraţi. 

Emil Cioran (1992) ne avertizează asupra aroganţei rugăciunii: „Orgoliul unui 
cuceritor păleşte alături de ostentaţia unui credicios care se adresează Creatoruiui. 
Cum de poate cineva să îndrăznească atât de mult?“ | 


5. ITINERARUL SPIRITUAL AL RELIGIEI CREŞTINE (VIA MYSTICA) 


/ 


într-un capitol intitulat sugestiv „Via Mystica“, Mircea Florian (1993, p. 106-112) 
ne atrage atenţia asupra caracterului voluntarist al misticismului creştin, care se 
dezvăluie în ceea ce s-a numit „itinerarul spiritual“, „drumul mistic“, treptele sau 
etapele înălţării sufletului lui Dumnezeu. Treptele tradiţionale ale itinerarului, în număr 
de trei, au fost împrumutate de către Dionisie Areopagitul (secolul (V-VI), părintele 

teologiei mistice medievale) de la neoplatonicianul Procios (410-485 d. Hr.) şi apoi 
transmise creştinismului, ştirbind mult din originalitatea acestuia: via purgativa 
(catharsis), ascetismul care este o preparare: via illuminativa (ellampsis) şi via unl- 
tiva (enosis sau teleiosis). Creştinismul a izbutit să toarne în acest formalism un 
conţinut pe care H. Suso (1296-1366), discipol al lui Meister Eckhart, l-a rezumat aşa: 
omul trebuie să fie dezvăţat de creatură, învăţat de Hristos şi învăţat dincolo de orice 


> măsură de către Dumnezeu. Prima treaptă este introductivă şi pregătitoare, având ca 


țintă desfacerea de natuia umană, stricată de păcat şi de viața pământească. A 
doua este contemplaţia sau iluminarea supranaturalului, este calea celui ce pro- 
gresează în cunoaşterea Misterului divin. Viaţa Contemplativă este superioară celei 
active. A treia treaptă este intuirea sau prinderea nemijlocită a lul Dumnezeu, este 
contemplaţia care şi-a atins punctul culminant. Este ceea ce Toma d' Aquino numeşte 
veritatis divinae simplex intuitus, iar loan al Crucii (1542-1591, poetul „nopţii 
întunecoase“) a numit sciencia secreta de Dios (ştiinţa secretă a lui Dumnezeu). 

Hugo de Sf. Victor a dat itinerarului mistic o altă precizare, care a dominat apoi 
doctrina şi practica misticismului creştin. Şi schema acestui mare mistic al secolului al 
XII-lea este tripartită: cogitatio sau pătrunderea în spirit a obiectului prin ideea sau 
imaginea lui; meditatio sau adâncirea şi prelucrarea obiectului gândit; contemplatio 
sau intuirea obiectului. Schema, în genere primită ulterior şi de către psihologi ca H. 
Delacroix (1938) şi J. H. Leuba (1925), este aceea în patru momente a Terezei d' Avilla 
(1515-1582, reformatoarea mânăstirii Carmel), care a oferit o schemă mai amplificată 
(cu şapte trepte). Rămân aceste patru trepte sau „cămări“ ale „Castelului interior“: 

(1) Meditaţia este concentrareă atenţiei asupra temelor religioase, ca o pre- 
lungire a procedeelor spirituale de asceză, opera umană ajutată de graţia sau darul - 
Sf. Spirit; (2) Contemplaţia este „rugăciunea cu mai multe trepte secundare în care, 
încetu! cu încetul, domină graţia şi de aceea sufletul se simte cuprins de o „cerească 
nebunie“ sau de un „glorios delir“ în gustarea lui Dumnezeu. În această etapă scade 
tot mai mult distanţa dintre Dumnezeu şi sufletul ce se înalţă spre treapta următoare; 
(3) Extazul este răpirea sufletului sau „zborul sufletului“, în care sufletul nu-şi mai 
aparţine. Beatitudinea se revarsă asemenea unui torent în sufletul care se pare că 
şi-a pierdut conştiinţa. Totuşi, conştiinţa n-a dispărut. Tereza este mirată de misterul 
unui suflet care pare cufundat în inconştient şi totuşi îşi dă seama că se bucură (J. H. 
Leuba, 1925); (4) Din autobiografia Terezei d' Avilla se desprinde o a patra treaptă 
postextatică, relevată mai ales de către psihologul H. Delacroix (1938) sub numele de 
„stare teopatică“, dovadă că extazul nu este ultima fază. Într-adevăr, unii mistici, mai 
ales necieştini, se opresc'la extaz, limitându-se la a alterna viaţa obişnuită cu extazul 
excepţional; alţi mistici, mai ales creştini, nu sunt mulţumiţi nici de fugara comuniune 
cu Dumnezeu, nici de pasivitatea paralizantă, letargică şi negativă de acţiune a acelui 
extaz, ci năzuiesc o stare permanentă de deificare, în care totuşi activitatea, în loc ge 
a fi suspendată, este întărită: ea țâşneşte din adâncul divin, statornicit în suflet. Starea 
teopatică este misticismul cuceritor, care este plătit prin dispariţia extazului letargic : 
(M. Florian, 1993, p. 109). Extazul s-a stabilizat, dar a pierdut vehemenja iniţială care 
anula persoana şi fapta acesteia. -„Misticismul devine absolut în acţiune“ (H. 
Delacroix, 1922, p. 269). Starea teopatică este trăsătura proprie marilor mistici creştini 

, sub influența voluntarismului şi personalismului constitutiv credinţei Greştine: Feno- 
mentul nu este străin budismului (H. Delacroix, 1922, 271). | 

Albertus Magnus (1207-1280), în „De adhaerendo Deo“ (Despre unirea cu 
Dumnezeu“), arată că Peru a ajunge la „starea divină“ trebuie să parcurgem o cale 
cu trei trepte. 

a) Se nudare a ata Rt Buă - „a te dasâtilă de reprezentările sensibile“ -, 
acţiune pe care el o numeşte pe scurt nudatio - „deșpuiere“. Din această lume sen- 
sibilă („mundus sensibilis“) omul trebuie să iasă printr-o concentrare a puterii de dis- . 
criminare şi atunci gândirea poate parveni la lumea inteligibilă („mundus intelligibilis“). 
Dar prin această încordare a gândirii,de a păstra „fantasmele“, în câre omul a trăit şi 
a construit un „eu“, aceasta dispare şi ceea ce rămâne este însuşi principiul uman. 

(b) Cognosce te - „cunoaşte-te pe tine“ este deviza vechilor greci, înscrisă pe 
templul de la Delphi şi preluată de toţi înţelepţii anticei Hellade şi de Socrate. Aceasta, 
ne spune Albertus, înseamnă lepădare de sine, de Eul iluzoriu si regăsirea Eului în 
esenţa lui adevărată. Ă 

C) Să se descopere cele interioare ale minţii - interiora mentis. Aceasta vroia să 
spună că drumul interior este mult mai complicat şi că, urmându-l, se va ajunge la 
descoperirea multor lucruri, fiindcă nu numai în „lumea sensibilă“ sunt astre, constelații, 
galaxii etc., ci şi în „lumea noietică“. Drumul nu este simplu, ci complex şi treptat. 

Cine reuşea aceste realizări - ne relevă A. Dumitriu (1990, p. 188-189) -ântr-un 
fel sau altul atingea absolutul. Şi Albertus Magnus îşi încheie capitolul al XV-lea din 
opusculul său cu cuvintele: Nempe hoc facientes, mutamus nos in Deum. Grecii 
ar fi spus: „atingem starea divină“. 

În capitolul al XVI-lea al scrierii sale, Albertuş Magnus rezumă aceste etape în . 
felul următor: „Dacă vrem să obţinem perfecțiunea minţii, purificarea ei (nudatio) şi 
pacea ei (pax), este de cea mai mare importanţă să ne retragem în sanctuarul interi- 
or al minţii... Acolo, în sanctuarul minţii, să păşim înaintea propriului nostru Eu pentru 
a cunoaşte adevărul (aletheia): liberaţi interior de orice altceva, dar Goncenttali cu 
totul în noi înşine“. - 

„A. Dumitriu (p.190-191) precizează că în timpurile moderne, mai ales în 
Răsăritul Europei, în Ţările Române şi în Grecia, găsim o concepţie asemănătoare 
aceleia a lui Albertus Magnus. Ea a fost acceptată abia în Evul Mediu de Bizanţ, dar 
această doctrină este mult mai veche şi sunt unele motive (între altele, forma ei 
neortodoxă) pentru a considera că ar putea proveni de la Zalmoxis (sclav şi discipol 
al lui Pitagora; potrivit legendelor transmise de Herodot şi Strabo, Zalmoxis a venit în 
Dacia, unde a fost legiuitor şi profet; adorat ca divinitate a pământului - a fertilităţii şi 
a împărăției morţilor -, a devenit zeul suprem în religia geto-dacilor). Această 
“ învăţătură poartă numele de Hesychia. Dacă ar fi să spunem pe scurt ce înseamnă 
hesychia, atunci vom spune (A. Dumitriu, p.190) că este exact ce înseamnă de 
adhaerendo Deo la Albertus Magnus. Hesychia este starea în care mintea are posi- 
bilitatea să ia contact direct cu „realităţi“ interioare. Această concepţie a avut o largă 
răspândire în spaţiul religios românesc şi, deşi „retrasă“, ea a rezistat până în epoca 
actuală (D. Stăniloae, Filocalia 8, p. 555-622). 

CAPITOLUL V 


PSIHOLOGIA RELIGIEI LA L. BLAGA, M. FLORIAN, 
P. P. NEGULESCU, R. STEINER, W. JAMES, 

S. FREUD, G. ALLPORT, R. GARAUDY, R. OTTO, 
'M. ELIADE, L. KOLAKOWSKI ş. a. 


1. TRANSCENDENTUL CARE COBOARĂ 
„ ŞI PERSPECTIVA SOFIANICA LA LUCIAN BLAGA 


În „Trilogia valorilor“ (1987, p. 471) L. Blaga notează că metaţizica tinde, ca şi 
religia, să reveleze elementele ultime ale misterelor existenţei. Le deosebeşte însă 
metoda proprie fiecăruia, sistemul de valori, stilul. Metafizica adoptă calea cunoaş- 
terii raţionale, sistematizatoare, conceptualizante, pe când religia adaugă modului 
de a gândi raţional concentrarea-puterilor sufleteşti, trăirile afective şi chiar fondul pre- 
conştient al dorințelor şi speranţelor. Religia ca manifestare eternă a Fiinţei umane, 
ca formă fundamentală a culturii, răspunde - împreună cu metafizica, arta, ştiinţa - 
nevoii omului de absolut, de a se totaliza, de a se depăşi. Blaga a definit cultura ca 
„existenţă în mister şi pentru revelare“. Religia este definită cam în acelaşi fel, întrucât 
religia este o componentă principală a culturii: „religia circumscrie, în oricare din vari- 
antele ei, capacitatea de autototalizare şi autodepăşire (s.n.) a ființei umane în 
corelaţie ideală cu întreaga existenţă, dar mai ales în corelaţie ideală cu ultimele ele- 
mente sau coordonate ale misterului existenţial“ (L. Blaga, 1946, p. 500).- Observăm 
"că este o definiţie care, în afară de faptul că îl situează pe om în orizontul misterului, 
exprimă o atitudine de desacralizare a religiei şi de umanizare a ei. În religie omul 
tinde şă-şi reveleze coordonatele existenţei nu atât după criterii pure ale cunoaşterii, 
cât mai ales în acord cu toată Fiinţa. Pentru Blaga religia nu este un fenomen istoric, 
ci una din manifestările eterne ale ființei umane, religia este o creaţie de cultură.. 
Marele Anonim este nucleul central sau principiul existenţei, un gardian al misterelor 
şi totodată misterul suprem care apără echilibrul esenţial, ne împiedică să 'destră- 
măm pâcla deasă a misterelor cu ajutorul „cenzurii transcendente“. Marele Anonim 
este un absolut metafizic care reproduce cosmosul prin reproducere din Sine. Marele 

Anonim vrea să-l ţină pe om în permanentă stare creatoare, de aceea i se acordă 
omului perspectiva de a depăşi imediatul. Dar omului i se pun un fel de frâne, care îl 
împiedică să creeze pe plan absolut, adică să recreeze misterele. Marele Anonim l-a 
înzestrat pe om cu un destin creator, dar prin frânele transcendente el a luat măsura 
ca omul să nu i se poată substitui. | s-a reproşat lui Blaga că marele Anonim nu 
seamănă cu Dumnezeul creştin: „Avem aici imaginea unui Dumnezeu neputincios ... 
care se luptă încruntat şi îngrijorat cu posibilităţile sale şi cu lumea“ (D. Stăniloae, 
1941, p. 141). 

Referindu-se Ja funcţia religioasă a magicului, Blaga (1992, p. 167-168) 
arată că sentimentul religios, indiferent de obiectul care este îndreptat, nu se poate 
concepe fără sentimentul sacrului. Există posibilitatea de a.imagina o religie fără 
Dumnezeu, dar nu o religie fără vatră a sacrului. Aşa, bunăoară, budismul, cel puţin 
cel doctrinat dacă nu cel popular, a fost recomandat ca o religie fără Dumnezeu, totuşi 
nu lipsită de un loc sacru: nirvana, nefiinţa sfinţită, fie ca stare de atins în viaţă, fie ca 
stare după moarte, este susceptibilă de a fi obiect religios, datorită unui nimb sacru, 
cu care este înzestrată. În cursul istoriei au înflorit fel de fel de religii, evident în prea- 
jma zeilor cel mai adesea, repudiind divinitatea câteodată, dar niciodată fără un „ce“ 
sacru. Din atribut al magicului sacrul a devenit un bun de transfer, atribuit şi altor 

„existenţe, reale sau imaginare, sau chiar unor entietăţi abstracte. 

Cercetând atitudinea spiritului creştin faţă de transcendenţă, Blaga (1969, 
p. 155-181) arată că transcendentul nu este conceput pretutindeni şi în toate timpurile 
în acelaşi fel, deşi formularea lui sub unghi dogmatic nu diferă esenţial. În atitudinea 
omului faţă de transcendenţă intervine o determinantă cu caracter stilistic, care pro- 
duce o remarcabilă diferenţiere de viziuni (|. Mânzat, 1996). 

... Blaga mărgineşte consideraţiile sale Ia trei dintre stilurile de arhitectură creş- 
tină: la cel roman-basilican, la cel gotic şi la cel bizantin. Tâlcul ascuns al oricăruia din- 
tre aceste moduri arhitecturale poate fi interpretat deopotrivă pe un plan metafizic. 
Basllica romană se găseşte în marginea transcendenţei, de aceea este astfel con- 
struită încât să îndrepte atenţia asupra funcţiei altarului şi preotului, cărora spiritul reli- 
gios roman le conferă supremul rol în viața omului. Cu totul altă semnificaţie metafi- 
zică latentă desprinde Blaga din modul arhitectural al catredalei gptice. Goticul, cu 
formele sale abstractizate, cu materia sublimată, cu liniile ţâşnite spre 'cer, cu articu- 
laţia sa spaţială descărnată, cu frenezia verticalului pierdut în infinit, înseamnă înainte 
de orice un elan spiritual de jos în sus, o transformare a vieţii în sensul transcendenţei. 
Dinamica verticală a goticului simbolizează pe omul care realizează în sine cerul prin 
lăuntrică sublimare. Omul gotic are sentimentul de a participa la transcendenţă de 
jos în sus. (Stilul gotic apare pe la 1150 în formă monumentală în Nordul Franţei, de 
unde s-a răspândit în Europa ca un incendiu). 

__ Pentru interpretarea stilului bizanțin Blaga se opreşte la exemplul Agiei Sofia 
_care, ca impresie globală, nu e nici orizontal aşezată pe pământ, nici perpendicular 
“înălțată spre cer, ea pluteşte oarecum ca o lume în sine, mărginită doar de propriile 
bolți. Adia Sofia atârnă în spaţiu, de sus în jos, legată de un fir invizibil de cer. 
Orizontala şi verticala, cu funcţia lor expresivă, de aşezare sau înălţare, sunt anihilate 
de bolți sau arcuri. Orizontala şi verticala câştigă astfel o funcţie aproape secundară 

în ritmica. spaţială a întregului plin de vibrații şi de armonice tensiuni. Întregul cate- 
dralei înfăţişează o lume sieşi suficientă, care nu zace pe nimic, care nu se înalţă spre 
nimic, care pur şi simplu se arată, se revelează. Gândul, de altfel mai mult trăit decât 
gândit, care s-a precipitat în acest mod de a clădi, cuprinde ideea că transcendentul 
coboară spre a face palpabil că o revelaţie de jos în sus e posibilă, că graţia se 
întrupează din înalt, devenind sensibilă. Trebuie să presupunem - explică Blaga - că 
în primele veacuri de creştinism, mai ales după ce a fost recunoscut ca religie de stat, 
credincioşii creştini au fost copleşitor stăpâniţi tocmai de această convingere-fior că 
spaţiul terestru poate deveni vas, în care să se reverse de sus în jos transcen- 
dentul. Zidurile unei biserici nu aveau altă menire decât să închidă şi să conserve 
între ele un cer revelat. Primele veacuri de cultură bizantină au fost veacuri în care 
omul trăia într-o atmosferă violent simțită, de permanent posibilă coborâre din înalt a 
graţiei divine. 

Transcendentul care coboară ca să se arate este un gând metatizic, pe care 
îl surprindem şi în funcţia pe care, în arhitectura bizantină, spre deosebire de cea 
gotică, o are lumina. Intrând într-o biserică bizantină te impresionează în obscuritatea 
spaţiului închis fâşiile de lumină, care ţâşnesc prin ferestrele tăiate la baza cupalei, fâşii 
de lumină pe care le poţi tăia cu spada. Nu este această lumină o simbolică exemplifi- 
care a transcendentului, care se face vizibil? Misticismul oriental este un misticism al 
luminii. Misticismul apusean este un misticism al întunecosului, misterul este aici întot- 
deauna un mister al obscurităţii. Omul gotic, spiritualizându-se de jos în sus, are în ca-g 
tedralele sale sentimentul unei pierderi în obscuritatea transcendentă: omul bizantin, 
aşteptând în bisericile sale revelaţia de jos în sus, se pierde în viziunea unei lumi 
înteţite. Stilul bizantin corespunde, desigur, cel mai mult spiritualităţii ortodoxe. 

Analizând perspectiva sofianică drept o importantă determinantă stilistică a 
ortodoxiei, Blaga arată că „sofianicul“ este în esenţă sentimentul difuz, dar funda- 
mental al omului ortodox, că transcendentul coboară, revelându-se din proprie 
iniţiativă, şi că omul şi spaţiul acestei lumi vremelnice pot deveni vas al acelei tran- 
scendenţe. Sofia este ordinea şi înţelepciunea divină, care coboară în vremelnicie, 
făcându-se vizibilă şi imprimându-se materiei. Sofianic este un anume sentiment al 
omului în raport cu transcendenţa, sentiment cu totul specific, graţie căruia omul se 
simte receptacoi al unei transcendenţe coborâtoare. Sofianicul, în înţeles larg, 
coincide, aşadar, cu viziunea unei mişcări de sus în jos a transcendenţei. 

Blaga ne aminteşte că între preocupările speculative ale ortodoxiei figurează 
pe întâiul plan acelea cu privire la lumina de pe Muntele Tabor. Speculaţiile acestea 
au fost declanşate de experienţele spirituale ale asceţilor ortodocşi de pe Muntele 
Athos. Asceţii atoniţi, cei care îşi impun rigorile extreme, ajung datorită vieţii trăite în 
privaţiuni, în meditații şi reculegeri întru cele spirituale, la experienţa „luminii taborice“. 
În momente de extaz ei se simt pătrunşi lăuntric de lumină suprafirească, cu totul 
indefinibilă, neavând nici o analogie în lumea terestră. Această lumină, aură şi ilu- 
minare în acelaşi timp, a tulburat interesul speculativ al gânditorilor răsăriteni. S-a pus 
problema dogmatică dacă lumina aceasta este un aflux al substanţei divine, al fiinţei 
trinitare sau dacă ea nu-e decât o manifestare doar a puterii divine. După cum lesne 
se remarcă, problema aceasta poartă o pecete vădit sofianică. Ea ţine de ordinea 
ideilor despre transcendenţa care se face vizibilă ca o graţie pornită din înalt. 

Câtă vreme teologia dialectică germană s-a aplecat asupra prăpastiei dintre 
Dumnezeu şi lume, gândirea rusească s-a oprit asupra unei molcomitoare existenţe 
intermediare între aceşti termeni, asupra Sofiei. Gânditorii ruşi cultivă, spre deosebire 
de germani, imaginea „punţii“. Sofianică, adică profund adecvată duhului” ortodox, 
este această punte, îndeosebi fiindcă ea este aruncată peste abis din iniţiativă tran- 

“scendentă. Sofianică este această punte îndeosebi fiindcă este coborâtoare. În faţa 
acestui vizionar spectacol al punţii coborâtoare - ne explică L. Blaga - omul se poate 
îmbrăca în soare, transfigurându-se de o divină linişte şi certitudine a salvării. Omul 
nu este singur în faţa lui Dumnezeu, care se distanțează până la dezinteres faţă de 
lume (câteodată turnurile gotice par nişte braţe umane care se întind şi nu-l mai 
ajung), omul este în faţa unui Dumnezeu plin de iniţiative ocrotitoare, lumea este un 
vas primitor. Chiar şi atunci când omul ortodox, încercat în spaţii de izbelişte de lovi- 
turile sorții, pare a se îndoi de grija divină, el nu se îndoieşte totuşi de prezenţa lui 
Dumnezeu în lume. 

Pentru surprinderea fenomenului ortodox Blaga recurge la exemple din viaţa 
călugărească atonită. Călugărul atonit este eroul unei adânci răsturnări psihologice 
care-i îngăduie să fie mult mai degajat faţă de ceea ce protestantul numeşte „credinţă“ 
şi catolicul „faptă“. În viaţa sufletească ortodoxă primordială este certitudinea salvării. 
Ascetul atonit se simte, datorită unei necăutate, dar reale răsturnări a rânduielilor 
sufleteşti, din capul locului integrat în ordinea salvării. Salvarea nu este o speranţă, ci 
o experienţă, Salvarea nu este o perspectivă condiţionată a existenţei, ci mediul cert 
al existenţei. Trăirea salvării, iluminarea lăuntrică,* transfigurarea întru rânduiala 
salvării, convingerea organică de a participa la ea graţie împrejurării că omul e un vas 
al transcendentului care coboară sunt atribute ale fenomenului ortodox. 

Misticismul creştin înclină spre teza că Dumnezeu nu. poate. fi cunoscut prin 
facultăţile raţionale ale omului. Acestea trebuie să fie depăşite. Depăşirea s-ar face în 
„extaz“. Dionisie Areopagitul, un mistic reprezentativ al ortodoxiei, crede că în extazul 
omului se revelează însăşi iubirea lui Dumnezeu faţă de om. Dumnezeu coboară în 
receptacolul iubit şi-l îndumnezeieşte (thelosis). Extazul omului ar fi deci rezultatul 
iniţiativei divine. 

Realizând o analiză stilistică a spiritualităţii ortodoxe, Blaga arată că aceasta, 
ca şi alte “spiritualităţi creştine, este bipolară. Ea este adică, orientată spre două 
puncte extreme: spre „transcendenţă“ şi spre „vremelnicie“. În cadrul „vremelniciei“ 
duhul ortodox îşi îndreaptă preferințele spre categoriile organicului. Transcendentul 
e închipuit în ortodoxie ca fiind coborâtor, iar lumea ca un „receptacol“. Această 
dublă orientare conferă ortodoxiei înfăţişarea măreaţă a unui fenomen de originală şi 


înaltă ali jorgură, 


2. ESENȚA CREDINȚEI RELIGIOASE LA MIRCEA FLORIAN 


Filosoful Mircea Florian (1888-1960) realizează originale şi fecunde studii de 
filosofia religiei, în cadrul cărora abordează probleme şi din perspectiva psihologiei. Se 

remarcă în primu rând ştudiul Antinomiile credinţei, cu subtitlul Religie şi filosofie, 
publicat în „Revista de filosofie“ din 1936, şi volumul Misticism şi credinţă, apărut în 
1946 la Editura Fundaţiei regale pentru literatură şi artă din Bucureşti (reeditat în 1993). 

„M. Florian a postulat existenţa unui strat ontologic, primordial, şi a altuia psiho- 
logic. A pledat pentru rearticularea filosofiei ca obiect şi ca metodologie, pentru 
lărgirea „realului“ prin includerea şi a „irealului“, regândirea experienţei ca principiu 
de reconstrucţie filosofică, într-un sens extins, cuprinzând viaţa cu toate feţele ei. În 
concepţia lui M, Florian, „misticismul oglindeşte agonia unei culturi, este un cântec 
de lebădă, dar este şi impulsul unei culturi noi, cântecul de „alegreţe al dimineţii 
scăldată în soare“ (1993, p. 4). 

în studiul „Antinomiile credinţei“ M. Florian ne spune că religia şi filosofia 
au atât puncte comune, cât şi divergente. 

În fondul lor sunt însă „două forme ireductibile ale conştiinţei umane“, „ele sunt 
incomensurabile“ nu prin. grad, ci prin natură. Supranaturalul versus naturalul, tran- 
scendentul versus imanentul, sacrul versuS profanul: iată „deosebirea radicală dintre 
două lumi“. Pe de o parte, a trebuit să se producă un compromis în ordine intelectu- 
ală, unul care să permită influenţe reciproce; pe de altă parte, riscul era ca „o anti- 
monie înlăuntrul credinţei“ să se ascută până la grave contradicții exterioare cu 
filosofia. Oscilaţia între sfera proprie, a supranaturalului sau iraţionalului, şi sfera 
străină, filosofică (ştiinţifică) a naturalului sau raţionalului a generat „tragedia religiei“ 
Şi, prin contaminare, dezastrul filosofiei ştiinţifice. O antinomie lăuntrică s-a extrapolat 
şi hipertrofiat. Filosoful va trebui să descopere atât antinomia, cât şi armonia, mai întâi 
„în interiorul religiei“, pentru ca abia apoi să refacă punţile de legătură cu filosofia, 
menţinută ca o altă filtrare prin conştiinţă a lumii“ (|. lanoşi, 1993, p. IX-X). 

Zece ani desparte cartea de studiu. În volumul „Misticism şi credinţă“ laturile 
dihotomiei enunțate în titlu sunt urmărite cu mijloace riguros ştiinţifice, fără partizanate 
preconcepute. Mircea Florian se concentrează asupra prezentării esenţiale a 
fenomenului mistic, interesându-se cu precădere de „forma“ permanentă a misticis- 
mului şi a religiei şi mai puţin de „conţinutul“ variabil după structura istorică a soci- 
etăţilor. Credinţa este concepută ca organ vital al religiei. M. Florian îndrăzneşte să : 
încadreze misticismul.şi credinţa într-o filosofie care se reazemă pe o altă noţiune de 
experienţă. Autorul recunoaşte cât de grea este aşezarea, în sfera experienţei, a 
credinţei care pretinde a depăşi nu numai experienţa, dar şi raţiunea. M. Florian se 
remarcă prin regândirea conceptului de experienţă ca principiu de reconstrucţie 
filosofică: lărgeşte sfera experienţei de la un sens limitat, rezervat doar experienţei 
simţurilor, la un sens cuprinzător, care înglobează exteriorul şi interiorul, simţurile şi 
intelectul, gândirea şi reprezentarea, realul şi irealul, idealul, imaginarul, fantasticul, 
adică tot ceea ce este prelucrat atât de către funcţia de cunoaştere, cât şi de către 
. funcţia de creaţie. Credinţa vizează şi ea realitatea, doar că un „alt fel“ de realitate. În 
mişcarea vie şi adesea contradictorie a „expresiei“ omeneşti, cunoscătoare şi cre- 
atoare, opoziţiile dintre credinţă şi ştiinţă se înmoaie, cedează interacțiunilor cu „străi- 
nătăţile“ şi stărilor tensionate cu „frăţietăţile“ (|. lanoşi, 1993, p. XII). 

Sacrul şe opune profanului precum graţia păcatului. Dar sacrul este „cu totul 
altfel“, nu „cu totul altul“ decât profanul. „Altul“ n-ar fi compatibil cu experienţa, deci 

n-ar putea fi abordat decât î în chip mistic. „Altfel“ rămâne expresia credinţei. Credinţa: 
se bazează pe o „înrudire de esenţă între spiritul uman şi cel divin.“ 

În volumul „Misticism şi credinţă“, după o introducere asupra relaţiilor dintre 
ştiinţă, filosofie şi religie, M. Florian abordează două câmpuri problematice: misticis- 
mul în partea întâi şi credinţa în partea a doua, Aspectele abordate referitor la mis- 
ticism sunt: mistică şi misticism, misticism şi mister, experienţă mistică, transă şi mis- 
ticism, iubirea ca principiu al misticismului superior, tipurile şi momentele istorice ale 
misticismului, via mistyca (itinerarul spiritual al credinţei). În partea a doua, dedicată 
credinţei, problemele sunt tratate mai aproape de spiritul psihologiei religiei: esenţa 
credinţei în genere, credinţa-opinie şi credința-ceriitudine absolută, esenţa credinţei 
religioase (fides şi fiducla), credinţă şi ştiinţă: conflict sau armonie, esenţa creştinis- 
mului, valoarea teoretică şi practică a religiei. 

Din această multitudine de concepte şi probleme vom alege doar câteva, şi 
anume pe acelea care ne apar ca fiind abordate şi din perspectiva psihologiei. 

Referitor la esenţa trăirii mistice autorul arată că misticismul este „elanul vital“ 
(H. Bergson, 1941), în care „totul este trăire“. „Misticismul nu este un mod de a 
cunoaşte , ci de a trăi“. Baza trăirii este perceperea intensă a unei „înrudiri vitale“ cu 
totalitatea existenţei. Misticul cultivă unitatea, indistinctul, infinitul. Pentru el orice dua- 
litate sau pluritate rămân iluzorii. El vrea să evadeze din haosul pluralităţii sensibile în 
certitudine absolută a unităţii existenţei. Rezultatul: contopirea suiletului cu Unul, care 
îl depăşeşte chiar pe Dumnezeu, care îl şi poate ignora pe Dumnezeu (ne amintim 
din paginile anterioare de concepţia asupra Unului mai presus de lume la isihastul 
Calist Catafygiotul). Tot dilatându-se, Eul se pierde în cele din urmă în unitate, tot 
afirmându-şi prerogativele sfârşeşte în pasivitatea, una „abisală“, urmărind mereu „ilu- 
minări“, îşi anexează „noaptea obscură“, de care este el însuşi anexat. Există un mist- 
icism inferior (orgiastic şi ascetic) şi un misticism superior, asociat credinţei şi sub- 
ordonat ei, care îşi întoarce faţa spre caritate. 

j Căutând esenţa, sâmburele ascuns al misticismului, M. Florian se loveşte de 
marea dificultate a antinomiilor mistice. Prima antinomie, pe care o numeşte cantita- 
tivă, se referă la întinderea fenomenului: pe de o parte, se relevă universalitatea mis- 
ticismului (G. Menlis, 1927), prezenţa lui congenitală spiritului uman, pe de altă parte, 
se subliniază caracterul său rar sau excepţional (H. Delacroix, 1922). A doua antino- 
mie este calitativă şi revelă conţinutul noţiunii: de o parte, misticismul reprezintă 
gradul cel mai înalt de sfinţenie, este „eflorescenţa supremă a spiritualităţii” (G 
Mehlis, 1927), de altă parte, misticismul este o varietate clinică, o nebunie sau o ma- 
nifestare altoită pe isterie sau-erotomanie (J. H. Leuba, 1925). A treia antinomie refe- 
ritoare la urmările fenomenului relevă efectul ambivalent al misticismului: el îm- 
prospătează puterile, stimulează creativitatea sau, dimpotrivă, îngenunchează şi pa- 
ralizează energia morală, dacă se instalează definitiv ca simptom al sclerozării senile 
(Ed. Lehman, 1918). 

Misticismul are ca resort un impuls natural şi vital spre existenţa ca unitate, 
spre izvorul unic al realităţii. Misticismul primar este sentimentul existenţei ca unitate, 
deci este sentimentul înrudirii noastre cu tot ceea ce există, al legăturii inevitabile cu 
cosmosul, aşa cum răsună în lirică şi muzică (H. Delacroix, 1938). Pe scurt, este sen- 

timentul că acelaşi sânge curge în arterele noastre ca şi în arterele universului. 
În misticism, psihismul uman dobândeşte libertate absolută şi se bucură de spon- 
taneitate radicală. Transcendenţa mistică este transcendenţa unei libertăţi infinite. 
Din toate acestea, Mircea Florian trage concluzia că misticismul nu este un mod spe- 
cific de a cunoaşte, ci un mod intens, liric, de a exista şi de a trăi, deci un mod de a 
modela viaţa, de a crea un plan de conştiinţă şi de activitate. M. Florian (1993, p. 115) 
desprinde, referitor la misticism, şi o altă semnificaţie creatoare sau „poetică“, mai pal- 
pabilă, pentru viaţă; el este un sculptor al spiritelor, un instaurator al armoniei şi 
unităţii interne. Punctul de plecare al misticismului este experienţa contradicţiilor, a 
dizarmoniei dureroase, a conflictelor fără ieşire. Misticul este omul cu o sensibilitate 
chinuită şi cu un dor nesfârşit de armonie şi dreptate. Setea de armonie şi dreptate 
călăuzeşte procesul mistic de contopire în acel Unu care „fericeşte", cum spunea 
Meister Eckhart. În ceea ce priveşte desprinderea esenței în credinţa religioasă, 
Mircea Florian ne aminteşte că nimeni n-a rezumat aşa de profund esenţa credinţei ' 
cum a făcut-o Apostolul Pavel în versetele celebre din Epistola către Evrei: „lar 
credinţa este adeverirea celor nădăjduite, dovada lucrurilor celor nevăzute“. Credinţa, 
în interpretarea lui M. Florian, nu este depăşirea oricărei experienţe, ci a unei expe- 
rienţe prin alta, complementaritatea acestora, utilizare simultană, sinergetică a mai 
multor planuri de experienţă. Credinţa este liberă fiindcă oglindeşte personalitatea 
celui ce crede, neatârnat de împrejurări externe şi servituţi interne; însă ea este şi 
necesară, fiindcă nu poate fi altfel decât este persoana. 


Credinţă (tides) şi încredere (fiducia) 


După M. Florian (1993, p. 169-172), credinţa ca certitudine prezintă două 
tipuri cristalizate în expresiile: „cred că...“ sau „cred în...“, de o parte, şi „te cred“, „am 
încredere“ sau „cred în...“. În prima nuanţă se enunţă credinţa în „existenţa“ aievea 
a ceva: „cred că există Dumnezeu“ sau „cred în Dumnezeu, Tatăl! atotştiitorul...“. În a 
doua nuanţă se afirmă încrederea în cineva, se acordă un credit, se susţine un sen- 
timent de siguranţă, de repaus, de sprijin, alături de cineva, datorită familiarităţii cu el. 
Credinţa-încredere (fiducia) se fondează pe prima (fides): am încredere în cineva 
în măsura în care cred în existenţa lui, neatârnat de faptul că acel cineva nu este 
obiect de percepţie sensibilă, cum este cazul Divinităţii. Însă încrederea implică ele- 
mente care nu se întâlnesc în credinţa existenţială. Credinţa-încredere presupune o 
relaţie între două conştiinţe, o anumită „comunitate“, înlăuntrul căreia unul dăruieşte 
încrederea, sau în promisiunile sau mărturiile şi informaţiile altuia. 

În religie funcţionează amândouă nuanțele de credinţă-încredere: credinţa în 
existenţa unei ordini supranaturale, „alta decât cea naturală“, şi credinţa în veracitatea 
lui Dumnezeu, care nu poate înşela credinţa în perfecțiunea lui. Aceasta este cre- 
dinţa fiducială de care vorbeşte Martin Luther. Credinţa fiducială are o semnificaţie 
deosebită nu numai în protestantism, dar şi în oricare formă de creştinism, întrucât de 
ea se leagă ceea ce G. T. Fechner (1910) numea „principiul istoric al credinţei. 

Religia este „altceva decât viaţa obişnuită, de aceea organul ei este 
credinţa în care adeziunea personală, angajarea voinţei şi sentimentului se face 

cu o intensitate care nu. se întâlneşte în nici o altă credinţă (nereligioasă) şi o 
vitalizare care uimeşte pe cel care priveşte din afară. : 

Referitor la relaţia religie-ştiinţă, M. Florian (1993, p. 175-177) arată că ştiinţa 
şi credinţa exprimă în limbaje diferite aceeaşi realitdte. Credinţa este „lumina supra- 
naturală“ fundată pe Revelaţie. Ştiinţa este „lumina naturală“ fundată pe Raţiune. 
Acelaşi adevăr este cuprins pe calea Revelaţiei crezute şi pe calea Raţiunii ştiutoare. 
Conform soluţiei patristice, raţiunea demonstrează credinţa, o luminează, în schimb 
credinţa rămâne îndreptarul raţiunii, care de aceea rămâne legată de credinţă, îi e 
subordonată sau egală ei. Orientarea raţiunii o are credința, aşa cum gândirea 
rămâne tributară faptelor pe care le explică. Aceasta este soluţia Sfinţilor Părinţi ai 
Bisericii: tot ceea ce este crezut poate şi trebuie să fie ştiut sau demonstrat, devenind 
o gnoză. - 

M. Florian demonstrează că ştiinţa şi credinţa sunt modalităţi ireductibile de 
a cunoaşte: „Credinței îi corespunde lumea suprasensibilă, ordinea supranaturală 
sau ultracosmică; ştiinţei îi corespunde lumea sensibilă, ordinea naturală sau cos- 
mică, identificată cu raţionalul. Credinţa n-are nevoie de demonstraţie raţională, 
întrucât ea dispune de o certitudine superioară“ (1993, p. 177). A 

M. Florian susţine că în actul de credinţă funcţia hotărâtoare revine factorilor 
iraţionali de natură afectiv-motivaţională. Aceşti factori alcătuiesc puterea credinţei 
şi justifică funcţia lor în viaţa morală a omului. Dar rolul hegemonic al adeziunii (semi- 
conştiente) alcătuieşte nu numai puterea, ci şi slăbiciunea credinţei. Slăbiciunea stă 
în aceea că prin intermediul asentimentului personal pătrunde în credinţă irealul, fic- 
tivul. Deci, slăbiciunea stă în posibilitatea da a crede nu numai ce este real, dar şi ire- 

-alul, imaginarul, ca în poezie. Datorită credinței (nestăvilite şi necontrolate raţional), 
irealul devine mai puternic decât realul, pentru că factorul ateoretic îl cotropeşte pe cel 
teoretic. : 

P Mircea Fiorian este poate singurul cercetător al fenomenului religios care pune 
problema relaţiei dintre teoretic şi ateoretic în cadrul experienţei religioase. 
„Ateoretic“ nu înseamnă empiric, practic, ci ceea ce depăşeşte teoreticul, adică ezote- 
ricul, saltul în transcendent şi supraraţional. Ateoreticul este aproape de transcon- 
ştient. (mai curând „metapsihic“ dacât „psihic“). În acelaşi timp, latura ateoretică a 
credinţei presupune şi adeziunea inimii şi voinţei, asentimentul personal. Din această 

„relaţionare a teoreticului şi ateoreticului decurg mai multe consecinţe în plan psiho- 
logic-epistemologic: (a) se recunoaşte în acest mod că în credinţă, ca experienţă, are 
acces şi cogniţia (teoreticul), care este depăşită prin ateoretic; (b) credinţa este una 
“din cele mai complexe forme de cunoaştere şi, de aceea, merită a fi considerată ca 
„existenţă întru mister şi pentru revelare“ (L. Blaga), ca miez a! culturii umane; (c) la 
un înalt nivel de cunoaştere mistică şi teoretizare teologică! ştiinţificul şi filosoficul nu 
sunt contrapuse, ci asimilate şi supuse unui proces de „acomodare prin depăşire“ (J. 

Piaget); (d) în cadrul credinţei, ca şi în ştiinţa cea mai potrivită, se împletesc realul şi 
irealul, obiectivul şi subiectivul, demonstrabilul şi indemonstrabilul, - verificabilul şi 
inverificabilul; (e) religia are o funcţie de cunoaştere, dar şi una de creaţie, de mode- 
lare şi remodelare a psihismului uman, avansând uneori până la realizarea de sin 
(„selfactualization“ - A. Maslow). 

Pe linia lui W.:James, dar mai înalt şi mai ancorat în epistemologic, M. Florian 
consideră că „a înrădăcina religia în experienţă nu înseamnă degradarea, ci înnobi- 
larea şi suprema garanţie a elementelor ei de realitate“ (aceasta este ultima frază din 
volumul „Misticism şi creaţie“, 1993, p. 225). În concepţia filosofului român experienţa 
religioasă este nu numai cea mai extinsă, dar şi cea mai autentică. dintre experienţe. 


3. GENEZA MENTALITĂŢII RELIGIOASE (P. P. NEGULESCU) 


Filosoful Petre P. Negulescu (1872- 1951), analizând în „Geneza formelor'cul- 
turii“ (1934) mecanismul actelor intelectuale, stabileşte factorii psihici fundamentali 
ai acestui mecanism, factori esenţiali în orientarea activităţii de creaţie culturală: (a) 
afectivitatea; (b) imaginaţia şi (c) discernământul critic. In funcţie de aceşti trei factori, 
P. P. Neguleşcu stabileşte anumite tipologii ale activităţii umane în sfera culturii. În 
cazul în care în complexele psihice pe care le alcătuiesc predomină pornirile afective 
Şi jocul imaginaţiei, rezultă structuri sufleteşti religioase sau artistice, când predomină 
discernământul critic iau naştere mentalități ştiinţifice sau filosofice. 

Recurgând la explicaţiile date de Spencer şi Feuerbach esenței religiei, Negu- 
lescu conchide că la construirea acesteia a condus sentimentul de teamă, care.a pus 
în mişcare imaginaţia (însufleţind lucrurile, acordându-le voinţă etc.), aceasta la 
rândul ei fiind călăuzită de un sentiment adiţional - speranţa. Pornirile afective care 
alcătuiesc temelia religiei, observă gânditorul român, se află, totodată, într-o legătură 
strânsă cu sentimentul conservării individuale. Sentimentul de dependenţă faţă de 
natură şi tendinţa omului de a-şi conserva existenţa individuală au dat naştere men- 
talităţii religioase. Omul dorea să scape de urmările acestei dependențe. Ceea ce nu 
- a putut el şi-a închipuit că pot zeii, a căror bunăvoință trebuia obţinută. „Neputinţa na- 
turală a omului a creat, atunci, atotputernicia supranaturală a divinității“ (P. P. Ne- 
gulescu, 1934, p. 128). 

În cadrul mentalităţii religioase, Negulescu deosebeşte un tip special, acela al 
misticului. Misticii doresc să se apropie mai mult şi direct de divinitate, să-i pătrundă 
esenţa pe cale intuitivă, să se confunde cu'Dumnezeu pe calea extazului individual 
etc. Misticismul presupune două „condiţii. funcţioriale“ principale: (a) o inteligenţă 
capabilă să renunţe la toate exigenţele ei fireşti, să se reducă singură până la cea mai 
„simplă expresie, până la anihilare chiar; (b) o sensibilitate absorbantă şi impulsivă, în 
stare să se exalteze singură până la maximum, până la „ieşirea din sine“, ce carac- 
terizează extazul. Tipul mistic apare astfel ca rezultat ai exacerbării caracteristicilor Ş 
menialităţii religioase. EA a afectivă are în acest caz drept efect par- 


129 


4, CUNOAŞTEREA MISTICĂ LA RUDOLF STEINER 


Aşa cum reiese din scrierile croatului R. Steiner (1861-1925), creştinismul a 
cunoscut diferite etape ale dezvoltării, cu mult înainte de apariţia lui Hristos pe 
pământ. De aceea el îşi îndreaptă atenţia asupra vechilor lăcaşuri de misteril din 
Egipt, Asia Mică şi Grecia. Rudolf Steiner întemeiază, în 1913, antroposofia (gr. 
antropo + sofia), doctrină filosofică descrisă ca „ştiinţă spirituală“. Antroposofia 
postulează existenţa unei lumi spirituale cu care omul intră în contact prin re- 
velaţie. 

În expunerile lui Steiner, principiul Hristos este un extraordinar fenomen uni- 
versal, în cele din urmă este o formă principală de exprimare a istoriei evoluţiei 
omenirii.. Steiner îl sustrage încet-încet pe Hristos fanaticilor religioşi, mitologizării şi 
demitologizării şi îi prescrie un loc în fenomenul spiritual-pământesc. Astfel, creştinul 
se poate angaja la regăsirea sa pe o nouă treaptă a atenţiei faţă de sine şi faţă de 
lume. Prin ceea ce numeşte „cunoaşterea mistică“, Steiner arată cum izvorul creşti- 
nismului şi-a creat premisele în misteriile perioadei precreştine. În această mistică 
precreştină este dat solul în care creştinismul se dezvoltă ca un germene de sine 
stătător. Creştinismul presupune mistica de altădată, după cum germenul plan- 
tei îşi presupune solul. 

R. Steiner s-a născut cu capacitatea de a percepe în suprasensibil, care pre- 
supune claraudiţie, clarviziune, premoniţie. Puterea sa de fuzionare cu Absolutul a 
dezvoltat-o în paralel cu studiile sale ştiinţifice şi de medicină şi a utilizat-o pentru a 
înțelege cât mai complet realitatea. EI arată că judecata dreaptă şi imparţială asupra 
fenomenelor descrise în urma perceperii în suprasensibii poate conduce la evoluţie 
spirituală. 

Steiner se referă la persoanele iniţiate în misterii, în acel tainic conţinut sapi- 
enţia! care era refuzat poporului şi care aruncă lumină asupra celor mai înalte pro- 
bleme. Alături de religia populară, există această “tainică“ religie a celor aleşi. Plutarh 
vorbeşte despre groaza celor ce aspirau la iniţiere şi aseamănă starea acestora cu 
pregătirea pentru moarte. Iniţierile erau precedate de asceze foarte dure. Regimul de 
viaţă era în aşa fel orânduit, încât să aducă viaţa simţurilor sub stăpânirea spiritului. 
Posturile, viaţa solitară, modificările şi anumite exerciţii spirituale trebuiau să slu- 
jească atingerii acestui ţel. Lucrurile de care omul se ataşează în viaţa obişnuită tre- 
buiau să-şi piardă pentru iniţiat orice valoare. Întreaga lui viaţă senzorială şi afectivă 
trebuia să capete o altă direcţie. Viitorul iniţiat era introdus în lumea spiritului. Trebuia 
să privească o lume superioară. Fără exerciţiu şi probe anterioare el nu putea intra în 
Nici o relaţie cu ea. Această relaţie era esenţială. 

Antroposofia steineriană ne oferă o imagine şi o metodă pentru cunoaş- 
terea lumilor superioare, care poate fi realizată ca urmare a dezvoltării (spiritu- 
alizării) fiinţei umane. Acest proces se numeşte iniţiere. În procesul inițiatic treptele 
cunoaşterii superioare sunt: a) studiul ştiinţelor spirituale cu puterea de judecată do- 
bândită în lumea fizică; b) însuşirea cunoaşterii imaginative; c) citirea scrierii ascunse 
(inspiraţia); d) trăireaîn ambianța spirituală (intuiţia), e) cunoaşterea corespondenţelor 

dintre macrocosmos şi microcosmos; f) unirea cu macrocosmosul; g) vieţiuirea prin- 
tr-o trăire de ansamblu a tuturor experienţelor anterioare, ca dispoziţie sufletească 
fundamentală. Nu este nevoie să se respecte exact această ordine, unele etape pu- 
tând fi sărite, sau se pot face exerciţii pentru mai multe etape deodată. Cunoaşterea 
inspirată şi intuitivă poate fi dobândită numai prin exerciţii spirituale. Acestea sunt 
asemănătoare meditaţiilor pentru imaginaţie. Ne concentrăm asupra activităţii psihice 
care creează imaginea după ce această imagine a dispărut din câmpul conştiinţei. Pe 
drumul cunoaşterii superioare, gândirea, afectivitatea (sentimentul) şi voinţa sunt trei 
entităţi care trebuie conduse şi dirijate de către Eu. Acesta însă trebuie educat ca să 
devină mult mai puternic pentru a putea deveni conducător. 

R. Steiner ne explică faptul că în om este ceva care îl împiedică să vadă cu 
ochiul spiritual. Acest ochi spiritual nu face decât să ne ajute a privi într-o lumină 
superioară lucrurile ochiului sensibil. Nu vom contesta nimic din ceea ce a văzut ochiul 
sensibil. Din cele văzute radiază însă o strălucire nouă, pe care înainte n-o vedeam. 
Şi ştim atunci că, la început, am văzut doar o realitate inferioară. Aceeaşi realitate o 
vedem şi de acum înainte, dar o vedem scăldată în ceva superior, în spirit. Senti- 
mentele hu trebuie orientate monodirecţional spre cele sensibile. Lumea spiritului tre- 
bule să însufleţească şi să înnobileze senzorialitatea, ca şi afectivitatea. Steiner ne 
avertizează asupra următorului pericol. Omul îşi poate pierde sentimentele pentru 
realitatea nemijlocită, fără ca alta nouă să se deschidă în faţa lui. E ca şi cum ar pluti 
în gol. El se simte ca şi cum ar fi murit. Vechile valori s-au prăbuşit, dar nu i s-au arătat 
altele noi. 

Iniţiaţii au concepţie nouă despre viaţă şi moarte. Abia acum consideră ei că 
sunt îndreptăţiţi să vorbească de nemurire. Mai întâi ei trebuie să deştepte în ei 
veşnicul. De aceea, pentru ei are o realitate deplină asprul cuvânt al lui Platon, că ce! 
neiniţiat se cufundă în mlaştină; şi că în veşnicie pătrunde doar acela care a trăit o 
viață mistică. Pentru ochiul său spiritual Omul dispare în ceea ce are el trecător, muri- 
tor; totalitatea sa se descompune în părţi, în fenomene trecătoare. Naşterea şi 
moartea îşi pierd importanţa lor excepţională; ele devin momente ale apariţiei şi tre- 
cerii, ca toate celelalte evenimente ale vieţii. Prea-Înaltul nu poate fi găsit în ceea:ce 
ține de devenire şi trecere. El poate fi căutat în ceea ce este permanent, în ceea ce 
priveşte înapoi spre trecut şi înainte spre viitor. A găsi acest ceva care priveşte înapoi 
şi înainte este o treaptă superioară de cunoaştere. El este spiritul care se reve- 
lează în şi prin senzorial. El nu apare şi nu trece ca fenomenele senzoriale. În cel care 
trăieşte doar în lumea senzorialităţi acest spirit există ca realitate ascunsă („ordine 
ascunsă“ la David Bohm); cine reuşeşte să-şi dea seama de caracterul iluzoriu al 
lumii simţurilor are în sine acest spirit de realitate evidentă. Cine ajunge la o astfel de 
cunoaştere - arată Steiner - a adăugat fiinţei sale un.nou mădular. Astfel, forţele divin- 
spirituale zac ascunse în omul care trăieşte doar prin simţuri şi abia în myst devin ele 
realitate evidentă. Omul simte că în-.€l se aprinde ceva, care a creat totul, inclusiv pe 
el însuşi; şi simte că acest ceva va fi ceea ce îl va înaripa spre o activitate creatoare 
superioară. Acesta este în el, a fost înaintea făpturii sale sensibile şi va fi şi după dis- . 
pariţia acesteia. Omul a devenit prin acesta, dar lui îi este îngăduit să-l cuprindă şi să . 
ia el însuşi parte la activitatea creatoare a acestuia. Asemenea sentimente trăiesc în 

myst după inţiere. EI a intuit veşnicul, divinul. Lui îi este îngăduit să-şi spună: am 
descoperit în mine un Eu superior, dar acest „Eu“ se întinde dincolo de hotarele 
devenirii mele sensibile; a existat înaintea naşterii mele, va exista după moartea mea. 
Acest „Eu'“ a creat în veşnicie şi va crea în veşnicie. Personalitatea mea este doar 
un instrument pentru această forţă creatoare, pentru acest Divin din mine. Ca şi când 
o nouă fiinţă ar fi pătruns în oameni luându-le în stăpânire organele, aşa li se părea a 
fi starea lor. O ființă se situează între ei, ca personalităţi senzoriale, şi forţă cosmică 
atotstăpânitoare, adică Divinitatea. Acest adevărat spirit al său era ceea ce căuta 
mystul. El îşi spunea: am devenit om în sânul marii naturi. Dar natura nu i a de- 
săvârşit opera. Această desăvârşire eu însumi trebuie s-o iau asupră-mi. N-o pot face 
însă în imperiul grosolan al naturii, căreia îi aparţine şi fiinţa mea senzorială. Ceea ce 
se poate dezvolta pe acest tărâm's-a dezvoltat. De aceea trebuie să ies din acest 
tărâm. Trebuie să construiesc în continuare în împărăţia spiritelor, din punctul în care 
s-a oprit natura. Trebuie să creez în mine o atmosferă vitală. Această atmosferă vitală 
care nu poate fi găsită în natura exterioară era pregătită pentru myst în templele de 
misterii. Acolo erau deşteptate forțele latente din ei; acolo erau transformate în forţe 
superioare creatoare, în naturi-spirit. Pi 

După cum susţine R. Steiner, comunităţile de esenieni şi terapeuţi marchează 
trecerea firească de la misterii la creştinism. Dar, din ceea ce era o problemă de 
sectă, creştinismul voia să facă o problemă a omenirii. În misterii, omul era pregătit în 
mod artificial pentru ca, pe treapta corespunzător, în sufletul său să se deschidă 
lumea spirituală superioară. În cadrul comunităţii de esenieni sau terapeuţi se căuta, 
printr-un mod de viaţă corespunzătoare, maturizarea sufletului în vederea trezirii 
„omului superior“. Un pas mai departe este deci a ajunge la presimţirea că o indi- 
vidualitate omenească ar fi putut evolua, în repetate vieţi pământeşti, spre tot mai 
înalte trepte de desăvârşire. Cine putea întrezări asemenea lucruri putea, de aseme- 
nea, şi să presimtă că în: lisus se arătase o individualitate de înaltă spiritualitate. 
Personalitatea lui lisus - ne explică Steiner - a devenit capabilă să primească în pro- 
priul suflet pe Hristos, Logosul. De la această primire, „Eul“ lui lisus din Nazaret este 
Hristos, personalitatea exterioară fiind purtătorul Logosului. Evenimentul acesta prin 
care „Eul“ lui lisus devine Hristos este reprezentat prin botezul lui loan. În epoca mis- 
teriilor, „unirea cu spiritul“ era pentru puţini oameni posibilitatea candidaţilor la iniţiere. 
La esenieni, o întreagă comunitate trebuie să se străduiască timp de o viaţă pentru 
ca astfel membrii ei să poată ajunge la „unire“; prin evenimentul hristic „unirea“ devine 
o posibilitate de SUTE FREE aparţinând întregii omeniri. 4 - 


5; EXPERIENŢA RELIGIOASĂ LA. WILLIAM JAMES (1842-1910) 
- g : Ș Ş: i . 


PE 


: + Lucrările lui W. James şi conferințele ţinute la Edinburgh (1901-1902) referi- 
toare la psihologia religiei au fost reunite în „Varietes of Religious Experience. Study 
in Human Nature“ (1903). În această lucrare el defineşte RELIGIA într-un mod cu totul 
nou, nu ca dogmă, ci ca experienţă, ca „descoperire a unei noi conexiuni, a unei ordi- 

ni invizibile, cu care individul uman ar putea să ajungă de acord“. De altfel, conştiinţa 
obişnuită nu realizează acea dimensiune lărgită şi tainică, iar concluziile pripite cu 
privire lă inexistenţa ei interzic definitiv orice căutare a misterului şi revelării. Studiind 
„varietățile experienţei religioase“, W. James înlătură din misticism formele pe care el 
le socoteşte naive: contopirea cu lisus, cu Sf. Fecioară, cu un Sfânt oarecare. 
Experienţa mistică în. nucleul ei „invulnerabil“ este un sentiment de certitudine, de 
imensitate, reconciliere, pace, securitate, armonie, unire. Aceste stări pot fi obţinute 
însă şi prin procedeele obişnuite ale narcoticelor, fără a admite o Prezenţă infinită. 
James relevă două note semnificative ale misticismului: depăşeşte religiosul şi nu are 
un conţinut cognitiv evident. Când atinge chestiunea apariţiei reprezentărilor greceşti 
despre zei, James arată: „Se pare că există în conştiinţa omenească impresia a ceva 
real, sentimentul a ceva cu adevărat prezent, o reprezentare a ceva existent în mod 
obiectiv, o reprezentare mai adâncă şi mai generală decât orice impresie particulată 
prin care ar fi atestată realitatea“. James se referă la un „sentiment al realităţii“ ca 
ceva dat şi nemijlocit. 7 n 

Experienţa dimensiunii transcendente întreţine fenomenul religios. 
Această experienţă trebuie să fie observată - susţine James - pornind de la un număr 
de revelatori fenomenologici fundamentali: 

- revelatorul realist: experienţa religioasă este în contact cu invizibilul şi cu di- 

vinul; 

- revelatorul subiectiv: optimismul; 

- revelatorul genetic: experienţa suferinţei sufleteşti şi convertirea; 

- revelatorul axiologic: sfinţenia, iluminarea interioară şi satisfacția logică. 

În concepţia lui William James se constată că obiectul mistic în faţa examinării 
neprevenite se subțiază treptat de la Dumnezeul creştin, de la o Prezenţă nemăr- 
ginită, odihnitoare, armonioasă, un vag Ideal, până la un crepuscular „Ceva“. În cadrul 
experienţei religioase James aşază pe primul plan „voinţa de a crede“ şi chiar liber- 
tatea de a crede. Credinţa este liberă pentru că oglindeşte personalitatea celui care 
crede. În ceea ce priveşte conţinutul psihologic al experienţei religioase, James arată 
că acesta este constituit din factori emoţionali şi voliţionali, la care se adaugă şi anu- 
mite trăsături de personalitate (atitudini şi trăsături temperamentale). Credinţa este 
“doar parţial o certitudine, care este însoţită de un anumit risc. Este prețioasă 
următoarea noţiune din partea lui W. James, care a permis „voinţei de a crede“ 
depăşirea mărturiilor. verificate de ştiinţă: „Recunosc în mod absolut că ceea ce 
lipseşte mai mult omenirii nu este credinţa, ci spiritul critic şi circumspecţia“ (W 
James, 1916, p.16). 

James a făcut deseori referiri la convertirile religioase ca „recentrări“ ale vieţii. 
EI a adunat o seamă de mărturisiri ale „convertiţilor“: „În acea clipă nu am simţit decât 
o bucurie şi o voluptate de nespus. Este cu neputinţă să descrii în întregime această 
trăire. Era precum efectul unei mari orchestre, atunci când toate notele muzicale se 
contopesc într-o singură armonie care îi dă ascultătorului sentimentul că sufletul său 
se înalţă şi este gata să explodeze de atâta încântare“. Ideile pe care convertiţii şi le: 
fac despre bunătatea şi puterea lui Dumnezeu şi despre bucuria datorată comunicării 
cu EI sunt cu totul specifice şi deci diferite de acelea pe care le poate avea sau pe 
care şi le poate doar reprezenta un profan (W. James, 1903, p. 185). 

6. RELAȚIA DINTRE DEZVOLTAREA PSIHOSEX: UALĂ A EULUI 
“ŞI EVOLUŢIA RELIGIILOR IN ISTORIE - DUPĂ SIGMUND FREUD 


Sub impulsul evoluţionismului S. Freud a reconstituit etapele evoluţiei civiliza- 
ției după modelul dezvoltării psihosexuale a Eului. Astfel, atât în istoria individului, cât 
şi în istoria civilizaţiilor există, din pornire, experienţa dependenţei radicale de o auto- 
putere. Dezvoltarea constă în modul în care ne situăm faţă de această atotputere şi 
reuşim să realizăm o autonomie relativă faţă de ea. Această evoluţie se face în trei 
etape succesive, după cum urmează: 


NIVELUL INDIVIDUAL 


1. Narcisismul nediferenţiat 

al perioadei preoedipiene: 

- dominaţia principiului plăcerii; 

- participarea nediferenţiată la întrea- 
ga putere maternă; 

- Eul atotputernic participă la lumea 

atotputernică. 


CIVILIZAŢIE ŞI RELIGIE 


1. Religia animistă şi panteistă: 

- întreaga putere este înscrisă 
în fenomene naturale; 

- religia totemurilor şi tabuurilor permite 
participarea la această mare putere 
de care oamenii sunt protejaţi; 

- relaţia de cauzalitate magică 

. (se vorbeşte de un arbitrar pur). 


2. Religia monoteistă: 

- divinizarea Tatălui, adică proiecția 
întregii puteri patemne într-o fiinţă cu 
totul alta, exterioară lumii; sepa- 
rarea sacrului de profan; 

- identificarea lui Dumnezeu atotputer- 
nic cu modelul Eului; de acum 
înainte, a fi sfânt devine o problemă 
de conduită morală; 

- religia se mediatizează în rituri care 
exprimă dependenţa de o cauzalitate 
divină. în 


2. Perioada oediplană cu 
diferenţierea Eului şi identificarea 
cu tatăl: 

- idealul Eului (atotputernicia) este 
încaranată în tată, de unde identifi- 
carea activă cu figura paternă; 

- formarea Supraeuiui şi morala 

heteronomă. 


3. Depăşirea religiilor prin ateism 

- supremaţia puterilor naturale, prin 
ştiinţe; 

- autonomia morală a umanităţii care 
devine responsabilă pentru ea 
însăşi; 

- cauzalităţile sunt reduse în ordinea 

fizică şi umană 


3. Perioada postoedipiană: 
- dominaţia principiului realităţii; 

- realizarea Sine-lui prin socializare; 
- interiorizarea regulilor şi accesul la 
responsabilitatea morală autonomă 
(adolescenţă) 

E. Durkheim arată că teza lui Freud este seducătoare, dar este pur specula- : 
tivă. Psihanaliza sentimentului religios a fost abordată de E. Jones (1944) şi Ch. 
Baudoin (1957). 


- 


7. TIPURI ŞI SENTIMENTE RELIGIOASE 
„LA GORDON ALLPORT (1897-1967) 


În „The Individual and His Religion“ (1950), Aliport descrie tipul religios de om 
pentru care valoarea supremă este unitatea: el caută să înțeleagă cosmosul ca 
întreg şi să se raporteze pe sine la această totalitate cuprinzătoare. Unii oameni reli- 
gioşi sunt „mistici imanenţi“, adică îşi găsesc experienţa religioasă în afirmarea vieţii 
Şi în participarea activă la ea. Un Faust cu elanul şi entuziasmul său vede ceva divin 
în orice eveniment, „Misticul transcendental“ caută unitatea sa cu o realitate supe- 
rioară prin retragerea din viaţă; el este ascet şi caută experienţa unităţii în autonegaţie 
şi meditaţie. Un test de personalitate elaborat de Allport în 1960 şi intitulat „Un studiu 
al valorilor“ face posibilă descoperirea măsurii în care un individ real se înscrie în 
aceste direcţii-valori. * 

Allport ne atrage atenţia că dacă ne referim la „filosofia unificatoare a vieţii unei 
persoane“ trebuie să ne gândim mai întâi la religia sa (E. Spranger considera credinţa 
religioasă ca cea mai comprehensivă şi integrativă orientare-valoare). 

Sentimentele religioase ale multor oameni sunt, după părerea lui Allport, în 
mod evident imature sau submature. Adesea sunt vestigii din copilărie. Ele sunt con- 
strucţii autocentrate în care este adoptată o zeitate care favorizează interesele ime- 
diate ale individului. Alteori, sentimentul poate fi de tip tribal: „Biserica mea este mai 
bună decât biserica ta. Dumnezeu preferă poporul meu şi nu pe al tău“. În acest caz, 
religia este utilitaristă şi incidentală, este doar un. mecanism de apărare, fără să 
cuprindă viaţa ca întreg. Este o valoare extrinsecă pentru că devine „utilă“ pentru slu- 
jirea unor scopuri imediate. În acest caz, religia este separatoare, nu unificatoare. 
Alteori, sentimentul religios poate fi astfel structurat încât să ofere o soluţie cu- 
prinzătoare pentru enigmele vieţii. În acest caz, religia devine o valoare intrinsecă 
pentru individ şi ca atare, comprehensivă, integratoare, motivatoare. 

Conştiinţa poate avea sau nu o notă religioasă. O religie extrinsecă, utili- 
taristă - arată Allport - va fi însoţită de o conştiinţă pătată şi inconsecventă, liniştită 
rapid prin autojustificare sau obsedată nevrotic de vinovăţie. În contrast cu aceasta, 
sentimentul religios intrinsec şi matur este însoţit de o conştiinţă caracterizată prin 
direcționarea totală. 

Allport susţine că religia implică întotdeauna ceva mai mult decât procesele 
cognitive: totuşi, fiind un răspuns al Eului total, gândirea nu este exclusă. Întreaga 
credinţă este o afirmare în care cunoaşterea, deşi utilizată, nu reprezintă factorul de- 
cisiv. Credinţa religioasă diferă de alte credinţe, în principal prin caracterul ei compre- 
hensiv. Religia poate reflecta o filosofie a vieţii aleasă cu grijă, matură şi productivă. 

: 8; DUMNEZEU CA METAFORĂ A EXCELENŢEI UMANE 
„LA ROGER GARAUDY 


Francezul Garaudy este faimos prin capacitatea de convertire: a trecut de la 
marxism la creştinism. În concepţia sa, în viaţa indivizilor sau colectivităţilor nimic nu 
se poate substitui marilor virtuţi care sunt speranţa, iubirea, credinţa. Trei aspecte ale 
uneia şi aceleiaşi atitudini faţă de creaţie. 

„__ Garaudy respinge concepţia unei dualităţi ierarhice, după care lui Dumnezeu 
i-ar reveni proiectul, iar muncii omeneşti supusa lui execuţie. Opoziția dintre 
credinţa în Dumnezeu şi credinţa în om este o falsă problemă. Evaziune şi opiu 
ar fi credinţa în Dumnezeu, care n-ar implica şi credinţa în om. Invers, o credinţă în 
om care nu s-ar deschide la ceea ce în om depăşeşte omul i-ar răpi omului atributul 
lui principal - transcendenţa, pe Care omul o încearcă cu fiecare act creator de artă, 
ştiinţă sau tehnică, în iubire sau în sacrificiu. Fiecare om ne țevelează parţial ceea ce 
în biografia lui Hristos ni se revelează deplin: un stil de viaţă care este creaţie şi iubire, 
refuzând egoismul şi rutina. 

Dumnezeul lui Garaudy („Parole d homme:, 1975) este metafora overa 
umane: acea prezenţă personală şi iubitoare care gândeşte în mine când eu 
gândesc. În acest umanism nu „etica cunoaşterii“ este stăpână, ci mai curând „etica 
iubirii“ şi transcendenţei umane, de la care se speră o regenerare morală a lumii occi- 


dentale. 


9. ELEMENTUL IRAŢIONAL ŞI RELAŢIA LUI CU RAŢȚIONALUL 
IN „NUMINOS"-UL LUI RUDOLF OTTO (1869-1937) 


Rudolff Otto publică în 1917 cartea „Das Heilige“ (Sacrul) avansând pe drumul 
deschis de William James. Cartea lui Otto apare cu subtitlul: „Despre elementul 
irațional din ideea divinului şi despre relaţia lui cu raţionalul“. 

Mircea Eliade, în „Putere şi sacralitate în istoria religiilor“ (1952), arată: „Înzes- 
trat cu o mare fineţe psihologică şi cu priceperea unei duble pregătiri de teolog şi de 
istoric al religiilor, R. Otto a reuşit să pună în evidenţă conţinutul şi caracteristicile 
specifice ala acestei experienţe. Neglijând partea raţională şi speculativă a religiei, el 
s-a concentrat mai ales asupra părții iraționale“. 

R. Otto introduce conceptul de „numinos“ (vine de la numen): este o categorie 
specială a interpretării şi evaluării. Întrucât această categorie este cu desăvârşire sui 
generis, asemenea oricărui dat originar şi fundamental, nu poate fi definită în 'sensul 
riguros al logicii, ci poate fi doar analizată. Otto vorbeşte totodată despre o stare 
sufletească numinoasă, care îşi face apariţia când un obiect este resimţit ca numi- 
nos. Un element remarcabil al trăirii religioase a fost pus în lumină de. Schleier- 
macher: „sentimentul de dependenţă“. Otto găseşte un alt nume şi anume senti- 

mentul stării de creatură,:adică sentimentul creaturii care se scufundă în propriul ei 
neant şi se pierde în faţa a ceea ce este mai presus de orice creatură. „Sentimentul 
stării de creatură“ este un element subiectiv secundar şi un efect, este aidoma umbrei 
unui alt sentiment şi anume acela de teamă care-se leagă de un obiect din afara 
noastră. lar acesta este tocmai obiectul numinos. Astfel, se poate naşte în suflet, ca 
„reflex“ al acestuia, sentimentul stării de creatură. 

Elementele constitutive ale numinos-ului sunt: mysterium tremendum, 
majestas, energicum, fascinans şi augustum. 

MYSTERIUM; TREMENDUM este sentimentul tainei înfricoşătoare: con- 
ceptual, misterul desemnează ceea ce este ascuns, adică nemanifest, de necon- 
ceput şi de neînțeles, neobişnuit, nefamiliar; tremendum este frica plină de cutremu- 
rare lăuntrică. R. Otto arată că din teamă, din sentimentul „înspăimântătorului“, care 
a apărut iniţial ca un sentiment straniu şi nou în sufletul omului primitiv, a purces 
întreaga dezvoltare istorică a religiei. În acest sentiment î îşi au rădăcinile „demonii“ şi 
„Zeii“ şi tot ceea ce „apercepţia mitologică“ sau „fantezia“ a scos la iveală pentru a 
genera sentimentul. Nu este o frică naturală, obişnuită, ci este deja o primă manifes- 
tare şi presimţire a misteriosului. Pe treptele.sale superioare, sentimentul numinosu- 
lui este departe de a fi o simplă teamă de „demoni“: El nu-şi reneagă însă originea şi 
înrudirea cu aceasta. Fantomaticul şi înspăimântătorul nu dispar nici pe treptele cele 
mai înalte ale credinţei în Dumnezeu, dar se atenuează şi se înnobilează. 

MAJESTAS este sentimentul puterii absolute. Cele spuse despre „mysteri- 
um tremendum“ pot fi rezumate, după părerea lui R. Otto (1992, p. 28-31), în expre- 
sia „inaccesibilitatea absolută“. Se simte că pentru a-i epuiza conţinutul mai trebuie să 
-i se adauge un element al „puterii“, al „forţei“ şi al „superiorității absolute“. Pentru 
aceasta .Otto alege numele de majestas, în contrast cu „a nu fi decât pulbere şi 
cenuşă. 

ENERGICUM este sentimentul activator. Dre tremendum şi majes- 
tas implică un al treilea element, pe care Otto îl numeşte energia numinosului, de 
care se leagă expresiile simbolice de vitalitate, pasiune, afectivitate, voinţă, forţă, 
mişcare, activitate, elan. Aceste trăiri activează sufletul, făcându-l să „stăruie“, cu o 
încordare şi cu un dinamism neobişnuite, fie în asceză, fie în lupta împotriva lumes- 
cului şi a cărnii, fie în actele eroice prin care trăirea însăşi izbucneşte la suprafaţă. 

FASCINANS înseamnă atrăgător, încântător; tulburător. Conţinutul calitativ 
al numinosului (care cuprinde elementul respingător al lui tremendum şi majestas) 
include şi ceva deosebit de atrăgător, de captivant, de fascinant, care se află într-o 
ciudată „armonie de contraste“ cu tremendum. Această „armonie de contraste“, 
acest dublu caracter al numinosului este atestat de istoria religiilor, începând cu treap- 
ta „fricii de demoni“. Pe cât de groaznic şi de înfricoşător îi apare sufletului credincios 
divinul, pe atât de ademenitor şi plin de farmec este el totodată. lar creatura umană 
- arată R. Otto (1992, p. 46-48) - care, smerită, tremură, pierzându-şi curajul în faţa “ 
divinului, simte în acelaşi timp impulsul de a se îndrepta spre el. Misterul nu e doar o 
minune, ci şi ceva minunat. Alături de tulburător se află ceea ce este îmbătător, ciu- 
dat de fermecător, ceea ce ajunge, adesea, să se intensifice până la delir şi beţie, 
ceea ce constituie aspectul dionisiac al numinosului. Pe acesta R. Otto îl numeşte 
fascinans. 

„»” AUGUSTUM reprezintă valoarea numinoasă, caracterul el nobil şi ilustru. 
Fascinans este ceva prin care numenul dobândeşte valoarea subiectivă, adică o va- 
loare care mă face fericit pe mine. Augustum este o valoare obiectivă, o valoare 
care trebuie respectată în sine. Credinţa religioasă este înclinarea plină de respect în 
faţa celei mai sacre dintre valori. Augustum este „irațional“, tot atât de irațional (R. 
Otto, 1992, p. 80) ca, de pildă, „frumuseţea“ unei compoziţii muzicale, care se sus- 
trage şi ea oricărei conceptualizări. 

Sentimentul religios ajunge la sublim, care este bipolar: o impresie respin- 
gătoare şi totodată atrăgătoare, care umileşte şi totodată exaltă, apasă sufletul şi îl 
ridică desupra lui însuşi; stârneşte, pe de o parte, un sentiment care se aseamănă cu 
frica, iar pe de alta, aduce fericirea; Prin această asemănare, conceptul de sublim 
este strâns legat de conceptul de numinos şi este apt să-l „stârnească“, dar şi să fie 
stârnit de acesta. El poate atât să „treacă“ în acesta, cât şi să-l lase pe acesta să 
treacă în el, intrând astfel în rezonanţă unul cu celălalt. 

Nonvalorile numinoase sunt: nelegiuirea, sacrilegiul, păcatul, răscumpărarea, 
ispăşirea. Conceptul de numinos a fost preluat şi dezvoltat ulterior de Carl Gustav 


Jung. x 

A. Otto analizează în profunzime raportul dintre raţional şi irațional în ideea 
de Dumnezeu. Concepţia creştină sesizează divinitatea cu o clară precizie şi o 
defineşte cu ajutorul unor atribute ca spirit, rațiune, voinţă, bunăvoință, atotputernicie, 
consubstanţialitate, conştiinţă de sine etc. Deci ea conţine concepte şi o anumită 
cunoaştere raţională a transcendentului. Dar dacă atributele raţionale stau de obicei 
pe primul plan - susţine R. Otto - ele nu pot epuiza ideea divinității, deoarece există şi 
au valoare numai datorită unor elemente iraționale şi prin raportare la acestea. 
SACRUL este o categorie complexă care poartă în sine elemente ce se sustrag 
raţionalului, rămânând inaccesibil înţelegerii conceptuale, este ceva inefabil. 
Prin „irațional“ (în ideea de divin) Otto nu înţelege ceea ce este inform şi stupid, ceea 
ce nu este încă supus lui ratio, ci doar ceea ce nu poate fi riguros conceptualizat şi 
analizat strict după normele severe ale logicil. Prin „raţional“, în ideea de divin, Otto 
înțelege ceea ce intră în sfera posibilităţilor omeneşti de clară comprehensiune con- 
ceptuală. Sub acest domeniu al purei clarităţi se află o profunzime obscură ce scapă 
nu sentimentului, ci conceptelor noastre şi pe care, din acest motiv, o numim 
„irațional“. Numinosul rămâne în obscuritatea ineluctabilă a experienţei pur senti- 
'mentale nonconceptuale. El poate fi indicat dar nu şi explicat, poate fi trăit dar nu con- 
ceptualizat. 

Sacrul - în concepţia lui R. Otto (1992, p. 141-170) - este o categorie a priori, 
compusă atât din elemente iraționale, cât şi raţionale. Idei raţionale, ca absolutul, 
desăvârşirea, necesitatea, entitatea, binele etc. nu se nasc din vreo percepție sensi- 
bilă. Elementele iraționale ne conduc spre ceva încă şi mai profund decât „raţiunea 
pură“ (l. Kant), şi anume spre ceea ce mistica a numit „străfundul sufletului”. 
Componentele sacrului sunt atât raţionale, cât şi iraționale şi sunt a priori. R. Otto ne 
explică modul în care raţionalul schematizează iraţionalul în credinţa religioasă. În 
momentele în care, de-a lungul evoluţiei istorice a religiei, elementele raţionale se 
alătură elementelor iraționale în virtutea unor principii a priori, cele dintâi le schema- 

tizează pe cele din urmă. De exemplu, tremendum se schematizează prin ideile 
raţionale de dreptate, voinţă morală şi prin excluderea oricărul element contrar 
moralei. Fascinans se schematizează prin ideile de bunătate, milă, iubire. R. Otto 
(1992, p. 168-170) arată că absolutul ca atribut al divinului poate fi conceput, dar 
nu poate fi înţeles. Absolutul divin se supune facultăţii noastre conceptualizante, dar 
nu depăşeşte limitele puterii noastre de înţelegere. Absolutul este incomprehensibil, 
misteriosul de neconceput. Absolutul este ceea ce depăşeşte limitele puterii de 
înțelegere nu prin calitatea sa, care ne este familiară, ci prin forma acestei calităţi. În 
schimb, misterul este ceea ce depăşeşte orice gândire, este ceea ce, prin formă, ca- 
litate şi esenţă, reprezintă un cu totul altul“. 

Referitor la facultatea divinaţiei R. Otto subliniază că aceasta este „facultatea 
de a cunoaşte şi de a recunoaşte cu adevărat sacrul în manifestarea sa concretă“ 
(R. Otto. 1992, p. 174). În limbajul dogmaticii, facultatea divinaţiei se ascunde sub fru- 
mosul nume de testimonlum spiritus sancti internum (mărturie limitată aici la 
recunoaşterea Scripturii ca ceva sfânt). ; 

Ca facultate, divinaţia a fost descoperită şi contrapusă, din unghi teologic, 
supranaturalismului şi raționalismului de către Fr. Schleiermacher (1768-1834, teolog 
şi filosof german) în ale sale „Cuvântări despre religie“ (1799), şi de către Jakob 
Friedrich Fries (1773-1843), filosof german postkantian. Ceea ce întrezăreşte Schle- 
iermacher este facultatea de a te cufunda în contemplarea marelui ansamblu al vieţii 
şi al realităţii. Când un suflet se deschide impresiilor provocate de UNIVERS, aban- 
donându-li-se şi cufundându-se în ele, el este capabil să aibă viziuni şi sentimente 
legate de ceva care este un surplus specific şi „liber“ ce se adaugă realităţii empirice, 
un surplus ce nu poate fi sesizat de cunoaşterea teoretică a lumii şi a conexiunilor 
din sânul ei, dar care poate fi perceput şi trăit prin intenţie, el prinzând formă în anu- 
mite intuiţii pe care Schleiermacher le numeşte „viziuni“. Acestea sunt cunoştinţe de 
timp intuitiv-sentimental şi nu de tip reflexiv. Conţinutul lor este de aşa natură încât ne 
ajută să sesizăm, în şi prin temporal, ceva etern care îl străbate, iar în şi prin empi- 
ric, un sens supraempiric al lucrurilor. Ele sunt întrezăriri ale unei realităţi misterioase 
şi pline de prevestiri. Misterul este, în concepţia lui Schleiermacher, fundamentul 
irațional! al lumii. 

Referindu-se la divinaţia din creştinism, ca „religie universală“, R. Otto con- 
sideră creştinismul modern ca „religie a izbăvirii, în sensul cel mai propriu şi mai ori- 
ginar al cuvântului“ (Otto, 1992, p. 191-197). izbăvirea este o presimţire şi o antici- 
pare a unui abia întrezărit BINE TRANSCENDENT, a unui bine „cu totul altfel“. Întrea- 
ga Evanghelie se sprijină pe izbăvirea pe care Dumnezeu ne-o va aduce cândva şi 
pe care trebuie să încercăm totuşi s-o obţinem încă de pe acum. Ea se sprijină pe 
izbăvire ca pe o făgăduinţă certă a împărăției divine. Ea răspândeşte această spe- 
ranţă în suflete pe calea trăirii nemijlocite, încă de pe acum, a sentimentului învierii 
divine. Lucrarea de căpătâi şi nemijlocită a lui HRISTOS constă în faptul că el aduce 
şi dăruieşte mântuirea (salvarea) sub forma speranţei şi a posibilităţii de a dobândi 
iubirea, trezind credinţa. În lucrarea lui HRISTOS acestea sunt cele trei componente 
sinergice ale izbăvirii. 

Speranţa, credinţa şi iubirea (spes, fides et caritas) cooperează sinergic în 
cadrul SXpolisniei sacrului. 

10: CÂMPURI PROBLEMATICE ALE EXPLORĂRII “ 
PSIHOLOGIEI SACRULUI LA MIRCEA ELIADE 


/ 


"Numeroase şi valoroase repere, ipoteze şi teze de psihologia religiei pot fi 
descoperite în opera eliadiană. 

Pornim în această cutezătoare explorare a psihologicului de la următoarele 
premise teoretice reliefate de M. Eliade: 

a) Simbolismul magico-religios este realizat de activitatea Subconştientului” şi 
transconştientului uman. 

b) Religiozitatea (nu religia) constituie o structură ultimă a conştiinţei: „pro- 
fanul“ nu este decât o nouă manifestare a aceleiaşi structuri constitutive a omului 
care, înainte, se manifesta prin expresii „sacre“. 

- “ c) Sacrul şi profanul sunt două modalităţii de A FI ÎN LUME, două situaţii exis- 
” tenţiale asumate de către om de-a lungul istoriei. 

d) Omul religios are nostalgia originilor sacre care se exprimă psihologic prin 
dorinţa (visul, speranţa) de a trăi într-un Cosmos pur şi sfânt, aşa cum a fost la 
început. El nu poate să trăiască deplin decât într-o lume sacră, deoarece numai o 
necesitate religioasă exprimă o nestinsă sete ontologică. Omul religios este îrisetat de 
Fiinţă. 

e) Personalitatea omului religios (comparativ cu viața omului care se consideră 
areligios) cunoaşte o nouă dimensiune: ea nu este numai umană, ci, în acelaşi timp, 
cosmică şi transumană. „Deschiderea“ spre univers îl face pe omul religios capabil 
să se cunoască cunoscând Lumea. 

„f) inconştientul uman are o aură religioasă: există o solidaritate între struc- 
turile inconştientului şi valorile religiei; la modernii care se declară areligioşi religia şi 
mitologia s-au „ocultat“ în tenebrele inconştientului (au fost doar „uitate“ şi nu definitiv 
„ pierdute). Toate aceste concepte şi teze eliadiene ne îndreptăţesc să-l considerăm pe 
Mircea Eliade ca un important precursor al psihologiei transpersonale actuale, alături 
de C.G. Jung şi A. Maslow. Aceştia pot fi pe drept consideraţi şi ca întemeietori al 
psihologiei religiej, întrucât experienţa transpersonală este o importantă compo- 
nentă a experienţei religioase. 


Arhaic versus modern în psihologia religiosului 


Vom trata această problemă din perspectiva „ontologiilor arhaice în actualitate“ 
ale lui Vasile Tonoiu (1989, p. 150-164), care reuşeşte o analiză profundă, deschi- 
zătoare de noi orizonturi, a concepției lui Eliade asupra relaţiei dintre arhaic şi modem 
în psihismul omului religios. 

Prin tot ceea ce întreprinde sau gândeşte, omul arhaic este animat de sd 
participării la real, de voinţa centrării în inima realităţii. EI are „nevoia imperioasă de a 
retrăi întregul, de a se reîntoarce la timpul crucial când unitatea realului a fost despi- 
cată prin actul Creaţiei“ (V. Tonoiu, 1989, p. 151). Omul arhaic are o mentalitate do- 
„ minată de nevoia de a repeta periodic. cosmogonia şi de a omologa experienţele 

umane cu elemente şi momente ale vieţii cosmice. Toate actele semnificative - de la 
funcţiile organice şi munca fizică la comportamentele spirituale - devin astfel sacra- 
mentale, se încarcă de un sens religios şi cosmic. Omul se concepe ca'un microcos- 
moș. El face parte din Creaţia Zeilor, regăseşte în sine «sacialitatea» pe care o 
recunoaşte în Cosmos - unitate vie şi articulată“ (V. Ţonoiu, 1989, p. 151).: 

Mircea Eliade demonstrează că omul arhaic trăieşte într-o lume „deschisă“ şi, 
corelativ, existenţa lui este „deschisă“ Lumii; miturile şi religiile sunt deopotrivă limba- 
jul omului şi limbajul lumii, limbajul prin care omul şi universul cosmic îşi vorbesc unul 
altuia, se „povestesc“. „Dacă lumea este transparentă” pentru omul arhaic, acesta 
simte că şi el e privit şi înţeles de lume“ (M. Eliade, 1978, p. 134-1 35). - 

Din perspectiva sa de fenomenolog al lui homo religiosus şi de hermeneut 
al sacrului, Eliade întreprinde un profund studiu comparat al mentalităţii omu- 
lui arhaic şi a celui modern, arătând că pentru cel de-al doilea este caracteristică 
perspectiva desacralizată asupra naturii, societăţii şi istoriei, ruptura de tradiţiile miti- 
co-religioase: lipsesc din viaţa omului modern conştiinţa antropocosmică şi. partici- 
parea la ritmurile cosmice. Melancoliile de a nu-ţi mai corespunde nimic cosmic -'ne 
tălmăceşte Tonoiu în continuare (1989, p. 153) - declanşează apelul ananminezic: 
să-ţi aduci aminte că era o vreme când fiecărui moment din viaţa omului îi „răspun- 
dea“ un eveniment cosmic, când orice făcea avea o altă „greutate“, răspundea parcă 
în alte universuri. Apel nostalgic şi regenerator. 4 

În concepţia lui Eliade arhaicul şi modernul nu sunt doâr nuclee de cristalizare 
antisimetrică, în realitate aceste universuri comportă şi elemente de continuitate. 
Ele comunică între ele: „Arhaicul se face simţiţ în visele, fantasmele şi nostalgiile omu- 
lui modern. Marile teme şi scenarii mitice mai trezesc în zonele obscure ale psi- 
hismului (s.n.) fie şi difuz,- camuflat,. degradat, în forme laicizate. Şi aceasta în 
măsura în care comportamentul arhaic încorporează ceva consubstanţial condiţiei 
umane însăşi“ (V. Tonoiu, 1989, p. 158). Deci, gândirea mitică, arhaică, în pofida unor 
“modificări substanţiale, a supravieţuit (în Sia DOG ila ascunse ale DC Siiopi alui 
colectiv, în arhetipuri, după C.G. Jung). 


Nostalgia originilor - premisa psihologică fundamentală a religiozităţii 


În loc să ne arate ce ştie şi crede el despre om, Eliade preferă să prepare, să 
spele şi să restaureze astfel documentele (palimpsestele) până ce din ele se iveşte 
chipul generic al Omului. Toată opera lui Eliade vorbeşte despre om şi cultură. Ceea 
ce deosebeşte pe om de celelalte creaturi nu e atât inteligenţa, nici raţiunea, ci mai 
ales simţul valorilor, ierarhia. Putinţa de a „funcţiona pe toate planurile realităţii, de a' 
reacţiona la toţi stimulii - biologici, etici, estetici, raţionali. Înzestrarea cu valenţe pen- 
tru tot ce este viu şi eficient - aceasta constituie libertatea omului. După cum ne 
explică V. Tonoiu (1989, p. 108-132), a trăi ca fiinţă umană, ca „ființă. de aventură“, 
adică nefixată într-un statut ontic dat o dată pentru totdeauna, înseamnă esenţial a 
crea, a-ţi asuma existenţa, a institui sens,-adevăr, realitate. lar conştiinţa unei lumi 
reale şi semnificative este, în interpretarea lui Eliade, intim legată de descoperirea 
sacrului. De aceea el surprinde şi reliefează prezenţa transcendentului şi suprais- 
toricului în experienţa umană cotidiană: izolează în masa uriaşă a „inconştientului“ 

ceea ce este „transconştient'. Modelele spiritualităţii arhaice nu dispar niciodată, 
nu-şi istovesc puterea de reactualizare. Arhetipurile continuă, chiar când se de- 
gradează, la orice nivel al experienţei umane, să valorifice existenţa, să creeze 
valori culturale. Ele sunt constituţional şi inalienabil umane. M. Eliade (1957, p. 
93) ne atrage atenţia că amintirea mitică a unei beatitudinl anistorice obsedează 
omenirea de când omul a devenit conştient de situaţia lui în Cosmos. Astfel,'dorinţa 
libertăţii absolute face parte din nostalgiile, din „dorurile“ esenţiale ale omului, 
indiferent de stadiul de cultură sau forme de organizare socială. 

Omul poartă cu sine nostalgia de a găsi un sens pozitiv morții, dea o accepta 
ca pe un rit de trecere la un mod superior de a fi, prin moarte „să se pregătească 
„noua naştere“, pur spirituală, accesul la un mod de a fi sustras acţiunii devastatoare 
a Timpului“ (M. Eliade, 1959, p. 274). 

Imaginarul, oniricul, simbolicul sunt matrice şi funcţii psihice esenţial 
omeneşti şi eterne. O sterilizare crescândă a imaginaţiei - după cum constată V. 
Tonoiu (1989, p. 113) - nu este defel străină dramelor lumii moderne generatoare de 
dezechilibru sufletesc individual şi colectiv. Fără să vrea şi poate fără s-o ştie şi oricât 
le-ar disprețul, omul modern va continua să se nutrească din resturi de mituri şi ima- 
gini degradante. Sub acest raport, alături de C. G. Jung, H. Corbin, G. Bachelard, M. 
Eliade se defineşte ca un retrezitor şi educator al Imaginarului, de primă mărime 
în secolul nostru. 

A descoperi o semnificaţie transistorică în activităţile cotidiene înseamnă a 
le descifra mesajul. Pe această cale se poate ajunge la revalorizarea însăşi a istoriei. 

Întreaga operă a lui Eliade - observă V. Tonoiu (1989,p. 120) - musteşte de 
obsesia şi nostalgia omului auroral, „necăzut' în limitaţie, a omului trăind într-o 
lume de „semne“ şi „cifruri“ a căror descifrare îl cosmizează şi cosmizează, îl semni- 
fică şi semnifică. 

interesul pentru modernitate şi, mai ales, pentru viitor al lui Eliade este intere- 
sul său pentru un trecut co-prezent şi co-viitor, care tezaurizează latenţe şi germeni 
precosmogonici. Este interesul celui care vrea să-l „trezească“ pe modern din somnul . 
suficienţei scientiste, tehnologice, istoriciste etc., să-l facă să nu se ruşineze de tre- 
cutul lui istoric şi preistoric: să şi-l asume ca pe unul dintre bunurile cele mai de preţ, 
pentru a depăşi „momentul istoric. 


“SACRUL - componentă centrală a Fiinţei umane 


M. Eliade echivalează sacrul cu Fiinţa: „Prin experienţa sacrului, spiritul ome- 
nesc a sesizat diferenţa între ceea ce se arată a fi real, puternic, bogat şi semnifica- 
tiv şi ceea ce este lipsit de aceste calităţi, adică fluxul hâotic şi primejdios al lucrurilor, 
apariţiile şi dispariţiile lor fortuite şi goale de sens“ („La nostalgie des origines*, Paris, 
1970, p. 10). Din punct de vedere fenomenologic, sacrul apare deci ca un element 
în structura conştiinţei, iar nu ca un simplu stadiu în istoria ei. SACRUL este „expe- 
rienţa unei realităţi şi obârşia conştiinţei de a exista în lume“ (M. Eliade, 1978, p. 176). 

Dacă sacrul este realul prin excelenţă, profanul, dimpotrivă, ţine de sferele 
care nu participă la Fiinţă. Dar această bipartiţie a Lumii (sacru/profan) nu constituie 
un dualism embrionar: profanul se transformă în sacru, totaşa cum procesele de 

desacralizare retranstormă sacrul în profan. Pe de altă parte, „când ceva „sacru“ 
se manifestă (hierofanie), în acelaşi timp ceva se „ocultează“, devine criptic. Aceasta 
este adevărata dialectică a sacrului: prin însuşi faptul de a se arăta, sacrul se 
ascunde“ (M. Eliade, 1973, p. 506). 

În ansamblul lui, Cosmosul este un organism totodată real, viu şi sacru. El 
dezvăluie deopotrivă modalităţile Fiinţei şi modalităţile sacralităţii. Ontofania şi hiero- 
fania se contopesc („ontofanie“ are sensul de omologare a sacrului cu Fiinţa şi de lec- 
tură secundă a sacrului care descifrează o imagine de sine a Omului şi o viziune a 
Lumii sale). 

Deschidere la universal, la lumea spiritului, ia Fiinţă, sacrul contrastează 
cu irealitatea profanului, a ceea ce este lipsit de model exemplar. Sacrul nu se 
prezintă în stare pură. El se manifestă prin obiecte sau ființe (piatră, arbore, Hristos) 
care, deşi rămân ele însele, deşi continuă să participe la mediul lor natural, devin 
altceva, suferă g transmutaţie. Sacrul transcende lumea vizibilă şi în acelaşi timp se 
manifestă în şi prin ea, îi infuzează viaţă, realitate. Neacceptând transcendenţa, 
omul areligios este pus în situaţia de a trebui să găsească un sens existenţei 
sale. Acest sens trebuie să şi-i construiască raportându-se numai la sine şi la Istoria 
sa. Dar este el, în întregime, eliberat de orice experienţă a sacrului? Aparent, simpla 
negare a lui Dumnezeu pare să îl asigure de acest lucru: negându-l pe Dumnezeu, 
omul se află deodată aşezat într-o altă lume: o lume desacralizată, lipsită de semnifi- 
caţie, în care nu există nici un reazem absolut. 

Omul profan încă mai păstrează urmele comportamentului omului religios. 
Orice ar face, el este un moştenitor. Omul modern care se simte şi se pretinde are- 
ligios, încă mai dispune de o întreagă mitologie camuflată şi de numeroase ritualisme 
degradate (reamintim autonomia inconştientului evocată de C.G. Jung). 


11. BAZA RAŢIONALĂ A RELIGIEI - LESZEK KOLAKOWSKI 


Polonezul Leszek Kolakowski (n. 1927) este un cunocut filosof al religiei care a 
scris „Chretiens sans eglise“ (1964 în limba poloneză, 1969 în traducere franceză), un 
studiu despre mişcările sectare, ereziile şi literatura mistică din secolul al XVIII-lea, şi 
„Religion“ (apare la Londra în 1982, tradusă în limba română în 1993), un veritabil tratat 
de filosofia religiei, în care sunt atinse şi unele probleme de psihologia şi sociologia 
religiei, mai ales referitor la rațiune şi cunoaştere în cadrul experienţei sacrului. 

Kolakowski analizează cu răbdare conceptul de „religie raţională“ cu argu- 
mente pro şi contra, proprii sau ale altor filosofi sau teologi. El porneşte de la premisa 
că „rolul social suprem al religiei este de a satisface nevoi cognitive“ (1993, p. 12). 
Referindu-se la Dumnezeul raţionaliştilor (1993, p. 61-103), el ne aminteşte că, 
punând capăt tradiţiei neîntrerupte a Bisericii ca sursă de autoritate în interpretarea 
Scripturilor, Reforma a promovat o uţilizare mai extensivă a raţiunii în probleme teo- 
logice. Marşul raționalismului nu a putut fi stopat şi el a produs realinieri de ambele. 

laturi ale conflictului dintre Luminism şi Tradiţie. Ideea de religie raționaiă a înlăturat 
toate credinţele pe care se întemeiase distincţia dintre diversele Biserici din cadrul 
creştinismului sau chiar deosebirea dintre diversele religii ale lumii. 

Kolakowski susţine că „logosul în religie este o armă defensivă; certitudinea 
unui credincios nu este cea a unui matematician“ (1993, p. 61). Creştinismul s-a 
născut ca o „stare de conştiinţă apocaliptică“ şi ca un apel către toţi oamenii de a 
aştepta Împărăţia în căinţă, dragoste şi smerenie. Sfidător şi orgolios, el a opus în 
mesajele Sf. Pavel certitudinea de nezdruncinat a oamenilor simpli, stultitiam prae- 
dicationis (elogierea prostiei), siguranţei de sine a pretinşilor înţelepţi din Alexandria 
şi Roma. Curând însă a fost nevoit să accepte şi provocarea intelectuală: spre a 
cuceri elita urbană cultivată, el a trebuit să-şi asimileze arma Raţiunii naturale. 
Creştinismul, aşa cum s-a dezvoltat de la sfârşitul secolului al Il-lea şi cum este 
cunocut astăzi, este rezultatul întâlnirii dintre două civilizaţii, un compromis 
dureros între Atena şi lerusalim (1991, p. 61). Biserica a dovedit totuşi o admirabilă 
abilitate de a preîntâmpina deschiderea unei prea mari felii între efortul ei intelectual 
şi întemeierea ei în credinţă. Kolakowski este de părere că creştinismul a suferit 
pierderi grele de pe urma afacerii Galilei, de pe urma atacului împotriva teoriei 
evoluționiste a lui Darwin, de pe urma modului în care a abordat criza modernistă şi, 
în general, de pe urma tuturor conflictelor cu Luminismul şi modernitatea; putem 
spune însă fără teama de a greşi că ea s-ar fi dezintegrat şi ar fi dispărut pur şi sim- 
plu dacă ar fi făcut prea multe concesii părţii adverse, dacă nu ar fi refuzat răspicat să 
şteargă hotarul dintre actul de credinţă şi actul de consimţământ intelectual. Aroganţa 
celor de înaltă cultură a fost totdeauna sever sancţionată în toate bisericile creştine. 
Pascal a rezumat perfect problema spunând că religia creştină este şi înţeleaptă, 
întrucât are din belşug miracole şi profeţii care-i demonstrează vigoarea, dar şi 


'nepună, întrucât nu asemenea lucruri îi fac pe credincioşi să creadă; numai Crucea îi 


face. Biserica catolică avea să condamne în cele din urmă doctrina care afirmă că 
Dumnezeu: nu. poate fi cunoscut cu ajutorul luminii naturale (Primul Cenei al 
Vaticanului, Cânones de Revelatione, 1). i 3 

Kolakowski observă că numeroşi mari fizicieni, contemplând incredibil de com- 
plexa ordine a materiei, au simţit că nu pot rezista ideii unui Mare Matematician (la L. 
Blaga - „marele Anonim"), că structura universului trebuie să-şi fi avut originea 
într-o minte anume şi că nu ne putem dispensa de ideea unui constructor 
(Kolakowski, 1993; p. 67-68). În acest sens, sunt răscolitoare reflecţiile filosofului Sf. 
Augustin după care „Dumnezeu l-a mai făcut pe om după chipul şi asemănarea sa şi 
în privinţa intelectului: căci în aceasta se află chipul lui Dumnezeu. lată motivul pen- 
tru care intelectul nu poate fi înţeles nici chiar de el însuşi, deoarece într-însul se află 
chipul lui Dumnezeu“. -- A 

Kolakowski demonstrează că, în esenţă, conceptul semantic curent de adevăr : 
este transcendental în sensul timpuriu husserlian (nu în sens scolastic); cu alte 
cuvinte, atribuind unui enunţ proprietatea de adevăr, presupunem că ceva este aşa 
cum se formulează în enunţ şi că aşa este, indiferent dacă enunţul a fost sau nu, ori 
va fi sau nu făcut vreodată, indiferent dacă adevărul lui este sau nu, ori va fi sau nu 


" confirmat vreodată; ceea ce este adevărat este aşa indiferent dacă ştim sau nu, ori 


vom şti sau nu că este adevărat, indiferent dacă gândim despre el sau nu, indiferent 

dacă ELiStăni sau nu, indiferent dacă vor apărea sau nu, acum sau vreodată, acte - 
cognitive (Kolakowski, 1993, p. 68-87). Nu există motive transcendentale sau logic 
obligatorii pentru a lua eficacitatea cunoaşterii (puterea ei predictivă şi aplicabilitatea 
practică) drept o marcă a adevărului... Se poate defini adevărul prin referire la criteri- 
ile eficacităţii; o atare definiţie nu este contradictorie şi nu conduce la o regresie 
infinită, fiind cu toate acestea arbitrară; acceptarea ei necesită un act de credinţă şi 
prin urmare principiul credo ut intelllgam acţionează asupra întregului câmp al 
cunoaşterii; aceasta echivalează cu recunoaşterea că suntem incapabili să producem. 
un absolut epistemologic sau că inteligenţa noastră este finită. Uneori, în momente 
de criză, când fundalul metafizic sau antimetafizic îi este revelat brusc, ştiinţa caută o 
autojustificare filosofică, dar, din punct de vedere logic, ea nu este nevoită să pre- 
supună că ceea ce este acceptabil conform criteriilor sale trebuie să fie şi adevărat 
(Kolakowski, 1993, p. 88-89). 

Adevărul religios - afirmă Kolakowski (1993, p. 142-143) - nu poate fi înghe- 
suit în tipare intelectuale: intuiţiile lui de bază sunt felurit întrupate în simboluri 
supuse schimbării. Principala sursă a intuiţiilor religioase ar fi contactul mistic cu 
divinul. Kolakowski se referă, pe larg, la unirea mistică a omului cu Dumnezeu, care 
este trăită ca o experienţă complexă ce angajează întreg psihismul uman, întreaga 
Fiinţă umană. , 


12. ALȚI PSIHOLOGI CLASICI CARE AU ABORDAT DIVERSE 
PROBLEME REFERITOARE LA EXPERIENŢA CREDINȚEI: 
G.T. FECHNER, P. JANET, J. STUART MILL, H. ici 2 


"J. LEUBA, J.B. PRATT ş.a. 


Gustav Theodor Fechner (1801-1887) în „Cele trei motive şi raţiuni ale cre- 
dinţei (1863, ediţia a 2-a în 1910) realizează o clasificare triadică a credinţei. El desco- 
peră trei principii de credinţă, principiile fiind sinteza motivelor şi raţiunilor, iar raţiuni- 
le fiind motivele perfecţionate: principiul istoric, principiul practic şi principiul teoretic. 

(a) Principiul istoric relevă că omul nu se naşte cu credinţa în Dumnezu, 
ci cu dispoziţia generală de a crede tot ce i se spune, deci şi în Dumnezeu, dacă 
i se vorbeşte de el. Copilului i se poate spune orice, fiindcă el nu cunoaşte încă o 
tristă stare de lucruri: cuvântul poate minţi sau produce iluzii. În acest sens, principiul 
istoric este originar, întrucât fiecare primeşte credinţa de la mediul istorico-social. 
Principiul istoric cuprinde o justificare a religiei; acordul uimitor al tuturor timpurilor şi 
popoarelor asupra enunţului că există un Divin deasupra vieţii de aici şi o continuare 
dincolo de aceasta; 

(b) Principiul practic susţine că noi credem ceva care corespunde nevoi- 
lor noastre, ceea ce ne este favorabil, ceea ce este pe linia speranţelor, ceea ce 
ne făgăduieşte mai mult. Obiectele de credinţă sunt obscure - scrie Fechner -, ele 
depăşesc experienţa şi nu sunt ajutate de raţionament decât în slabă măsură şi de 

aceea vederile asupra lor pot fi contradictorii. În schimb, ele oferă cea mai mare sa- 
tisfacție.omului şi au cele mai importante consecinţe practice. 

(c) Principiul teoretic afirmă: credem în ceea ce găseşte în experienţă şi 
în rațiune motive determinante, în ceea ce este de acord cu natura lucrurilor. 
Credinţa are ca punct de plecare experienţa, însă se serveşte necesar şi de raţiona- 
ment, fiindcă ea se îndreaptă spre ceva ultim, suprem, nedat direct în experienţă. 
Fără principiul teoretic, cel practic oferă reprezentări goale de conţinut. Principiul teo- 
retic corespunde de la sine componentei intelectuale, ştiinţifice, satisface nevoia 
credinţei de a se rezema pe natura lucrurilor, de a nu fi doar o ficţiune, un zbor ima- 
ginar. - 
Psihologul francez Pierre Janet (1859-1947), în lucrarea „De l'angoise a l'ex- 
tase“, | (1926) relevă două feluri de credinţe: credinţa elementară, pe care el o numeş- 
te pithiatică, o adeziune imediată, un asentiment nereflectat la orice fel de obiect, şi 
credinţa reflectată, superioară, care angajează gândirea, voinţa, atitudinea, în scopul 
de a deosebi obiectul real de obiectul fictiv. Aceste două credinţe, supuse unor legi 
diferite, reprezintă două stadii ale evoluţiei spiritului, corespunzătoare, respectiv, 
funcţiilor sau „conduitelor“ intelectuale elementare, anume celor „asertive“, şi funcţiilor 
sau „conduitelor“ mijlocii, reflectate, în care credinţa precedentă asertivă sau pithiatică 
este controlată de procesele, logice. Deasupra conduitelor elementare şi reflectate se 
desfăşoară „conduitele“ superioare, raţionale, experimentale, inventive. 

John Stuart Mill încă din 1884 a întrevăzut semnificaţia vieţii pure în con- 
stituirea religiozităţii elementare, a magiei. „Misterul înspăimântător“ este puterea 
obscură a vieţii. Acesta este un substrat al spiritualităţii originare care se menţine, 
aproape de nerecunoscut, şi în spiritualitatea religioasă superioară, după ce voinţa a 
înlocuit instinctul ca prototip a! psihismului. 

J. St. Mill s-a pronunţat fără înconjur în favoarea acţiunii exercitate de 
morală asupra religiei. „Religia a fost puternică nu prin forţa sa intrinsecă, ci fiindcă 
a avut în mână o altă putere mai eficace“. Această putere este „opinia publică“ (J. St. 
MII, 1884, p. 81). Sancţiunea religioasă fără sprijinul opiniei publice nu are efect 
asupra conduitei. 

Religia are - în concepţia lui J. St. MIll - o excepţională funcţie dinamogenă, de 
vitalizare şi înălţare, unificare interioară, împăcare cu existenţa: religia este un refugiu 
împotriva disperării provocate de pierderea sensului vieţii. 

Psihologul francez H. Delacroix, analizând structura ascunsă a credinţei reli- 
gioase, arată că nu există credinţă pur emoţională sau pur voliţională: „Nu este 
nimic în inimă care să nu treacă prin spirit' (1922, p. 209). O credinţă oarbă este un 
enunţ arbitrar, întrucât pretinsa credinţă gratuită închide în sine elemente intelectuale 
fie ignorate, fie nemărturisite de cel care crede. Delacroix consideră credinţa ca o pe 
dispoziţie naturală, un elan al vieţii (1922, p. 194). 

_ Studiind misticismul, Delacroix surprinde două roluri opuse, după epocă: este 
conservator, insuflă viaţă proaspătă religiei tradiţionale, sau este anarhic şi nega- 
tiv. Misticul are nu numai impresia de a fi omnipotent, de a face minuni, de a domina 
lumea şi destinele ei, dar şi impresia că posedă lumini excepţionale, că realitatea nu 
mai este un sfinx şi nu mai are secrete pentru el. Această complementaritate între 
obscuritatea şi lumina experienţei mistice a făcut din misticism o -„gândire supra- 

raţională“: „misticii au sentimentul că înţeleg intelectualiceşte misterele“ (Delacroix, 
1922, p. 266). De altfel, orice exaltare afectivă este dominată de impresia, adesea 
înşelătoare, că ea uneşte uşurinţa de a înţelege cu entuziasmul. Există în experienţa 
mistică o gândire latentă care cunoaşte, oricât de crepuscular, o relaţie între 
conştiinţă şi Dumnezeu. Însă câtă vreme gândirea are o relaţie între doi termeni, nu 
poate fi vorba de identificare, dar nici de egalitate şi atunci experienţa mistică. nu este 
dusă până la capăt. 

În opinia lui Delacroix misticismul creştin, care se defineşte prin tendinţa per- 
sonalistă şi activatoare, are de soluţionat două probleme dificile: (a) Să împace 
acţiunea şi contemplarea, extazul în profunzimile sale letargice cu atenţia la viaţa 
creştină care impune datorii stricte, definite. Altfel spus: cum stau laolaltă absorbirea 
în Dumnezeu cerută de misticism şi personalitatea umană necesară creştinismului;. 
(b) Să identifice Dumnezeul contemplaţiei confuze cu Dumnezeul precis, determinat 
istoric al creştinismului. Misticismul creştin trăieşte din compromisul între cele două 
caractere, dintr-o instabilă ţinere în cumpănă a celor două tendinţe. Predominarea 
uneia atrage prăbuşirea edificiului. Accentuareă elementului contemplativ, absorbirea - 
în intuiţia obscură, a ruinat totdeauna caracterul creştin al misticismului şi a cufundat 
pe mistic într-o torpoare sacră, tenebroasă, tulburătoare, de unde a ieşit renunţarea 
la viaţă, dezinteresarea faţă de lume şi în cele din urmă chiar revolta împotriva religiei 
şi moralei tradiţionale. 

J.H. Leuba scrie două cărţi referitore la psihologia religiei: „La psychologie des 
phenomenes religieux (1914) şi „Psychologie du mysticisme religieux“ (1925). EI este 
printre cei dintâi care au reliefat existenţa în religie a unei reale polarizări: „în primul 
caz, raporturile cu Dumnezeu au caracterul obiectiv al relaţiilor de afaceri; în al doilea 
ele constau dintr-o comuniune sau uniune cu Dumnezeu, sau chiar într-o absorbire în 
substanța divină“ (Leuba, 1925, p. 3). Limbajul lui Leuba - observă M. Florian (1993, p. 
119) - nu mai scandalizează prin americanismul său, dacă ţinem seama de deter- 
minările analoage din concepția lui H. Bergson, care de asemenea vorbeşte de cele 
„două izvoare ale religiei“, numite de el mai incolor „religie statică“ şi „religie dinamică". 

În privinţa modalităţilor de credinţă religioasă, merită atenţie diviziunea reali- 
zată de psihologul american, din şcoala lui William James, James Bisett Pratt: 
(1907): a) Credulitatea sau credinţa implicită este o credinţă mecanică sau externă 
sub presiunea mediului social (a autorităţii ecleziastice, mai ales); b) Credinţa este de 
asemenea raţională, demonstrată sau justificată în ochii raţiunii, dând naştere la 
dogme şi doctrine; c) Există şi o credinţă a sentimentului, credinţa trăită, aproape de 
misticism. Credinţa a şovăit totdeauna între raţionalism şi iraţionalism şi s-a oprit ade- 
sea la un semiraţionalism, având presimţirea dublei naturi-a actului de credinţă. 

În domeniul morbidităţii misticismului Maxim de Montmorand (1920) se re- 
feră la „orchestraţia nevrozată“ a miticismului, care cuprinde vedenii, apariţii (fotisme), 
audiții de cuvinte, levitaţie, stigmate sângerânde la mâini şi la picioare. Adesea s-a 
remarcat că vedeniile nu sunt prezentate cu necesitațe în misticism, deci misticismul 
superior există şi fără vedenii, audiții, stigmate etc. Nu trebuie confundată nevroza ca 
bază a misticismului, deci nevroza pe care se altoieşte misticismul şi nevroza ca sim- 
plu element concomitent al misticismului. Primul misticism nu poate dăinui indepen- 
dent de nevroză, al doilea poate exista independent de stările nevropatice care îl 

complică (M. de Montmorand, 1920, p. 223-240). Montmorand a studiat limbajul 
misticului şi a găsit că acesta este un limbaj al amorului pasionat: se vorbeşte de 
logodnic, soţ, amant, prieten etc. şi se fac aluzii îndrăzneţe prin amănuntele lor. 


13, PSIHOLOGIA SIMBOLULUI SACRU (ION MÂNZAT). 


În „Psihologia simbolului arhetipal“ (|. Mânzat, M. P. Craiovan, 1996, p. 258- 
271) am analizat din unghiul de vedere al psihanalizei şi al arhetipologiei clasa sim- 
«bolurilor sacre. Vom reda, pe scurt, câteva din ideile cuprinse în acest capitol. 
Cunoscând şi trăind simbolurile religioase, omul se avântă în căutarea divinului 
pierdut. 

Mircea Eliade s-a afirmat (prin,opera sa fenomenologică, hermeneutică, isto- 
rică şi literară) ca un spirit al întreguli'$i un spirit pentru totalitate. Fiind un spirit cre- 
ator, a fost obsedat de geneze, pe care le judecă din perspectiva totalităţii. lar la 
începuturi se află simbolurile, arhetipurile, miturile magico-religioase. 

O idee obsedantă în gândirea eliadiană este „descoperirea sacralităţii vieţii“. 
Din această preocupare reiese că sacrul nu a dispărut din mentalul omului modern 
şi că omul nu este singur în univers. Este o idee pe care Eliade o intuia încă din anii 
"+30 când vorbea despre necesitatea de a cosmiza cunoştinţele şi trăirile noastre (E. 
Simion, 1995, p. 149). A cosmiza înseamnă a restabili legăturile primordiale ale 
omului, a regăsi „timpul cosmic“, a redescoperi funcţia simbolului sacru. 
Sacrul este un element al structurii conştiinţei „şi nu un moment al istoriei conştiin- 
ei“; „experienţa .șacrului este indisolubil legată de efortul făcut de om pentru a con- 
strui o lume care să aibă o semnificaţie“ (M. Eliade, „Fragments d'un journal“, |, 1973, 
p. 555). Căci lumea modernă pare a fi goală, pustie, omul modern are conştiinţa soli- 
tudinii sale totale. Or, efortul lui Eliade este de a dovedi că lumea nu este pustie şi că 
omul are o şansă de salvare dacă el ştie să valorifice le cote spirituel din Fiinţa sa. 
Aceasta înseamnă a regândi lumea şi a reface sensul totalităţii ei. Or, după cum am 
putut remarca din paginile anterioare, simbolul este un instrument care încearcă să 
" restabilească sensul totalităţii lumii. Lumea.este coerentă, nimic nu este întâmplător, 
lumea este plină de semne, lumea este periodic recreată şi aceasta este funcţia sim- 
bolurilor sacre: să- dovedească faptul că viaţa se poate prelungi la infinit. Să ne 
întoarcem deci la descifrarea secretelor din mintea omului primitiv (Eliade preferă 
să-i spună: omul primoridal) la timpul întâmplărilor sacre pentru a înţelege că 
nimic nu este fără rost şi fără semnificaţie şi că nimic nu este definitiv pierdut pentru 
om. Omul modern se poate regăsi în el însuşi, cu o nouă dimensiune existenţială.. . 

Omul primordial credea în realitatea sacrului. Pentru el sacrul este, prin exe- 
celenţă, real; tot ceea ce participă la alcătuirea Fiinţei nu aparine sferei profanului 
pentru că profanul n-a fost fundat, ontologic, de mit. Punctul de vedere al lui Eliade 
este că omul nu este o simplă şi goală structură şi că în lumea arhaică şi în lumea 
modernă funcţionează un scenariu mitico-ritual, îmbibat cu simboluri sacre, prin care 
se exprimă o realitate spirituală profundă. Antropolgia pe care vrea s-o fundamenteze 

Eliade prevede posibilitatea de acces a omului modern la această „lume aurorală“ şi 
posibilitatea lui de salvare prin experienţa sacrului. Aşadar, omul contemporan va fi 
constrâns să integreze cele două forme de cunoaştere - cea logică, raţională şi 
cunoaşterea simbolică -, să identifice prezenţa transcendenţei în experienţa umană, 
să decanteze din enorma masă a inconştientului (personal şi transpersonal) ceea ce 
este transconştient. 

Lectorul operelor literare ale lui Eliade (de exemplu, „a țigănci“, „Noaptea de 
sânziene“, „Pe strada Mântuleasa“ etc.) trăieşte sentimentul rar că în noi şi dincolo de 
noi este o altă realitate, un univers paralel în care trăiesc simbolurile. Ştiinţa scri- 
itorului este - după cum observă E. Simion (1995, p. 166) - de a strecura într-un text 
totdeauna limpede astfel de simboluri (magice sau sacre), care ajută spiritul nostru să 
vadă prin lucruri şi, în io din urmă, să accepte sugestia că trăim într-un labirint de 
simboluri. 

-Jean Borella, în „Criza simbolismului religios“ (1995), demonstrează că sacrul 
nu există pentru noi decât în forma simbolurilor şi că prin simboluri sacre omul poate 
atinge Transcendenţa, cea „care se prezentifică şi se face cunoscută tocmai în sim- 
boluri“. J. Borella se întreabă: „A sesiza natura «simbolică» a unui enunţ religios nu 
înseamnă a înţelege că el spune şi altceva decât ceea ce pare a afirma la prima 
vedere? Că, după spusa lui Ricoeur, el vizează, prin intermediul unui sens prim, un 
sens secund?“ (J. Borella, 1995, p. 16-17). Sacrul este „tocmai regatul semnelor sim- 
bolice“. Chiar când credinţa religioasă vorbeşte despre o prezenţă „fizică a divinului, 
în cazul miracolului, de exemplu, sau în cel al euharistiei, şi miracolele 'sunt tot semne. 
Semnele sensibile ale Transcendenţei sunt simbolurile sacre. În lumina „principiului 
semantic“ (cf. Borella, 1995, p. 304) simbolurile sacre se înalţă în realitatea lor ire- 
ductibilă la omenesc: ele ne ordonă să le înţelegem şi nimic nu ne poate scuti de 
această datorie. Experienţa simbolismului religios nu este o experienţă obişnuită şi 
nici o experienţă marginală. Este, în concepţia simbologului francez (Borella, 1995, p. 
304-305), experienţa centrală a existenţei umane. El ne recomandă, în consecinţă, 
să renunțăm la a mai vedea în simbolismul sacru semnul unei alienări minta!e, al unei 
nevroze colective; el nu este nici maladie psihică sau socială, nici absurditate logică. 
Va trebui să dăm cuvântul simbolismului sacru şi va trebui să-i ascultăm, oricât de ciu- 
dat ni se va părea discursul lui şi oricât de departe ne-ar duce. 

Cari Gustav Jung a arătat că simbolul sacru este, prin execelenţă, simbol! viu. 
Simbolul este viu doar atâta vreme cât este încărcat cu sens. O dată ce sensul a fost 
extras din el, simbolul moare. Simbolul viu conţine un factor inconştient esenţial; cu 
cât mai puternic se face simțită prezenţa acestui factor, cu atât mai general este efec- 
tul simbolului, căci el atinge o coardă similară în orice psyche. 

În „Man and his symbols“ (1964, p. 41-53) Jung arată că simbolurile apar 
spontan în vise care constituie principala sursă a cunoştinţelor sale despre simbolism. 
Dar simbolurile, după cum precizează Jung, nu apar exclusiv în vise. Ele apar în tot 
felul de manifestări psihice. Se pare chiar că obiectele inanimate cooperează cu 
inconştientul în aranjarea modelelor simbolice. Există numeroase istorii bine auten- 
tificate despre ceasuri care se opresc: în momentul morţii: unul a fost pendula din 
palatul lui Frederick cel Mare de la Sans Souci, care s-a oprit când împăratul a murit. 
Alte exemple sunt acelea care se referă la oglinzi care se sparg sau la tablouri care 

cad în momentul morţii. Acestea sunt ilustrări ale principiului sincronicităţii - al relaţiilor 
acazuale prin coincidenţe semnificative. 

Jung (1964, p. 41-42):susţine că există multe sali) totuşi, care nu sunt 

individuale, ci colective prin natura şi origina lor. Ele apar mai ales ca imagini sacre, 
„reprezentări colective“ emanând din visele şi fanteziile primitive. Nu există nici o dife- 
renţă, în principiu, între creşterea organică şi creşterea psihică. Aşa cum o floare îşi 
produce fructul, aşa şi psyche îşi creează simbolurile. 
A Vasile Lovinescu este, poate, cel mai de seamă exponent al esoterismului 
românesc. Influențat de ştiinţa sacră a lui Rene Guenon, strălucit: cunoscător al 
tradiţiilor primordiale, al „pecetelor de taină“, el pune în lucru ştiinţa simbolurilor, 
încrezându-se absolut în făgăduinţele lor, considerând-o aptă să înnoade începutul şi 
sfârşitul, materia şi spiritul, viaţa şi moartea într-o alternativă perpetuă. Simbologia lui 
este impresionantă prin caracterul ei de maximă generalitate. El tratează simbolurile 
universale şi eterne care pot fi în acelaşi timp mitice, sacre, magice, alchimice sau 
zodiacale. Cu greu putem descoperi în textele sale referiri speciale la simbolul sacru, 
ca simbol specific. Dacă totuşi vrem să desluşim simbolistica infinit de complexă a 
Divinităţii putem reţine că Dumnezeu „nu e altceva decât Unicitatea, fără de care mul- 
tiplicitatea s-ar irosi instantaneu în Neant“ (V. Lovinescu, 1994, p. 48). Piatra filoso- 
fală nu este nimic altceva decât perfecta exaltare a lui Dumnezeu. Sacralizarea vieţii 
de toate zilele constă în actualizarea firului Unicităţii în Multiplicitate. Omul are în el o 
trăsătură divină care este libertatea. Libertatea este un simbol sacru care exprimă 
asemănarea cu Dumnezeu. Creaţia are întotdeauna ceva divin pentru că este cea 
mai clară dovadă a libertăţii spiritului. (N. Berdiaev arăta că omul seamănă cu 
Dumnezeu - Creatorul în măsura în care poate fi şi el creator). Libertatea trebuie s-o 
avem de la cele mai mici gesturi, de la respiraţie până la marile întreprinderi corpo- 
rale şi spirituale din cariera noastră umană. „În cele mai mici iniţiative trebuie să intre 
cu o intensă conştiinţă elementul de luciditate, de deliberare, de alegere, toate însu- 
mate în cuvântul libertate, reflexul, în viaţa şi lumea noastră, a totalei Autonomii 
Divine“ (din „Jurnal alchimic“, 1994, p. 179). 

Dintre toate simbolurile sacre ale creştinităţii cel mai important, fundamental şi 
crucial este lisus Hristos, simbolul-rege. Mulţi autori au văzut în Hristos sinteza sim- 
bolurilor fundamentale ale universului: cerul şi pământul, prin dubla sa natură dum- 
nezeiască şi omenească; aerul şi focul, prin înălţarea lui şi prin coborârea lui în iad; 
- mormântul şi învierea; Crucea, Cartea mesajului evanghelic, axa şi centrul lumii, 
- Mielul de jertfă, Regele pantocrator, stăpân al universului, muntele lumii - Golgota, 

Scara mântuirii; toate simbolurile verticalităţii, luminii şi centrului (G. de Champeausx, 
S. Sterkx, 1966, p. 444-450). Arhitectura bisericilor - biserica simbolizând chipul şi 
locuinţa lui Hristos -, ca şi cea a. lumii religioase reproduce la rându-i o sinteză de sim- 
boluri. Eu sunt calea, adevărul şi viaţa. Hristos are privilegiul unic de a pune sem- 
nul identităţii între mediator şi cei doi termeni care trebuie uniţi (J. Chevalier, A. 
Gheerbrant, voi. 2, 1995, p. 135). Hristos este persoană în care se găsesc sinergic 
(„împreună şi deodată“, cf. |. Mânzat, 1997) Omul şi Dumnezeu. Prin Hristos se 
demonstrează că omul are ceva divin în el, iar Dumnzeu trebuie să aibă ceva uman. 

Salvador Dali, într-un studiu intitulat „Fecioara Mistică“ (1951), adoptă perspec- 
tiva simbolistică. Este vorba de o suprapunere de tablouri, fiecare centrat pe celălalt: 

“3 

Maica Fecioară, Hristos, pâinea (...): emblemă vegetală . a seminţei vieţii, sămânţa 
hrănitoare, simbolul întregit de spicul de grâu în partea de jos a lucrării, iar sus, de oul 
legat printr-un fir de scoică, având la dreapta o rodie şi scoici nedesfăcute. În studiile 
sale pregătitoare găsim o Naştere a lui Hristos sub forma grăunţei care germinează, 
dislocând capul Fecioarei. 

Grâul este un simbol al darului vieţii care nu br fi decât un dar al zeilor, 
hrana esenţială şi primordială. J. Chevalier caută semnificaţia religioasă a spicului de 
grâu în acel sentiment al armoniei care se stabileşte între viaţa umană şi cea vege.- 
tală, supuse amândouă aceloraşi vicisitudini. Întoarse în pământ, boabele de grâu, cel 
mai frumos fruct din lume, conţin promisiunea altor spice. 

Atunci când apostolul loan vesteşte slăvirea lui Hristos prin moarte, recurge la 
simbolul grăuntelui de grâu. lar Hristos a răspuns: „Adevărat vă zic vouă, că dacă 
grăuntele de grâu, când cade în pământ nu va muri, rămâne singur; iar dacă va muri 
aduce multă roadă“ (loan, 12, 23-25). 

Grâul ca hrană fundamentală mai are şi înţelesul de hrană a nemuririi, ceea 
ce reprezintă un aspect al Marii Opere (alchimie). Spicul de grâu din misterele eleu- 
sine este un simbol al învierii. Grăuntele care moare şi apoi renaşte figurează 
iniţierea, noua renaştere întru starea primordială. Amintim doar că, după cum ne 
relatează L. Blaga, după credinţa ţăranilor români, dacă te uiţi mai de aproape la boa- 
bele de grâu, bagi de seamă că pe fiecare boabă e întipărită figura lui Hristos (grâul 
cristoforic). De tavanul bisericilor reformate din Transilvania atârnă câte o mare şi fru- 
moasă cunună de spice de grâu copt. 

Unul din cele mai complexe simboluri sacre este CRUCEA. De fapt, crucea 
este principalul simbol al religiei creştine reprezentând jertfa de răscumpărare 
pentru noi a lui lisus Hristos şi în întreaga viaţă a acestuia. 

Andre Nataf (1995, p. 69-70) menţionează că chiar înainte de naşterea creşti- 
nismului crucea a fost un simbol primordial. Crucea înseamnă viaţa. Axa ordonatelor, 
partea de sus reprezintă transcendenţa, iar partea de jos inconştientul. A-l elucida pe 
cel din urmă luminându-l prin partea de sus âre drept efect deschiderea Fiinţei spre 
univers (a-i da acesteia axa absciselor care, împreună cu cealaltă axă, se constituie 
într-un întreg) şi permisiunea ca Fiinţa să prindă rădăcini în centrul crucii. Joncţiunea 
celor două axe este o „coincidenţă tulburătoare“. 

Rene Gu&non în „Le Symbolisme de la Croix“ (1931) arată că mea mani- 
testare este o țesătură de planuri orizontale şi verticale care îşi corespund între ele, 
realitate reprezentată de simbolul totalizant al crucii. Guenon se referă şi la crucea cu 
trei dimensiuni ca Scară a Cerului, identică cu Vortexul Sferic Universal. 

Luc Benoist (1995, p. 61-62) ne explică crucea ca simbol geometric. Cele două 
linii perpendiculare trasate de diametrul unui cerc sau de axele unui pătrat formează 
o cruce, simbolul geometric cel mai general. În toate tradiţiile crucea reprezintă Omul 
universal identificat cu Adam Qadmon şi cu Androginul primordial. În planul orizontal 
crucea reprezintă extinderea omului în toate direcţiile individualităţii sale. În sensul 
vertical ea leagă treptele ierarhice ale stadiilor superioare spre care poate el să tindă. 

Jean Borella (1995, p. 7) analizează simbolul crucii din care desprinde semni- 
ficantul, sensul şi referentul. Semnificantul este intersectarea ortogonală a două seg- 

mente de dreapfă; sensul este ideea conjuncţiei a două elemente sau două ordine 
“diferite: reterentul particular poate fi jertfa hristică. 

În concepţia lui Jung simbolismul crucii impune o oarecare amplificare. Crucea 
indică punctele cardinale ale manadalei, ea este simbolul creştin al totalităţii, repre- 
zentând reconcilierea contrariilor prin suferință, comemorarea individuării lui Hristos şi 
a răscumpărării întru Domnul. Crucea simbolizează calea prin care te supui destinu- 
lui personal de fiinţă omenească - pentru creştin, dar şi pentru alchimist. După cum 
ne învaţă Jung, a te supune dezacordului fundamental propriu naturii umane înseamă 
să accepţi faptul că sufletul este dezbinat. Alchimia susţine că tensiunea aceasta este 
cvadruplă, alcătuind o cruce reprezentând cele patru elemente antagoniste. Cuater- 
nitatea este cea mai:simplă formă sub care poate fi privită o astfel de opoziţie totală. 
Crucea - ca formă de suferinţă - exprimă realitatea psihică şi, ca atare, a-ţi purta 
crucea este un simbol adecvat pentru totalitatea şi pătimirea pe care alchimistul le 
desluşea în lucrarea sa. Cruciatul singuratic este ostaşul creştin mărşăluind parcă 
spre luptă. Are un-'ţel, un destin, pe care trebuie, vrând-nevrâiiu, să-l împlinească. 
Este imaginea a ceea ce avea să devină Jung ca om şi creştin. Cavalerul Mesei 
Rotunde este încă viu în inconştientul său, punându-i la dispoziţie, din trecut, o cale 
pe care să înainteze, îndepărtându-se de figura muribundă a lui Freud - funcţionarul 
vamal cel jignit. Există însă un trecut şi un viitor (crucea roşie a cruciatului, în faţă şi 
în spate) puse în evidenţă de simbolul creştin al totalităţii şi al mântuirii. 

Mircea Eliade (1991, vol. 2, p. 367), referindu-se la Arborele Lumii ca simbol 
arhaic şi universal, arată că crucea care este făcută din lemnul Arborelui binelui şi 
răului este identificată sau se substituie Arborelui Cosmic; crucea este descrisă ca 
un arbore care „urcă de pe pământ în cer“, copac veşnic care „stă în mijlocul cerului 
şi al pământului, sprijină cu tărie Unive'sul“, „arborele vieţii plantat pe Golgota“; 
Numeroase texte patristice compară Crucea cu o scară, cu o coloană sau un munte, 
expresii caracteristice pentru „Centrul Lumii“. Este dovada că imaginea Centrului se 
impunea. firesc imaginaţiei creştine. Desigur, imaginea Crucii ca Arbore al binelui şi 
răului şi Arbore Cosmic îşi are originea în tradiţiile biblice. Dar prin Cruce simbolizând 
Centrul se operează comunicarea cu cerul şi, în acelaşi timp, întregul univers este 
„salvat“. Or, noţiunea mântuirii nu face decât să reia şi să completeze noţiunile de 
înnoire perpetuă şi de regenerare cosmică, de fecunditate uiversală şi de sacra- 
- Iltate, de realitate absolută şi în cele din urmă de nemurire, toate fiind noţiuni care 
coexistă în simbolismul Arborelui Lumii (M. Eliade, „Imagini şi simboluri“, 1993). 

Alte teme arhaice s-au integrat treptat în simbolismul Crucificăriii. Deoarece 
Hristos a fost răstignit în Centrul Lumii, acolo unde a fost creat şi înmormântat Adam, 
sângele hristic curgând pe „creştetul lui Adam“, l-a botezat şi l-a răscumpărat de 
păcat. Şi întrucât sângele Mântuitorului a răscumpărat păcatul originar, Crucea 
devine izvorul tainelor care au fost simbolizate prin uleiul de măslin, grâul,viţa de vie, 
cărora li se asociază plantele de leac. 

V. Lovinescu (1994, p. 58) descrie Crucea cu trei dimensiuni, o schemă geo- 
metrică foarte riguroasă: mai întâi axul vertical care uneşte Adâncurile cu Înâlţimile, 
depăşindu-le prin epuizare; strângerea în punctul de intersecţie, a tuturor senzaţiilor, 
pe planul de reflexiune, de incidenţă, pe care-l formează crucea orizontală a ele- 


mentelor. 

“ Înrudite cu simbolul crucii sunt hrisma şi svastika. Hrisma este un simbol 
important al Bisericii primitive şi se prezintă sub două forme: prima este alcătuită din 
literele | şi X (inițialele greceşti ale numelui lisus Hristos); a doua, căreia i se spune şi 
hrismă constantiniană, este formată din literele X şi P, primele două litere ale 
“cuvântului Hristos, în greacă. Prima figură, înscrisă într-un cerc, este o roată cu şase 
spiţe (uneori cu opt, prin adăugarea unui diametru orizontal). Este un simbol cosmic 
şi unul solar. Potrivit liturghiei catolice, Hristos este sol invictus (soărele neînvins). A 
doua se deosebeşte doar prin adăugarea buclei de Ia litera P, despre care R. Gu&non 
spune că reprezenta soarele înălţat în creştetul axei lumii sau „urechea acului“, „poar- 
ta cea strâmtă“ sau „Poarta soarelui“, „ieşirea cosmosului“, rodul izbăvirii prin 
Hristos. a 

Svastika provine din sanscrită şi înseamnă crucea frântă sau încrucişarea 
mâinilor pe piept. Simbolul religios complex, frecvent în India antică, este răspândit 
într-o largă arie geografică, aproape universală, în aceeaşi formă de cruce frântă, 
părând să reprezinte schematic roata timpului Kâlăcâkra şi deopotrivă fie crucea 
solară, fie orizontul circular cu cele patru puncte cardinale. Ca simbol hinduist svasti- 
ka înseamnă binefacere şi bunăstare. În India antică era purtat adesea ca amuletă. 
Era de asemenea un simbol arhaic solar, sugerând (ca şi roata indiană cu 12 spiţe) 
diviziunile zodiacului. Acelaşi simbol, reluat de budism, sugerează „roata legii“ sau 
dharma. În India, după cum ne informează Victor Kernbach (1995, p. 595), svastika 
apare prima dată în sec..Ill. î. Hr. pe un monument budist de la Amaravati. Simbolul 


este însă mai vechi, probabil originar din Sumer (3500 î. Hr.), dar este atestat şi în - 


Elam (3000 î. Hr), apoi în Egipt şi în bazinul mediteranean. În Europa se pare că 
răspândirea a pornit din Creta (cca 2000 î. Hr.), iar în Hellada a fost folosită ca semn 
ornamental în sec. VIII î. Hr. pe diverse produse de ceramică. Mult mai târziu, sem- 
nul se regăseşte în runele scandinave (pe săbii norvegiene) şi germanice (pe vârturi 
de lănci gotice). În China către sec. VII svastika (o cruce frântă înscrisă într-un cerc, 
ca o mandala) este socotit oficial un simbol solar. 

Compararea diferitelor variante întreprinsă de R. Berthelot conduce la con- 
cluzia că semnificaţia de bază a svasticii a fost pretutindeni, la origine, „crucea frântă 
a indienilor, care a simbolizat... cursa circulară a soarelui în jurul încrucişării celor 
patru puncte cardinale, deci ea pare legată de una din cele mai vechi forme ale ideii 
ciclului astronomic“ (R. Bertholet, L'Astrobiologie et la pensee de l'Asie, V, în 
„Revue de M&taphysique et de la Morale“, Paris, an. 41, nr. 4, oct. 1934, p. 513). 

J. Chevalier şi A. Gheerbrant (1995, vol. 3, pag. 284-285) menţionează că ori- 
care i-ar fi complexitatea simbolică, svastika indică limpede, prin însuşi grafismul ei, 
o mişcare de rotaţie în jurul unui centru nemişcat, care poate fi Eul. Este deci un sim- 
bol în acţiune, de manifestare, de ciclu şi de regenerare perpetuă. Acesta este sen- 
sul care a însoţit întotdeauna imaginea salvatorilor omenirii: pe Hristos, de la cata- 
combele Occidentului medieval la nestorianismul stepelor; „Hriştii romanici sunt ade- 
sea concepuţi în “jurul unei spirale sau a unei svastici; aceste figuri ritmează ati- 
tudinea, organizează gesturile, faldurile hainelor. Astfel este reintrodus vechiul simbol 
al vârtejului creator, în jurul căruia se etajează ierarhiile create care emană din el“ 
(G. de Champeaux, S. Sterckx, 1966, p.25). - 

Simbolistica numerelor ne poate ajuta la o mai bună înţelegere a sensului de 
putere totalizantă a acestui însemn. Svastika este alcătuită dintr-o cruce ale cărei 
braţe sunt cvadruple, ca în orientările vectoriale, care definesc un sens giratoriu, 
trimițând apoi către centru. Valoarea sa numerică este deci de patru ori patru, adică 
şaisprezece. Este dezvoltarea puterii Universului. Fiing dezvoltare a universului 
creat se asociază cu marile personalităţi sau forţe sacre, creatoare sau mântuitoare. 
Ca dezvoltare a unei realităţi omeneşti va exprima puterea laică, ceea ce explică 
atributele sale istorice, de la Carol cel Mare la A. Hitler. Aici intervine sensul giraţiei 
sale, fie că este vorba de sensul direct, astronomic, cosmic, şi deci legat de tran- 
scendent (svastika lui Carol cel Mare), sau de sensul invers, cel al acelor ceasor- 
nicului care vrea să introducă infinitul şi sacrul în temporal şi profan (svastika hit- 
leristă). R. Guenon (1931) interpretează aceste sensuri opuse ca o rotaţie a lumii 
văzută de la unul la altul din poli; polii lui Guenon sunt omul şi polul ceresc. 

Louis Pauwels şi Jacques Bergier (1994, p. 260) arată că urma cea mai veche 
a semnului svastika ar fi fost descoperită în Transilvania şi ar data de la sfârşitul 
epocii pietrei şlefuite. O regăsim pe sute .de fuse de tors lâna datând din sec. XIV 
dinainte de. Hristos şi printre vestigiile Troiei. Este un simbol exclusiv arian. În 1891 
Ernest Krauss atrage atenţia publicului german asupra acestui fapt. Guido List, în 
1908, descrie svastika în lucrările de vulgarizare ca pe un simbol al purității sângelui, 
dublat de un semn de cunoaştere esoterică. La curtea Rusiei crucea încârligată este 
introdusă de țarina Alexandra Teodorovna. Să fi fost sub infiuenţa medium-ului Bad- 
maiev, personaj bizar format la Lhassa şi care a stabilit mai apoi numeroase legături 
cu Tibetul? Or, Tibetul este una din „regiunile lumii unde svastika este foarte 
răspândită. 

Botezul este act ritual de purificare în cadrul unor iniţieri religioase. În creşti- 
nism este considerat ca una din cele şapte taine ale Bisericii. Ritualul constă în 
stropirea cu apă sfinţită sau în imersiune şi se oficiază în vederea primirii unei per- 
soane printre credincioşi (în pruncie la ortodocşi, la majorat (catolici, reformaţi), dar şi 
la vârsta adultă (baptişti). V. Kernbach (1995, p. 89-90) ne atrage atenţia că deşi este 
răspândit în creştinism, botezul nu este specific numai acestei religil. Credincioşii zeiţei 
Isis şi ai zeului Nithras erau iniţiaţi prin apa izvoarelor (per lavracum); fidelii erau 
botezați de asemenea în cadrul cultului unor divinităţi din Asia Mică (Kybele) şi mai ales 
în cursul iniţierii în unele mistere (Misterele Eleusine). Ai. Guenon (1995, p. 149) arată 
că în creştinism „a doua naştere“ sau regenerarea psihică este reprezentată foarte clar 
prin botez. El redă următorul pasaj din Biblie: „De nu se va naşte cineva de sus, nu va 
putea să vadă împărăţia lui Dumnezeu... Adevărat, adevărat zic ţie, de nu se va naşte 
cineva din apă şi din Duh nu va putea să intre în împărăţia lui Dumnezeu... Nu te mira: 
că ţi-am zis: Trebuie să vă naşteţi de sus“ (loan, III, 3-7). Guenon mai adaugă că apa 
este simbolizată în multe tradiţii ca mediul originar al fiinţelor. Analizând simbolismul 
apei, el arată că într-un sens superior şi prin transpoziţie apa este Posibilitatea 
Universală în sine; cel care se naşte „din apă“ devine „fiul Fecioarei, deci frate adoptiv 
al lui Hristos şi comoştenitor al Împărăției lui Dumnezeu“. Pe de altă parte, el 
observă că „duhul“ din textul citat este acel Ruahh ebraic (asociat aici cu apa ca prin- 
cipiu complementar, ca la începutul Genezei) şi că el desemnează, în acelaşi timp, 
aerul şi astfel vom regăsi ideea purificării prin elemente. 

„V. Kernbach (1995, p. 89-90) ne explică botezul creştin ca simbol al renaşterii 
din ape şi din spirit care se compune din trei faze: catehizarea - prin comunicarea 
esenţială a doctrinei creştine, ca legământ bilateral; abluţiunea - prin botezul cu apă, 
în scopul puriticării, deopotrivă concret fizice şi simbolic spirituale, ca o geneză din 
apele primordiale; punerea mâinilor oficiantului, ca act simbolic de taumaturgie; dar 
şi ca gest ritual al confirmării botezului, adică al confirmării relaţiei ce se stabileşte 
între botezat şi divinitate, prin aceasta simbolizându-se şi transmiterea harului Sfântu- 
lui Duh, deci, consacrare. | 

Orice botez creştin se oficiază de către preot, în numele Sfintei Treimi. Prin 
botez se anulează păcatul originar, se absolvă păcatele şi se face baia renaşterii şi 
vieţii veşnice. Botezul: în apă provine, ca ritual, de ia Şi. loan Botezătorul, care l-a 
botezat pe lisus în apa Iordanului. Botezul este şi un act de exorcism şi adesea a fost 
echivalat cu iluminarea. 

Sfânta Treime îl simbolizează pe Dumnezeu în trei persoane: Tatăl, Fiul şi Sf. 
Duh. Cele trei persoane nu se deosebesc între ele decât ca relaţii opuse şi nu prin 
esenţa lor; acestora li se atribuie puterea (Tatăl), inteligenţa (Logosul) şi dragostea (Sf. 
Duh). 

Simbolurile Treimii creştine sunt.diverse: triunghiul echilateral; trifoiul; un an- 
samblu cuprinzând un tron (puterea), o carte (cunoaşterea) un porumbel (dragostea); 
o cruce cu Tatăl în partea de sus, Fiul la mijloc şi porumbelul Sfântului Duh la bază; 
trei cercuri care se intersectează semnificând comuna lor infinitate; un grup de trei 
îngeri, de staturi egale, amintind de vedenia lui Avraam sub stejarul din Namovri. 
J. Chevalier şi A. Gheerbrant (1995, vol. 3, p. 372) arată că în toate tradiţiile religioase 
şi aproape toate sistemele filosofice (mai ales la Hegel) întâlnim ansambluri ternare, 
triade care corespund unor forţe primordiale ipostaziate sau unor chipuri ale zeului 
suprem. Deşi raporturile dintre diferitele componente ale acestor triade nu sunt întot- 
deauna uşor de desluşit, se pare că ele nu au fost totuşi concepute după un model 
atât de ferm şi de precis ca Sf. Treime creştină. Dar dacă teoria opoziţiei relative ne 
îngăduie să depăşim contradicţia logică, ea nu spulberă deloc misterul. 

Carl Gustav Jung în „Psychologie et Religion“ (Paris, Buchet-Chastel, 1960, p. 
90-110) subliniază că dogma Trinității nu se confundă cu simbolul inconştient al lui 
Dumnezeu, care este cel al cvaternităţii exprimând totodată divinul şi realizarea 
Sinelui, adică a ființei umane ajunsă la capătul procesului de individuare. Jung a 
încercat să descifreze semnificaţia psihologică a lui Dumnezeu în trei persoane, Tată, 
Fiu şi Spirit. Nu poate fi înțeleasă această dogmă decât ca fiind proiectarea în Fiinţă 
a celor trei etape prin care trebuie șă treacă necondiţionat orice om. Persoana 
Tatălui corespunde primului stadiu de nediferenţiere, în care individul se identifică cu 
grupul lui social sau cu familia lui, dacă este vorba de un copil. Urmează o perioadă 
de eliberare în timpul căreia omul, respingând autoritatea paternă şi eliberat de 
afecțiunea maternă, porneşte la cucerirea propriei sale personalităţi. Acestui stadiu de 
eliberare şi de afirmare îi corespunde persoana Fiului. Într-o a treia etapă - după cum 
arată Jung - omul trebuie să depăşească această opunere şi afirmare personală. 
Constatând că independenţa lui nu este mai absolută decât celelalte valori ale vieţii şi 
că nu are un sens real decât dacă el acceptă să se supună în mod liber realității care 
îl depăşeşte, îşi îndreaptă conştient viaţa spre o întoarcere la acel tot din care a ieşit, 

nu din neputinţă copilărească, ci ca adult liber. Această a treia etapă care reuneşte, 
în interpretarea lui Jung, experienţa celor două etape precedente se află sub semnul 
Spiritului (Duhului), care constituie legătura dintre Tată şi Fiu. Această dogmă a Sf. 
Treimi devine asifel realitatea psihică a procesului de individuare. Funcţia dogmei 
constă în transpunerea la nivel metafizic a unei realităţi psihice subiective. Dumnezeu 
este astfel readus la o imagine ideală pe care omul şi-o formează despre el însuşi'şi 
pe care o proiectează în ordinea metafizică. 

Adrian Miroiu (1993, p. 142) ne explică ideea de perihoreză, împrumutată din 
teologia dogmatică creştină. Perihoreza este un anumit mod de existenţă a per- 
soanelor care alcătuiesc Sfânta Treime. lată cum se exprimă loan Damaschin 
(„Dogmatica“, |, 14, Bucureşţi, 1943, p. 73): „Ipostasurile locuiesc şi stau unele în 
altele, căci ele sunt nedepărtate şi nedespărţite unele de altele şi au neamestecată 
întrepătrunderea uneia în alta, nu în sensul că ele se contractează sau se amestecă, 
ci în sensul că ele sunt unite între ele: Fiul este în Tatăl şi în Duhul, Duhul în Tatăl şi 
Fiul, iar Tatăl în Fiul şi Duhul, fără ca să se contragă, să se confunde sau să se ames- 
tece“. deea este deci că, pe de o parte, persoanele divine locuiesc fiecare în alta, ele 
se înconjoară reciproc, fiecare este întreagă în cealaltă; pe de altă parte,ele rămân 
ca persoane distincte. A. Miroiu precizează că ceea ce urmăreşte dogma perihorezei 
este să armonizeze două susţineri: a) unitatea dumnezeirii; b) trinitatea ei. Între cele 
trei persoane relaţia este de timp sinergic: nu se confundă, dar există „împreună şi 
deodată“ şi „unele prin altele, nu unele după altele“ (conform principiilor psihologiei 
sinergetice, |. Mânzat, 1997). 

Să nu părăsim simbolurile sacre ale religiei creştine. Ideea oului cosmic ca ger- 
men al manifestării (la indieni, egipteni, chinezi) a fost transformată genial de către 
Brâncuşi într-o nemuritoare operă de artă pe care el a intitulat-o „Geneza“. Oul devine 
un simbol sacru în cosmogoniile dogonilor şi ale bambaraşilor. După cum remarcă 
Germaine Dieterlen (1951), oul cosmic pentru bambara este Spiritul. El este Spiritul 
prim, produs în centru; vibraţiei sonore prin răsucirea acesteia. În unele morminte din 
” Beoţia, ca simboluri ale naşterii şi învierii, s-au găsit ouă aşezate în mâinile lui 
Dionysos. Şi astăzi încă oul pascal (oul roşu) este un simbol al Învierii lui Hristos şi 
al renaşterii primăvăratice a naturii. El ilustrează mitul creaţiei periodice. Oul sim- 
bolizează renaşterea şi repetiţia; dar este la fel de limpede că, potrivit textelor vechi, 
oul este la origine un germene sau o realitate primordială. Ouă din lut descoperite în 
„morminte din Rusia şi Suedia au fost interpretate ca embleme ale nemuririi şi ca sim- 
boluri al învierii. 

Cerul este simbolul care revelează transcendenţa, forța şi sacralitatea. 
M. Eliade (1993, p. 87) ne arată că cea mai populară rugăciune a lumii este adresată 
„Tatălui nostru care eşti în Ceruri“. S-ar putea şi ca cea mai veche rugăciune să se fi 
adresat tot unui Părinte celest. 

Expresia „simpla contemplare a bolţii cereşti“ are un înţeles cu totul deosebit 
dacă o raportăm la omul primitiv, care era deschis miracolelor cotidiene cu o intensi- 
tate pe care cu greu ne-o putem închipui noi cu „ochii.minţii“ omului modern. O astfel 
de intensă, uimitoare contemplaţie echivalează cu o revelaţie. Cerul se revelează aşa 
cum este el în realitate: infinit, transcendent. Bolta uranică este cu totul altceva decât 
puţinătatea omului şi a spaţiului său vital. Simbolul transcendenţei este, după Eliade, 

dedus din simpla luare la cunoştinţă a înălţimii infinite. „Înaltul“ devine în chip firesc un 
atribut al divinității. Regiunile superioare, inaccesibile omului, zonele siderale dobân- 
desc prestigiile divine ale transcendentului, ale realităţii absolute, ale perenităţii. În 
Cer locuiesc Zeii, acolo pătrund unii privilegiați prin rituri de ascensiune celestă, acolo 
se înalță, în multe religii, sufletele celor morţi.. Cerul simbolizează transcendența, 
forța, imutabilitatea prin simpla lui existenţă. Cerul este pentru că este înalt, infinit, 
etem, puternic. 

.. Iacob visează o scară al cărei vârf atinge cerul, „iar îngerii lui Dumnezeu se 
Suiau şi se pogorau pe ea“ (Facerea, 28, 12). Scara sfântă este cea care leagă 
pământul de cer. Toate viziunile şi toate extazele mistice cuprind - după observaţiile 
lui M. Eliade (1992, p. 112) - o urcare la Cer. Sf. Pavel a fost şi el răpit până în al 
treilea cer. În orice religie s-ar afla, aseensiunile, urcările pe munţi sau pe scări, 
zborurile în văzduh semnitică întotdeauna transcenderea condiţiei umane şi pătrun- 
derea în niveluri cosmice superioare (cosmizarea). 

Paradisul sau Raiul este imaginat ca o grădină care se află în Cer. Operele 
de artă şi visele din somn ca şi cele din trezie, spontane sau provocate de droguri, 
sunt pline de reprezentări inspirate de ceea ce M. Eliade numeşte „nostalgia Para- 
disului“. Aceasta este dorința omului de a se afla mereu în inima lumii realităţii şi 
dorinţa de a depăşi în chip firesc condiţia omenească şi de a regăsi condiţia divină; 
un creştin ar spune: condiţia dinaintea căderii în păcat. Un vraci modern, privind spre 
viitor mai curând decât spre trecut, ar zice: condiţia supraumană. 

Paradisul este paradăsha sanscrit, regiuge supremă, Pardes-ul chaldean. 
Este, cu izvorul său central şi cele patru fluvii care curg în cele patru direcţii, centrul 
spiritual dintâi, originea oricărei tradiţii. Munţii sunt tot în număr de patru: Uhud, Sinai, 
Liban, Hasid. Raiul este, de asemenea, în chip universal, un simbol al sălaşului 
nemuririi. Este centrul imuabil, inima lumii, punctul de comunicare între Cer şi Pă- 
mânt. Raiul este de asemenea reprezentat ca bucurându-se de o primăvară şi O 
lumină veşnică. Muzica minunată, îngerii, aleşii, ejseVagiIcer copacii, păsările, toate tind 
a crea o melodie universală. 

; J. Chevalier şi A. Gheerbrant (1995, vol.3, p. 20) se referă mai puţin la locuri şi 
mai sirul la stări. Întoarcerea la starea edenică este aşteptarea unei stări cerebrale, 
punct de plecare a ascensiunii spirituale de-a lungul axei pământ-cer. De altfel, 
cerurile sunt, adesea, multiple şi ierarhizate pentru a simboliza o ierarhie de stări la 
care se ajunge succesiv. Centrul lumii coprespunde cu Brahmaloka, aflat în centrul 
fiinţei, starea de nemurire virtuală. Aşa cum grădina paradisiacă este populată cu 
arbori, plante şi ape vii, tot aşa înaltele cunoştinţe şi darurile Iptrupate de intelect şi de 
suflet sunt grădina clarei percepții interioare. 

În opoziţie cu simbolul Raiului este simbolul Infernului sau al ladului. După 
victoria Olimpienilor asupra Titanilor, universul a fost împărţit între cei trei fii pe care 
Cronos i-a avut cu Rhea: lui Zeus i-a revenit cerul, lui Poseidon Marea, iar lui Hades 
„ lumea subpământeană, Infernul sau Tartarul. Trăsăturile sunt pretutindeni ace- ” 

leaşi: loc invizibil, din care veşnic nu se poate scăpa, rătăcit în frig şi negură, bântuit 
de monştri şi demoni care îi schingiuiesc pe morți. . 

Paul Diel (1966, p. 40) interpretează infernul din perspectiva analizei psiholo- 

gice: fiecare funcţie psihică este reprezentată printr-o figură personificată, iar miş- 

carea intrapsihică de sublimare sau de corupere este exprimată prin interacţiunea 
acestor personaje semnificative. Spiritul este numit Zeus; armonia dorințelor, Apollo; 
inspiraţia intuitivă, Pallas Atena; refularea, Hades; elanul evolutiv (dorinţa esenţială) 
este reprezentată de erou, iar situaţia conflictuală a psihismului de lupta împotriva 
monştrilor regresiei. Potrivit concepţiei lui Paul Diel, Infernul reprezintă starea psihis- 
mului care a pierdut lupta cu monşirii, fie încercând să-i refuleze în inconştient, fie 
acceptând să se identifice cu ei, printr-un declin conştient. 

În tradiţia creştină, cuplul lumină-întuneric va simboliza cele două elemente 
opuse - Raiul şi Infernul. Dacă lumina simbolizează viaţa şi pe Dumnezeu, atunci 
infernul înseamnă absență a lui Dumnezeu şi a vieţii. Esenţa intimă a infernului este 
însuşi păcatul capital, în care cei osândiţi sunt morţi. Înseamnă pierderea lui 
Dumnezeu şi, cum nimic altceva nu poate da speranţe sufletului despărţit de corp şi 
de realităţile sensibile ale defunctului, asta este totuna cu nefericirea absolută, cu 
lipsa esenţială, cu chinul misterios şi de nepătruns. Înseamnă eşecul total, defini- 
tiv, ireparabil al unei existenţe umane. 

Icoana este imaginea divină, pictată, sculptată, desenată, mozaicată etc. Icoa- 
na este înainte de toate reprezentare - în limitele inerente incapacității fundamentale 
de a traduce adecvat divinul - a realităţii tranşcendente şi suport al meditaţiei: ea tinde 
să fixeze mintea asupra imaginii care, la rândul ei, o trimite mai departe, concentrând-o 
asupra Realităţi pe care o simbolizează. 

J. Chevalier şi A. Gheerbrant (1995, voi. 2, p. 139) arată că icoana nu este un 
scop în sine, dar este întotdeauna un mijloc. Este „o fereastră deschisă între cer şi 
pământ, dar în ambele sensuri“. Fondul aurit al icoanei bizantine ca şi aurăriile care 
împodobesc chipul lui Buddha sunt lumina Transfigurării. Fixate, aşa cum le găsim în 
Grecia, pe iconostas, icoanele se află la limita dintre lumea senzorială şi lumea spiri- 
tuală: ele sunt reflectarea celei de-a doua în prima, dar şi calea de acces de la prima 
la a doua. 

Dumitru Stăniloae scrie un splendid studiu-eseu intitulat sugestiv „Idolul ca chip 
al naturii divinizate şi icoana ca fereastră spre transcendenţa dumnezeiască“ (în 
„Ortodoxia“, nr. 1, 1982) în care se referă la icoană ca simbol ce presupune un „pro- 
totip“, care „nu face parte din planul experienţei naturale a închinătorului, ci din planul 
transcendent naturii sesizate“, dar care „ne ajută să transcendem finitul chipului spre 
infinitatea lui Dumnezeu“ (p. 17, 19). Fiind o mărturie simbolică a prezenţei transcen- 
dentului, fiind o „doxologie coloristică“ sau o „evanghelie vizuală“, pentru a zice astfel 


- după Evdochimov, spre deosebire de idol (şi de idolatrizare) icoana nu presupune 

indentitatea ontologică dintre semn şi semnificat. Cu aceleaşi proprietăţi ca „obiectul“, 
„asemănătoare obiectului“, icoana (ca semn iconic) ar ţine încă de o mentalitate naivă 
(U. Eco, Tratat de semiotică gensrală, 1982, p. 254). 

Gh. Vlăduţescu (1995, p. 147-148) ne aduce la cunoştinţă faptul că patriarhul 
Germanos al Constantinopolului (715-730), distingând între cultul absolut, îndreptat 
nemijlocit către Dumnezeu, şi cultul relativ, îl asimila pe al doileă cu acela al ima- 
ginilor, prin nimic discordante cu primul, presupunând simbolica icoanei şi întemein- 
du-se pe ea. Numai când trece în condiţie de sine, când îşi pierde simbolismul, icoana 
cade (şi ne duce cu ea) în idolatrie. Altminteri, precum simbolul, şi icoana este su- 
gestie, legătură, transcendenţă. 

Din noianul de simboluri sacre ne vom mai referi doar la câteva, şi anume la 
mătănii, lumânare, tămâie. 

: Mătăniile sunt şiragurile de perle înşirate pe un fir despre care vorbeşte Bha- 
gavad Gita (7,7), firul reprezentând Atma pe care sunt înşirate toate lucrurile, respec-" 
tiv toate lumile, toate stările în manifestarea lor. Atma (Spiritul universal) leagă lumile 
acestea între ele; el este în acelaşi timp şi cel care le insuflă viaţa. A. Guânon (1962) 
subliniază în legătură cu acest simbol că formula rostită pentru fiecare mătanie din 
şirag trebuie să fie legată în principiu de ritmul de respiraţie. Cele 99 de mătănii ale 
rozariului musulman, număr ciclic, se referă la Numele sfinte. Cea de-a o suta mă- 
tanie non-manifestată, absentă din şirag, reprezintă întoarcerea multiplului la Unu şi 
a realităţii manifestate la Principiu (J. Chevalier, A. Gheerbrant, 1995, vol. 2, p. 288- 
289). Observaţii de acelaşi gen ar putea fi aplicate bineînţeles şi la mătăniile creştine 
care alcătuiesc un şirag format din 60 de boabe (10x 5)+5+1+3+1). 

R. Guânon (1962) arată că incantaţia repetată posedă „în toate tradiţiile propria 
sa valoare şi semnificaţie, independent de simbolismul obiectului care îi serveşte de 
suport mnemotehnic. 

Lumânarea simbolizează lumina. Fitilul face să se topească ceara şi astfel 
ceara ţine de foc: de aici, legătura cu spiritul şi materia. Rene Metz (1954, p. 198-200) 
menţionează că în vechile tradiţii, fecioara trebuia să ţină în fiecare mână câte o 
lumânare aprinsă. Lumânarea este un fel de revers al simbolului de suflet şi nemurire 
în numeroase rituri religioase, cum ar fi în creştinism făclia de PăŞtf Sau lumânarea de 
lângă sicriu, la înmormântarea papilor. Guillaume Durand a BN în secolul XIII, şi 
un alt simbol, potrivit căruia faptul de a purta lumânări voia să însemne că fecioarele 
doresc să fie asemenea luminii care-i luminează pe oameni (apud. J. Chevalier, 
A. Gheerbrant, 1995, vol. 2, p..242). Simbolismul luminii a jucat întotdeauna un rol 
important în gândirea creştină. 

Papa Paul al VI-lea, cu prilejul primirii în audienţă a unor călugăriţe, spunea: 
„Lumânarea simbolizează izvorul dintâi şi curat de lumină... Prin verticalitatea şi 
blândeţea ei, ea este întruchiparea nevinovăţiei şi purității. Arzând şi luminând, ea 
exprimă o viaţă închinată iubirii unice, fierbinţi, depline... in sfârşit, lumânarea este 
hărăzită să se topească în tăcere, aşa cum viaţa voastră se topeşte în drama, de neo- 
-colit, a inimii voastre consacrate, în jerită, ca jerifa lui Hristos pe cruce“ (J: Chevalier, 
A. Gheerbrant, op. cit., p. 242-243). 

Simbolismul lumânării este legat de cel al flăcării. În flacăra unei lumânări toate 
puterile naturii sunt active, spunea Novalis. Ceara, fitilul, focul, aerul care se reunesc 
în flacăra arzândă, mişcătoare şi colorată sunt sinteza tuturor elementelor funda- 
mentale ale naturii. Dar aceste elemente sunt individualizate în acea flacără unică. 
Lumânarea aprinsă poate simboliza procesul individuării (C. G. Jung), la capătul vieţii 
cosmice şi individuale care se concentrează în Sine. Simbol al vieţii ascendente 
(G. Bachelard) lumânarea este inima aniversărilor. Lumânările aprinse la capătâiul 
celui decedat simbolizează lumina sufletului cu puterea sa ascensorială, puritatea 
flăcării spirituale care urcă spre cer, perenitatea vieţii personale ajunse la zenit. 

Tămâia are un simbolism similar cu cel al fumului, al parfumului şi al răşinilor 
folosite pentru prepararea ei. Arborii din care se obţin au fost socotiți uneori simboluri 
ale lui Hristos (J. Chevalier, A. Gheerbrant, 1995, vol. 3, p. 843-344). Tămâia are 
rolul de a înălța rugăciunea spre Cer şi este, în sensul acesta, o emblemă pentru cel 
care împlineşte o funcţie sacerdotală. Aşa se explică faptul că unul din Regii Magi îi 
dăruieşte tămâie pruncului lisus. Obiceiul universal al tămâierii are pretutindeni 
aceeaşi valoare simbolică: leagă pe om de divinitate, uneşte finitul şi infinitul, muritorul 

şi cel nemuritor. Expresia a dispărea ca AUDI are, deci, mai O gia Ja o semnifi icajje 
“pozitivă decât una negativă. 
R. Guenon (1995) arată că în tualurje i tămâia Eta, este legată de 
elementul aer, despre care se spune că ar reprezenta percepţia conştiinţei. Dacă 
fumul de tămâie este folosit la modul artificial în experienţele yoginilor, în schimb 
arderea bastonaşului ca atare serveşte mai degrabă în metodele budiste de medi- 
taţie, la măsurarea timpului. În America Centrală, tămâia aparţine aceluiaşi simbolism 
ca sângele, seva, sperma şi ploaia. Fumul de tămâie, ca şi norul, izvorăşte din spiri- 
tul sfânt. Nor şi fum sunt două cuvinte înrudite în limbile din această zonă geografică. 
Simbolul sacru este etern prezent în psihismul şi spiritul omului, este calea 
comunicării omului cu divinitatea, este totodată dorinţa şi speranţa recăpătării divinu- 


lui pierdut. ă 

CAPI TOL UL VI 


RELAŢIA DINTRE PSIHOLOGIE ŞI RELIGIE 
ÎN CONCEPŢIA LUI CARL GUSTAV JUNG 


1. GNOSTICISM ŞI CREȘTINISM 


Întrucât Carl Gustav Jung (1875-1961) ne avertizează, în scrierile sale con- 
sacrate psihologiei religiei, că „nu vom putea înţelege deplin psihologia credinţei 
creştine fără descifrarea gnosticismului, este necesar să ne referim mai întâi la 
relaţia dintre gnosticism şi creştinism . 

GNOSTICISMUL (gr. gnostikos - care cunoaşte) este un ansamblu de doc- 
trine filosofico-religioase, iniluente în secolele | şi ll d. Hr. Plecând de la o anumită 
opoziţie între gnosls - cunoaştere şi pistis - credinţă, gnosticii au încercat o com- 
pletare a credinţei religioase prin „cunoaştere“ de natură mistică („iniţiere în misterii“ - 
R. Steiner, 1902). Se distinge înitre un gnosticism creştin şi un gnosticism păgân sau 
eretic, care a cultivat o doctrină eclectică, prin îmbinarea unor elemente ale religiilor 
orientale cu idei ale filosofiei platonice, stoice şi pitagoreice. Gnosticismul a fost res- _. 
pins ca eretic de către biserica creştină oficială. 

Epistolele Sf. Pavel fac aluzie la gnosă. Textele gnostice (care. au circulat între 
secolele | şi |V d. Hr.) au fost sistematic distruse, astfel încât nu le cunoaştem decât 
prin intermediul atacurilor adversarilor lor, Sfinţii Părinţi ai Bisericii („patres ecclesiae“: 
Sf. Augustin, 354-430, Vasile de Cezareea, cca 330-379, Grigorie de Nyssa, cca 335- 
„894, Grigorie de Nazianz, cca 329-390, Ilarie de Poitiers, cca 315-367, leronim de 
Stridon, cca 347-420 ş. a.). În anul 1945 descoperirea unei importante colecţii de 
scrieri gnostice, la Nag Hammadi, în nordul Egiptului, a pus aceste învățături într-o 
lumină nouă. Această bibliotecă conţinea - după Jacques Brosse (1989) - un anumit 
număr de Evanghelii şi Apocalipse apocrife, printre care se disting mai ales Evan- 
ghelia după Toma, preţioasa culegere a cuvintelor rostite de lisus Hristos, pe cât se 
pare de origine iudeo-creştină, precum şi Faptele lui Toma, unde se rezumă, într-o 
formă poetică, marele mit al mântuirii sufletului. 

GNOSA ne apare ca o cunoaştere absolută, capabilă, prin transformarea ra: 
dicală a sufletului omenesc, să-i faciliteze, încă din timpul vieţii, accesul la lumina 
eternă. Există gnose pe marginea majorităţii religiilor şi, sub o formă degradantă, în 
iiumunism şi chiar în ocultismul contemporan (J. Brosse, 1992, p. 73). Dacă gnosa 
cunoscută istoric este legată de începuturile creştinismului, îi putem ghici prezenţa 
şi înainte de asta, atât în speculaţiile mistice iudaice, care vor da naştere Kabbaleii, 
cât şi la esenieni2. Islamul a dat naştere unei gnose reprezentate prin gândirea şiltă3 
şi prin suiism+. În iudaism şi în islam, ca şi în creştinism, aceste doctrine care au ge- 
nerat o mistică profundă, âu fost privite cu neîncregiere. 

Mircea Eliade în „Istoria credințelor şi ideilor religioase“ (vol. 2) analizează 
gnosa creşiină, miturile, imaginile şi metaforele gnostice. Problema esoterismului şi 
a iniţierii avea să provoace numeroase controverse în timpul crizei provocate de 
gnosticism. În faţa pretențiilor extravagante ale unor autori gnostici, Părinţii Bisericii au 
negat existenţa unei învățături esoterice practicată de Hristos şi continuată de dis- 
cipoli. Dar această opinie este contrazisă de fapte (WM. Eiiade, 1991, vol. 2, p. 337). 
Esoterismul, altfel zis transmiterea iniţiatică a doctrinelor şi practicilor rezervate unui 
număr restrâns de adepţi, este atestat în toate marile religii din epoca elenistică şi din 
jurul începutului erei noastre. Practicarea unei învățături esoterice este menjionată şi 
- în Evanghelia după Marcu. Potrivit Iui Origen, „Evangheliştii au ţinut ascuns (apro- 
kryphan) sensul pe care lisus îl dădea majciităţii parazoielor' (Com. Mtn., XIV, 2). 


' KABBALA (Tradiţie) - învăţătura esoierică a iudaisrnului după care toate puierile divine 
formează o succesiune Ge planuri şi surit asemeni unui arbore. Kabbala perinitea să se 
pătrundă sensul mistere:or civine, cuprinse în Biblie. Transmisă şi îmbogăţită de un şir neînire- 
rupt da maeştri spirituali, începâna cu secolul II, Kabbala a culminat cu cartea Zohar, în sec. 
XIIi. Cauza cauzelor, insesizabilă ce câtre om, Kabbaia nu mai este o simplă învăţătură teo- 
retică, ci o experienţă spirituală, bazată pe aiferite nume civine şi care trebuie să ducă la ilumi- 
naţia profetică. 

? ESENIENII au fost o sectă iudaică, multă vreme misterioasă. O parte importantă a 
învățăturilor sale a fost scoasă la iveală prin descoperirea manuscriselor de la Marea Moartă: 
(1947, Qumran). Esenienii formau o comunitate frătească unită, care practica în deşert o viaţă 
monastică austeră, sub oblăduirea „stăpânuiui dreptăţii“ însărcinat să comunice doar iniţiaților 
„misterele minunate şi adevărate“ ascunse în Biblie. Esenienii credeau că sunt singurii 
deținători ai adevărului privind „succesiunea vremilor”, planul conceput de Dumnezeu pentru 
omenire, care a eşuat din cauza oamenilor, dar care trebuie neapărat să triumfe. 

* ŞIISMUL (ȘIIŢII) se bazează pe semnificaţia secreiă a Coranului, revelaiă de o suc- 
cesiune de maeştri spirituali, iinamii, şi reintegrează în sânul orloaoxiei străvechile înfeiepciuni 
orientale. imamul este depozitarul „semnificaţii secrete“ a versetelor Coranului. Astăzi, în 
afară de Iran, unde aproape întreaga populaţie este şiită, el este olelai ce minorități din Irak, 


Liban, Siria, India şi Pakistan. 

“ SUFISMUL (SUFII) este o întoarcere la puritatea Pe (sec. VII), la viaţa interio- 
rizată a credincioşilor şi se bazează pe o interpretare pur spirituală şi chiar esoterică.a 
Coranului. Ei sunt consideraţi misticii islamului care au dezvoltat o mişcare ascetică ce s-a 
transformat într-o autentică teosofie. Aceşti oameni „îmbătaţi de Dumnezeu“, când persecutați, 
când glorifi caţi, au fost întotdeauna priviți cu neîncredere de ortodoxia musulmană, dar influ- 
enja lor este încă sensibilă şi în ziiele noastre.Maestrul De al-Basri (642-728): „Fii, cu lumea 
aceasta, ca şi cum n-ai fi fost niciodată aici, şi cu cealaltă, ca şi cum n-ar mai trebui s-o 


părăseşiti“ 

Gnosa şi esoterismul au devenit suspecte în ochii ierarhiei eclesiastice pentru că 
anumiţi gnostici puteau să introducă în creştinism doctrine şi practici radical opuse 
etosului evanghelic. Nu „esoterismui“ sau „gnosa“ se dovedeau primejdioase, ci 
„ereziile“ care se iniiitrau sub acoperirea „secretului inițiatic“. În numeroase cazuri: 
„erezia“ - adică interpretarea falsă a mesajului evanghelic - era evidentă. De pildă, 
atunci când se respingeau validitatea Vechiului Testament, iar Dumnezeu-Tatăl era 
considerat un demiurg rău-voitor şi stupid. Tot aşa, când se condamna Lumea şi se 
denigra viaţa ca fiind creaţii occidentale sau demonice; sau când se nega întruparea, 
moaitea şi învierea Fiului. Este adevărat că Sf. Pavel considera această lume domi- 
nată de Saiana, iar apocalipsele evreieşti şi creştine preziceau pieirea iminentă a 
părnântului. Dar nici Sf. Pavel, nici autorii Apocalipselor nu contestau originea divină 
a Creaţiei. 

M. Eliade arată că este greu de precizat originea curentului spiritual cunoscut 
sub numele ds „onosticism“. Distirigem numeroase gnose anterioare sau contempo- 
rane, aparţinând diferitelor religii ale epocii (zoroastrismul, Misterele, iudaismul, 
creştinismul). Toate aceste gnose comportau un învăţământ esoteric. Învăţaţii gnos- 
tici-creştini au reintarpretat mitul coborârii lui Hristos în lume, desprinzându-l de con- 
textul său biblic - Mesia trimis De Dumnezeu creator - şi raportându-l la o altă „istorie 
secretă": Creaţia constituie o sinistră tragedie şi, prin urmare, trebuie atribuită unui 
Demiurg sau unei Fiinţe cemonice, adevărată întrupare a Răului. 

Cei mai vechi maestru gnostic a fost Simon Magul, considerat şi strămoşul 
tuturor ereziilor. Ei era o:iginar din Samaria, unde se proclamă „Puterea !ui Dumnezeu 
care se numeşte Marele“. El era adorat ca „întâiul Dumnezeu“, iar însoţitoarea sa, 
Elena, cescoperită de Simon într-un bordel, în Tyr, era considerată drept ultima şi cea 
mai decăzută întrupare a „Gândirii“ lui Dumnezeu (Ennoia); răscumpărată de Simon, 
Elena Ennoia devenise instrumeritul răscumpărării universale. Amintirea acestui 
cuplu excentric a născut, probabil, legenda lui Faust, arhetipul magicianului. Într-a- 
devăr, Simon era cunoscut la Roma ca Faustus („Cel Favorizat“), iar însoţitoarea sa 
fusese într-o existentă anterioară Elena din Troia. 

Basilide (sec. I! d. Hr.) a fost un alexandrin care a făcut o primă sinteză a doc- 
trinelor propovăduite de discipolii lui Simon Maaul (după anul 70 d. Hr.). Basilide ela- 
borează o vastă şi complexă cosmologie de tip gnostic, înmulţind spectaculos cerurile 
şi îngerii care locuiesc în ele: el numără 365. După părerea lui Basilide, există trei lumi 
suprapuse: a) În prima se află Divinitatea supremă, Dumnezeul unic în care există 
germenii oricărei deveniri; b) A doua lume este lumea intermediară, formată din 265 
ceruri; c) Lumea a treia este cea în care tzăim. Mântuitorul lumii noastre s-a întrupat 
în Hristos. 

Cel mai ce seamă maestru gnostic este, fără îndoială Valentin. Născut în Egipt 
şi educat în Alexanciia, 2l a propovăduit la Roma între 135 şi 160. Valentin explică 
existenţa Răului şi căderea sufletului nu dintr-o perspectivă dualistă - prin intervenţia 
unui anti-Dumnezeu -, ci ca o dramă survenită în interiorul divinității. După formu- 
la valentiniană, gnosticul află că Fiinţa sa adevărată (fiinţa sa spirituală) este de ori- 
gine şi natură divină, deşi, de fapt, este ostatecă într-un trup; el află, de asemenea, 
că locuia într-un-tărâm transcendent dar că apoi, a fost azvâriit în lumea noastră, că 
înaintează rapid către salvare şi va sfârşi prin a fi eliberat din temniţa sa trupească; el 

descoperă că în timp ce naşterea sa echivala cu o cădere, în crt, fenasterea; 
sa va fi de ordin pur spiritual. 

Reţinem (după M. Eliade) ideile tetiere (a) dualismul spirit/materie, 
divin. (transcendent)/antidivin; (b) mitul căderii sufletului (spirit, părticică divină), 
adică întruparea într-un corp (asimilat cu o închisoare); (c) certitudinea eliberării 
(„mântuirea“), dobândită graţie gnosei. 

Drama umanităţii - anume, căderea şi răscumpărarea - oglindeşte drama 
divină. Dumnezeu trimite“în lume o Fiinţă primordială, sau pe propriul său Fiu, ca să 
îi salveze pe oameni. Această Fiinţă transcendentă suferă toate consecinţele umili- 
"toare ale întrupării, dar reuşeşte să dezvăluie câtorva aleşi adevărata gnosă 
răscumpărătoare, înainte de a se întoarce, în cele din urmă, la Cer. 

Textele descoperite în 1945 la Nag Hammadi, în Egiptul de Sus, demonstrează 
originea iudeo-creştină a câtorva şcoli gnostice importante. Reiese că gnosticismul 
este un fenomen precreştin, care a înglobat şi creştinismul (W. Bousset, 1907). 
Pentru gnostic, singurul obiectiv demn de a fi urmărit este eliberarea sufletului, a 
acestei „părticele divine“ şi reurcarea ei către sferele spirituale (celeste). 

Printre simbolurile şi imaginile specifice gnostice, M. Eliade rânduieşte: 
amnezia (uitarea propriei identități), somnul, captivitatea, căderea, nostalgia după ţara 
pierdută. Îndreptându-se spre materie şi dorind să cunoască plăcerile trupului, sufle- 
- tul îşi uită propria identitate. EI îşi uită locul de origine, adevăratul său centru, Fiinţa 
lui eternă. Numeroase imagini şi metafore folosite de gnostici au o istorie, ba chiar o 
preistorie şi o răspândire enormă. Una din imginile preferate este aceea a somnului 
asimilat cu ignoranţa şi moartea. Somnul (hypnos), fiind fratele geamăn al lui Tha- 
natos (Moartea), în Grecia, în India şi în gnosticism acţiunea „a trezi“ avea o semnifi- 
caţie „soteriologică" (gr. soter - „salvator“ + logos - „studiu“, capitol al dogmaticii 
creştine privitor la învăţătura despre „mântuire“ - salvare - a lui Hristos). Socrate îşi 
„trezea“ interlocutorii, uneori împotriva voinţei lor. La gnostici este vorba de un sim- 
bolism arhaic şi universal răspândit. Victoria repurtată împotriva somnului şi veghea 
prelungită constituie o metodă iniţiatică destul de tipică. Ne amintim de înfruntarea 
iniţiatică în care a eşuat jalnic celebrul erou Ghilgameş; e! nu a izbutit să rămână treaz 
şi îşi ratează şansa de a dobândi nemurirea. A rămâne „treaz“, a fi pe deplin conştient 
vrea să însemne: a fi prezent în lumea spiritului. lisus nu a încetat să le porun- 
cească discipolilor săi să vegheze (cf., de exemplu, Matei, 24:42). lar noaptea de la 
Ghetsemani capătă o culoare deosebit de tragică prin neputinţa discipalilor de a ve- 
ghea cu Hristos. „Trezirea“ implică anamneza, redescoperirea adevăratei identități a 
sufletului, adică recunoaşterea originii sale divine. Majoritatea acestor imagini - igno- 
ranţă, amnezie, somn, captivitate, beţie - devin, în propovăduirea gnostică, metafore 
pentru a semnala moartea spirituală. Gnosa acordă viaţă adevărată, adică răs- 
cumpărare şi nemurire. Salvarea este efectul inevitabil al gnosei. 

M. Eliade ne atrage atenţia că doctrina creştină se deosebeşte de gnosti- 
cism. Sf. Pavel exaltă renaşterea asigurată de Hristos, în care nu este vorba de o 
reîntoarcere la condiţia noastră anterioară, primită ca în mitul gnostic, ci dimpotrivă 
de a tinde, fără a privi în urmă, spre ceea ce este înainte, spre creaţia care vine şi se 
face. Creştinismul nu este o doctrină a reîntoarcerii, ca . gnosa sau neoplatonismul, 
ci o doctrină a creaţiei. 

Neognosticismul se exprimă astăzi în mişcarea New Age Spirituality care 
are cinci trăsături definitorii: 1) depersonalizarea lui Dumnezeu; 2) divinizarea pan- 
teistă a omului; 3) derealizarea lumii (realitatea obiectivă este iluzie, loc vremelnic de 
joacă al spiritului pur); 4) propovăduirea automântuirii prin diverse tehnici şi ritualuri 
de dobândire a stării de iluminare; 5) identificarea răului cu starea de neiiuminare spi- 
rituală. După cum arată Hans Ruppert (1985), gnosticismul nu ar fi fost o erezie a anti- 
chităţii, ci este un fenomen peren sau cel puţin recurent al istoriei gândirii, un fenomen 
care se manifestă periodic sub forma unei religii a automântuirii. În esenţă, gnosti- 
cismul pretinde a da adepților săi posibilitatea sesizării Nu-ului divin transcenden- 
tal, prizonier în lumea fenomenelor, în universul aparenţelor. Epifenomenele gnosii- 
cismului - dualismul (bine-rău, viaţă-moarte, cunoaştere-ignoranţă), esoterismul, 
atemporalitatea, antinomismul, metempsihoza sau metensomatoza, doctrina despre 
forţele superioare - toate se dispun concentric în jurul acestei particularităţi. Alic€ Ann 
Bailey (1880-1949) a îndrăznit o reinterpretare a creştinismului: „Cu aceste trei 
cuvinte: lumină, iubire, putere se descriu energiile celor trei aliaţi ai lui Hristos: lumi- 
na, energia lui Buddha, căci lumina vine întotdeauna de la Răsărit; iubirea, energia 
duhului păcii, care creează relaţii umane drepte; puterea, energia avatarului sintezei 
care înfăptuieşte celelalte două energii, lumina şi iubirea. În centrul acestui triunghi stă 
Hristos; din acest punct el şi-a început lucrarea în Era Vărsătorului şi această lucrare. - 
va dăinui două mii cinci sute de ani. 


] 

2. INTRODUCERE IN TERMINOLOGIA JUNGIANĂ 


2.1. Disidenţa lui C. G. Jung (1875-1961) 


Fiind în tinereţe intim legat de Sigmund Freud (1856-1939), psihiatrul elveţian 
Carl Gustav Jung devine cu timpul un disident al psihanalizei freudiene, construin- 
du-şi propriul său sistem de psihologie analitică, prin care abordează personalitatea 
umană în întreaga sa complexitate, reliefându-i unicitatea. 

Primul punct în care Jung este în dezacord cu Freud se referă la rolul sexu- 
alităţii. Jung extinde definiţia freudiană a libido-ului (energia sexuală) prin redefinirea 
sa ca o forță generalizată-a personalităţii, o energie psihică ce include sexul, dar nu 
se reduce la acesta. 

A doua diferenţă se referă la direcţia (orientarea) forţelor care influențează 
persoana. În timp ce Freud concepe omul ca prizonier sau victimă a evenimentelor 
din trecut (din copilărie), Jung demonstrează că Fiinţa umană este modelată atât de 
trecutul, cât şi de viitorul său. Personalitatea este influenţată nu numai de ceea ce 
s-a întâmplat în copilăria sa, ci şi de ceea ce aspiră să facă în viitor. 

Punctul principal al diferenţei dintre cei doi rezidă în problema inconştientu- 
lui. Freud considera inconştientul ca forță atotputernică ce domină perpetuu 
conştiinţa şi întreaga personalitate. Jung explorează mai adânc în inconştient şi 
adaugă noi dimensiuni structurii acestuia: experienţele înnăscute ale indivizilor şi ale 

strămoşilor hoştri ancestrall. Una din cele mai importante contribuţii ale lui Freud a fost 
demonstrarea influenţei dinamice a inconştientului asupra personalităţii. Jung relevă 
două niveluri ale inconştientului: unui persona! şi altul colectiv (transpersonal). Fiecare 
persoană ascultă de înţelepciunea inconştientului colectiv, de „spiritul strămoşilor 
noştri“. inconştientul colectiv conţine forțe psihice dinamice, care sunt identice la toţi 
indivizii, în toate societăţile sau la grupuri mari de oameni (rase, triburi, popoare, 
naţiuni). Este un „muzeu al vieţii“ cu amintiri ancestrale ale speciei umane, o moştenire 
arhaică. „Inconştientul colectiv“, care guvernează cosmosul interior al umanităţii, nu mai 
este o „sub-lume“, cum era inconştientul freudian. Dintr-o culisă a subiectivităţii, e! 
devine un univers autonom, impersonal, numit de Jung „psihism obiectiv“. 

Pentru Freud - constatativ, sceptic şi pesimist - cura psihanalitică este o 
educaţie în vederea reseminării. Pentru Jung - critic, vizionar şi optimist - dacă civi- 
lizaţia: este aşa, este pentru că a apucat o cale greşită; trebuie să-i revizuim funda- 
meritele în aceeaşi măsură în care ne modificăm noi înşine, vizând o transformare în 
noi şi în lumea care implică implantarea conţinuturilor psihice în realitate. Psihanaliza 
freudiană este în mod declarat, programatic, o tehnică a adaptăsii; psihologia jun- 
giană este o iehnică a saivării. Psihanaliza lui Freud rămâne un capite! de patalo- 
gie medicală (explicaţie a nevrozelor). Jung aspiră ia o ieorie a ncrmaiităţii: nu se 
ocupă de „Cazuri“, ci de legi. Tocmai prin această orienia:e se desparte de maestrul 
său vienez. În domeniul religiei, în timp ce pentru Freud Dumnezeu esie „cu totul 
altul“, Tatăl, distinct de Eul uman, pentru Jung Dumriezeu este Acelaşi, Mamă, interi- 


orul Sine-lui. 
2.2. inconştientul coiectiv (transpersorial) şi arhetipurile 


Încercând să definească conceptul de inconştient colectiv, Jung arată că 
acesta este o parte a psihismuiui care poate fi deosebită negativ de inconşiientul per- 
sonal prin faptul că el nu-şi datorează existența experienţei persona!e şi nu este de 
aceea un câştig personal. În timp ce inconştieniu! personal consiă esențialmente din 
conţinuturi care au fost cândva conştiente, dar care au dispărut din conştiinţă, fiind fie 
uitate, fie refulate, conținuturile inconştientului colectiv nu au fost niciodată conştiente, 
nefiind deci dobândite individual, şi-şi datorează existenţa exclusiv eredității. Deci, 
inconştientul colectiv nu se formează pe parcursul visţii individului, ci este moştenit. 

Conținuturile inconştientului colectiv, transpersonal, sunt numite arhetinuri, 
adică „forme preexistente“, predispoziţii psihice înnăscute ce se manitestă ca imagi- 
ni, simboluri sau sentimente ancestrale care îi conduc pe oameni în înţelegerea, 
experimentarea şi adaptarea la solicitările lumii. Deşi arhetipurile (mai bine zis „arhe- 
tiparele“!) există şi se transmit ereditar, natura ior este psihoidă. Ele se exprimă în 
visele şi fanteziile oamenilor. Cercetarea mitoiogică le numeşte motive; în psihologia 
primitivilor ele corespund concepiului de „representations collectives“, creai de 
“Levy-Brăhl, iar în domeniul studiului cornparativ ai religiilor Hubert şi Mauss le-au 
definit drept „categorii ale imaginaţiei“. Psihologii consideră arheiipuriie ca rnodele 
fundamentale (pattern-uri) ale comportamentului instinctiv sau sinteze ale expe- 
rienţelor originare ale umanității. Exemple de arhetipuri jungiene: magicul, mama, 
Dumnezeu, e:oul, moartea, puterea, înțelepciunea bătrânului. Unele sunt mai bine 

dezvoltate comparativ cu altele şi de aceea înfluenţează 'psyche (totalitatea proce- 
selor psihice conştiente şi inconştiente) mai consistent. Acestea sunt persona, anima 
şi animus, umbra şi Sinela. Persona este masca, faţa publică a perscanei pe care 
o poartă în prezent ca ceva aparţinând „altcuiva“, diferit de ceea ce este realmente 
persoana. Anima şi animus se referă la ideea lui Jung că oamenii sunt, în esenţă, 
ființe bisexuale. La nivel biologic fiecare sex secretă hormonii sexului opus, ca şi hor- 
monii sexului propriu. La nivel psihologic, fiecare sex manifestă trăsături tempera- 
mentale şi atitudini care sunt , de regulă, proprii celuilalt sex datorită secolelor de viaţă 
împreună. Astfel, animus este a'hetipul masculin din femeie, iar “anima este arheti- 
pul feminin din bărbat. 

Arhetipuiie perfecte (după N. Harimann) sunt valori care se transmit gene- 
raţiilor următoare. Transmiterea se realizează atât nu numai ereditatea biologică, dar 
şi prin ereditatea culturală, ceea ce contribuie la particularizarea unor grupuri sau 
colectivităţi. Membrii unei grupări etnice au arhetipul ca factor comun şi sunt 
iegaţi pin el (|. Mânzat şi M. P. Craiovan, 1996). 


2.5. indiividuarea şi Sinele 


În constelația acestor categorii ale imaginarului care sunt arhetipurile SINELE 
(Seibst) ocupă un loc privilegiat. Ca arhstip ai iotalităţii psihice care înglobează 
atât conştiinţa (Eul), cât şi inconşiientul, cu straturile şi arhetipurile sale, Sinele este 
arhetipul integrator şi sintetizator. De aceea, Jung îl consideră arhetipul cel mai impor- 
tant. Ca orice arhetip, Sinale nu poate fi cunoscut în mod direct, ci doar indirect, graţie 
manifestărilor sale simbolice; singurele indicii accesibile conştiinţei sunt ale existenţei 
apriori-ului psihic. Simbolurile Sinelui, indentificate în vise, viziuni, produse ale ima- 
ginaţiei active sau produse culturale, sunt pe cât de diverse, pe atât de unitare în sen- 
sul lor fundamental, acela de totalitate, al cărei principal atribut este completitudinea, 
nu desăvâişirea. Empiric, Sinele apare în mituri, basme, vise sub forma unei „per- 
sonaiiiăţi suprâoidonate', ca rege, erou, proiei salvator, sau ca simboluri ale tota- 
lităţii - cercul, pătratul, crucea. Sinele reprezintă o adevărată „complexio opposito- 
rum“, o uniune a opuselor, o dualitate unificată: TAO ca interrelaţie yin şi yang - fraţii 
inamici, eroul şi adversarul său, Faust şi Mefisto. Sinele este un joc al luminii şi al 
umbrei. Întâlnirea opuselor în Sine se traduce la debut printr-un conflict şi o intensă 
suferință (Emil Cioran afirmă: „Oamenii n-au înţeles că împotriva mediocrităţii nu se 
poate lupta decât cu suferinţa. Întreaga nelinişte ce urmează suferinţei îi menţine pe 
-Gm într-o tensiune în care nu mai poate fi mediocru”). 

La SINE se ajunge printr-un proces îndelungat şi complex, pe care Jung îl 
numeşte INDIVIDUARE. El demonstrează că personalitatea este o creaţie şi o re- 
creaţie continuă a subiectului care suferă influenţa obiectului (mediul natural şi cultu- 
ral). Cel mai important proces al construcţiei şi reconstrucției personalităţii este indi- 
viduarea - proces prin care se formează şi se diferenţiază individul, proces de matu- 
raţie psihologică ce durează toată viaţa. Configurarea sa prin intermediul opuselor 
care pot fi unificate prin complementaritate („coincidentia oppositorum“ sau „com- 
plexio oppositorum“) îi conferă forță suverană asupra tuturor funcţiilor psihismului. 
Prin individuare personalitatea ajunge la o stare de autoîmbogăţire a totalităţii psi- 

hice a individului („psych€”), a interiorului spiritual în care inconştientul său 'se com- 
portă ca fiind opus şi totodată complementar conştiinţei. Reunirea opusetor într-o 
relaţie complementară (de tip cuantic, ă la Bohr, „contraria non contradictoria sed 
complementa sunt') este chintesenţa procesului de individuare. Crucificarea este, în 
concepţia jungiană, un adevăr etern, întrucât omul care se găseşte pe drumul indi-- 
viduării nu poate să se sustragă suspensiei opuselor, care traduce simbolul cruci- 
ficării. Dar în cea mai adâncă prăpastie a suferinţei creşte conţinutul nivelului următor, 
se pregăteşte „naşterea omului interior“, SINELE. Scopul individuării este autoorgani- 
zarea unui centru Înterior, dotat cu suprema valoare şi cu o extremă intensitate a 
tfăirii. Individuarea a fost exprimată metaforic în creştinism ca „imagine a lui 
Dumnezeu în suflet“, „castelul interior“, „scânteia sufletului“, „ordinea cosmică“, iar în 
culturile orientale ca „floarea de aur cu patru petale“, „lumina“ sau „vidul umplut cu 
sens“. Procesul de individuare, în ultimul său stadiu, se manifestă prin trei caracteris- 
tici (neîntâlnite la copii): hotărâre, împlinire şi maturitate. 

În tălmăcirea inspirată a lui Vasile Tonoiu (1989, p. 58), individuarea este 
tendinţa asimptotică de realizare a Sine-lui, (arhetip a! totalităţii), prin desfăşurarea 
tuturor virtualităţilor înscrise în psyche-ea Fiinţei omeneşti, care aduc omul la unici- 
tatea cea mai înglobantă, admisă de ceea ce este el în potenţă: individuarea este o 
pulsiune spirituală de centrare, ordine şi sens care permite percepţia lumii din 
interior cu însăşi privirea „divinității creatoare“. O dată ce structurile psihice sunt pe 
deplin individuate, pasul următor în dezvoltarea personalităţii este transcendenţa. 
Toate diversităţile şi opoziţiile din psyche sunt transcendente şi unite într-un întreg. 

Jung consideră individuarea ca fiind o mare aventură, un voiaj în interiorul spi- 
ritual al omului. În acelaşi sens Mircea Eliade (prieten cu Jung) se referă la călătoria 
lui Ulise în lthaca întru cucerirea propriului său centru. Ulise este prototipul omului, 
tipul călătorului hărțuit, care merge mereu spre centru, adică spre Sine. Aventura lui 
Ulise este, după M. Eliade, una de înaintare-întoarcere către centrul omenescului 
superior, împlinit-adaverit. 


2.4. Simbolul viu 


| Simbolul este viu doar atâta vreme cât este încărcat cu sens. O dată ce sen- 
sul a fost extras dir el, simbolul este mort. Orice produs psihic poate fi privit ca un sim- 
“bol dacă acceptăm că expresia desemnează .ceva ce este doar intuit şi nu încă 
deplin conştientizat. Crucea poate îi interpretată ca simbol al iubirii divine. Inter- 
pretarea crucii este autentic simbolică (şi nu doar semiotică) dacă aşază crucea din- 
colo de orice explicaţie imaginabilă şi o priveşte ca exprimând un fapt încă necunos- 
cut şi incomprehensibil, de natură mistică şi transcendentă - adică psihologică -, pen- 
tru care crucea este modul cel mai adecvat de reprezentare. ' 

Simbolul viu formulează un factor inconştient esenţial; cu cât mai puternic se 
face simțită prezenţa acestui factor, cu atât mai general este efectul simbolului, căci 
el atinge o coardă similară în orice psyche. 

„Pentru că simbolul se naşte din cele mai înalte aspirații spirituale ale omului şi 
trebuie, în acelaşi timp, să izvorască din cele mai profunde rădăcini ale Fiinţei sale, el 
nu poate fi produsul unilateral al funcţiilor mentale cele mai diferenţiate, ci trebuie să 

derive în aceeaşi măsură din nivelurile cele mai joase şi primitive din psych&. Pentru 
ca această conlucrare a unor stări opuse să devină posibilă, ele trebuie mai întâi să 
se înfrunte într-o poziţie deplin conştientă (|. Mânzat şi M. P. Craiovan, 1996). 


3. PSIHOLOGIE ŞI RELIGIE LA C. G. JUNG . 


'3.1. Autonomia inconştientului 
LI 

Psihologul care îşi asumă o atitudine ştiinţifică - arată Jung - nu trebuie să ia în 
considerare pretenţia fiecărei religii că ar reprezenta singurul şi eternul adevăr. EI tre- 
buie să-şi îndrepte atenţia spre partea profund umană a problemei religioase, spre 
experienţa religioasă primordială, independent de culte sau confesiuni. Religia este 
neîndoielnic una din manifestările cele mai vechi şi cele mai generale ale sufletului 
omenesc; psihologia, preocupată de structura personalităţii, va încerca, cu toate 
mijloacele, să recunoască că religia nu este numai un fenomen social şi istoric, ci 
este, de asemenea, pentru mulţi oameni, o importantă problemă personală. 

Religia îi apare lui Jung a fi o atitudine particulară a spiritului uman: este ati- 
tudinea de a observa atent şi de a considera minuţios anumite fapte dinamice, judecate 
de oameni ca fiind „forţe“: spirite, demoni, zei, legi, idei sau idoli. W. James remarca fap- 
tul că deşi omul de ştiinţă nu are adesea credinţă, temperamentul său este religios. 
Jung consideră că expresia „religie“ desemnează atitudinea particulară a unei 
conştiinţe care a fost modificată prin experienţa numinos-ului (R. Otto). 

La cei mai mulţi oameni există un fel de teroare, deisidaimonia primitivă, refe- 
ritoare la conținuturile posibile ale inconştientului: „există o teroare'secretă faţă de 
pericolele sufletului“. Inconştientul are un caracter compensatoriu şi complementar 
conştiinţei: „există manifestări spontane ale inconştientului care provin din conţinuturi 
secrete care nu pot fi găsite în conştiinţă“. 

” Cercetările jungiene pledează în favoarea susţinerii autonomiei inconştien-y 
tului, ceea ce îi dă dreptul lui Jung să considere visele, arhetipurile, simbolurile ca 
surse posibile de informare referitoare la tendinţele religioase ale inconştientului. 
Chiar dacă omul este ateu sau antireligios în mod conştient, în inconştientul său zac 
ascunse tendinţe teiste. 

Conştiinţa este o insulă pe oceanul inconştientului. Întinderea oceanului nu 
este decât o parabolă care exprimă prin alegorie puterea inconştientului, care limi- 
tează şi ameninţă permanent conştientul. Empirismului psihologic îi place să de- 
finească inconştientul ca o pură absenţă a conştiinţei, aşa cum umbra n-ar fi decât 
absenţa luminii. Or, experienţa spirituală a epocilor anterioare, ca şi a epocii prezente, 
confirmă că inconştientul posedă o anumită autonomie creatoare: el nu este doar 
-o umbră, întrucât funcţionează în prezenţa conştiinţei, nu în absenţa ei. C. G. Carus, 
Ed. von Hartman şi A. Schopenhauer au identificat inconştientul cu principiul creator 


al universului. X 

Interpretând visele, Jung are ocazia să abordeze a.hetipul. Chiar dacă indi- 
vidul sau grupul uman nu vrea sau se opune, arhetipul se manifestă totuşi în cele mai 
diverse şi neaşteptate situaţii. Jung relatează visul unul tânăr, plin de arhetipuri şi de 
simboluri vii: „Sub catedrala din Toledo se află o cisternă plină cu apă, în comunicare 
subterană cu Tagele. Această cisternă este o mică încăpere obscură. În apă este un. 
imens şarpe, ai cărui ochi strălucesc ca nişte pietre preţioase. Alături de el, o cupă de 
aur conţine un pumnal. Acest pumnal este cheia oraşului Toledo şi el conferă deţi- 
nătorului său „suveranitatea asupra oraşului...“. 

Jung consideră acest vis un fel de rememorare a unor vechi mistere iniţiatice. 

Lumea creştină este lumea de sus, în timp ce lumea păgână este o lume subterană, 
care a fost depăşită. Ne închipuim întotdeauna - ne explică Jung - că creştinismul 
constă într-o anumită profesie de credinţă şi în apartenenţa la Biserică. În reaiitaie, 
creştinismul este lumea noastră. Tot ceea ce gândim este fructul Evului Mediu 
creştin: Însăşi ştiinţa noastră este necesarmente fasonată de această epocă istorică 
ce încă trăieşte în noi, de care suntem pentru totdeauna impregnaţi şi care va consti- 
tui, până în timpurile îndepărtate, un strat al psihismului nostru, !a fel cum corpul nos- 
tru păstrează urmele dezvoltării sale filogenetice. Mentalitatea noastră în ansamblul 
ei, concepțiile noastre cu privire la lucruri s-au născut în Evul mediu: creştin, fie că o 
vrem sau ru. Amprenta creştinismului se regăseşte până şi în modul în care omul a 
vrut să raţionalizeze lumea. Viziunea creştină a lumii esta, prin urmare, un dat psiho- 
logic care scapă explicaţiitor intelectuale. Este un trecut casa, prin urmele şi con- 
secinţeie sale, va fi, ca orice trecut, un etern prezent. Sunteim o dată pentiu tot- 
deauna marcați de pecetea creştinismului. Dar nu e mai puţin adevărat că purtăm 
în aceeaşi măsură semnul a ceea ce l-a precedat. Creştinismul are o vârstă de două 
mii de ani. În istoria lurnii asta nu reprezintă decât un scurt moment. E! a fost prece- 
dat de o stratificare de secole şi milenii în care lucrurile erau altiel. Această existenţă 
arhaică şi-a înrădăcinat tradiţiile în inconştientul uman. Departe de a se îi pierdut, 
această tradiţie continuă să trăiască în noi şi ea s-a topit organic în creştinismul nos- 
tru, care s-a ridicat pe fundamentul unui sincretism păgân. Creştinismul, chiar dacă 
pretinde că este o revelaţie care a căzut ca un fulger din cer, are devenirea sa pro- 
prie şi premise îndepărtate. Creştinismul este o catedrală edificată pe un templu 
păgân, ale cărei vestigii au fost atât de bine ascunse, încât prezenţa sa a fost dată 
uitării. Astfel, sub catedrala din Toledo se află o cisternă care constituie o repre- 
'zentare tipică a unui loc ăntic pentru iniţiere, în care veghează un şarpe salutar. 
Această reprezentare a şarpelui în cripta obscură este o imagine păgână, care a 
supravieţuit în sânul tradiţiei creştine şi posedăm descrierea sa semnificaiivă datând 
din secolul V d. Hr. 

Visul la care se referă Jung pare să spună: sub concepția creştină subzistă 
vestigii indubitabile ale tradiţiei păgârie, vestigii care, fireşte, lipsesc în tradiţia creş- 
tină, căci aceste supravigţuiri sunt inferioare şi obscure, raportându-se la sufletul pri- 
mitiv, la „psihismul spinal“, la ființa impregnată de instincte. Dar dacă aceste elemente 
lipsesc în partea superioară a psihismului, în „catedrala creştină“, ele nu sunt mai 
puţin vii în subterane. Imaginile mitologice ale visului se referă şi la secretul antic al 
şarpelui. E secretul terestru al suiletului inferior, al omului natural, care nu trăieşte 
pur cerebral, întrucât măduva spinării Şi nervul său simpatic mai au încă un cuvânt de 

spus. Am uitat, în deplină naivitate, că sub lumea .noastră rațională este ascunsă o 
altă lume. Secretul este personalitatea totală, nu doar una din parcelele sale. 
Trebuie restituită unitatea, integritatea domeniului psihic. Nu va fi suveran al întregu- 
lui decât acela care va avea curajul să pună mâna pe cheie. 

De ce spune Hristos: „Fiţi dulci ca porumbeii şi inteligenţi ca şarpele?“ Sfârşitul 
frazei „inteligenţi ca şarpele“ sună prost urechilor noastre. La fel, când spune „iubeş- 
te-ţi aproapele“ găsim acest gând frumos, căci el ne dispensează să ne ocupăm de 
noi înşine; dar când adaugă: „lubeşte-ţi aproapele ca pe tine însuţi“ nu mai are ade- 
ziunea noastră şi pretindem că ar însemna să ne arătăm egoişti dacă ne-am iubi pe 
noi înşine. Dar cum pot să iubesc pe altul dacă nu mă iubesc pe mine? Cum să fii 
altruist dacă te maltratezi pe tine însuţi? Când tratăm persoana noastră cu demnitatea 
pe care o merită, când ne iubim, mergem din descoperire în descoperire, înțelegem 
ce suntem şi ce trebuie să iubim. S-a uitat că sub catedrala creştină se află un sanc- 
tuar antic de iniţiere în care trăieşte un şarpe, fidel gardian al cupei de aur, care 
conţine cheia totalităţii. „Sinele“ pe care trebuie să-l iubim, care se manifestă prin exis- 
tenţa sa individuală, e diferit de eu. Sinele este totalitatea noastră psihică, formată din 
conştiinţă şi din oceanul nemărginit a! sufletului pe care ea pluteşte: Sufletul meu şi 
conştiinţa mea, iată ce e Sinele meu, în care sunt inclus ca o insulă în valuri, ca 
o stea pe cer. Astfel Sinele este infinit mai vast decât Eui. A te iubi pe tine ar trebui 
să însemne a iubi această totaiitate, prin care ar fi iubită umanitatea întreagă. 

Creştinismul nostru nu mai e tânăr, ei va împlini curând 2000 de ani. Creştinis- 
mul nu poate fi măsurat prin vârsta individuală a omului, prin meritele lui individuale. 
Fiecare om este creştin nu de 30 sau 40 de-ani, socotind timpul conversiunii indivi- 
duale, ci de 2000 de ani. Fiecare dintre noi primeşte experienţa religioasă universală 
a creştinismului. Ar fi o eroare să măsurăm vârsta creştinismului prin scurte noastră 
viaţă. Asupra noastră apasă povara vârstei universale a creştinismului şi nu cea a 
vârstei personale. 


3.2. Dogma şi simbolurile naturale 


Atitudinea noastră modernă - explică Jung - respinge în mod stidător negurile 
superstiţiei şi credulitatea medievală sau primitivă şi uită complet că întregul trecut 
locuieşte viu în etajele inferioare ale „zgârie-norilor“ cu care se poate compar 
conştientul nostru raţional. Lipsit de straturile inferioare, spiritul nostru rămâne sus- 
pendat în vid. - 

Focul de nestins este atribut al divinității, este ailegoria Christi (Origen). 
„Plenitudinea existenţei" este singura sursă legitimă a religiei. Credinţa religioasă este 
fructul şi punctul culminant al totalităţii vieţii, care conţine atât inconştientul, cât şi 
conştientul. Dogma este comparabilă cu visul: ea reflectă activitatea spontană şi 
autonomă a inconştientului. În timp ce teoria ştiinţifică este, cu timpul, depăşită de altă 
teorie, dogma durează nenumărate secole. Dogme ca Omul-Dumnezeu martir sau 
Trinitatea au cel puţin 5000 de ani. Dogma religioasă îi dă sufletului o imagine mai 
completă decât teoriile ştiinţifice (să ne amintim de semnificaţia filosofică a dogmei în 
concepția lui Lucian Blaga). Dogma exprimă procesul viu al inconştientului autonom 
sub forma dramei păcatului, pocăinței, sacrificiului şi mântuirii. Jung arată că o dogmă 


171 


este întotdeauna fructul numeroaselor spirite şi numeroaselor secole, purificate de 
toate bizareriile, insuficiențele şi perturbațiile din experienţa irciluIauLa ae 


353 Interpretarea simbolurilor unificatoare (mandala) : : - 


C. G. Jung se referă la simbolurile unificatoare care propulsează credinţa reli- 
gioasă conținută în inconştientul ancestra! şi autonom. Un pacient relatează despre 
„un sentiment al armoniei sublime“. Armonia poate fi considerată o altă latură a numi- 
nos-ului, care îi scapă lui R. Oito şi asupra căreia insistă Jung. Să ne amintim de con- 
cepţia antică, precreştină a armoniei muzicale a sferelor. 

Jung a studiat mulţi ani viziunile şi simbolurile unificatoare care au apărut în 
seriile de vise ale pacienţilor săi. Unii „au văzut“ în vis cercul - forma şarpelui, pătra- 
tul - grădina cu fântână în cerc, pătratul în cerc, cercul în pătrat etc. 

Un pacient a avut următoarea viziune în vis: „Apare un cerc vertical şi un cerc 
orizontal cu centru comun. Acesta este orologiul lumii. Cercul vertical este un disc 
albastru cu o imagine albă împărţită în 4x8, adică în 32 de sectoare. Un ac se 
răsuceşte deasupra. Cercul orizontal este compus din patru, culori. Patru omuleţi sunt 
în picioare pe cerc; ei poarta pendule. Împrejur este anul de aur. Orologiul lumii are 
trei ritmuri sau pulsaţii...' 

Această viziune rezumă şi esenţializează o serie st aluzii şi imagini care au 
apărut anterior într-o serie de vise. Viziunea finală pare a fi o tentativă de a construi 
un TOT, plin de semnificaţie, cu vechi simboluri fragmentare, referitoare la cerc, glob, 
pătrat, mişcare de rotaţie, orologiu, stea, cruce, cuaternitate, timp etc. Dacă decodăm 
unele simboluri - arată Jung - aflăm că 32 este un multiplu de 4 (cuaternitate), discul 
albastru este calendarul eclesiastic, albastru este culoarea fecioarei Maria. lar sim- 
bolul unificator „orologiul lumii“ este cea mai sublimă armonie şi în acelaşi timp aluzie 
la soluţia (armonie) posibilă a conflictului devastator dintre materie şi spirit, între 
dorinţa lumij, şi dragostea pură pentru Dumnezeu. | 

La Pitagora, sufletul era un pătrat, mandala care va exprima divinitatea, de-a 
lungul ritmului triplu plus sufletul într-o cuaternitate statică (cercul împărţit în patru 
culori). Semnificaţia interioară cea mai profundă a acestei mandala este uniunea 
sufletului omenesc cu Dumnezeu. Jung remarcă interpenetrarea simbolurilor parţiale 
în simboluri unificatoare datorită afinităţii esenţiale a diverselor conţinuturi simbolice. 
Fără o afinitate a elementelor naturii, interpenetrarea reciprocă a imaginilor simbolice 
n-ar fi posibilă. În conceptul trinitar creştin („Sfânta treime“) Tatăl este conţinut în Fiu, 
Fiul în Tată şi Sf. Spirit în Tată şi Fiu ş. a. m. d. („perihoreza“). 

În orice om modern există un om inferior, primitiv, ancestral,şi un om superi- 
or, condus de voinţă şi conştiinţă (ştiinţă şi cultură). Unii se indentifică cu „omul supe- 
rior“ şi nu pot să se coboare (să se înjosească), alţii se identifică cu „omul inferior“ şi 
încearcă să atingă un nivel mai elevat. Omul cultivat, modern s-a înstrăinat de 
rădăcinile sale ancestrale sau se forțează să-şi reprime în el însuşi „omul inferior“, 
fără a realiza că astfel se opune devenirii sale. Omul inferior nu dispare, ci pândeşte 
şi aşteaptă în străfundurile inconştientului ancestral. Dar oamenii pot să reconcilieze 
aceste fațete ale personalităţii prin religie. În creştinism omul aspiră (nu întotdeauna 
conştient) la unirea cu divinitatea: omul divin sau divinitatea umanizată. 

Ceea ce dobândeşte neofitul meditând. pe o 'mandala este „reculegerea“, 
.adunarea laolaltă, concentrarea, unificarea stărilor de conştiinţă. Mandala îl fixează 
în real, îl apără de haosul din.afara lui, care încearcă să-l reabsoarbă, împrăştiindu-i 
atenţia, risipindu-i forţele, înşelându-l prin iluzii şi chemări deşarte. Mandala este un 
„centru“ şi, prin meditaţie asupra ei, neofitul izbuteşte să se smulgă din oceanul vieţii 
psihomentale şi subliminale (iluzorii pentru el) şi să se fixeze în centrul realităţii. Cum 
mântuirea nu se dobândeşte decât înțelegând realitatea ultimă - ne atrage atenţia 
L. Blaga - mandala împlineşte funcţia de a conduce şi a fixa spiritul în inima realităţii, 
limpezind, astfel, drumul către mântuire (salvare). 

De obicei, mandala este o formaţiune grafică, de mare complexitate în culturile 
tradiţionale asiatice, unde e întâlnită în practicile rituale. În „Dictionnaire des symbo- 
les“, de Jean Chevalier, mandala este „definită ca „un rezumat al manifestărilor 
spaţiale, o imagine a lumii şi totodată reprezentarea şi actualizarea puterilor divine: de ' 
asemenea ea este o imagine aptă să-l conducă pe cel care o contemplă la iluminare“. 
Jung precizează că mandalele sunt fenomene psihice curente, decelabile în vise, în 
stări conflictuale (schizoide) şi în procesul psihoterapeutic. În studiul Contribuţie la 
empirica procesului de individuare (1950), Jung prezintă 24 de imagini pictate de o 
Racientă în timpul psihoterapiei şi după aceea, 22'dintre ele fiind manaale. 

În volumul Psychoiogie und Religion, Jung porneşte de la faptul că în 400 din 
visele unui pacient, simbolurile cuaternităţii apar de 71 de ori, iar materialul asocia- 
tiv nu a putut indica nici o sursă conştientă pentru ele. Nu este lipsit de interes să tre- 
cem în revistă formele simbolice pe care le îmbracă în vis cuaternitatea: cercul 
împărţit în patru, spaţiul pătrat, combinaţia de patru culori, roata cu opt spiţe, formaţia 
cu patru oameni la o masă, într-o barcă sau în avion, ursul cu patru ochi etc. Prin 
metoda amplificării, care este o metodă de cercetare comparativă, simbolurile 
onirice sunt puse în paralel cu simbolurile culturale asemănătoare sau identice din 
cele' mai diferite locuri şi timpuri. De la înrudirea de manifestare se inferează spre 
sursa sa unică, arhetipală, adânc înrădăcinată în natura umană: simbolurile culturale 
şi cele individuale ale cuaternităţii, în esenţă identice, exprimă pe toate meridianele şi 
în toate timpurile unitatea psihică. 

Într-un studiu consacrat mandalelor (din 1955) Jung insistă asupra funcţiei 
ordonatoare a mandalei: „În asttel de cazuri se vede clar cum ordinea riguroasă a 
unei asemenea forme circulare compensează dezordinea şi confuzia psihică, şi 
anume prin aceea că este instituit un punct central, în funcţie de care se organizează 
totul, sau o ordonare concentrică a diversului neordonat, a contradictoriului şi a 
incompatibilului. Avem de-a face în mod evident cu o încercare naturală de autovin- 
decare“ (Gesammelte Werke, Band IX, 1, p: 412). Numeroşi pacienţi i-au domunicat 
lui Jung că manifestarea mandalelor, imagini care exprimă ordinea, echilibrul şi 
totalitatea integrată, a avut asupra stării lor sufleteşti un efect benefic. Vasile Dem. 
Zamfirescu, prezentând într-un studiu din anul 1989 „Simbolurile arhetipale“, arată că 
în anii 1882-1883 Mihai Eminescu desena mandale, care ar reprezenta „o încercare 
naturală de autovindecare“, prin constelarea arhetipului Sinelui, a totalităţii integrate“. 

Mircea Eliade (1992, p. 103-104) se declară de acord cu Jung că mandala este 
o „redescoperire“ autonomă a unui arhetip pătrat în conştientul colectiv. Psihopatiile 
fiind regresii către structurile arhaice de conştiinţă, explicaţia jungiană pare verosimilă. 

După ce desenau sau „dansau'“ o mandala, bolnavii se simțeau întotdeauna mai bine, 
mai liniştiţi; au făcut un pas către vindecare, adică, în cazul lor, către reintegrarea per- 
sonalităţii. Maladiile psihice apar datorită ruperii de nivel! între conştient şi extra- 
conştient, invadării conştiinţei de către forţele obscure ale inconştientului, o reab- 
sorbire în haos. Orice act religios sau magic - după opinia lui Eliade - se reduce la 
„ruperea de nivel“: realul coincide cu nonreâlul, totul cu partea, eternul cu efemerul 
etc. Avem de-a face cu experienţe „cu sens“, orientate şi consumate înlăuntrul realu- 
lui. „Ruperile de nivel“, evidente în patogenii, sunt dereistice, neancorate în real. 

Mandala nu este însă numai un desen floral şi labirintic, arbitrar construit, pen- 
tru a fixa atenţia şi a facilita concentrarea. Ea este, iconografic, o imagine a lumii, 
prezentând simbolic toate principiile cosmologice: „centrul“, cele patru puncte cardi- 
nale etc. Orice construcţie sacră corespunzând unei imago mundi, prezintă, privită 
" fiind din înălţime, forma unei mandala. Construirea unei mandala este reprezentarea 
iconografică a Creaţiei, meditaţia asupra mandalei este reprezentarea rituală a 
Creaţiei, reprezentarea ei psihologică şi omologarea metafizică cu actul Creaţiei. 
Mandala fiind interpretată ca apărare de haos şi ca un drum posibil spre centru (rea- 
litate ultimă), poate fi o metodă de salvare. Salvarea poate fi tradusă prin această for- 
mulă cuprinzătoare: „drumul spre centru“. Nu e lipsită de semnificaţie meditaţia pe 
care o întâlnim la isihaştii Muntelui Athos. Jung arată că mandala este centrul, este 
exponentul tuturor căilor, este calea către centru, către individuara. Mandala este un 
simbol unificator: unificarea sau reconcilierea lui Dumnezeu cu omul figurată prin 
simbolul lui HRISTOS sau al crucii (|. Mânzat și M. P. Craiovan, 1996). 

Într-o mandala modermă - ne uriase Jung - locul divinității este luat de 


totalitatea omului. 
3.4. HRISTOS - arhetipul vieţii eroice 


Jung încearcă o explicaţie psihologică a mitului creştin. lisus Hristos a trăit o 
viaţă concretă, personală şi unică, care are, în acelaşi timp, un caracter de ARHETIP. 
Cel mai adecvat s-ar putea numi arhetipul vieţii eroice. Întâmplările din cursul vieţii 
lui Hristos se pot produce în sufletul oricărui om de pe pământ, oricând şi oriunde. 
Acesta este arhetipul eroic creştin al celui care suferă pe ned:ept, care este con- 
damnat la moarte prin crucificare fără să fie vinovat, care se sacrițică pentru păcatele 
altora, el fiind fără de păcat. Arhetipul creştin este mai vechi decât Hristos, el a exis- 
tat cu mii de ani înainte de apariţia lui şi va dăinui etern. Omul are în structura 
inconştientului său ancestral arhetipul eroului şi mai ales al eroului Hristos, care este 
*- Dumnezeu-Omul care moare şi se metamortozează din nou în divinitate. 

Viaţa şi învierea lui Hristos este o experienţă trăită, care este frecvent reînnoită 
de către destinele oamenilor. Această moarte eroică trebuie să se repete şi să se rea- 
lizeze din nou: Hristos moare mereu şi în acelaşi timp renaşte mereu. Viaţa psi- 
hică a arhetipului este atemporală şi aspaţială în comparaţie cu condiţionarea noas- 
tră individuală de către un fragment de timp şi spaţiu. Hristos este moartea şi 
învierea, suferinţa şi nedreptatea veşnică pe care le îndură omul, cu speranţa 
eternă în viața veşnică. Misterul hristologic se transferă în interiorul psihismului 
uman. Hristos devine imanent omului, omul ia asupra sa întreaga povară, întreaga 

nemărginire a libertăţii. Dacă a existat acum două milenii un erou ca Hristos, de ce n-ar 
putea exista şi un al doilea sau de ce n-ar putea fi orice om un astfel de erou tragic. 

Omul. Total, supraomul, eroul absolut devin speranţa şi calea omului, misterul 
spiritului său. Creştinismul suportă trăirea interioară a Golgotei. Morala creştină “este 
o morală a sacriticiului suprem. Calea moralei creştine duce, prin jerttă, la creaţie. În - 
sacrificiu se află patosul autentic al moralei creştine. Sacriţiciul eroic cu speranţa 
mântuirii sufletului presupune forţa spiritului uman, care exclude orice slăbiciune. 
Capacitatea de jerifire este întotdeauna nobilă: jerifa creştină este întotdeauna a pis- 
curilor, a înălţării, nu a şesurilor nivelatoare. 

N. Steinhardt (1992) conside;ă că sacriticiul eroic este o constantă a istoriei şi 
un imboid permanent şi inconştient al omului . Fără sensul sacrificial, omul este lipsit 
de uneltele construciiei. 


3.5. Simbolul transsubstanţierii 


TRANSSUBSTANŢIERE este un termen doctrinar, propriu teoriei creştine, prin 
care se înțelege că, în cadrul îmmpăriăşanisi, pâinea şi vinul şi-ar schimba substanța 
lor terestră, devenind corpul şi sângele lui Hristos. Impărtăşania reprezintă ultima 
Cină celebră a Maestrului cu discipolii săi. Hristos se încarnează ca om sub aparenţa 
substânţeior oferite - pâinea şi vinul. Pâinea şi vinul siinţit semnifică cuminecarea cu 
trupul şi sângele lui Hristos, care constituie hrana împărăției veşnice, sunt „merinde 
ps calea vieţii veşnice“. 

Nu numai că pâinea şi vinul sunt hrana fundamentală pentru cea mai mare 
parte a omenirii, dar e'e împreună formează aiimentu! perfect al omului, care are 
nevoie pentru a trăi de o hrană solidă şi una lichidă. Ele sunt cele mai potrivite pen- 
tru a servi ca simbol ai vieţii şi al personaiităţii umane (simbolismul ofrandelor). 
Pâinea este alimentul de bază. Vinul stimulează şi bucură inima omului, graţie unei 
substanţe volatile care poate fi consideiată un fel de „spirit“. Spre deosebire. de apa 
inofensivă, vinul este o substanţă care inspiră, care provoacă extazul! beţiei. Pâinea 
reprezintă mijlocul de existenţă fizică, vinul mijlocul de existență spirituală. 

Simbolul nu este niciodată simplu şi de aceea nu poate fi exprimat echivoc şi 
nici pe deplin clarificat (rămâne în zona misterului). Simboiul grâului şi vinului se 
prezintă pentru Jung cu o semnificaţie având patru niveluri: 

1, Sunt produse ale pământului; 

2. Sunt produse ale unei anumite pregătiri (pâinea provine din grâu care se 
macină şi făina se coace; vinul din mustul stnigurilor, care fermentează); 

3) Sunt expresia unei realizări psihologice (răbdare, grijă, jertfă) şi a forţei omului; 

4. Sunt manifestări ale „daimon'-ului vegetației. 

Împărtăşania este o „participare mistică până la consubstanţiatitate, până la 
identificarea cu Hristos, adică o asimilare a sufletului lui Hristos, dar şi o realizare inte- 
rioară, o introspecție a figurii lui Hristos în sutletul uman. in esenţă, transsubstanţierea 
semnifică atât apoteoza - divinizarea eroului Hristos -, cât şi umanizarea divinului: 
apropierea dintre divin şi uman printr-o întrepătrundere (|. Mânzat şi M. P. Craio- 


van,1996). 

E. 3.6. Religla este o pase a celei mal înalte şi puternice valori 


Jung arată că cea mai puternică şi importantă valoare a unei comunităţi capătă, 
prin mitizare, caracter de religie. În religie se exprimă cele mai fundamentale arheti- 
puri care caracterizează personalitatea unui grup uman, dar religia nu izvorăşte exclu- 
siv din inconştient. Religia este expresia psihologică şi istorică a unui popor. Faptul 
psihologic care are în sufletul omului cea mai mare putere şi cea mai mare valoare se 
manifestă ca Dumnezeu. Religia este „fructul şi punctul culminant al totalităţii 
vieţii care conţine atât inconştientul, cât şi conştientul“. 

În Hristos omul nu mai este despărţit de om , devin împreună UNUL, aşa cum 
psihismul şi substanţa formează împreună, după expresia lui Jung, „unus mundus“ în 
care universul este psihoid, iar psihismul devine obiectiv. Creştinismul este religia 
care desființează prăpastia dintre divin şi uman, [one sIe două tipuri de ordine în- 
tr-una complementară şi totală. 

După cum explică Jung, inconştientu!: elaborează ideea unui om zeificat sau 
divinizat (E. Cioran se referă la „Dumnezeu ieşit din adâncurile noastre“) care se 
retrage şi stă ascuns, protejat şi depersonalizat, şi care se exprimă prin diverse sim- 
boluri şi arhetipuri. În conştientul uman există permanent tendinţa de întoarcere, de 
regresiune către un mod de gândire medieval şi arhaic care nu s-a stins, ci, datorită 
permanenţei inconştientului colectiv, ancestral care conţine arhetipurile, a rămas 
îngropat, cufundat în inconştient şi poate fi oricând reactualizat. De aceea întâlnim în 
unele manifestări moderne (de exemplu, „New Age Spirituality") continuarea unei 
tendinţe gnostice a gândirii. Jung susţine că religia creştină a fost marcată de gnos- 
ticism. Există în om, în străfuncurile inconştientului său, o nostalgie a originilor (M. 
Eliade) înainte de căderea lui Adam (îngerul căzut). Rădăcinile istorice ale sim- 
bolurilor religioase creştine se întind înapoi dincolo de Evul mediu, până în Antichitate, 
şi o mare parte pot fi găsite în Gnosă, la Platon sau Socrate. Omul trebuie să-şi 
cunoască rădăcinile credințelor, să le descifreze conşiient şi să adere la credință în 
cunoştinţă de cauză. i , 

Jung, întrebat cu puţin înainte de muri dacă are aia în Dumnezeu, a 


răspuns: „Credeam, acum ştiu!“. 

CAPITOLUL VII 
RELIGIE ŞI RAȚIUNE 


1. ÎNRUDIRI POSIBILE ÎNTRE RAŢIONALISM ŞI MISTICISM 


Pierre Abelard (1079-1142), filosof francez, reprezentant de seamă al con- 
ceptualismului, în opera sa principală „Da şi nu“ („Sic et non“, 1121), a afirmat nece- 
sitatea punerii credinţei pe baze raţionale. Ideile sale au fost condamnate ca eretice. 

Mircea Florian (1993, p. 69) ne reaminteşte că ideea spontaneităţii spirituale, a 
creaţiei în şi prin interior, este nota definitorie a raționalismului, ceea ce-l! îndreptă- 
țeşte să constate o afinitate reală, dar anevoie de descoperit sau voit mascată, între 
raţionalism şi misticism. M. Florian s-a arătat neîncrezător faţă de banala opoziţie 
dintre raţionalism, care este „un misticism transpus în ordinea gândirii,“ şi misticism 
„care transpune gândirea în ordinea trăirii“. Fraţii, chiar când se duşmănesc, nu pot . 
uita că sunt fraţi. M. Florian mai semnalează încă o înrudire între misticism şi raţio- 
nalism: amândouă sunt universaliste, supranaţionale şi anistorice (idee confirmată şi 
de L.. Heieck, 1936, p. 169). Pentru misticism şi raţionalism există numai Sufletul şi 
Divinul, nu suflete individuale sau colectiv-naţionale. „Misticismul concede realitatea 
iniţială a sufletului individual, dar nu pe aceea a colectivului. Finalul este transfigu- 
rarea individualului în universal şi absolut prin topirea în Unul divin. Acelaşi cuvânt 
indian Atman, înseamnă Eul şi Absolutul care se contopesc în viziunea mistică“ (M. 
Florian, 1993: p.70). 

În lumina acestor. idei, M. Florian ne avertizează că este momentul să recu- 
noaştem „o neaşteptată rezonanţă filosofică a misticismului“. Identificarea conştiinţei 
individuale cu conştiinţa „divină“ sau cu „dinamismul creator“ al Unului şi Totului tre- 
buia să aibă o inevitabilă concluzie filosofică. Rareori s-a observat legătura reală din- 
tre premisa mistică şi idealism, doctrina filosofică care susţine realitatea nemijlocită 
Şi superioară a conştiinţei şi conţinuturilor ei (percepții, iezii noţiuni) la &ire se 
reduc în cele din urmă obiectele externe. 

Misticismul este cu precădere „spiritualizare“ sau „interiorizare“, este absorbi- 
rea „exteriorului“ în „Unitatea divină“ în care se pierde Conştiinţa. În adâncul 

conştiinţei se află elementul divin, „Cetatea“ sau „Scânteiuţa“, PAL care comunicăm 
cu Principiul creator, cu Spontaneitatea absolută. 

Cine ar fi bănuit - se întreabă M. Florian (1993, p. 70-71) - că idealismul care a 
ajuns să pună la îndoială în cogito ergo sum orice existenţă externă, chiar propriul 
corp, şi să reducă lumea la „conținuturile de conştiinţă“, în numele raţiunii şi ştiinţei, 
are obârşia în misticism, fireşte, într-un misticism care a suferit operaţii de alambi- 
care? Totuşi, bănuiala trebuia să încolţească (crede M. Florian), întrucât „interiori- 
zarea“ lumii şi aşezarea Eului în prima linie a existenţei sunt piese ale misticismului 
lui Augustin înainte de a fi ale raționalismului lui Descartes. „Dacă sufletul se „îndum- 
nezeieşte“ şi dacă Dumnezeu este creator, nu decurge oare că sufletul creează 
lumea? Idealismul modern, care cu Fichte sau Hegel face din univers o producţie a 
spiritului, îşi trage seva din experienţa mistică“ (M. Florian, 1993, p. 71). 

Jacques Maritain (1932, p. 261), neotomist cu temperament de critic, i-a adus 
lui Descartes ca principal cap de acuzare transformarea raţiunii umane în intelect 
„îngeresc“ şi că a introdus în filosofie un optimism antropocentric, credinţa că „gândi- 
rea este un Dumnezeu care se degia alai, dar n-a observat originea mistică a aces- 
tei divinizări a raţiunii. 

H. Delacroix (1922, p. 263-266) STEIE că experienţa mistică stimulează apelul 
la o gândire latentă chiar prin natura abstractă a obiectului, întrucât ea „cunoaşte“ 
numai o unitate indistinctă, chiar dacă această unitate, învăluită în noapte, are o 
infinită bogăţie. Misticismul creştin năzuieşte să rezume, în „viziunea beatifică“ a 
Unităţii, toate temele de meditaţie metafizică şi toată complexitatea dogmaticii. 
Misticismul posedă, pentru H. Delacroix (1922, p. 268), şi o altă semnificaţie creatoare 
sau „poetică“, mai palpabilă, pentru viaţă: „el este un sculptor al spiritelor, un instau- 
rator al armoniei şi unităţii interne“. Punctul de plecare al misticismului este experienţa 
„contradicţiilor , a dizarmoniilor şi conflictelor dureroase. Misticul este omul cu o sen- 
„ sibilitate chinuită şi cu un dor nesfârşit de armonie şi de dreptate. Setea de armonie 
şi dreptate călăuzeşte procesul mistic de contopire în acel Unu care „fericeşte“, cum 
spunea Meister Eckhart. Tot aşa, după H. Delacroix, toţi misticii simt vibrând în. 
adâncul lor o imensă undă de pace şi de certitudine, unde se realizează confluenţa 
dintre liniştea spiritului - care după atâta căutare zadarnică şi-a găsit limanul - şi exu- 
beranţa unei spontaneităţi primordiale şi, în fine, beatitudinea şi infinitul. 

J. Leuba (1925, p. 187) arată că rezultatul cel mai preţios al vieţii mistice este 
'repudierea „omului natural“ sau animalului din om, este înlocuirea voinţei egoiste cu 
voinţa divină, iar această înlocuire este treapta cea mai înaltă a luptei de a umaniza 
animalul (din om). Misticismul este o mare expresie morală, întrucât unirea cu 
Dumnezeu face să ţâşnească în suflete un izvor de energie pusă în slujba oamenilor. 

H. Delacroix încheie opera sa Les grandes mystiques chretiens (1938) 
printr-o apreciere care reliefează valoarea instaurativă a misticismului, mai mult 
decât valoarea lui speculativă de cunoaştere. De asemenea, pentru Evelyn 
Undezhill (1928, p. 229) misticii sunt „pionierii lumii spirituale“, călători spre „ţara sufle- 
tului“, spre infinita „rodnicie morală a lepădării de sine“; „nu matrimoniul spiritual, ci 
fecunditatea divină este starea lor finală“. 

Mircea Florian (1993, p: 117-118) ajunge la concluzia că misticismul s-a dez- 
văluit ca un amestec de real şi ireal, de „adevăr“ şi poezie“, ambele în serviciul mari- 

lor prefaceri spirituale: „a face viaţa să poarte roadele cele mai rare şi a înălța carac- 
tetul la un nivel suprauman“. Misticismul nu este pură poezie sau „ficţiune“; fără 
conştiinţa adevărului nici un enunţ religios nu poate stăpâni sufletele. Adevărul mis- 
ticismului nu stă în ceea ce el cunoaşte, ci în ceea ce el ne face să trăim. 
Misticismul a avut un rol mare în istoria filosofiei, întrucât a inspirat doctrine ca idea- 
lismul, cu al său principiu al certitudinii superioare a sutletului şi reprezentărilor sale 
la care se reduc obiectele, şi monismul, care topeşte multiplicitatea lucrurilor într-o 
singură Esenţă sau Substanţă şi care justifică străvechea convingere a identităţii sau 
coincidenţei contrariilor, („coincidentia oppositorum', Cusanus). Karl Joă! (1926) arată 
că „filosofia naturii“ îşi are obârşia în „spiritul misticismului“ şi că cele mai mari cuceriri 
teoretice şi practice în lumea externă merg mână în mână cu cele mai puternice 
vibrații ale lumii interioare. Religia face parte din cultură nu pentru că este dogmă 
şi nici chiar pentru că este credinţă, ci ca strigăt (Merleau-Ponty). 

Deci, credinţa şi raţiunea nu se contrazic în mod absolut, ele împreună dau 
spiritului uman o nouă dimensiune. Sinergia lor este superioară efectului separat 
al oricăreia dintre ele. Rațiunea demonstrează credinţa, o luminează, iar credinţa 
rămâne îndreptarul raţiunii (raţiunea trebuie să se orienteze spre ceva în-care să 
creadă). 

Credinţa nu este numai cunoaştere, ci şi participare, alianţă; însă participarea 
nu conduce la pierderea distanţei dintre om şi divinitate. Poate că are dreptate 
Giovanni Gentille (1934, p. 59) că religia este „exaltarea obiectului“ sustras 
legăturii cu subiectul, în timp ce Dumnezeu este „obiectul“, „altul“, „transcendental“ 
şi că „religia este această statornicire şi uitare a omului în obiectul conştiinţei sale“. 


2. CONFLUENŢE ÎNTRE MISTIC ŞI SCEPTIC 


L. Kolakowski (1993, p. 154) observă că există o stranie convergenţă între ati- 
tudinea cognitivă a misticului radical şi cea a scepticului radical. În virtutea unei coin- 
cidentia oppositorum, misticul şi scepticul se dovedesc a fi fraţi gemeni în episte- 
mologie. 

Atât pentru sceptic, cât şi pentru mistic există posibilitatea de a putea spune, 
împreună cu L. Wittgenstein - în care scepticur şi misticul au căzut de acord - că expli- 
caţia lor este de fapt fără sens şi că, prin urmare, ea ar trebui să fie aruncată ca o 
scară pe care a mai urcat cineva. Învățătura mistică despre treptele înălțării spirituale 
include o joncțiune similară. lar conceptul de docta ignorantia al lui Cusanus com- 
bină ambele sensuri, pe cel mistic şi pe cel sceptic. 

Se poate susține - după cum arată Kolakowski - că, în ciuda tuturor 
asemănărilor, între sceptic şi mistic tot rămâne o distincţie epistemologică crucială: cel! 
din urmă (misticul) a câştigat o certitudine perfectă, ce! dintâi, nici una: „Nu susţin că 
scepticismul şi misticul sunt unul şi acelaşi lucru sau că sunt analoage în toate pri- 
vinţele. Ideea mea este, în primul rând, că abordarea epistemologică este similară în 
ambele cazuri şi, în al doilea rând, că nu este inconsecvent sau monstruos să fii scep-: 
tic şi mistic în acelaşi timp“ (Kolakowski, 1993, p. 156). 

3.„CREDO UT INTELLIGAM* 


La origine, cuvântul creştin „credinţă“ înseamnă încredere în Dumnezeu. 
Credinţa, în sensul de „încredere“, trebuie să preceadă orice raţionament. L. Kola- 
kowski (1993, p.33) precizează: „Încrederea nu poate constitui o verigă în demersul 
logic. E un act de angajare morală, nu intelectuală“. 

Marii învăţaţi arhaici, maeştrii spirituali (Buddha, Hristos, Apostolii creştini, 
Sfinţii) au afirmat în diverse chipuri credinţa că peste toate schimbările dăinuie altă 
realitate permanentă: imună la descompunere, inaccesibilă văzului şi auzului nostru 
şi totuşi nu pe de-a- ntregul interzisă experienţei, ea reprezintă un cadru misterios 
în care se conservă pe vecie toate evenimentele omeneşti. Prin urmare, realizările şi 
chinurile noastre nu sunt zadarnice, prin ele realitatea ascunsă (ordinea implicată 
sau înfăşurată - D. Bohm) creşte şi se îmbogăţeşte, „ele nu sunt înghiţite şi anihilate 
de abisul timpului, ci sunt captate în nepieritorul lăcaş al! Fiinţei şi numai în realitatea 
eternă: (adică atemporală, nu interminabilă) poate fi înfrânt Neantul“ (Kolakowski, 
1993, p. 38). Experienţa cotidiană arată fără greş că „oamenii capabili să-şi 
depăşească mizeria, datorită puternicelor credinţe într-o ordine cu finalitate înlăuntrul 
căreia fiecare lucru capătă în cele din urmă un sens (s.n.), sunt mai bine pregătiţi 
să îndure loviturile inevitabile ale sorții, fără a se prăbuşi în disperare; mărturiile celor 
care au supravieţuit ororilor prelungite ale lagărelor de concentrare par a confirma 
presupunerea de bun simţ că aceşti oameni ar face mai bine să reziste moral presiu- 
nilor insuportabile şi să sporească astfel şansele fizice de supravieţuire. ... replica 
raţionalistă tip „o concepţie religioasă despre lume poate acţiona ca un izvor de con- 
solare“ se întoarce mai degrabă împotriva lui Voltaire decât împotriva lui Pangloss" 
(L. Kolakowski, 1993, p. 39). 

N. Steinhardt (autorul „Jurnalului fericirii“), evreul convertit la creştinism, n-ar fi 
supravieţuit calvarului din închisorile comuniste dacă nu s-ar fi ancorat ferm în 
credinţa într-o înţelepciune providenţială şi astfel, ca tehnică de supravieţuire, 
crezul său a fost justificat şi s-a dovedit (s-a e eghnmiitii şi s-a demonstrat) că nu a 
fost deloc absurd. 

Credinţa în semnificaţia supremă a tuturor întâmplărilor vieţii are „utilitatea unui 
mecanism homeostatic“, care-i ajută pe oameni să se adapteze diferitelor solicitări ale 
vieţii şi să le traverseze cu bine. „O percepere religioasă a lumii - spune Kolakovski - 
e o parte din înzestrarea noastră naturală în aceeaşi măsură ca şi faptul că avem doi 
ochi, nu trei“. 

Totul în cele din urmă revine la principiul de bază: încrede-te în Dumnezeu, 
„Nu ayem chei pentru cifrurile lui Dumnezeu'“(Kolakovski, 1993, p. 48). Credincioşii 
„au încredere în Dumnezeu înainte ca înţelepciunea şi bunătatea Lui să fie testate 
experimental şi indiferent de rezultatele unor posibile teste“. Încrederea lor „nu se 
bazează pe o evidenţă empirică, ci e dată a priori. Unii cred că sunt în stare să 
citescă semne providenţiale în toate întâmplările vieţii; alţii, în clipe de iluminare 
bruscă, surprind înţelesul latent al tuturor vicisitudinilor pe care le-au îndurat. Nici 
acum nu o pot «dovedi», dar lectura lor îi satisface“ (idem, p. 50). 

*  Kolakowski ne explică cu răbdare că acceptarea lumii ca un cosmos cu o 
ordine divină, în care totul are o semnificaţie, nu este nici autocontradictorle, 
nici incompatibilă cu cunoaşterea empirică. Şi totuşi, ea nu poate fi urmarea unei 
astfel de cunoaşteri, oricât de vast extinsă ar fi. Atât răul moral, cât şi suferinţa ome- 
nească, inclusiv inevitabilul eşec în viaţa fiecăruia dintre noi, pot fi acceptate şi ab- 
sorbite mintal. Ar fi însă ridicol să pretindem că, pornind de la haosul înspăimântător 
al vieţii, putem, în urma unor procedee logice admise, să punem capăt ideii unui cos- 
mos plin de sens şi finalitate. Actul de credinţă şi de încredere în Dumnezeu trebuie 
să preceadă capacitatea de a-i vedea mâna în desfăşurarea evenimentelor şi în 
tristeţea istoriei omenirii (idem, p. 56). Pe scurt: credo ut intelligam. 

Credinţa nu este un act de consimţământ intelectual faţă de anumite aserţiuni, 
ci o angajare morală, care implică într-un singur tot indivizibil atât consimţământul in- 
telectual, cât şi o încredere infinită. Formulele cunoscute astăzi „credo ut intelligam'“ 
şi „fides quarens intellectum“ (credința care caută înţelegere) aparţin episcopului 
catolic Anselm de Canterbury (1033-1109), supranumit „părintele scolasticii“. Anselm 
îşi asumă rolul aceluia care ,încearcă să-şi ridice spiritul la contemplarea lui Dum- 
nezeu şi care încearcă să înțeleagă ceea ce crede“ (Proslogion).. 

Doctrina sacră constituie nucleul a ceea ce R. Guenon (1924) numeşte 
Tradiţia primordială de origine nonumană, tradiţie care s-a manifestat în istorie în 
diferite tradiţii particulare, dintre care unele şi-au păstrat caracterul metafizic şi imper- 
sonal (taoism, hinduism), în timp ce altele au luat un caracter religios şi personal 
(religii abrahamice), adăugându-şi elemente diferite de ordin mistic, etic, social etc. 
Toate tradiţiile valabile sunt, aşadar, o manifestare a Fiinţei supreme, având ca orig- 
ine un principiu spiritual din care decurge toată structura lumii şi a omului, ca macro- 
cosm şi microcosm, între care este o profundă analogie (R. Guenon). 

În concepţia lui Gu&non (1931) înţelepciunea umană este raţională şi suprara- 
țională, iar simbolul este universal pentru că are origine nonumană. Realitatea 
simbolului face ca fiecare act uman, fiecare gest să aibă o semnificaţie simbolică; însă 
eficacitatea sa capătă o cu totul altă anvergură atunci când gestul este consacrat prin 
coborârea harului, când are, deci, un caracter ritual. „Ritul şi simbolul nu sunt în fond 
decât două aspecte ale unei aceleaşi realităţi; şi aceasta nu este altceva, în definitiv, 
decât corespondenţa care leagă între ele toate nivelurile Existenţei universale, astfel 
încât prin ea starea noastră umană poate fi pusă în comunicare cu stările superioare 
ale Fiinţei (R. Gu&non, 1931, p. 122). Calea majoră a desăvârşirii spirituale este, după 
Guenon (1993, p. 18-19), iniţierea care se poate realiza din starea umană, ducând 
la eliberarea din viaţă (jivaumukta). Evident că nu orice iniţiere foloseşte aceleaşi rit- 
uri şi poate realiza acelaşi nivel spiritual; se deosebesc, în funcţie de aptitudinile 
iniţiatului, e) cale a acţiunii (karma), una a iubirii (Bhakti) şi una a cunoaşterii pai 
gura în stare să ducă la gnoza supremă, la unirea cu Principiul. 

În „Mundaka Upanishad“ stă scris: 


„Aşa cum fluviile curgând la vale îşi află casa 
in ocean, lepădându-şi numele şi forma, 

- Aşa şI omul cunoscător, dezlegat de nume şi de formă, 
Se apropie de Persoana divină care e dincolo de orice dincolo. 
Oricine îl cunoaşte cu adevărat pe supremul Brahman, cu adevărat 
Devine Brahman“. pt 
Realizând fecunde studii comparative între Orient şi Occident, R. Guenon 
(1993, p. 158-159) arată că în Occident vestigii ale spiritualităţii autentice mai dăinuie 
doar la nivelul religiei: ,... tot ceea ce este cu adevărat valoros în lumea modernă vine 
de la Creştinism sau cel puţin prin el - ca purtător şi depozitar al moştenirii tradiţiilor 
anterioare -, moştenire care l-a însufleţit atât cât i-a îngăduit starea Occidentului şi ale 
cărui posibilităţi Creştinismul le conservă în stare latentă“. 


4. ADEVĂRUL ESTE TRANSCENDENTAL (EDMUND HUSSERL) . 


Întrucât „adevărul este întregul“ (Hegel), cuprinderea lui nu poate fi realizată 
decât de către o inteligenţă omniscientă şi infinită. Numai o astfel de inteligenţă 
atotcuprinzătoare, eternă şi lipsită de limite ar putea înfăptui ceea ce tânărul! Edmund 
Husserl ( 1859-1938, întemeietorul fenomenologiei) aştepta de la un Eu transcendent. 
Conceptul de adevăr este transcendent în sensul husserlian (nu în sens scolastic). 
Aceasta înseamnă că ceea ce este adevărat este aşa, indiferent dacă ştim sau nu că 
este adevărat, indiferent dacă ne gândim la el sau nu ne gândim, indiferent dacă noi 
existăm sau nu. Deci numai în absolut există adevărul. Cu alte cuvinte, dacă adevărul 
este întregul înseamnă că, de fapt, omul poate cunoaşte doar fragmente de adevăr, 
dar el dacă atinge acel înalt nivel de motivaţie cognitivă numit de A. Maslow „self-actu- 
alization“ (realizarea deplină a persoanei) tinde să-şi apropie adevărul ca TOT. Chiar 
dacă adevărul nu poate fi cunoscut în totalitatea lui, savanții, artiştii de geniu, filosofii, 
maeştrii spirituali îşi fac din acest vis suprem un scop al vieţii. Întregul nu se poate 
reduce la imanent şi trebuie, obligatoriu, să evadeze în zonele greu accesibile ale 
transcendentului. Poate că nu riscăm prea mult afirmând că adevărul ca întreg este 
un adevăr transcendent. 


5. LOGICA TRANSCENDENTULUI - LOGICA INFINITĂŢII 


Dincolo de această lume cognoscibilă, deci accesibilă observării şi experi- 
mentării umane, se află altă realitate care este inaccesibilă investigaţiei şi experi- 
mentului clasic. Aceasta este aşa-zisa realitate transcendentă. Semnificaţia, rostul 
şi existenţa lumii materiale nu se pot explica decât dacă acceptăm existenţa unei 
realităţi transcendente, care este condusă de o ordine ascunsă, rod al unei inteligențe 
de ordin superior. 4 

C. Portelli (1993, p. 193) arată: „Lumea materială reprezintă un sistem deschis, 
la capetele căruia se profilează o realitate transcendentă ... Logica lumii înateriale 

necesită existenţa unei logici de Oi superior (transcendentale), care să o com- 
pleteze şi să o explice“. 

Deşi realitatea transcendentă se situează dincolo de posibilităţile umane, obiş- 
nuite, de observare şi experimentare, totuşi ea nu este total opacă pentru cunoaş- 
terea umană. Realitatea noastră empirică şi cea transcendentă reprezintă împreună 
cele două componente complementare ale unei lumi unice. 

Edmund Husserl, căutând să refundamenteze logica pe concepţia „conştiinţei 
intenţionale“, a ajuns la teoria „constituirii transcendentale a obiectului“, conform 
căreia unica realitate a obiectului este Însuşi actul „intenţional“ de conştiinţă (adică ori- 
entat spre ceva) care îl „constituie“. În 1929 el elaborează „logica formală şi trans- 
cendentală“, care nu face referiri explicite la divinitate. 

Realitatea transcendentă acţionează atât din afara noastră, cât şi din interi- 
orul nostru: 

e din interiorul nostru realitatea transcendentă acţionează prin intuiţia şi cu- 
noaşterea noastră primodială şi prin psihismul nostru de esenţă Aa con 
dentă; 

e din afara noastră realitatea transcendentă ni se dezvăluie prin revelația, na- 
turală şi divină, pe care o primim prin intermediul transconştientului nostru 
(conştiinţa transcendentului şi nu „conştiinţa transcedentală“ în sens kantian). 

intuiţia, pentru a căpăta credit şi funcţionalitate operaţională, trebuie să fie 
călăuzită de logică şi psihologie. Revelaţiile trebuie să fie interpretate în lumina celor 
mai recente date ale ştiinţei şi toate trebuie să fie asamblate împreună într-un întreg 
coerent şi plauzibil. sasi 

Posibilitatea realizării şi existenţei unei inteligenţe transcendente şi universale 
se explică - după opinia lui C. Portelli (1993, p. 197) - prin integrarea unei mulţimi 
infinite de inteligenţe individuale. O asemenea inteligenţă integratoare nu ar putea 
funcţiona decât situându-se deasupra legilor spaţiului şi timpului. Numai printr-o 
comunicare instantanee a informaţiei, indiferent de distanţă în spaţiu sau timp, s-ar 
putea realiza o astfel de integrare universală. Gândirea ştiinţifică contemporană, de 
esenţă neclasică, se dezvoltă ca gândire integratoare şi holistică: principiul nonsepa- 
rabilităţii particulelor (Bernard d' Espagnat) demonstrează că particulele comunică 
între ele în mod instantaneu indiferent de distanţa spaţială sau temporală; întâi 
mecanica cuantică prin pricipiul complementarităţii (Niels Bohr, 1972) şi mai recent 
integronica (A. Restian, 1989) tind spre realizarea unei imagini integratoare asupra 

universului. 
“d „Funcționarea inteligenţei umane nu se poate explica - după cum arată C. 
Portelli (1993, p. 198) - decât prin faptul că ea lucrează în câmpul inteligenţei tran- | 
scendente“. Lumea transcendentă nu poate fi decât logică, iar logica acestei lumi tre- 
buie să fie în prelungirea logicii lumii noastre. Lumea materială conduce cunoaşterea 
noastră pe un drum la capătul căruia suntem nevoiţi să acceptăm. existenţa 
inteligenţei transcendentale creatoare. Logica noastră, umană, încearcă să ne dezvă- 
luie imaginea realităţii transcendente. O dată conturată această imagine, omul poate 
„să formuleze o serie de ipoteze şi întrebări referitoare la destinul său şi la secretele 
spiritului său. Inteligența transcendentală se cunoaşte pe Sine prin intermediul omu- 
lui, dotat cu inteligenţă, şi dialoghează cu omul în vederea realizării operei sale cre- 

'atoare. Prin intermediul omului, al ființei sale spirituale, ti ce transcendentală îşi: 
vede propria ei imagine şi îşi exercită atributele definitorii. 

fă „Omul a fost creat de inteligenţa transcendentă cu menirea de a deveni un 
colaborator inteligent şi activ, dispunând de un important grad de libertate şi având în 
acelaşi timp o mare responsabilitate. Omul a fost creat de Dumnezeu ca să devină 
fiu“ (C. Portelli, 1993, p. 220). 

Meister Eckhart şi Cusanus se referă la o facultate cognitivă înaltă care ne 
îngăduie o intuire a infinităţii divine şi care este ghidată de principii logice proprii. 
Eckhart nu se temea de a recunoaşte caracterul autocontradictoriu al discursului teo- 
logic, iar Cusanus a încercat să elaboreze o nouă logică a infinităţii, în care princi- 
piul contradicţiei a fost înlocuit cu principiul coincidentia oppositorum, convergenţa 
calităţilor contrarii când îşi ating valorile limită. Principala sursă de contradicţie pare a 
fi fost întotdeauna aceeaşi, ea fiind identificată de către toţi misticii speculativi: 
Unicitatea Fiinţei confruntată cu o lume creată, alvătuită din numeroase obiecte. 

O dată ce s-a admis că Fiinţa este Unul, că lumea este multiplul, suntem 

„ tentaţi - observă L. Kolakowski (1993, p. 151) - să evităm contradicţia negând nu exis- 
tenţa lui Dumnezeu, ci existenţa lumii: multiplul este Unul JReiese că toate lucrurile 
şi toate sufletele în existenţa lor „reală“ sunt Dumnezeu şi că întoarcerea noastră la 
Dumnezeu înseamnă restaurarea modului nostru „autentic“ de a fi, a ceea ce cu 
adevărat suntem; individualitatea este văzută ca o patologie a fiinţei, un biestem onto- 
logic, aşa cum ar fi spus-o A. Schopenhauer. 

Ideea autocontradictorie că „multiplul este Unul“ nu este nicidecum o Mein 
a unor minţi speculative; că întregul şi partea sunt identice (să ne gândim la „holo- 
grama“ lui D. Bohm) este, după cum a observat E. Durkheim, asumat tacit sau expli- 
cit în toate religiile. În viziunea sa, poporul a exprimat şi âfirmat în acest concept al 
unităţii atotcuprinzătoare coeziunea corpului social (solidaritatea tribală în societăţile 
primitive). 

Referindu-se la relaţia dintre creaţie şi gnoseologie, N. Berdiaev (1992, p. 115) 
arată: „Creaţia ca experienţă religioasă nu cunoaşte împărţirea dualistă între subiect 
şi obiect“. Sub pecetea păcatului şi a necesităţii legate de el se află întreaga cultură 
care nu poate exprima deplin spiritul creator al omului. Filosofia critică de tip kantian, 
'susţine Berdiaev, nu face decât să descopere legea potrivit căreia trebuie să trăiască 
natura păcătoasă. Natura creatoare a omului este secătuită de cădere şi păcat, ea a 
nimerit în robie faţă de necesitate. Şi omul căzut, păcătos poate crea doar supunân- 
du-se legii. Omul epocii universale a creaţiei, adică omul devenit conştient de cali- 

„tatea sa de creator, „este întotdeauna revoluţionar în raport cu creaţia legiferată, 
supusă normei, cultural diferențiată, căci creaţia nu poate fi nici supunere faţă de lege, 
nici.supunere faţă de ispăşire; Creaţia este întoarsă către o altă latură a naturii duale 

- a omului şi se naşte dintr-o altă latură“ (Berdiaev, 1992, p. 116-117). 

p Coânştiinţa de sine creatoare a omului este o depăşire activă a scindării 
dintre subiect şi obiect, este ieşirea dincolo de limitele necesităţii coercitive. 
Imanentismul filosofiei rickertiene (H. Rickert, 1863-1936) afirmă, în felul său, identi- 

„tatea, dar aceasta este o identitate părelnică, fantomatică, iluzorie, o identitate din 

neputinţă şi nu din forță. Cunoaşterea se dovedeşte însă - după opinia: lui N. 
Berdiaev (1992, p. 119) - transcendentă existenţei. Falsul imanentism afirmă ima- 
nentul fără transcendent, dar depăşirea definitivă a transcendentului înseamnă şi 
depăşirea definitivă a imanentului. Mistica se află - după Berdiaev - de cealaltă parte 
a opoziţiei dintre transcendent şi imanent, pentru ea Dumnezeu este în acelaşi timp | 
transcendent şi imanent. : 
Creaţia este tragică în esenţa ei (Berdiaev, 1992, p. 120). Țelul elanului cre-] 
ator este accederea la o altă viaţă, o altă lume, înălţarea în existenţă. Venirea epocii 
religioase creatoare - pe care o aşteaptă N. Berdiaev - semnifică o criză profundă a 
creaţiei umane. Actul creator va edifica o existenţă nouă. În activitatea creatoare se 
va dezvălui asemănarea naturii umane cu Creatorul. În creaţie va fi găsită ieşirea 
subiectului în obiect, va fi restaurată identitatea dintre subiect şi obiect. Toţi marii 
creatori au anticipat această răsturnare: „Creaţia în artă, în filosofie, în morală, în viaţa 
. socială se revarsă dincolo de limitele sferei sale, nu mai încape în nici o normă cla- 
sică, ea manifestă un elan către transcendent“ (N. Berdiaev, 1992, p. 121-122). Omul 
creator contemporan nu mai poate crea clasic, de aceea se vorbeşte astăzi de ştiinţă 
neclasică, filosofie neclasică, artă neclasică etc. Creatorul actual vrea să ajungă în 
toate domeniile, până la capăt, până la limită, să transgreseze graniţele. În spatele 
actului creator ca elan către o altă existenţă, către inaljare transconştientă, se 
ascunde un spirit unitar, nescindat. 

Adevăratul imanentism trebuie să admită imanenţa cunoaşterii în raport cu 
existenţa şi posibilitatea dezvoltării creatoare conducând către trepte mai înalte de 
spiritualitate, care se prezintă ca transcendere în raport cu starea dată a existenţei. 
„Adevăratul transcendentalism creştin înseamnă transcendenţa „lumii“ în raport cu 
omul şi imanenţa lui Dumnezeu în raport cu omul"(N. Berdiaev, 1992, p. 123). J 

Cunoaşterea creatoare este un act existenţial, un act al înălţării în existenţă. De 
aceea cunoaşterea creatoare nu se poate opune existenţei. Adevărata creaţie este 
imanenţial-transcendentală; la fel este logica creatoare şi religia creatoare. Fără 
înălţarea în zonele greu accesibile ale transcendentului, nici o cunoaştere şi nici o 
creaţie nu este deplină, nu este autentică. Cunoaşterea este dezvoltare creatoare, 
graţie căreia existenţa se dezvoltă. 

Pentru filosofia creatoare - conchide Berdiaev (1992, p. 126) - adevărul nu este 
reflectare pasivă, pentru că adevărul este activă dotare cu sens. Accșderea la 
adevăr presupune activitatea creatoare a spiritului, rezistenţa lui faţă de ruptura din- 
tre subiect şi obiect şi faţă de duşmănia dintre creaţie şi existenţă. Epocii creatoare şi 
filosofiei creatoare îi este proprie şi o altă gnoseologie, care se întemeiază în între- 
gime pe ideea omului cosmos. Omul este înrudit şi asemănător cosmosului, dar nu 
pentru că este o fracțiune a cosmosului, ci pentru că este, el însuşi, un întreg cosmos. 
Omul-cosmos are forța de a se exprima dinamic în univers, are puterea de a crea 
existenţă, de a preface cultura în existenţă. 

6. CUNOAŞTEREA LUI DUMNEZEU ESTE POSIBILĂ? 
| | | ( 


L. Kolakowski (1993, p. 94) ne asigură că urmează formula carteziană în 
măsura în care ea afirmă că pretenţiile umane de adevăr sunt vide fără raportare la 
divinitate. Prin aceasta nu se presupune nici o raportare la veridicitatea lui Dumnezeu, 
dar Kolakowski admite că predicatul „adevăr“ nu are nici un înţeles decât raportat la , 
adevărul atotcuprinzător, care este echivalentul unei minţi absolute., Abordarea trans- 
cendentă se impune pentru cunoaşterea principiilor universale (atribuite, de obicei, 
divinității). 

Teozofia (gr. theos - Dumnezeu şi sophia - înţelepciune) susţine ideea cu- 
noaşterii nemijlocite a „esenței lui Dumnezeu“ cu ajutorul „iluminării“, a intuiţiei mistice. 
Teozofii pretind adesea că aplică această cunoaştere la descifrarea tainelor naturii. 
La unii savanţi din epoca Renaşterii (de exemplu, la Paracelsus sau la Van Helmont, 
care l-a influenţat pe D. Cantemir), ideile teozofice se îmbină cu cercetarea experi- 
mentală. 

Karl Jaspers spune: „Nicăieri în lume nu poate fi găsit Dumnezeu. El se sus- 
trage prezenţei şi percepţiei corporalizate. Realitatea lui, dacă există, trebuie să aibă 
un specific radical diferit de realitatea lumii. Din meditaţia despre Dumnezeu nu se 
dezvoltă nici o ştiinţă, în sensul unei cunoaşteri universal valabile a lui Dumnezeu, nici 
o cunoaştere care să poată cerceta obiectul Dumnezeu“. lar Magistrul Eckhart ne 
avertizează: „Nu vă închipuiţi că propriul vostru intelect se poate ridica până acolo 
încât să-l puteţi cunoaşte pe Dumnezeu'. 2 

Gnoseologia şi psihologia metafizică au remarcat că pe măsura cufundării în 
materie, elementele de diviziune şi de opoziţie se accentuează şi se amplifică. 
Dimpotrivă, pe măsura înălţării către spiritualitatea pură se tinde tot mai mult spre uni- 
tate, care poate fi deplin realizată numai prin conştiinţa principiilor universale, pe 
care noi am numit-o transconştiință, întrucât ţinteşte ascensiunea în transcen- 
dent. Din capitolele anterioare se poate desprinde metoda de comunicare cu divini- 
tatea. Sunt două căi majore de comunicare a omului cu stările superioare: calea exo- 
terică (religioasă) şi calea esoterică (iniţiatică). Prima poate duce la mântuire, la sal- 
varea spiritului uman (după moartea trupului), a doua deschide o posibilitate de unire 
cu Principiul univesal, de realizare a identităţii supreme (R. Guenon, 1993, p.18). 
Iniţierea este calea majoră a desăvârşirii spirituale. Mulţi filosofi şi maeştri spirituali au 
emis ipoteza că lisus Hristos a fost un iniţiat. |. Petrovici (1937, p. 137) apropie ideea 
de neant de ideea de Dumnezeu, ca fiind limite ale gândirii noastre, deşi ideea de 
Dumnezeu este adusă în faţa raţiunii care ne arată că „la Dumnezeu lanţul cauzal se 
întrerupe şi se încheie“ (|. Petrovici., Ideea de Dumnezeu în faţa raţiunii, în „Gândi- * 
rea“, nr. 7, Bucureşti, 1937). 

Aşadar, cunoaşterea sau comunicarea cu divinitatea nu se pot realiza pe căile 
obişnuite ale ştiinţei şi filosofiei. Observaţia, experimentul, analiza logică nu sunt de 
folos în această modalitate de cunoaştere. 

Rudolf Steiner, specialist în iniţiere mistică, în „Adevăr şi ştiinţă“ exprimă în chip 
izbutit natura creatoare a cunoaşterii adevărului: „Adevărul nu reprezintă, aşa cum se 
crede îndeobşte, reflectarea ideală a ceva real, el este un produs liber al spiritului 

uman, un produs care n-ar exista, în genere, nicăieri, dacă nu l-am produce noi 
înşine. Sarcina cunoaşterii nu este repetarea sub formă conceptuală a ceva ce există 
deja în altă parte, ci crearea unui domeniu cu desăvârşire nou, care produce numai 
în conjuncţie cu lumea dată prin simţuri o realitate deplină. Cea mai înaltă activitate a 
omului, creaţia lui spirituală, se include astfel organic în procesul universal general. În 
absenţa acestei activităţi procesul universal nici nu ar putea fi gândit ca un tot. Omul 
nu este un spectator pasiv în raport cu procesul universal, care să repete, în limitele 
spiritului său, ceea ce se petrece în cosmos fără contribuţia lui; el este un coautor 
activ al procesului universal; iar cunoaşterea este organul cel mai desăvârşit în 
organismul universului ... Esenţa cunoaşterii constă tocrhai în aceea că în ea se ma- 
nifestă o întemeiere a lumii de negăsit vreodată în realitatea obiectivă. Cunoaşterea 
noastră este - ca să ne exprimăm metaforic - o permanentă pătrundere în temeliile 
lumii“ (apud N. Berdiaev, 1992, p. 307). 

Cunoaşterea metafizică nu poate fi supunere pasivă faţă de realitate, ea nu 
poate fi decât un act creator, care are capacitatea de a pătrunde în realitatea auten- 
tică, ce se află dincolo de „realitatea obiectivă“. În teoriile gnoseologice ale lui H. 
Bergson şi W. James întreaga lume dată nouă, inautentică, este parcă un produs al 
Ştiinţei şi al conceptelor logice, urmărind țeluri pragmatic-interesate. Ei nu văd limpede 
cauzele ontologice ale situaţiei date a lumii. 

Psihologismul şi relativismul uman în cunoaşterea metațizică pot fi depăşite 
numai dacă se admite existenţa Logosului universal şi se înţelege omul ca ființă 
păriaşă la Logos, adică om absolut, om total, nu fiinţă individuală inchisă. Cel care nu 
vede în om nici o urmă a Logosului universal este condamnat să se afle sub-domi- 
naţia psihologismului îngust şi relativismului anemic. Metafizica, ce îl urcă pe om în. 
orizontul înalt al transcendenţei, este revelaţia înţelepciunii în omul însuşi, prin efortul 
său creativ. În intuiţiile şi revelaţiile metafizice veritabile omul se uneşte cu universul, 
antropologismul se uneşte cu cosmosul. Aceasta este premisa pentru o posibilă 
cunoaştere a celui mai mare mister din câte mistere există, şi anume misterul „Marelui 
Anonim“. Cunoaşterea lui Dumnezeu şi a tainei ultime a lumii se distinge, în esenţa 
ei, de cunoaşterea ştiinţifică şi conţine în sine prea puţin naturalism sau matematism. 

Cunoaşterea umană se bizuie pe supoziţia că omul este cosmic (universal) prin 
natura sa. Omul ca fiinţă individuală închisă n-ar deţine căi către cunoaşterea univer- 
sului. O astfel de ființă nu s-ar înălța deasupra lucrurilor particulare ale lumii, n-ar depăşi 
stările particulare. Omul este un sistem deschis şi introdeschis. Numai în conştiinţa de 
sine a omului se dezvăluie tainele divine. Omul are capacitatea de a cunoaşte lumea 
şi ceea ce este dincolo de lume pentru că este capabil de efort transconştient, prin 
care poate înţelege că el nu este în lume doar ca una din părţile ei, ci şi în afara lumii 
şi deasupra lumii, în afara Sinelui şi deasupra lui, depăşind toate lucrurile lumii. Omul 
este în univers şi universul pătrunde în el pentru că el este Fiinţă. Omul total, purtătorul 
umanităţii absolute, care a dobândit conştiinţa de sine şi apoi s-a ridicat până în 
transconştiinţă, după torpoarea sa în lumea naturii, după căderea sa în necesitatea 
naturală, după coborârea sa în inconştientul abisal şi preconştientul incert, devine 
conştient de natura sa infinită, de puterea fără margini a spiritului său. 

În „Personalismul energetic“ (1927, p. 245) C. Rădulescu-Motru concepe per- 
sonalitatea ca „întinzându-se în marginile întregului univers“; „aceasta ar fi personali- 
tatea divină, despre care omenirea a avut o presimţire, deodată cu primele ei aspirații 
religioase". 

Învăţaţii raţionalişti sunt nevoiţi să se oprească cu nedumerirea în faţa faptului 
conştiinţei de sine a lui Hristos, în faţa caracterului inexplicabil al acestei conştiinţe de 
sine divine. Conştiinţa de sine a omului este transcendentă în raport cu lumea natu- 
rală şi nu este explicabilă prin ea. 

Există o analogie profundă şi bogată în semnificaţii între e ze fr de sine a lui 
Hristos şi conştiinţa de sine a omului. Numai revelaţia despre Hristos ne dă cheia pen- 
tru dezvăluirea tainei conştiinţei de sine a omului ca Fiinţă. 

Psihologia misticilor este întotdeauna cosmică. De exemplu, 1 mânia nu 
este doar o stihie a psihismului uman, ci şi o stihie a cosmosului. Subiectul este vi- 
zibil în obiect şi obiectul în subiect. În învăţătura mistică a lui Jakob Bâhme există 
enorm de mult foc, apă, pucioasă, materie spirituală şi spiritualitate materială; în om 
sunt ascunse forţe cosmice tainice, necunoscute ştiinţei oficiale şi conştiinţei curente, 
diurne a omului. In „Mysterium magnum“ a lui Bohme, Biblia este eliberată de lanţurile 
care limitează vechea conştiinţă a omenirii şi se întredezvăluie adevărul despre omul 
cosmic. 

În splendida carte a brahmanului Chatterii, Filosofia religioasă secretă a 
Indiei, se spune: „Conştiinţa noastră de sine umană se va contopi cu Ego-ul nostru 
divin, care este chiar veritabilul suflet nemuritor al omului“; „Ţelul evoluţiei umane este 
realizarea deplină a divinității omului, identificarea esenței lui cu Realitatea unică. 
Realitatea unică este în cosmos; tot ce există nu este nimic mai mult decât mani- 
festarea acestei Realităţi; Eul omului este, în esenţă, identic cu această Realitate“. 

Hristos ne-a lăsat să înţelegem că Dumnezeu nu este nici sus, „nici jos, ci în 
noi trebuie să-l căutăm. 

N. Berdiaev (1992, p. 131) arată că gândul despre Dumnezeu depăşeşte 
acele antinomii care se nasc din gândul despre lume şi relaţia ei cu Dumnezeu. Căci 
tezele antinomice sunt egal de adevărate: lumea este în Dumnezeu şi lumea este în 
afara lui Dumnezeu, Dumnezeu este transcendent lumii şi îi este imanent. „Învățătura 
biblică despre facerea lumii nu este adevărul ultim, ea este doar una din tezele anti- 
nomiei. Rămâne ascunsă cealaltă teză a antinomiei: creaţia lumii este un proces 
lăuntric de diferenţiere şi dezvoltare în existenţa divină" (N. Berdiaev, 1992, p. 131). 

In veacul culminant a! scolasticii, Bonaventura, fruntaş al ordinului franciscan, 
consideră misticismul o cognitio Dei experimentalis,prin care Deus in aliquo effec- 
tu interiori agnoscitor (Dumnezeu e cunoscut într-un efect interior). Un alt mare sco- 
lastic al aceluiaşi veac, Thoma d'Aquino, dominican, vorbeşte de o cunoştinţă quasi 
experimentalis sau de o quasi sapida scientia a lui Dumnezeu („Summa theologi- 
ca“, l-a, Q. XLIII, a. 5, ad. 2 m). Thoma admite că noţiunea de Dumnezeu o implică 
pe cea de existenţă: Dumnezeul neexistent este o noţiune contradictorie şi, prin 
urmare, propoziţia „Dumnezeu nu există“ este în sine absurdă. Ceea ce trebuie arătat 
nu este că propoziţia „Dumnezeu există“ este evidentă în sine (ca argumentul onto- 
logic al lui Anselm din Canterbury), ci că este evidentă pentru noi. Pentru Thoma 

;spiritul omenesc nu are o cunoaştere a priori a esenței lui Dumnezeu şi deci nu 

cunoaşte a priori că existenţa se cuprinde în conceptul lui Dumnezeu. Omul 
cunoaşte pe Dumnezeu numai a posteriori, prin ceea ce este creat. Chiar dacă 
esența lui Dumnezeu implică existenţa sa, omul nu cunoaşte a priori acest raport. 

După cum demonstrează d'Aquino, tot ceea ce este necesar îşi are cauza sau în sine 
sau în altceva. Însă dacă o fiinţă necesară îşi are cauza în altceva, atunci acest altce- 
va trebuie să fie tot o fiinţă necesară. Dar şirul acestor fiinţe necesare, care îşi au 
cauza una în alta, nu se poate întinde la infinit. Aşadar, există o fiinţă necesară care 
îşi are cauza în ea însăşi şi care este cauza celorlalte ființe necesare. Această ființă 
este Dumnezeu. Vu 

Evelyn Undeirhill (1928, p. 46-47) socoteşte că “misticii sunt aventurierii „care au 
dus până la capăt procesul unei conştiinţe şi active reveniri la izvorul divin al lucrurilor, 
care, devotându-se întru totul vieţii universale, au trăit o viaţă mai intensă decât au 
putut experimenta ceilalţi oameni". - 

Mircea Florian (1993, p. 41), care a făcut din experienţă principiul de universală 
explicaţie, 'se bucură că mulţi gânditori vorbesc de experienţă în misticism, chiar dacă 
experiența aceasta se referă la „supranatural“ şi „transcendent“, deci chiar dacă expe- 
„rienţa dobândeşte o aplicaţie dincolo de cea obişnuită. M. Florian nu este de acord cu, 

William James (1908, p. 359) că „experienţa mistică“ este invulnerabilă, întrucât ea 
cuprinde „intuiţii“ imediate, întocmai ca senzațiile şi, că, mai departe, „chiar când 
funcţiile simţurilor sunt total suspendate, aceste experienţe prind o realitate ca şi per- 
cepţia externă“. Este de discutat contradicţia intimă dintre cele două pretenţii ale mis- 
ticismului cognitiv de a fi deodată o cunoaştere intimă, directă, dar şi o posesie a 
lui Dumnezeu, topire în infinit. Cunoaşterea presupune deosebirea - nu separarea - 
dintre Eul care cunoaşte şi obiectul cunoscut: oricât de intim ar fi contactul dintre 
conştiinţă şi obiect, deosebirea acestora nu poate fi suprimată. Cunoaşterea nu este 
niciodată o contopire, iar contopirea nu este niciodată o cunoaştere. Misticismul pos- 
tulează „pierderea sufletului în Unitate“, ştergerea Eului omenesc în Totalitatea exis- 
tenţei, în Dumnezeu. Suntem puşi în faţa unei noi antinomii peste care nu putem trece 
uşor. În acest punct misticismul poate fi un focar de iluzii. Trăirea mistică nu este 
o reală fuziune a Eului în nonEu, a subiectului în obiect, nu este dizolvarea Eului în 
Unitate. Eul rămâne şi savurează plăcerea de a se simţi în comuniune cu izvorul 
realităţii. Însă Eul uman suferă o adâncă transformare prin afluenţa unor trăiri puter- 
nice. Eul rămâne, pentru că persoana nu-şi pierde contururile şi natura ei separată, ci 
numai le extinde indefinit. Remarcăm, împreună cu M. Florian (1992, p. 67), că mist- 
icismul nu este desființarea Eului, ci dilatarea sau expansiunea lui fără margini. 
Această expansiune în spaţiu şi timp a conştiinţei a fost convingător confirmată de 
„experimentele realizate de psihologii transpersonalişti (Stanislav Grof, 1982). Nu 
divinitatea îrlocuieşte Eul, ci Eul anexează divinitatea şi potenţele acesteia. 
Psihologul clasic H. Delacroix (1938) recunoaşte că în stările de extaz (ceea ce A. 
Maslow numeşte „peak experience“) se petrece o trecere continuă de la Eul limitat la 
început la Eul absolut, o expansiune a conştiinţei. În această stare psihismul uman 
dobândeşte o libertate absolută şi se bucură de o spontaneitate radicală. Experienţa 
extazului mistic este revelarea spontaneităţii nelimitate, nu a pasivităţii. E. Recejac 
(1896) fundează interpretarea sa asupra cunoaşterii mistice pe experiența morală a 
libertăţii. Transcendenţa mistică este transcendenţa unei libertăţi infinite. 

Dacă în misticism se vorbeşte atât de frecvent de „infinită depăşire“, explicaţia 
trebuie căutată în disproporția dintre psihismul misticului şi imensitatea în care se 
simte înghiţit. M. Florian o consideră ca'transcendenţă în exces. Pentru mistic este 
o axiomă convingerea că cel puţin o parte din suflet, partea „eternă" sau „divină“, este 
înrudită cu Dumnezeu şi în ea se realizează sudura între finit şi infinit. Această convin- 
gere este în consonanţă cu filosofia indiană: Sufletul (Atman) este da aceaşi natură 
cu Brahman. 

Din punct de vedere filosofic - după cum interpretează M. Florian (1993, p. 65- 
66) - experienţa mistică este semnificativă în pretenţia ei de a „lichefia“ Eul în acel 
„Altul“ despre care vorbeşte şi poetul E. Maria Rilke, deci în efortul de înstrăinare de 
sine, de „alienaţie“ sau „expropriere“ a conştiinţei omeneşti individuale de către divini- 
tate. De aceea în vocabularul mistic revin neîncetat expresiile: „vid“, „nuditate“, 
„tăcere“, „pustiu“, „neant“. Nirvana budistă redă în formă radicală această trăsătură 
esenţială a experienţei mistice. Eul trebuie să fie golit de senzaţii şi intelect, de tot 
ceea ce îl desparte de Realitatea unitară şi profundă, pentru ca în locul stărilor 
obişnuite să se instaleze starea excepţională a extazului. Extazul mistic are ceva ne- 
gativ, ca şi intuiţia lui Bergson; el înlătură tot ce-i stă în cale în viaţa obişnuită. Misticul 
vorbeşte de „moartea simţurilor sau de „moartea discursului“, pentru ca să trăiască 
în sufletul său numai Dumnezeu, care se sudează cu el în acea parte „necreată“ din 
Eu, numită de Meister Eckhart „Urgruna“ (temeiul dintru început), „Scânteie“ (Funke), 
„Cetate“ (Burg). Sudura se face numai după ce au amuţit simţurile şi inteligenţa dis- 
cursivă. Extazul este un „rapt“,.un „transport“, un transfer dincolo de experienţa 
obişnuită şi de rațiune, este aşadar „supraraţional'. O analiză profundă şi interesantă 
a raptului extatic întreprinde Mircea Eliade (1992). 

Schema cunoaşterii în cadrul misticismului este trasată de scopul şi metodele 
sale: regăsirea de sine a psihismului uman prin desprinderea de seducţiile naturii; 
cufundarea în misterele interne, interiorizare, introversiune accentuată, în scopul de a 
descoperi „locul“ unde Dumnezeu sălăşluieşte natural sau supranatural, în fine, uni- 
unea în „adâncuri“ cu Divinul, extazul, „modul angelic de a cunoaşte“. Starea teopa- 
tică (Tereza d' Avilla, 1515-1582) nu e o etapă autonomă, ci o modificare creştină a 
extazului, care presupune înlăturarea extazului letargic, care anulează persoana prin 
scufundări în zone abisale, o temperare dar şi o permanentizare a lui pentru a nu pa- 
raliza funcţiile conştiinţei. Nu putem să nu observăm similitudinea stării teopatice cu 
' starea de extaz din „peak experience“ a lui Maslow, acea experienţă de vârf care se 
caracterizează deci prin ascensiune, nu prin descensiune. Fr. K. Schumann (1928) 
observă că în creştinism interesează cunoaşterea lui Dumnezeu ca obiect, nu 
trăirea nonobiectivului. i 

Rudolf Otto (1992), partizan al iraţionalului în sfera sacrului, reclamă, drept 
- neapărată întregire,. dezvoltarea factorului raţional cu scopul de a pune religia la 
adăpost de „arbitrarul misticismului“. Mircea Florian (1993, p. 213-214) adaugă, că şi 
pentru el, „raţionalul sau ştiinţificul singur nu este suficient pentru a garanta realitatea 
religioasă, aceasta în primul rând din cauza insuficienţelor cognitive inerente obiec- 
tivului religios: infinitatea şi puritatea lui“. Însă momentul raţional nu poate lipsi 
credinţei. Printre cuceririle ştiinţei religiilor - semnalate adesea de către M. Eliade, 
i. Culianu, J. G. Frazer, L. Levi-Bruhl ş. a. - este descoperirea la cele mai diferite 

- Popoare primitive - la negrii din Africa apuseană, la pigmeii din Alia ecuatorială, la 
-melanezienii şi aborigenii australieni - a credinţei într-un „Mare Dumnezeu“, deci a 
unui monoteism primitiv. Acest monoteism este în mod cert dovada gândirii „primi- 
tivilor“, care au ajuns la ideea că Universul are o singură cauză creatoare şi sus- 
ținătoare. Misticismul n-ar fi izbutit să garanteze acest conţinut al Unităţii. 

Pentru un scientist sau un filosof pozitivist tot ce se poate spune despre 
Dumnezeu sună absurd sau paradoxal. Paradoxul cel mai mare este că, cu toată 
prăpastia dintre om şi Dumnezeu, omul care este dispus să creadă găseşte metoda 
de a comunica cu Dumnezeu: intuiţia, revelaţia, meditaţia contemplativă, extazul şi 
rugăciunea. În cazul lui „Homo religiosus“, la care credinţa devine o convingere şi un 
sens al vieţii, Dumnezeu găseşte mijlocul şi calea de a comunica omului voinţa sa, 
deci de a vorbi cu omul. Pentru credinciosul a cărui credinţă este o motivaţie intrin- 
secă se realizează trăirea experienţei religioase până la nivelul cel mai înalt al aces- 
teia, când el ascultă de chemarea venită din partea lui Dumnezeu. Când omul este 
lipsit de speranţă, dezorientat şi se simte pe marginea abisului, atunci el este susţinut 
de mâna lui Duninezeu, atunci crede. La început omul crede, dar înțelegerea vine 
ulterior şi depinde de credinţă - credo ut intelligam. Deseori sinergia dintre credinţă 
şi înţelegere este simultană, ambele cresc şi se dezvoltă deodată şi împreună (în 
chip sinergetic, |. Mânzat, 1991 - a; 1997). 

Blaise Pascal (1623-1662), deşi a recunoscut în „Cugetări“ (postum, 1670) că 
existenţa lui Dumnezeu nu poate fi demonstrată raţional, a invocat avantajul opțiunii 
pentru credinţă, formulând vestitul său „pariu“: „dacă Dumnezeu nu există, nu pier- 
dem nimic, iar dacă există, câştigăm totul“. După Pascal, cunoaşterea lui Dumnezeu, 
fără cea a mizeriei tale, naşte mândria, cunoaşterea mizeriei fără cea a lui Dumnezeu 
naşte disperarea. Cunoaşterea lui Hristos este o medie, pentru că aflăm î în el şi 
pe Dumnezeu, şi mizeria noastră. 

Din cele arătate mai sus reiese că Dumnezeu nu poate fi cunoscut şi că totuşi 
el poate fi cunoscut. El nu poate fi cunoscut după normele cunoaşterii clasice, cu 
metode strict ştiinţifice. Pentru cunoaşterea lui Dumnezeu este nevoie de metode şi 
procedee extraştiinţifice, deci este nevoie de o anumită iniţiere a credinciosului. 
Această iniţiere cere efort de voinţă, concentrare deosebită, capacitate de transcen- 
dere şi suferință. Cunoaşterea lui Dumnezeu este posibilă numai prin metode 
metafizice, prin asceză, transcendere şi autocosmizare. Aşa cum psihismul uman nu 
poate fi cunoscut direct, ci doar indirect, fiind imaterial, neperceptibil şi nemăsurabil, 
cu atât mai mult spiritul universal nu poate fi accesibil prin metode clasice de obser- 
vare, experimentare şi măsurare. Cine nu poate urca cu conştiinţa sa până la tran- 
scendere şi cosmizare nu poate avea acces la cunoaşterea divinității, aflate în om şi 
în afara sa. 

Religiozitatea nu este simplă cunoaştere a Divinului, ci o participare la el. 
Experienţa participării este baza magiei, ca şi a religiei, ea este totuna cu Revelația 
şi tot una cu Salvarea (M. Pradines, 1941). Dumnezeul filosofilor, Dumnezeul lui 
Platon, Aristotel, Descartes, Spinoza, Hegel este un obiect de cunoaştere, nu de 
„alianţă“, de „participare“ spre mântuire. M. Florian (1993, p. 208) discriminează par- 
ticipaţia misticismului prin contopirea şi participaţia credinţei, participare morală, 
care admite numai intimitate, fără a suprima distanţa şi fără pierderea identităţii. 

Credinţa în divinitate nu este numai adeziunea personală, . distinctă de cu- * 
noaştere, ci este şi O cunoaştere la care credinciosul aderă conştient, o referință la 
realităţi. Credinţa nu este posibilă fără-un obiect independent de Eu, chiar dacă obiec- 
tul nu este sensibil, vizibil, ci imaterial, ideal. Orice credinţă este atât iraţională, cât şi 
raţională. „Raţională“ este orice credinţă prin referinţa ei la un obiect real, în măsura 
în care conştiinţa credinciosului n-a alunecat în lumea iluziilor, a ficţiunilor, care însă 
sunt şi ele obiecte, dar obiecte ireale. 

Ce este Dumnezeu? Într-un singur cuvânt am putea spune: Dumnezeu este 


iubire! 


7, SFÂRŞITUL LUMII ESTE SFÂRŞITUL UNUI CICLU ISTORIC 
ŞI COSMIC (Rene Gu&non) 


Nu este deloc întâmplător faptul că astăzi mai multe spirite sunt bântuite de 
ideea „sfârşitului lumii“. Preocuparea pentru „sfârşitul lumii“ - după părerea lui R. 
Gunon (1993, p. 27-51) - este strâns legată de starea de nelinişte generală în care 
trăim astăzi: presentimentul obscur a ceva pe cale să se sfârşească produce, în chip 
firesc, reprezentări dezordonate şi, cel mai adesea, materializate grosolan; sfârşitul 
nu este desigur „sfârşitul lumii“ în sensul total pe care i-l acordă unii, dar este sfârşitul 
unei lumi, adică al unei epoci ori al unui ciclu istoric, aflat poate în corespondenţă cu 
un ciclu cosmic, aşa cum ne învaţă toate filosofiile tradiţionale. 

Este de ajuns să privim în jur ca să ne convingem că aceasta este starea lumii 
actuale şi ca să constatăm pretutindeni profunda decădere pe care Evanghelia o 
numeşte sugestiv „urâciunea pustiirii“ (ultima fază a lui „Kali-Yuga“). Nu trebuie să ne 
ascundem nouă înşine gravitatea situaţiei, ci se cuvine s-o privim aşa cum este, fără 
nici un fel de „optimism“, dar şi fără nici un fel de „pesimism“, pentru că sfârşitul lumii 
va fi totodată începutul unei lumi noi. 

Civilizaţia modernă, ca orice altă epocă istorică, are raţiunea ei de a fi. lar dacă 
această civilizaţie este încheierea unui ciclu, atunci se poate spune că ea este în- 
tr-adevăr ceea ce trebuie să fie, că survine la locul şi timpul potrivit. „Se apropie 
momentul când, după tradiţia hindusă, doctrina sacră se va închide toată într-o 
scoică, pentru a se ivi intactă, la răsăritul lumii noi“ (R. Guenon, 1993, p. 164). 

Mişcarea „New Age“ (Noua eră. sau revrăjirea vărsătorului) se referă la for- 
marea unui nou om cu o conştiinţă globală care poate sista distrugerea lumii şi poate 
promova un program mondial de automântuire umană. Proclamându-se „religie a 

„automântuirii“, New Age, urmăreşte grăbirea evoluţiei omului spre o nouă treaptă. 
Omul actual este doar o „fiinţă de tranziţie“, pe cale să dobândească o nouă 
conştiinţă, care să-i deschidă omului relaţia infinită cu universul. 


| 

CAPITOLUL VIII 


PSIHOLOGIA RELIGIEI ÎN ORIZONTURILE 
TRANSPERSONALULUI, MAGICULUI ŞI METAPSIHICII 


1. RELIGIA ŞI PSIHOLOGIA TRANSPERSONALĂ 


1.1. Coordonate teorețice ale psihologiei transpersonale 


Psihiatrul ceh (emigrat în S.U.A.) Stanislav Grof pune bazele unei noi orientări 
în psihologie, numită PSIHOLOGIE TRANSPERSONALĂ, care se răspândeşte mai 
întâi în S.U.A. (California). Americanul Paul C. Vitz (1988), afirmă că acest nou dome- 
niu ar putea fi botezat mai adecvat „psihologie spirituală“ sau „psihologia experienţei 
transcendenţei“. 

TRANSPERSONAL înseamnă „dincolo de persoană“. Intenţiile noului curent 
sunt extinderea câmpului cercetării psihologice care să includă arii ale experienţei şi 
comportamentului uman asociate cu o sănătate optimă şi un echilibru armonic, În- 
tr-un evantai larg al stărilor de conştiinţă, Jepasiua limitele obişnuite ale Self-ului şi 
personalităţii. - 

Direcţiile de cercetare ale psihologiei transpersonale sunt: procesul transper- 
sonal, conştiinţa integrală, metanevoile, extazul, experienţa de vârf („peak experi- 
„ ence”), transcendenţa Self-ului, sacralizarea vieţii cotidiene, conştiinţa cosmică, 
sinergia individului şi a speciilor, teoria şi practicile meditaţiei, cooperarea transper- 
sonală, autorealizarea transpersonală etc. / 

Psihologia transpersonală se arată a fi nemulțumită de „parțialitatea“ psiholo- 
giei contemporane, de orizontul prea limitat al câmpului ei tematic, care este centrat 
asupra unor aspecte înguste ale psihismului uman, fără să exploreze în totalitate şi 
profunzime („the deep Self“ - J. C. Lilly, 1977), stările şi trăirile psihice ale omului. 
Prima preocupare este cercetarea conştiinţei umane ca „dimensiune centrală ce 
oferă baza şi cOLiCĂtUI tuturor experienţâlor“: conştiinţa este „solul“ şi iara SAUL 
universale“. | 

Fiind nesatisfăcută de faptul că psihologia contemporană se centrează pe 
investigarea conţinuturilor conştiinţei, limitând în acest fel câmpul cercetării, psiholo- 
gia transpersonală îşi deplasează atenţia spre „pulsaţiile sale interioare“, spre stu- 
dierea „conştiinţei optime“, care este mai întinsă şi, în mod potenţial, disponibilă în 
orice moment. ț 

Pornind de la premisa că psihologia tradiţională stăruie doar asupra câtorva 
stări limitate ale conştiinţei (veghe, vis, delir, intoxicare), neacordând suficientă atenţie 
aşa-numitelor stări „alterate“ ale conştiinţei, generatoare de disconfort, ea îşi propune 
să studieze toate stările modificate ale conştiinţei. 

Scopul principal al acestui curent este dezvoltarea tuturor potenţialităţilor con- 
ştiinţei, pentru a elibera individul de „cercul“ prea strâmt al condiţionărilor interioare şi 
a-l ajuta să ajungă la trăirea plenară a stărilor sale de conştiinţă. Concepţia transper- 
sonală asupra conştiinţei este apropiată de conceptul nostru de „transconştiință 
umană“. 

Pentru atingerea acestor obiective sunt recomandate o serie de metode prac- | 
tice: psihoterapia transpersonală, meditaţia de tip Zen, Yoga, tao, sufism, budism, 
hipnoza profundă, autohipnoza etc. 

Se propune chiar o tehnologie transpersonală, care presupune parcurgerea 
a trei stadii: 

1) identificarea - capacitatea individului de a stăpâni emoţiile şi gândurile sale, 
de a fi responsabil de sine, de a-şi pune în mişcare realizarea deplină a Self-ului şi 
a-şi însuşi procesul de autoprofeţie, prin care experienţa psihică anticipează şi 
validează realul; . 

2) dezidentițicarea - debarasarea treptată a conştiinţei de conținuturile sale, în 
general, şi de gândire, în particular, de concepţia îngheţată despre Self; 

3) autotranscendenţa (V. Frankl, 1993), prin care omul avansează la un nou 
nivel al conştiinţei sale: „în cea mai adâncă profunzime a psihismului, unde toate iden- 
tităţile limitative au fost eliminate, conştientizarea nu are nici o limită de identificare şi 
se are pe Sine ca subiect, dincolo de orice îngrădiri ale timpului şi spaţiului“ („mintea 
universală” aspaţială şi atemporală). 


1.2. Religia din perspectiva psihologiei transpersonale 


A. Maslow (1962) descrie trăirea „experienţei de vâri' („peak experience") ca 
pe un fel de nirvana sau de extaz profund: conştiinţa este orientată nu numai spre 
lumea externă, ci mai ales spre lumea lăuntrică şi astfel persoana intră într-o stare de 
pace interioară: sursele ambiţiei, geloziei, invidiei, insecurităţii sunt înlăturate şi ast- 
fel dispare motivaţia pentru agresiune şi răzbunare; omul iradiază pace şi armonie în 
mediul familiar sau microsocial; starea de pace nu este de pasivitate, ci de folosire a 
Sinelui, a energiei sale în slujba unor scopuri transpersonale. 

Stanislav Grof a elaborat o cartografie a inconştientului, care cuprinde trei 
domenii: « 

1) domeniul Sedii paloă marul: asociată cu evenimente din pre- 
zentul şi trecutul persoanei; 

2) domeniul experienţei perinatale - retrăirea. realistă sau simbolizată a 
diferitelor stadii ale procesului naşterii proprii; 

3) domeniul experienţei transpersonale - transcenderea şi cosmizarea: 
planul transpersonal este şi planul inconştientului colectiv din psihologia lui C? G. 
Jung (considerăm că „inconştientul transpersonal“ are multe din atributele 
transconştientului, aşa cum îl concepem noi). 

'" Redăm, pe scurt, câteva relatări din St. Grof (1983). 

Experiențele religioase şi mistice reprezintă categoria cea mai interesantă a 
trăirilor transpersonale: subiecţii „trăiesc“ experienţe ale morţii/renaşterii şi de uniune 
cosmică, ei evoluează în alte lumi, în care domină apariţii demonice sau sacre, 
retrăiesc „încarnări trecute“. Subiecţii introduşi în stările transpersonale se referă la 
„cunoaşterea spontană a sacrului, la conştiinţa pură a Fiinţei şi la bogăţia unei per- 
cepții intuitive a cosmosului“. Ei vorbesc adesea de eternitatea momentului prezent 
şi afirmă că sunt în contact cu infinitul. 

Unii subiecţi declară că se simt intimidaţi, umili, fără importanţă, dar, în acelaşi 
timp, au sentimentul de împlinire extraordinară: au certitudinea dimensiunii lor cos- 
mice până în punctul de apropiere şi identificare cu Dumnezeu. Viziunile asupra 
zeităților şi arhetipurilor jungiene sunt caracteristice pentru experienţele de 
cosmizare. Unii mărturisesc că nici o împlinire, nici un succes în lumea materială nu 
satisface trebuinţa insaţiabilă a Self-ului de fericire, care nu poate fi găsită decât în 
spiritul nostru. Astfel, ei înţeleg clar mesajul maeştrilor spirituali (Hristos, Buddha şi. 
a.): singura revoluţie aptă de reuşită este transformarea interioară a întregii 
Fiinţe umane („momente lungi am avut impresia că eram compus din energie spiri- 
tuală şi din vibrații spirituale pure”). 

În matricile perinatale experienţa morţii Ego-ului este adesea asociată cu 
imagini ale zeităților terifiante şi distrugătoare: Kali, Moloch, Shiva etc. Cadrul de 
referință simbolic cel mai curent este moartea lui Hristos pe cruce şi învierea sa. 
Rădăcinile perinatale ale creştinismului sunt evidenţiate graţie experienţelor simul- 
tane asupra angoasei şi morţii (Hristos pe cruce), asupra pericolelor care-i pândesc 
pe noii născuţi (masacrul inocenților ordonat de irod), a sarcinilor şi protecţiei mater- 
ne (Fecioara Maria şi copilul lisus). 

Un subiect relatează pala arsi la drama patimilor lui Hristos (apud St. Grof, 
1983, p. 170-172): 

„Am trăit patimile lui Hristos. Eu eram Hristos şi eram totodată toţi oamenii des- 
tinaţi morții care se îndreptau spre Golgota. Viziunile mele erau foarte clare, suferinţa 
şi tristețea mea erau de mare intensitate. La un moment dat, o dâră de sânge 
murdărea chipul Domnului. Eu nu-i vedeam chipul, ci doar această lacrimă de 
sânge care curgea şi care acoperea lumea întreagă, când Hristos participa la 
suferinţa şi moartea tuturor oamenilor. Megeam spre Golgota; ajuns acolo am fost 
crucițicat împreună cu Hristos şi cu toţi oamenii. Niciodată durerea nu a fost atât de 
puternică. Eu eram Hristos, eu eram crucificat, eu eram mort. Un cântec celest răsuna 
în momentele în care noi toţi muream răstigniţi pe cruce. Era vocea îngerilor; ei cântau 
şi noi ne înălţam lent spre cer cu cruce cu tot. Semăna cu o naştere. În momentul 
morţii mele, vântul a suflat şi mi-a împins crucea spre o altă lume. În acest timp, pe 
pământ erau mari procesiuni în imense catedrale: lumânări imense, aur şi tămâie, 

toate se înălţau. Eu nu mai aveam conştiinţa existenţei mele personale. Eu eram con- ; 
topit în toate. procesiunile şi toate procesiunile erau în mine. Eu eram fiecare om şi 
totul se înălța. Splendoarea şi măreţia acestei ascensiuni depăşea orice descriere. Ne 
înălţam spre lumină, tot mai sus, trecând peste imense coloane de marmură imacu- 
lată. Muzica era plină de vrajă, întreaga lume cânta. La un moment dat mi s-a impus 
o viziune. Giulgiul lui Hristos, care se înălța cu noi, m-a atins. Nu eram sigur dacă 
m-a atins doar pe mine sau pe toţi oamenii. Mai multe evenimente s-au produs simul- 
tan cu acel contact. Noi devenim toţi minusculi - de talia unei celule, a unui atom. Eu 
eram pace, bucurie şi dragoste. lubeam dumnezeirea şi mă contopeam cu ea. 
Atingerea giulgiului a avut asupra mea efectul unui cablu de înaltă tensiune. Totul a 
explodat. Am fost azvâriiţi în locul cel mai înalt posibil - locul luminii absolute. 
Liniştea s-a aşternut; nici un sunet, doar o lumină pură. Aveam sentimentul că eram 
în centrul sursei de energie. Eu eram Dumnezeu: eram ÎN DUMNEZEU, participam 
LA DUMNEZEU. La trezirea din această stare subiectul declară: „Teroarea şi umilin- 
ţa, pacea, fericirea şi bucuria nu m-au părăsit. Acum ştiu că Dumnezeu există cu 
adevărat. Sunt convins că l-am întâlnit pe Dumnezeu în centrul energiei universale. 
Astăzi păstrez convingerea că toţi oamenii sunt unul şi că fluviul vieţii curge în 
Dumnezeu şi că nu este nici o deosebire între oameni - amici sau inamici, albi sau 
negri, bărbaţi sau femei -, noi toţi suntem unul'. 

Mai mulţi subiecţi au avut reprezentări abstracte despre Dumnezeu ca fiind 
o energie spirituală pură sau un soare transcendent şi cosmic. O formă particu- 
lară a acestei experienţe pare a fi uniunea Atman-Brahman, aşa cum este descrisă 
în textele sacre ale hinduismului. Individul se simte în contact cu elementul divin, cel 
mai profund, din Fiinţa sa. Sufletul său individual (Atman) îşi pierde identitatea 
aparentă pentru a se contopi cu sursa sa divină, Sufletul cosmic (Brahman). 
Această percepţie zămisleşte sentimente de contact sau de identitate cu Dumnezeu. 
Reprezentările personificate ale lui Dumnezeu sunt tot atât de curente, aşa cum sunt, 
de exemplu, imaginile clasice ale Dumnezeului creştin, bătrân, bun, atotputernic şi 
înţelept, stând pe un tron bogat decorat, înconjurat de serafimi şi heruvimi. Totul este 
într-un nimb de lumină şi splendoare. 

Tema întâlnirii cu conducători maeştri şi protectori spirituali este una din cele 
mai frecvente în experienţele transpersonale. Subiecţii percep aceste ființe ca pe 
“entităţi spirituale supraomeneşii, care există deasupra planurilor conştiinţei şi la 
niveluri de energie spirituală superioară. Ghizii spirituali sunt deseori o radianţă sau o 
sursă de energie cu vibrații de înaltă frecvenţă. Subiectul simte prezenţa lor şi le 
recepționează mesajele şi explicaţiile. prin diverse canale extrasenzoriale. Unii 
subiecţi trăiesc grade de fuziune înaltă, până la identițicare. Ghizii spirituali nu se fac 
întotdeauna cunoscuţi, dar individul recunoaşte în ei aspecte divine ale Fiinţei sale 
sau manifestări ale unor figuri religioase celebre: Ramakrishna, Sri Aurobindo, 
Gandhi, lisus Hristos (vezi, de exemplu,John Lilly, 1972). 

Subiecţii confruntaţi cu divinităţile au reacţii emoţionale vii, mergând.de la 
încântarea extatică şi bucuria divină până la teroarea metafizică şi sentimente de 
depersonalizare. Identificându-se cu Spiritul Universal, individul are sentimentul de 
a fi asimilat totalitatea existenţei: de a fi atins realitatea cea mai înaltă şi de a se uni 
cu principiul suprem şi ultim - esenţa întregii Fiinţe. Indivizii găsesc răspuns absolut 

la toate întrebările. Acest principiu pur şi absolut, trăit ca fiind Spiritul Universal, se 
caracterizează printr-o existenţă, o conştiinţă transpersonală, o cunoaştere şi o bea- 
titudine infinită. Subiectul este pătruns de sentimentul temporar sau durabil de a fi 
atins înţelegerea giobală, nonraţională şi transraţională a problemelor ontologice 
şi cosmologice fundamentale. În concepția noastră numele cel mai adecvat pentru 
acest nivel nu este nici inconştientul, nici subconştientul, ci transconştientul sau 
transconştiința. Acest concept va fi analizat din unghiul Dal glogie! conştiinţei şi al 
epistemologiei psihologiei în capitolul următor. 

Spiritul universal şi Vidul supra şi metacosmic (al neantului primordial şi al 
liniştii) sunt percepute ca fiind asemănătoare şi interşanjabile. Ele nu sunt decât două 
aspecte opuse ale aceleaşi entităţi. Vidul pare a fi „umplut“ forma subtilă a Spiritului 
„Universal şi totuşi... este perceput ca vid absolut („vidul umplut cu sens"). 

St. Grof (1983, p. 235-239) arată că textele sacre ale marilor religii ale lumii, 
documente ale numeroaselor secte. şi mişcări religioase disidente descriu expe- 
rienţele transpersonale. Ele au jucat un rol important în viziunile şi revelaţiile sfinţilor, 
misticilor şi maeştrilor religioşi. Etnologii şi antropologii le-au observat în ritualurile 
sacre ale aborigenilor din Australia, în religiile extatice (orientale), în misterele sacre. : 
(gnosticismul), în riturile variilor culturi arhaice. 

Ca o dovadă că psihologia transpersonală este o construcţie cu premise în . 
filosofia şi mistica orientală este izbitoarea sa asemănare cu budismul. După cum. - 
remarcă M. Eliade (1993, p. 160-163), problema lui Buddha era „ieşirea din Timp“, 
accesul la necondiţionat. Călugării budişti, ca şi brahmanii se străduiau să-şi rea- 
mintească existenţele lor anterioare. „Acela al cărui spirit este concentrat, purificat, 
limpezit, îşi întoarce spiritul către cunoaştere prin amintirea reşedinţelor anterioare. El 
îşi aduce aminte de diferitele reşedinţe anterioare, de o existenţă, de două existenţe,- 
trei ..., patru ..., cinci ..., cincizeci ..., o sută ..., o mie ..., o sută de mii de existenţe /.../, 
de mai multe perioade de creaţie şi distrugere“. (Majjhimanikaya, |, 22 şi urm.). Din 
cunoaşterea vieților lor anterioare, budiştii desprind noţiunea de eternitate. În textele 
budiste scolastice ni se dau lămuriri mai precise asupra tehnicii utilizate. Este vorba 
de a porni dintr-un moment precis, cel mai apropiat de clipa prezentă şi a străbate tim- 
pul de-a-ndoaselea pentru a ajunge ad originem, atunci când prima existenţă „a 
izbucnit“ în lume declanşând Timpul. Astfel se obţine adevărata Înaltă Ştiinţă, căci se 
reuşeşte nu doar recunoaşterea tuturor existenţelor anterioare, ci se ajunge până la 
„începutul lumii“; cel care se întoarce în urmă în răspăr trebuie să regăsească punc- 
tul de pornire care coincide cu Cosmogonia, cu prima manifestare cosmică. Buddha 
nu pretinde că acesta era singurul mijloc. După el, se poate depăşi timpul, adică aboli 
condiţia profană, profitând de o „clipă prielnică“, obţinând „iluminare instantanee“, 
care „sfărâmă timpul“ şi permite „ieşirea“ printr-o ruptură de nivel. Dalai Lama este 
„ considerat de către tibetani ca „o reîncarnare a lui Buddha“. Lamaismul susţine că i 
fiecare om are şansa lui de a atinge eliberarea în momentul morții: este de ajuns să 
_se recunoască în Lumina pură pe care o vede în acel moment (Bardo Thodol) - 
Cartea morţilor la tibetani. 

Psihologia transpersonală, care a rezultat din confluenţa cercetării occidentale 
cu Înţelepciunea orientală, este considerată astăzi a patra forţă, care vine după 
behaviorism, psihanaliză şi psihologia umanistă. 

1.3. Psihologia transpersonală - principal fundament teoretic 
al mişcării New Age 


Am văzut mai sus că psihologia transpersonală conturează un nou orizont 
ştiinţific, care cere reprezentarea cosmosului ca totalitate ontică ce include şi per- 
soana umană şi îşi are destinaţia finală într-o filosofie a vieţii, substituind religia şi 
conţinând noi sisteme valorice şi un nou program al vieţii. Este evidentă influenţa ge- 
neratoare a psihologiei transpersonale asupra mişcării New Age (paradigma holistă 
sau revrăjirea vărsătorului), care apare către sfârşitul anilor şaptezeci ai secolului XX, 
prin The Aquarian Conspiracy, a lui Marylene Ferguson, şi The Turning Point, a lui 
Fritjof Capra. 

Conştiinţa tip „New Age“ cuprinde: 

- principiul sintetic, înlesnind gândirea universului; 

- conştiinţa de grup ca maturizare supremă a individului; 

- un nou principiu călăuzitor, caracterizat de „autoiluminare“ şi orientare după 
„ legităţi „spirituale“; 

- transcendenţă întemeiată numai pe experienţa proprie; 

- conştiinţă globală care sistează distrugerea lumii şi promovează un program 
mondial de automântuire umană. „New Age“ este o religie a automântuirii: omul 
trebuie să înveţe să-şi autoproceseze, prin efort meditativ, atât abisul personal 
(„ordinea ascunsă“ din Seif), cât şi infinitul raporturilor sale cu cosmosul. Dincolo de 
„selfactualization“ (Maslow şi Rogers) trebuie să urmeze experienţa unităţii solidare 
cu cosmosul (cosmizarea şi autocosmizarea). Psihoterapia transpersonală se mai 
numeşte „psihosinteză“, prin care se înţelege procesul de totalizare, integralizare, vin- 
decare prin reunirea cu Sine, cu ambianța, cu omenirea, cu universul. „New Age“ 
urmăreşte grăbirea evoluţiei omului spre o treaptă superioară. Omul actual este o 
„fiinţă de tranziţie“, pe cale să răzbată către o nouă conştiinţă. 

Grupările New Age nu şi-au definit o dogmă teologică proprie, dar multe dintre 
ele au adopat credinţa orientală de reîncarnare. Spre deosebire de Dumnezeul iudeo- 
creştin, mult superior umanităţii, New Age intuieşie caracterul divin al omului. 
Principiul de bază este doctrina responsabilităţii individuale. Aceasta este o versiune 

“occidentală a străvechii dogme orientale a Karmei: orice acţiune generează con- 
secinţe pe care trebuie să ni le asumăm. După cum scrie în Biblie „cine seamănă vânt 
culege furtună“. Nu este vorba de un individualism „al fiecăruia pentru sine“, de satis- 
facerea propriilor dorinţe, doar de dragul satisfacţiei deşarte şi ignorându-i pe ceilalţi.. 
Este vorba de o filosofie etică, prin care individul este înălțat la un nivel global; fiecare 
este răspunzător de păstrarea mediului, de prevenirea războiului nuclear, de eradi- 
carea sărăciei. Dacă individul îşi realizează propriile idealuri - în artă, afaceri sau 
ştiinţă -, rezultatele sale sunt de folos pentru întreaga societate. 

2. PSIHOPATOLOGIA ŞI METAPSIHICA RELIGIOZITĂŢII: 


2.1. Fanatismul religios 


În afara misticilor iniţiaţi, ale căror experienţe rămân secrete, au existat în isto- 
rie numeroase cazuri de mistici şi sfinţi bolnavi, care erau dominați de halucinaţii 
(vizuale sau auditive) sau sufereau de diverse maladii psihice care provocau de- 
dublarea personalităţii şi disoluția mentală. Misticii, care doar ating tangenţial şi rareori 
sfera patologicului, pot acţiona şi gândi raţional, pot comunica cu ceilalţi şi pot con- 
vieţui în cadre sociale. Cei însă care depăşesc pragul normalităţii se desprind de 
normele convieţuirii sociale şi trăiesc într-o lume pur imaginară, confecţionată de 
boala lor. Emil Cioran (1992, p. 7-12) consideră fanatismul religios ca tară capitală, 
care îi dă omului gustul eficacităţii, al profeţii, al terorii. În crizele mistice, gemetele 
victimelor sunt paralele cu gemetele extazului. Epocile de fervoare sunt pline de fapte 
sângeroase: Sf. Tereza nu putea fi decât contemporană cu autodafeurile („acte de 
credinţă“ pe care le săvârşesc cei arşi pe rug înainte de a muri), iar, M. Luther cu 
masacrarea ţăranilor. Puterea fanaticului de a adora este răspunzătoare de crimele 
sale: cel care iubeşte peste măsură un zeu îi constrânge şi pe ceilalţi să-l iubească şi 
îi extermină dacă refuză. 

Există multe exemple. Mai interesant este un caz relatat de revista italiană 
„Astra“ în 1990. Este vorba de Teresa Neumann, o stigmatizată din Germania (1898- 
1962). Ea a trăit fenomene neobişnuite şi unice, care ies din cadrele acceptate ale 
normalului. În 1918 (avea 20 de ani) ea suferă un accident, care va da vieţii sale alt 
curs, marcându-i destinul. Când într-o fabrică a izbucnit un incendiu, Teresa s-a grăbit 
să acorde ajutor. Ridicând găleţile grele cu apă, a depus un prea mare efort, care i-a 
provocat deplasarea a două vertebre. În urma accidentului, după un an, Teresa era 
paralizată de picioare (hemiplegie) şi oarbă. După patru ani de paralizie şi orbire, în 
ziua sfințirii Teresei de Lisieux s-a vindecat. Ea a declarat că în ziua în care s-a vin- 
decat a văzut o mână albă, fragilă, care a ajutat-o să se ridice din pat. Teresa a pri- 
mit stigmatul începând cu paştele anului 1926. A avut dintr-o dată viziunea lui 
Hristos, în genunchi în livada de măslini, şi s-a îndrăgostit pe loc de el. În timp ce el 
se uita fix la ea, Teresa a simţit o durere intensă în dreptul inimii: era primul stigmat, 
care a început imediat să sângereze. În zilele următoare a primit stigmatul la mâini şi 
picioare. În sfârşit, apărură şi semnele coroanei de spini pe frunte. Totodată, Teresa 
a început să aibă şi viziuni. Îl „vedea“ pe Hristos în diferite ipostaze din viaţa sa: mira- 
colele şi predicile lui, răstignirea pe cruce şi învierea; „vedea“ şi viaţa Fecioarei, a 
apostolilor şi a sfinţilor, precum şi alte întâmplări biblice neobişnuite. În timpul acestor 
viziuni, din locul stigmatelor curgea sânge. Între două viziuni, Teresa avea momente 
de linişte şi luciditate, putea purta dialoguri. Revenită la o stare normală, Teresa nu 
mai recunoştea nimic din ceea ce spusese în timpul revelaţiilor sale. Este vorba de 
slăbirea accentuată a raţiunii reglatoare, dacă considerăm raţiunea umană ca struc- 
tură de rezistenţă a credinţei sănătoase. 

2.2. Ţrecerea 'de la ireal la real şi invers până la confundara ali 
celor două planuri 


După cum ne semnalează .M. Florian (1993, p. 16-19), există şi o „pseudocre- 
dință“, o realitate mistică şi de credinţă, ca şi o irealitate mistică sau de credinţă. Se 
poate, ca în cazul lipsei unui control raţional care poate atinge graniţele psihopatolo- 
gicului, credinciosul să treacă de la real la ireal şi invers, pierzând identitatea celor două 
planuri, până la confundarea lor. Prin ireal înţelegem posibilul, dar şi imposibilul. lrealul, 
cât timp nu evadează din câmpul posibilului, este şi el un „obiect“, alături de real şi une- 
ori împletit cu el. Căci n-a fost obiect crezut sau trăit mistic care să nu fi fost pentru unul 
real, iar pentru altul o „producţie subiectivă“, o fantasmagorie, o halucinație. 

Pasul de la ireal la real, fenomenul care pentru psihologia ştiinţifică se pre- 
zintă ca o halucinație este frecvent în formele anormale ale extazului, somnambulis- 
mului, hipnotismului sau alienării mintale, ca şi în formele normale sub stăpânirea 
pasiunilor şi afectelor ca spaima, gelozia, voluptatea etc. Acest fenomen a fost numit 
de Charles Renouwvier (1912, vol II, p. 278-296) le vertige mental, adică „ameţeală 
mentală“ sau „ieşire din minţi“. Le vertige mental este trecerea de la imaginaţia posi- 
bilului la aceea a realului sau de la o ipoteză la pretinsa cunoaştere a realului. 
Trecerea se săvârşeşte sub stăpânirea unei emoţii puternice, a unei pasiuni arză- 
toare, a unei reprezentări prelungite. „Le vertige mental“ este o „stare imaginativă şi 
pasională“, este o alunecare, o „nebunie a reprezentării“. Remediul acestei stări, după 
Renowvier, este cultivarea spiritului critic, a unui sistem voluntar de control sau dimi- 
nuarea pasiunii şi imaginaţiei. 

Celălalt pas, de la real la ireal, poate şi el să-l impingă pe credincios în zona 
patologicului. Acest pas este adesea făcut deopotrivă sub imperiul stării mistice, ca şi 
al actului de credinţă, cum înregistrează istoria la atâţia gânditori medievali. Realitatea 
naturală, această temelie a simțului comun, pierde caracterul realităţii tangibile, 
dobândind pe acela de nălucire, de joc al imaginaţiei sau, în cazul cel mai bun, de 
simbol al unei adevărate realităţi „nevăzute“. Datorită credinţei exaltate, irealul devine 
mai puternic decât realul şi astfel absurdul şi aberantul devin trăiri permanente care 
produc plăcere şi beatitudine. 


2.3. Dezagregări ale personalităţii în credinţe extreme: transă şi misticism 


„Vocile“ auzite de loana d'Arc (supranumită Fecioara din Orleans, 1412-1431) 
erau halucinaţii auditive care apăreau episodic. În intervalul dintre aceste halucinaţii 
ea gândea şi aeţiona normal. Judecată de un tribunal ecleziastic, a fost declarată 
eretică şi arsă pe rug. 

În aprilie 1972, nava americană APOLLO 16 a pornit spre Lună. Chariy Duke 
a fost încă un astronaut care a păşit pe Lună. La întoarcere el a devenit un habotnic 
religios şi şi-a dat toată averea săracilor. De ce? 

- lisus Hristos a intrat în viaţa mea, spune el, şi a sulel am înţeles ce este 
dragostea. Am început să iubesc oamenii şi am deschis casa pentru toţi nevoiaşii”. 

in decembrie. 1531, pe un deal aproape de oraşul Mexico, ţăranul Juan Diego 

aude că este strigat de o voce de femeie. Ajungând pe vâriul dealului, vede în faţa sa 

o femeie de o frumuseţe şi măreție copleşitoare. Înbrăcămintea ei strălucea ca 
Soarele luminând totul în jur. l-a zâmbit şi cu o voce blândă i-a spus că dorinţa ei pro- 
fundă este ca pe acel deal să se ridice o biserică. l-a cerut să se ducă la episcâpul 
din Mexico şi să-i transmită dorinţa. Episcopul nu s-a lăsat convins şi a cerut un semn. 
Țăranul s-a înţors pe deal, a primit de la Fecioara Maria flori (în decembrie) pe carei 
le-a dus episcopului. Acest loc a devenit loc de pelerinaj. 

La noi în ţară este cunoscută povestea lui Petrache Lupu de la Maglavit, un 
cioban analfabet şi bolnav din Oltenia, cate avea diverse halucinaţii şi stări mistice, 
exploatate de escroci care s-au îmbogăţit de pe urma lui. 

Analizând funcţia transei în trăirea mistică, M. Florian (1993, p. 52-55) arată 
că misticismul este în prima linie o transă (de la „transitus" - trecere, intrare într-o 
stare nouă, neobişnuită, uneori dureroasă), iar transa se clasifică, cum propune psi- 
hologul J. Leuba (1925), în patru categorii: transă simplă, transă extatică, transă mis- 
tică şi transă mistic-extatică, fără ca tipurile să fie despărțite prin linii de demarcaţie 
absolută. 

Transa simplă este o stare în care psihismul pare a fi pasiv sau că a părăsit 
corpul, este o stare de insensibilitate faţă de lume. Starea se manifestă prin: a) dis- 
pariţia totală. sau parţială a funcţiilor senzoriale, având ca rezultat pierderea mai mult 
sau mai puţin completă a conştiinţei că există lumea externă şi propriul corp; b) redu- 
cerea sau suspendarea funcţiilor mentale superioare. 

ExXtazul este o transă de exaltare sentimentală atât de intensă încât absoarbe 
spiritul, îl scoate din sine (ek-stasis) şi astfel realizează perfect cele două momente 
ale transei simple. 

Transa mistică este transa extatică raportată însă la intervenţia lui Dumnezeu 

“şi socotită ca unificare şi posesie a lui Dumnezeu de către Dumnezeu. Transa mis- 
tică se asociază de obicei cu transa extatică, întrucât unirea cu Dumnezeu trezeşte 
sentimente absorbante şi violente. Ea revarsă în sufletul misticului o beatitudine 
incomparabilă, o bucurie nesfârşită, o imensă beţie spirituală, ea scufundă inima celui 
mistic într-un ocean de delicii. Este o frecventă constatare a misticilor fanatici că 
voluptăţile spirituale sunt aşa de puternice încât debordează inima omului, sparg 
învelişul simţirii normale. Extazul ca transă completă poate fi mistic, dar poate să nu 
fie, ca de pildă în extazul ca prodrom al atacului epileptic, după cum există şi un extaz 
provocat prin sugestie - extazul hipnotic sau isteric. 

Transa mistic-extatică de asemenea se revarsă năprasnic, fără preparaţie, 
iar la marii mistici, de timpuriu: Caterina de Siena avea la 7 ani viziuni, Teresa d' Avila 
la 8 ani porneşte spre Africa pentru a suferi martiriul la Mauri, Marguerite-Maria Ala- 
coque, la 8 ani, a jurat să se consacre lui Dumnezeu. De obicei însă extazul mistic 
cere o lungă şi grea pregătire. Pregătirea extazului mistic constă în înăbuşirea acti- 
vităţii senzoriale, „moartea simţurilor“ şi a activităţilor motrice până Ia letargie, precum 
şi stagnarea imaginaţiei şi a inteligenţei. Pe scurt, pregătirea urmăreşte simplificarea 
până la „vid“ a vieţii psihice sau „purificarea'. 

Simplificarea a fost obţinută pe două căi: pe cale orgiacă, prin beţie, sau pe 
cale ascetică, prin „exerciţiu“, care disciplineză funcţiile psihoorganice. Orgia constă 
dintr-o intoxicare prin substanţe narcotice farmacodinamice: tabac, opiu, haşiş, vin 

etc. La aceleaşi rezultate se ajunge prin dansuri sau mişcări violente, strigăte sau o 
muzică monotonă, insistentă, sfredelitoare. Ascetismul se bazează pe două pro- 
cedee: a) simplificarea prin concentrarea atenţiei asupra unor teme religioase, sub 
formă de. „rugăciuni“, sau asupra unui punct din afară, chiar din propriul corp; b) 
amestecul suis generis de stupoare şi excitație provocat de istovire prin posturi pre- 
lungite, penitenţe, maceraţii sau tot felul de suferinţe voluntare. M. Florian (1993, 
p. 55) observă că raportul intim dintre extazul mistic şi ascetism este o caracteristică 
a misticismului „superior“, în vreme ce simplificarea prin orgie se întâlneşte în misti- 
cismul „inferior“. Ascetismul are ca fundament convigerea că suferinţa şi renunţarea 
au virtute de „spiritualizare“ şi ca atare o putere purificatoare, un efect catartic. 
Ascetismul este o apologie a Suferinţei care înalţă, a durerii care sfinţeşte. 

M. de Montmorand (1920, p. 223), referindu-se la morbiditatea misticismului, 
trece în revistă o serie de stări şi trăiri morbide, pe care le numeşte ,orchestraţia 
nevrozată“ a misticismului: vedenii, apariţii (fotisme), audiții de cuvinte, levitaţie, stig- 
mate sângerânde la mâini şi picioare. Au fost stabilite numeroase manifestări isterice 
la marile mistice: Caterina de Siena, Teresa d'Avila, Marguerita-Marie Alacoque etc. 
În alte cazuri misticismul maschează o mizerie psihofiziologică. Organismul uman nu 
este adaptat la marile ascensiuni „spirituale“. 

„Durerea delicioasă“, „martir delicios“, „foc devorant care pătrunde până în 
măduva oaselor“, „rana de inefabilă suavitate“ Sunt expresii obişnuite la mistici şi 
trădează un erotism supraexcitat şi nesatisfăcut. Insă acest erotism este difuz, nespe- 
cific, şi de aceea se poate asocia şi cu alte emoţii puternice. O variantă a acestei inter- 
pretări este a lui G. Matisse (citat de M. Florian, 1993, p. 80): extazul este provocat 
de o supraexcitare pur mentală, proiectându-se pe ecranul psihismului într-o revăr- 
sare lirică şi sentimentală, care favorizează halucinaţii senzoriale şi intelectuale, 
dedublare de personalitate, însă această exaltare dezordonată a funcţiilor mentale 
are ecou asupra senzualităţii genitale şi o trezeşte. În ceea ce priveşte voluptatea sau 
deliciile, nu trebuie uitat că misticii poartă o luptă implicită cu ispitele, cu „turpitudinea 
şi actele rebele“ ale corpului. Teresa şi loan al Crucii, sistematizatori ai misticismului 
catolic, denunţă „luxura spirituală“ şi condamnă delectarea în aceste stări de beatitu- 
dine, întrucât ele sunt periculoase pentru puritatea morală a trăirii religioase. loan al 
Crucii scrie că în apropierea lui Dumnezeu fiecare din părţile omului jubilează potrivit 
" modului propriu: spiritul gustă o bucurie pură, iar corpul, cu mijloacele sale umile ȘI 
grosolane, se îndreaptă spre plăcerea senzuală. 

Misticismul exagerat, credinţa oarbă care scapă controlului raţional îl ie 
conduce pe credincios fie la fanatism, fie la boli psihice deosebit de grave: halucinaţii, 
delir, extaz mistic, dedublare, pierderea identităţii persoanei, paranoia. Controlul 
creştin şi gândirea lucidă trebuie să însoţească permanent experienţa religioasă pen- 
tru a o păstra în frontierele normalităţii şi sănătăţii mintale. 

3. MAGIE ŞI METAPSIHICĂ 


W. James a bănuit legăturile între religia naturală şi metapsihică, şi a tratat 
fenomenologia mistic-experimentală dintr-un unghi propriu. M. Eliade (1993, p. 49) . 
crede însă, că alăturarea trebuie dusă mai departe. Experienţa religioasă nu poate fi 
privită ca o formă a isteriei, pentru că aceasta dovedeşte confuzia conţinutului psi- 
hic, cu exteriorizarea comportamentală. Mediumnitatea şi alte forme metapsihice se 
recunosc însă lesne în experienţele religioase primitive. Toate sunt evadări din viaţa 
sufletească cotidiană, potenţarea anumitor facultăţi psihice, intensificarea lor până la 
transfigurare, cristalizarea sub forme stranii, nebănuite. „Inţeleasă religia ca o serie de 
efervescențe sufleteşti şi de momente în care conştiinţa întrece fruntariile normalului 
= psihologia şi metapsihica vor fi singurele care vor putea aduce lămuriri, chiar înain- 
tea filosofiei şi sociologiei“ (M. Eliade, 1993, p. 50). | 

Magie, în înţelesul ştiinţific, nu înseamnă şarlataniile de bâlci, prestidigitaţiile 
de salon sau şedinţele de iluzionism, nici oculta ştiinţă medievală, atât de strâns 
înrudită cu alchimia, ci complexul de credinţe, superstiții, legi pe care ni-l dezvăluie 
societatea primitivă. Magia este concretizarea mentalități primitive (M. Eliade, J. 
G. Frazer, E. Durkheim, L. L&vy-Bruhl). James George Frazer (1854-1941), etno- 
graf englez şi istoric al religiilor, a adunat un vast material documentar, prin care a 
demonstrat că religiile societăţilor primitive derivă din magie („Creanga de aur“, 12 
vol., 1890-1915; „Totemism şi exogamie, 4 vol. 1910). Mentalitatea primitivă s-a 
transmis şi în religiile orientale, cât şi în religia greco-romană. Claude L&vy-Strauss 
arată că religia este umanizarea legilor naturale, iar magia este naturalizarea ac- 
țiunilor umane (1970, p. 386). 

În magia primitivă - ne informează M. Eliade - se deosebesc două concepții, 
care duc la două serii de rituri: magia imitativă şi magia contagioasă. Prima are la 
temelie premisa că orice acţiune atrage după sine o acţiune asemănătoare. De 
pildă, distrugând efigia unui vrăşmaş, se crede că vrăşmaşul moare; ca să se mântuie 
de gălbeneală zvârie boala pe animalele galbene. lar magia contagioasă crede că 
două lucruri care au fost cândva în contact, continuă să se influenţeze reciproc 
şi după despărţirea lor. Exemple din această categorie-sunt nenumărate: arzând 
părul sau unghia unui duşman, duşmanul şade la pat şi moare. În multe ţinuturi, cor- 
donul ombilical şi placenta sunt privite ca o fiinţă vie, fratele sau sora copilului, sau ca 
un obiect material în care rezidă spiritul protector al copilului, sau chiar o parte din 
sufletul său. Fireşte, distrugerea acestei rămăşiţe sacre aduce după sine moartea sau 
suferința. De asemenea, o legătură simpatică nevăzută există între veşmintele pur- 
tate şi cel care le-a purtat, între arma care a rănit şi rănitul, între urma materială a 

“unui individ şi acel individ etc. (|. Mânzat şi M. P. Craiovan, 1996). 

Concepţia aceasta stranie a unui fir tainic ce leagă întotdeauna pe om de orice . 
lucru cu care a fost vreodată în legătură, a unei simpatii astrale între om şi obiectele 
exteme caracterizează conştiinţa mitică animistă, fantastică a primitivului. Prin anii '30 
s-au întreprins primele experimente de psihometrie sau criptestezie pragmatică. 
Psihometria, pe atunci, consta din cunoaşterea unei persoane şi a activităţii ei 

prezente prin intermediul unui obiect care a avut cândva legătură directă cu acea per- 
soană (Ch. Richet, 1923, p. 222-231). M. Eliade dă câteva exemple. Wiliam Denton, 
profesor englez de geologie, punând în mâna surorii sale Ana - care era medium - o 
bucată de zgură vulcanică de la Pompei (fără să-i spună, însă, ceva despre originea 
acesteia) - capătă răspunsuri în care se zugrăvea întreaga catastrofă. Ana descrie 
locuinţele din Pompei, frescele murale, detalii de construcţie, apoi erupția vulcanului, 
coloanele de lavă, de apă fierbinte. 

Dr. E. Osty, directorul „Institutului de studii psihice“ din Paris, roagă pe o 
doamnă bolnavă să scrie câteva rânduri pe o bucată de hârtie şi apoi prezintă hârtia 
unui medium, d-na Berly, fără nici o altă lămurire. Mediumul a descris exact pe doam- 
na care scrisese, o arată suferindă, slăbită de febră, bolnavă de rinichi, de stomac - 
amănunte pe care nu le cunoştea nimeni. Mediumul a prezis moartea apropiată a 
doamnei, care s-a îndeplinit în foarte scurt timp (E. Osty, 1923). 

Explicaţia care s-a încercat este identică cu aceea a magiei contagioase: exis- 
tenţa unui fluid simpatic între om şi obiectele din jurul său. Dar aceasta nu este - după 
părerea lui M. Eliade - decât confirmarea ştiinţifică a unei concepţii magice vechi de 
zeci de mii de ani. M. Eliade (1993 p. 51) ajunge la concluzii care pot fi surprinzătoare 
pentru un scientist contemporan: „Magia contagioasă nu este creaţia unor conştiinţe 
prelogice, ci legiferarea unor observaţii ades repetate, un adevăr obiectiv, ştiinţific. 
S-a observat de mult că magia este premergătoare spiritului ştiinţific, prin conştiinţa 
cauzalităţii. Suntem nevoiţi să mergem şi mai departe. Poate primitivii posedau în- 
tr-un număr mai mare calităţile psihometriei... in orice caz, nu se mai poate de acum 
susţine că magia contagioasă este o creaţie întru totul absurdă a unor spirite fantas- 
tice“. Du Prel, în cartea sa Die magie als Naturwissenschaft (prima parte este de- 
dicată fizicii magice, iar a doua psihologiei magice), defineşte ocultismul ca pe o 
ştiinţă a naturii încă necunoscută. Du Prel este un învăţat care readuce ştiinţa la 
izvoarele ei magice şi o extinde în mod firesc în direcţia magică. 

Există tradiţii oculte vechi de mii de ani - o matcă ascunsă, subterană în cultura 
universală. Ocultismul este, în cele mai profunde manifestări ale sale (de exemplu, la 
R. Steiner), un serios simptom al descompunerii şi pulverizării planului fizic al exis- 
tenţei. N. Berdiaev (1992, p. 283-289) arată că ocultismul reflectă clar această despi- 
care în straturi a existenţei; calea ocultă face vizibil aspectul de cadavru al existenţei: 
„Se porneşte un puternic.vânt cosmic şi el poate dobori omul, îl poate dezintegra î în 
lumi infinite... În ocultism pare să nu existe libertate, sens şi lumină la începutul dru- 
mului. Trebuie să orbecăieşti în penumbră pe o scară întunecată şi nesfârşită, pe care 
nu cade nici o- rază binecuvântată de lumină“. Cunoaşterea ocultă pare să nu fie 
dotare activă cu sens, ci doar descriere plină de clarviziune,. „receptare feminină“ a 
lucrurilor. Ştiinţei oculte a lui Steiner îi rămâne neclar dacă “procesul universal are 
sens şi care este acest sens. 

Ocultismul cunoaşte - după opinia lui Berdiaev - taina cosmosului, dar fără 
taina lui Dumnezeu şi taina lui Hristos, fără Logos, fără originară dotare cu sens. 
Ocultismul cunoaşte numai infinitatea potenţială, matematică şi nu vrea să ştie de 
infinitatea actuală, în care totul este deja dat, dintru început, Dumnezeu. Dar i impor- 
tanţa ocultismului este enormă în orientarea către cunoaşterea tainelor cosmosului, 
în afirmarea spontaneităţii omului. Strict vorbind, ocultismul se află în afara re- 

“velaţiel religioase şi în afara harului religios. Susul subzistă în Line în 
sfera relaţiilor între om şi om, între om şi natură. 

N. Berdiaev (1992, p. 286- -289) face a distincţie de esenţă între, magie şi mnis- 
tică. Mistica este spirituală, este comuniune cu divinul. Magia este aproape materia- 
listă, ea se referă în întregime la planul astral. Magla este comuniune cu natura. 
Mistica operează în sfera libertăţii. Magia este încă în sfera necesităţii. Magia în- 
seamnă acţiune asupra naturii şi dominație asupra naturii prin intermediul cunoaşterii 
tainelor naturii. Magia este profund înrudită cu ştiinţele naturii şi tehnica. Ştiinţele 
naturii şi tehnica şi-au uitat proveniența: ele provin din magie. Ştiinţa contemporană a 
„ moştenit de la întunecata magie setea avidă de a poseda natura şi a procura din ea 

ceea ce va conferi forţă omlui. Vechea magie s-a transfarmat pe es nlig în tehnica- 
modernă şi a eliberat enorme forțe magice. 

„Orice formă de magie, întemeiată întotdeauna pe o comunicare cu duhurile 
naturii, a fost considerată de conştiinţa creştină - după cum afirmă Berdiaev- ca fiind 
neagră, toate duhurile naturii au fost considerate demoni. Magia neagră a fost gene- 
rată de conştiinţa creştină, care a avut misiunea universală de a încătuşa temporar 
duhurile naturii şi a opri comunicarea cu ele“. Magii Evului Mediu se străduiau să intre 
în comunicare cu duhurile naturii şi să obţină cu ajutorul lor atotputernicia. Biserica 
i-a considerat pe magi ca fiind negri şi orice magie fiind neagră, căci orice comuni- 
care cu duhurile naturii trebuie să înceteze în epoca creştină a mântuirii. 

Magia întunecată lasă omul vrăjit în necesitatea naturală şi vrea să-i dăruiască 
puterea şi forţa fără a-l fi eliberat. Dacă creştinismul a încetat orice comunicare cu 
duhurile naturii, magia întunecată a continuat comunicarea cu ele, propunându-şi în 
mod interesant țelul de a le guverna, dar rămânând sub dominaţia lor vrăjitorească. 
Pentru magia întunecată lumea naturală rămâne pe veci vrăjită. Magul tânjeşte după - 
atotputernicie într-o lume vrăjită, dar este incapabil să-i destrame vraja. 

N. Berdiaev îşi exprimă speranţa că magia va deveni luminoasă şi conştiinţa 
bisericii va recunoaşte magia luminoasă ca pe o sarcină creatoare a omului în natură. 
Magia va dobândi un caracter creator activ şi va risipi vraja care ţinea natura sub pu- 
terea ei, o va smulge din înţepenire. lar mistica, fiind comuniune cu divinul şi nu comu- 
niune cu natura, fiind spirituală iar nu sufletesc-trupească, nu va putea fi, în epoca 
universală creatoare (în viitorul prezis de Berdiaev), decât creator-activă. 

M. Florian (1993, p. 224) susţine că în magie sunt prezente embrionar ele- 
mente caracteristice ale credinţei. Trecerea de la participarea mistică prin contopire 
la participarea credinţei - care admite intimitatea fără a suprima distanţa - este tre- 
cerea de la magie la religie, cele două ramuri ale sacrului care se întretaie adesea 
şi sunt greu de discriminat. Trebuie acceptată deosebirea, încetăţenită de Frazer 
(„Rameau d'Or“, 1): magice sunt toate practicile care au ca scop constrângerea pu- 

„terilor oculte prin mijloace considerate fără greş în rezultatele lor; sunt religioase 
toate practicile care au ca obiect împăcarea aceloraşi puteri prin rugăciuni, sacrificii, 
deci prin adorare şi totodată prin resemnare sau acceptare a voinţei divine. În acest 
sens se poate spune că religia semnifică faţă de magie un spor de obiectivitate, de 
subiectivare, întrucât ea limitează puterile umane Şi se înclină în ala unor necesităţi 


care depăşesc omul. 

Magia este arogantă, este o rebeliune faţă de forţele impersonale; religia este 
umilă, gata de sacrificiu, este obedienţă. Poate fi găsit un criteriu al deosebirii în 
morală. Magia este amorală, desființează criteriul etic, se interesează de succes şi 
nu cântăreşte mijloacele; religia, dimpotrivă, socoteşte că mijlocul este important, suc- 
cesul este secundar. M. Florian (1993,p. 209) ne atrage atenţia că „religia s-a impreg- 
nat de morală numai după ce a trecut printr-o fază mai rea decât aceea a amoralităţii 
magice: prin faza imoralităţii, a zeilor cruzi, impulsivi şi cinici“. „Adevărata magie, a 
spus Plotin, este trezită prin iubire, precum şi opusul ei - ura; cu dragoste sau ură 
acţionează magicienii prin filtrele şi descântecele lor“. lubirea dusă la cel mai înalt 
grad al conştiinţei şi al forţei sale de manifestare a fost magia lui Hristos. 

Frazer întrevede rolul generator de creativitate al magicului. Noi credem - 
împreună cu Frazer, Levy-Strauss ş. a. - că magicul a fost dintru începuturi prima ati- 
tudine creatoare a omului exprimată prin cutezanţă, asumarea riscului, apetenţă pen- 
tru mister. inainte de ştiinţă, tehnologie, filosofie, artă, religie omul s-a dovedit, prin 
magie, ca ființă creatoare care trăieşte într-o lume de mister şi pentru revelare. Magia 
era o practică, dar şi un Weitanschauung. Magicul nu a dispărut din gândirea omu- 
lui contemporan. Şi astăzi magicul este sămânţa germinativă, este generatricea 
ascunsă, este fermentul invizibil al creativităţii: al descoperirii în ştiinţă, al invenţiei în 
tehnologie, al revelaţiei şi intuiţiei în religie, artă, filosofie. 


4. DIVINAŢIE ŞI PREDESTINARE 


* În conexiune cu ideea de mister şi de magie, care conţine embrionar elemente 
caracteristice credinței religioase, se află conceptul de miracol sau minune. Pentru 
creştinismul veacurilor generatoare de religii, minunea nu era problematică, nu ridica 
dificultăţi de înţelegere. Minunea era tot una cu fenomenul neobişnuit, excepţional, 
supranatural, care este numai un alt cuvânt pentru trăsătura esenţială a religiosului, 
este „cu totul altfel“. Sf. Augustin definea minunea ca fenomen contra naturae 
modum qui nobis est usitatus. Minunea nu stă în contradicţie cu ordinea cauzală 
nici la primitiv, care acceptă un cauzalism universal; ea este însă excepţia, hazaraul, 
posibilitatea de a fi altfel, care este tolerată de însăşi legea naturală. La L. Blaga 
(1993, p. 161) conceptul de minune implică conceptul unui act supranatural şi în 
acelaşi timp excepţional: minunea, deşi contrazice legile naturii, nu e antilogică în 
sine; minunea autentică, dacă există, e neinteligibilă în cadrul naturii, dar inteligibilă 
ca emanaţie de la un factor conştient ce depăşeşte posibilităţile naturii. Întotdeauna 
miracolul presupune, alături de caracterul de neobişnuit, de în afară de experienţa 
comună, „şi caracterul de a fi în relaţie cu sufletul credinciosului, cu subiectul religios“ 
(M. Florian, 1993, p. 199). Minunea există numai în domeniul religios, deci numai 
pentru o conştiinţă credincioasă. Ceea ce decide caracterul minunii nu este rapor- 
tul ei cu legile naturii; ci cu subiectul religios. Fenomenul miraculos - arată M. Florian 
- se desfăşoară pe „tărâmul experienţei spirituale“, este Spiritul infinit în relaţie cu cel 

finit şi prin aceasta el acţionează şi asupra lucrurilor. Trebuie să existe o înrudire de 
esenţă între spiritul uman şi cel divin. Altfel, minunea, nu este crezută. 

C. S. Lewis în „Miracles“ (1947) arată că supranaturalul înseamnă exis- 
tenţa a ceva „nu numai dincolo de această natură“, ci într-un alt plan al existenţei. 
Pentru teologii catolici însă distincţia lui Lewis era nepotrivită ţinând seama de 
credinţa creştinilor în posibilitatea intervenţiei divine. Unele „minuni“ arătau cam 
uzate. Era tot mai greu ca puterile de clarviziune („clairvoyance”) sau levitaţie să fie 
menjinute ca „dovezi ale sfinţeniei“ în solicitarea unei sanctificări, de vreme ce ace- 
leaşi efecte erau relatate cu sutele în urma şedinţelor de spiritism. Drept compro- 
mis a fost introdus termenul de preternatural (neobişnuit, anormal). În „On Time“ 
(1983) M. Shallis atribuie unui călugăr dominican răspunderea de a fi dat un exem- 
plu de miracol: când Sf. Dominic slujea liturghia, când ridica ostia şi cuminecătura, 
se înălța şi el de la pământ. Transformarea pâinii în trupul lui Hristos este un 
fenomen supranatural, starea de levitaţie a Sf. Dominic, spune călugărul, este 
preternaturală. Toate fenomenele preternaturale sunt considerate ca dovezi ale 
supranaturalului şi nu supranaturale ca atare. 

Clarviziunea („a vedea“ pe cale paranormală) era numită în trecut vedere 
secundă. La zuluşi (populaţie negroidă din Africa de Sud, grupul bantu), cu un secol 
în urmă, dacă cineva pierdea ceva încerca să intre într-o stare de concentrare până 
când îi apărea 'viziunea locului unde se afla lucrul respectiv: „imaginea este atât de 
limpede încât parcă nici n-ar fi vorba de viziune interioară“, nota episcopului H. 
Callaway (1868), un observator perspicace al obiceiurilor zuluşilor, „ci ca şi cum ar fi 
văzut chiar lucrul respectiv şi locul unde se afla“. 

Şamanii triburilor erau vizionari, aşa cum au fost şi profeţii Vechiului 
Testament. Potrivit evangheliilor, Hristos a făcut deseori uz de vederea secundă, la 
fel ca şi contemporanul său, călătorul şi filosoful grec Apollonius din Tyana. Există 
documente care mărturisesc despre puterile paranormale ale unor sfinţi sau sfinte. 
Sunt cunoscute levitaţiile săvârşite de Sf. Teresa de Avilla, Sf. Joseph de Copertino, 
Sf. Francisc de Assisi, Sf. Philip Neri, Sf. Dominic ş. a. În comunităţile creştine timpurii 
levitaţiile erau îndeobşte atribuite diavolului. Demonii, se presupunea, înălţau de'la 
pământ trupul persoanei pe care o posedau. Acest lucru era valabil şi în cazul preo- 
ților, călugărilor, călugăriţelor. „Multe dovezi documentare certifică levitaţia corporală 
a demoniacilor (acei presupuşi posedaţi de diavoli sau entităţi spirituale rele)“, a 
descoperit Marc Cramer, un psiholog clinician care a studiat acest fenomen; cele mai 
vechi însemnări pe care le-a găsit figurau în „Lives of St. Francis of Assisi“, a lui 
Celano, descriind un călugăr „în întregime rigid, cu picioarele atingându-şi capul, care 
ar fi fost ridicat în văzduh la înălţimea unui stat de om şi apoi azvâriit pe neaşteptate 
înapoi la pământ" („vezi: Brian Inglis, 1993, p. 181-185, şi Cr. Bird, The Divining 
Hand, New York, 1979). Sf. Teresa de Avilla (sec. XVI), după propria ei mărturisire, 
se ruga lui Dumnezeu s-o apere de levitaţie. Deseori, pe când se ruga, era observată 
plutind câteva minute. Îi era greu să se opună. Un episcop a mărturisit că ea trebuia 
să se ţină de nişte gratii ca să nu-şi ia zborul. Relatarea Teresei de Avilla este impre- 
sionantă dacă avem în vedere că a fost scrisă cu mult înaintea morţii ei şi supusă exa- 
menului Inchiziției: „Mărturisesc că m-a aruncat într-o mare spaimă“. Dar exista şi „o 
mare dulceaţă dacă nu mă opuneam;; „simţurile nu se pierd, cel puţin eu eram destul 

de stăpână pe mine însămi ca să-mi pot da seama'că mă ridicam în sus“ (B. Inglis, 
- 1993, p. 185). Levitaţiile călugăriţelor vrăjite au fost raportate la procesul „Diavolilor 
din Loundun“ şi foarte amănunţit la procesele din Salem (A. Huxley, 1952). 

Puţine miracole din istoria Bisericii catolice sunt atât de bine atestate ca levi- 
taţiile lui Joseph de Copertino (sec. XVII). Având o inteligeriţă limitată i-a fost imposi- 
bil să devină călugăr, dar i-a convins pe franciscani să-l accepte ca frate mirean. Era 
conştiincios în îndatoririle sale: de devoțiune, autobiciuindu-se fără milă; ar fi rămas 
însă necunoscut dacă nu şi-ar fi luat din când în când zborul, plutind peste capetele 
confraţilor. Pomenirea numelui Fecioarei Maria era uneori de ajuns ca să-l înalțe, ast- 
fel că poate fi văzut zburând, în întreaga congregaţie, adunată la slujbă. O dată a plu- 
tit din mijlocul bisericii până în înaltul altar, unde a rămas vreo cinsprezece minute, 
„îngenunchind şi îmbrăţişând tabernaculul“. Cu un alt prilej, plimbându-se pe pămân- 
turile mânăstirii, s-a înălţat până în coroana unui măslin. Incapabil să se dea jos, a tre- 
buit să aştepte aducerea unei scări. Zeci de martori au certificat că l-au văzut pe 
Joseph în-zbor, începând cu Papa Urban al VIII-lea şi sfârşind cu ducele luteran de 
Brunswich. Medicul care îl îngrijea pe Joseph pe patul de moarte arătase şi el cum, 
la sosirea sa, muribundul plutea la câteva degete deasupra aşternutului. Când lui Filip 
Evanghelistul i-a spus un înger că trebuie să-şi întrerupă misiunea de predicator pen- 
tru a căuta un etiopian în deşert ca să-l boteze, Filip a fost telepurtat î Inapoi în Ceza- 
reea după ce şi-a îndeplinit misiunea (O. Leroy, 1928). 

Printre sfinţi se cunosc cazuri de incombustibilitate - capacitatea ființei 
umane de a se face imună Ia foc, obţinând invulnerabilitatea nu numai faţă de durere, 
ci chiar împotriva simptomelor arsurii (Nandor Fodor, 1934). Posibilitatea credinţei de 
a oferi protecţie împotriva focului a devenit o convingere creştină. Un număr de sfinţi 
ilustrează această teză. Caterina de Siena a fost salvată după ce căzuse, pe când se 
afla într-una din transele ei, cu faţa în jos în cărbuni aprinşi. Bernadette a fost văzută 
băgându-şi mâinile în flăcările lumânărilor şi ţinându-le acolo un sfert de oră, conform 
doctorului Dozous, care a examinat-o pe urmă şi nu a găsit nicăieri nici cea mai mică 
urmă de arsură (Carre de Montegeron, 1737). 

Sunt cunoscute şi atestate dangătele „metapsihice“ de clopot la moartea Sf. 
Frangois de Sales, în 1622 (Sir W. Crookes, 1874), sau scurgerile de sânge din sta- 
tuia Sf. Januarius (H. Price, 1939). 

Sf. Pavel a considerat puterea de a primi comunicările Sfântului Duh ca semn 
al graţiei divine. lisus a reînviat conceptul vindecării prin spirit, explicându-le oame- 
nilor că aceasta poate fi o răsplată pentru credinţă. 

Divinaţia este considerată ca făcând parte din familia ştiinţelor oculte, împre- 
ună cu magia, astrologia, cabala, spiritismul ş. a. Divinaţia, la care face frecvente 
referiri R. Otto în „Das Heilige“ (1917), este, după Brian Inglis (1993, p. 255), „arta, 
meşteşugul de a obține imformaţii pe cale paranormală“. Un ghicitor poate-„vedea“ în 
trecut sau poate afla ce se petrece la o anumită depărtare în prezent, dar tendinţa 
largă este de a considera divinaţia ca previziune. 

„Pentru a explica divinaţia, trebuie să revenim la divinitate, la destin, la natură“, 
îi spune Quintus fratelui său, în tratatul lui Cicero asupra acestui subiect. Totul este 
guvernat de destin; nu există în viitor nimic pentru care natura să nu conţină deja 

cauzele; „să adăugăm că, de vreme ce totul este condus de destin, de-ar exista vreun 
muritor capabil să conceapă conexiunea între toate cauzele, nicicând n-ar mai greşi“ 
- punct de vedere cu ecou în secolul XIX-lea în gândirea lui Laplace. Această optică, 
foarte răspândită, conţinea totuşi contradicţia inerentă că viitorul nu poate fi chiar atât 
de riguros controlat de către destin, dacă destinul le permite vizionarilor să: adopte 
vreun curs de acţiune care l-ar putea altera. 

“Pentru Sf. Toma din Aquino predestinarea este o componentă a Providen- 
ţei. Providența nu înlătură cauzele secundare, ci îi realizează efectele prin subor- 
donarea acţiunii lor faţă de Sine. Dumnezeu asigură efecte în natură prevăzând 
cauze naturale care să le producă, fără de care ele n-ar fi produse. EI predestinează 
mântuirea omului în acelaşi fel, subordonând planului predestinării tot ceea ce îi poate 
fi de ajutor întru mântuire, fie că e vorba de propriile rugăciuni, fie de rugăciunile alto- 
ra. Sf. Augustin a susţinut dubla predestinare: aleşii, care sunt o. mărturie a mizeri- 
cordiei gratuite a lui Dumnezeu, şi damnaţii, care pledează despre mânia sa răz- 
bunătoare împotriva păcatului. J. Calvin formulează teza predestinării totale, care „a 
fost pronunţată de Dumnezeu înainte de Cădere, chiar înaintea Facerii lumii“. În teolo- 
gia calvinistă predestinarea semnifică doctrina după care soarta fiecărui om (de a fi 
mântuit sau condamnat) este hotărâtă în chip implacabil de la început de către 
Dumnezeu. 

C. Rădulescu-Motru, în Timp şi destin“ (1940, p. 144), scrie: „fiecare apariţie 
de om, prin destinul ei, este o înălţare spre dumnezeire“. El identifică „timpul trăit“ cu 
destinul, prin care înţelege devenirea, cu caracter de finalitate, stabilită de divinitate. 
Destinul fundează sensul existenţei individuale prin unicitatea lui pentru fiecare om. 
„Singura originalitate, prin care omul îşi fundamenteză sensul vieţii, consistă în ... 
clipele în care îşi trăieşte destinul“ (C. Rădulescu-Motru, 1940, p. 171). 

Cu toate că mulţi susţinători ai predestinării au recurs la vicleşuguri inge- 
nioase, problema a rămas mult timp în atenţia teologilor şi a scientiştilor. 

Michael Shallis (1982) atrage atenţia că divinaţia este „absolut diferită de pre- 
cogniţie“. Pentru „precognitiv“ viitorul este văzut; în divinaţie se caută răspuns la o 
întrebare. Divinaţia se bazează mult pe automatism, pe care Fr. Myers (1903) $ 
defineşte ca aplicându-se activităţilor efectuate „fără iniţiativă şi, în general, fără con- 
curenţa gândirii şi voinţei conştiente.“ Activităţi pe care el le atribuie acţiunii „ele- 
mentelor ascunse sau subliminale din ființa umană; mesaje din Eul subliminal spre 
Eul supraliminal; străduinţa - conştientă sau inconşiientă - a traiectelor subterane ale 
personalităţii de a-i prezenta gândirii normale, treze, fragmente dintr-o cunoaştere pe 
care nici o gândire normală trează n-ar putea să o atingă“ (apud Brian Inglis, 1993, p. 
256). Automatismul a fost prezentat deseori ca formă de posesiune. Spiritiştii susţin 
că mediumul este posedat de un spirit „director“. Ultimul bastion al credinţei în demoni 
îl prezintă - în memoria multor spiritişti - bisericile creştine care folosesc exorcismul 
pentru a constrânge demonii să fugă. 

Prof. lan Stevenson (1966), de la Universitatea Virginia (S.U.A.), arată că infor- 
maţia pe care o furnizează automatismul, fie prin organe de simţ, fie prin mişcări, 
poate fi urmărit spre trei surse posibile: a) material de provenienţă normală, derivat 
din ceea ce a văzut sau auzit subiectul (fără a fi neapărat conştient de acesta); b) 
informaţia derivată paranormal de la persoane vii sau din surse imprimate ori de alt 

fel; c) comunicări din partea unor persoane imateriale. Materialul transferat din a, ne 
previne Stevenson, este confundat adesea cu cel de ordin b sau c. 

În ceea ce priveşte emergenţa spiritului sub formă de cult, la mijlocul seco- 
lului al XIX-lea, specificăm că accentul a început să se pună pe mediumism, care 
mai este răspândit şi astăzi. Principala funcţie a spiritului“director“ al mediumului este 
a le furniza participanţilor informaţii despre sau de Ia prieteni sau rude decedate, fie 
direct, fie în calitate de „comunicatori“. In asemenea cazuri, majoritatea participanţilor 
erau satisfăcuţi cu simpla stabilire a contactului, mai ales când spiritul „director“ sau 
„comunicatorul“ oferea dovezi convingătoare asupra supravieţuirii după moarte a 
trupului şi promisiunea revederii în viaţa de apoi. Spiritismul s-a dezvoltat ca o nouă 
religie, condamnată de oficialităţile eclesiastice. 

Theodore Besterman (care avea vârsta de 20 de ani), în cartea „Crystal-ga- 
zing“, din 1924, se referă la scrying (pe care-l defineşte ca „metodă de aduce în 
conştiinţa scryer-ului, prin intermediul unui speculum şi a mai multor simţuri, con- 
ţinutul subconştientului său, de a-l face mai susceptibil la receptarea conceptelor 
transmise telepatic, de a pune în mişcare o facultate latentă şi necunoscută de per- 
cepţie'). În comunităţile tribale se consemnează adesea scryng-ul efectuat cu un bol 
de apă de către magicianul tribului. În Cartea Facerii scrie că Iosif îşi folosea cupa 
de argint pentru divinaţie, ca şi pentru a bea. La aceeaşi practică s-au referit Chaucer, 
Spencer, Shakespeare etc: lar John Doe, astrolog şi agent al reginei Elisabeta l-a, 
folosea un glob de cristal spre a-şi suplimenta vederea secundă. Imaginile „văzute“ în 
globul de cristal sunt halucinaţii de un gen similar celor pe care unii oameni le 
încearcă în starea intermediară dintre somn şi veghe. Fr. Meyers sugera că răspun- 
derea o poartă autohipnoza, iar W. Barett în „Psychical Research“ (1911) era de 
acord că cel care priveşte într-o sferă de cristal se află „într-o stare de hipnoză inci- 
pientă, detaşat de impresiile înconjurătoare şi deschis impresiilor ce se înalţă din Eul 
său ascuns sau subliminal; cristalul este o formă de autoscop, nu mecanic - ca pen- 
dulul sau vergeaua dowser-ului -, ci senzorial“. Ş 


5. PSIHOLOGIA SECTANȚILOR 


Multe secte religioase sunt conduse de predicatori posedaţi şi dezechilibraţi 
mintal, care îi transformă treptat pe sectanţi în bolnavi şi ființe antisociale. 

N. Berdiaev (1992, p. 152-155) arată că există la sectanţi credinţa în antiuni- 
versaiism, care distruge individualitatea. In cosmos omul este liber, în sectă el 
este rob. Neadevărul şi nedreptatea apartenţei la sectă se află în această ruptură de 
cosmos, de cuprindere cosmică, în această neacceptare a responsabilităţii universale 
pentru toţi. Secta vrea să se salveze singură, ea nu vrea să se salveze o dată cu 
lumea. În psihologia sectanţilor există o cufundare în sine, o mulţumire de sine, o sa- 
tisfacţie faţă de sine. Psihologia sectară dispreţuieşte lumea şi este oricând gata să 
condamne cea mai mare parte a lumii la pieire ca pe ceva inferior. Psihologia sec- 
tară este, în esenţa ei, necreştină, întrucât în ea nu există universalitate creştină şi 

„ iubire creştină universală. Ea nu vrea să ştie că Hristos nu este doar Mântuitorul meu 
şi al corăbiei mele, ci Mântuitorul lumii. Această psihologie de apostat nu vrea să 
poarte povara responsabilităţi pentru soarta treptelor ierarhice interioare ale _exis- 
„tenţei. * i 

Conştiinţa creştină - observă Berdiaev - este o conştiinţă a Logosului universal, 
care nu se împacă nici cu individualismul, nici cu spiritul de sectă, îi sunt în aceeaşi 
măsură respingătoare apostazia şi mulţumirea de sine a unuia, ca şi apostazia şi 
mulţumirea de sine a unui grup mic. Poate exista şi un individualism de grup. 
„Spiritul de sectă“ este mai rău şi mai primejdios decât individualismul, căci el creează 
iluzia universalismului, el conţine o aparentă ieşire din însingurare, din dezunire indi- 
viduală. Individualismul unui grup rupt este mai greu de depăşit decât individualismul 
unuia singur rupt“ (Berdiaev, 1992, p. 153). Secta este o falsă biserică. Psihologia 
sectei conţine o magie suprapersonală de care este greu să te îndepărtezi. „Vinul 
sectei îmbată, el produce iluzia înălțării extatice a existenţei. În sectă are loc o falsă 
uniune, o uniune în afara ierarhiei cosmice universale“. (idem). Pentru conştiinţa 
creştină este admisibilă mai degrabă singurătatea decât secta. individualitatea repre- 
zintă, totuşi, o realitate şi o valoare autentică, individul poate să sufere, în drumul său, 
stări de singurătate, de criză. Secta însă este întotdeauna o fantomă, o iluzie, ea 
este întotdeauna lipsită de realitate şi de valoare intrinsecă. Chiar Hristos a fost sin- 
gur şi neînțeles în drumul său. Hristos a fost primit şi înţeles abia după moartea sa pe 
cruce. Singurătatea cea mai înaltă este divină. Dumnezeu însuşi cunoaşte o măreaţă 
şi plină de suferinţă singurătate. 

Singurătatea este deplin conciliabilă cu universalitatea (să ne gândim la isihaşti 
şi la schimnici). În singurătate poate exista mai mult spirit universal decât în sociabi- 
litatea gregară. Există primejdia să depăşeşti singurătatea prin comuniune sectară şi 
nu universală. În Nietzsche singur şi însingurat era mai mult spirit universal 
decât în câte o sectă, în câte o colectivitate socială, ba chiar mai mult decât în spiri- 
tul bisericii oficiale. Berdiaev ne atrage atenţia că nu trebuie să uităm niciodată că dru- 
mul religiei merge de la personalitate către societate, din interior către exterior, către 
cosmos prin individualitate. : 


6. MISTICISM EXTRARELIGIOS . A 
ȘI RELIGIOZITATE  EXTRAMISTICA 


În concepția lui Mircea Florian (1993), pe care am analizat-o în paragraful 2 din 
capitolul V, misticismul este esenţial naturist şi ca atare se opune unei credinţe ori- 
entate supranaturist. Misticismul pune mai mult accentul pe imanent decât pe tran- 
scendent; suprimă distanţa dintre om şi Dumnezeu; anihilează, astfel, moralitatea, 
supralicitând, în schimb, vitalitatea. Ceea ce, în cazul dat, echivalează cu barbaria. 
Misticismul, dacă este eliberat de sub tutela credinţei religioase, dezlănţuie ofensive 
împotriva civilizaţiei. El este antiintelectual, antispiritual, anticultural. „Misticismul înflo- 

ea în epoci tulburi de despotism şi împilare, când se suprimă gândirea şi expri- 
- marea ei“ (M. Florian, 1993, p.29). : 

_Misticismului extrareligios i se opune feiiaiozitatală extramistică. Cea de-a 
doua se bazează pe sentimentul distanţei dintre om şi Dumnezeu. Ea recunoaşta, 
păcatul încifrat în imanenţă şi graţia pogorâtă din transcendent. Ea valorifică total 
iubirea-caritate. Umilinţa inimii propovăduită de lisus nu este cu totul opusă faţă de 
umilinţa inteligenţei lui Socrate. 

Când vorbeşte despre misticismul „timpului nostru, care slăveşte vitalitatea 
pură, întrupată în forţă, şi se făleşte cu iraţionalismul său“, M. Florian aminteşte de o 
consecinţă capitală a evadării misticismului de sub paza religiei tradiţionale, anume 
de expropriere de către. „naţia rezemată pe rasă“ a unei noi „religii“ sângeroase, tira- 
nice şi ignobile. Misticismului îi sunt proprii ocultismul, magia, teosofia, spiritismul. Nu 
sunt inadecvate formule ca „mistica 'naţionalistă“, „mistica fascistă“, mistica demo- 
crată“. Am completa aceste forme cu altele mai moderne: „mistica stalinistă“, „mistica 
maoistă“ şi „mistica ceauşistă'. 

În ceea ce priveşte filosofia,. M. Florian susţine că misticismul a inspirat idea- 
lismul şi monismul, precum şi „filosofia naturii”. El relatează date interesante despre 
„religiile camuflate“, cum ar fi ateismul şi materialismul marxist. Se referă la saltul 
neaşteptat al omului celui mai areligios într-o „religie“ proprie, de „un fanatism care 
uneori depăşeşte pe acela al credinciosului tradiţional“. 

În Prefaţa la „Misticism şi credinţă“ a lui Mircea Florian, lon lanoşi (1993, 
p. XVII-XVIII) arată că deşi în textul cărţii misticismul de provenienţă religioasă aca- 

parează mare parte din analiza critică, în subtext este concomitent demontat şi mis- 
ticismul laic, care alimentează extremele şi excesele, propunând lumii un substitut de 
„credinţă“ şi de „religie“, cu sens prin excelenţă barbar. Poate că acest patos subte- 
ran este astăzi cel mai actual. Oricine va exacerba un misticism necontrolat de mora- 
litate, unul direct naţionalist sau drapat în declaraţii „internaţionaliste“, unul rasist, 
iraţionalist, antiintelectual - de provenienţă fie idealistă, fie materialistă - va sfârşi prin 
a elogia sau chiar a înfăptui barbaria. 

CAPITOLUL IX | 


- PSIHOLOGIA SINERGETICĂ A TRANSCONŞTIINŢEI - 
UN CADRU NECLASIC AL PSIHOLOGIEI RELIGIEI 


1. PSIHOLOGIA SINERGETICĂ ŞI CREDINŢA RELIGIOASĂ | 


Complementaritatea dintre ştiinţă şi religie, confluenţa şi cooperarea sinergică 
(împreună şi deodată) dintre ele devine evidentă în orizontul metateoretic al siner- 
geticii contemporane şi al psihologiei sinergetice, proiectate de noi în 1990. 


1.1. Scurtă introducere în SINERGETICĂ Ad ă | 
7 dai! i, 
Sinergetica este o orientare ştiinţifică nouă, care urmăreşte să descifreze legi- 

le şi metodele de sporire a eficienţei sistemelor prin stimularea cooperării sincrone, 

concentrate şi coerente a componentelor, într-un mod asemănător laserului. Sinergia 
este acţiunea simultană, îndreptată în acelaşi sens, pentru îndeplinirea aceleiaşi 
funcţii a mai multor agenţi. Psihologia a utilizat înaintea sinergeticii termenul de psi- 
hoenergie: desfăşurarea corelată şi simultană a unor procese care se potenţează 
reciproc. „Sinergetica” provine de la cuvintele greceşti „sin“ şi „ergon“ care înseamnă 

„împreună“ şi „acţiune“. Întemeiată în anii '70 de către fizicianul german Herman 

Haken şi având ca sursă de inspiraţie fizica iaserului, sinergetica s-a răspândit ful- 

gerător, atrăgându-şi aderenţi din cele mai diverse domenii, mai ales cercetători 

nemulţumiţi de îngustimea superspecializării şi de tot mai accentuata lor „însingurare“. 

Sinergetica incită la studierea problemelor - globale: prin unitatea ştiinţelor spre 

cunoaşterea unităţii lumii. Psihologia, ca ştiinţă fundamentală a omului, nu poate sta 

deoparte. Aplicaţii spectaculoase ale sinergeticii găsim frecvent în mecanică, termo- 
dinamică, teoria plasmei, chimie cuantică, biologie, medicină, genetică, ecologie, 
semiotică, neurofiziologie. În psihologie, începând cu anul 1990, am transferat prin- 
cipiile şi metodele sinergeticii, realizând un proiect de psihologie sinergetică 
(|. Mânzat, 1997). 

Ni se pare interesant a dezvălui geneza ideii de sinergetism pentru a înțelege 
mai bine rostul apropierii psihologiei de principiile acestei noi metaştiinţe. Confesiunea 
profesorului H. Haken ne apare ca relevantă: „V-aţi gândit vreodaţă - şi-a întrebat el 
studenţii - de ce într-un laser atomii emit o lumină ordonată, coerentă, monocromă, 
în timp ce într-o lampă obişnuită lumina se produce cu maxiimă dezordine? Dacă am 
putea auzi lumina, atunci am constata că lampa ar face un zgomot confuz, neo- 
mogen, asemenea valurilor mării, în timp ce laserul ne-ar da o singură notă muzicală, 
de o pertectă claritate şi puritate. Or, pentru a obţine un asemenea efect, atomii emişi 
de lumina laserului ar trebui să se organizeze, să se mişte într-o perfectă sincronie. 
Dar de ce se întâmplă aşa? Cine dirijează, cine comandă atomii?“. Haken nu indică 
O forţă responsabilă, ci sugerează un proces asemănător prin dramatism cu lupta 
pentru supravieţuire descrisă de Charles Darwin. 

Să nu ne închipuim cumva că sinergetica este doar o teorie a laserului. -Lase- 
rul este considerat „un pionier“, un „deschizător de drumuri“ în sinergetică, un model 
exemplar de organizare dinamică. Sinergetica demonstrează creşterea eficienţei 
unui sistem prin autoorganizarea componentelor interne, care sunt stimulate să 
lucreze ÎMPREUNĂ şi DEODATĂ (principiul sinergiei eficiente). În loc de „una după 
alta“, sinergetica ne întâmpină cu „una prin alta“. Nu este vorba doar de intensificarea 
interacțiunilor, ci, mai ales, de creşterea vitezei de comunicare între componente, 
care conclucrează activ şi sincron în slujba sistemului. În timp ce teoria generală a sis- 
„temelor şi cibernetica sunt teorii ale Organ za, sinergetica este teoria autoorga- 


nizării. 
1.2. Un proiect de psihologie sinergetică 


Sinergetica este o speranţă şi o promisiune pentru descifrarea misterelo! sin- 
cronismului şi prin aceasta spre pregătirea armonicităţii şi ritmicităţii, care sunt de 
o importanţă capitală pentru extinderea orizonțului teoretico-metodologic al psiholo- 
giei omului. Se pot evidenția astfel posibile corelaţii între bioritmuri (sau psihoritmuri) 
şi ritmurile cosmice (succesiunea zi-noapte, succesiunea anotimpurilor, fazele lunii, 
exploziile solare, eclipsele etc.). Sinergetica face referiri la undele spiralate în cele mai 
diferite medii: inimă, retină, epidemii, galaxii etc. Astfel, această nouă metaştiinţă 
încearcă să smulgă vălul de pe m slerul corespondenţei dintre ritmurile omului şi 
ritmurile cosmice. 

Cooperarea sinergetică nu este identică cu interacţiunea din dialectica clasică, 
ci este o interacţiune îndreptată spre o ţintă. Psihologia contemporană începe să 
reconsidere poziţia omului în cosmos (psihologia transpersonală şi psihologia self- 
transcendenţei): omul nu se află în postura unui sistem în interacţiune cu lumea, ci 
este chiar această interacţiune (Edgar Morin, 1977), care nu poate fi [lg găsă 
decât ca o cooperare sinergetică. 

În cadrul proiectului nostru de psihologie sinergetică am propus o acomodare 
nuanţată a conceptelor şi principiilor sinergetice (|. Mânzat, 1997). Transferul poate fi 
operaţionai în ambele sensuri. Credem că şi sinergetica are multe „de învăţat“ din 
cunoaşterea principiilor de autoorganizare a psihismului uman, care este cel mai 
deschis, cel mai complex şi cel mai dinamic sistem sinergetic cunoscut până acum. 

În orizontul tematic al menţionatului proiect ni se relevă, în prim plan, urmă- 
toarele câmpuri problematice: 1) cooperarea dintre diversele componente ale sis- 
temului psihic uman şi dintre acesta şi alte sisteme preumane '- macrounivers şi 
univers cuantic; 2) sincronismul şi simultaneitatea operaţiilor intelectuale în subsis- 
temul cognitiv sau cooperarea sinergică dintre procesele cognitive şi cele extracogni- 
tive; 3) coerenţa. şi concentrarea (dar şi expansiunea) diverselor activităţi şi trăsături 
ale personalităţii, 4) „tranziţiile de fază“ (salturile) în fenomenele de intuiţie sau de 
creaţie (invenţie şi descoperire); 5) „emisia stimulată" (tip laser) în „problema solving“, 
în învăţare, în motivaţia cognitivă; 6) stimularea creşterii personalităţii prin aplicarea 
legilor autoorganizării sinergetice; 7) înnoirea şi optimizarea structurilor psihice prin 
complementarizarea şi sinergizarea ordinii şi dezordinii, echilibrului şi dezechilibrului, 
diferenţierii şi integrării, eterogenizării şi omogenizării etc.; 8) studiul „dezechilibrelor 
ordonate“ sau a „dezordinii creatoare“ în sporirea flexibilităţii intelectuale în învăţare, 
gândire, imaginaţie, inteligenţă etc. Operaţiile sinergismului psihic pot constitui pre- 
mise ale descifrării numeroaselor mistere ale desfăşurării şi devenirii experienţei reli- 
gioase, având credinţa ca nucleu central: complementarizarea (transformarea: 
laturilor opuse în complementare), sinergizarea (coordonarea şi sincronizarea tuturor 
subsistemelor psihicului), organizarea „organizatoare“ (organizarea de gradul doi), 
transferul structural şi selecţia constructivă (similară cu selecţia naturală). 

Personalitatea umană este un suprasistem dinamic şi complex, deschis şi 
introdeschis, care se autoorganizează prin combinarea unui mare număr de sisteme 
şi subsisteme dotate cu retroacţiune: sistemul cognitiv, cel motivaţional-afectiv sau cel 
volitiv; la acestea se pot adăuga sistemul nervos, sistemul endocrin. Omul trăieşte şi 
acţionează într-un sistem socio-cultural şi este în rezonanţă cu sistemul cosmic. 

În câmpul psihismului uman cooperarea sinergetică îmbracă forme speci- 
fice: cooperarea este atât coprezenţă cât şi coparticipare, este atât coordonare cât şi 
coreglare. Cooperările pot fi succesive sau simultane. Pot apărea două sau mai multe 
cooperări „locale“, care se pot extinde şi transforma treptat în cooperare „globală“. De 
exemplu, în cadrul procesului creativ iniţial cooperarea sinergică poate fi limitată la 
nivelul cognitiv, pentru ca ulterior să se extindă şi să se multiplice: cognitiv şi moti- 
vaţional, cognitiv şi afectiv, afectiv şi volitiv, aptitudini şi atitudini etc. Conştiinţa tran-. 
scenderii şi cosmizării sau transconştiinţa este o organizare sinergetică şi ge- 
nerativă, care se proiectează şi se construieşte prin cooperări diversificate între 
profunzimile Self-ului, lumea umană şi cosmos, între lume şi ceea ce este dincolo 


de lume. 
1.3. Credinţa religioasă din perspectiva psihologiei sinergetice 


După cum am arătat în mai multe rânduri, credinţa poate fi concepută ca sis- 
tem dinamic şi complex de procese şi trăiri care se află în relaţie sinergică cu cele- 
lalte două trăiri ale experienţei religioase: speranţa şi iubirea. Credinţa fără iubire 
degenerează în fanatism, iar fără speranţă decade în fatalism. Iubirea fără credinţă şi 
fără speranţă devine gelozie pustiitoare şi ură. Speranţa fără celelalte două se trans- 
formă în iluzie sau utopie. Numai cooperarea sinergetică între toate trei asigură un 
echilibru psihic. Pentru păstrarea şi perpetuarea unui optimum al credinţei este 

necesară i relaţia sinergică şi. permanentă a tuturor componentelor eterogene ale 
experienţei religioase: cognitive, afective, motivaţionale, voliţionale şi atitudinale. Cre- 
dinţa, fiind cunoaştere prin iubire, în prim plan se impune cooperarea sinergetică şi 
complementar-reversibilă dintre sfera cognitivului şi cea â motivaţional-afectivului. 
Dar, pentru realizarea unui echilibru optim care să se exprime psihologic prin 
trăirea armoniei spirituale este necesară „sinergia eficientă“ a tuturor componen- 
telor psihice menţionate. Numai în acest mod credinţa invadează câmpul psihis- 
mului uman ca o concentrare calmă (H. Rugg, 1963: „relaxed concentration“), 
stare optimă care conduce la un insight profund şi la activarea unei multitudini de 
procese, conlucrând în mod sinergic: Hristos practica o asceză şi o concentrare 
calmă, blândă şi degajată, fără nici o asemănare cu puritanismul bosumiflat. 
Această stare de concentrare blândă şi optimă apare în rugăciune, care poate 
induce mai departe revelaţia, iluminarea bruscă pe care orientalii o numesc „cli- 
max“ sau culminaţie creativă. Credinţa nu se, reduce la afectivitate primară şi pură, 
ea nu înlătură intervenţia intelectului şi stimulează sinergia dintre inconştient, sub- 
conştient şi conştient; tocmai prin această sinergizare credinţa le depăşeşte şi ast- 
fel urcă până în transconştient. Credinţa este o înălţare a spiritului deasupra lumii 
empirice, nu este niciodată coborâre sau cufundare. 

Propoziția lui C.G. Jung „Nostalgia luminii este nostalgia conştiinţei“, N. Stein- 
hardt (1992, p. 259) o interpretează în sensul că prostia (lipsa de lumină) nu are nimic 
de-a face cu doctrina creştină. Lumina nu. este numai Beatitudine, ci şi Înţelegere. 
Credinţa intrinsecă şi profundă poate fi considerată o treaptă înaltă a cunoaşterii, une- 
ori chiar superioară cunoaşterii raţionale. F.R. Jacobi (1763-1819) vedea în credință 
singura modalitate a omului de a accede spre infinit şi o identifica cu sentimentul realu- 
lui. Comentând valoarea credinţei, |. Kant o considera un act de voinţă, de adeziune 
individuală, care exclude îndoiala şi se lipseşte de raţiunile logice comunicabile. 

Credinţa este un proces psihic global! şi o cooperare globală, care cuprinde şi 
pune la lucru „împreună şi deodată“ (sinergetic) nu numai toate sferele psihice, dar şi 
sistemele fiziologice. Globalitatea credinţei este surprinsă magistral de Hegel: „A-l iubi 
pe Dumnezeu este totuna cu a te simţi cufundat în totalitatea vieţii“. Să nu uităm că 
tot Hegel a spus: „Adevărul este întregul“. 


2, IISUS HRISTOS'ES TE LOGOSUL CREATOR 


Adevărata transcendenţă a creştinismului este, după D. Stăniloae (1943),. 
IISUS HRISTOS. Mătafizica creştină a lui D. Stăniloae acordă primat ontologicului: 
„Nu a cugeta este totul, ci a exista (existarea este dinamismul, este mişcarea Fiinţei 
în timp). De aceea, cugetarea adevărată este nu cea care se rupe de actul existării, 
plutind în norii problemelor inventate, 'de pură curiozitate mintală, ci cea care este o 
automeditare a actului de existare asupra sa însăşi, asupra frământărilor, bucuriilor 
sale“ (1943, p. 2). 

„ Rolul considerabil pe care Hristos îl deţine în religia creştină se datorează fap- 
tului că EL este nu numai Logos Răscumpărător sau Mântuitor, ci şi Logosul creator. 

Sf. Maxim Mărturisitorul a arătat! că intreaga creaţie îşi are fundamentul într-o raţio- 
nalitate care îşi găseşte originea în Logosul divin. Centralitatea Logosului în creaţie o 
pune în evidenţă tot Sf. Maxim Mărturisitorul când spune că „raţiunile cele multe sunt 
una şi cea una sunt multe“. M. de Unamuno arată că în cuvânt există un potenţial cre: 
ator. Cuvântul este creator. Hristos a făcut minuni cu cuvântui, uneori fără nici o 
acţiune. 

La baza întregului său edificiu dogmatic, D. Stăniloae aşază persoana lui 
Hristos, Dumnezeu adevărat şi om adevărat. Actele mântuitoare ale lui Hristos - 
întrupare, jerttă, înviere sau înălţare - sunt văzute totdeauna în relaţia lor internă sau 
ontologică cu Persoana. Creştinii nu se mântuiesc, nu se salvează prin lege, nici 
măcar prin legea Vechiului Testament, ci prin Persoana lui lisus Hristos. Creştinismul 
contemporan a fost scufundat în-criză spirituală ori de câte ori a avut tendinţa de a 
disocia actele mântuitoare de Persoana lui Hristos. D. Stăniloae arată că doar în 
relaţia iubitoare şi personală cu Hristos credinciosul primeşte puterea de a se înălța 
spre asemănare cu Dumnezeu. 

În mintea genială a lui Hristos s-au întâlnit filosofia, magia, psihologia, trau- 
maturgia într-o cooperare sinergică. Eduard Schure („Marii iniţiaţi“, "Bucureşti, 1994, p. 
295-363) îl consideră pe lisus Hrigtos ca pe unul din marii iniţiaţi. Iniţierea însemna 
învăţarea magiei, a meditaţiei şi a esoterismului. Parapsihologia (metapsihica) este 
un domeniu care intră în sfera exerciţiilor de iniţiere şi în cadrele doctrinei esoterice. 
Acceptând ideea că lisus a fost un mare iniţiat nu înseamnă că îi diminuăm meritele 
sale şi nici atributele divine ale personalităţii sale. 

După opinia lui E. Schure (1994, p. 313), „ceea ce voia să cunoască, El nu 
putea afla decât de la esenieni“. Învățătura lui Hristos s-a închegat după o îndelun- 
gată dezvoltare şi o reală iniţiere. Această iniţiere n-a putut să se înfăptuiască decât 
în cadrul singurului ordin care păstra pe atunci în Izrael adevăratele tradiţii esoterice 
ca şi felul de viaţă înălțător al profeților. Ordinul esenienilor constituia, în vremea lui 
lisus, ultima rămăşiţă din acele confrerii ale profeților organizate de Samuel (SAM-U- 
EL înseamnă, după rădăcinile semitice primitive strălucirea lăuntrică a lui Dum- 
nezeu). Acest nume de esenieni venea de la cuvântul sirian Asaya, însemnând 
medici; în greacă - terapeuţi, căci unica lor misiune faţă de public era aceea de a 
tămăduli bolile fizice şi morale. Unii aveau darul eee! «e ca acel Menahem, care-i 
prezisese lui lrod că va domni. 


Regulile ordinului erau aspre. Ca să poată intra cineva, i se cerea un noviciat 
'de un an. Dacă dădea probe suficiente de cumpătare, era admis la abluţiuni, fără ca 


totuşi să intre în legătură cu maeştrii ordinului. Trebuia încă doi ani de încercări ca să 
poată fi primit în confrerie. Cei admişi erau puşi să depună „jurăminte teribile“ că vor 
îndeplini îndatoririle ordinului şi că nu vor trăda nimic din tainele lui. Esenienii împăr- 
tăşeau dogma esenţială a doctrinei orfeice şi pitagoreene - aceea a preexistenţei 
sufletului, consecinţă şi rațiune a nemuririi sale. „Sufletul = afirmau ei - a coborât din 
eterul cel mai subtil şi, atras în corp de un oarecare farmec natural, trăieşte în el ca 
într-o închisoare; scăpat de legăturile trupului ca dintr-o lungă robie, îşi ia zborul cu 
bucurie“. Tăcuţi, blânzi şi serioşi, erau văzuţi ici şi colo cultivând artele păcii. Ţesători, 
dulgheri, cultivatori de vie sau grădinari,.niciodată negustori sau făuritori de arme. 3 

' „lisus a fost atras spre esenieni printr-o afinitate interioară, naturală. El a primit 
de la ei tradiţia esoterică -a profeților şi, prin ea, propria sa orientare istorică şi reli- 
gioasă. lisus a petrecut un şir de ani la esenieni. S-a supus disciplinei lor. A studiat cu 
ei tainele naturii şi s-a deprins în terapeutica ocultă. EI a stăpânit în totalitate simţurile 
sale ca să-şi dezvolte spiritul. Nu trecea o zi fără să mediteze asupra destinelor omu- 
lui şi fără să-şi pună întrebări. Prin iniţiere, prin exerciţii de dezvoltare a forţelor 
gândirii, lisus a ajuns la conştiinţa mesianică - transconştiinţa -, o conştiinţă reve- 
latorie care se ridică deasupra conştiinţei obişnuite, de menţinere, de iegantale şi 
supravieţuire. 

EI s-a întors de pe malurile Mării Moarte în patria sa galileeană « ca să sfâşie 
vălul pe care vechea religie a lui Moise îl aruncase peste lumea de dincolo. Venea 
ca să spună: „Credeţi, iubiţi, lucraţi şi nădejdea să fie sufletul faptelor" voastre. Se 
află dincolo de acest pământ o lume a sufletelor, o viaţă mai desăvârşită. O ştiu, vin 
de acolo, şi vă voi conduce şi pe voi. Nu-i de ajuns însă numai să năzuieşti. Ca să 
ajungi acolo, trebuie să începi prin a realiza aici, pe pământ; mai întâi în sufletul 
vostru, apoi în afară. Prin ce? Prin Iubire, prin Milostenie activă“. Învățătura sa pu- 
blică este cuprinsă în aceste cuvinte: „Împărăţia cerurilor este înlăuntrul vostru“. 
Profetul galileean aşază viaţa lăuntrică mai preşus de toate practicile exterioare, 
nevăzutul deasupra vizibilului. 

Rezumând doctrina sa, lisus spune: “lubiţi pe aproapele vostru ca pe voi înşivă 
şi fiţi desăvârşiţi aşa cum desăvârşit este Tatăl Vostru Ceresc“. El lăsa să se între- 
vadă toată adâncimea moralei, a psihologiei şi a meditaţiei filosofice. Căci suprema 
poruncă a iniţierii este de a reflecta desăvârşirea divină în desăvârşirea sufletului 
printr-un demers transconştient; secretul cunoaşterii rezidă în capacitatea empatică, 
ce presupune gândirea sinergetică a lanţului asemănărilor şi corelaţiilor care uneşte 
în cercuri din ce în ce mai mari particularul de universal, finitul de infinit. Conştiinţa 
infinitului devine transconştiinţă, singura cale de ridicare spre divinitate. „Dacă un om 
nu se naşte din nou, nu poate vedea Împărăţia lui Dumnezeu. Dacă nu se naşte 
cineva din apă şi din Duh, nu poate să intre în Împărăţia lui Dumnezeu“ (loan - il, 
2.5). lisus rezumă sub această formă vădit simbolică vechea doctrină a regenerării 
deja cunoscută în Misterele Egiptului. A te renaşte prin apă şi spirit, a fi botezat cu 
apă şi foc, arată două grade de iniţiere, două etape ale dezvoltării lăuntrice, spirituale 
ale omului. Apa purifică sufletul şi dezvoltă germenul spiritual. Renaşterea prin spirit 
sau botezul prin foc (ceresc) înseamnă asimilarea acestui adevăr prin voinţă, în aşa 
fel încât să devină scopul tuturor acţiunilor. Rezultă din aceasta completa izbândă a. 
spiritului asupra materiei, dominaţia totală a sufletului spiritualizat asupra trupului 
transformat în instrument docil, dominare care trezeşte facultăţile sale latente, des- 
chide simţul lăuntric, îi conferă „vederea intuitivă“ (intuiţia, clarviziunea, claraudiţia, 
revelaţia) asupra adevărului şi acţiunea directă a sufletului asupra sufletului. 

Botezul prin apă sau iniţierea intelectuală este deci un început de renaştere; 
botezul prin spirit este o renaştere totală, o prefacere a sufletului prin focul inteligenţei 
şi al voinţei. De aici provin puterile excepţionale ale omului. 

Conform doctrinei esoterice asupra naturii umane, omul este ternar: trup, 
suflet şi spirit. O parte este nemuritoare şi invizibilă: spiritul; altă parte este pieri- 
toare şi divizibilă: trupul. Sufletul care le leagă face parte din amândouă. Între cele 

“trei componente sunt relaţii sinergice. După modul în care omul ascultă de sugestiile 
spiritului sau de instinctele trupului, după cum se leagă de unul sau de celălalt, corpul 
fluidic se eterizează sau se îngroaşă, se unifică sau se descompune. 

Apa, în esoterismul antic, simbolizează materia fluidică ce se transformă în 
infinit, după cum focul simbolizează spiritul unic. Vorbind despre renaşterea prin apă 
Şi spirit, Hristos face aluzie la dubla transformare a fiinţei spirituale şi a învelişului flu- 
idic, care-l aşteaptă pe om după moarte şi fără de care nu poate intra în împărăţia 
sufletelor curate. 

Hristos îndemna omul la săiniluei za şi prin aceasta la unirea cu spiritul uni- 
versal („the universal mind“, după expresia psihologilor transpersonalişti). 

Cea mai mare valoare şi virtute a religiei creştine este capacitatea sa de spi- 
ritualizare a omului. Prin religie spiritul uman se mai înalţă cu o treaptă: transcen- 
denţa şi cosmizarea prin credință sunt modalităţi de sporire a spiritualităţii din om. 
Spiritualitatea creştină tinde la transfigurarea nu numai a sufletului, ci şi a trupului. 
Or, departe de a favoriza fuga de lume, ea angajează credinciosul în răspundere faţă 
de semeni şi societate, dar şi în responsabilitate cosmică. Transformarea omului nu 
se realizează numai prin schimbarea structurilor exterioare, în sens marxist, ci mai 
întâi prin transtigurarea interioară a credincioşilor întru Hristos. lar această transfigu- 
rare devine posibilă doar atunci când spiritul nu mai rămâne exterior materiei, ci 
interior ei („universul psihoid' la C.G. Jung). Oricât ar părea de paradoxal, 
D. Stăniloae a arătat, în lumina tradiţiei patristice, că materia este concentrare de 
spirit şi energie. Acest adevăr a fost pe deplin dovedit de pogresele fizicii particulelor 
subnucleare. 


:93. SPIRITUALITATEA SACRULUI 


Omul religios avansează mai adânc şi totodată mai sus în câmpul spiritualităţii 
decât cel profan. Înalte niveluri de spiritualizare sunt atinse şi de către omul de ştiinţă, 
de către artist sau filosof. Dar dacă vreunul din aceştia este şi religios, atunci este 
posibilă ascensiunea cu încă o treaptă pe scara spiritualităţii umane. Spiritualitatea 
sacrului are atribute sui generis. 

Sacrul are ca substanţă sau conţinut esenţial Spiritul, a cărei realitate domină 
credințele religioase de la treapta preanimismului, îndreptat spre o spiritualitate imper-: 
sonală şi ocultă, trecând prin animism, până la religiile monoteiste sau panteiste. 
Cercetările manifestărilor religioase la popoarele primitive ne documentează că 
reprezentările religioase sunt generate nu atât de impresiile produse de puterile şi 
fenomenele naturii, cât de acelea produse de viaţa omului, de spiritualitatea lui. 
Geneza religiei evidenţiază că reflecţia asupra morţii duce Ia cultul „spiritelor“, apoi la 
cel al „strămoşilor-zei“. Obiectul real, specițic credinţei, este Spiritualul, ca putere diri- 
guitoare, este „invizibilul“, care nu sucombă în faţa „vizibilului“, ci se afirmă biruitor. 
C. Rădulescu-Motru, în „Românismul“ (1939, p. 80), va defini spiritualitatea drept 
„Climatul spiritual care întreţine tendinţa spre un absolut transcendent“. 


Di 


Credinţa religiosă este însă mai mult decât constatarea obiectivă, mal mult 
decât cunoaşterea comună, este asentimentul avântat, este adaosul de voinţă, de 
afirmare interioară. Ascensiunea credinţei se justifică prin calităţile specifice ale obiec- 
tului crezut: identitatea, spiritualitatea lui, şi anume spiritualitatea ca suprema domi- 
nantă în univers. Credinţa este încrederea în triumful gândului, al Spiritului. 
Pretutindeni credinţa are ca obiect realitatea spirituală. „Spiritualitatea - afirmă M. 
Florian (1993, p. 204) - alcătuieşte în religie fondul de experienţă şi rațiune“. Spre 
deosebire de alte sfere ale culturii, religia se caracterizează prin faptul că în cadrul ei 
spiritualitatea primeşte coeficientul infinitului, absolutului, eternului, transcendentului, 
supraexistentului, aşadar, este amplificată nelimitat. intensificarea infinită şi etero- 
genitatea spiritualităţii religioase - în concepţia gnoseologică a lui M. Florian (1992, p. 
205) - nu înseamnă neapărat o depăşire a experienței umane, ci numai lărgirea ei 
maximă. Experienţa nu tolerează limitare, închidere. În religie experienţa este lărgită 
în scopul de a îmbrăţişa cât mai mult din fapte şi explicaţiile lor, pentru a da ideii de 
cauză întinderea posibilă. 

După cum susţine N. Berdiaev (1992, p. 36 şi 250), întreaga orientare a vieţii 
omului trebuie să treacă în spirit. Tot ce este exterior, obiectual, nu este decât sim- 
bolizarea a ceea ce se petrece în adâncul spiritului omenesc. Religia creatoare este 
viaţa în Spirit, nu în lume, este viaţa spirituală liberă de reacţii faţă de lumesc. Tocmai 
aceasta înseamnă meditaţia, concentrarea spirituală, care eliberează omul de 
„lumea“ exterioară. | 

Înţelesul primordial al spiritualităţii este vitalitatea: „mysterium tremendum“ 
(misterul înspăimântător) este puterea obscură a vieţii. Acest substrat al spiritualităţii 
originare se menţine, aproape de nerecunoscut, şi în spiritualitatea religioasă supe- 
rioară, după ce voinţa conştientă a înlocuit instinctul ca prototip al Spiritului. Spiri- 
tualitatea' religioasă are această virtute a contopirii spiritualităţii cu vitalitatea instinc-. - 
tului. Religiozitatea nu este simplă cunoaştere a divinului, ci o participare la el. 

Experienţa obişnuită ne arată că spiritul este totdeauna legat de corp, este 
robul materiei. După cum îndrăzneşte. să afirme M. Florian (1992, p. 209), „religie 
înseamnă o răsturnare a convingerilor obişnuite prin afirmare fidejussivă că spiritul 
divin este cu totul neatârnat de corporalitate“. Experienţa întăreşte că spiritul are 
atribute materiale. Nu e firească 'dorinţa ca spiritul imaterial să se elibereze de servi- 
tuţile materiale? Atributul prim al Spiritualităţii e Igicase, este infinitatea, puterea fără 
margini. 

După cum am mai arătat, părerea lui R. Guenon (1993, p. 158, 159) este că în 
occident, vestigii ale spiritualităţii autentice dăinuie astăzi doar la nivelul religiei. 

În zilele noastre, atât cel care recurg la tehnici de meditaţie cât şi fundamen- 
'taliştii, cealaltă extremă conservatoare a spectrului religios, sunt în căutarea aceluiaşi 
ideal: veriga de legătură între viaţa lor de fiecare zi şi transcendent. Această conexi- 
une vitală nu s-a putut găsi nici în biserica tradiţională, nici în adoraţia laică a ştiinţei 
şi țepinpjoaie - 

4. ARMONIE ŞI DIZARMONIE PSIHICĂ. ÎN PERSONALITĂ TEA 
OMULUI RELIGIOS 


Credinţa religioasă în sinergie cu speranţa Şi iubirea favorizează realizarea 
unei armonii, a unei păci şi linişti interioare. 

Psihologia sinergetică pledează pentru afirmarea unei viziuni armonice 
asupra omului şi relaţiilor sale cu universul, pentru construirea unei personalităţi armo- 
nioase cu relaţii de cooperare sinergică între toate componentele sale. Credinţa reli- 
gioasă condusă şi orientată raţional este o cale pentru atingerea acestui obiectiv. În 
deplin acord cu psihologia consonantistă şi cu logica rezonanţei a lui Ştefan Odobleja, 
psihologia sinergetică promovează ritmologia şi armonicitatea. 

G. W. Leibniz (1646-1716) se referă la armonie prestabilită pentru a desem- 
na acordul stabilit dinainte de către divinitate îhtre monade (substanţe spirituale indi- 
viduale). Fiecare monadă (gr. monas - unitate) oglindeşte întregul univers; concor- 
danţa dintre activitatea monadelor este asigurată de „armonia prestabilită“, creată de 
monada supremă, Dumnezeu. Pe baza acestei teze, Leibniz cosideră că lumea noas- 
tră, creată de Dumnezeu, este „cea mai bună dintre toate lumile posibile“. Într-un fel, 
Leibniz poate fi considerat ca un precusor al sinergeticii, cu rezerva că sinergetica 
pune accentul pe acţiunea reciprocă dintre componente, iar armonia se construieşte 
prin cooperare permanentă şi nu este prestabilită. 

Japonezii au pus întotdeauna mare preţ pe păstrarea armoniei interne, la care 
se referea încă Platon („kosmos“ - armonie spirituală, ordine interioară). Wa este 
armonia internă (la care se referă James Clavell în romanul „Shogun'“) care se con- 
stituie ca o condiţie a realizării persoanei şi ca o calitate caracterială. Japonezii au 
învăţat să-şi păstreze această armonie şi să o restabilească când ea se deteriorează. 

Mircea Eliade, în „Insula lui Euthanasias“ (1943), ne aminteşte că în filosofia : 
veche indiană se vorbeşte de o perfectă armonie a omului cu ritmurile cosmice; cos- 
mosul semnifică realizarea la toate nivelurile vieţii biomentale a unui ritm şi a unei 
armonii. Ritmul cosmic exprimă „o trecere prin orbită, un drum solar, un glob alu- 
necând perfect“. Eliade susţine că există o corespondenţă structurală între constituţia 
şi sufletul omului, pe de o parte, viaţa şi sufletul universului, pe de altă parte. Armonia 
sferelor e tipul perfecțiunii eterne, căci totul e ritmic. În gnosă „a dansa cu sferele“ 
înseamnă a asimila virtuțile cereşti, a te îndumnezei prin sorbirea ritmului. 

Armonia nu provine niciodată din simetrie, care e prea strictă.: Dinamismul 
provine din ruperi de simetrie şi asimetrie. Fundamentul pentru armonie este relaţia 
dintre simetrie şi asimetrie. Armonia este o calitate lăuntrică a omului religios, un 
atribut important al numinos- -ului, ignorat de R. Otto. 

Dizarmonia, stricarea armoniei, disonanţa sunt caracteristice pentru bolile neu- 
ropsihice: nevroze, psihopatii, stres etc. Frământările şi tensiunile permanente ale 
omului nereligios favorizează instalarea unei stări dezarmonice în cadrul persona- 
lităţii. La fel se întâmplă cu religiosul fanatic, habotnic sau posedat. Pentru omul reli- 
gios credinţa în divinitate este o dimensiune fundamentală a personalităţii, care este 
generatoare de armonie, ce se constituie printr-o sinergie calmă şi înălţătoare. E.) 

5. TRANSCONŞTIINȚA-- - ASCENSIUNEA CONŞTIINŢEI 
ÎN ÎNALTUL TRANSCENDENŢEI 


Este momentul să încercăm să explicăm conţinutul conceptului de 
transconştiință din punctul nostru de vedere. Menţionăm că M. Eliade a folosit 
trecător şi numai o dată acest termen în Tratat (1992, p. 413), fără a-i acorda impor- 
tanţă şi fără să-l dezvolte în alte lucrări. Transconştiinţa este, după opinia noastră, 
termenul psihologic cel mai adecvat prin care putem exprima capacitatea conştiinţei 
umane de a se autodepăşi, de a trece dincolo de lume şi de Eu. Prin acest concept 
putem sugera cel mai bine tendinţa omului de ascensiune, de autodepăşire, spre 
deosebire de conceptul freudian de subconştient, care sugerează coborâre, cufun- 


- dare în abis. Prin transconştiință vrem să exprimăm potenţialui psihismului uman 


de a urca până în imperiul transcendenţei. A gândi transcendent sau a trăi cos- 
mizarea înseamnă a depăşi funcţiile cunoscute ale conştiinţei (stabilite de Henri Ey), 
înseamnă cel mal înalt nivel de funcţionare a conştiinţei, „conştiinţa de vârt“. 

„ În timp ce conştiinţa este un câmp (H. Ey, 1983), transconştiinţa este 
evadare din câmp, este o expansiune.a câmpului psihic dincolo de marginile lui 
obişnuite, o dezmărginire a posibilităţilor conştiinţei. Transconştiița este conceptul 
care îi poate revela psihologiei integrârea psihismului uman în Tot, fără pierderea 
identităţii sau slăbirea autonomiei Self-ului, ci, dimpotrivă, prin sporirea autonomiei - 
psihismului şi consolidarea self-consistenţei: sale. Psihismul uman, la fel ca întrea- 
ga natură umană sau transumană, se autoorganizează după un principiu universal de 
autoconsistenţă. Prin transconştiință omul poate trece dincolo de real, de la real la 
posibil şi imposibil, de la real la şi mai real. Realul, avansând pe o asimptomă a 
ficţiunii, devine şi mai real. 

Nivelurile de ascensiune ale tiânscofiştiinței pot fi: a) transcenderea Eului; b) 
transcenderea lumii terestre şi „ieşirea“ în cosmos; c) transcenderea cosmosului prin 
revenire în Eu (individuarea - C. G. Jung); d) autotranscenderea (V. E. Franki, 1968); 
e) revelaţia universului şi a principiului universal (|. Mânzat şi M. P. Craiovan, 1996). 

Când divinul se dezvăluie în conştiinţă, omul încetează să mai existe, în sen- 
sul obişnuit al termenului „a exista“, şi rămâne numai divinul, Unul. Transconştiinţa - 
în accepţia noastră asupra termenului - nu-l lasă pe om să-şi ignore rădăcinile şi 
să-şi piardă identitatea persoanei sale, ci doar îi dă putinţa de a-şi vedea Sinele de 
sus, de la mare înălţime, ca şi cum ar fi ieşit din Sine. Ca fiinţă, autentic creatoare, 
omul trebuie să iasă, prin cunoaşterea sa metafizică, din starea sa pasivă de rob al 
realului. Transconştiinţa este tărâmul etem vivace al ideii şi al Fiinţei. Numai 
ridicându-se la această înălţime, omul are posibilitatea să înţeleagă că adevărul este 
întregul dotat cu sens. În înaltul transconştient, gândul este mai puternic decât 
cuvântul, iar cuvântul redevine gând şi sentiment. -. 

Problema morţii este una din cele mai dificile din câte gândeşte omul. Moartea 
este un sfârşit, o trecere sau un început? Filosofiile. şi religiile răspund diferit la 
aceste întrebări. Mircea Eliade (1993, p. 120-124) arată că transcenderea condiţiei 
umane - prin inserţiunea într-o zonă sacră, prin consacrarea ritului, prin moarte - este 

exprimată concret printr-o „trecere“, „o urcare“, „o ascensiune“. Religiile consideră că: 
moartea este o transcendere a condiţiei umane, „o trecere dincolo“. În religiile care 
situează tărâmul celălalt în Cer sau într-o zonă superioară, sufletul mortului urcă 
treptele unui munte sau se caţără pe un pom sau pe o frângie. Expresia comună în 
limba asiriană pentru verbul „a muri“ este „a se agăța de munţi“. Soarele apune între 
munţi şi tot pe acolo trebuie să fie drumul mortului către lumea cealaltă. Indra, cel 
dintâi „mort“ al tradiţiei mistice indiene, a străbătut „înaltele defilee“ ca să „arate.dru- 
mul multor oameni“. Drumul morţilor în credinţele popoarelor arabo-altaice urcă în 
munți. Egiptenii au păstrat în textele lor funerare expresia asket pet („trepte“), pentru 
a arăta că scara pusă la dispoziţie de zeul Ra, ca să se poată urca de pe pământ în 
Cer, este o scară reală. Acelaşi drum pe care pornesc sufletele morţilor către „tărâmul 
celălalt“ îl străbat şi cei care - datorită condiţiei lor excepţionale sau eficienţei riturilor 
- izbutesc să pătrundă în Cer fiind încă în viaţă. A zbura, a avea aripi devine formula 
simbolică a transcenderii condiţiei umane. Capacitatea de înălţare în văzduh semni- 
fică acces la realităţile ultime. Spaniolul Miguel de Unamuno (1864-1936) în 
„Sentimentul tragic al vieţii“ (1913) arată că sensul existenţei omului se desluşeşte 
numai în perspectiva morţii: omul năzuieşte către nemurire care, deşi e o năzuinţă 
respinsă de rațiune, decurge din esenţa vieţii omeneşti. Această năzuinţă generează 
religia - credinţa în nemurirea sufletului şi în Dumnezeu. În fenomenologia ascensiu- 
nilor stăruie deosebirea radicală între experienţa religioasă şi tehnica magică. Un 
sfânt este „răpit“ în ceruri, în timp ce yoghinii, asceţii, magicienii „zboară“ datorită efi- 
cienţei propriilor lor eforturi. Dar, şi într-un caz şi în celălalt, ascensiunea îi singula- 
rizează de marea masă a profanilor şi neiniţiaţilor; ei pot pătrunde în regiunile uranice 
saturate de sacralitate, devenind asemenea zeilor. Inserţiunea în spaţiile Ca sa 
divinizează. 

Transconştiinţa îi permite omului să atingă un înalt nivel de spiritualitate cre- 
atoare, să cunoască sensul creaţiei. N. Berdiaev (1992, p. 304) afirmă că „viaţa spi- 
rituală creatoare nu este o mişcare în plan, ea este o mişcare verticală, în sus şi în 
profunzime“. Această mişcare verticală - ne explică Berdiaev - se proiectează în lume 
în plan şi este percepută exterior ca o deplasare a punctelor de incidenţă a perpen- 
dicularelor cu planul. Conştiinţa superficială nu vede decât mişcarea în plan. 
Conştiinţa înaltă (transconştiinţa) vede mişcarea verticală. Astăzi, mişcarea verticală 
transformă atât de mult lumea, încât are loc o deplasare de planuri, o trecere spre o 
altă dimensiune („New Age“ pretinde la fel). 

Actul creator uman este transcendent în raport cu „lumea“, el conţine ieşirea 
din „lume“. În om se petrece realizarea creatoare a stărilor cosmice, căci există în el 
o rudenie cu întreg cosmosul. Religia înseamnă autorealizarea de către om a rolului 
său de creator în cosmos. Transconştiinţa ascunde în sine secretul lumii şi dându-i 
acces omului la acesta îl înalță deasupra tuturor lucrurilor lumii. Tainele divine se 
dezvăluie numai în transconştiința de Sine. Universul poate pătrunde în om! poate 
fi asimilat de el, cunoscut de el, înţeles de el pentru că în om există întreaga com- 
poziţie a universului, toate forțele şi calităţile acestuia, pentru că omul nu este o 
fracțiune a universului, ci un univers ca atare. Omul pătrunde cognitiv sensul uni- 
versului, iar universul pătrunde în om, se supune efortului său creator. Omul şi cos- 

'mosul îşi măsoară forţele ca egali. Această excepţională conştiinţă de sine a omului 
îi arată acestuia că are capacitatea de a cunoaşte lumea numai pentru că el nu este 
în lume doar ca una din părţile ei, ci şi în afara lumii şi deasupra lumii, depăşind toate 
lucrurile lumii. În misterul creaţiei se dezvăluie natura infinită a omului însuşi şi se 
împlineşte 'destinaţia lui supremă. Conştiinţa de sine creatoare a omului este o de- 
păşire activă a stării coercitive față de necesitatea universală, este ieşirea dincolo de 
limitele necesităţii. Actul libertăţii creatoare este transcendent şi transconştient, în raport 
cu datul universal, cu cercul închis al necesităţii universale. Libertatea şi creaţia auten- 
tică vorbesc despre faptul că omul nu este numai fiinţă conştientă, ci şi fiinţă 
transconştientă, „nu numai ființă naturală, ci şi ființă supranaturală“ (N. Berdiaev, 
1992, p. 143). lar aceasta înseamnă că omul nu este doar ființă biologică, nici doar ființă 
psihică, în sensul natural al termenului, el este spirit liber, supranatural ca spirit. 

Pierre Teilhard de Chardin (1955) a definit omul ca evoluţie devenită conştientă 
de sine; evoluţia culminează într-un fel de conştiinţă supremă, care tinde spre o stare 
finală, „omega“, care la un moment dat se confundă cu Dumnezeu. El şi-a reprezen- 
tat noosfera sub forma unei pânze planetare invizibile a conştiinţei în evoluţie. La 
frecvenţe care în mod normal nu sunt percepute, apar aspecte noi ale realităţii. În artă, 
universaliile ar putea reflecta relaţii fundamentale de simetrie, frecvenţe, relaţii de fază 
la care psihismul nostru răspunde. Muzica clasică şi preclasică este folosită tot mai 
mult pentru a modifica starea de conştiinţă (C. Cezar, 1984). 

Transconştientul îi dă putere omului să vadă imperfecţiunea lumii şi ripostează 
inventând o perfecţiune ideală. De multe ori, perfecțiunea nu este descoperită în 
afară, ci înlăuntrul său, acesta fiind un vechi vis al raţiunii umane. Dar omul are 
înnăscut în el „nostalgia originilor sale divine“ (M. Eliade), simbolizând un minunat dor 
omenesc: acela al perfecțiunii realului prin visare la suprareal. Transconştientul îi per- 
mite omului să ajungă la viziunea interioară'(ordine ascunsă) a obiectului, în măsura 
în care obiectul, în structura sa esenţializată, este gândit ca perfect şi, deci, în afara 
spaţiului şi timpului fizic. Omul transconştient înţelege că realităţile „efectiv“ adevărate 
(terestre şi cotidiene) nu deţin niciodată plenitudinea pe care el, vizând-o, o acordă 
simbolic arhetipurilor interioare. Lumea oamenilor, văzută şi înţeleasă ca „rău alcă- 
tuită“, este opusă lumii transumane, pur cosmice, aceea a Creaţiei, alcătuită perfect. 
Chiar dacă numai simbolic omul se înalţă din sine însuşi şi priveşte lumea de la 
înălțimea transconştiinţei, în infinita ei bogăţie şi complexitate. Oamenii năzuiesc cu 
ardoare să atingă perfecțiunea, sunt marcați de absenţa ei mundană şi nu o dobân- 
desc decât prin visare: visează'la o lume perfectă, ca la o lume posibilă din moment 
ce ea poate fi imaginată, proiectată de către om. 

Transconştiinţa nu o concepem ca pe o conştiinţă impersonală sau „conştiinţă 
transcendentală“ în sensul clasic kantian, un: epifenomen care s-ar adăuga ca o 
lumină venită din altă lume, ci este o conştiinţă personală şi reală care aparţine 
omului aflat la cel mai înalt nivel de spiritualitate. | 

Transconştiinţa nu este cu totul altceva decât conştiinţa, nu este o negare sau 
o sfidare a conştiinţei, ci doar cel mai înalt nivel de manifestare a conştientului, eşte 
depăşirea conştiinţei comune, cotidiene. Transconştiinţa nu trebuie înţeleasă ca un 
apanaj divin, suprauman, ci ca un atribut al psihismului uman prin care se încearcă, 
se speră o „divinizare“ a omului. Evident că'nu toţi oamenii au acces la acest nivel de 

vâri, aşa după cum se ştie nu u toţi oamenii ating vârtul irevatt lui Maslow (el enu- 
meră doar 38 de-personalităţi care au ajuns la „selfactualization“!). Recunoaştem că 
transconştiința presupune o oarecare „excentricitate“, care aspiră la „suprastructurile 
Fiinţei conştiente“. f 

Atingând nivelul transconştiinţei, omul reuşeşte să iasă din vâlțoarea furtunilor 
Şi cicloanelor, a vânturilor şi valurilor furioase (din Self, din lume, din cosmos etc.) şi 
să se adăpostească în centrul ciclonului, un loc în care siguranţa este cea mai 
mare. Ciclonul nu dispare imediat, el continuă să facă ravagii în jur, dar în centrul lui 
omul este asigurat. John Lilly intuieşte bine această stare în cartea lui din 1972, intit- 
“ulată sugestiv „The Center of the Cyclone“. 

„ Taoismul este filosofia preclasică chineză care pune problema relativităţii şi 
coincidenţei termenilor opuşi (yin şi yang - fraţii inamici) şi a egalizării tuturor lucrurilor 
şi atributelor în Unu (ceea ce Maruyama numeşte astăzi ca un nou „mindscape“ are 
o vechime de două milenii şi jumătate!). În „Cartea despre Dao şi Putere“ (1993), 
filosoful Lao Zi întrevede parcă ceva referitor la potenţialul transconştient. Tao (Dao) 
poartă lucrurile în ciclul infinit al prefacerilor: „Fără capăt de adânc Dao este aseme- 
nea mării: în măreţia sa, când ajunge la capăt, se întoarce la început“ (Lao Zi, 1993, 
p. 57), Viaţa merge către moarte, iar moartea este începutul vieţii: cine cunoaşte firul 
care le uneşte, regulile alternanţei lor? 

Ceea ce este stricat şi putred (moartea) se preface din nou în ceva miraculos 
şi cu totul aparte (viaţa), iar ceea ce este miraculos şi cu totul aparte se preface din 
nou în ceva stricat şi putred (Lao Zi, 1993, p. 228-229). Viaţa noastră are o limită, dar 
cunoaşterea nu are nici una. Să te foloseşti de ceva care are o limită pentru a ajunge 
la ceva ce limită nu are înseamnă să evadezi din orizontul conştient şi să pătrunzi în 
infinitul transconştientului. 

În focarul transconştiinței maia noastră devine Terra lucida, adică un pământ 
luminos şi lumină întrupată, un ţinut intermediar, un istm între universul vizibil, al omu- 
lui, şi universul transomenesc şi transvizual (A. Pleşu). Prin transconştiință omul 
poate ieşi din câmpul sensibil şi raţional fără a ieşi din real, ci, dimpotrivă, să avan- 
seze, să urce din real în mai real. Cel care poate înţelege irealitatea ontologică a mul- 
tiplelor universuri „compuse“ - univers fizic, vital, psihic, mental, axiomatic etc. - iese, 
cum ar spune M. Eliade, în planul transcendent al Absolutului, al necondiţionatului şi 
al necompusului. Să meditezi în chip transcendent înseamnă - După M. Eliade (1993, 
p. 1783) - „să te înalţi la nişte niveluri ale realităţii care sunt inaccesibile unui profan“. 
J. Bohme (1993, p. 68-72) deosebeşte omul carnal, înzestrat cu o „rațiune exterioară“, 
de omul spiritual, al interiorităţii, înzestrat cu „intelect“. Numai acesta poate depăşi 
diversitatea sub care ne apare datul empiric, pătrunzând la esențe. Intuiţia intelectu- 
ală (Verstand) e scurtă şi pătrunzătoare ca o ștrăfulgerare. Intelectul este, atât în 
epistemologia lui Kant, cât şi în mistica lui Bohme, facultatea supremă, iar raţiunea o 
facultate destinată să pună intelectul în valoare - fie pregătindu-l-ca expresie a ome- 
nescului imperfect la Bâhme, fie prelungindu-l dincolo de limitele sale, ca expresie a 
omenescului scrutător, conştient de propria-i imperfecţiune, ca la Kant. Bâhme se 
referă la comprehensiunea divină, care e universală, dar profund interioară omului, 
spre deosebire de comprehensiunea exterioară, instrumentul particularului. Marii 
iniţiaţi, marii maeştrii spirituali - Hristos, Moise, Buddha, Mahomed - au bătut la porţile 

transconştiinţei şi uneori porţile li s-au deschis. Buddha le-a arătat oamenilor calea pe 
care pot ajunge la el şi această cale trecea în mod necesar prin moartea faţă de 
condiţia profană: „necondiţionatul“ este dincolo de experienţă, dincolo de viaţa ne- 
renegată. „Calea“ echivala cu o iniţiere: moarte şi resurecţie mistică, renaştere într-un 
alt mod de a fi. Prin urmare, poţi încerca să mori faţă de lumea profană pornind din 
oricare „sector“ al acestei lumi: cel care, dând ocol unul templu, realiza că pătrunde 
într-un Univers transfizic, sanctificat prin simbolismul lui Buddha, aneantiza expe- 
rienţa profană cu acelaşi succes ca un călugăr ce „se retrage în sine însuşi“ sau ca 
un filosof care-şi demonstrează logic irealitatea lumii (M. Eliade, 1993, p. 174). În 
toate aceste cazuri, se renunţă la lumea aceasta, se transcende experienţa profană, 
se participă deja la un mod de a fi transuman. Sunt cunoscute experienţele de medi- 
taţie, trăirile transcendente fugitive care induc un sentiment de uniune cu universul 
(cosmizarea şi autocosmizarea). 

În timp ce principala preocupare a psihologiei occidentale este ameliorarea 
conduitei umane; țelul celei orientale este depăşirea condiţiei permanent fluctuante a 
psihismului uman, aflat continuu pradă tribulaţiilor momentane. Pentru reprezentanţii 
orientali ai psihologiei, stările normale ale conştiinţei sunt limitate, tulburi, iluzorii, sim- 
ple fantasme, de aceea omul trebuie să înveţe să evadeze din aceste “stări. Cerce- 
tările lui Carl Gustav Jung, ale psihologiei umaniste şi ale psihologiei transpersonale, 
ale logoterapiei lui V. Frankl au făcut primii paşi spre studiul transconştiinţei, deşi nici 
unul din reprezentanţii acestor curente nu au utilizat acest termen şi nu i-au analizat 
caracteristicile în felul în care încercăm noi. 

A. Miroiu (1993, p. 142-145) se referă la ideea de perihoreză a lumilor posi- 

-bile. Termenul „perihoreză“ este împrumutat din teologia dogmatică creştină. loan 
Damaschin ca poziţie filosofică ar putea fi caracterizat drept un neoplatonician creştin, 
iar în privinţa ideii de perihoreză, originile sunt evident neoplatoniciene. Plotin 
(Eneada, V, 9, cap. 6-7) afirmă că în Spirit (Nous) orice este conţinut în orice, fără 
a-şi pierde identitatea. Proclus (Elemente de teologie) scria: „toate lucrurile sunt în 
toate, şi aceasta în chip propriu“. Aşadar, orice realitate este oglindită de orice altă 
realitate, potrivit naturii acesteia. Bunăoară, Unul este cunoscut de mintea umană, dar 
într-un chip uman, câtă vreme omul există în Unul potrivit naturii sale reale. Perihoreza 
este un anumit mod de existenţă a persoanelor care alcătuiesc Sfânta Treime. 
lată cum se exprimă loan Damaschin: „Ipostasurile locuiesc şi stau unele în altele, 
căci ele sunt nedepărtate şi nedespărţite unele de altele şi au neamestecată între- 
pătrunderea uneia în alta, nu în sensul că ele se contractează sau se amestecă, ci în 
sensul că ele sunt unite între ele: Fiul este în Tatăl şi Duhul, Duhul în Tatăl şi Fiul, iar 
Tatăl în Fiul şi Duhul, fără ca să se contragă, să se confunde sau să se amestece“ 
(loan Damaschin, Dogmatica, |, 14, Bucureşti, 1943, p. 73). Ideea este deci că (ne: 
explică A. Miroiu, 1993, p. 142), pe de o parte, persoanele divine locuiesc fiecare în 
alta, ele se înconjoară reciproc, fiecare este întreagă în cealaltă; pe de altă parte, 
ele rămân ca persoane distincte. Ceea ce urmăreşte dogma, perihorezei este să 
armonizeze două susţineri: unitatea dumnezeirii şi trinitatea ei. Se sugerează că „Jo- 
gica“ acestei unităţi şi trinităţi nu este aceeaşi cu logica unităţii şi deosebirii între alte 
entităţi. Dacă, de pildă, trei oameni stau unul alături de altul, ei sunt trei persoane; dar 
unitatea lor nu mai poate fi construită ca în cazul divinității, anume ca fiind fiecare, 

întreg, în fiecare din ceilalţi doi. Divinitatea nu poate urma aceaşi logică, fiindcă în 
acest caz fiecare din cele trei persoane ar fi separată de celelalte, ar fi trei Dumnezei, 
care fiecare l-ar limita pe celălalt; însă, de bună seamă, limitarea aceasta ar cântări 
împotriva perfecțiunii fiecăruia. Or, zice loan Damaschin, perihoreza păstrează sepa- 
rarea persoanelor divine, în acelaşi timp punându-le împreună: „Spunem că cele trei 
ipostaze sunt unele în altele nu ca să introducem mulţime şi gloată de Dumnezei. Prin 
cele trei ipostaze cunoaştem că Dumnezeirea este necompusă şi neamestecată; iar 
prin faptul că ipostasele sunt de aceeaşi fiinţă, sunt unele în altele şi sunt identice în 
ceea ce priveşte voinţa, activitatea, puterea, stăpânirea şi mişcarea, cunoaştem, ca 
să spun aşa, că Dumnezeirea este neîmpărţită şi că este un singur Dumnezeu“. Ideea 
perihorezei urmăreşte, de asemenea, să respingă erezii de tipul celei sabeliene, ' 
potrivit cu care Tatăl, Fiul şi Sfântul Duh nu sunt decât trei moduri de manifestare ale 
aceleaşi persoane. Cele trei ipostaze, prin perihoreză, îşi păstrează identitatea şi 
deplina individualitate ca.persoane. A. Miroiu aplică perihoreza la explicarea relaţiei 
dintre lumea actuală şi alte lumi posibile: unele lumi posibile există actual şi deci 
există în lumea actuală, este o lume, iar actualitatea celorlalte lumi - întrucât ele sunt 
interioare lumii actuale - se poate construi (logic) în funcţie de acest prim gen de 
actualitate. „Lumile posibile există actual“. Remarcăm că logica perihorezei este 
asemănătoare cu logica sinergetică asupra psihismului uman, în care mai multe părți 
există „împreună şi deodată“ şi în care succesiunea se transformă în simultaneitate. 
Numai posedând anumite capacităţi transconştiente omul poate înţelege şi opera 
eficient cu logica perihoretică sau cu logica sinergetică. 

Din perspectiva transconştiinței lumea actuală are un dublu rost: unul trans- 
cendental (le face pe toate posibile) şi unul constitutiv - este una din numeroasele 
lumi. Acest statut al ei este numit reflexiv de către A. Miroiu (1993, p. 153). 
Dificultăţile în conceperea unei atare situaţii sunt deosebite: cum, de pildă, ar gândi 
teistul o situaţie în care Dumnezeu, deşi principiu al tuturor lumilor, există în fiecare 
din acestea? În istoria gândirii teologice s-a manifestat tensiunea dintre transcen- 
denţa divinității şi necesitatea de a o caracteriza şi în chip imanent, într-un fel iuxta 
res, inter res (aproape de lucruri, între lucruri). În religia creştină însă întâlnim o con- 
ceptualizare exemplară a unei atari situaţii. Este vorba de statutul celei de-a doua per- 
soane a Sfintei Treimi. Fiul.este nu numai principiu al lumii, ci o existenţă „întrupată“ 
în ea, imanentă, este Logosul Întrupat. A. Miroiu propune unele metode logice cu 
care este dificil de operat: transidentificarea (existenţa unui obiect în mai mult de o 
lume posibilă; corespondenţa unui obiect dintr-o lume cu un obiect din altă lume), pe- 
rihoreza, metoda idealului regulativ şi metoda cunoaşterii nestandard. Pentru a 
opera cu aceste metode sau strategii este nevoie de o „iniţiere“, de o abandonare sau 
transfigurare a metodelor logice cunoscute, deci de o capacitate transconştientă cu 
care lumile actuale sau posibile, omul şi transumanul trebuie privite „cu alţi ochi ai 
minţii“ („a new mindscape“ - Maruyama). 

Putem înţelege mai bine esenţa conceptului de feel BE dacă avem în 
vedere concepţia despre cunoaştere şi conştiinţă a sirianului Dionisie Areopagitul 
(sec. V şi VI), a francezului Henri Bergson (1859-1941) şi a americanului Viktor E. 
Frank! (1963). 

Dionisie Areopagitul este considerat ca părintele, teologiei mistice medievale, 
un discipol al Sfântului Pavel. Opera lui Dionisie pare să fi fost scrisă între anii 482 ŞI 
530. EI întrevede întrucâtva, cu gândirea sa. originală şi pătrunzătoare, esenţa unei 
conştiinţe a transcenderii. Filosofia religiei se referă frecvent la concepţia areopa- 
gită. Dionisie, sub o puternică influenţă neoplatoniană, se trudeşte să teoretizeze 
ideea fundamentală a oricărei credinţe şi, prin urmare, şi a credinţei creştine - ideea 
de Dumnezeu. În acest scop el îşi face din dialectica filosofică metoda princeps. El 
caută esenţa celor existente cu ajutorul logicii şi al speculaţiei. Prin afirmare şi negare 
gândirea lui metafizică urcă până sus de tot, până unde „ochiul minţii“ nu mai poate 
zări nimic, până în regiunea de unde credinţa îşi ia zborul spre supraesenţă. Dacă 
Dumnezeu nu poate fi cunoscut în esenţa sa - pe care.Dionisie o numeşte supra- 
esenţă, aceasta nu ne îndreptăţeşte să-i tăgăduim existenţa. El există, însă nu în felul 
în care existăm hoi sau toate lucrurile din lumea aceasta. Existenţa sa este dincolo 
de gândirea noastră cotidiană prin care aplicăm această categorie lumii în care sun- 
tem. Dionisie numeşte existenţa sa supraexistență, precum esenţa sa este numită 
supraesenţă, şi precum toate categoriile prin care ne trudim să denumim pe 
Dumnezeu poartă această notă superlativă, de supra, pentru a nu confunda cineva 
divinitatea cu vreuna din existenţele date. Cu un cuvânt, Dumnezeu este supraca- 
tegorial. Dionisie totuşi încearcă să denumească divinitatea cu un concept, care nu 
poate fi tradus şi care poartă în sine stigmatul de neputinţă al minţii omeneşti de a 
răzbate până la Ea: „Dumnezeirea primordială mai presus de esenţă“ sau, mai sim- 
plu, „Dumnezeire supraesenţială“ (vezi, de exemplu, Cicerone Iordăchescu, 1936). 
Dumnezeu, după Dionisie, este ceea ce filosofia mai nouă numeşte Absolutul în 
sine: este un fel de conştiinţă universală, de unitate primordială care stă în dosul 
diversităţii celor existente. Ca unitate primordială, Dumnezeirea trebuie să cuprindă 
toate aspectele variate şi multiple din univers: viaţă, conştiinţă, existenţă etc. Mintea 
omului poate realiza toate acestea numai urcând în orizontul transconştiinţei. 

In concepţia lui Dionisie divinitatea nu este nici imanenţă, fără transcendenţă; 
nici transcendenţă, fără a fi imanenţă. Ea este imanentă-transcendentă, adică este 
prezentă în lume, dacă ne gândim la substanţa ei cea mai intimă şi ultimă - la suprae- 
senţă; şi este în afară de lume, dacă privim lumea sub aspectul ei fenomenal. 
Supraesenţa este şi imanentă în lume, ca principiu de existenţă al ei, şi transcen- 
dentă, adică în afară de lume, fiind ceea ce transcende categoriile Fiinţei. 

Supraesenţa iese din sine prin emanaţie şi totuşi rămâne aceeaşi. Actul 
creaţiei este un fel de „ieşire din sine“, un fel de „punere în afară de sine - extaz. 
Supraesenţa areopagită, fiind mai presus de existenţă, ca şi de nonexistenţă, este 
mai presus de timp şi de veşnicie. Ea, cea nepătrunsă, stă oarecum „pătrunsă de sine 
însăşi“, cum ar spune Eminescu. 

În filosofia areopagită procesul creaţiei avansează de la simplu la complex. 
Viaţa se adaugă existenţei simple: conştiinţa se adaugă vieţii, iar raționalitatea 
conştiinţei. Omul, luat de curentul inferior al emanaţiei, pluteşte prin existenţă, iar prin 
spirit şi rațiune este atras spre obârşia lui.: Prin conştiinţă el devine personalitate, 
capătă ştire despre sine şi, concentrându-şi puterile spirituale, se trudeşte să se înalțe 
spre Dumnezeu. Reculegându-se din lumea fenomenală şi părăsind treptat lumea 
multiciplităţii actuale, el se înalţă şi ținteşte a se uni cu divinul. Procesul acesta, de 

înaintare spre origine, se face pe calea vieţii spirituale, prin reculegere de la cele din 
afară spre adâncimile tainice ale sufletului. În chipul acesta omul se dezbracă de 
veşmintele exterioare ale existenţei sale, pentru a putea ajunge până la ţinta dorului 
său suprem, Dumnezeu („nostalgia originilor! - M. Eliade). Dionisie arată că sunt clipe 
în care sufletul se uită pe sine, se transpune în adevărul religios, cu care aproape se 
confundă. Fenomenul acesta se numeşte extaz. Extazul lui Dionisie şi în filosofia 
creştină are un sens superior: este situaţia în care mintea se înalţă, depăşindu-se pe 
sine, până la uitarea totală şi urmărirea unui adevăr. Spiritul atunci nu se mai 
cunoaşte, ci intuieşte, trăieşte în mister, se confundă cu el. În „Eonul dogmatic“ 
Lucian Blaga (1993, p. 129) susţine că transcendentul este trăibil printr-un fel de 
intuiţie intelectuală şi descriptibil cel puţin metaforic sau negativ formulabil. Exemple: 
unicul lui Plotin, absolutul lui Schelling, conştiinţa lui Bergson, „fenomenele originale“ 
la Goethe. În extaz, judeca trece în intuiţie, cunoaşterea în meditaţie şi speculație, iar 
separaţia dintre cele diferite în comuniune sinergică (|. Mânzat, 1997). Extazul, alături 
de celelalte metode ale transcenderii (imaginaţia conceptuală, revelaţia, meta- 
operaţiile etc.) pot fi considerate metode de iniţiere pentru înălţarea în transconştient. 
Intercomuniunea dintre noi şi obiectul percepţiei noastre, după cum ne putem expri- 
ma în termenii lui H. Bergson („Matiere et Memoire"), poate fi un fel de analogie din- 
tre Eul nostru şi supraesenţă. Ea se reflectă în noi, noi trăim prin ea şi datorită ei sun- 
tem conştienţi de personalitatea noastră, ce răsare la intersecţia celor două lumi: a 
finitului şi infinitului, a relativului şi absolutului. Areopagitul vede în extaz punctul cul- 
minant pe care-l poate atinge sufletul omenesc în căutarea cauzei a toate. Este un 
fel de viziune beatifică, în care spiritul poate vedea divinitatea sicut in se est, fără 
intermediul vreunei creaturi. Nu toţi muritorii însă se pot bucura de acest har. Locul 
lui îl ţine credinţa, prin care obiectul este cunoscut fără a fi văzut. Ea este început al 
vieţii veşnice, ea îţi prezintă existenţa sub specie aeternitatis. 

Medievalul Bonaventura (Giovanni di Fidanza, 1221-1274), cu faţa la lucrurile 
lumii ca spre marea oglindă în care pot fi zărite cele care nu sunt vizibile în sine, prin 
adâncirea în ele, se descoperă în sufletul său şi se înalţă în Dumnezeu. Se „afundă“, 
aşadar, în „apa“ oglinzii ca, pe măsura „coborârii“, să urce. În concepția lui Bona- 
ventura (1994) procesiunea este o conversiune, ceea ce înseamnă că de la extra- 
nos, prin sine, intranos, mintea noastră parcurge calea către supranos. 

Henri Bergson (1992) arată că atributele „elanului vital“ te poartă înspre ori- 
„ginea lui, pe care o poţi considera supraconştiinţă. Omul îşi poartă în sine propria-i 
conştiinţă, dar există o supraconştiinţă, cea care a aflat individul în sine, care a creat 
individul - ca şi posibilitatea acestuia de a se crea continuu pe sine - tocmai spre a se 
adânci ea însăşi, tot mai mult, în fiinţa ei de conştiinţă care durează, încercând să se 
sustragă astfel necesităţii. În formele ei superioare, supraconştiința intuieşte în sine 
inteligenţa umană, împărtăşindu-se din puterea ei, din modul ei de manifestare. Doar 
în felul acesta poţi spune că zeul, aşa cum îl gândeşte Bergson, a făcut omul după 
imaginea lui, că omul află, în temeiul lui profund, imaginea reverberată a lui Dum- 
nezeu. Pentru a se putea mereu face pe sine, omul, în interiorul religiei, se gândeşte 
pe sine sub specie aeterni, depăşindu-şi în felul acesta, printr-o deloc tragică 
asumare, propriul sfârşit. Prin buna armonizare a posibilelor reprezentări contradic- 
torii, atât fericirea, cât şi mântuirea sunt postulate, de către Bergson, în interiorul vieţii 

. 1 


+ 229 


- o viaţă înălţată la nivel superior, dar nu mai puţin viaţă omenească, cu toate care îi 
sunt proprii. 

În concepţia psihiatrului american Vicktor E. Frank! (1963,1976) vaccum-ul 
existenţial trebuie umplut cu sens („The meaning of life“). În om trebuie cultivată setea 
de sens („the will of meaning“). Fr. Nietzsche a reliefat importanţa scopului: „Cel care 
are un de ce în viață poate suporta aproape orice cum“. Cu alte cuvinte, cine are un 
scop poate îndura orice şi oricum. Sensul existenţei umane sau rostul acesteia, cum 
ar spune C. Noica, este după V. Frankl „self-transcendence“ (Sf. Augustin îndemna 
omul: „transcende te ipsum"), care înseamnă mai: mult decât „self-actualization“, tre- 
buinţa din vârtul piramidei trebuinţelor umane a lui A. Maslow. „Self-actualization“ 
(împlinirea, realizarea deplină a Selţ-ului) este un nivel motivaţional care nu poate fi 
atins dacă este considerat un sfârşit, ci doar ca un efect parţial al „self-transcenderii“. 


, Viaţa aceasta este trecătoare: omul nu poate fi conceput ca ființă care moare defini- 


tiv , trup şi spirit laolaltă, ceva din el trebuie să dureze etern după părăsirea acestei 
lumi. Fiinţa umană este o fiinţă selftranscendentă: omul poate - prin creaţie sau 
credinţă religioasă - să se ridice deasupra condiţiilor vieţii şi poate să le transceandă. 
Dacă omul nu găseşte un sens în lume şi nici în sine, trebuie să-l caute în afara sa. 
Atunci sensul (rostul) devine suprasens („Supra-Meaning“), deoarece omul, după ce 
sondează adânc în propriul Self („the deep Self“ - John Lilly), poate să se transceandă 


pe sine şi lumea terestră. Mesajul lui Frank! este credinţa necondiționată într-un sens 
»: necondiționat;)in timp ce Jean Paul Sartre susţine că omul se inventează pe sine, îşi 


proiectează propria sa „esenţă“, adică ceea ce el este esenţial, inclusiv ceea ce ar 
putea fi sau ar trebui să devină, V. Frankl crede că sensul existenţei nu este inventat 
de noi înşine, ci mai curând descoperit. Metoda elaborată de Frankl este botezată 
logoterapie (de la „logos“, care în greceşte înseamnă sens, spirit;dar şi rațiune divină; 
logosul este mai adânc decât logicul; ulterior Logos“ desemnează persoana divin- 
umană a lui lisus Hristos). Prin această psihoterapie omul poate deveni conştient de 
faptul că suferinţa umană are un sens (rost). Omul trebuie să aibă capacitatea de a 
descoperi un sens al existenţei în suferinţa sa. Logoterapia lui Frankl devine 
Christoterapie - vindecare prin iluminare - care-l conduce pe om la descoperirea 
sensului suferinţei care purifică şi înlătură mediocritatea. În acest fel Frankl constru- 


ieşte o punte de legătură între psihiatrie şi religie. Întreaga sa concepţie şi meto- 


dologie trădează o oarecare întrevedere a transconştientului uman. 


C. Noica (1993, p. 177-178) se referă la Kalros ca la o dezminţire a timpului - 


uniform, a inertei etemităţi, care ne ajută să înţelegem timpul în el însuşi şi totodată 
timpul culturii. Prin ieşirea din timpul natural pe bază de kairicitate - termodinamica 
spiritului a trebuit să ne îndemne a reflecta mai bine la marile probleme ale omului cul- 
tivat, de pildă asupra problemei morţii. Dar Platon şi credinciosul lucid ştiu ce să facă 
din această viaţă, în perspectiva alteia, de dincolo. Teologul Paul Tillich vorbea 
despre marele kairos al istoriei, apariția Mântuitorului. Este oare a blasfemie - se 
întreabă Noica (1993, p. 186) - faţă de o lume, pentru care totul ar fi o imitatio, să ne 
gândim la kairos-ul repezentat de fiecare om adevărat? pa 

Maurice Merleau Ponty (1908-1961) vorbea de „conştiinţa originară“, în care 
Eul domină diversitatea prin timp şi pentru care libertatea nu este tatonarea som- 

'“nambulică printre aparenţe, ci o erupție inaugurală şi un destin asumat abrupt, 
într-un gest de ruptură ce se detaşează pe fondul ostilităţii lumii. ” 

Funcţiile transconştiinţei. În urma cercetărilor întreprinse de L. Brunschvig, 
A. Gurvitsch, J. M. Lacan, H. Ey ş. a. se pot desprinde unele funcţii fundamentale ale 
conştiinţei umane: funcţia de reflectare semnificativ-designativă, funcţia de orientare 
şi funcţiile anticipativ-predictivă, proiectivă şi creativă. La nivelul transconştiinței, aces- 
te funcţii rămân, dar sunt amplificate şi acomlodate orizontului transterestru, cosmic, 
(nu neuman, ci autentic uman). Conştiinţa este câmp, pe când transconştiinţa este o 
traiectorie a Eului prin care omul evadează din graniţele câmpului. Conceptul de 

„câmp al conştiinţei“ a fost introdus de A. Gurvitsch în anul 1957 şi reluat şi dezvoltat 
de H. Ey în 1963. 

H. Ey (1983, p. 62-63) susţine că imanenţa şi transcendenţa, actualizarea şi 
implicaţia sunt două forme complementare ale ființei noastre conştiente. Dacă ceea 
ce H. Ey numeşte „conştiinţa bazală“ are o „structură campină, Eul - forma retlexivă 
a conştiinţei de sine - se constituie ca o traiectorie axiologică continuă între trecut 
şi viitor, care descrie în interiorul existenţei propriul nostru destin. Acesta este locul 
transcendenței Fiinţei conştiente de sine, notează H. Ey (1983, p. 62), despre care se 
poate discuta cel mai bine în stilul Dasein-ului heideggerian („Dasein" este locul 
luminării Fiinţei, al deschiderii prin care aceasta primeşte lumina sa). „Transcendenţa“ 
are, în concepția lui H. Ey, în raport cu actualitatea experienţei trăite ce caracte- 
rizează structura bazală a conştiinţei, sensul inactualităţii, inactualitate înţeleasă 
însă ca depăşire a actualităţii, iar nu ca negare a acesteia, ca „tunel“ al temporalităţii 
conştiinţei, nu ca loc de oprire (momentană), ca „staţie“ a acesteia. H. Ey (1983, 
p. 75-79), referindu-se la constituirea „conştiinţei transcendentale“ (după părerea 
noastră, mai adecvat ar fi conceptul de conştiinţă a transcendenţei, pentru a nu se 
sugera cumva că ea nu ar fi proprie sau accesibilă omului), arată: „câmpul actual este 
traversat şi înconjurat de un orizont obscur conştient al realităţii nedeterminate“. 
Fenomenul este valabil atât pentru spaţialitatea experienţei, cât şi pentru temporali- 
tatea ei. Această conştiinţă, pe care noi,o numim transconştiinţă, se dovedeşte ast- 
fel ca implicând şi fiind implicată nu în lumea lucrurilor, ci într-o lume a valorilor şi sim- 
bolurilor. H. Ey (1983, p.79) subliniază că subiectivitatea transcendentală nu este Ego 
cogito cartezian, stăpân pe el însuşi, ci, din contră, este „un eveniment al vieţii tran- 
scendentale“. J. P. Sartre în „L' Etre et le Neant“ (1943) se referă şi el la funcţia de 
transcendere a Ego-ului: Ego este o ființă a lumii, el porneşte din Conştiinţă, dar 
ajunge în afara ei. Egoul lui Sartre nu vine din afară, ci se duce către afară (J. P. 
* Sartre, 1936-1937, p. 84-123). 

În memoriile sale (cap. 11, „Despre viaţa dincolo de moarte“, cf. Aniela Jaif&, 
ed., 1996, p. 302-327) Jung are o serie de reflecţii care vizează transconştiinţa, deşi 
el nu a conceput niciodată că ar exista o stare deasupra conştiinţei, aceasta fiind cea 

mai mare „ratare“ a sa (lon Mânzat, M. P. Craiovan, 1996, p. 183-184): 

„Dacă ascult gândurile care se formează în mine involuntar, atunci lumea îmi 

“apare unitară într-o măsură mult prea mare ca să mai poată exista un „dincolo“, în 
care natura contrariilor să lipsească total. Şi acolo este „natură“ care, în felul ei, este 
a lui Dumnezeu. Lumea în care ajungem după moarte va fi măreaţă şi teribilă, aşa ca 
divinitatea şi natura pe care o cunoaştem. Nu-mi pot imagina nici că suferinţa ar 

înceta cu totul. Ce-i drept, ceea ce am trăit în viziunile mele din 1944 = eliberarea de 
povara trupului şi perceperea sensului - m-a umplut de adâncă fericire. Cu toate aces- 
tea, şi acolo domnea întunericul, şi acolo am constatat o încetare ciudată a căldurii 
umane. Gândiţi-vă la stânca neagră la care am ajuns! Era întunecată şi din granitul 
cel mal dur. Ce înseamnă asta? Dacă la baza creaţiei n-ar exista nici o imperfecţiune, 
nici un defect primordial, atunci de ce această sete de a crea, de ce acest dor de ceea 
ce trebuie împlinit?.De ce acordă Zeii o asemenea importanţă omului şi creaţiei? 
Continuării lanţului nidana la infinit? Când de fapt un Buddha a opus iluziei dureroase 
a existenţei al său quod non (nu este aşa), iar omul creştin speră într-un sfârşit 
apropiat al lumii? (apud Aniela Jaffe, 1996, p. 322). 

Cu titlu de ipoteză şi reluând sintetic tezele de mai sus, încercăm o enumerare 
a principalelor funcţii ale transconştiinţei. : 

1) Funcţia de evadare din câmp, atât în plan spaţial cât şi temporal, dar fără 
a părăsi definitiv Fiinţa umană: este o înălţare prin întoarcere în om, dar întoarcerea 
este prin depăşirea conştiinţei cotidiene. Altfel spus, se poate produce o unificare 
a tuturor câmpurilor (biologice, psihic, cosmic, cuantic). Acestă stare auto-referenţială 
a conştiinţei este câmpul unificat al tuturor legilor naturii. Teoriile de suprasimetrie ale 
câmpului unificat din fizica cuantică (F. Barron, 1958), descriu această stare de uni- 
tate care, prin propria ei dinamică auto-interactivă, se exprimă pe sine ca pe o 
întreagă diversitate a formelor şi fenomenelor din procesul creaţiei. 

2) Funcţia de integrare a psihismului uman în TOT şi de sporire a selfconsis- 
tenţei persoanei: prin treceri reversibile (inverse şi reciproce) din personal în 
transpersonal şi printr-un proces reverşibil de individuare/dezindividuare. Prin 
această funcţie conştiinţa devine deschisă spre ea însăşi. P 

„8) Funcţia de selftranscendere: de umplere cu sens a „vacuum-ului exis- 
tenţial“, de căutare a unui sens (rost) sau a unui suprasens în afara Self-ului (de 
exemplu, în existenţa divină sau în viaţa „de dincolo”). Conştiinţa deschisă spre ea 
însăşi (introdeschidere) se deschide toată Şi spre exterior, spre câmpul unificat din 
afara omului. 

„AȘ Funcţia de autocosmizare: de unire a Self-ului cu cosmosul, de aducere a 
armoniei cosmice în interiorul Self-ului. 

Funcţia de ieşire din limitele necesităţii universale şi de pătrundere în 
sfera libertăţii creatoare a spiritului uman („spirit liber”). 

6) Funcţia de perfecţionare a persoanei şi a realului prin imaginarea su- 
prarealului: depăşirea Self-ului actual şi proiectarea Self-ului ideal. 

Funcţia de contemplare unitară şi complementar-sinergetică a trans- 
cendentului şi imanentului, a realului şi posibilului, a [Uau Şi supraraţionalului 
etc 
8) Funcţia de depăşire a cunoaşterii raţionale, prin intuiţie, extaz, meditaţie, i 
trăire în mister. 7 

9) Funcţia de trecere de Ia logic la „Logos“ (sens, spirit, rațiune divină), prin 
care se dă vieţii un sens, un înţeles. 

10) Funcţia de învingere a mediocrităţii prin comprehensiunea sensului 
suferinţei şi a sacrificiului uman. 

1" Transconştiinţa devine sursa întregului potenţial creator a! omului, îl 
aduce pe om la o nouă conştiinţă de sine. - 

Ideea potrivit căreia alături de stările obişnuite, ordinare ale conştiinţei ar exista 
şi unele stări mai puţin obişnuite, neordinare ale ei este larg acreditată în psihologia 
contemporană. (psihologia transpersonală). În zilele noastre, a început să se vor- 
bească tot mai insistent de existenţa printre stările neordinare ale conştiinţei a unora 
„Superioare“, mult mai performante decât toate celelalte. Acestea ar fi superioare, 
deoarece ar dispune de toate caracteristicile celor obişnuite, dar şi de unele în plus 
(Ursula Şchiopu, 1993, M. Zlate,1993). Căutându-se depăşirea condiţiei obişnuite, se 
separă realizarea unei conştiinţe superioare, armonios integrate şi echilibrate, care să- ' 
i permită omului să atingă un nivel înalt al existenţei atât prin amplificarea capacităţilor 
psihice, cât şi prin apariţia altora noi, nebănuite în starea de normalitate. Cercetările lui 
H. Rugg (1963) privind teorema concentrării calme şi ale lui B. Wolman şi colab. 
(1986), R. Fischer (1977), extind numărul stărilor de conştiinţă. Anne Chassaing 
(1977) a studiat „a patra stare a conştiinţei“ sau starea de extaz (mistic sau nemistic). 
După această cercetătoare, starea de extaz este prezentă şi în marile inspiraţii con- 
templative, manifestându-se în situaţii de calm profund ca o revelaţie şi este frecventă 
în stările de extaz religios şi în contemplări extatice cu caracter mistic. În aceste stări 
conştiinţa se identifică în anumite trasee de trăiri complexe, caracterizate prin intero- 
gaţii metafizice şi transcendentale. În volumul „Handbook of states of consciousness“ 
(1986), pe parcursul a 672 de pagini, editat de americanii Benjamin B. Wolman (psi- 
holog clinician şi psihanalist) şi Montague Ullman (psihiatru şi psihanalist), sunt 
prezentate cele mai recente şi riguroase cercetări experimentale, psihofiziologice şi 
neuroclinice, referitoare la stările modificate ale conştiinţei, Multe din aceste cercetări 
se apropie de semnificaţia conceptului de transconştiinţă, aşa cum îl concepem noi 
şi psihologia transpersonală: protoconştiinţa (B. Wolman, p. 311-331), nivelul de 
arousal cortical înalt (J. Frank, 1973), supermind (B. Brown, 1980), the integrated 
mind (M. Gazzaniga şi J. Le Doux, 1978) etc. 

Starea de extaz ca a patra stare de conştiinţă a fost abordată mai consistent la 
Congresul Internaţional de Filosofie de la New-Delhi (1974) de către americanul 
Robert K. Wallace (1972). Ei a considerat a patra stare de conştiinţă ca o stare de 
iluminare interioară prezentă atât în gestaţia proceselor creative din diferite domenii, 
cât şi în cazurile de calm extazial. Wallace a observat că practicanţii meditaţiei trans- 
cendentale pot intra mai uşor în a patra stare de conştiinţă. Studii sistematice asupra 
problematicii stărilor de conştiinţă modificată se realizează în prezent la Stanford 
Institute of Technology din S.U.A., la Universitatea Oxford şi la Institutul Creierului 
din Sankt Petersburg (Rusia). 

Cercetările recente de psihologie transpersonală şi tanatologie (St. Grof şi 
Joan Halifax Grof, 1982) au ajuns la concluzia că prin cunoaştere transcendentală 
(care este, după părerea noastră, o componentă centrală a transconştiinţei) omul ar 
ajunge la o intuire a esenței ultime a ființei, devenind astfel conştient de trăirile 
prezente, trecute şi viitoare în acelaşi timp, de evenimentele din şirul de vieţi ante- 
rioare (şi ulterioare). Cine devine conştient de viaţa sa trecută şi de cea viitoare îşi 
simte implicit nemurirea, adică &xistenţa a ceva din fiinţa sa care nu este supus tim- 
pului, care n-are deci început şi nici sfârşit (G. Drochioiu, 1993, p. 120-121). 

+. Conştiinţa umană este unitară, iar inconştientul, suvconştientul (preconştien- 
tul), conştiinţa şi transconştiința sunt doar niveluri de funcţionalitate ale potenţialului 
conştient al omului. Toate aceste niveluri exprimă potenţialităţi şi funcţii ale conştiinţei 
umane, care acţionează în chip sinergic, succesiv sau simultan.: Transconştiinţa 
este nivelul cel mal înalt în care conştiinţa funcţionează ca o cooperare siner- 
getică a tuturor funcţiilor de la toate nivelurile psihismului uman, a tuturor com- 
ponentelor Fiinţei umane (psihice, fiziologice, genetice). O serie de concepte şi 
categorii metafizice nu pot fi abordate şi aprehendate decât la nivelul transconştient: 
infinit, etern, perfecţiune, absolut, neant, Fiinţă, transcendenţă, cosmizare, mister, 
revelaţie, nemurirea sufletului, vid umplut cu sens, perihoreză, destin, acauzalitate, 
sincronicitate, transpersonal etc. Divinul, cum ar spune |. Petrovici, este un concept 
_care conţine atributele enumerate. Transconştiinţa pătrunde „dincolo de zare“, 
adică dincolo de ipostazele concrete sub care ni se înfăţişează lumea în care trăim. 
| Transconştiința este capacitatea umană (nu supraumană!) de autototalizare şi 
autodepăşire a Fiinţei umane în corelaţie ideală cu întreaga existenţă, este încercarea 
şi îndrăzneala omului da a bate la porţile zăvorâte ale absolutului. 


6. PSIHOLOGIA RELIGIEI VĂZUTĂ CA PSIHOLOGIE 
SINERGETICĂ A TRANSCONŞTIINŢEI 
(I. Mânzat şi M. P. Craiovan, 1996) 


Viaţa spirituală creatoare a omului religios nu este o deplasare în plan orizon- 
tal, ea este o deplasare verticală, în sus şi în profunzime. Conştiinţa profană nu vede 
decât mişcarea în plan orizontal. Conştiinţa religioasă, având în nucleul central expe- 
rienţa sacrului, vede mişcarea verticală, suitoare. Prin simboluri, arhetipuri şi credinţe 
care urcă din străfunduri arhaice, transconştiința omului religios se înalţă şi aleargă 
spre eternitate şi infinit. La răscrucea cosmică, mişcarea verticală, înălțătoare a 
transconştiinței poate transforma atât de profund omul, încât să se realizeze o 
deplasare de planuri ale realului, o trecere într-o altă dimensiune, din real în posibil, 
din posibil în sacru. Astfel, se realizează o expansiune a realului. Sacrul este mai real 
decât profanul limitat, transcendentul este mai real decât imanentul. 

Mircea Eliade în „La Nostalgie des Origines“ (1970) ne învaţă că fără desco- 
perirea sacrului nu se poate dezvolta conştiinţa unei lumi reale şi semnificative: „este 
greu să ne imaginăm cum ar putea funcţiona spiritul uman fără a avea convigerea că 
ceva ireductibil real există în lume; şi este cu neputinţă să ne închipuim cum ar putea 
să apară conştiinţa fără a conferi o semnificaţie impulsurilor şi experienţelor omului“. 
Prin experienţa sacrului, spiritul uman a sesizat diferenţa între ce se revelează ca fiind 
real, puternic, bogat şi semnificativ, şi ceea ce este lipsit de aceste calităţi, adică 
curgerea haotică şi periculoasă a lucrurilor, apariţiile şi dispariţiile lor fortuite şi vide de 
sens. Dialectica sacrului, remarcă Eliade,a precedat toate mişcările dialectice des- 
coperite ulterior de spirit şi le-a servit drept model. Revelând adevărul şi semnificaţia 

Fiinţei într-o lume necunoscută, haotică şi ostilă, experienţa sacrului a deschis calea 
către gândirea sistematică. IL 

Psihologia religiei are menirea să demonstreze că adevărata credinţă reli- 
gioasă (credinţa intrinsecă) poate deveni un mare stimulator al spiritualităţii omu- 
lui. Spiritualitatea înseamnă nu numai descriere şi explicare a misterelor lumii, ci şi 
proiectarea liniilor de dezvoltare ale omului, orientarea lui spre un punct pe care 
Ren Huyghe îl numea „plus infinit“. Această dorinţă nestinsă, acest motiv este 
doar implicit inclus în vârful piramidei trebuinţelor umane a lui A. Maslow, în acel 
„selfactualization“ care se continuă cu un alt motiv care nu a mai încăput în spaţiul 
piramidei şi care a fost indicat de Maslow, cu puţin înainte de a muri, cu o săgeată 
situată deasupra şi în afara faimoasei piramide, şi pe care'a numit-o transcen- 
denţă. Acest motiv, pus la cea mai mare înălţime, presupune nevoia omului de a 
se autodepăşi, care este, poate, fundamentul a ceea ce se numeşte viaţă spiritu- 
ală. Spiritualitatea omului nu are alt sens decât să realizeze această nevoie speci- 
fic umană. Conştiinţa este capacitatea de opţiune, de direcţionare a vieţii, pentru ca 
aceasta să nu se desfăşoare la întâmplare şi să nu se compromită în risipă. Dar 
omul este mistuit de dorinţa de a mai păşi pe o treaptă mai sus. Caută să depă- 
şească simpla conştiinţă (descrisă magistral de Henri Ey, 1983), străduindu-se să , 
atingă un nivel şi mai înalt, şi anume cel al transconştiinţei, a cărei sferă este inva-” 
dată de spiritualitatea capabilă de transcendenţă şi cosmizare. Spiritualitatea 
implică conştientizarea nevoii de autodepăşire printr-un necontenit efort creator, în 
favoarea căruia depun mărturie facultăţile superioare ale omenilor superiori, pre- | 
cum şi religia. Efortul neobosit de dezvoltare conduce într-o singură direcţie - 
implică o lege de teleonomie -, cum spune Jacques Monod. Nu ştim exact încotro 
se îndreaptă lumea, dar ştim că se îndreaptă spre ceva. Lumea este în plină desfă- 
şurare şi nu se poate opri; ea se îndreaptă mereu spre ceva mai mult, spre o 
împlinire. Spre o depăşire, pentru care omul simte nevoia lucidă. Ce împlinire? Ce 
depăşire? Nu putem şti dinainte. Mulţi au numit-o şi o numesc Dumnezeu. Pentru 
mulţi oameni Dumnezeu este țelul suprem spre care ne îndreptăm. Psihologia care 
neagă sau ignoră studiul credinţei, ce ocupă un loc important în sfera psihismului 
uman, este o ştiinţă incompletă şi răuvoitoare faţă de om. E 

Experienţa religioasă, marea complexitate a credinţei ca sistem de trăiri şi! 
demersuri logice şi paralogice pot fi înţelese dintr-o nouă perspectivă dacă le 
abordăm ca pe fenomene de tip psihosinergetic. Psihologia religiei fundamentată 
sinergetic poate să-i dezvăluie omului religios secretele şi virtuțile armonicităţii şi rit- 
micităţii, ale transcenderii şi cosmizării, ale deschiderii şi introdeschiderii. Sincroni- 
citatea, sinergetica şi consonantismul sunt trei explicaţii ale unuia şi aceluiaşi eveni- 
ment universal şi unitar: cooperarea sinergetică universală într-un „unus mundus“, în 
care universul este psihoid şi psihismul este obiectiv şi în care Dumnezeu nu mai este 
despărţit de om (C. G. Jung ), acţionează „împreună şi deodată“ şi „unul prin altul“ 
sacrul şi profanul, spiritul şi substanţa, naturalul şi supranaturalul, umanul şi divinul. 
Unificarea om-cosmos poate fi mai exact înţeleasă prin studiul aprofundat al meca- . 
nismelor intime ale cooperărilor sinergetice şi mai ales ale cooperărilor generative , 
(cooperări ale cooperărilor) din psihologia sinergetică. 5 

“Psihologia sinergetică la cel mal înalt nivel al său de feoretizare devine 
psihologie a religiei întrucât credinţa religioasă este cel mal complex și cel mai 
dinamic proces sinergetic din sfera psihismului uman. Este realmente cel mai 
înalt nivel al psihismului, dacă avem în vedere că ne aflăm în orizontul transcon- 
ştiinţei. Printr-o fundamentare transcendentală şi transpersonală a psihologiei religiei 
aceasta poate deveni psihologia sinergetico-transcendentală. Ascensiunea struc- 
turilor psihice individuale până la nivelul transconştiinţei - care poate urca până în 
zona universalului („the universal mind") - se poate realiza sistematic prin cunoaş- 
terea principiilor şi metodelor psihologiei sinergetice şi ale psihologiei transpersonale, 


care. împreună ar putea realiza transcendenţa oricărei. modalităţi particulare de . 


ființare. Pe această bază teoretico-metodologică psihologia religiei are şansa de a 
surprinde esenţa Fiinţei, ordinea implicată şi armonia ascunsă a Fiinţei, ca existenţă 
atât umană, cât şi transumană. Astfel, psihologia religiei ar putea furniza o cale de 


. înţelegere adecvată a Fiinţei şi devenirii întru Fiinţă, luate nu în separarea lor, ci în- 


tr-un mod autentic sinergetic ca un TOT al devenirii Fiinţei şi al fiinţei devenirii (în 


consonanţă cu metafizica lui M. Heidegger şi C. Noica). 
Numai din interiorul orizontului teoretic al psihologiei sinergetice a 


“ transconştiinţei psihologia religiei va dobândi şansa de a-l învăţa pe omul credincios 


să avanseze de la „diversitatea care se unifică“ la „unitatea care se diversifică“, 
păstrând într-o comuniune complementară ambele perspective, aşa cum sugera C. 
Noica. Astfel, vom putea înțelege mai bine omul ca sistem sinergetic în acelaşi timp 
ideal şi real, cu un Self care este concomitent Self real şi Self ideal (vezi teoria con- 
gruenței şi incongruenţei dintre cele două self-uri la Carl Rogers, 1961). 

Psihologia sinergetică a transconştiinţei admite unitatea momentelor rea- 
list şi transcendental, uniunea sacrului şi profanului, a umanului şi transumanului 
(divinul): aceste opoziții pot apărea ca proiecţii ale unui orizont mai extins şi mai înalt, 
controlate de un principiu al complementarităţii extensibil până la complementarizarea 
şi sinergizarea relaţiei dintre om şi univers. 

Psihologia religiei, concepută ca psihologie sinergetică a transcenderii şi cos- 
mizării, devine psihologia extinderii înainte şi în sus (prin transferuri ca extinderi 
ale câmpurilor operatorii ale intelectului), urmată de reîntoarceri în Self (prin trans- 
feruri inverse şi recurente): expansiunea urmată de concentrarea în Sine şi desă- 
vârşită printr-o nouă expansiune îmbogăţită prin instituirea sinergiei dintre psihismul 
uman şi universurile extraumane. Este o psihologie a deschiderii cu întoarcere în 
Sine, dar întoarcerea este prin îmbogăţire, graţie „călătoriei“ în orizontul transcen- 


„dent şi cosmic. Ordinea din afară şi cosmosul extern sunt aduse în interior şi astfel 


cosmosul, armonia universală se transferă în mediul interlor)Omul poate deveni un 
cosmos autoorganizat armonic, un autentic SISTEM SINERGETIC. 

"N. Berdiaev spune:, Adevărul şi frumuseţea nu pot triumfa la suprafaţa lumii, pe 
întinsul şes al vieţii genetice, ele sunt înălțate pe cruce şi numai prin misterul răstig- 
nirii renaşte roza vieţii universale („Sensul creaţiei“, 1992, p. 304). 

7. CAZUL NIETZSCHE - UN CAZ CONTROVERSAT. - 
DE ASCENSIUNE ÎN TRANSCONŞTIENT | 


Omenirea a înţeles greşit strigătul disperat al lui Fr. Nietzsche: „Dumnezeu a 
murit!“. Filosofii atei s-au grăbit să-l califice „ateu“ şi „antihrist“. Nietzsche a etichetat 
creştinismul ca „religie â milei“: mila stă în antiteză cu emoţiile tonice care intensifică 
energia sentimentului vieţii, ea are un efect depresiv.. Când îţi este milă, îţi pierzi din 
putere. Mila în orice împrejurare contrazice legea evoluţiei, care este legea selecţiei. 
În „Antihristul“ lui Nietzsche - observă N. Berdiaev (1992, p. 336-337) - există mult din 
Voltaire, mult dintr-un spirit raţionalist. Dar în critica niezscheană a creştinismului (mai 
ales a instituţiilor creştine) există motive foarte profunde. Aceste motive pot fi adop- 
tate pentru apărarea creştinismului. La întrebarea ce este binele?, Berdiaev (1992, 
p. 337) răspunde împreună cu Nietzsche: „tot ceea ce amplifică sentimentul forţei, 
forţa însăşi din om“. Creştinismul nu este religia mizericordiei, creştinismul este reli- 
gia dobândirii forţei spirituale, nu este o religie a abisului, a subconştientului, ci o 
religie a înălţării în transconştient. Mizericordia este de natură budistă, este o încli- 
"nație budistă în creştinism. Nietzsche se revoltă nu împotriva creştinismului, ci îm- 
potriva moralei creştine istorice, a moralei slăbiciunii propovăduite de biserică. 

În concepţia lui Nietzsche, creştinismul a degenerat într-o boală, o expresie- a 
invidiei şi resentimentului celor care, fiind sărăcăcios înzestrați cu forță vitală şi inca- 
pabili să supravieţuiască în luptă, au fost nevoiţi să inventeze o ideologie glorifica- 
toare a slăbiciunii, supunerii şi pauperităţii intelectuale. Săracii au născocit ideea de 
vinovăţie, de remuşcare, de mântuire, de har şi iertare, ei au proslăvit virtuțile 
umilinţei şi înjosirea de sine în scopul de a cobori omenirea la propriul lor nivel mi- 
zerabil, de a asigura triumful infirmităţii lor de paria asupra vigorii sănătoase a vieţii. 
L. Kolakowscki (1993, p. 215) afirmă: „Creştinismul reprezenta pentru Nietzsche : 
'revolta unei ramuri veştede împotriva copacului viguros. Este de mirare cum de-a fost 
cu putinţă ca fragilitatea aceasta pizmaşă să iasă victorioasă împotriva «elanului» 
vieţii robuste“. - : 

Marii profeţi ai ateismului - de la Lucretius la Feuerbach şi Nietzsche - au fost 
periect conştienţi de virtuțile şi limitele creştinismului: ei n-au tăgăduit realitatea infir- 
mităţii omeneşti, refuzând însă să-i admită permanenţa ontologică. 

Este posibil ca, aşa cum a susţinut Pascal, condiţia umană - cu toate tristeţile 
şi relele sale, ca şi cu toate splendorile şi măreţia sa - să fie neinteligibilă şi fără sens 
dacă nu este proiectată în lumină istoriei sacrului. Ne amintirn cât de interesant a cali- 
ficat Berdiaev credinţa religioasă: dotare activă cu sens printr-un act creator, trans- 
cendent în raport cu lumea aceasta, întrucât conţine ieşirea din lume. A da vieţii un 
sens, un înţeles, un rost (V. Franki, 1993) - iată o nevoie umană fundamentală care 
depăşeşte piramida trebuinţelor umane a lui A. Maslow. V. Frank! arată că nevoia sau 
setea de sens (uneori chiar nevoia de suprasens) poate fi aşezată la acelaşi nivel de 
importanţă ca nevoia de menţinere în viaţă şi deasupra nevoii de împlinire totală a 
Self-ului („selfactualization“). Nietzsche era convins că ştiinţa a jefuit definitiv lumea, 
inclusiv istoria omenirii, de sens, că Dumnezeu abandonase pentru totdeauna uni- 

versul şi că nu s-ar putea găsi nici un substitut pentru EI. De la înălţimea transcon- 
ştiinţei care l-a permis lui Nietzsche să urce până la intuiţia genială, el a fost filosoful 
care a văzut că demnitatea care-i dă omului putinţa de a accepta adevărul şi de a 
sfida, prin creativitate, vacuitatea Fiinţei (capacitatea transconştiinței umane de a 
umple vidul cu sens) reprezenta pentru el singurul mod de a purta fără iluzii povara 
vieţii. Dar tot Nietzsche a fost filosoful care nu a şovăit să fie de acord cu ceea ce au 
susţinut întotdeauna marii învăţători creştini de la înălţimea transconştiinţei lor: uni- 
versul părăsit de Dumnezeu este un univers absurd. C. G. Jung, cel mai mare psi- 
holog al transconştientului, era convins că Nietzsche nu putea fi ateu, în înţelesul pro- 
priu al termenului. Un intelectual atât de strălucit, un filosof atât de genial, un spirit atât 
de tragic nu poate fi ateu. Nietzsche era un clarvăzător savarsi un metafizician 
transconştient prin excelenţă. 

De fapt, Nietzsche a condamnat religia oficială aşa cum era promovată de 
biserică, dar nu a negat credinţa în Dumnezeu. Poziţia lui poate fi interpretată şi ca 
o încercare de reabilitare a religiei creştine, de readucere a credinţei în cadrele 
originare ale învăţăturii lui lisus Hristos. Prin Nietzsche omenirea are şansa să 
treacă de la umanismul fără Dumnezeu la un umanism divin. El este un profet al 
renaşterii religioase a Apusului. Trebuie să împărtăşim chinul lui Nietzsche pentru . 
că e un chin religios. lar concepţia lui Pascal faţă de religie este tot în sensul 
reabilitării acesteia: este un sens în care tezele fundamentale ale credinţei - Dum- 
nezeu, unirea spiritului şi trupului, păcatul originar - sunt absurde şi cu toate aces- 
tea imaginea lumii care exclude aceste teze este încă şi mai absurdă. Cât despre 
seculara axiomă prometeică, conform căreia stăpânirea lui Dumnezeu asupra rasei 
umane este o negare a demnităţii omului, ea este o judecată de valoare departe de 
a fi mai evidentă decât cea contrară (L. Kolakowski, 1993, p. 232). În „Filosofia isto- 
riei“ Hegel spune că omul se poate respecta pe sine numai dacă este conştient de 
Fiinţa superioară, pe când autopromovarea omului în cea mai înaltă poziţie pre- 
supune o lipsă de respect faţă de sine. 

De îndată ce Dumnezeu este respins şi omul divinizat, omul cade mai jos de 
uman, căci omul se află la înălţime doar ca imagine şi asemănare a fiinţei divine. Prin 
religie omul interior şi absolut apare la lumină, nu mai rămâne ascuns în spatele omu- 
lui exterior. Religia superioară, transconştientă, dezvăluie adavărul că în spatele 
întregii complexităţi a omului şi a tuturor urmelor lăsate asupra fiinţei lui de evoluţia 
universală se află omul întreg, originar - chip şi asemănare a divinității. Religia îi arată 

„omului că lunea este şi metafizică, nu doar fizică, pământul nostru aparţine şi altei 
lumi, el aparţine veşniciei. Fiinţa omului aparţine veşniciei pentru că transcoştiința sa 
îl înalţă în orizontul eternității. “3 

„De la Voltaire şi până la Marx, fiecare gânditor luminat a crezut că religia va 
dispărea în secolul al XX-lea, deoarece religia înseamnă fetişism, superstiție ani- 
mistă“, afirmă profesorul emerit Daniel Bell de la Universitatea Harvard (1992). În 
ciuda acestei previziuni, secolul nostru a fost martorul revenirii la credinţă, în detri- 
mentul idealului de progres tehnologic. Adorarea ştiinţei şi a elementului raţional au 
fost înlocuite de o renaştere religioasă, care pune în mod deosebit în valoare ele- 
mentul emoţional, irațional şi transraţional. În preajma simbolicului an 2000, omenirea 
nu abandonează ştiinţa, dar prin această renaştere religioasă îşi afirmă spiritualitatea, 
într-o căutare mai echilibrată a unei vieţi mai bune. 

